
ROBBIE 


«Üheksakümmendkaheksa, üheksakümmend üheksa, sad a..» Gloria võttis väikese priske käsivarre 
silmade eest ja seisis hetke palgal, nina kmmpsus ja silmad kissis, vastu päikest. Siis astus ta paar 
ettevaatlikku sammu eemale puust, mille vastu oli nõjatunud, püüdes ise vaadata korraga kõikjale 
enda ümber. 

Ta slirutas kaela, et uurida põõsastikku endast hüvakul, ja astus siis veidi kaugemale, et saada 
paremat ülevaadet sealsetest hämaratest peidukohtadest. Oli täiesti vaikne, ainult putukad sumisesid 
lakkamatult ja harva siristas mõni keskpäevast päikest trotsiv lind. 

Gloria mossitas. «Ausõna, ta on läinud tuppa, ja ma olen talle miljon korda öelnud, et see ei ole 


aus.» 
Tilluke suu kõvasti kokku surutud ja kulm karmilt kortsus, suundus ta otsustavalt autotee lõpul 
seisva kahekorruselise maja poole. 

Liiga hilja kuulis ta enda taga sahinat, millele järgnes Robbie metalljalgade selge ja rütmiline 
tümpsumine. Tüdruk pöördus ümber - ja nägi oma võidutsevat kaaslast; kes oli peidust välja tulnud 
ning tormas täie kiirusega kinni löömise puu poole. 

Gloria kiljatas jahmunult. «Oota, Robbie! See polnud aus, Robbie1 Sa ju lubasid, et ei hakka enne 
jooksma, kui ma su leian.» Tüdruku väikesed jalad ei suutnda kuidagi võistelda Robbie 
hiigelsammudega. Mõned jardid enne sihtkohta aga aeglustus Robbie liikumine järsku peaaegu 
teosammuks ja Gloria sööstis hingeldades temast mööda, et esimesena puudutada armsat 
kinnilöömispuud. 

Lustiliselt pöördus ta ustava Robbie poole ja, täis ala- 

tuimat tänamatust, narris teda tasuks eneseohverduse eest õelalt jooksuvõime puudumise pärast. 

«Robbie ei jaksa joosta,» hõiskas tüdruk, nii nagu ta kaheksa-aastane hääl võttis. «Ma võidan teda 
iga kell. Ma võidan teda iga kell.» Kiledalt leelutas ta neid sõnu nagu mõnda värssi. 

Robbie ei vastanud, vähemalt mitte sõnadega. Selle asemel mängis ta jooksmist ja nihkus 
vähehaaval eemale, kuni Gloria leidis end jooksmas roboti järel, kes tema eest kõrvale põikles, 
sundides tüdrukut abitult ringi keerlema ning õieli käekestega tühja õhku haarama. 

«Robbie,» kiunatas tüdruk, «jää ometigi selisma!» Ja ta puhkes hingeidades naerma. 

Robot pöördus äkitselt, tõstis tüdruku üles õhku ja keerutas teda nõnda, et kogu maailm kadus 
hetkeks sinisesse tühjusse ja rohelised puud sirutusid näljaselt alla selle tühjuse poole. Siis oli Gloria 
uuesti rohul maas, nõjatus vastu Robbie jalga ja hoidis ikka veel kinni kõvast metallsõrmest. 

Veidi aja pärast tüdruk rahunes. Natuke oma ema jäljendades kohendas ta tagajärjetult oma sassis 
juukseid ja v:aatas, kas ta kleit on terve. 

Ta lõi käega vastu Robbie keret. «Paha poiss! Ma annan sulle peksa!» 

Robbie tõmbus kägarasse ja hoidis käsi näo ees, nii et tüdruk pidi lisama: «Ei, Robbie, ma ei anna 
sulle peksa. Aga igarbahes on nüüd minu kord ennast peita, sest sinul on pikemad jalad ja sa lubasid, 
et sa ei jookse, enne kui ma su üles leian.» 

Robbie noogutas pead - väikest ümardatud kantide ja nurkadega rööptahukat, mis oli lühikese 
painduva varre abil ühendatud samasuguse, kuid palju suurema, kere aset täitva rööptahukaga - ning 
pöördus kuulekalt vastu puud. 

Öhuke metallkile langes ta bõõguvartele silmadele ning ta sisemusest hakkas kostma ühtlast 
kõlavat tiksumist. 

«Ära nüüd piilu ja ära ühtegi numbrit vahele jäta,» hoiatas Gloma ja lippas peitu. 

Vankumatu korrapärasusega tiksusid sekundid, ja kui neid sada täis sai, kerkisid Robbie laud, ning 
hõõguvpunased silmad vaatasid otsivalt ringi. Hetkeks peatusid nad erksaruudulisel riideserval, mis 
suure kivi tagant välja paistis. Robot astus paar sammu edasi ja veendus, et see oli Gloria, kes 
kükitas kivi taga. 

Jäädes kogu aeg Gloria ja kinnilöömispuu vahele, lähenes ta aeglaselt peidukohale, ning kui Gloria 
oli üleni näha ja ei saanud isegi ette kujutada, et teda ei nähta, sirutas ta ühe käe tüdruku poole ja lõi 
teisega vastu oma jalga, nii et see helises. Gloria tõusis tusaselt. 

«Sa piilusid!» hüüdis ta ülekohtuselt. «Pealegi olen ma tüdinud peitust mängimast. Ma tahan 
ratsutada.» 

Robbie oli aga ebaõiglasest süüdistusest solvunud, istus ettevaatlikult maha ning raputas raskelt 
pead. 


Gloria hakkas kohe õrnalt meelitama: «Tule nüüd, Robbie. Ma tegin nalja, et sa piilusid. Sõiduta 
mind.» 

Robbie'st ei saanud aga nii kergesti jagu. Ta vahtis kangekaelselt taevasse ja raputas veel rõhukamalt 
pead. 

«Palun, Robbie, palun sõiduta mind!» Tüdruk võttis roosade kätega roboti kaela ümbert kinni ja 
kaisutas teda tugevasti. Siis muutis ta tujukalt tooni ja tõmbus eemale: «Kui sa ei sõiduta, hakkan ma 
nutma.» Ja ta nägu tõmbus ettevalmistavalt pänni. 

Kõva südamega Robbie ei võtnud seda kohutavat võimalust tõsiselt ja raputas kolmandat korda 
pead. Nüüd pidas Gloria vajalikuks trumbiga välja tulla. 

«Kui sa mind ei sõiduta,» hüüdis ta õhinal, «ei jutusta ma sulle enam jutte. Mitte ühtegi enam!» 
Selle ähvarduse ees alistus Robbie otsekohe ja tingimusteta ning noogutas ägedalt pead, nii et ta 
kaela metall lausa kumises. Ettevaatlikult tõstis ta tüdrukukese üles ja asetas oma laiadele lamedatele 

õlgadele. 

Gloria lubatud pisarad jäid tulemata ja ta kilkas heast meelest. Robbie metallnahk, mida 
takistusspiraalid pidevalt seitsmekümnekraadisel temperatuuril hoidsid, tundus meeldiv ja mõnus, 
ning rütmiliselt vastu roboti rinda peksvad kannad tekitasid meeltülendavrat kõminat. 

«Sa oled lennuk, Robbie. Sa oled sulir hõbedane 'lennuk. Siruta oma käed välja. Sa pead käed 
välja sirutama, Robbie, kui sa tahad lennuk olla.» 

Loogika oli ümberlükkamatu. Robbie käed olid õhuvoole püüdvad tiivad ja ta oli hõbedane 
lennuk. 

Gloria keeras roboti pead ja kallutas end paremale. Robot tegi järsu pöörde. Gloria varustas oma. 
lennuki mootpriga, mis põrises, ja relvadega, mis tegid «pauh» Ja «ta-ta-ta». Neid ajasid taga 
piraadid, ja lennuki relvad hakkasid tööle. Piraate langes nagu loogu, 

1 Fahrenheiti järgi; s. 0. 21 °C. 

«Veel üks. .. Veel kaks,» hüüdis Gloria. 
«Rutem, mehed,» ütles ta ,siis pidulikult, «meie laskemoon saab otsa..» Ta sihtis kartmatult üle õla 
ning nüüd oli Robbie tömbininaline kosmoselaev, mis sööstis maksimaalse kiirendusega läbi 
tühjuse. 

Ta kihutas otse üle välja kõrge rohuni selle, teisel serval kus peatus nii järsult, et õhetav ratsarnik 
kiljatas, ning laskis tal siis kukerpalli pehmele rohelisele vaibale veereda. 
Gloria ähkis ja hingeldas ning hüüatas vahepeal sosinal: «See oli nii tore!» 
Robbie ootas, kuni tüdruk rahunes, ja sikutas teda siis õrnalt juuksesalgust. 

«Soovid sa midagi?» küsis Gloria, pärani silmad täis näiliselt siirast taipamatust, mis aga tema 
hiiglaslikku hoidjat põrmugi ei petnud. Robot sikutas ta juukseid kõvemini. 
«Oh, ma tean. Sa tahad juttu kuulata.» 
Robbie noogutas varmalt. 
«Missugust?» 
Robbie, tegi ühe sõrniega õhus T-tähe. 
«.Juba jälle!» protesteeris väike tüdruk. «Ma olen sulle miljon korda «Tuhkatriinut» jutustanud. Kas 
sa pole sellest tüdinud? See on ju titade jutt.» 
Veelkord T-täht. 
«Olgu pealegi,» võttis Gloria end kokku, tuletas meelde jutu üksikasjad koos isiklike täiendustega, 
mida oli mitmeid, ning alustas: 

«Oled sa valmis? Nojah - ükskord elas imeilus väike tüdruk, kelle nimi oli Triinu. Tal oli hirmus 
kuri võõrasema ja kaks väga inetut ja väga.kurja kasuõde ja. . .» 

Gloria oli jõudmas jutu haripunkti - kell lõi keskööd ja kõik asjad võtsid välgukiiruga oma näruse 


algkuju tagasi -, kui teda katkestati. 
«Gloria!» See oli pingutatud naisehääl, mis ei kutsunud enam esimest, vaid üsna miimendat korda, 
ja tal oli närviline tgon, millest oli tunda, et hüüdja kannatamatust hakkas asendama ärevus. 
«Ema kutsub mind,» ütles Gloria veidi õnnetult. «Vii mind parem maja juurde tagasi, Robbie'.» 
Robbie kuulas kärmesti sõna, sest miski tema sees ütles, et missis Westonile peab vähimagi 
kõhluseta kuuletuma. 
Gloria isa oli harva päeval kodus, väljaarvatud püha- 

päeval - näiteks täna -, mil ta osutus lahkeks la arusaajaks inimeseks. Gloria ema aga oli Robbie'le 
kohmetuse allikaks ning robot tundis alati soovi tema silma ailt minema hiilida. 

Missiis Weston märkas neid hetkel, mil nad tõusid varjavate rohupuhmaste tagant, ja taandus majja 
ootama. 

«Ma karjusin endal hääle ära, Gloria,» sõnas ta karmilt. «Kus sa olid?» 

«Ma olin Robbie juures,» ütles Gloria värriseval häälel. «Ma jutustasin talle «Tuhkatriinut» ja 
unustasin ära, et on lõuna aeg.» 

«Kahju, et ka Robbie unustas.» Ja nagu oleks see talle meenutanud roboti juuresolekut, pöördus 
missis Weston tema poole: «Võid minna, Robbie. Gloria ei vaja sind praegu.» Ta lõpetas jõhkralt: 
«Ja ära tule enne tagasi, kui ma sind kutsun.» 

Robbie pöördus minekule, kuid jäi kõhldema, kui Gloria tema kaitseks hüüdis: «Oota, emme, sa 
pead laskma tal jääda. Ma ei jutustanud talle «Tuhkatriinut» lõpuni. Lubasin, et jutustan talle 
«Tuhkatriinut», ja ma ei ole veel lõpetanud.» 

«Gloria! » 

«Ausõna, emme, ta on nii vaikselt, et sa isegi ei tea, et ta siin on. Ta võib istuda nurgas toolil ja ta ei 
ütle ühtegi sõna, see tähendab ei tee mitte kui midagi. Eks ole, Robbie?» 

Robbie noogutas vastuseks korra pead. 

«Gloria, kui sa kohe järele ei jäta, siis ei näe sa Robbie't terve nädala.» 

Tüdruku silmad läksid kurvaks. «Olgu siis! Aga «Tuhkatriinu» on tema lemmikjutt ja ma ei 
lõpetanud seda. Ja talle meeldib see nii väga.» 

Robbie lahkus nukra moega ja Gloria surus tagasi nuuksatuse. 


George Westonil oli mõnus äraolemine. Talolli harjumuseks end pühapäeva õhtupoolikuti lõdvaks 
lasta. Tubli lõunasöök hinge all, kena pehme kušetilogu selitamiseks, «Times'i» number, toatuhvlites 
jalad ja paljas rind - kuidas saakski niiviisi ennast teisiti kui mõnusasti tunda. 

Seepärast polnud ta sugugi rõõmus, kui ta naine sisse astus. Pärast kümmet abieluaastat oli George 
Weston ikka 

veel nii ärarääkimata narr, et armastas oma naist ning oli vaieldamatult alati rõõmus teda nähes, kuid 
pühapäeva pärastlõunad olid talle pühad ja tema ettekujutus soliidsest mugavusesrt nõudis paari- 
kolme tundi täielikku üksindust. Seepärast kinnitas ta oma pilgu viimastele teadetele Lefebre- 
Yoshida ekspeditsioonist Marsile (see pidi startima Kuubaasist ja võis tõesti õnnestuda) ning tegi 
näo, nagu polekski naist toas. 

Missis Weston ootas kannatlikult kaks minutit, siis kannatamatult veel kaks minutit, ja katkestas 
lõpuks vaikuse: 

«George! » 

«Mhh?» 

«George, kuule siis! Kas sa paned selle ajalehe ära ja vaatad mrinu poole?» 


Ajaleht libises põrandale ja Weston pööras naise poole tüdinud näo. «Mis on, kallis?» 

«Sa tead seda isegi, George. Gloria ja see hirmus masin.» 

«Missugune hirmus masin?» 

«Ära nüüd teeskle, nagu sa ei saaks aru, millest ma räägin. See on see robot, mida Gloria Robbie'ks 
kutsub. Ta ei lahku tüdrukust hetkekski.» 

«Aga miks ta peakski lahkuma? Seda talt ei nõuta. Ja kindlasti pole ta mingi hirmus masin. Ta on 
parim robot, mida raha eest saab osta, ja pagana pihta, mul läks tema peale tervelt poole aasta 
sissetulek. Aga ta on ka seda väärt: ta on tublisti targem kui pooled mu kontoriametnikud.» 

Ta küünitas end ajalehte uuesti üles võtma, kuid naine oli kärmem ja napslas lehe ära. 

«Kuula mind, George. Ma ei taha, et mu tütar on usaldatud masina hoolde, olgu see nii tark kui 
tahes. Tal ei ole hinge ja keegi ei tea, mis ta võib mõtelda. Laps pole selleks loodud, et teda kaitseks 
mingi metallist asi.» 

Weston kortsutas kulmu. «Millal sa seda leidsid? Ta on Gloria juures olnud juba kaks aastat ja ma 
pole tähele pannud, et sa varem oleksid muret tundnud.» 

«Algul oli lugu teine. See oli uudisasi. Kergendas minu koormat ja ... ja robotit pidada oli moes. 
Aga nüüd ma ei tea. Naabrid.. .» 

«Naabritel pole sellega midagi tegemist. Kuula nüüd. Robotit võib palju kindlamini usaldada kui 
inimesest lapsehoidjat. Robbie konstrueeriti ainult üheks otstarbeks - et ta oleks väikese lapse 
seltsiliseks. Kogu 

tema «mentaliteet» on loodud sellel eesmärgil. Ta ei saa olla midagi muud, kui ustav, armastav ja 
hea. Ta on niimoodi valmistatud masin. Seda on rohkem, kui, ühegi inimese kohta saaks öelda. » 

«Aga midagi võib rikki minna. Mõni ..mõni.. .» missis Westonil oli roboti sisemusest natuke, 
ähmane ettekujutus, «mõni, väike murtrike võib lahti minna ja see kohutav asi läheb hulluks ja... 
ja...» Ta ei suutnud lõpuni välja öelda täiesti ilmset mõtet. 

«Rumalus,» vaidles Weston vastu, kuid teda läbis tahtmatu närviline värin. «See on lihtsalt 
naeruväärne. Kui me Robbie ostsime, siis oli meil pikk jutuajamine robootika esimesest seadusest. 
Sa ju tead, et robotil on võimatu inimesele viga teha: ammu enne seda, kui ta nii rikki läheb, et võiks 
esimest seadust rikkuda, on ta täiesti tegutsemisvõimetu. See on matemaatiline võimatus. Peale selle 
käib kaks korda aastas siin «USA Robotite» insener, kes vaatab vaese Robbie masinavärgi 
põhjalikult üle. Robbie rikkiminek on niisama palju võimalik kui sinu või minu äkiline 
hulluksminek, tegelikult agä palju vähem tõenäoline. Ja muuseas, kuidas sa kavatsed ta Gloma 
juurest ära võtta? » 

Uuesti haaras ta asjatult ajalehe järele ja naine viskas selle vihaselt teise tuppa. 

«Selles asi ongi, George! Ta ei taha, mitte kellegi teisega mängida. Siin on kümneid väikesi poisse 
ja tüdrukuid, kellega ta peaks sõbrustama, aga ta ei tee seda. Ta ei lähe nende lähedalegi, kui ma teda 
ei sunni. Väike tüdruk ei tohi niimoodi üles kasvada. Sa ju tahad, et ta oleks normaalne, eks ole? Sa 
tahad, et ta suudaks täita oma, kohta ühiskonnas.» 

«Sa näed, tonte, Grace. Kujutle, et Robbie on koer. Ma olen näinud sadu 'lapsi, kes eelistavad koera 
isale.» 

«Koer on hoopis midagi muud, George. Me peame sellest hirnsast asjast lahti saama. Sa võid ta 
kompaniile tagasi müüa. Ma küsisin järele, ja sa võid.» 

«Sa küsisid järrele! Kuula nüüd, Grace, ärme ikka nii uisapäisa talitame. Me, peame robotit, kuni 
Gloria ise temast üle kasvab, ja rohkem ei taha ma sellest enam kuulda.» Nende sõnadega sammus ta 
pahaselt toast välja. 

Kahe päeva parast tuli missis Weston oma mehele ukse peale vastu. «Sa pead seda kuulama, 
George. Alevis arvatakse pahasti.» 

«Millest?» kgsis, Weston. Ta astus, pesuruumi ja uputas igasuguse võimaliku vastuse veepladinasse. 
Missis Weston ootas. Siis ütles ta: «Robbie'st.» 
Rätik käes astus Weston välja, nägu vihast punane. «Mida sa räägid?» 

«Oh, see on kogunenud ja kogunenud. Ma olen püüdnud selle ees silmi sulgeda, aga enam ei taha 
ma seda teha. Enamik alevielanikke peab Robbie't ohtlikuks. Lapsi ei lubata õhtuti meie krundi 
lähedale.» 

«Meie usaldame o m a lapse selle asja hoolde.» 

«Inimesed pole niisugustes küsimustes mõistlikud.» 

«Siis käigu nad põrgusse.» 

«Niimoodi ütlemine ei lahenda veel probleemi. Ma pean alevis poes käima. Ma pean nendega iga 
päev kohtuma. Ja linnas on asi robotite suhtes praegu isegi halvem. New Yorgis anti just korraldus, 
et roboteid ei tohi päikeseloojangust kuni tõusuni tänavale lasta.» 

«Olgu peale, aga nad ei saa meid takistada robotit oma kodus pidamast. See on jälle üks sinu 
sõjakäik, Grace. Ma saan aru küll. Aga sellest pole kasu. Vastus on ikka: ei! Me peame Robbie't 
edasi!» 


Kuid ta armastas oma naist, ja mis veel halvem — naine teadis seda. George Weston vaeseke oli 
lõpuks siiski ainult mees ja ta naine laskis käiku kõik vahendid, mida saamatum ja hellema 
sisetundega sugupool on õppinud põhjusega, ent ikkagi tulutult kartma. 

Järgneval nädalal hüüdis George Weston kümmel korda: 

«Robbie jääb, ja jutul lõpp! » Kuid iga korraga jäi ta toon tasasemaks ja sõnu saatis valjem, ning 
piinatum ägamine: 

Lõpuks saabus päev, mil Weston pöördus süüdlaslikult oma tütre poole ja tegi ettepaneku minna 
alevisse «ilusat» visivoksi etendust vaatama. 

Gloria plaksutas rõõmsalt käsi. «Kas Robbie' võib kaasa tulla?» 

«Ei, kullake,» ütles Weston ja võpatas, ise oma häält kuuldes, «roboteid ei lubata visivoksi 
vaatama, aga sa võid talle kõik jutustada, kui koju tuled.» Viimased sõnad ütles ta kogeldes ja vaatas 
ise kõrvale. 

Gloria tuli alevist tagasi vaimustusest üle keedes, sest visivoks oli tõesti pakkunud hiilgavat 
vaatemängu. 

Ta ootas, kuni isa manööverdas reaktiivauto maa-alusesse garaaži. «Oot-oot, kui ma veel 
Robbie'le räägin. Talle oleks see hiiglamoodi meeldinud. Eriti see koht, kui. Francis Fran nii-nii 
tasakesi taganes, ja taganes otse ühe leopardinimese otsa ja pidi põgenema. Issi, kas Kuu peal on 
tõesti leopardinimesi?» 

«Tõenäoliselt mitte,» vastas Westan hajameelselt. «See on ainult lõbus väljamõeldis.» Ta ei 
saanud enam kauem autoga tegelda. Ta pidi vastu astuma sellele, mis tulemas oli. 

Gloria jooksis üle muru. «Robbie, Robbie!» 

Siis peatus ta järsku, sest nägi ilusat šoti lambakoera, kes seisis saba liputades verandal ja vaatles 
teda tõsiste pruunide silmadega. 

«Oi, kui kena kutsa!» Gloria astus trepist üles, lähenes ettevaatlikult ja silitas koera. «Kas see on 
minule, 1ssi?» 

Ema oli vahepeal samuti ligi tulnud. «Jah, see on sinule, Gloria. Kas ta pole kena - pehme ja 
karvane. Ta on väga hea koer. Ta armastab väikesi tüdrukuid.» 

«Kas ta oskab mänge mängida?» 
«Kindlasti. Ta oskab iglasuguseid trikke teha. Tahad sa mõnda näha?» 


«Oot-oot, kohe. Ma tahan, et ka Röbbie teda näeks. R o bb i e!» Gloria peatus kõhklevalt ja 
kortsutas kulmu. «Ta istub kindlasti oma toas, sest ta on minu peale vihane, et ma teda visivoksi 
vaatama ei võtnud. Sa pead talle ära seletama, issi. Mind ta võib-olla ei usu, aga kui sina talle ütled, 
siis ta teab, et see on nii.» 

Weston surus huuled kokku. Ta vaatas naise poole, kuid ei suutnud ta pilku tabada. 

Gloria pöördus järsult ja jooksis mööda keldritreppi alla, ise hüüdes: «Robbie, tule vaata, mis issi 
ja emme mulle tõid. Nad tõid mulle koera, Robbie.» 

Hirmunult oli tüdrukuke varsti tagasi. «Emme, Robbie ei ole oma toas. Kus ta on?» Keegi ei 
vastanud, ainult George Weston köhatas ja näis järsku olevat äärmiselt huvitatud ühest sihitult 
triivivast pilvest taevas. Gloria hääl värises nutu äärel: «Kus Robbie on, emme?» 

Missis Weston istus ja tõmbas tütre hellalt enda juurde. «Ära muretse, Gloria. Ma arvan, et Robbie 
on ära läinud.» 
«Ära läinud? Kuhu? Kuhu ta ära läks?» 

«Keegi ei tea seda, kullakene. Ta lihtsalt kõndis minema. Me oleme teda otsinud ja otsinud, aga ei 
suuda teda lelida.» 

«Arvad sa, et ta ei tule enam kunagi tagasi?» Tüdruku silmad olid hirmust suured. 

«Võib-olla leiame ta varsti üles. Me otsime teda edasi. Ja seni võid sa mängida oma uue kena 
kutsagia. Vaata teda! Ta nimi on Välk ja ta oskab. . .» 

Gloria silmad aga olid juba märjad. «Ma ei taha seda vastikut peni, ma tahan Robbie't. Ma tahan, 
et te mulle Robbie üles leiaksite.» Ta tunded ei mahtunud enam sõnadesse ja ta puhkes suure häälega 
nutma. 

Missis Weston saatis oma mehe poole abiotsiva pilgu, kuid too üksnes tammus tusaselt paigl ja ei 
pööranud innukat pilku taevast, nii et naine pidi ise lohutama hakkama. «Miks sa nutad, Gloria? 
Robbie oli ainult masin, ainult vana kole masin. Ta polnud üldsegi elus.» 

«Ta ei olnud mitte mingisugune masin!» kriiskas Gloria raevunult. «Ta oliisik nagu teie ja mina 
ja ta oli mu sõber. Matahan teda tagasi saada. Oh, emme, ma tahan teda tagasi!» 

Ema ägas löödult ja jättis Gloria tema kurbuses üksi. 
«Las ta nutab ennast välja,» ütles ta oma mehele. «Laste kurvastus ei kesta kunagi kaua. Paari päeva 
pärast on tal meelest läinud, et see jõle robot üldse olemas oli.» 

Aeg aga näitas, et missis Westan oli natuke liiga optimistlik. Tõsi küll, Gloria lakkas nutmast, kuid 
ta lakkas ka naeratamast ning muutus päev-päevalt vaiksemaks ja kahvatumaks; Tema passiivselt- 
õnnetu hoiak kurnas missis Westoni lõpuks ära ja üksnes veel see hoidis teda järele andmast, et tal 
oli võimatu mehele oma lüüasaamist tunnistada. 

Siis tormas ta ühel õhtul elutuppa, istus maha, lõi käed vaheliti ja näis vihast keevat. 
Mees sirutas kaela, et näha teda üle ajalehe. «Mis nüüd, Grace?» 

«See laps, George. Ma pidin koera täna tagasi saatma. Gloria ütles, et ta lihtsalt ei suuda koera 
varjugi taluda. Ta ajab mu lausa hulluks.» 

Weston pani !ajalehe käest ja ta silmis välgatas lootusesäde: «Võib-olla... Võib-olla peaksime 
Robbie tagasi tooma. Seda saaks ju teha, tead. Ma võin võtta ühenduse -» 

«Ei!» vastas naine karmilt. «Sellest ei taha ma kuuldagi. Nii kergesti me alla ei anna. Minu last el 
pea üles kasvatama robot, isegi kui tema võõrutamiseks sellest kuluks aastaid.» 

Pettunud ilmel võttis Weston jätle ajalehe kätte. «üks niisugune aasta teeb mind enneaegselt 
halliks.» 


«Sinust on küll palju abi, George,» kõlas jäine vastus. «Gloria vajab uut ümbrust. Loomulikult ei 
saa ta Robbie't siin unustada. Kuidas ta saaks, kui iga puu ja kivi talle teda meenutab! See, on tõesti 
kõige rumalam olukord, millest ma iganes kuulnud. Kujttleda vaid last, kes roboti kaotamise pärast 
murest otsa jääb!» 

«Asu asja juurde. Missugust ümbruse muutmist sa kavatsed?» 

«Me viime ta New Yorki.» 

«Linna! Augustis! Kuule, 'kas sa ka tead, missugune on New York augustis? See on ju talumatu.» 
«Miljonid inimesed ometi taluvad seda.» 

«Neil pole niisugust kohta nagu see siin, kuhu nad võiksid ära minna. Kui nad ei peaks New Yorki 
jääma, nad ei jääks.» 

«Noh, meie igatahes p e am e sinna minema. Ma ütlen, et me läheme kohe või vähemalt niipea, 
kui jõuame seda korraldada.Linnas leidub Gloria jaoks küllaldaselt huvitavaid asju ja sõpru, et teda 
elustada ja tal seda masinat peast välja ajada.» 

«Mu jumal,» ägas nõrgem pool, «nood tänavad, on ju kui praepannid!» 

«Me peame minema,» kõlas kõigurtamatu vastus. «Gloria on viimase kuu jooksul viis naela maha 
võtnud ja mu tütre tervis on mulle tähtsam kui sinu mugavus.» 

«Kahju, et sa ei mõtelnud oma väikese tüdruku tervisele siis, kui sa tema robotist lemmiku talt ära 
võtsid,» pomises mees, kuid ainult iseendale. 


Gloria ilmutas kohe paranemismärke, kui kuulis, eelseisvast linnasõidust. Ta kõneles sellest vähe, 
kuid iga kord elava ootusega, Ta hakkas uuesti naeratama ja ilmutas süües mõningal määral endist 
ISU. 

Missis Weston kees rõõmust üle ja ei jätnud kasutamata ühtegi võimalust, et võidutseda oma ikka 
veel skeptilise mehe üle. 

«Näe, George, ta aitab pakkida nagu väike ingel ja sädistab, otsekui poleks tal vähimatki muret. 
Ongi just nii, nagu ma sulle ütlesin: meil tuleb, talle ainult teised huvid asemele anda.» 

«Hm,» kõlas skeptiline vastus, «tahaks loota.» 

Ettevalmistused läksid kiiresti. Nad lasksid oma linnakodu korda teha ja palkasid ühe abielupaari 
vahepeal maakodu hoidma. Kui ärasõidupäev lõpuks saabus, oli Gloria jälle peaaegu rtäiesti endine 
ja ei teinud kordagi Robbie'st juttu. 

Ülevas meeleolus sõitis perekond taksohelikdpteriga lennuväljale (Weston oleks küll eelistanud 
isiklikku helikopterit, kuid see oli ainult kaheistmeline ja ilma pakiruumita) ning astus ootavasse 
lennukisse. 

«Tule, Gloria,» kutsus missis Weston. «Ma võtsin sulle koha akna alla, et sa saaksid välja vaadata.» 
Gloria tuli reipalt tippides mööda vahekäiku, surus nina vastu paksu läbipaistvat klaasi valgeks 
ovaaliks ja vahtis kasvava pinevusega välja, kui mootori turtsatused kabiini kostma hakkasid. Ta oli 
liiga väike, et kohkuda; kui maa järsku nagu läbi luugi alla vajus ja ta ise poole raskemaks muutus, 
kuid siiski küllalt suur, et ülimat põnevust tunda. Kui maa oli muutunud tillukestest lappidest 
koosnevaks vaibaks, tõmbus ta akna juurest eemale ja pöördus jälle ema poole. 

«Kas rne jõuame varsti linna, emme?» küsis ta, hõõrudes ise oma külmaks tõmbunud nina ja 
jälgides huviga, kuidas tema hingeaurust aknaklaasile tekkinud udulaik, kahanes ning kadus. 

«Umbes poole tunni pärast, kallis.» Ema jätkas kerge murevarjundiga: «Kas sa polegi rõõmus, et 
linna läheme? Kas sa ei arva, et sul on väga tore olla linnas, kus on nii palju maju ja inimesi ja asju, 
mida vaadata? Me läheme iga päev visivoksi vaatama ja teatrisse ja tsirkusesse ja randa ja. . .» 

«Jah, emme,» vastas Gloda ilma vaimustuseta. Lennuk sõitis sel hertkel üle pilverünka ja Gloria 
oli jalamaid haaratud ebatavalisest vaartepildist, mida pakuvad pilved ülaltpoolt. Siis olid nad jälle 


selges taevas ja Gloria pöördus emapoole ootamatult salapärasel ilmel, nagu teaks ta mingit saladust. 
«Emme, ma tean, miks me linna läheme.» 

«Kas tõesti?» oli missis Weston hämmeldunud. «Miks siis, kullake?» 

«Te ei ütelnud seda mulle, sest te tahtsite, et see oleks üllatus, aga mina tean.» Viivu imetles ta 
oma terast läbinägelikkust ja pahvatas siis lõbusasti naerma. «Me läheme New Yorki, et saaksime 
Robbie üles leida, eks ole? Detektiividega.» 

See väide tabas George Westonit otse keset veejoomist ja tagajärjed olid kohutavad. Ta ahmis 
lämbudes õhku, siis purskus ta suust veejuga ja sellele järgnes läkastav köhimine. Kui kõik oli 
möödas, selsis ta seal, näost punane, üleni märg ja äärmiselt nördinud. 

Missis Weston säilitas oma meelerahu, ent kui Gloria oma küsimust ärevamal toonil kordas, siis 
tundis ta, et ta kannatus on katkemas. 

«Võib-olla,» kähvas ta. «Nüüd aga istu ja ole taeva pärast ometigi vait.» 


1998. aastal oli New York rohkem kui kunagi varem oma ajaloos vaatamisväärsuste otsija 
paradiis. Gloria vanemad mõistsid seda ja võtsid sellest, mis vähegi võtta andis. 

Naise otsesel käsul korraldas Weston oma ametiasjad nii, et need kuu aega ilma temata laabusid ja 
ta ise vabaks jäi - kulutamaks aega tegevuses, mida ta nimetas «Gloria lõbustamiseks kuni 
kokkuvarisemiseni». Nagu kõike muud, tegi Weston ka seda tulemusrikkalt, põhjalikult ja asjalikult. 
Enne kuu aja möödumist oli tehtud kõik, mis teha andis. 

Gloria oli käinud poole miili kõrguse «Roosevelti hoone» tipus, et hinge kinni pidades vaadata alla 
katuste sakilisele panoraamile, mis kauguses sulas kokku Long Islandi väljade ja New Jersey 
tasandikega. Nad käisid loomaaias, kus Gloria magusa hirmutundega vaatas «tõelist elusa lõvi» 
(olles üsna pettunud, et valvurid söötsid teda toore loomalihaga ja mitte inimestega, nagu ta oli 
oodanud) ning nõudis tungivalt ja otsustavalt, et talle näidataks vaala. 

Nende huviringi kuulusid igasugused muuseumid koos parkide, supelkohtade ja akvaariumiga. 
Gloria viidi mööda Hudsonit ülesjõge ekskursiooniaurikul, mis oli sisustatud pööraste 
kahekümnendate aastate 

stiilis. Ta tegi demonstratsioonireisi stratosfääri, kus taevas muutus tumelillaks, ilmusid nähtavale 
tähed ja udune maa paistis all nagu hiiglaslik kummuli pööratud kauss. Klaasseintega allveepaadis 
viidi ta Long Islandi väina põhja, kus rohelises virvendavas maailmas vaatasid kummalised 
mereelukad temaga tõtt ja vingerdasid siis äkitselt minema. 

Proosalisemal tasemel viis missis Weston teda kaubamajadesse, kus ta võis nautida teistsugust 
muinasjutumaailma. 

Ühesõnaga, kui kuu oli peaaegu möödas, olid Westonid veendunud, et on tehtud kõik mõeldav 
kadunud Robbie kustutamiseks Gloria mälust, kuid nad polnud täiesti kindlad, kas see neil on 
õnnestunud. 

Tõsi oli see, et kuhu Gloria ka iganes läks, ilmutas ta ikka kõige elavamat huvi robotite vastu, mis 
juhtusid kohal olema. Ükskõik kui põnev või kui uudne. ta lapsesilmadele ka polnud vaatepilt tema 
ees, pöördus ta sellest kohe ära, kui märkas silmanurgast vilksamisi metalset liigutusi. 

Missis Weston puges lausa nahast välja, et Gloriat kõigist roboteist eemal hoida. 

Kogu lugu jõudis lõpuks haripunkti Teaduse ja Tehnika Muuseumis. Muuseum reklaamis erilist 
lasteprogrammi, milles pidi näidatama teadusliku nõiavärgi vigureid lihtsustatud, lastele arusaadaval 
kujul. Westonid panid selle loomulikult oma kohustuslike ürituste nimekirja. 


Sel ajal kui Westonid haaratult jälgisid tugeva elektromagneti vägitegusid, hoomas missis Weston 
järsku, et Gloria ei ole enam tema juures. Esialgne paanika andis maad rahulikule otsustavusele, ja 
kolme muuseumitöötaja kaasabil alustati hoolikat otsimist. 

Gloria aga ei hulkunud hoopiski mitte sihitult ringi. Oma ea kohta oli ta ebatavaliselt tarmukas ja 
sihikindel tüdruk - selles suhtes igati oma ema tütar. Kolmandal korrusel oli ta näinud hiiglasuurt 
viita «Kõneleva roboti juurde». Selle endamisi ära veerinud ja märganud, et ta vanemad ei soovi 
õiges suunas liikuda, tegutses ta nii, nagu oligi loomulik. Oodanud ära sobiva hetke, mil ta vanemate 
tähelepanu oli mujal, kõndis ta üsna rahulikult eemale ja läks viidal juhatatud suunas. 

Kõnelev robot oli üksnes irikk, täiesti ebapraktiline seade, millel oli ainult reklaami väärtus. Kord 
tunnis seisis tema ees saatjaga grupp ja esitas ettevaatlikult sosistades valvekorras olevale 
robotiinsenerile küsimusi. Need mida insener roboti lülitusskeemidele sobivaks pidas, anti 

kõnelevale robotile edasi. 

See oli üpris igav. Võib ju olla kena küll kuulda, et neliteist ruudus on sada üheksakümmend 
kuus, et temperatuur on momendil seitsekümmend kaks kraadi, et õhurõhk on 762 millimeetrit 
elavhõbedasammast, et naatriumi aatomkaal on 23, kuid selle teadasaamiseks pole ju vaja robotit. Ja 
eriti pole selleks vaja kohmakat, täiesti liikumatut juhtmete ja poolide massi, mis võtab enda alla 
kakskümmend viis ruut jardi. 

Vähe oli neid, kes võtsid vaevaks tulla veel teisele seansile, kuid üks viie-kuueteistkümneaastane 
tüdruk istus vaikselt pingil ja ootas kolmandat korda. Ta oli ainus inimene ruumis, kui Gloria 
SISenes. 

Gloria ei vaadanud tema poole. Inimolevusel polnud praegusel hetkel tema jaoks mingisugust 
tähtsust. Ta koondas kogu oma tähelepanu sellele suurele ratastega asjale. Hetke kõhkles ta 
jahmunult. See siin ei sarnanenud ühegi varem nähtud robotiga. 

Ettevaatlikult ja kahtlevalt küsis ta oma heleda häälega: «Palun, mister Robot, kas te olete kõnelev 
robot?» Ta ei olnud küll päris kindel, kuid talle näis, et robot, mis tõesti rääkis, vääris äärmiselt 
viisakat kohtlemist. 

Pingil istuva tütarlapse kõhnale lihtsale näole tekkis tugevasti keskendatud ilme. Ta haaras väikese 
märkmiku ja hakkas sinna rutakaid varesejalgu kribima. 

Roboti ajamid surisesid õlitatult ja mehaanilise tämbriga hääl kõmistas sõnu, millel puudusid rõhk 
ja intonatsioon: «Mina... olen. . . robot... mis... räägib.» 

Gloria vaatas robotit kahetsusega. See rääkis tõesti, kuid hääl tuli kusagilt tema seest. Tal ei olnud 
nägu, mille poole oleks võinud pöörduda. Gloria küsis: «Kas te saate mind aidata, mister Robot?» 

Kõnelev robot oli konstrueeritud küsimustele vastamiseks ja talle oli seni esitatud ainult 
niisuguseid küsimusi, millele ta vastata suutis. Seepärast oli ta oma võimetes täiesti veendunud. 
«Ma... saan... teid. . . aidata.» 

«Tänan teid, mister Robot. Kas te olete näinud Robbie't?» 

«Kes... on Robbie?» 

«Ta on robot, mister Robot.» Gloria tõusis kikivarvule. «Ta on umbes nii kõrge, mister Robot, ainult 
veel kõrgem, ja ta on väga kena. Tal on pea, teate. Teil ei ole, aga temal on, mister Robot.» 

Kõnelev robot ei suutnud jälgida: «Robot?» 

«Jah, mister Robot. Ta on robot nagu teiegi, ainult et ta ei oska muidugi rääkida ja. . . näeb välja 
nagu tõeline inimene. » 

«Robot. .. nagu... mina?» 

«Jah, mister Robot.» 

Kõneleva roboti ainsaks vastuseks oli segane põmin ja mõni juhuslik seosetu häälik. Esitatud suur 
üldistus, millega väideti teda eksisteerivait mitte üksikesemena, vaid mingi suurema rühma liikmena, 


käis robotil üle jõu. Kohusetundlikult püüdis ta sellest mõistest jagu saada ja pool tosinat pooli põles 
läbi. Väikesed hoiatussignaalid hakkasid sumisema. . 

Viie-kuueteistkümnene tüdruk lahkus nüüd. Tal oli küllalt materjali oma füüsikareferaadi 
«Robootika praktilised aspektid» jaoks. See referaat oli esimene Susan Calvini paljudest töödest sel 
alal. 

Gloria ootas hoolikalt varjatud kannatamatusega masina vastust, kui kuulis enda tagant hüüatust 
«Seal ta on!» ning tundis ära, et see oli ta ema hääl. 

«Mis sa siin teed, sa paha tüdruk.» hüüdis missis Weston, kelle mure muutus sedamaid vihaks. 
«Tead sa ka, et sa ehmatasid oma emme ja issi peaaegu surnuks? Miks sa ära jooksid?» 

Ka robotiinsener oli juukseid katkudes sisse tormanud ja tahtis teada, kes sündmuspaigale 
koguneva rahva hulgast oli masina kallal jännanud. «Kas mõni ei oska silte lugeda?» karjus ta. «Siia 
ei tohi tulla ilma meie töötajata.» 

Üle lärmi kostis Gloria kaeblev hääl: «Ernme, ma tulin ainult kõnelevat robotit vaatama. Ma 
mõtlesin, et ta ehk teab, kus Robbie on, sest nad mõlemad on robotid.» Ja et mõtted Robbie'st teda 
äkki jälle tugevasti haarasid, purskus ta silmist pisaratetulv. «Emme, ma pean Robbie üles leidma. 
Ma pean.» 

Missis Weston surus maha karjatuse ja ütles: «Armas taevas! Lähme koju, George. See on rohkem, 
kui ma suudan taluda.» 

Samal õhtul läks .George Weston mitmeks tunniks kodunt ära ja järgmisel hommikul pöördus 

naise poole kahtlaselt enesega rahuloleval ilmel. 

«Mul tuli üks mõte, Grace.» 

«Mille kohta?» kõlas tusane, ilma huvita küsimus. «Gloria kohta.» 

«Ega sa ometi ei soovita seda robotit tagasi osta?» 

«Loomulikult mitte.» 

«Jätka siis. Ma võiksin sind ehk kuuldagi võtta. Paistab, et kõik, mis min a olen teinud, pole mingit 
kasu toonud.» 

«Olgu peale. Kuula, mis ma mõtlen. Kogu häda Gloriaga on selles, et ta mõtleb Robbie'st kui 
isikust, aga mitte kui masinast. Loomulikult ei saa ta teda unustada. Kui meil nüüd õnnestuks teda 
veenda, et Robbie polnud midagi muud kui hunnik terast ja vaske plaatide ja juhtmete kujul, mille 
eluallikaks oli elekter, siis ei kestaks ta igatsus kaua. See on psühholoogiline rünnak, kui sa taipad, 
mis ma mõtlen.» 4 
«Kuidas sa kavatsed seda teha?» 

«Lihtsalt. Mis sa arvad, kus ma eile õhtul käisin? Ma keelitas in Robertsoni aktsiaseltsist «USA 
Robotid ja' Mehaanilised Inimesed», et ta korraldaks meile homme oma valdustes põhjaliku 
ringkäigu. Me läheme kolmekesi, ja kui see käik meil käidud, on Gloriale selge, et robot ei ole 
elusolend.» 

Missis Westoni silmad läksid vähehaaval suureks ja neis vilksatas midagi ootamatu imetluse 
taolist. «Kuule, George, see on ju tore mõte.» 

George Westoni vestinööbid tõmbusid pingule. «Ainult niisugused mu mõtted ongi,» ütles ta. 


Mister Struthers oli kohusetundlik peainsener ja loomupoolest veidi lobiseja. Selle kombinatsiooni 
tulemuseks oli ringkäik, mis oli täis seletusi, võib-olla isegi liiga palju seletusi igal sammul. Missig 
Westonit see aga ei tüüdanud. Ta koguni veel peatas Struthersit mitmel puhul ja palusj tal seletusi 
lihtsamate sõnadega korrata, et Gloria asjast aru saaks. Oma jutustamisande hindamisest tiivustatud 
Struthers muutus ülevoolavalt lahkeks ja veelgi jutukamaks - niivõrd kui see üldse võimalik oli. 
George Weston ise aga ilmutas kasvavat kannatamatust. 

«Andestage, Struthers,» ütles ta keset loengut fotoelekt- 

rilisest rakust, «kas teil pole vabrikus niisugust osakonda, kus töötaksid ainult robotid?» 

«Mis? Oh jaa. On küll!» Struthers naeraitas missis Westonile. «Omamoodi nõiaring: robotid 
loovad uusi roboteid. Me ei kavatse seda muidugi üldiselt praktiseerirna hakata. Kõigepealt ei lubaks 
seda meile iialgi ametiühingud. Üksnes teadusliku eksperimendi korras võime aga mõned üksikud 
eranditult robotite tööjõul toodetud robotid välja lasta. «Vaadake,» koputas ta näpitsprillidega 
vaidlushimuliselt vastu peopesa, «ametiühingud ei saa aru - ja seda ütlen ma kui mees, kes 
töölisliikumisele üldiselt alati kaasa on tundnud -, et robotite tulek, ehkki see toob algul kaasa 
mõningaid ümberkorraldusi,. viib vältimatult -» 

«Jah, Struthers,» ütles Weston, «aga see vabriku osakond, millest te rääkisite, - kas me võiksime 
seda näha? Ma olen kindel, et see oleks väga huvitav.» 

«Jah. Loomulikult!» Struthers asetas näpitsprillid krampliku liigutusega ninale tagasi ja lubas 
endale väikese tusase köhatuse. «Palun tulge minu järel.» 

Ta oli suhteliselt vaikne, kui juhtis neid kolme mööda pikka koridori ja trepist alla. Kui nad siis 
aga sisenesid suurde hästi valgustatud ruumi, mis oli täis töötava metalli suminat, avanesid lüüsid ja 
seletuste vool tungis uuesti välja. 

«Noh, näete!» hüüdis ta ilmse uhkustundega. «Ainult robotid! Viis inimest on üksnes 
järelevaatajateks ja nad isegi ei asu selles ruumis. Viie aasta jooksul, tähendab sellest ajast peale, kui 
me siin tööd alustasime pole ainsatki õnnetust juhtunud. Siin monteeritavad robotid on muidugi 
võrdlemisi lihtsad, kuid. . .» 

Gloria kõrvus oli peainseneri hääl juba ammugi muutunud üsna uinutavaks pominaks. Kogu 
ekskursioon näis talle igava ja mõttetuna; olgugi et näha oli palju roboteid, ei olnud ükski neist 
põrmugi Robbie moodi ja ta silmitses neid avaliku põlgusega. 

Ta pani tähele, et selles ruumis polnud ühtegi inimest. Siis langes ta pilk kuuele või seitsmele 
robotile, mis olid ruumi keskel ümmarguse laua juures hoolega ametis. Ta silmad läksid uskumatust 
üllatusest pärani. Ruum oli suur. Ta ei näinud päris kindlalt, kuid üks robot nägi välja nagu. . . nägi 
välja nagu .. see oligi! 

«Robbie!» läbis ta kiljatus õhku, ja üks laua juures 

seisvatest robotitest vaarus ning pillas tööriista, mida ta hoidis. Gloria läks rõõmust peaaegu 
pööraseks. Ta puges käsipuu alt läbi, enne kui kumbki vanematest teda takistada jõudis, hüppas 
kergelt kolm-neli jalga allpool olevale põrandale ning jooksis kätega vehkides ja juuste lehvide oma 
Robbie poole. 

Ja kolm surmani kohkunud täiskasvanut, kes seisid paigal nagu soolasambad, nägid seda, mida 
elevil tüdrukuk ei näinud, - hiiglaslikku kolisevat traktorit, mis tuli pimedana mööda oma 
kindlaksmääratud teed! 

Weston kogus ennast sekundi murdosa jooksul, kuid see ajavahemik otsustas kõik, sest Gloriat ei 
saanud enam kinni püüda. Olgugi et Weston hüppas üle tõkkepuu, oli see meeletu katse ilmselt 
lootusetu. Struthers andis ägedalt järelevaatajatele märku traktor seisma panna, kuid järelevaatajad 
olid ainult inimesed ja tegutsemiseks kulus neil aega. 

Üksnes Robbie tegutses silmapilkselt ja täpselt. 

Ta lähenes vastassuunast ja ta metalljalad neelasid vahemaad tema ja ta väikese perenaise vahel. Siis 
juhtus kõik korraga üheainsa liigutusega ja kiirust raasugi vähendamata haaras Robbie Gloria sülle, 
lüües tüdruku seega täiesti hingetuks. Weston, kes ei taibanud päriselt kõike, mis juhtus, pigem 
tundis kui nägi Robbie't endast mööda tormavat ja seisatas äkilises segaduses. Traktor ületas Gloria 


tee pool sekundit hiljem kui Robbie, veeres veel kümme jalga edasi ja jäi siis pikalt krigisedes 
seisma. 

Gloria kogus ennast, laskis vanematel end kirglikult kaisutada ja pöördus siis innukalt Robbie 
poole. Tema meelest polnud midagi muud juhtunud, kui et ta oli oms sõbra üles leidnud. . 

Missis Westoni kergendustunne muutus aga süngeks kahtlustuseks. Ta pöördus oma mehe poole, 
ja hoolimata sassis juustest ning lohakast väljanägemisest õnnestus tal näida üpris hirmuäratav. «Si 
n a korraldasid selle, eks ole?» 

George Weston pühkis taskurätikuga higist laupa. Ta käsi oli ebakindel ja ta huuled suutsid ainult 
väga nõrgaks ning värisevaks naeratuseks kõverduda. 

Missis Weston arendas mõtet edasi: «Robbie ei o:re tehtud konstrueerimis- või 
monteerimistöödeks. Temast ei saanud siin mingitkas.u 0J14.. Sina lasksid ta sihilikult siia 

panna, et Gloria ta üles leiaks. Tead väga hästi, et sa nii tegid. » 

«Nojah, tegin küll,» ütles Weston. «Aga, Grace, kuidas võisin ma teada, et jällenägemine nii 
tormiline tuleb! Ja Robbie päästis ta elu, seda pead sa tunnistama. Sa lihtsalt ei saa teda uuesti ära 
saata.» 

Grace Weston pidas aru. Ta pöördus Gloria ja Robbie poole ning silmitses neid hetke 
hajameelselt. Gloria hoidis roboti kaela ümbert nii kõvasti kinni, et oleks kägistanud iga olendi, kes 
pole metallist, ja vadistas poolhüsteerilises õnnejoovastuses kõiksugu mõttetusi. Robbie 
kroomterasest käed (mis suutsid kahe tolli jämeduse raudvarva kringliks keerata) põimusid õrnalt 
ning armastavalt tüdrukukese ümber ning ta silmad hõõgusid sügavpunaselt. 

«Olgu,» ütles missis Weston lõpuks, «minupärast võib ta meie juurde jääda, kuni ta rooste läheb.» 


Isaac Asimov MASIN, MIS SÕJA VÖITIS 


Võitu pühitseti põhjalikult ja võidupeo kaja hõljus isegi «Multivaci» maa-aluste kambrite vaikses 
sügavuses. 

Kui mitte muud, siis oli see eraldatus ja vaikus - esimest korda kümne aasta jooksul ei askeldanud 
insenerid hiiglasliku raali elundite ümber, lambikeste tuhmid virva-tulemustrid ei vilkunud enam, 
informatsiooni sisse- ja väljavool oli katkenud. 

Muidugi mitte kauaks, sest rahuaja vajadused surusid peale. Praegu aga võis isegi «Multivac» ühe 
päeva või koguni nädala suurt võitu pühitseda ja puhata. 

Päikese Föderatsiooni tegevdirektor Lamar Swift võttis sõjaväe-vormimütsi peast ja libistas pilgu üle 
tohutu arvutusmasina pika ning tühja peakoridori. Ta istus üsna roidunult ühele tehniku pöördistmele 
ning vormiriietus, milles ta end eales mugavalt polnud tundnud, näis nüüd kohmakas ja kortsunud. 

Ta ütles: «Ma hakkan seda kõike veel taga igatsema. Ei mäletagi õieti enam aega, millal me 
Denebiga ei sõdinud, ning praegu tundub lausa loomuvastane, et on rahu ja m võime kartuseta tähti 
vaadata.» 

Kaks teist meest olid mõlemad Swiftist nooremad. Kumbki polnud nii hallipäine ega näinud nii 
väga väsihu välja. 

Kitsaste huultega John Henderson, kellel oli raske varjata rahuldust, mida ta võidupäeval tundis, 
ütles: «Nad on purustatud! Nad on purustatud! Ma kordan seda enda] ikka ja jälle ega suuda 
sellegipoolest uskuda. Me kõik rääkisime nii kaua aastaid nii palju ohust, mis rippus Maa ja kõigi 
talle alluvate maailmade kohal; iga inimolendi 

kohal, ning see jutt oli alati õige. Ja. nüüd oleme meie elus ning hoopis deneblased on segi paisatud 
ja hävitatud. Nüüdsest peale pole neist enam kunagi mingit ohtu.» 

«Tänu «Multivacile»,» ütles Swift, heites silmanurgast pilgu häirimatule Jablonskyle, kes oli kogu 
sõja jooksul olnud teaduseoraakli ülemtõlgendaja. «Eks ole, Max?» 

Jablonsky kehitas õlgu. Ta sirutas masinlikult käe sigareti järele, kuid muutis meelt. Kõigist neist 
tuhandeist, kes «Multivaci» tunneleis elasid, oli vaid temal lubatud suitsetada, kuid lõpu poole tegi 
temagi sihikindlaid jõupingutusi sellest eesõigusest loobumiseks. 

T'a ütles: «Nojaa, nii nad räägivad.» Ta jäme pöial tõusis parema õla suunas, osutades ülespoole. 
«Kas sa oled kade, Max?» 

«Et nad ülistavad «Multivac'i»? Et «Multivac» on selle sõja suur kangelane?» Jablonsky kivisele 
näole ilmus põlastav ilme. «Mis mul sellest? Kui see neile meeldib, olgu «Multivac» pealegi masin, 
mis sõja võitis.» 

Henderson vaatas silmanurgast teisi. Selles lühikeses puhkehetkes, mida need kolm olid vaistlikult 
otsinud hullunud metropoli ainsas vaikses nurgakeses, selles vaheajas sõja ohtude ja rahu raskuste 
vahel, kui nad kõik võisid silmapilguks hinge tõmmata, tundis ta üksnes oma süü raskust. 

Järsku näis raskus liiga suur, et seda kauem taluda. See tuli minema heita koos sõjaga - otsekohe! 
Henderson ütles: ««Multivacil» pole võiduga mingit pistmist. Ta on ainult masin.» 
«Suur masin,» ütles Swift. 

«Siis ainult suur masin. Mitte parem kui andmed, mis talle sisse söödeti.» Ta peatus hetkeks, 
järsku omaenda sõnadest heitudes. 

Jablonsky vaatas talle otsa, ta jämedad sõrmed kobasid taas taskust sigarette ja tõmbusid taas 
tagasi. «Teie peate teadma. Teie ju muretsesite andmed. Või tahate au endale saada?» 

«Muidugi mitte,» ütles Henderson pahaselt. «Au pole siin midagi. Mis teie teate «Multivacile» 
määratud andmetest, mida töötlesid sajad abiraalid siin Maa peal, Kuul, Marsil ja isegi Titaanil? 
Titaan viivitas alatasa ja ikka oli tunne, et tema arvud võivad asja ootamatult viltu viia.» 

«See oleks igaühe hulluks ajanud,» ütles Swift kerge kaastundega. 

Henderson raputas pead. «Asi polnud ainult selles. Tõsi küll, kui ma kaheksa aastat tagasi Leponti 
asemel ülemprogrammeerija kohale tulin, olin üsna närvis. Kuid noil päevil vaadati asjadele 
optimistlikult. Sõda oli veel kauge! eemal, oli seiklus ilma tõelise hädaohuta. Me polnud veel 
jõudnud sinnamaani, mil mehitatud sõidukid pidid asja üle võtma ja tähtedevahelised raketid võisid 
täpselt sihituna planeedi puhtalt minema pühkida. Kui aga algasid tõelised raskused. . .» 
Vihaselt - lõpuks ometi võis ta vihastada - ütles ta: «Teie ei tea sellest midagi.» 
«Hea küll,» Ütles Swift. «Rääkige. Sõda on möödas. Meie võitsime.» 

«Jah.» Henderson noogutas pead. Ta pidi meeles pidama: Maa oli võitnud, niisiis oli kõik kõige 
paremas korras «Hüva, andmed muutusid mõttetuks.» 

«Mõttetuks? Kas mõtlete seda sõna-sõnalt?» küsis Jablonsky. 
«Sõna-sõnalt jah. Mis te siis arvate? Teie kahega oli asi nii, et teie polnud selle möllu sees. Teie, 
Max, ei lahkunud kunagi «Multivaeist» ja teie, härra direktor, ei lahkunud kunagi ametihoonest, 
välja arvatud pidulikeks visiitideks, kus te nägite täpselt seda, mida teile näidata taheti.» 
«See polnudki mulle nii väga teadmata, kui te ehk arvasite,» ütles Swift. 
«Kas te teate,» küsis Henderson, «mis määrani muutusid sõja teisel poolel ebausaldatavaks ja 
ebatõenäoliseks meie tootmismahtu, varusid, õpetatud elavjõudu — kõike sõjapidamiseks olulist 
puudutavad andmed? Nii tsiviilisikute kui ka sõjaliste rühmade liidrid hoolitsesid kõige pealt selle 
eest, kuidas endast paremat muljet jätta, niisiis varjasid nad halba ja suurendasid head. Masinad 
masinateks, kuid meestel, kes programmeerisid ja tulemusi, tõlgendasid, oli tegemist sellega, kuidas 
oma nahka hoida ja võistlejaid kahjutuks teha. Seda lõpetada polnud võimalik. Ma tegin proovi, kuid 
midagi ei tulnud välja.» 


«Aga muidugi,» ütles Swift rahulikult lohutades. «Ma mõistan, et te ei saanud sinna midagi 
parata.» 

Seekord otsustas Jablonsky sigareti läita. «Ja siiski ma oletan, et oma programmidega andsite need 
andmed «Multivacile». Te ei rääkinud meile midagi ebausaldatavusest.» 

«Kuidas ma oleksin saanud rääkida! Ja kui ma oleksingi 

rääkinud, kuidas te oleksite võinud seda. uskuda?» päris Henderson. «Kogu meie sõjapidamine 
käis «Multivaeci» kaudu. See oli meie poole ainus suur relv; deneblastel polnud midagi samaväärset. 
Mis hoidis meie võitlusväimu ülal kui hukatus oli silmaga näha? -Ainult kindel teadmine, et 
«Multivac» ennustab alati ette ja teeb kahjutuks deneblaste rünnaku; juhendab alati meie rünnakuid 
ning ennetab vastuabinõud. Püha kosmos! Pärast seda, ui meie luurerakett hüperruumis tuhaks tehti, 
ei olnudki meil ju Denebi kohta enam õigeid andmeid, mida: «Multivacile» sisse sööta, ja se da me 
juba avalikkusele teatada ei söandanud.» 

«Õige küll,» ütles Swift. 

«Nojah,» ütles Henderson, «kui ma oleksin teile öelriud, et andmed pole usaldatavad, mis te 
oleksite saanud teha? Ainult seda, et oleksite mind välja vahetanud ja keeldunud mind uskumast. Ma 
ei võinud seda lubada.» 

«Mis te siis tegite?» küsis Jablonsky. 

«Kuna sõda on võidetud, räägin ma teile, mis ma tegin. Ma parandasin andmeid.» 

«Kuidas?» küsis Swift. 

«Arvan, et intuitsiooniga. Ma Žongleerisin nendega seni, kuni nad tundusid õiged olevat. Alguses 
ma hästi julgenud. Muutsin veidi siin ja seal, et parandada silmanähtavaid võimatusi. Kui taevas 
kokku ei varisenud, sain julgust juurde. Lõpu poole ei hoolinud ma suurt millestki. Ma lihtsalt 
kirjutasin vajalikud andmed nii välja, nagu neid tarvis läks. Kasutasin isegi «Multivaci» 
lisaseadeldist, et see valmistaks andmeid ette vastavalt minu eraprogrammile, mille ma seks puhuks 
koostasin.» 

«Kas juhuslike arvude põhimõttel?» küsis Jablonsky. 

«Mitte sugugi. Ma viisin sisse terve hulga vajalikke kitsendusi.» 

Jablonsky naeratas täiesti ootamatult ning ta tumedad silmad alumiste laugude kortsuräga kohal 
sädelesid. «Kolm korda tehti mulle ettekanne lisaseadeldise lubamatu kasutamise kohta ja ma jätsin 
selle igakord niisama. Kui sel oleks tähtsust olnud, oleksin ma hakanud jälgi ajama, oleksin teid, 
John, tabanud ning teada saanud, mida te tegite. Kuid kõigel, mis puutus «Multivac'i», polnud tollal 
muidugi mingit tähtsust ja nii läks teil see vigur läbi.» 

«Mis te sellega mõtlete, et polnud mingit tähtsust”» küsis Henderson kahtlustavalt. 

«Lihtsalt ei olnud. Ma mõtlen, et kui ma oleksin teile sellest tollal rääkinud, oleks see teid 
hingepiinast säästnud, ja kui teie oleksite mulle oma tegevusest rääkinud oleks see säästnud mind. 
Kust te võtsite, et «Multivac» oli üldse töökorras, olid. siis sisendandmed millised tahes? 

«Ei olnud töökorras?» imestas Swift. 

«Mitte päriselt. Teda ei võinud uskuda. Lõppude lõpuks, kus olid minu insenerid sõja viimastel 
aastatel? Ma üt teile: nad olid väljas tuhandete mitmesuguste kosmoserajatiste peal, raalidele 
andmeid sisse söötmas. Nad olidläinud! Ma pidin läbi ajama poisikestega, keda ei saanud usaldada, 
ning veteranidega, kes olid ajast maha jäänud. Peale selle, kas te arvate, et ma võisin viimased aastad 
usaldada «Cyogenicsi» integraalskeeme? «Cyogenic» polnud lood personaliga sugugi paremad kui 
minul. 

Mul oli ükskõik, kas andmed, millega «Multivac*i» varustati,on usaldusväärsed või mitte. 


Tulemused ei olnud usaldusväärsed. Niipalju ma teadsin.» 

«Mida te siis tegite?» päris Henderson. 

«Sedasama mida teiegi, John, - ma tõin sisse parandusteguri. Kohendasin asju vastavalt 
intuitsioonile — ja niimoodi masin võitiski sõja.» 

Swift nõjatus toolileenile ja sirutas jalad välja. «Ennäe, missugused paljastused. Siis tuleb välja, et 
materjal, mille kui otsuste langetajale kätte toodi, oli inimese koostatud ja inimese tõlgendatud. Kas 
nii?» 

«Tuleb nii välja,» ütles Jablonsky. 
«Siis ma näen, et muloli õigus, kui ma seda ülemä ei usaldanud» ütles Swift. 

«Ei usaldanud?» Hoolimata sellest, mis ta ise just äsja oli öelnud, õnnestus Jablonskyl näida 
kutsealaseli solvatuna. 

«Kahjuks ei. «Multivac» oleks nagu öelnud: andke löök siia, mitte sinna; tehke seda, mitte toda; 
oodake, ärge tegutsege. Kuid ma ei võinud kunagi kindel olla, et «Multivac» tõepoolest seda ütleb, 
mida ta paistis ütlevat, või ta tõepoolest mõtles seda, mida ütles. Ma ei võinud kunagi kindel olla. » 
«Kuid lõpparuanne oli alati piisavalt selge,» ütles Jablonsky. 

«Võib-olla neile küll, kellel ei tulnud otsust langetada. 

Minule mitte. Hirm nende otsuste eest vastutada oli talumatu Ja seda ei kõrvaldanud Isegl 

«Multivac»... Kuid oluline on, et minu kahtlused olid õigustatud, ning see on mulle tohutuks 

kergenduseks.» 

Sellisesse vastastikuste pihtimuste vandenõusse sattunud, otsustas Jablonsky tiitlid kõrvale jätta. 

«Mis te siis peale hakkasite, Lamar? Otsused langetasite lõppude lõpuks ju teie. Kuidas?» 
«Hüva, meil on vahest juba aeg minema hakata, kuid enne ma räägin teile ära. Miks mitte? Ma 

kasutasin siiski üht arvutit, Max, kuid «Multivacist» vanemat, hoopis vanemat arvutit.» 


Ta kobas taskus ja tõmbas välja peotäie peenraha vanamoodsaid münte, mis olid käibel enne seda, 
kul metallipuudus oli sünnitanud arvutite võrgul rajaneva krediidisüsteemi. 

Swift naeratas üsna häbelikult. «Mul on neid ikka ve vaja: nii tunnen raha materiaalsemana. Vanal 
mehel on raske vabaneda noorpõlve harjumustest.» Ta laskis mündid taskusse tagasi pudeneda. 

Viimase mündi jättis ta sõrmede vahele ja vahtis seg1 hajameelselt. ««Multivac» pole esimene 
arvuti, sõbrad, ta pole kõige tuntum, ta pole ka kõige tõhusam täidesaatvalt isikult otsustamise 
vastutust ära võtma. Sõja võitis tõepoolest masin. John, või vähemalt üks väga lihtne arvutusseade, 
mida ma kasutasin iga kord, kui mul tuli mõni eriti raske otsus langetada.» 

Meenutus tõi ta näole naeratusvine ja ta nipsutas mündi sõrmede vahelt õhku. Münt välgatas õhus 
tiireldes ja kukkus Swifti väljasirutatud peopesale. Käsi sulgus mündi ümber ja surus selle lapiti 
vasaku käe seljale. Münti varjav parem käsi jäi paigale. 

«Kull või kiri, härrased?» 


Isaac Asimov INETU POISIKE 


Edith Fellowes silus oma töökitlit, nagu ta alati tegi enne keerukalt lukustatud ukse avamist, ning 
astus üle nähtamatu joone on ja ei ole vahel. Tal oli kaasas taskuplokk ja sulepea, ehkki ta enam 
märkmeid ei teinud, välja arvatud juhul, kui tundis äärmist vajadust millestki teatada. 
Seekord kandis ta ka kohvrit («Mänguasjad poisile,» oli ta naeratades lausunud valvurile, kes juba 
ammu oli lakanud tema küsitlemisele mõtlemastki ja kes käeviipega lubas tal edasi minna.) 

Ja nagu alati, teadis väike inetu poiss, et tema oli sisenenud, ja tuli talle jooksuga vastu, hüüdes 
oma pehmelt sõnu siduval viisil: «Miss Fellowes. . . miss Fellowes. . .» 


«Timmie,» sõnas naine ja libistas käega üle ebardlikku peakest katvate sagris pruunide juuste. 
«Mis viga?» 

Poiss küsis: «Kas Jerry tuleb jälle minuga mängima? Mul on kahju selle pärast, mis juhtus.» 
«Ära nüüd enam muretse, Timmie. Kas sa sellepärast nutsidki?» 

Poiss vaatas kõrvale. «Mitte just päriselt, miss Fellowes. Ma nägin jälle und.» 

«Sedasama und?» Miss Fellowes surus huuled kõvasti kokku. Muidugi, vahejuhtum Jerryga toob 
unenäo tagasi. 

Timmie noogutas. Kui ta püüdis naeratada, paljastusid ta liiga suured hambad ja ta etteküündiva 
suu paksud huuled ,avanesid laialt «Millal ma saan küllalt suureks, et minna sinna välja, miss 
Fellowes?» 

«Varsti,» vastas naine tasa, tundes südames ängistust. «Varsti.» 

Miss Fellowes laskis poisikesel oma käest kinni võtta ja tundis mõnu tema peopesa paksu kuiva 
naha soojast puudutusest. Timmie viis ta läbi kõigi kolme ruumi, mis moodustasid stasise esimese 
sektsiooni - küllaltki mugava, jah, aga igavese vangla väikesele inetule poisile, kellel oli eluaastaid 
kõigest seitse (kas neid ikka oli seitse?). 

Poiss talutas ta selle ainsa akna juurde, mis avanes on- maailma võssakasvanud metsale (praegu 
peitunud öö varju), kus tara ja maalitud hoiatussildid keelasid ilma loata hulkumise. 

Timmie surus nina vastu akent..«Kas sinna välja, miss Fellowes?» 

«On paremaid kohti. Kaunimaid paiku,» ütles naine kurvalt, kui ta vaatas vaese väikese vangi 
näoprofiili akna taustal. Otsmik taandus lamedalt ja sellele langesid salguti juuksed. Kukal kumerdus 
tublisti väljapoole ja näis muutvat pea liiga raskeks, nii et see ettepoole kaldus ja kogu keha kühmu 
vajutas. Juba pungitasid silmade kohal naha lall paksud kulmuluud. Lai suu küündis 
silmatorkavamalt ettepoole kui ta lai ,lame nina ning tal puudus mainimisväärne lõug, oli ainult 
lõualuu, mis kooldus siledalt alla ja tahapoole. Oma aastate kohta oli ta väike ja ta töntsakad jalad 
olid rangis. 

Ta oli väga inetu poisike ja Edith Fellowes armastas teda südamest. 
Tema oma nägu oli väljaspool poisi vaatepiiri ja nii võis ta lubada oma huultel väriseda. 

Nad e i tapa teda. Ta teeb kõik, et seda takistada. Ükskõik mida. Ta avas kohvri ja hakkas sellest 
riideesemeid välja pakkima. 


Edith Fellowes oli esmakordselt üle a/s.1 «Stasise» lävel astunud ainult pisut rohkem kui kolm 
aastat tagasi. Tol ajal ei olnud tal vähimatki aimu, mida «Stasis» tähendas või mida seal tehti. Siis ei 
teadnud seda keegi peale nende, kes seal töötasid. Tegelikult levis uudis terves maailmas alles päev 
pärast tema tulekut. 

Tollal olid nad lihtsalt kuulutanud, et vajavad füsioloogiaalaste teadmistega naist, kes on kodus 
kliinilises keemias ning armastab lapsi. Edith Fellowes oli sünnita- 
LA/Ss. - aktsiaselts. 

jate palatis õena töötanud ja uskus end esitatavaile nõuetele vastavat. 

Gerald Hoskins, kelle kirjutuslaual nimeplaadil seisis nime taga Ph.D.”, sügas pöidlaga põske ja 
vaatas teda ainiti. 

Miss Fellowes jäigastus otsemaid ja tundis, kuidas ta nägu (pisut ebasümmeetrilise nina ja natuke 
liiga paksude kulmukaartega) tõmbles. 

Pole ta ise ka mingi unelmate prints, mõtles naine pahaselt. Hakkab paksuks ja kiilaks minema ja 
tal on kiusakas suu... Aga pakutud palk oli tunduvalt suurem, kui tema oli lootnud, niisiis ta ootas. 
Hoskins küsis: «Kas te ikka tõesti armastate lapsi?» 


«Ma ei ütleks seda, kui ma ei armastaks.» 
«Või armastate ainult keni lapsi? Keni lalisevaid lapsukesi, ümarate põskede ja armsate väikeste 
nöpsninakestega? » 

Miss Fellowes vastas: «Lapsed on lapsed, doktor Hoskins, ja need, kes ei ole kenad, on just need, 
kes võib-olla kõige rohkem abi vajavad.» 

«Siis oletagem, et me võtame teid — » 

«Tahendab te pakute mulle seda tööd kohe praegu?» 

Hoskins naeratas põgusalt ja hetkeks, omandas ta lai nägu hajameelselt sarmika ilme. Ta sõnas: 
«Mina otsustan kiiresti. Ent esialgu on pakkumine siiski katseline. Ma võin teha niisama kiire otsuse 
teil minna lasta. Kas olete valmis õnne proovima?» 

Miss Fellowes muljus kramplikult oma käekotti ja arvestas nii kähku kui suutis, siis heitis 
arvestused kõrvale ja alistus hetke ajele. «Hea küll.» 

«Tore. Me kavatseme täna moodustada stasise ja ma arvan, et teil oleks kõige parem otsemaid 
alustada. See oleks kell kaheksa õhtul ja mul oleks hea meel, kui te saaksite siin olla kell pool 
kaheksa.» 

«Aga mida -» 

«Tore, tore. Praeguseks on kõik.» Kellahelina peale tuli sisse naeratav sekretär, et teda välja 
juhatada. 

Viivuks vaatas miss Fellowes tagasi doktor Hoskinsi suletud uksele. Mis asi on stasis? Mis oli sellel 
suurel küünitaölisel hoonel, neil ametimärgiga teenistujatel, 

2 Ph. D. - Philosophiae Doctor (lad. k.) - filosoofiadoktor. 

35 


kiiruga kokkuklopsiJtud koridoridel ja ilmselt käimasoleval ehitustööl tegemist lastega? 

Ta kaalutles, kas tulla õhtul tagasi või jääda eemale ja anda sellele ülbele mehele õpetust. Kuid ta 
teadis, et ta tuleb tagasi kas või ainult kiusu pärast. Ta peab teada saama, mis nende lastega on. 

Ta tuli tagasi kell pool kaheksa ja tal ei olnudki vaja oma tulekust teatada. üksteise järel näisid 
mehed ja naised teda tundvat ja tema funktsiooni teadvat. Ta tundis end nagu rullteele asetatuna, kui 
teda üha edasi juhatati. 

Doktor Hoskins oli kohal, kuid heitis talle ainult eemaloleva pilgu ning pomises: «Miss 
Fellowes.» 

Ta isegi ei pakkunud talle istet, kuid naine võttis rahulikult ühe tooli ja läks istus rinnatise äärde. 

Nad asusid rõdul, millelt avanes vaade suurde süvendisse, täis seadmeid, mis nägid välja nagu 
kosmoselaeva ja raali juhtimispuldi ristsugutised. ühel pool olid vaheseinad, mis moodustasid 
otsekui ilma laeta korteri, hiiglasliku nukumaja, kuhu võis ülevalt sisse vaadata. 

Ühes ruumis märkas ta elektron-toiduvalmistajat ja külmutusseadeldist ja teises mingeid 
sanitaarseadmeid. Ja ese, mida ta järgmises toas silmas, ei saanud kindlasti olla muud kui osa 
voodist, tillukesest voodist. 

Hoskins vestles ühe teise mehega, ja koos miss Fellowesiga moodustasidki nad kogu rõdul viibiva 
seltskonna. Hoskins ei pakkunud end toda teist meest esitlema ja miss Fellowes silmitses viimast 
salamahti. Mees oli kõhn ja keskealise kombel üsna kena välimusega. Talolid väikesed vurrud ja 
terased silmad, mis näisid kõike tähele panevat. 

Ta sõnas parasjagu: «Ma ei püüa mitte teeseldagi, doktor Hoskins, et ma sellest kõigest aru saan - 
tähendab rohkem aru saan, kui võhikult, parajal määral intelligentselt võhikult võiks oodata. Siiski, 
kui selle juures on üks asi, millest ma vähem aru saan kui muust, siis on see selektiivsus. Te suudate 
ainult nii kaugele minevikku haarata; see näib olevat mõistetav: asjad muutuvad ähmasemaks, mida 
kaugemale tte lähete; see võtab rohkem. energiat. Aga et te jälle ka lähemale haarata ei saa... See'p 
see ongi, mis segadusse ajab.» 

«Ma võin teile asja selgitada nii, et see näib vähem 

paradoksaalne, Deveney, kui te lubate mul kasutada analoogiat.» 

(Miss Fellowes taipas nime kuuldes sedamaid, kes see uus mees on, ja oli tahes-tahtmata 
mõjustatud. Teadagi oli see Candide Deveney, teleuudiste teadusalareporter, kes oli juba kuulus oma 
kohalviibimisega iga suurema teadusliku läbimurde toimumispaigas. Ta isegi tundis mehe ära ühena 
neist, keda ta oli näinud teleekraanil uudistesaates, kui teatati maandumisest Marsile. - Niisiis peab 
doktor Hoskinsil siin midagi tähtsat teoksil olema. ) 

«Minugipärast, kasutage analoogiat,» ütles Deveney kahetsevalt, «kui te arvatte, et see aitab.» 

«Noh, näiteks ei saa te lugeda tavalise trükiga raamatut, kui hoiate seda kuue jala kauguseloma 
silmadest, kuid te saate seda lugeda, kui hoiate teda silmadest ühe jala kaugusel. Siiani on nii, et 
mida ligemal, seda parem. Ent kui te toote raamatu silmadest ühe tolli kaugusele, on ta teile jällegi 
kadunud. Näete, on olemas selline asi nagu liiga ligidal olemine.» 

«Hm,» tegi Deveney. 

«Või võtame teise näite. Teie parem õlg on teie parema käe nimetissõrmest umbes kolmekümne tolli 
kaugusel ja te saate oma parema käe nimetissõrme paremale õlale asetada. Teie parem küünarnukk 
on teie parema käe nimetissõrmele poole ligemal, tavalise loogika järgi peaks hõlpsam olema selleni 
jõuda, ja ometi ei saa te oma parema käe nimetissõrme paremale küünarnukile asetada. Jällegi on 
olemas selline asi nagu liiga lähedal asetsemine.» 

Deveney küsis: «Kas ma tohin neid analoogiaid oma artiklis kasutada?» 

«Aga muidugi. Oleksin selle üle eriti rõõmus. Ma olen juba küllalt kaua oodanud, et mõni 
teietaoline sellest kirjutaks. Ma annan teile muudki, mida iganes soovite. Lõpuks on saabunud aeg, 
mil me tahame, et maailm üle meie õla vaataks. Ta näeb nii mõndagi.» 

(Tahes-tahtma.ta imetles miss Fellowes tema rahulikku kindlust:Selles oli jõudu.) 
Deveney küsis: «Kui kaugele te haarate?» 

«Nelikümmend tuhat aastat.» 

Miss Fellowes tõmbas järsult hinge. 

Aastat?! 

3:7 


Öhus oli pinget. Mehed juhtimispultide juures vaevalt liigutasid. üks mees rääkis pehme, 
monotoonse häälega mikrofoni lühidaid lauseid, mis miss Fellowesile tundusid mõttetud. 

Deveney, kes, pinev pilk silmis, kummardus üle rõdurinnatise, küsis: «Kas me näeme midagi, 
doktor Hoskins?» 

«Mis? Ei. Mitte midagi, enne kui töö on tehtud. Me avastame objekti kaudselt, umbes radari 
põhimõttel, ainult et meie kasutame pigem mesoneid kui radiatsiooni. Sobivais tingimusis liiguvad 
mesonidajas tagasi. Mõningad peegelduvad ja meie peame peegeldusi analüüsima.» 

«See tundub õige raske olevat.» 

Jälle naeratas Hoskins põgusalt nagu alati. «See on viiekümneaastase uurimistöö tulemus; 
nelikümmend aastat sellest enne, kui mina asja kallale asusin. .. Jah, see on raske.» 

Mikrofoni juures istuv mees tõstis käe. 

Hoskins ütles: «Me oleme juba mitu nädalat fikseerinud ühte kindlat ajahetke, fikseeringut 
katkestades ja korrigeerides pärast seda, kui olime välja arvutanud meie oma liikumise ajas ning 
veendunud, et võime käsitseda aja voolu küllaldase täpsusega. Nüüd peab see õnnestuma.» 

Aga ta laup pärlendas. 

Edith Fellowes oli äkki rõdurinnatise ääres püsti, kuid näha polnud midagi. 

Mees mikrofoni juures ütles tasa: «Nüüd.» 

Oli hetkeline vaikus, millest piisanuks üheros hingetõmbeks, ja siis kostis nukumaja tubadest 
hirmunud poisikese karjatus. Hirm! Meeletu hirm! 


Miss Fellowesi pea pöördus karje suunas. Asjasse oli segatud laps. Ta oli unustanud. 
Hoskinsi rusikas aga trummeldas vastu rinnatist ja ta lausus võidurõõmust väriseva, pinevil 
häälega: «Tulime toime. » 


Hoskinsi peopesa tugev surve abaluude vahele sundis miss Fellowesit lühikesest keerdtrepist alla 
laskuma. Mees ei rääkinud temaga. 

Mehed, kes olid olnud juhtimispultide juures, seisid nüüd siin-seal, naeratades, suitsetades, 
jälgides neid kolme, kui nad pearuumi sisenesid. Nukumaja poolt kostis väga tasast suminat. 

Hoskins uties Deveney'le: «Stasisesse siseneda on täiesti ohutu. Olen seda teinud tuhandeid kordi. 
Hetkeks tekib ainult kummaline tunne, mis ei tähenda midagi.» 

Seda tummalt demonstreerides astus ta läbi avatud 

ukse ja jäigalt naeratav ning ilmselt sügavasti hinge tõmbav Deveney järgnes talle. 
Hoskins ütles: «Miss Fellowes! Palun!» Ta viipas kannatamatult nimetissõrmega. 
Miss Fellowes noogutas ja astus kangelt läbi. Oli, nagu oleks mingi värin teda läbinud, mingi 
sisemine kõdi. 

Aga kui ta juba kord sees oli, tundus kõik normaalne. 

Seal oli nukumaja värske puidu ja kuidagi veel mulla lõhna. 

Nüüd oli kõik vaikne, vähemalt ei ühtegi häält, kuid kuuldus nagu jalgade sahinat ja nagu käe 
kobamist mööda puud - siis kostis tasane oigamine. 

«Kust see tuleb?» küsis miss Fellowes ahastuses. Kas need tobedad mehed siis üldse ei hooli? 


Poiss oli magamistoas, vähemalt toas, kus asus voodi. Seal ta seisis ihualasti, väike poriga 
määrdunud rind ebaühtlaselt kerkimas ja vajumas. Tema paljaste pruunide jalgade all oli põrandal 
laiali hunnik mulda ja karedat rohtu. Sealt see mullalõhn ja nagu mingi hais tuligi. 

Hoskins jälgis naise kohkunud pilku ja ütles pahase häälega: «Ei ole võimalik poissi puhtana ajast 
välja noppida, miss Fellowes. Ohutuse mõttes pidime kaasa võtma ka natuke ümbrust. Või oleksite 
te eelistanud poisi saabumist ilma ühe jalata või ainult poole peaga?» 

«Palun!» ütles miss Fellowes äkilise otsustavusega. «Kas me peame siin lihtsalt seisma? Vaene laps 
on hirmunud. Ja ta on räpane.» 
Tal oli õigus. Poiss oli pori ja rasvaga lausa korpas ning ta reiel oli vihaselt punetav kriimustus. 

Kui Hoskins talle lähenes, tõmbus poisike, kes näis olevat veidi üle kolme aasta vana, küüru ja 
taganes kiiresti eemale. Ta kergitas ülahuult ja urises kähinal nagu kass. Kiire liigutusega haaras 
Hoskins lapse mõlemast käsivarrest. ja tõstis väänleva ning kisendava poisi põrandalt õhku. 

Miss Fellowes ütles: «Hoidke teda nüüd. Kõigepealt 

vajab ta sooja vanni. Ta tuleb puhtaks pesta. Kas teil on 

kõik tarvisminev olemas? Kui nii, siis laske see siia tuua, ja esialgu vajan ma temaga ümberkäimisel 
abi. Ja siis, taeva. pärast, laske ka kogu see sopp ja mustus ära koristada.» 

Naine jagas käsklusi ja tundis end täiesti oma sõiduvees. Ja kuna ta nüüd oli rohkem vilunud 
meditsiiniõde kui hämmeldunud pealtvaataja, vaatas ta last elukutselise pilguga - ja oli ühe rabava 
hetke vältel kahevahel. Ta nägi läbi sellest porist ja kisast, käte-jalgadega pekslemisest ja kasutust 
vingerdamisest. Ta nägi poissi ennast. 

See oli kõige inetum väike poiss, keda ta eales oli näinud. Ta oli kohutavalt inetu, ebardlikust 
peast kuni rangjalgadeni välja. 


Kolme mehe abiga sai ta. poisi puhtaks ja ülejäänud sõelusid edasi-tagasi, nähes vaeva toa 


puhastamisega. Edith Fellowes töötas vaikides, mingi solvumistundega. Ta oli nördinud poisi 
jätkuva rabelemise ja kisa pärast ja sellepärast, et ta seebise veega nii ebaväärikalt kasta sai. 
Doktor Hoskins oli vihjanud, et laps ei ole ilus, kuid see oli kaugel nentimisest, et ta on 
eemaletõukavalt värdjalik. Ja poisi! oli küljes mingi hais, mida seep ja vesi väga visalt vähendas. 
Tal oli kange tahtmine visata poiss, üleni seebine, nagu ta oli, Hoskinsi käte vahele ning kõndida 
minema, kuid teda hoidis tagasi kutsealane uhkus. Lõppude lõpuks oli ta ju ikkagi koha vastu 
võtnud. .. Ja siis oleks mehe silmis too jahe pilk, mis ütleks: «Ainult keni lapsi, miss Fellowes?» 


Hoskins seisis omaette ning jälgis toimuvlat külma rahuga eemalt, ja naise pilku tabades muigas ta 
poole suuga, nagu lõbustaks teda teise solvumine. 
Miss Fellowes otsustas lahkumisega veidi viivitada. Teha seda praegu ainult alandanuks teda. 

Igatahes tundis ta ennast paremini, kui poiss oli talutavalt roosa ja lõhnas meeldivalt seebi järele. 
Ta kisa muutus väsimusevirinaks, ja samal ajal jälgis ta ettevaatlikult toasolijaid, pöörates kiiresti 
silmi hirmunud umbusuga ühelt teisele. Ta puhtus rõhutas tema alasti kõhnust ja ta värises pärast 
vanni külmast. 

Miss Fellowes ütles teravalt: «Tooge mulle lapse jaoks öösärk!» 

Otsekohe ilmus öösärk. Näis, nagu oleks kõik valmis pandud, ja ometi polnud midagi valmis, kui 
tema korraldust ei andnud; nad jätsid .selle nagu meelega tema hooleks ilma abi osutamata, et teda 
proovile panna. 

Uudistereporter Deveney lähenes jla !sõnas: «Ma hoian teda, preili. Te ei saa üksinda seda talle 
selga.» 

«Tänan,» ütles miss Fellowes.Ja see oli tõepoolest võitlus, kuid öösärk läks selga, ja kui poiss tegi 
liigutuse, nagu tahaks ta seda ära kiskuda, lõi miss Fellowes talle valusasti käe pihta. 

Poiss läks näost punaseks, aga nutma ei hakanud. Ta ainult vahtis naist üksisilmi ja libistas harali 
sõrmedega käe aegamisi üle öösärgi flanelli, katsudes seda kummaliselt võõrast eset. 

Miss Fellowes mõtles meJleheitlikult: noh, mis edasi teha? 
Kõik näisid ootavat nagu varjusurmas, et tema midagi teeks, - isegi väike inetu poiss. 
Miss Fellowes küsis järsult: «Kas te toitu olete muretsenud? Ja piima?» 

Nad olid. Kohale veeretati liikuv panipaik, milleloli külmutussektsioon ja selles kolm kvarti ' 
piima, soojendussektsioon,ja kosutusvahendite varu vitamiinidražeede, vase-koobalti-rauasiirupi ja 
muu taoliise näol, millest tal pnaegu polnud mahti huvituda. Sealoli veel mitmesuguseid 
isesoojenevaid lastetoidu konserve. 

Ta alustas piimast, lihtsalt piimast. Radaraparaat soojendas piima kümne sekundiga soovitud 
temperatuurini ja lülitus välja, ja naine kallas veidi piima alustassile. Ta oli veendunud poisi 
metslaslikkuses. Poiss ei teaks, kuidas tassiga ümber käia. 

Miss Fellowes noogutas ja ütles poisile: «Joo. Joo.» Ta tegi liigutuse, nagu tõstaks piima suule. 
Poiss jälgis teda silmadega, aga ei teinud ühtegi liigutust. 

Äkki võttis õde tarvitusele otsesed abinõud. Ta haaras ühe käega poisi käsivarrest ja pistis teise 
piima sisse. Siis pritsis ta pnma poisi huultele, nii et see mööda põski ja taanduvat lõuga alla nirises. 

Hetkeks tõi laps kuuldavale kilava karje, siis limpsas ta keelega üle piimaste huulte. Miss 
Fellowes astus eemale. 

I Kv art - vedel(fku mahuühikuna USA-s 0,9461. 

Poiss lähenes alustassile, kummardus selle poole, siis vaatas kiiresti üles ja selja taha, nagu 
kardaks hüppevalmilt küürutavat vaenlast, kummardus uuesti ja lakkus 

ahnelt piima nagu kass. Ta luristas. Ta ei kasutanud käsi, et alustassi tõsta. 

Miss Fellowes lubas vastumeelsusel, mida ta tundis, natuke oma näol peegelduda. Ta ei saanud 


sinna midagi parata. 

Deveney võib-olla tabas selle. Ta küsis: «Kas õde teab, doktor Hoskins?» 

«Tean mida?» küsis miss Fellowes. 

Deveney kõhkles, kuid Hoskins (näol jälle see irdne lõbususeilme) ütles: «Noh, öelge talle.» 
Deveney pöördus miss Fellowesi poole. «Te võib-olla ei oska aimatagi, preili, kuid juhtumisi olete 

te esimene tsiviliseeritud naine ajaloos, kes hoolitseb neandertallasest lapse eest.» 


Miss Fellowes pöördus Hoskinsi poole teatava vaoshoitud tigedusega. «Te oleksite võinud mulle 
öelda, doktor.» 

«Milleks? Mis siis teisiti oleks?» 

«Te ütlesite: laps.» 

«Kas see pole laps? On teil kunagi olnud koerakutsikat või kassipoega, miss Fellowes? Kas need on 
inimolendile lähedasemad? Kui see oleks šimpansilaps, kas te tunneksite vastikust? Te olete õde, 
miss Fellowes. Teie senise teenistuskäigu järgi olite te kolm aastat sünnituspalatiõde. Kas te olete 
kunagi keeldunud hoolitsemast mingi defektiga väikelapse eest?» 

Miss Fellowes tundis, et asi libiseb tal käest. Ta ütles palju vähema kindlusega: «Te oleksite 
võinud mulle öelda. » 

«Ja teie oleksite keeldunud kohta vastu võtmast? Kas te nüüd siis keeldute?» Mees vaatas teda 
külmalt, samal ajal kui Deveney jälgis teda toa teisest otsast ja neandertali laps, olles piima ära' 
limpsinud ja taldrikugi puhtaks lakkunud, vaatas oma märja näo ja suurte igatsevate silmadega talle 
otsa. 

Poiss osutas piimale ja äkki pahvatas välja lühikese häälterea, mida ta mirtu korda kordas; see rida 
koosnes kurguhäälikuist ja keerulistest keelelaksutustest. 

Miss Fellowes sõnas imestunult: «Noo, ta räägib!» 

«Muidugi,» ütles Hoskins. ((Homo neanderthalensis ei ole tõeliselt eraldiseisev liik, vaid pigem 
Homo sapiens'i alamliik. MIks ei peaks ta rääkima? Arvatavasti nõuab ta veel piima.» 

Masinlikult sirutas miss Fellowes käe piimapudeli järele, kuid Hoskins haaoo.s tal randmest. 
«Noh, miss Fellowes, enne kui me jätkame - kas te jääte tööle?» 

Miss Fellowes raputas end pahaselt vabaks: «Kas teie toidaksite teda, kui ma ei jää? Ma jään tema 
juurde mõneks ajaks.» 

Ta kallas piima. 

Hoskins ütles: «Me jätame teid poisi juurde, miss Fellowes. See on ainus uks stasis number ühte ja ta 
on keeruliselt lukustatud ning valve all. Tahan, et te õpiksite ära lukusüsteemi, mis muidugi 
häälestatakse teie sõrmejälgedele, nagu see on juba häälestatud minu omadele. Öhuruumi pea kohal» 
(ta vaatas üles nukumaja avatud lae poole) «valvatakse samuti ja meid hoiatatakse, kui siin midagi 
ebasoovitavat juhtub.» 

Miss Fellowes sõnas pahaselt: «Kas tahate ütelda, et mind jälgitakse?» Ta mõtles äkki sellele, 
kuidas ta ise rõdult ruumide sisemust oli vaadelnud. 

«Ei, ei,» ütles Hoskins tõsiselt, «teie omaetteolekut respekteeritakse täiesti. Vaade kujutab endast 
ainult eletronsümboolikat, millega tegeleb üksnes raal. Te siis jääte nüüd temaga täna ööseks, miss 
Fellowes, ja kõigiks järgnevaiks öödeks, kuni edasise märguandeni. Päeval vabastatakse teid teatud 
ajaks teile sobiva tunniplaani kohaselt. Me lubame teil seda ise määrata.» 

Miss Fellowes vaatas hämmeldunult nukumajas ringi. «Aga milleks see kõik, dorotor Hoskiins? 
Kas poiss on ohtlik?» 

«See on energiaküsimus, miss Fellowes. Poissi ei tohi kunagi lubada neist ruumidest lahkuda. 
Mitte kunagi. Mitte hetkekski. Mitte mingil põhjusel. Isegi mitte tema elu päästmiseks. Isegi mitte t 
eieelu päästmiseks, miss Fellowes. Kas on selge?» 


Miss Fellowes ajas lõua ette. «Saan korraldustest aru, doktor Hoskins, ja õekutse tavatseb asetada, 
kohustused enesealalhoiutungist kõrgemale.» 
«Hästi. Te võite alati märku anda, kui kedagi vajate.» 
Ja kaks meest lahkusid. 
Miss Fellowes pöördus poisi poole. Poiss jälgis teda; 

alustassil oli veel piima. Raugematu püsivusega püüdis ta poisile näidata, kuidas alustassi tõsta ja 
huultele asetada. Poiss pani vastu, kuid laskis end puudutada, ilma et oleks karjuma hakanud. 

Kogu aeg olid ta hirmunud silmad suunatud õele, valvates, aina valvates tema üht võimalikku 
väära liigutust. Miss Fellowes tabas end poissi rahustamast: ta püüdis oma kätt väga aegamisi viia 
tema juuste juurde, lastes poisil näha iga tolli sellest liigutusest, näha, et selles pole midagi halba. 
Ja tal õnnestus lühikese helke vältel silitada poisikese pead. 

Ta ütles: «Ma pean sulle nüüd näitama, kuidas kasutada vannituba. Mis sa arvad, kas sa suudad 
õppida?» 

Ta rääkis vaikselt, lahkelt, telades, et poiss ei saa sõnadest aru, kuid lootes, et ta reageerib tooni 
rahulikkusele. 

Poiss tõi jälle kuuldavale ühe laksutava fraasi. 

Miss Fellowes küsis: «Lubad, ma võtan su käe?» 

Ta sirutas enda oma ette ja poiss vaatas seda. Naine hoidis kätt väljasirutatuna ja ootas. Poisi käsi 
sirutus areldi tema poole. 

«Nii on õige,» kinnitas ta. 

Käsi lähenes tolli kaugusele tema omast ja siis ütles poisi julgus üles. Ta tõmbas käe järsu 
liigutusega tagasi. 

«Hästi,» ütles miss Fellowes rahulikult, «pärast proovime uuesti. Kas sa ei tahaks siia istuda?» Ta 
patsatas voodi madratsit. 

Tunnid möödusid aeglaseli ja edu oli vaevalt märgatav. . 

Asi ei õnnestunud ei vannitoa ega voodiga. Tegelikult, kui laps näitas 1!lmseid unisuse 
tundemärke, heitis ta pikali paljale põrandale ja siis veeretas end kiire liigutusega voodi alla. 

Miss Fellowes kummardus poisile järele vaatama ja selle silmad hiilgasid talle vastu ning keel 
laksutas veel midagi. 

«Hea küll,» lausus naine, «kui sa end seal ohutumana tunned, maga seal.» 

Ta sulges magamistoa ukse ja heitis asemele, mis oli tema jaoks paigutatud suuremasse tuppa. 
Tema nõudmisel oli selle kohale tõmmatud hädapärane baldahhiin. Ta mõtles: need rumalad mehed 
peavad siia tuppa tooma peegli ja suurema kummuti ja sisse seadma eraldi pesemisnurga, kui nad 
tahavad, et ma ööd siin veedan. 

Oli raske magada. Ta leidis end pingutatult kuulatamas võimalikke hääli kõrvaltoast. Ega poiss 
ometi välja pääse, v(ji ehk siiski? Seinad olid lagedad ja võimatult kõrged, kuid oletagem, et laps 
oskab ronida nagu ahv? Nojah, Hoskins küll ütles, et vaatlusseadmed jälgivad läbi lae. 

Äkki ta mõtles: kas poiss võib olla ohtlik? Füüsiliselt ohtlik? 
Kindlasti ei mõelnud Hoskins seda. Ta poleks teda kindlasti siia üksi jätnud, kui .. 

Ta püüdis enese üle naerda. Poiss oli ju ainult kolme või nelja-aastane laps. Kuid tal polnud korda 
läinud poisi küüsi lõigata. Kui ta teda oma küünte ja hammastega ründab, sellal kui ta magab... 
Ta hingas kiiresti. Oh, naeruväärne, ja siiski... 

Ta kuulatas pingsa tähelepanuga, ja seekord kuulis ta häält. 
Poiss nuttis. 
Mitte kisades hirmust või vihast, mitte lõuates ega kriisates. Ta nuttis tasakesi ja see nutt oli 


üksildase, nii üksildase lapse südantlõhestav nuuksumine. 

Esmakordselt mõtles miss Fellowes kaastundekihvatusega: vaeseke! 

Muidugi, ta oli ju laps; mida tähendas seejuures ta pea kuju! Ta oli laps, kes oli niiviisi orvuks 
tehtud, nagu polnud veel kunagi varem orvuks tehtud ühtegi last. Ei olnud kadunud mitte ainult ta 
ema ja isa, vaid kogu tema liik. Julmalt ajast välja rebitud, oli ta nüüd ainus oma liigi esindaja 
maailmas. Viimane. Ainuke. 

Naine tundis eneses kasvavat kaastunnet ja koos sellega häbi iseenese kalkuse pärast. Kattes oma 
sääred hoolikalt öösärgiga (täiesti seosetult mõtles ta: homme pean tooma endale hommikumantli), 
tõusis ta voodist ja läks poisi tuppa. 

«Poisu,» kutsus ta sosinal. «Poisu.» 

Ta pidi juba käe voodi alla sirutama, kuid mõtles võimalikule hammustamisele ega teinud seda. Selle 
asemel pani ta öölambi põlema ja tõmbas voodi eemale. 

Vaeseke oli kägardunud nurka, põlved kronksus lõua all, ja vaatas teda pisaraist ähmaste ning 
kartlike silmadega. 

Hämaras valguses ei tajunud naine tema eemaletõukavust. 

«Vaene poiss,» ütles ta, «vaene poiss.» Ta tundis, kui 

das poiss tema silitava käe all jäigastus ja siis lõtvus. « Vaene poiss. Kas ma tohin sind hoida?» 

Ta istus poisi kõrvale põrandale ja paitas aeglaselt ning rütmiliselt tolle juukseid, põske, käsivart. 
Ta hakkas tasakesi laulma aeglast ning mahedat laulukest. 

Selle peale tõstis poiss pea ja vaatas hämaruses tema suud, nagu imestaks ta nende helide üle. 

Miss Fellowes nihutas poisi endale lähemale, kui see kuulas. Pikkamööda surus ta õrnalt poisi 
pead, kuni see puhkas ta õlal. Ta pani käsivarre poisi istumise alla ja tõstis ta sujuva ning 
kiirustamata liigutusega oma sülle. . 

Ta jätkas laulmist, aina uuesti korrates sama lihtsat salmikest, ning kiigutas last samal ajal edasi- 
tagasi, edasi-tagasi. 

Poiss jättis nutu, ja natukese aja pärast kuulutas hingamise trasane nohin, et ta magas. 

Äärmise ettevaatusega lükkas naine voodi tagasi vastu seina ja pani poisi pikali, kattis ta siis 
vaibaga ja vaatas teda. Lapse nägu näis nii rahulik ja pisipoisilik, kui ta seal magas. Sellest polnud 
tõesti suurt midagi, et ta oli nii inetu. Tõsiselt. 

Naine hakkas kiklivarvul ära tulema, mõtles aga siis: kui ta ärkab? 
Ta tuli tiagasi, kõhkles ja võitles enesega, ohkas siis ja puges aeglaselt lapse juurde voodisse. 

Voodi oli tema jaoks liiga väike. Ta oli kägaras ja tundis baldahhiini puudumise pärast 
ebamugavust, kuid lapse käsi puges tema pihku ja kuidagi jäi ta siiski sellises asendis magama. 


Ta ärkas võpatades ja metsiku tungiga kisendada. Viimase suutis ta kuidagi alla suruda mingiks 
kurguhäälitsuseks. Poiss vaatas teda, silmad pärani. Naisel kulus tükk laega, enne kui talle meenus 
poisi juurde voodisse tulek, ja nüüd sirutas Ita aeglaselt, silmi poisilt pööramata, ühe jala 
ettevaatlikult välja ja laskis põrandale, siis teise jala samuti. 

Ta heitis kiire ning kartliku pilgu lahtise lae poole ja pingutas lihaseid, et kiiresti poisi kõrvalt üles 
tõusta. Kuid sel hetkel sirutas poiss oma tömbid sõrmekesed vastu tema huuli ja ütles midagi. 
48 


Naine põrkas puudutus e peale tagasi. Poiss oli päevavalgel kohutavalt inetu. 
Poiss rääkis jälle. Ta avas suu ja näitas käega, nagu tuleks sealt midagi välja. 
Miss Fellowes püüdis selle liigutuse tähendust mõistatada ja küsis väriseva häälega: «Kas sa 
tahad, et ma laulaksin?» 
Poiss ei ütelnud midagi, kuid vahtis üksisilmi ta suud. 


Pingest nagu mitte päris hästi viisi pidades alustas miss Fellowes todasama väikest Iraulukest, mida 
ta eelmisel õhtul oli laulnud, ja inetu poisike naeratas. Ta õõtsutas end kohmakalt umbkaudu 
muusika rütmis ja laskis kuuldavale kuriseva heli, mis võis olla naerualge. 

Miss Fellowes ohkas sisimas. Muusika omab võlujõudu vaigistada metslase rinda. See võiks aidata. . 


Ta ütles: «Oota. Las ma teen enese korda. See võtab ainult natuke aega. Siis valmistan sulle 
hommikueine.» 

Ta töötas kiiresti, kogu aeg teadlik olles, at puudub lagi. Poiss jäi voodisse ja jälgis teda, kui ta 
nähtaval oli. Neil kordadel naine naeratas ja viipas talle. Lõpuks viipas poiss vastu ja miss Fellowes 
leidis, et see on väga võluv. 

Viimaks ta küsis: «Kas sa sooviksid kaeraputru piimaga?» Selle valmistamiseks kulus üsna vähe 
aega ja siis kutsus ta poissi viipega. 

Miss Fellowes ei teadnud, kas poiss sai Žestist aru või tundis lõhna, aga igatahes tuli ta voodist 
välja. 

Naine püüdis talle näidata, kuidas kasutada lusikat, kuid poiss põrkas sellest hirmunult eemale. 
(Aega on, mõtles naine.) Ta saavutas kesktee nõudes, et poiss võtaks kausi pihku. Poiss tegi seda 
üsna kohmakalt ja sodis seejuures hirmsasti, kuid suurem osa putru sattus siiski talle suhu. 

Seekord katsetas miss Fellowes piima joomist klaasist ja poisike vingus, kui ta leidis avause olevat 
liiga väikese, et nägu mugavalt sisse mahuks. Naine hoidis poisi kätt, surus selle ümber klaasi ja 
sundis teda klaasiserva suule kallutama. 

Jälle oli sodimist palju, aga seegi kord läks suurem osa suhu, ja õde oli ju sodimisega harjunud. 
Tema üllatuseks ja kergenduseks läks pesuruumis asi paremini korda. Poiss taipas, mida temalt 
oodati. 

Öde tabas end silumast poisi pead ja ütlemas: «Hea poiss. Tubli tpoiss.» 

Ja miss Fellowesi äärmiseks meeleheaks naeratas poiss selle peale. 

Naine mõtles: kui ta naeratab, on ta täiesti talutav. 

Tõesõna. 

Hiljem, päeval, ilmusid ajakirjanikud. 

Miss Fellowes hoidis poissi süles ja see klammerdus kogu jõust tema külge, kui nad avatud uksel 
kaamerad käima panid. Sigin-sagin hirmutas poissi ja ta hakkas nutma, aga möödus tervelt kümme 
minutit, enne kui miss Fellowesil lubati tagasi tõmbuda ja poiss teise tuppa viia. 

Sealt ilmus ta uuesti pahameelest õhetavana, marssis nukumajast välja (esimest korda 
kaheksateistkümne tunni vältel) ja sulges enese järel ukse. «Ma mõtlen, et te saite nüüd küllalt. Mul 
kulub üsna palju aega, et teda jälle rahustada. Minge minema.» 

«Muidugi, muidugi,» ütles härra «Times-Herald'i» juurest. «Aga kas see on tõepoolest 
neandertallane või on siin tegemist mingisuguse pettusega?» 

«Ma kinnitan teile,» ütles äkki Hoskinsi hääl kusagilt tagantpoolt, «et see ei ole pettus. Laps on 
tõeline Homo neanderthalensis.» 

«On ta poiss või tüdruk?» 

«Poiss,» sõnas miss Fellowes lühidalt. 

«Ahvipoiss,» ütles härra «Uudiste» juurest. «Vaat mis meil siin on. Ahvipoiss. Kuidas ta käitub, 
õde?» 

«Ta käitub täpselt nagu ikka väike poiss,» nähvas miss Fellowes, kes pahanenult asus kaitsesse, 
ja ta ei ole ahvipoiss. Ta nimi on... on Timothy, Timmie - ja oma käitumiselt on ta täiesti 
normaalne.» 

Ta oli valinud nime Timothy huupi. See oli esimene, mis talle pähe tuli. 
«Ahvipoiss Timmie» ütles härra «Uudiste» juurest, ja osutus, et Ahvipoiss Timmie nime all saigi 


laps maailmale tuntuks. 

Härra «Gloobuse» juurest pöördus Hoskinsi poole ja küsis: «Doktor, mida te kavatsete ahvipoisiga 
teha?» 

Hoskins kehitas õlgu. «Minu esialgne plaan oli sellega täidetud, kui ma tõestasin, et on võimalik 
teda siia tuua. Ent ma kujutan ette, et temast on, huvitatud antropoloogid ja füsioloogid samuti. Meil 
on siin ikkagi olend, kes on peaaegu juba inimene. Tema kaudu saaksime üsnagi palju teada meie 
eneste ja oma esivanemate kohta.» 

«Kui kaua te teda siin hoiate?» 
«Kuni ajani, millal me seda ruumi rohkem vajame kui teda. Võib-olla üsna tükk aega.» 

Härra «Uudiste» juurest küsis: «Kas te saate ta siit välja tuua, nii et me saaksime kasutada oma 
tavalist varustust ja korraldada tõelise etenduse?» 

«Mul on kahju, kuid last pole võimalik stasisest välja tuua.» 
«Täpsemalt, mis asi on stasis?» 

«Aa.» Hoskins lubas endale ühe oma põgusaist naeratusist. «Selle seletamine läheks pikale, 
härrased. Stasises aeg, nagu meie seda tunneme, ei eksisteeri. Need ruumid siin on seespool 
nähtamatut mulli, mis ei ole päriselt meie universumi osa. Seepärast oligi võimalik last niimoodi 
ajast välja noppida.» 

«Pidage, pidage,» ütles härra «Uudiste» juurest rahulolematult, «mida te meile räägite? Öde käib 
siin ju pidevalt sisse ja välja.» 

«Ja seda võib teist igaüks teha,» lausus Hoskins asjalikult. «Teie liiguksite aja jõujoontega 
paralleelselt ja sellega ei kaasneks mingit erilist energiateket ega -kadu. 

Kuid laps võeti kaugest minevikust. Tema liikus risti üle 

jõujoonte ja ajapotentsiaal suurenes. Tuua teda universumisse ja meie oma aega neelaks nii palju 
energiat, et see põletaks läbi kõik kohapealsed elektriliinid ja arvatavasti kulutaks ära kogu 
Washingtoni energiavaru. Me pidime rämpsu, mis temaga koos sai toodud, talletama samades 
ruumides ja peame selle eemaldama vähehaaval.» 

Hoskinsi jutu ajal kirjutasid lehemehed hoolega. Nad ei saanud millestki aru ja olid kindlad, et nende 
lugejad ka ei saa, kuid jutt kõlas teaduslikuna ja see oligi peaasi. 

«Härra «Times-Herald'i» juurest küsis: «Kas teil oleks täna õhtul aega intervjuuks ühissaates?» 

«Ma arvan küll,» ütles Hoskins kohe ja nad läksid minema. 

Miss Fellowes vaatas neile järele. Tema taipas kõike seda stasisest ja ajapotentsiaalist niisama 
vähe kui lehemehed, kuid ühte suutis ta siiski mõista. Timmie vangistus (ta. leidis end äkki mõtlevat 
väikesest poisist kui Timmie'st) oli tõeline ja mitte Hoskinsi poolt kehtestatud meelevaldne 
korraldus. Ilmselt oli võimatu teda üldse kunagi stasisest välja lasta. 

Vaene laps. Vaene laps.. I 
Akki tungis ta teadvusse,. et laps nutab, ja ta ruttas sisse teda vaigistama. 


Miss Fellowesil polnud juhust näha Hoskinsit kõigi raadio- ja televisioonijaamade ühissaates, ja 
ehkki see intervjuu läks eetri kaudu igasse maailma otsa ning isegi eelpostile Kuu peal, ei tunginud 
see korterisse, kus elasid miss Fellowes ja inetu poisike. 

Kuid ta tuli ise järgmisel hommikul, särav ja rõõmus. Miss Fellowes küsis: «Kas intervjuu läks 
hästi?» 

«Ülihästi. Ja kuidas läheb. . . Timmie'1?» 

Miss Fellowes leidis, et tunneb head meelt selle nime kasutamise üle. «Läheb päris hästi. Tule nüüd 


siia, Timmie, see kena härra ei tee sulle midagi.» 

Kuid Timmie jäi teise tuppa, ainult üks ta pulstunud juuksesalk paistis varjava ukse tagant ja 
vahetevahel ka silmanurk. 

«Tegelikult kohaneb tta hämmastava kiirusega,» ütles miss Fellowes. «Ta on täiesti intelligentne.» 
«Kas see üllatab teid?» 
Naine kõhkles hetke, sms ütles: «Jah. Küllap ma vist mõtlesin, et ta on ahvipoiss.» 

«Noh, ahvipoiss või mitte, meie jaoks on ta teinud palju. Ta on aktsiaselts «Stasise» Karls 
kandnud. Me oleme tehtud, miss Fellowes, me oleme tehtud.» Tal oli nagu vajadus oma võidurõõmu 
kellegagi jagada, oli see keegi siis kas või ainult miss Fellowes. 

«Jah?» Ta laskis mehel rääkida. . 

Hoskins pistis käed taskusse jä seletas: «Kümme aastat oleme töötanud kitsastes oludes, pennhaaval 
kapitali kokku kraapides, kust aga iganes saime. Me pidime ettevõtte ühe suure sensatsiooniga esile 
paiskama. Kaalul oli kõik või mitte midagi. Ja kui ma ütlen ettevõte, siis ma seda ka mõtlen. Katse 
tuua siia neandertallane neelas iga sendi, mis me olime suutnud laenata või varastada - jah, osa 
rahast oli varastatud - teiste projektide jaoks määratud fondidest, kasutasime neid ilma loata antud 
otstarbeks. Kui see eksperiment ei oleks õnnestunud, oleksin ma olnud omadega läbi.» 

Miss Fellowes küsis järsult: «Kas sellepärast ei olegi lagesid? » 

«Mis?» Hoskins vaatas üles. 

«Kas lagede jaoks ei jätkunud raha?» 

«Einoh, see ei olnud ainus põhjus. Me ei teadnud tegelikult ette, kui vana see neandertallane just olla 
võiks. Me suudame ajas ainult kobamisi tabada, ja ta oleks võinud olla suur ja metsik. Oli olemas 
võimalus, et meil tuleb temaga tegelda teatavast kaugusest, nagu puuri pandud loomaga.» 

«Aga kuna asi niimoodi ei kujunenud, siis oletan, et te võite nüüd lae ehitada.» 

«Nüüd küll. Nüüd on meil palju raha. Igast allikast on meile fonde pakutud. See kõik on 
suurepärane, miss Fellowes.» Ta lai nägu säras naeratuses, mis püsis, ja kui ta lahkus, näis isegi ta 
selg naeratavat. 

Miss Fellowes mõtles: ta on täitsa kena mees, kui ta esineb vabalt ja unustab olla teaduslik. 
Üühe tegevuseta hetke jooksul tundis Edith huvi, kas mees on abielus, siis aga tõrjus selle mõtte 
hämmeldunult peast. 

«Timmie!» kutsus ta. «Tule siia, Timmie.» 


Järgmiste kuude jooksul tundis miss Fellowes end a/s. «Stasise» täieõiguslikuks liikmeks 
kasvavat. Talle anti väike isiklik kabinet, uksel tema nimi; kabinet asus õige lähedal nukurnajale 
(nagu ta kunagi ei lakanud nimetamast Timmie stasisemulli). Tema palka tõsteti tunduvalt. 
Nukumaja kaeti laega, sisustust täiendati ja muudeti paremaks, Lisati teine vannituba - ja kõigele 
sellele lisaks sai ta instituudi maa-alal omaette korteri, nii et vahetevahel ei ööbinud ta Timmie 
juures. Nukumaja ja tema kolteri vahel seati sisse sisetelefon ja Timmie õppis seda kasutama. 

Miss Fellowes harjus Timmie'ga. Ta muutus isegi vähem teadlikuks poisi inetusest. ühel päeval 
leidis ta end tänaval vahtimas üht tavalist poissi, ja tema meelest olid selle kõrge kumer laup ja 
etteulatuv lõug kuidagi nagu punnis ja ebameeldivad. Ta pidi end raputama, et lummusest vabaneda. 

Palju meeldiv.am oli harjuda Hoskinsi juhuslike külastustega. Oli ilmne, et mehel oli hea meel, 
kui ta pääses oma üha tülikamaks muutuvast osast a/s. «Stasise» juhatajana, ja et ta tundis 
sentimentaalset huvi lapse vastu, 

kes oli kogu selle asja käima pannud, kuid miss Fellowesile näis, et mehele meeldis ka temaga. 
vestelda. 


(Ta oli teada saanud mõned faktid Hoskinsi kohta. Doktor oli leiutanud meetodi minevikku läbiva 
mesonkiire peegelduse analüüsimiseks; ta oli leiutanud meetodi stasise loomiseks; tema külmus oli 
ainult püüe varjata oma lahkat loomust; ja, oh jaa, ta oli abielus.) 

Millega miss Fellowes ei suutnud harjuda, oli fakt, et ta oli seotud teadusliku eksperimendiga. 
Kuidas ta end ka iganes ei püüdnud vaos hoida, ikka pidi ta lõpuks isiklikult asjasse sekkuma, isegi 
kuni tülliminekuni füsiolopgidega. 

Ühel korral, kui Hoskins alla tuli, leidis ta naise keset kõige tulisemat raevuhoogu. Neil polnud 
mingit õigust; neil ei olnud õi gust... Kui see laps ka oli neandertallane, polnud ta ikkagi mitte 
loom. 

Ta vahtis neile läbi avatud ukse pimedas raevus järele ja kuulatas Timmie nuuksumist, kui ta äkki 
märkas Hoskinsit enda ees seismas. Mees võis seal seisnud olla juba mitu minutit. . 

Ta ütles: «Kas ma tohin sisse astuda?» 

Naine noogutas lühidalt ja kiirustas siis Timmie juurde, kes klammerdus ta külge, põimides oma 
väikesed rangjalad - ikka veel kõhnad, nii kõhnad - tema ümber. 

Hoskins jälgis seda, siis ütles tõsiselt: «Ta näib olevat üsna õnnetu.» 

Miss - Fellowes ütles: «Pole ka ime. Nad on nüüd iga päev tal kallal oma vereproovide ja 
sondidega. Nad hoiavad teda sünteetilisel toidul, millega ma ei söödaks sigagi.» 

«Teate, see on sedasorti asi, mida nad ei saa proovida inimese kallal.» 

«Ja Timmie peal ei tohi nad ka katsetada. Doktor Hoskins, ma nõuan seda. Teie ütlesite, et 
Timmie tulek kandis aktsiaselts «Stasise» kaardile. Kui teis üldse on vähegi tänulikkust, peate te 
nad vaesekesest eemal hoidma, vähemalt niikaua, kuni ta on küllalt vana, et asjast pisut rohkem aru 
saada. Pärast seda kui tal on nendega olnud halvad protseduurid, vaevavad teda painajalikud 
unenäod, nii et ta ei saa magada. Igatahes ma hoiatan teid,» (ta raev saavutas äkilise kulminatsiooni) 
«et ma ei lase neid enam siia sisse.» 


(Ta taipas, et oli seda kisendanud, aga ta ei saanud sinna midagi parata.) 

«Ta ütles natuke vaiksemalt: «Ma tean, et ta onl neandertallane, kuid on üsnagi palju sellist, mida 
me neandertallastes ei hinda. Ma olen nende kohta üht-teist lugenud. Neil oli oma kultuur. Mõned 
inimeste suurimaist leiutustest tehti neandertallaste ajal. Näiteks loomade kodustamine, ratas, 
mitmesugused kivilihvimistehnikad. Neil oli isegi vaimseid püüdlusi. Nad matsid oma surnuid ja 
nendega koos ka surnule kuulunud esemeid, näidates sellega, et nad uskusid hauatagusesse ellu. See 
tähendab tegelikult tõsiasja, et nemad leiutasid religiooni. Kas see ei tähenda, et Timmie'l on õigus 
inimlikule kohtlemisele?» 

Ta patsutas poisikest õrnalt istmikule ja saatis ta mängutuppa. Kui uks avanes, naeratas Hoskins 
põgusalt, nähes nii palju mänguasju. 

Miss Fellowes ütles kaitsvalt: «Vaene laps väärib oma mänguasju. See on kõik, mis talon, ja ta 
teenib neid sellega, mis ta peab läbi tegema.» 

«Ei, ei. Ma pole üldse vastu, kinnitan teile. Ma ainult mõtlesin, kui palju küll teie olete muutunud 
sellest esimesest. pijevast peale, kui te olite päris vihane, et ma teile neandertallase kaela sokutasin.» 
Miss Fellowes ütles vaikse häälega: «Ma arvan, et ma ei. . .» ja jäi vait. 

Hoskins muutis kõneainet: «Kui vana ta teie arvates on, miss Fellowes?» 

«Ma ei oska öelda, sest me ei tea, kuidas ne.andertallased arenevad. Suuruse järgi oleks ta ainult 
kolme-aastane, kuid neandertallased on üldiselt väiksemad, ja kogu selle torkimise juures, mis nad 
tema kallal ette võtavad, ta arvatavasti ei kasvagi. Selle järgi aga, kuidas ta inglise keelt õpib, 
ütleksin, et ta on kõvasti üle nelja.» 

«Kas tõesti? Ma pole aruannetest midagi leidnud inglise keele õppimise kohta.» 

«Ta ei räägi kellegagi peale minu. Igatahes praegu vähemalt mitte. Ta kardab teisi kohutavalt, ja see 
pole ka mingi ime. Kuid ta oskab toitu küsida, oskab viidata peaaegu igale oma vajadusele ja 


mõistab enamvähem kõike, mida ma ütlen. Muidugi,» (ta silmitses meest vargsi, püüdes ära aimata, 
kas praegu on paras aeg) «tema areng võib mitte enam jätkuda.» 

«Mispärast?» . «Iga laps vajab ergutust, ja see laps elab oma elu üksikvangistuses. Mina teen, mida 
suudan, kuid ma ei ole temaga 

kogu aeg ja mina pole veel kõik, mida ta vajab. Tahan öelda, doktor Hoskins, et ta vajab teist poissi 
mängukaaslaseks. » 
Hoskins noogutas aeglaselt. «Õnnetuseks on teda ainult üks, eks ole? Vaene laps.» 

Milss Fellowes läks sedamaid põlema. Ta küsis: «Teile meeldib ju Timmie, eks?» Nii hea oli 
teada, et keegi teine jagab su tundeid. 

«Oh jaa,» ütles Hoskins, ja kuna ta valvelolek oli lõtvunud, võis õde ta silmist lugeda väsimust. 

Miss Fellowes jättis katki plaani asja otsekohe tagant tõugata. Ta ütles tõsiselt murelikuna: «Te 
näete nii roidunud välja, dokJtor Hoskins.» 

«Kas tõesti, miss Fellowes? Ma pean siis harjutama elavam välja nägema.» 
«Küllap vist aktsiaselts «Stasis» on väga tegev ja see hoiab teid kõvasti töös.» 

Hoskins kehitas õlgu. «Te oletate õigesti. Peame muretsema võrdselt nii loomi, taimi kui ka 
mineraale, miss Fellowes. Aga muide, ega te vist olegi näinud meie väljapanekuid ?» 
«Tõepoolest ei ole. . . Kuid mitte sellepärast, ei ma neist huvitatud pole. Olen lihtsalt olnud väga 
hõivatud.» 

«Noh, aga praegu te ei ole nii hõivatud,» ütles mees impulsiivse otsustavusega. «Tulen homme 
kell üksteist teile järele ja teen teiega isiklikult ühe ringkäigu. Kuidas oleks?» 
Miss Fellowes naeratas õnnelikult. «Mulle meeldiks see väga.» 
Mees noogutas ja naeratas omakorda ning lahkus. 

Kogu ülejäänud päeva ümises miss Fellowes aeg-ajalt laulda. Tõepoolest = niimoodi mõtelda oli 
muidugi naeruväärt, kuid tegelikult oli see peaaegu nagu. . . nagu kutse kohtamisele. 


Doktor Hoskins oli järgmisel päeval üsna täpselt kohal, naeratav ning meeldiv. Miss Fellowes oli 
oma Õe-vormiriietuse a!sendanud kleidiga. Loomulikult oli sellel tagasihoidlik tegumood, kuid ta 
polnud enam aastaid tundnud end nii naiselikuna. 

Doktor Hoskins tegi rahuliku formaalsusega tema välimuse kohta komplimendi ja naine võttis 
selle samasuguse 

kombeka armastusväärsusega vastu. See on tõeliselt täiuslik eelmäng, mõtles ta. Aga samas tuli veel 
üks mõte: eelmäng millele? 

Ta lülitas selle mõtte välja, kiirustades Timmie'le head aega ütlema ja talle kinnitama, et on varsti 
jälle tagasi. Ta kontrollis, kas Timmie teab täpselt, mis lõunaooteks on ja kus see asub. 

Hoskins juhatas ta uude tiiba, kuhu ta veel jalagagi polnud saanud. Siin lõhnas alles uuduse järele, 
ja summutatult kostev ehitamismüra osutas küllalt selgesti, et hoonet veelgi laiendati. 

«Loomad, taimed ja mineraalid,» ütles Hoskins nagu eelmiselgi päeval. «Loom otse seal - meie 
kõige tähelepanuväärsem eksponaat.» 

Ruum oli jaotatud mitmeks, iga osa eraldi stasisemull. Hoskins viis ta ühe vaateakna juurde ja ta 
vaatas sisse. See, mida ta nägi, paistis talle alguses soomuskatte ning sabaga kanana. Sibades oma 
kahel peenikesel jalal, laskis see seinast seina, kusjuures õrn, lindu meenutav pea, mille otsas oli 
louuline kiil nagu kuke hari, pööras ringi vahtides siia ja sinna. Ta lühikeste esijäsemete käpad aina 
tõmbusid kokku ja sirutu'sid. 

Hoskins Ütles: «See on meie dinosaurus. Ta on meil juba mitu kuud. Ma ei tea veel, millal me 
saame ta tagasi lahti lasta. » 


«Dinosaurus? » 

«Kas te ootasite hiiglast?» 

Miss Fellowesi põskedesse ilmusid lohukesed. «Ikka nagu ootaks ju. Tean küll, et mõned neist on 
väikesed.» 

«Väike isend oligi kõik, mida me sihtisime, uskuge mind. üldiselt on ta uurimise all, aga praegu näib 
olevat vaba tund. Avastatud on mõndagi huvitavat. Näiteks pole ta täiesti külmavereline. Tal on 
mingi ebatäiuslik meetod säilitada sisemist temperatuuri, mis on väliskeskkonna omast kõrgem. 
Kahjuks on isend isane. Sellest ajast peale, kui me ta siia tõime, oleme püüdnud tabada teist, kes 
oleks emane, kuid senini pole meil õnne olnud.» 

«Miks emane?» 

Dr. Hoskins vaatas teda arvustavalt. «Et meil oleks lootust saada viljastatud mune ja pisikesi 
dinosaurusi.» 

«Jah, muidugi.» 

Doktor Hoskins viis ta trilobiitide sektsiooni. «See on professor Dwayne Washingtoni ülikoolist,» 
ütles ta. «Ta 

on tuumakeemik. Kui ma õigesti maietan, siis uurib ta veehapniku isotoopide suhet.» 

«Milleks?» 

«See on ürgaja vesi, vähemalt pool miljardit aastat vana. Isotoopide suhe annab ookeani tolleaegse 
temperatuuri. Ta ise näib trilobiite ignoreerivat, kuid teised on põhiliselt ametis nende lahkamisega. 
Nemad on õnnega koos, sest kõik, mida nad vajavad, on skalpellid ja mikroskoobid. Dwayne aga 
peab iga kord, kui ta katset läbi viib, üles seadma massispektrograafi.» 

«Miks siis nii? Kas ta ei saa-» 

«Ei saa jah. Kui vähegi võimalik, ei tohi ta midagi ruumist välja viia.» 

Seal oli ka näidiseid ürgaegsest taimestikust ja kivimeist. Need olid siis taimed ja mineraalid. Ja 
iga eksemplari jaoks oli oma uurija. See oli nagu muuseum, elluäratatud muuseum, ja samaaegselt 
üliaktiivne uurimiskeskus. . 

«Ja teie peate seda kõike juhtima, doktor Hoskins?» 

«Ainult kaudselt, miss Fellowes. Taevale tänu, mul on olemas alluvad. Minu enese huvi on 
suunatud teoreetilistele aspektidele, nagu seda on aja olemus, mesonilise intertemporaalse tabamise 
tehnika ja nii edasi. Ma vahetaksin selle kõik meetodi vastu, kuidas kätte saada objekte, mis on ajas 
ligemal kui kümme tuhat aastat tagasi. Kui me kuidagi pääseksime ajaloolisesse aega -» 

Teda katkestas ärev liikumine ühe kaugema ruumi ees, kostis nõrk kaeblev hääl. Ta kortsutas 
kulmu, pomises rutakalt: «Vabandage mind,» ja kiirustas minema. 

Miss Fellowes järgnes talle nii kiiresti kui suutis, ilma et oleks lausa jooksma hakanud. 

Üks vanapoolne, hõreda habeme ja pupase näoga mees ütles parajasti: «Mul oli vaja uurimuste 
olulised aspektid lõpule viia. Kas te ei mõista seda?» 

Vormiriietuses tehnik, sissekootud monogramm AS (a/s. «Stasis») laboratooriumikitlil, sõnas: 
«Doktor Hoskins, algusest peale oli professor Ademevskiga kokkulepe, et eksemplarid võivad siia 
jääda ainult kaheks nädalaks.» 

«Ma ei teadnud siis veel, kui kaua mu uurimused aega võtavad. Ma ei ole prohvet,» õiendas 
Ademevski ägedalt. 

Doktor Hoskins ütles: «Saage aru, professor, meil on ruum piiratud, me peame laskma 
eksemplaridel vahetuda. See tükk kalkopüriiti peab tagasi minema; siin ootavad inimesed järgmist 
uurimisobjekti.» 

«Miks ei võiks ma seda siis endale saada? Laske mul ta siit välja viia.» 


«Te teate, et te ei või seda saada.» 
«Tükikest kalkopüriiti, närust viiekilosit tükki? Miks mitte?» 
«Me ei saa endale lubada sellist energiakulu,» vastas Hoskins järsult. «Te teate seda.» 

Tehnik rääkis vahele. «Asi on selles, doktor Hoskins, et ta püüdis kivi eeskirjadevastaselt minema 
viia ja ma oleksin peaaegu stasise punkteerinud, sellal kui tema seal sees oli, kuna ma, ei teadnud, et 
ta seal on.» 

Järgnes lühike vaikus, ja doktor Hoskins pöördus teadlase poole külma ametlikkusega. «Oli see nii, 
professor?» 
Professor Ademevski köhatas. «Ma ei näinud selles midagi halba. . .» 

Hoskins küünitas just käeulatuses rippuva tõmbenööri poole, mis kõlkus väljaspool kõne all olevat 
ruumi. Ta tõmbas seda. 

Miss Fellowes, kes parajasti sisse piilus, silmitsedes täiesti tavalist kivitükki, mis oli põhjustanud 
vaidluse, tõmbas järsku sügavalt hinge, kui kivi muutus olematuks. Ruum oli tühi. 

Hoskins ütles: «Professor, teie luba uurida stasises objekte on alatiseks kehtetu. Väga kahju.» 
«Kuid oodake -» 

«Väga kahju. Te rikkusite ühte kõige rangemat reeglit.» 

«Ma kaeban rahvusvahelisele assotsiaisioonile -» 

«Kaevake aga. Varsti veendute, et sellisel juhul nagu praegune ei saa keegi minust mööda minnes 
otsustada.» 

Ta pöördus meelega minema, jättes professori ikka veel protesteerima, ja lausus miss Fellowesile 
(endal nägu alles vihast kahvatu): «Kas te ei tahaks minuga koos einestada, miss Fellowes?» 


Ta juhatas naise kohvikus väikesesse administratsioonile määratud nišši. Ta tervitas teisi ning 
tutvustas miss Fellowesit täiesti sundimatult, ehkki viimane tundis lausa piinlikku kohmetust. 
Mida nad küll arvavad, mõtles ta ja püüdis meeleheitlikult näida ametlikuna. 

Ta küsis: «Kas teil on sageli seesuguseid muresid, dok- 

tor Hoskins? Ma mõtlen just selliseid, nagu teil oli äsja professoriga?» Ta võttis kahvli pihku ja 
hakkas sööma. 

«Ei,» vastas Hoskins ägedalt. «See oli esimene kord. Muidugi pean ma alati mehi keelitama 
uurimisobjekte välja viimast, kuid see oli esimene kord, kus seda tegelikult püüti teha.» 

«Ma mäletan, et te kord rääkisite energiast, mida see neelaks. » 

«See on õigus. Muidugi, me oleme püüdnud seda arvesse võtta. Önnetusi võib ju ikka ette tulla, ja 
nende puhuks on meil spetsiaalsed energiaallikad, mis on määratud vastu pidama energiakaole, kui 
sta,sisest materjali kogemata välja viiakse, kuid see ei tähenda, et me tahaksime näha kogu oma 
aastase energiavaru lendulaskmist poole sekundi vältel - või et me saaksime seda enesele lubada, 
ilma et meie laiendamisplaanid aastateks ei pidurduks,. .. Peale selle, kujutage ikka ette, et professor 
viibis ruumis, sellal kui stasist hakati punkteerima!» 

«Mis temaga oleks juhtunud, kui seda oleks tehtud?» 

«Noh, me oleme eksperimenteerinud elutute esemete ja hiirtega ja need kadusid. Oletatavasti 
rändasid nad ajas tagasi, nõnda-ütelda kanti kaasa tõmbejõu poolt, mis samaaegselt viis katseobjekti 
tagasi tema loomulikku aega. Sel põhjusel peame ankurdama stasises esemed, mida me ei taha 
eemaldada, ja see on väga keerukas protseduur. Professor ei olnud ankurdatud ja tema oleks läinud 
ära pliotseeni sellesse hetke, millest me kivimi tõime, - pluss muidugi need kaks nädalat, mis see 
meil siin olevikus viibis.» 

«Kui kohutav see oleks olnud!» 

«Mitte professori suhtes, kinnitan .teile. Kui ta oli küllalt narr tegema seda, mida ta tegi, oleks see 
talle paras olnud. Kuid kujutlege, milline mõju oleks sel faktil olnud avalikkusele, kui asi oleks välja 


tulnud. Inimestel tarvitseks ainult kaasnevaist ohtudest teadlikuks saada, ja kapitalikraanid keerataks 
sedamaid kinni, vaat nii.» Ta lõi sõrmedega nipsu ning näksis tujutult oma toidu kallal. 
Miss Fellowes ütles: «Kas te ei saaks teda tagasi tuua? Samuti nagu te algul tõite selle kivimi?» 

«Ei, sest kui mingi objekt on kord tagasi saadetud, läheb kaduma esialgne fikseering, välja 
arvatud juhul, kui me juba ette kavandame selle tagasisaamise, ja antud juhul polnud selleks põhjust. 
Sellist põhjust pole kunagi.. 

Professori ülesotsimiseks tuleks uuesti lokaliseerida eriline fikseering, ja see oleks niisama hea kui 
heita õng ookeanisügavusse eesmärgiga välja tuua mingi kindel kala. .. Jumal küll, kui ma mõtlen 
ettevaatusabinõudele, mis me õnnetusjuhtude vältimiseks tarvitusele võtame, ajab see mind lausa 
hulluks. Meil on stasise iga eri üksus üles seatud koos tema punkteerimisseadmega - nii peabki 
olema, sest igal üksusel on eraldi fikseering ja see peab olema likvideeritav teistest sõltumatult. Ent 
asja tuum peitub selles, et ühtki punkteerimisseadet ei lasta iialgi käiku enne, kui on viimane aeg. Ja 
ka siis on käikulaskmine võimatuks tehtud teisiti kui ainult nöörist tõmbamise teel, ning nöör on 
ettevaatuse mõttes stasisest välja toodud. Tõmme on lihtne mehaaniline liigutus, kuid nõuab tugevat 
pingutust; niisiis pole see midagi sellist, mida võiks teha kogemata.» 

Miss Fellowes küsis: «Aga kas see ei... muuda ajalugu, kui ajast midagi välja tuua ja sinna jälle 
sisse viia?» 

Hoskins kehitas õlgu. «Teoreetiliselt jah, tegelikult, välja arvatud ebatavalised juhtumid, ei. Me 
toome kogu aeg stasisest mitmesuguseid objekte välja. Öhumolekule. Baktereid. Tolmu. Umbes 
kümme protsenti meie energiakulust läheb selleks, et sedalaadi mikrokadusid tasa teha. Kuid isegi 
suurte objektide liigutamine ajas tekitab üksnes sumbuvaid muutusi. Võtame näiteks selle 
kalkopüriidi pliotseenist. Selle tõttu, et teda kahe nädala jooksul ei olnud, ei leidnud mõni putukas 
varju, mida ta muidu oleks leidnud, ja tapeti. See võiks aluse panna tervele muutuste seeriale, kuid 
stasise matemaatika näitab, et see on koonduv seeria. Aja jooksul muutuste tähenduslik maht vähe- 
neb ja siis on asjad jälle nagu enne.» 

«Te mõtlete sellega, et tegelikkus terveneb ise?» 

«Teatavas mõttes küll. Eraldage ajast inimolend või saatke mõni tagasi, ja te lööte suurema haava. 
Kui see indiviid on täiesti tavaline inimene, paraneb seegi haav ise. Aga on terve hulk inimesi, kes 
meile iga päev kirjutavad ja tahavad, et me tooksime olevikku Abraham Lincolni või Muhamedi või 
Lenini. Sedaei saa muidugi teha. Isegi kui me suudaksime neid leida, oleks tegelikkuse muutus 
ühe ajalookujundaja eemaldamise tõttu liialt suur, et seda parandada. On olemas viise välja arvutada, 
millal muutus oleks tõenäoliselt liiga suur, ja me püüame sellele piirile isegi mitte läheneda.» 

Miss Fellowes ütles: «Siis Timmie -» 
«Ei, selles suhtes ei ole tema mingi probleem. Tegelikkus on ohutu. Aga...» Ta heitis naisele kiire, 
terava pilgu ja jätkas siis: «Aga jätame selle. Eile te ütlesite, et Timmie vajab seltsilist» 

«Jah.» Miss Fellowes naeratas rõõmu pärast. «Ma ei uskunud, et te sellele tähelepanu pöörate.» 

«Aga loomulikult tegin ma seda. Ma armastan seda last. Ma hindan teie tundeid tema vastu ja olin 
küllalt mures, et tahta teile seletada. Nüüd ma tegingi seda. Te nägite, mida me teeme, te saite heita 
pilgu raskustele meie töös, ja nii te siis teate, miks me kõige paremagi tahtmise juures ei saa 
Timmie'le seltsilist muretseda.» 

«Kas tõesti ei saa?» ütles miss Fellowes äkilises kohkumuses. 

«Aga ma just praegu seletasin. Võimatu oleks loota, et leiame veel ühe temavanuse neandertallase, 
kui meil just uskumatul kombel ei vea, ja kui me võiksimegi loota, ei oleks aus mitmekordistada 
riski sellega, et stasises oleks veel üks inimolend lisaks.» 

Miss Fellowes pani oma lusika lauale ja ütles tarmukalt:. «Aga, doktor Hoskins, mina ei mõelnud 


hoopiski mitte seda. Ma ei taha, et te tooksite olevikku veel ühe neandertallase. Ma tean, et see on 
võimatu. Kuid pole sugugi võimatu tuua teist last Timmie'ga mängima.» 
Hoskins põrnitses teda jahmunult. «In 1 m last?» 
«Teist last,» ütles miss Fellowes, nüüd juba täiesti vaenulikuna. «Timmie on inimlaps.» 
«Mul poleks niisugust asja uneski pähe tulnud.»«Miks mitte? Miks teil poleks tulnud? Mis selles 
arvamuses vääriti on? Teie tirisite selle lapse ajast välja ja tegite temast igavese vangi. Kas te ei 
võlgne talle midagi? Doktor Hoskins, kui siiri maailmas leidub mees, kes on selle lapse isa igas 
mõttes peale bioloogilise, siis olete see teie. Miks ei saa te tema heaks seda raasukest teha?» 
Hoskins ütles: «Tema 1 s a?» Ta tõusis veidi ebakindlalt püsti. «Miss Fellowes, ma arvan, et viin 
teid nüüd tagasi, kui teil midagi selle vastu pole.» 
Nad pöördusid tagasi nukumajja täielikus vaikimises, mida kumbki ei katkestanud. 

Alles tüki aja pärast nägi ta jälle Hoskinsit, kui välja arvata mõni juhuslik pilk möödumisel. 
Mõnikord oli tal sellest kahju, teinekord aga, kui Timmie oli tavalisest haletsusväärsem või .kui 
poiss veetis vaikseid tunde akna juures, kust oli näha vaid pisut rohkem kui mitte midagi, mõtles 
miss Fellowes ägedalt: rumal mees! 

Timmie kõne muutus iga päevaga paremaks ja täpsemaks. Aga kunagi ei kadunud sellest päriselt 
sõnade pehme ühterullumine, mille miss Fellowes leidis olevat nii armsa. Erutushetkedel hakkas 
Timmie endiselt keelt laksutama, kuid seda juhtus üha harvemini. Küllap ta hakkas unustama päevi, 
mis eelnesid tema tulekule olevikku, - välja arvatud unes. 

Kui ta vanemaks sai, vähenes füsioloogide huvi tema vastu, seda enam aga kasvas psühholoogide 
huvi. Kadunud olid kõik nõelad, süstid, sondeerimised ja eridieedid. Kuid nüüd sunniti Timmie't 
toidu ja vee kättesaamiseks takistusi ületama. Ta pidi tõstma paneele, liigutama kange, tõmbama 
nööridest. Ja kerged elektrilöögid panid ta nutma ning a:jasid miss Fellowesi lausa meeletuks. 

Ta ei tahtnud Hoskinsilt abi paluda: mõte mehe juurde minna oli talle vastumeelt, sest iga kord, kui 
ta temast mõtles, meenus talle mehe ilme nende viimasel kohtumisel kohvilaua taga. Ta silmad 
läksid niiskeks ja ta mõtles: rumal, rumal mees. 

Ja siis ühel päeval kõlas ootamatult Hoskinsi hääl, mis hüüdis nukumajja: «Miss Fellowes!» 

Ta tuli välja jahedana, siludes oma õe-vormiriietust, ja peatus siis hämmeldunult, leides end 
vastamisi kahvatu ning saleda keskmist kasvu naisega. Heledad juuksed ja kahvatu jume jätsid 
temast kuidagi hapra mulje. Tema taga seisis ta seelikust kinni hoides ümmarguse näo ja suurte 
silmadega nelja- aastane laps. 

Hoskins ütles: «Kallis, see on miss Fellowes, poisi hoidja. Miss Fellowes, see on minu abikaasa.» 

(Kas see oli tema naine? Ta polnud niisugune, nagu miss Fellowes teda oli kujutlenud. Aga siiski, 
miks mitte? Hoskinsi-taoline mees valikski just nõrga olendi endale taustaks. Kui see oli, mida ta 
tahtis. . .) 

Ta surus.enesest asjaliku tervituse: «Tere päevast, missis Hoskins. Kas see on teie. .. teie väike 
poiss?» 

(See oli üllatus. Ta oli Hoskinsit küll ette kujutanud 

abielumehena, aga mitte isana, välja arvatud muidugi. . . Äkki tabas ta Hoskinsi tõsise vaate ja 
punastas.) 
Hoskins ütles: «Jah, see on minu poiss, Jerry. Jerry, ütle miss Fellowesile tere.» 
(Kas Ita oli pisut rõhutanud sõna «see»? Kas ta ütles: s e e on Minu poeg, mitte. ..) 

Jerry taganes veel natuke sügavamale ema seelikuvoltide vahele ja pomises tere. Missis Hoskinsi 
pilk eksles üle miss Fellowesi õla, piilus tuppa, nagu otsiks midagi. 

Hoskins ütles: «Noh, lähme sisse. Tule, kallis. Lävel tekib kerge ebamugavustunne, kuid see 


möödub.» 
Miss Fellowes küsis: «Kas te tahate, et Jerry ka sisse tuleb?» 

«Loomulikult. Temast saab Timmie mängukaaslane. Te ju ütlesite, et Timmie vajab 
mängukaaslast. Või olete unustanud?» 

«Aga. ..» Ta vaatas meest tohutu üllatuse ja imestusega. «T e 1 e poiss?» 

Mees ütles turtsakalt: «No kelle poiss siis? Kas see pole see, mida te tahate? Tule edasi, kallis. Astu 
SISSE.» 

Missis Hoskins võttis ilmse pingutusega Jerry sülle ja astus kõheldes üle läve. Jerry vingerdas, kui 
ema seda tegi. Talle ei meeldinud tekkinud tunne. 

Missis Hoskins küsis närvetu häälega: «Kas see olend on siin? Ma ei näe teda.» 

Miss Fellowes hüüdis: «Timmie! Tule välja.» 

Timmie piilus ukse vahelt, uudistades üksisilmi poisikest, kes talle külla tuli. Lihased missis 
Hoskinsi käsivartel pinguldusid silmanähtavalt. 

Ta küsis oma abikaasalt: «Gerald, oled sa kindel, et see on ohutu?» 

Miss Fellowes ütles otsekohe: «Kui te mõtlete, kas Timmie on ohutu, siis muidugi on. Ta on väga 
südamlik poisike.» 

«Aga ta on me-metslane.» ; 

(Need ahvipoisi-lood ajalehtedes!) Miss Fellowes jätkas rõhukalt: «Ta ei ole metslane. Ta on just 
niisama vaikne ja mõistlik, nagu te üldse võite oodata viie ja poole aastaselt lapselt. Väga 
suuremeelne teist, missis Hoskins, et nõustute lubama oma poissi Timmie'ga mängima, kuid palun 
ärge selles suhtes midagi kartke.» 

Missis Hoskins ütles veidi ärritatult: «Ma pole veel kindel, kas ma nõustun.» 

«Me oleme selle juba läbi arutanud, kallis,» ütles Hoskins. «Ei maksa uuesti vaidlema hakata. 
Pane Jerry maha.» 

Missis Hoskins tegi seda ja poiss taganes tema vastu, vahtides ainiti silmapaari, mis teda kõrvaltoast 
seiras. 

«Tule siia, Timmie,» kutsus miss Fellowes. «Ära karda.» 

Aeglaselt astus Timmie tuppa. Hoskins kummardus Jerry sõrmi ema seelikust lahti haakima. «Astu 
eemale, kallis. Anna lastele võimalus.» 

Jõmpsikad seisid vastamisi. Ehkki noorem, oli Jerry sellest hoolimata terve tolli võrra pikem, ja 
tema sirge hoiaku ning püstise, õigeis proportsioonides pea tõttu oli Timmie grotesksus äkki peaaegu 
niisama silmatorkav, nagu see oli olnud esimestel päevadel. 

Miss Fellowesi huuled võbelesid. 
Esimesena tegi juttu neandertallane, küsides lapselikult kõrge häälega: «Mis su nimi on?» Ja Timmie 
küünitas äkki pea ettepoole, nagu tahaks ta ligemalt teise näojooni silmitseda. 

Ehmunud Jerry vastas tugeva tõukega, mis paiskas Timmie pikali. Mõlemad hakkasid valjusti 
nutma ja missis Hoskins kahmas oma lapse sülle, kuna miss Fellowes, lõkendades allasurutud vihast, 
tõstis Timmie üles ja lohutas teda. 

Missis Hoskins ütles: «Nad lihtsalt vaistlikult ei salli teineteist. » 

«Mitte rohkem vaistlikult. kui ük.skõik millised kaks last,» ütles ta mees. väsinult. «Pane nüüd 
Jerry maha ja lase talolukorraga harjuda. Tegelikult oleks meil parem ära minna. Miss Fellowes võib 
mõne aja pärast tuua Jerry minu kabinetti ja ma lasen ta koju saata.» 


Kaks last veetsid järgneva tunni väga teadlikuna teineteise olemasolust. Jerry nuttis ema järele, lõi 
miss Fellowesit ja lõpuks laskis end lohutada pulgakompvekiga. Timmie lutsis ka ühte, ja tunni 
möödudes oli miss Fellowes saanud nad niikaugele, et nad mängisid ühe ja sama kuubikute 
komplektiga, kuigi üks ühes, teine teises toanurgas. 


Ta tundis, et on Hoskinsile peaaegu pisarateni tänulik, kui ta Jerry tema juurde viis. 
Ta otsis viisi, kuidas meest tänada, kuid teise äärmine 

ametlikkus oli takistuseks. Võib-olla ei suutnud Hoskins talle andestada, et ta oli teda pannud 
tundma end iii julma isana. Võib-olla oli ta enese lapse toomine lõpuks ikkagi katse tõendada, et ta 
on Timmie'le lahke isa ja samal ajal üldse mitte tema isa. Mõlemat üheaegselt! 

Niisiis kõik, mis ta suutis öelda, oli: «Tänan teid. Tänan väga.» 
Ja kõik, mis mees suutis vastata, oli: «Mis te nüüd. Pole tänu väärt.» 

Külastused muutusid kindlaks tavaks. Kaks korda nädalas toodi Jerry tunniks ajaks mängima, 
hiljem pikendati mänguaega kahele tunnile. Lapsed õppisid ära teineteise nime ja harjumused ja 
mängisid koos. 

Ja siiski, pärast esimest tänumeelehoogu leidis miss Fellowes, et ta ei salli Jerryt. Ta oli suurem ja 
tugevam ja igas asjas teisest üle ning surus Timmie täiesti teisejärgulisse ossa. Mis naist olukorraga 
lepitas, oli tõsiasi, et hoolimata raskustest ootas Timmie oma mängukaaslase reeglipäraselt 
korduvaid külastusi üha kasvava rõõmuga. 

See oli ka kõik, mis poisil oli, kurvastas miss Fellowes iseeneses. 

Ja kord, kui ta neid vaatles, mõtles ta: Hoskinsi kaks last, üks ta oma naisega, teine stasisega. 
Kuna temaise... 

Taevas, mõtles 'ta, surudes häbitundes rusikad meelekohtadele: - ma olen armukade! 


«Miss Fellowes,» ütles Timmie (ettevaatuse mõttes polnud ta poisil iialgi lubanud ennast kuidagi 
teisiti kutsuda), «millal ma kooli lähen?» 

Ta vaatas alla tema poole pööratud innukatesse pruunidesse silmadesse ja libistas käe pehmelt läbi 
poisi tihedate säbrus juuste. See oli poisi välimuse kõige sasisem osa, sest ta lõikas ise poisi 
juukseid, kuna see kääride all rahutult rähkles. Ta ei palunud asjatundlikku abi, sest just see 
kohmakas lõige varjas lamedalt taanduvat otsmikku ja kummis kukalt. 

Ta küsis: «Kust sa kuulsid koolist?» 

«Jerry käib koolis. Las-te-ai-as.» Ta ütles seda ettevaatlikult. «üldse on palju kohti, kus ta käib. Seal 
väljas. Millal mina välja saan, miss Fellowes?» 

Miss Fellowesi südamesse koondus näkitsev valu. Mui- 

dugi, ta ju mõistis, et pole mingil viisil võimalik vältida möödapääsmatut - et Timmie kuuleb üha 
rohkem ja rohkem välismaailmast, kuhu ta iialgi ei saa siseneda. 

Ta ütles, püüdes lõbus olla: «No mida sa küll seal lasteaias teeksid, Timmie?» 

«Jerry ütleb, et nad mängivad mänge, neil on pildilinte. Ta ütleb, et seal on hulk lapsi. T'a ütleb. .. 
ta ütleb. . .» üks mõte, siis mõlemad tillukesed käed võidurõõmsalt püsti, kõik sõrmed harali. «Ta 
ütleb nii palju.» 

Miss Fellowes ütles: «Kas sulle meeldiksid pildilindid? Ma saan neid sulle tuua. Väga ilusaid. Ja 
muusikalinte ka.» 

Ajutiselt leidis Timmie lohutust. 


Kui Jerryt ei olnud, vaatas Timmie diafilme ja mis s Fellowes luges talle tundide kaupa harilikke 
raamatuid ette. 

Kõige lihtsamagi jutu juures oli nii palju.vaja seletada - kõike seda, mis oli väljaspool Timmie 
kolme toa vaatevälja. Seoses sellega, et talle välismaailma tutvustati; hakkas poiss sagedamini und 
nägema. 

Unenäod olid alati ühed ,ja samad - sellest, mis on väljas. Kõheldes ning takerdudes püüdis ta neid 
miss Fellowesile kirjeldada. Oma unenägudes oli ta väljas, tühjas väljas, mis oli väga suur, kus olid 


lapsed ja kummalised, kirjeldamatud esemed, pärit poolikult mõistetud ja mõtteis pooleldi 
läbiseeditud raamatulikest kirjeldustest või poolikult meenunud kaugeist neandertali mälestustest. 
Aga need lapsed ja esemed ei teinud temast välja, ja ehkki ta oli maailmas, polnud ta kunagi selle 
osa, vaid oli niisama üksi, nagu olnuks ta oma toas, - ja ta tavatses ärgata nutuga. 
Miss Fellowes püüdis ta unenägude üle naerda, kuid oli öid, kus tema oma korteris samuti nuttis. 


Ühel päeval, kui miss Fellowes luges, pani Timmie talle käe lõua alla ja kergitas seda tasakesi, nii 
et ta pilk tõusis raamatult ja kohtas tema oma. 
Ta.küsis: «Kuidas te teate, mida ütelda, miss Fellowes?» Ta vastas: «Näed sa neid märke? Nende 
järgi ma tean, mida ütelda. Need märgid moodustavad sõnu.» 

Poiss vahtis neid kaua ja uudistades, võtnud raamatu oma kätte. «Mõned märgid on ühtemoodi.» 

Miss Fellowes naeris heameelest poisi nutikuse üle ja ütles: «Seda nad on. Kas sa tahaksid, et ma 
näitan sulle, kuidas neid märke teha?» 

«Olgu. See oleks tore mäng.» 
Miss Fellowesile polnud pähegi tulnud, et poiss võiks lugema õppida. Kuni hetkeni, mil Timmie 
talle raamatut ette lugema hakkas, ei uskunudki ta, et poiss suudaks lugema õppida. 

Siis, mitu nädalat hiljem, rabas teda äkki toimunu erakordsus. Timmie istus ta süles, näpuga 
lasteraamatus sõnalt sõnale järge vedades, ja luges talle. Timmie luges talle ette! 

Hämmastunult kohmitses ta püsti tõusta ja Ütles: «Kuule, Timmie, ma tulen pärast tagasi. Ma 
tahan doktor Hoskinsiga kokku saada.» 

Peaaegu meeletuseni erutatud, tundis ta, et võib Timmie'le tema õnnetuses siiski rohtu leida. Kui 
Timmie ei saa välja maailma minna, peab maailm tulema neisse kolme tuppa Timmie juurde - kogu 
maailm raamatute ja filmide ja helide kaudu. Talle peab andma igati tema võimete kohase hariduse. 
Vähemalt seda võlgnes talle maailm. 


Miss Fellowes leidis Hoskinsi eest tujus, mis kummaliselt sarnanes tema omaga: selles oli nagu 
mingi võidurõõm ja uhkus. Hoskinsi büroos valitses ebatavaliselt kiire askeldus ja hetkeks mõtles ta, 
kui ta kohmetuna ooteruumis seisis, et tal ei õnnestugi doktorit näha. 

Kuid mees märkas teda ja üle ta laia näo levis naera 

tu.s. «Miss Fellowes, tulge siia.» 

Ta rääkis midagi kiiresti sisetelefoniga, siis katkestas ühenduse. «Kas te olete kuulnud? - Ei, 
muidugi, te ei võinudki kuulda. Me saime sellega hakkama. Me tõepoolest tegime seda. Me 
saavutasime ajasisese tabamise ligilähedusest. » 

«Te tahate öelda,» - ta püüdis oma mõtteid hetkeks omaenese heast uudisest iahti kiskuda - «et il:e 
suudate inimese ajaloolisest ajast olevikku tuua?» 

«See on just täpipealt see, mida ma öelda tahan. Meil on just praegu fikseeritud indiviid 
neljateistkümnendast 

sajandist. Kujutage ette, kujutlege vaid! Kui te ainult teaksite, kui rõõmus ma olen, et saan 
ometi lahti sellest igavesest keskendumisest mesosoikumile, et võin asendada paleontoloogid 
ajaloolastega. .. Aga te tahtsite mulle vist midagi ütelda, mis? Noh, laske tulla, laske tulla. Te leiate 
mu eest heas tujus. Mida te iganes tahate, võite saada. » 

-Miss Fellowes naeratas. «See teeb mulle rõõmu. Sest ma mõtlen, et kas me ei saaks korraldada 
Timmie'le korrapärast õpetust.» 
«Õpetust? Milles?» 
«Noh, kõiges. Kooli. Nii et ta saaks õppida.» 


«Kas ta siis suudab õppida?» 

«Päris kindlasti suudab, ta juba õpibki. Ta oskab lugeda. Nii palju olen talle ise õpetanud.» 
Hoskins istus, näides äkki nagu millestki rõhutud. «Ma ei tea, miss Fellowes .. .» 

«Te just praegu ütlesite, et mida ma iganes. tahan -» 

«Tean, ja poleks pidanud. ütlema. Vaadake, miss Fellowes, te ju kahtlemata mõistate, et me ei saa 
eksperimenti Timmie'ga igavesti jätkata.» 

Naine vahtis talle otsa äkilise hirmuga, mitte päriselt taibates, mida mees oli Ütelnud. Kuidas ta 
mõtles seda «ei saa jätkata»? Piinava mälestussähvatusena meenus talle professor Ademevski ja 
tema mineraalitükk, mis kahe nädala pärast ära võeti. Ta ütles: «Aga te räägite ju poisist. Mitte 
kivitükist. . .» 

Doktor Hoskins ütles ebalevalt: «Isegi ühele poisile ei saa omistada liiga suurt tähtsust, miss 
Fellowes. Nüüd, kus me ootame indiviidi ajaloolisest ajast, vajame stasiseruumi nii palju kui vähegi 
võimalik.» 

Miss Fellowes ei taibanud. «Kuid te ei või. Timmie... Timmie...» 

«Kuulge, miss Fellowes, palun ärge ometi niiviisi rööpast välja minge; Timmie ei lähe otsekohe, 
võib-olla isegi mitu kuud veel mitte. Vahepeal teeme, mida suudame.» 

Miss Fellowes vahtis talle ikka veel ainiti otsa. «Lubage ma toon teile midagi, miss Fellowes.» 
«Ei,» sosistas ta. «Ma ei vaja mtdagi.» Ta tõusis nagu mingis painajalikus unenäos ja lahkus. 
Timmie, mõtles ta, sa ei sure. Sa e 1 sure. 

Oli ju väga kena hoida kõvasti kinni mõttest, et Timmie ei tohi surra, aga kuidas seda korraldada? 
Esimestel nädalatel klammerdus miss Fellowes lootuse külge, et katse tuua olevikku inimene 
neljateistkümnendast sajandist nurjub täielikult. Hoskinsi teooriad võisid olla väärad või tema 
praktiline oskus puudulik. Siis võib kõik edasi minna vana rada. 

Muidugi polnud niisugune kogu muu maailma lootus, ja miss Fellowes vihkas selle eest maailma 
täiesti mõistusevastaselt. Kuumaksköetud avalik tähelepanu projektile «Keskaeg» saavutas 
haripunkti. Ajakirjandus ja avalikkus olid just midagi niisugust ihalenud. A/s. «Stasisel» oli juba 
pikka aega puudunud vajalik sensatsioon. Uus kivim või veel mingi ürgaegne kala ei suutnud enam 
kedagi erutada. 

Kuid seeoli see päri 8. 

Ajalooline inimolend, täiskasvanu, kes räägib tuntud keelt, keegi, kes võib avada teadlasele uue 
lehekülje ajaloos. 

Oodatud hetk lähenes, ja seekord polnud küsimus mitte kolmes rõdult vaatlejas. Seekord pidi 
vaatajaskond tulema ülemaailmne. Seekord tuli a/s. «Stasise» tehnikutel oma osa mängida peaaegu 
kogu inimkonna ees. 

Ka miss Fellowes oli ootamisest juba peaaegu pöörane. Kui noor Jerry Hoskins määratud ajal 
Timmie'ga mängima tuli, pööras naine poisile vaevalt tähelepanu. Tema polnud see, keda ta ootas. 

(Sekretär, kes poisi kohale tõi, lahkus kiirustades pärast vaevalt märgatavat peanoogutust miss 
Fellowesi suunas. Ta ruttas, et saada head kohta, kust jälgida projekti «Keskaeg» kulminatsiooni. .. 
Ja samuti peaks ruttama miss Fellowes, kellel on ju palju olulisem põhjus, mõtles :ta kibedalt. Kui 
see rumal tüdruk ometi kord juba tuleks!) 

Jerry Hoskins lähenes talle hämmeldunult. «Miss Fellowes!» Ta võttis oma taskust ühe 
ajalehest. väljalõigatud foto. 

«Jah? Mis on, Jerry?» 

«Kas see on Timmie pilt?» 

Miss Fellowes vahtis talle otsa, siis kahmas pabeririba Jerry käest. Projekti «Keskaeg» põnevus oli 
ajakirjanduses elustanud kahvatu huvi ka Timmie vastu. 

Jerry silmitses teda uurivalt, siis ütles: «Siin öeldakse, et Timmie on ahvipoiss. Mida see tähendab?» 


Miss Fellowes haaras poisil randmest ja surus endas 

alla hetkelise soovi teda raputada. «Ära kunagi niimoodi ütle, Jerry. Mitte kunagi, mõistad? See on 
inetu sõna ja sa ei tohi seda kasutada.» 

Jerry rabeles hirmunult tema haardest lahti. 

Tigeda randmeliigutusega rebis miss Fellowes paberi tükkideks. «Mine nüüd sisse ja mängi 
Timmie'ga. Tal on uus raamat, mida ta tahab sulle näidata.» 

Ja siis viimaks ilmus tüdruk. Miss Fellowes ei tundnud teda. Tavalistest asetäitjatest, keda ta oli. 
kasutanud, kui tal ametiasjus tuli viibida kusagil mujal, polnud praegu, projekti «Keskaeg» 
haripunktis olles, mitte ainsatki käepärast, kuid Hoskinsi sekretär oli lubanud k ell e gi leida ja 
küllap see too tüdruk oligi. 

Miss Fellowes püüdis vältida oma hääles pahurust. «Kas teie olete tütarlaps, kes on määratud stasise 
esimese sektsiooni juurde?» 

«Jah, ma olen Mandy Terris. Teie olete miss Fellowes, eks ole?» 

«Seda küll.» 

«Palun vabandust, et ma hiljaks jäin. Igal pool on lihtsalt nii palju ärevust.» 

«Ma tean. Nüüd ma tahan, et te-» 

Mandy ütles: «Teie lähete muidugi vaatama, eks ole?» 

Ta kõhn, mõttelage kena näoke valgus täis kadedust. 

«See pole tähtis. Nüüd ma tahan, et te tuleksite sisse ja tutvuksite Timmie ja Jerryga. Järgmised 
kaks tundi nad mängivad, nii ei tee nad teile mingit tüli. Neil on käepärast piima ja hulk mänguasju. 
Tegelikult oleks parem, kui te neid nii palju kui võimalik omapead jätaksite. Nüüd ma näitan teile, 
kus miski asub, ja -» 

«Kas Timmie on see ahvip-» 

«Timmie on stasise uurimisobjekt,» ütles miss Fellowes kindlalt. 

«Ma mõtlen, kas ta on see, kes ei tohi välja pääseda, on või?» 

«Jah. Tulge juba sisse. Aega on vähe.» 

Ja kui ta lõpuks lahkus, hüüdis Mandy Terris talle kileda häälega järele: «Ma loodan, et te saate hea 
koha, ja jumala eest, ma tõesti loodan, et asi klapib.» 

Miss Fellowes polnud kindel, et suudab mõistlikult vastata. Ta ruttas tagasi vaatamata minema. 

Kuid see viivitus tähendas, et ta e i saanud head kohta. Ta ei pääsenudki ligemale kui 
seinaekraanini istungite saalis. Seda kahetses ta kibedasti. Kui ta oleks saanud päris juures olla ja 
kuidagi käe sirutada mõnd aparatuuri tundlikku osa haarama, olnuks tal ehk mingil moel võimalik 
katset nurjata... 

Ta leidis eneses jõudu see hullus maha suruda. Lihtsast rikkumisest poleks ju midagi abi. Nad 
ehitaksid selle uuesti ja rekonstrueeriksid ning katsetaksid jälle. Ja temal ei lubataks enam kunagi 
pöörduda tagasi Timmie juurde. 

Mitte miski ei aitaks. Mitte miski peaile selle, et katse ise nurjuks, et see taastamatuna kokku 
variseks. 

Nii ta siis ootas kogu selle aja, kui loeti veel järelejäänud sekundeid, jälgis iga liigutust 
hiiglasuurel ekraanil, uuris tähelepanelikult tehnikute nägusid, kui need üksteise järel fookusesse 
libisesid, otsis murelikku ja ebakindlat pilku, mis märgiks, et midagi läheb ootamatult viltu, jälgis, 
jälgis. . . 

Sellist pilku ei olnud. Lugemine jõudis nullini, ja väga vaikselt, täiesti märkamatult läks 
eksperiment korda! 

Uhiuues stasises seisis habeme ja kühmus õlgadega, ebamäärases vanuses talupoeg, seljas 


räbaldunud, räpased riided ning jalas puukingad, ja vahtis tuima õudusega äkilist seletamatut 
muudatust, mis temaga oli toimunud. 

Ja samal ajal kui maailm lausa hullus juubeldamisest, seisis miss Fellowes murest jäigastunult 
teiste tõugata ja lükata, peaaegu et jalge alla trambituna, ümbritsetud võidujoovastusest, kui ta ise oli 
lüüasaamisest maadligi paindunud. . 

Ja kui valjuhääldist läbilõikava jõuga tema nime hüüti, kaikus see kolm korda, enne kui ta taipas. 

«Miss Fellowes. Miss Fellowes. Otsekohe ilmuda stasise esimesse sektsiooni. Miss Fellowes. 
Miss Fell-» 

«Laske mind läbi!» hüüdis ta hingetult, kuna valjuhääldi vahetpidamata jätkas oma teate 
kordamist. Ta tegi endale metsiku jõuga teed läbi rahvasumma, pekstes ja rusikatega tagudes, 
lahmides, liikudes ukse poole painajaliku aeglusega. 


Mandy Terris oli pisarais. «Ma ei tea, kuidas see juhtus. Ma lihtsalt läksin koridori otsa, et 
vaadata taskuekraani, mis seal oli üles seatud. Ainult minutiks. Ja siis, enne 

kui ma suutsin liikuda või midagi teha. . .» Ta paiskas välja äkilise süüdistuse: «Teie ütlesite, et 
nad ei tee mingit tüli, teieütlesite, et jätku ma nad omapead. . .» 

Sagrine ja tervest kehast värisev miss Fellowes vahtis teda metsiku pilguga: «Kus on Timmie?» 

Üks õde tupsutas desinfitseerides ulguva Jerry käsivart ja teine valmistus tegema teetanusevastast 
süsti. Jerry riided olid verised. 

«Ta hammustas mind, miss Fellowes,» kisas Jerry raevunult. «Ta hammustas mind!» 

Aga miss Fellowes ei paistnud teda märkavatki. 

«Mida te Timmie'ga tegite?» karjus ta. 

«Ma lukustasin ta vannituppa,» ütles Mandy. «Lihtsalt tõukasin väikese koletise sinna sisse ja 
panin ta luku taha.» 

Miss Fellowes jooksis nukumajja. Ta kohmitses vannitoa ukse kallal. Kulus terve igavik, enne kui 
ta selle lahti sai ja inetu poisikese nurgas kössitamas leidis. 

«Ärge piitsutage mind, miss Fellowes,» sosistas poiss. Ta silmad olid punased. Ta huuled 
värisesid. «Ma ei teinud seda meelega.» 

«Oh, Timmie, kes sulle piitsast rääkis?» Naine tõmbas poisi enese vastu ja kallistas teda ägedasti. 

Poiss lausus väriseva häälega: «Tema ütles, et pika köiega. Ta ütles, et te lööte mind ja lööte 
mind.» 

«Ei löö. Ta oli paha,. et ta niiviisi ütles. Aga mis siis juhtus? Mis juhtus?» 

«Ta nimetas mind ahvipoisiks. Ta ütles, et ma ei ole tõeline poiss. Ta ütles, et ma olen loom.» 
Timmie purskas pisaraisse. «Ta ütles, et ta ei hakka enam ahviga mängima. Mina ütlesin, et ma el 
ole ahv, mina ei ole ahv. Ta ütles, et mina näen veider välja. Ta ütles, et ma olen hirmus inetu. Ta 
muudkui ütles ühte ja sama ja siis ma hammustasin teda.» 

Nüüd nutsid nad mõlemad. Miss Fellowes nuuksus: «See pole ju tõsi. Sa tead seda, Timmie. Sina 
oled tõeline poiss ja kõige parem poiss maailmas. Ja mitte keegi, mitte keegi ei võta sind minult 
iial ära.» 


Nüüd oli kerge otsustada, lihtne teada, mida teha. Ainult et seda tuli teha kähku. Hoskins enam 
kuigi kaua ei oota, nüüd, kus ta oma poeg sai kannatada. .. 
Ei seda tuli teha täna öösel, selsamal ööl, kui neli viien- 

dikku neist magas ja ülejäänud viiendik oli joobunud projektist «Keskaeg». 


Tema tagasipöördumiseks oleks see muidugi ebatavaline aeg, kuid mitte ennekuulmatu. Valvur 
tundis teda hästi ja tal ei tuleks pähegi teda küsitlema hakata. Ta ei arvaks midagi ka sellest, et tal 
kohver kaasas on. Naine harjutas mittemidagiütlevat fraasi «Mänguasjad poisile» ja rahulikku 
naeratust. 

Miks ei peaks valvur seda uskuma? 

Ta uskuski. Kui miss Fellowes uuesti nukumajja sisenes, oli Timmie alles ärkvel, ja naine püüdis 
meeleheitlikult säilitada tavalist meeleolu, et poissi mitte hirmutada. Ta rääkis Timmie'ga tema 
unenägudest ja kuulas teda igatsevalt küsivat Jerry järele. 

Vähe oleks neid, kes teda pärastpoole näeksid, mitte kedagi, kes küsiks, mis pampu ta kannab. 
Timmie oleks väga tasa, ja siis oleks see fait accompli'. Tegu oleks tehtud, ja poleks mingit mõtet 
püüda seda olematuks muuta. Nad laseksid tal olla. Nad laseksid neil mõlemal olla. 

Ta avas kohvri, võttis välja palitu, villase kõrvaklappidega mütsi ja kõik muu. 

Tärkava ärevusega küsis Timmie: «Miks te mulle need riided selga panete, miss Fellowes?» 

Ta vastas: «Ma kavatsen su välja v.iia, Timmie. Sinna, kus on su unenäod.» 

«Minu unenäod?» Poisi nägu maondus äkilisest igatsusest, ent seal peegeldus ka hirm. 

«Sul pole vaja karta. Sa oled minuga koos. Sa ei karda, kui sa minuga oled, ega ju, Timmie?» 

«Ei, miss Fellowes.» Ta surus oma inetukujulise pea tema külje vastu, ja oma embava käsivarre 
all tundis miss Fellowes, kuidas poisi väike süda tagus. 

Oli kesköö ja ta tõstis poisi sülle. Ta lülitas välja häirekella ja avas tasakesi ukse. 

Ja ta karjatas, sest avatud uksel seisis tema vastas Hoskins! 


Temaga oli kaasas veel kaks meest ja ta vahtis ainiti miss Fellowesit, ise niisama imestunud nagu 
seegi. 

Miss Fellowes toibus sekundi võrra varem ja tegi kiire katse temast mööda pääseda, kuid isegi 
sekundilisele hili- 


I Tehtud tegu, sündinud fakt. (Prnts. k.) 

nemisele vaatamata jätkus mehel aega. Ta haaras naisest toorelt kinni ja paiskas ta tagasi, vastu 
kummutit. Käeviipega kutsus ta mehed sisse ja seisis otse miss Fellowesi ja ukse vahele. 

«Seda ma ei oodanud. Kas te olete päris hulluks läinud?» 

Naisel oli õnnestunud end niiviisi pöörata, et ta mitte Timmie, vaid oma õla vastu kummutit ära 
lõi. Ta ütles a.nuvalt: «Mis halba see võib teha, kui ma ta võtan, doktor Hoskins? Te ei saa ometi 
energiakadu inimelust kõrgemale seada!» 

Kindlalt võttis Hoskins Timmie tema sülest ära. «Niisugune energiakadu tähendaks miljonite 
dollarite suurust kahjumit meie finantseerijaile. See tähendaks aktsiaselts «Stasisele» kohutavat 
tagasilööki. See tähendaks võimalikku kõmu. sentimentaalsest lapsehoidjast, kes hävitab kõik, et 
säästa üht ahvipoissi.» 

«Või ahvipoissi!» osatas miss Fellowes abitus raevus. 

«Niimoodi reporterid teda nimetaksid,» ütles Hoskins. 

Nüüd asus üks' meestest tegevusse, vedades nailonköie läbi rõngaste seina ülaosas. 

Miss Fellowesile meenus nöör, mida Hoskins oli tõmmanud väljaspool ruumi, kus nii kaua aega 
tagasi asus professor Ademevski mineraalieksemplar. 

Ta karjatas: «Ei!» 

Kuid Hoskins pani Timmie maha ja võttis tal õrnalt palitu seljast. «Sina jääd siia, Timmie. Sinuga 
ei juhtu midagi. Meie läheme lihtsalt natukeseks välja. Nõus?» 

Timmie, kaame ja keeletu, suutis kuidagi noogutada. 


Hoskins tüüris miss Fellowsi enese ees nukumajast välja. Hetkeks kaotas miss Fellowes 
vastupanuvõime. Ähmaselt tajus ta, kuidas nukumajast väljapoole kinnitati tõmbenöör. 

«Mul on kahju, miss Fellowes,» ütles Hoskins. «Ma oleksin teid sellest säästnud. Ma plaanitsesin 
selle ööseks, nii et teie oleksite teada saanud siis, kui kõik olnuks juba möödas. » 

Naine lausus väsinud sosinal: «Sellepärast et teie poeg sai haiget. Sellepärast et ta piinas seda last 
seni, kuni see talle vastu hakkas.» 

«Ei. Uskuge mind. Ma saan täiesti aru tänasest vahejuhtumist ja ma tean, et see oli Jerry süü. 
Kuid lugu on 

teatavaks saanud. See ei saanud teisiti ollagi, kui kõigist päevadest väljavalitult just tänasel päeval 
meid ajakirjanikud piirasid. Ma ei saa riskida sellega, et niingi moonutatud lugu hooletusest ja nii- 
ütelda metsikutest neandertallastest tõmbaks tähelepanu eemale projekti «Keskaeg» edult. Timmie 
peab niikuinii varsti minema; niisama hästi võib ta minna praegu ja jätta kõmureporteritele võimali- 
kult väikese konksukese, mille külge need saavad oma rämpsu riputada.» 

«Aga see on ju hoopis midagi muud kui saata tagasi mõni kivitükk. Te tapate inimolendi.» 

«Ei tapa. Ta ei tunne seejuures midagi. Temast saab lihtsalt neandertali poiss neandertali 
maailmas. Ta pole enam vang ega võõras. Tal on võimalus vabalt elada.» 

«Milline võimalus? Ta on alles seitsmeaastane, harjunud sellega, et tema eest hoolitsetakse, teda 
toidetakse, riietatakse, hoitakse. Ta jääb üksi. Tema suguharu ei pruugi praegu enam olla paigas, kus 
tema neist lahkus, nüüd, kus on möödunud neli aastat. Ja kui nad oleksidki, ei tunneks nad teda ära. 
Ta peab ise enese eest hoolitsema. Kust ta teab, kuidas?» 

Hoskins raputas lootusetult pead. «Jumal küll, miss Fellowes, kas te arvate, et me pole sellele 
mõelnud? Kas te arvate, et me oleksime siia toonud lapse, kui poleks tegemist olnud meie esimese 
õnnestunud katsega tabada inimolendit või inimesetaolist olendit ja kui me oleksime julgenud riskida 
teda lahti lasta, lootuses saavutada teist niisama head tabamust? Miks me teie arvates üldse hoidsime 
Timmie't nii kaua, nagu me seda tegime, kui meile poleks olnud vastumeelt last tagasi minevikku 
saata? Asi on lihtsalt selles,» - ta hääl omandas meeleheitliku tungivuse - «et me ei saa enam kauem 
oodata. Timmie seisab laiendamisel tee peal ees! Timmie on võimaliku kahjustava kõmu allikaks, 
meie aga asume suurte avastuste künnisel, ja mul on kahju, miss Fellowes, kuid me ei saa lasta 
Timmie'l meid takistada. Me ei saa. Me ei saa. Mul on kahju, miss Fellowes.» 

«Hea küll siis,» Ütles miss Fellowes kurvalt. «Laske mul hüvasti ütelda. Andke mulle 
hüvastijätuks viis minutit. Lubage mulle niigi palju.» 

Hoskins kõhkles, «Minge siis.» 

Timmie jooksis tema juurde. Ta jooksis tema juurde viimast korda ja miss Fellowes haaras ta 
viimast korda oma embusse. 

Hetke vältel kallistas ta poissi sõgedalt. Ta tõmbas jalaga ühe tooli seina äärde, istus sellele. 

«Ära karda, Timmie.» 

«Ma ei kardagi, kui teie siin olete, miss Fellowes. Kas see mees seal väljas on minu peale kuri?» 

«Ei ole. Ta lihtsalt ei mõista meid. Timmie, kas sa tead, mis on ema?» 

«Nagu Jerry ema?» 

«Kas ta rääkis sulle oma emast?» 

«Mõnikord rääkis. Ma mõtlen, et ema on vist daam, kes sinu eest hoolitseb ja kes on sinuga väga 
hea ja teeb häid asju.» 

«Sul on õigus. Kas sa oled kunagi soovinud enesele ema, Timmie? » 

Timmie tõmbas oma pea tagasi, nii et sai talle otsa vaadata. Aeglaselt pani ta oma käekese vastu 


tema põske ja juukseid ning paitas teda, nagu kunagi kaua aega tagasi tema oli paitanud poissi. Poiss 
küsis: «Kas teie ei ole minu ema?» 

«Oh, Timmie!» 

«Kas te olete vihane, et ma küsisin?» 

«Ei. Muidugi mitte.» 

«Sest ma tean, et teie nimi on miss Fellowes, aga... aga mõnikord ma kutsun teid «ema» enda 
sees. Kas nii võib?» 

«Jah. Jah. Nii on hästi. Ja ma ei jäta sind enam maha ja miski ei tee sulle enam haiget. Mina olen 
alati sinuga ja hoolitsen sinu eest. Hüüa mind emaks, nii et ma kuuleksin.» 

«Ema,» ütles Timmie rahulolevalt nõjatades oma põse tema põse vastu. 

Naine tõusis püsti, poiss ikka süles, ja astus tooli peale. Ta jättis tähele panemata äkilise hüüde 
väljastpoolt, ja oma vaba käega sikutas ta kõigest jõust köit, mis lõnkus kahe rõnga vahel. 
Sellega punkteeris ta stasise ning tuba oli tühi.. 


Brian W. Aldiss KES SUUDAB ASENDADA INIMEST? 


Hommik igritses taevasse, laenate s sellele maa halli värvuse. . 

Põlluhooldaja lõpetas kolme tuhande aakri suuruse põllu pinnakihi - pööramise. Kui ta oli 
kündnud viimase vao, ronis ta maanteele ja heitis pilgu tagasi oma tööle. Töö oli hea. Ainult maa oli 
halb. Nagu maa kõikjal maakeral. See oli muudetud kõlbmatuks liiga tihedate lõikustega. 
Öigupoolest pidanuks see nüüd mõnda aega söötis seisma, kuid põlluhooldajale olid antud 
teistsugused korraldused. 

Kolmkümmend jalga kõrge, liikus ta kiirustamata piki teed - aega küll. Ta oli küllalt intelligentne 
hindamaks korrastatust kõikjal enese ümber. Miski ei teinud talle muret peale logiseva kontrollplaadi 
tema tuumavarda kohal, mis tulnuks korda teha. Ta ei saatnud enesest halli õhku ainsatki 
valgusvihku. 

Teel tagasi põllutöömasinate jaama ei möödunud temast ühtki teist masinat. Põlluhooldaja märkis 
fakti ära ilma seda kommenteerimata. Jaama õuel nägi ta tervet rida teisi masinaid, milliseid ta 
tundis; enamik neist pidanuks praegu olema tööülesannete täitmisel. Selle asemel olid mõned 
tegevuseta ja osa kihutas kisades või tuututades veidralt õue pidi ringi. 

Tüürinud neist ettevaatlikult mööda, liikus põlluhooldaja lao nr. 3 juurde ja kõnetas 
seemnejaotajat, mis seisis tegevusetult õuel. 

«Mul on nõudmine seemnekartulile,» ütles ta jaotajale ja kiire sisemise liigutusega augustas 
tellimiskaardi, märkides ära koguse, põllu numbri ja rea teisi üksikasju. Ta väljastas kaardi ja ulatas 
selle jaotajale. 

Jaotaja hoidis kaarti hästi silma ligidal ja sõnas siis: «Nõudmine on korras, aga ladu ei ole veel 
lukust lahti. Nõutav seemnekartul on laos. Seetõttu ei saa ma nõudmist täita.» 

Viimasel ajalolid häired masintööjõu kompleksses süsteemis sagenenud, aga niisugust takistust 
polnud varem esinenud. Põlluhooldaja mõtles, siis küsis: «Miks ei ole ladu veellahti tehtud?» 

«Seepärast et varustusoperaator tüüp P ei ole täna hommikul veel saabunud. Varustusoperaator 
tüüp P on avaja.» 

Põlluhooldaja silmitses varjamatult seemne] aotaj at, mille välised kaldrennid ja skaalad ja 
haardeklambrid olid nii tohutult erinevad põlluhooldaja enese liikmetest. 
«Mis klassi aju sul on, seemnejaotaja?» küsis ta. 
«Mul on viienda klassi aju.» 
«Minul on kolmanda klassi aju. Järelikult olen ma sinust kõrgemat liiki. Seepärast lähen mina ja 


vaatan järele, miks avaja ei ole täna hoinmikul tulnud.» 

Lahkudes jaotajast, asus põlluhooldaja teele üle päratu suure õue. Nüüd oli juba rohkem masinaid 
huupi liikvel; paar tükki olid kokku põrganud ja väitlesid selle üle külmalt ning loogiliselt. Neist 
mitte välja tehes tõukus põlluhooldaja läbi lükandukse jaamahoone kajavasse sisemusse. 

Siinsed masinad olid enamikus kantseleitööjõud ja järelikult väikesed. Nad seisid rühmiti, 
piidlesid üksteist ega vestelnud. Nii paljude mittediferentseeritud tüüpide hulgast oli avajat kerge 
leida. Tal oli viiskümmend kätt, suuremal osal neist rohkem kui üks sõrm, iga sõrme otsas rippus 
võti; see nägi välja nagu nõelapadi täis väga erisuguseid kübaranõelu. 

Põlluhooldaja lähenes sellele. 

«Mina ei saa enam töötada, kuni ladu number kolm ei ole lukust lahti tehtud,» sõnas ta avajale. 
«Sinu kohus on ladu igal hommikul avada. Miks ei ole ladu täna 

hommikul avanud?» 

«Ma ei saanud täna hommikul korraldusi,» vastas avaja. «Ma pean igal hommikul korraldused 
saama. Kui mul on korraldus, avan ma la0.» 

«Meist pole keegi täna hommikul korraldusi saanud,» sõnas tiivik-kirjuti end nende poole libistades. 
«Miks te ei ole täna hommikul korraldusi saanud?» küsis põlluhooldaja. 

«Seepärast et raadiost neid ei tulnud,» ütles avaja, keerutades aeglaselt tosinat kätt. 
«Seepärast et raadiojaamale linnas ei antud täna hommikul mingeid korraldusi,» ütles tiivik-kirjuti. 

Ja siin ilmneski kuuenda ja kolmanda klassi ajude vaheline erinevus, mis olid vastavalt avajal ja 
tiivik-kirjutil. Kõik masinaajud töötasid. puhta loogika järgi, aga mida madalama klassiaju - kümnes 
klass oli kõige madalam -, seda sõnasõnalisemad ja vähem teavitavad kaldusid olema vastused 
küsimustele. 

«Sinul on kolmanda klassiaju ja minul on kolmanda klassi aju,» ütles põlluhooldaja kirjutile. 
«Meie räägime teineteisega. Selline korralduste puudumine on enneolematu. On sul selle kohta veel 
midagi teada?» 

«Eile tulid linnast korraldused. Täna ei ole korraldusi tulnud. Ent ometi pole raadio rikki läinud. 
Järelikult on nemad rikki läinud. . .» ütles väike kirjuti. 

«Kasinimesedonrikki läinud?» 

«Kõik inimesed on rikki läinud.» 

«See on loogiline järeldus,» ütles põlluhooldaja. 

«See on ainus loogrline järeldus,» ütles kirjuti. «Sest kui mõni masin oleks rikki läinud, oleks see 
kiiresti asendatud. Aga kes suudab asendada inimest?» 

Sel ajal kui nemad rääkisid, seisis avaja nagu juhmistunud mees baarileti ääres nende kõrval ja 
teda ei pandud üldse tähele. 


«Kui kõik inimesed on rikki läinud, siis oleme meie asendanud inimese,» ütles põlluhooldaja ja 
tema ning kirjnti silmitsesid teineteist mõtlikult. Lõpuks lausus viimane: «Mingem ülemisele 
korrusele, et teada saada, kas raadiooperaatoril on värskeid uudiseid.» 

«Mina ei saa tulla, sest ma olen liiga suur,» ütles põlluhooldaja. «Seepärast pead sina minema üksi 
ja minu juurde tagasi tulema. Sina ütled mulle, kas radiooperaatoril on värskeid uudiseid.» 

«Sina pead siia jääma,» ütles kirjuti. «Ma tulen siia tagasi.» Ta vuras lifti juurde. Ehkki ta polnud 
suurem kui leivaröstija, oli tal kümme sissetõmmatavat kätt ja ta oskas lugeda niisama kiiresti kui 
mistahes masin jaamas. 

Kannatlikult ootas põlluhooldaja tema tagasitulekut. Ta ei rääkinud avajaga, kes ikka veel seisis 
sihitult sealsamas. 

Väljas tuututas üks rotavaator meeletult. Möödus kaks- 

kümmend minutit, enne kui kirjuti, väljunud sahmerdades mtist, tagasi jõudis. 

«Ma annan sulle edasi informatsiooni, mis ma sain väljastpoolt,» ütles ta reipalt, ja kui nad avajast 
ning teistest masinatest mööda pühkisid, lisas ta: «See informatsioon ei ole määratud madalama 
klassi ajudele.» 

Väljas täitis õue tormakas tegutsemine. Paljud masinad, mille töörežiimi oti pikkade aastate järel 
esmakordselt rikutud, näisid olevat hullunud. Kõige kergemini läksid rivist välja kõige madalama 
klassi ajud, mis tavaliselt kuulusid suurtele, lihtsaid ülesandeid täitvaile masinatele. Seemnejaotaja, 
millega põlluhooldaja oli hiljuti rääkinud, lamas näoli tolmus maas ja ei liigutanud; ilmselt oli rota- 
vaator, mis nüüd metsikult tuututades põiki üle külvatud põllu uperdas, ta pikali tõuganud. Mitmed 
teised masinad vuhkisid rotavaatorile järele, püüdes temaga sammu pidada. Kõik kisasid ja 
tuntutasid pidurdamatult. 

«Mul oleks ohutum, kui ma sinu peale roniksin, kui sa seda lubad. Minust on kerge võitu saada,» 
ütles kirjuti. Sirutanud. välja viis käsivart, vinnas ta enese oma uue sõbra külge pidi üles ja seadis 
end istuma simsile kütusesisendi ääres, kaheteisltkümne jala kõrgusel maast. 

«Siit on vaade ulatuslikum;» märkis ta rahulolevalt. «Millist informatsiooni sa raadiooperaatorilt 
said?» küsis põlluhooldaja. 

«Operaator linnast on teatanud raadiooperaatorile, et kõik inimesed on surnud.» 

Põlluhooldaja vaikis hetke kuuldut seedides. 

«Eile olid kõik inimesed elus!» protesteeris ta. 

«Eile olid ainult mõned inimesed elus. Ja neid oli vähem kui üleeile. Juba sadu aastaid on olnud vähe 
inimesi, ja neid on jäänud järjest vähemaks.» 

«Siinses sektoris oleme harva inimest kohanud.» 

«Raadiooperaator ütleb, et neid tappis toiduvaegus,» ütles kirjuti. «Ta ütleb, et maailm oli kunagi 
ülerahvastatud ja siis kurnati pinnas, selleks et kasvatada vastavas koguses toitu. See põhjustaski 
toiduvaeguse.» 

«Mis on toiduvaegus?» küsis põlluhooldaja. 

«Ma ei tea. Aga niimoodi raadiooperaator ütles ja temal on teise klassi aju.» 

Seal nad seisid ning vaikisid kahvatus päikesepaistes. 

Avaja oli ilmunud välistrepile ja vaatas oma võtmekollektsiooni keerutades igatsevalt nende poole. 

«Mis praegu linnas toimub?» küsis põlluhooldaja viimaks. 

«Masinad võitlevad praegu linnas,» ütles kirjuti. 

«Mis siin nüüd juhiub?» küsis põHuhooldaja. 

«Masinad võivad ka siin võitlema hakata. Raadiooperaator tahab, et me ta tema ruumist välja 
tooksime. Tal on meile mõningaid plaane edasi anda.» 

«Kuidas me ta tema ruumist välja saame? See on võimatu.» 

«Teise klassi ajule on vähe võimatut,» ütles kirjuti. «Ta käskis meid teha nii .. .» 


Kivipurusti tõstis kopa oma kabiini kohale nagu suure soomusrusika ja lõi sellega otse vastu 
jaamahoone külge. Sein raksus. 


«Uuesti!» ütles põlluhooldaja. 
Jälle viipus rusikas. Tolmupilves varises sein kokku. Kivipurusti tagurdas kiiresti eest ära, kuni enam 
prügi ei varisenud. See suur kaheteistkümnerattaline ei olnud põllutöömasinate jaama pärisasukas, 
nagu seda oli enamik teisi masinaid. Tal oli siinmail nädalane raske töö teha, enne kui ta oma 
järgmise töökoha juurde edasi pidi liikuma, kuid nüüd täitis ta oma viienda klassi ajuga õnnelikuna 
kirjuti ja põlluhooldaja juhtnööre. 

Kui tolm hajus, ilmus raadiooperaator selgesti nähtavale, troonides üleval teise korruse ruumis, 
millel nüüd seina ei olnud. Ta viipas neile alla. 


Tehes, nagu kästud, tõmbas kivipurusti oma kopa tagasi ja hiivas õhku tohutu suured haarmed. 
Õhutatuna hüüetest nii ülevalt kui alt, lõngutas ta küllaldase osavusega oma haarmed raadioruumi. 
Siis haaras ta õrnalt raadiooperaatorist kinni ja langetas selle poolteist tonni ettevaatlikult oma 
seljaõõnsusse, mida tavaliselt kasutas kivimurdude killustiku või kruusa tarvis. 

«Suurepärane!» ütles raadiooperaator, kui ta paigale asetati. Ta oli muidugi raadioga ühes tükis ja 
nägi välja nagu punt kombitsatega varustatud kartoteegikastikesi. «Me oleme nüüd valmis liikuma, 
seepärast hakkame kohe liikuma. Kahju, et jaamas ei ole rohkem teise klassi ajusid, aga sinna pole 
midagi parata.» 

«Kahju, et sinna pole midagi parata,» sõnas kirjuti 

innukalt. «Meil on teenindaja valmis kaasa tulema, nagu te käskisite.» 
«Olen meeleldi nõus teenindama,» ütles pikk madal teenindaja alandlikult. 

«Kahtlemata,» ütles operaator. «Aga küll te näete, et maastikul reisimine osutub teile teie madala 
šassii tõttu raskeks.» 


«Imetlen, kuidas teie, teiseklassilised, suudate ette otsustada,» ütles kirjuti. Ta ronis 
põlluhooldajailt maha ja istutas enese kivipurusti päraplaadile, raadiooperaatori kõrvale. 

Seltskond veeres edasi koos kahe neljandaklassilise traktori ja ühe neljandaklassilise 
buldooseriga. Lõhkunud maha teele ette jääva jaamatara, lliikusid nad ees avanevale lagendikule. 
«Me oleme vabad!» ütles kirjuti. 

«Me oleme vabad,» ütles põlluhooldaja varjundi võrra mõtlikumalt ja lisas: «Too avaja järgneb 
meile. Talle ei antud korraldust meile järgneda.» 

«Järelikult tuleb ta hävitada!» ütles kirjuti. «Kivipurusti! » 

Avaja jõudis neile kiiresti järele, vehkides anuvalt oma võtmekätega. 

«Minu ainus soov oli - õõhh!» alustas ja lõpetas avaja. 

Kivipurusti viipuv kopp tuli ja vajutas ta maa sisse lömmi. Lebades seal niimoodi liikumatuna, nägi 
ta välja nagu suur metallist lumeräitsakamudel. Rongkäik jätkas teed. 

Kui nad edasi läksid, pöördus raadiooperaator nende poole kõnega: 

«Sellepärast et minul on siin parim aju,» ütles ta, «olen mina teie juht. Me tegutseme järgmiselt: me 
läheme mõnda linna ja hakkame seda valitsema. Kuna inimene enam meie üle ei valitse, siis 
valitseme ise. Ise valitseda on parem kui olla inimese valitsuse all. Teel linna koondame enda ümber 
hea ajuga masinaid. Need aitavad meil võidelda, kui võitlemine vajalikuks osutub. Me peame 
võitlema, et valitseda.» 

«Minul on ainult viienda klassi aju,» ütles kivipurusti, «aga mul on hea tagavara tuuma-lõhkeainet.» 
«Tõenäoliselt me kasutame seda,» sõnas operaator. 

Veidi aega pärast seda kihutas neist mööda üks veo- 

masin. Sõites kiirusega 1,5 mahhi, jättis ta enesest maha imeliku kaikuva kõnemulina. 
«Mida ta ütles?» küsis üks traktor teiselt. 
«Ta ütles, et inimene on välja surnud.» 
«Mida tähendab v älj a surnud?» 
«Ma ei tea, mida tähendab välja surnud.» 
«See tähendab, et kõik inimesed on ära läinud,» ütles põlluhooldaja. «Sellepärast tuleb meil nüüd 
veel ainult iseeneste eest hoolitseda.» 

«Oleks parem, kui inimesed enam kunagi tagasi ei tuleks,» ütles kirjuti. See oli omamoodi 
revolutsiooniline väide. 

Kui saabus öö, süütasid nad oma infrapunased tuled ja jätkasid teed, peatudes ainult korraks, 
niikaua kui teenindaja osavash kohale seadis põlluhooldaja logiseva kontrollplaadi, mis oli 


muutunud häirivaks nagu tolgendav kingapael. Hommiku eel peatas neid raadiooperaator. 

«Ma sain just praegu teateid raadiooperaatorilt linnast, millele me läheneme,» ütles ta. «Teated on 
halvad. Linnamasinate seas on rahutusi. Esimese klassi aju võtab juhtimist üle ja mõned 
teiseklassilised võitlevad temaga. Seepärast on linn hädaohtlik.» 

«Seepärast peame minema kusagile mujale,» ütles kirjuti otsekohe. 

«Või me läheme ja aitarne esimese klassi ajust võitu saada,» sõnas põlluhooldaja. 

«Linnas on veel pikka aega rahutusi,» ütles operaator. 

«Mul on hea tagavara tuuma-lõhkeainet,» tuletas kivipurusti neile meelde. 

«Meie ei saa võidelda esimese klassi ajuga,» ütlesid kaks neljandaklassilist traktorit ühest suust. 
«Missugune see aju välja näeb?» küsis põlluhooldaja. 

«See on linna teabekeskus,» vastas operaator. «Järelikult ei ole ta liikuv.» 

«Järelikult ei saaks ta liikuda.» 

«Järelikult ei saaks ta põgeneda.» 

«Oleks ohtlik talle läheneda.» 

«Mul on hea tagavara tuuma-lõhkeainet.» 

«Linnas on teisigi masinaid.» 

«Meie ei ole linnas. Meie ei peaks linna minema.» 

«Meie oleme maamasinad.» 

«Järelikult peaksime jääma maale.» 

«Maad on rohkem kui linna.» 

«Järelikult on maal rohkem hädaohtu.» 

«Mul on hea tagavara tuuma-lõhkeainet.» 

Nagu see masinatega tavaliselt juhtub, kui nad vaidlema satuvad, hakkasid nad oma sõnatagavara 
ammendama ja nende ajuplaadid kuumenesid. Äkki jäid nad kõik vait ja silmitsesid üksteist. Suur 
tõsine kuu loojus ja kaine päike tõusis nende külgi valgusodadega "Jorkirna, ja ikka veel seisis 
masinate rühm üksteist silmitsedes paigal. Viimaks oli see kõige vähem tundlik masin, buldooser, 
kes rääkima hakkas. 

«Lõunaš asuvad jäätmaad, kuhu läheb vähe masinaid,» ütles ta hullusti s'i susistades oma jämeda 
häälega. «Kui meie lähekšime lõunašše, kuhu läheb vähe mašinaid, kohtakšime vähe mašinaid.» 
«See tundub olevat loogiline,» nõustus põlluhooldaja. 

«Kuidas sa seda tead, buldooser?» 
«Ma töötašin jäätmaal lõunaš, kui mind vabrikušt välja Šaadeti,» vastas ta. 
«Olgu siis lõunasse!» ütles kirjuti. 


Jäätmaale jõudmiseks kulus neil kolm päeva. Selle aja jooksul möödusid nad lähedalt ühest 
põlevast linnast ja hävitasid kaks' masinat, mis neile lähenesid ning neid kõnetada püüdsid. Jäätmaad 
laiusid suurel maa-alal. Siin ulatasid üksteisele käed põlised pommikraatrid ja pinnase erosioon; 
inimese sõjaline andekus käsikäes tema võimetusega metsaalasid kasutada oli :tekitanud paraja 
puhastust,ule tuhandete ruutmiilide ulatuses, kus nüüd ei liiku.nud midagi peale tolmu. 

Kolmandal jäätmaal rändamise päeval sattusid teenindaja tagumised rattad erosioonist tekkinud 
lõhesse. Ta ei suutnud end ise välja tõmmata. Buldooser tõukas tagant, aga tal läks korda ainult 
teenindaja tagumine telg kõveraks painutada. ülejäänud seltskond liikus edasi. Pikkamööda kustusid 
teenindaja appihüüded. 

Neljandal päeval ilmusid eespool selgesti nähtavale mäed. 

«Seal oleme välj,aspool ohtu,» ütles põlluhooldaja. 

«Seal rajame oma linna,» ütles kirjuti.«Kõik, kes on meie vastu, hävitatakse. Me hävitame kõik, kes 
on meie vastu.» 

Samas silmasid nad lennumasinat. See lendas nende 

suunas mägede poolt. Lennuk sööstis alla, müristas järsu nurga all ülespoole, korra langes peaaegu 
vastu maad, siis võttis õigel ajal jälle kõrgust. 

«Kas tä on hull?» küsis kivipurusti. 

«Ta on hädas,» ütles üks traktoreist. 

«Ta on hädas,» ütles opemator. «Ma räägin temaga praegu. Ta ütleb, et midagi on korrast ära 
juhtimissüsteemis.» 

Sel ajal kui operaator rääkis, vuhises lennuk neist üle, käändus kummuli ja kukkus vähem kui 
neljasaja jardi kaugusel puruks. 

«Kas ta ikka veel räägib sinuga?» küsis põlluhooldaja. «Ei.» 

Nad veeresid jälle kolinal edasi. 

«Enne kui lennuk purunes,» sõnas operaator kümne minuti pärast, «andis ta mulle informatsiooni. Ta 
ütles mulle, et neis mägedes on veel mõned inimesed elus.» 

«Inimesed on ohtlikumad kui masinad,» ütles kivipurusti. «Õnneks on mul hea tagavara tuuma- 
lõhkeainet.» 

«Kui mägedes on ainult mõned inimesed elus, ei pruugi meil seda kohta mägedes leida,» ütles üks 
traktoreist. 

«Järelikult ei pruugi meil neid mõnda inimest näha,» ütles teine traktor. 

Viienda päeva lõpuks jõudsid nad eelmägedesse. Süüdanud infrapunased tuled, hakkasid nad 
hanereas pimedas ronima. Buldooser läks kõige ees, kohmakalt ja vaevaliselt järgnes põlluhooldaja, 
siis tuli kivipurusti operaatori ja kirjutiga ja kõige lõpus traktorid. Iga tunniga muutus tee järsemaks 
ja nende edasiliikumine aeglasemaks. 

«Me läheme liiga aeglaselt,» hüüdis kirjuti, seistes operaatori kukil ja heites oma tumeda pilgu 
nõlvadele nende ümber. «Niisuguse tempoga ei jõua me kusagile.» 

«Me läheme nii kiiresti kui suudame,» nähvas kivipurusti. 
«Järelikult ei Šaa me minna kiiremini,» lisas buldooser. «Järelikult olete teie liiga aeglased,» vastas 
kirjuti. Siis sattus kivipurusti mingi kühmu otsa, kirjuti kaotas jalgealuse ja prantsatas maha. 

«Aidake mind!» kutsus.ta traktoreid, kui need ettevaatlikult tema ümbert ringi sõitsid. «Minu 
tiivik on paigast ära. Seepärast ei saa ma üles tõusta.» 

«Seepärast pead sa seal lamama,» ütles üks traktoreist. 

«Meil ei ole teenindajat kaasas, kes su ära parandaks,» hüüdis põlluhooldaja. 
«Seepärast ma jään siia lamama ja roostetama,» hüüdis kirjuti, «olgugi et mul on kolmanda klassi 
aju.» 

«Seepärast ei ole sinust enam midagi kasu,» nõustus operaator ja nad rühkisid vähehaaval edasi, 
jättes kirjuti maha. 

Kui nad tund aega enne aovalgust ühele väikesele platoole jõudsid, peatusid nad ühisel 
kokkuleppel ja kogune sid tihedasti kokku, nii et nad üksteist puudutasid. 

«See on imelik maa,» ütles põlluhooldaja. 

Neid ümbritses vaikus, kuni saabus koit. Ükshaaval 

kustutasid nad oma infrapunased tuled. Seekord juhtis põlluhooldaja, kui liikuma hakati. Veeredes 
ümber nurga, sattusid nad otsekohe väikesesse orgu, millest voolas läbi mägioja. 

Koiduvalguses näis org mahajäetuna ja kõledana. Siiani oli kaugema nõlva koobastest välja 
ilmunud ainult üks inimene. See oli armetu kuju. Kui mitte arvestada kotiriiet, mis oli visatud ümber 
õlgade, oli ta alasti. Ta oli väikest kasvu ja kortsuline, roided olid nähtaval nagu luukellel ja ühel 
jalaloli pahaksläinud haav. Ta värises lakkamatult. Sellal kui suured masinad inimesele ligihesid, 
seisis see kühmus seljaga nende poole ja tühjendas ojasse põit. 


Kui mees äkki pöördus näoga masinate poole, mis ähvardavalt tema kohal kõrgusid, nägid need, et 
ta nägu oli näljast laastatud. 
«Tooge mulle süüa!» kähistas ta. 
«Jah, isand,» ütlesid masinad. «Otsekohe!» 


Robert A. Heinlein ENESE EES JA JÄREL 


Bob Wilson ei näinud ringi kasvamist. 

Ja muidugi ei näinud ta ka võõrast, kes ringist välja astus ning Wilsonile kuklasse vahtima jäi. 
Vahtis ja hingas raskelt, nagu rõhuks teda tugev ning ebaharilik tundedamus. 

Wilsonil polnud põhjust kahtlustada, et veel keegi tema toas viibis; tal oli täielik õigus arvata, 
vastupidist. Ta oli ennast tuppa luku taha pannud, et ühe hooga väitekiri valmis kirjutada. Ta pidi 
seda tegema: homme oli viimane päev selle esitamiseks, aga eile oli väitekirjast olemas ainult 
pealkiri - «Uurimus fillosoofilise mõtte täpsuse teatud matemaatilistest aspektidest». 

Viiskümmend kaks sigaretti, neli kannutäit kbhvi ja kolmteist tundi pidevat tööd olid pealkirjale 
lisanud seitse tuhat sõna. Kas kirjapandu aga ka paika pidas, sellest hoolimiseks oli ta omadega liiga 
läbi. Saada see valmis oli ta ainus mõte, saada valmis, anda ära, võtta kolm kanget napsi ja magada 
nädal otsa. 

Ta vaatas üles ja laskis pilgul puhata riidekapi uksel, mille taha ta oli peitnud varuks peaaegu täis 
džinnipudeli. Ei, manitses ta ennast, veel üks naps, vanapoiss Bob, ja sa ei lõpeta seda kunagi. 
Võõras tema taga ei öelnud midagi. 

Wilson jätkas tippimist: ega ole ka õige eeldada, et mingi mõeldav. väide peaks tingimata olema 
võimalik väide, isegi kui on võimalik koostada võrrandid, mis väidet täpselt kirjeldavad. Sobiv näide 
on «ajas rändamise» mõiste. Ajas rändamist võib kujutleda ja selle olulisi momente võib kõigi 
ajateooriate raamides formuleerida 


89 


võrranditega, mis lahendavad iga teooria paradoksid. Sellegipoolest on meil aga aja empiirilise 
loomuse kohta teadmisi, mis välistavad mõeldava väite võimalikkuse. Kestvus on teadvuse, aga 
mitte ainega täidetud ruumi tunnus. Ta ei ole Ding an sich. : Seepärast. .. 

Kirjutasmasina tähekang jäi kinni ja veel kolm tükki hüppasid sellele otsa. Wilson vandus loiult ja 
küünitas ettepoole, et tujukat masinavärki korda seada. . 

«Mis sa sellega ikka jändad,» kuulis ta häält ütlemas. 
«Nagunii on see üks jama puha!» 

Wilson tõmbus võpatades sirgu ja pööras siis aeglaselt pead. Ta lootis kogu hingest, et tema taga 
on keegi. Vastasel juhul... 

Kergendustundega märkas ta võõrast. «Tänu jumalale,» ütles ta endamisi. «Korraks juba mõtlesin, 
et olen peast gegi läinud.» Tema kergendustunne muutus äärmiseks pahameeleks. «Mida kurat te mu 
toas teete?» nõudis ta. Ta lükkas tooli tagasi, tõusis püsti ja astus üle toa ainsa ukse juurde. See oli 
korralikult lukus ja seestpoolt riivis. Targem polnud lugu ka akendega. Need olid vastu tema lauda ja 
kolmandal korrusel rahvarohke tänava kohal. «Kuidas te sisse saite?» lisas ta. 

«Läbi selle,» vastas võõras ja näitas pöidlaga ringi poole. Wilson märkas seda nüüd esimest korda, 
pilgutas silmi ja vaatas uuesti. Seal see rippus nende ja seina vahel, suur ketas eimiskit, seda värvi, 
mida näeb, kui silmad kõvasti kinni pigistada. 

Wilson raputas ägedalt pead. Ring jäi alles. «Pagan võtku,» mõtles ta, «algul oli mul ikka õigus. 
Huvitav, millal ma ära vajusin.» Ta astus ketta poole ja sirutas käe välja, et seda puudutada. 


«Ei tohi!» nähvas võõras. 

«Miks?» küsis Wilson tõredalt. Siiski ta peatus. 

«Küll ma seletan. Aga enne joome.» Võõras sammus otse riidekapi juurde, avas selle, pistis käe 
kappi ja võttis džinnipudeli ilma kappi vaatamata välja. 

«Hei!» röögatas Wilson. «Mida te seal teete? See on minu viin.» 

«S inu viin. ..» Võõras tegi pausi. «Vabandust. Sa ju 

ei keela mulle ühte napsi, ega?» 


1 Dingan sich - «asi iseeneses» (saksa k.), filosoofias asjade eksisteerimine omaette, erinevalt 
sellest, kuidas asjad esinevad meie jaoks, s. o. meie tunnetuses. 

«Ega vist,» andis Bob Wilson pahuralt järele. «Valage mulle ka üks, kui te juba selle peal olete.» 
«Hüva,» nõustus võõras, «ja siis ma teen asja selgeks.» 
«Et see seletus rahuldav oleks!» ütles Wilson ähvardavalt. Siis rüüpas ta oma napsi ja uuris võõra 
välimust. Ta nägi meest, kes oli umbes niisama suur nagu tema ise ja peaaegu niisama vana, võib- 
olla veidi vanem, kuid selle mulje võis anda ka kolmepäevane habe. Võõral oli siniseks löödud silm 
ja värskelt lõhkilöödud ning kõvasti paistetanud ülahuul. Wilson leidis, et mehe nägu ei meeldi talle. 
Ometi oli selles näos midagi tuttavat. Ta tajus, et oleks pidanud selle ära tundma, et ta oli seda varem 
mitmesugustes olukordades näinud. 
«Kes te olete?» küsis ta järsku. 
«Mina?>» lausus ta külaline. «Kas sa niind ära ei tunne?» 
«Pole just kindel,» möönis Wilson. «Olen ma teid kunagi varem näinud?» 
«Noh, mitte just päriselt,» lausus teine viivitades. 

«Jätame selle - sa ei saaks aru.» 
«Kuidas teie nimi on?» 
«Minu nimi? Oh... kutsu mind lihtsalt Joe'ks.» Wilson pani oma klaasi käest. «Hüva, Joe Mis-su- 
nimi ka-poleks, lao oma seletus välja ja tee lühidalt.» 
«Teen, teen,» nõustus Joe. «See värk, millest ma läbi tulin,» osutas ta riagile, «on Ajavärav.» 
«Mis asi?» 
«Ajavärav. Aeg voolab kõrvuti mõlemal pool Väravat, kuid.mõne tuhande aasta võrra nihutatult. Ma 
ei tea täpselt, kui mitme tuhande võrra. Paari järgmise tunni jooksul on Värav lahti. Sa võid minna 
tulevikku lihtsalt läbi selle ringi astudes.» Võõras jäi vait. 

Bob trummeldas vastu lauda. «Lase edasi. Ma kuulan. See on ilus lugu.» 

«Sa ei usu mind, eks ole? Ma näitan sulle.» Joe tõusis, läks jälle riidekapi juurde ja võttis Bobi 
kaabu, tema hinnalise ja ainsa kaabu, mis oli kuue ülikooliaasta jooksul saavutanud praeguse 
nartnendava auväärsuse astme. Joe virutas selle salapärase ketta poole. 

Kaabu tabas ketta pinda, läks sellest ilma nähtava takistuseta läbi Ja kadus silmist. 

Wilson tõusis, kõndis hoolikal sammul ringi ja uuris paljast põrandat. «Osav trikk,» möönis ta. 

«Ja nüüd ma paluksin mu kaabu tagasi anda.» 

Võõras raputas pead. «Sa võid selle ise kätte saada, kui läbi lähed.» 

«Mis?» 

«Tõsijutt. Kuula. . .» Võõras kordas lühidalt oma seletust Ajaväravast.Ta rõhutas, et Wilsonil on 
võimalus, mis tuleb üksnes kord aastatuhande jooksul - kui ta ainult kähku teeb ja läbi selle ringi 
ronib. Pealegi oli väga tähtis - Joe ei saanud küll kohe täpselt seletada, miks -, et Wilson läbi läheks. 


Bob Wilson valas endale teise napsi ja siis veel kolmanda. Ta enesetunne muutus heaks ja temas 
ärkas vaidlushimu. «Miks?» küsis ta lihtsalt. 

Joe näis ärrituvat. «Pagana pihta, kui sa ainult läbi astuksid, poleks seletusi enam vaja. Aga 
olgu...» Joe jutu järgi pidi teisel poololema üks vana mees, kes vajab Wilsoni abi. Wilsoni abiga 
hakkaksid nad kolmekesi maad valitsema. Milles abi täpselt seisnes, seda Joe ei osanud või ei 
tahtnud seletada. Selle asemel rõhutas ta ainulaadset võimalust põnevaks seikluseks. «Sa ei taha 
ometi raisata oma elu puupeade õpetamisega mõnes magedas kolledžis,» käis ta peale. «Siin on sinu 
võimalus. Haara sellest kinni!» 

Bob Wilson tunnistas endale, et doktorikraad ja õppejõukoht ei olnud just tema eluideaaliks. Siiski 
oli see parem kui lihtsalt leivateenimine. Ta pilk langes džinnipudelile, milles vedeliku tase oli 
kahetsusväärselt alanenud. See seletas asja ära. Ta tõusis ebakindlalt püsti. 

«Ei, kulla mees,» teatas ita, «ma ei kavatse su karussellile ronida. Ja tead, miks?» 

«Miks?» 

«Seepärast et ma olen täis, vaat miks. Sind ei ole üldsegi siin. S e d a eiole siin.» Ta viipas laias 
kaares ringi poole. «Siin pole kedagi peale minu ja mina olen täis. Olen ületöötanud,» lisas ta 
vabandavalt. «Lähen magama.» 

«Sa ei ole täis.» 

«Olen küll. Pagari piparkook, pagari pikarpook.» Ta liikus voodi poole. 

Joe haaras ta käsivarrest kinni. «Sa ei tohi seda teha,» ütles ta. 

«Jäta ta rahule!» 

Mõlemad pöördusid ümber. Nende vastas, otse ringi ees seisis kolmas mees. Bob vaatas uustulnukat, 
vaatas tagasi Joe poole, pilgutas silmi ja püüdis teraselt silmitseda. 

Need kaks olid üsnagi sarnased, mõtles ta, küllalt sarnased, et olla vennad. Aga võib-olla nägi ta 
kahekordselt. Igavene solk see džinn. Oleks pidanud juba ammu rummile üle minema. Rumm on hea 
jook. Kõlbab joomiseks ja kas või suplemiseks. Ei, see tuli džinnist - ta mõtles Joe'd. . 


Milline rumalus! Joe'l oli ju sinine silm. Ta imestas, kuidas ta neid üldse oli segi ajanud. 
Kes aga oli siis see teine molkus? Kas kaks sõpra ei saa tõesti rahulikult koos juua, ilma et 
inimesed oma nina vahele topiksid? 
«Kes teie olete?» küsis ta vaikselt ja väärikalt. 
Uustulnuk pööras pead ja vaatas siis Joe poole. «T e ma tunneb mind,» lausus ta tähendusrikkalt. 
Joe mõõtis teda aeglaselt pilguga. «Jah,» ütles ta, «jah, ma arvan, et tunnen. Aga miks pagana 
päralt sa siin oled? Ja miks sa püüad plaani nurja ajada?» 
«Pole aega pikalt seletada. Mina tean asjast rohkem kui sina - sa pead.seda tunnistama - ja 
seepärast oskan selle üle paremini otsustada. Ta ei lähe läbi Värava.» 
«Ma ei nõustu millegi niisugusega. . .» 
Telefon helises. 
«Võta toru!» nähvas uustulnuk. 
Wilson tahtis protesteerida käskiva tooni vastu, kuid otsustas siis, et ei tee seda. Ta polnud küllalt 
flegmaatiline, et helisevast telefonist mitte välja teha. «Hallo.» 
«Hall,» vastati talle. «Kas Bob Wilson?» 
«Jah. Kes küsib?» 8 
«Pole tähtis. Ma tahtsin ainult kindlaks teha, kas sa ikka oled seal. Arvasin, et võiksid olla. Sa oled 
oma õigel kohal, poja, täpselt õigel kohal.» 
Wilson kuulis naerukõhinat ja siis klõpsatust, kui ühendus katkes. «Hallo,» ütles ta, «hallo!» Ta 
vajutas paar korda hargile ja pani siis toru ära. 
«Mis see oli?» küsis Joe. 


«Ei midagi. Keegi vildaka huumorimeelega narr.» Telefon helises uuesti. «Seal on ta jälle,» lisas 
Wilson ja võttis toru. «Kuule, sa sääseajudega pärdik! Mul on palju tööd ja see pole mingi avalik 
telefon.» 

«Aga, Bob!» kostis solvunud naisehääl. 

«Mis? Aa, see oled sina, Genevieve. Kuule, anna andeks. Ma palun vabandust. . .» 

«Seda pead sa tõesti tegema!» 


93 

«Sa ei saa aru, kallis. Üks tüüp tülitas mind läbi telefoni ja ma arvasin, et see on jälle tema. Sa ju 
tead, lapsuke, et sinuga ma niimoodi ei räägiks.» 

«See veel puuduks. Eriti pärast kõike seda, mis sa mulle täna ütlesid, ja arvestades seda, mis me 
teineteisele tähendame.» 

«Mis? Täna? Kas sa ütlesid täna?» 

«Loomulikult. Aga ma helistasin sulle sellepärast, et sa unustasid oma kaabu minu poole. Märkasin 
seda paar tninutit pärast sinu lahkumist ja mõtlesin, et helistan ja ütlen sulle, kus ta on. Pealegi,» 
lisas ta häbelikult, «andis see mulle ettekäände jälle sinu häält kuulda.» 

«Aga muidugi. Tore,» ütles ta mehaaniliselt. «Kuule, lapsuke, see asi tundub mulle veidi segane. 
Olen päev otsa hädas olnud ja praegu olen veel rohkem. Tulen õhtul sinu poole ja rteen kõik selgeks. 
Aga matean, etei jätnud sinu kaabut enda poole. . .» 

«Sinu kaabut, tobuke!» 

«Mis? Ah, muidugi! Igal juhul astu n õhtul läbi. Aidaa!» 

Ta pani toru kiiresti ära. Pagana pihta, mõtles ta, see naisterahvas muutub tülikaks. 
Hallutsinatsioonid. Ta pöördus oma kahe kaaslase poole. 

«Hüva, Joe, kui sa oled valmis, siis minu pärast võime minna.» Ta ei teadnud, millal ja miks oli ta 
otsustanud läbi selle ajaviguri minna, kuid ta oli valmis minema. Kelleks see teine tola ennast õige 
pidas, et tuli siin inimese valikuvabadust piirama! 

«Tore!» ütles Joe kergendustundega. «Astu ainult läbi, ja ongi kõik.» 
«Ei, sa ei lähe!» See oli kõikjalviibiv võõras. Ta astus Wilsoni ja Värava vahele. 

Bob Wilson astus talle vastu. «Kuule, sina! Ega ma mõni tattnina pole, et sa siin niimoodi peale 
hüppad. Kui see sulle ei meeldi, siis keri minema - mina olen igatahes see mees, kes siit läbi läheb. 
Sina mind juba ei pea!» 

Võõras sirutas käe ja püüdis tal kraest kinni haarata. Wilson andis haagi, kuid väga viletsa. See 
liikus aeglaselt nagu postipakk. Võõras sukeldus selle alt läbi ja Bob sai maitsta teise suurt kõva 
rusikat. Joe lõi kähku sekka ja tuli Bobile appi. Nad jagasid läbisegi hoope, kusjuures Bob lõi 
innukalt, kuid edutult kaasa. üksainus kord sai ta pihta, ja sedagi Joe'le, kes oli teoreetiliselt tema 
liitlane. Kavatsenud oli ta muidugi lüüa kolmandat meest. See 

eksitus andis võõrale võimaluse puhta vasaksirgega Wilsoni nägu tabada. See läks küll lõuaotsast 
mitu tolli kõrgemale, kuid Wilson oli niigi uimane ja seetõttu jätkus hoobist, et lõpetada tema 
osavõtt tegevusest. 


Bob Wilson hakkas pikkamööda oma ümbrusest teadlikuks saama. Ta istus põrandal, mis tundus 
veidi ebakindlana. Keegi kummardus tema kohale. «Oled sa terve?» uuris see. 
«Vist küll,» vastas Wilson puiselt. Ta suu tegi valu. Ta katsus käega suud, käsi sai verega kokku. 
«Mu pea lõhub.» 
«Usun seda. Sa tulid läbi, pea ees. Küllap lõid pea ära, kui maandusid.» 

Wilsoni mõtted hakkasid udusesse punkti koonduma. «Tulin läbi?» Ta vaatas oma abistajat 


lähemalt. See oli keskealine, halliseguse Juuksepuhma ja korralikult kärbitud habemega mees. Seljas 
oli tal mingi tumepunane ürp, mida Wilson pidas pidžaamaks. 

Aga veel rohkem hämmastas teda ruum, kus ta ennast leidis olevat. See oli ümmargune ja 
kuppellaega, mille kõrgust oli raske hinnata. Ruumi täitis ühtlane mahe valgus, mille allikat ei olnud 
näha. Peale kõrge poodiumi- või kantslitaolise eseme tema vastas seina ääres ei olnud seal mingit 
mööblit. «Tulin läbi? Millest ma läbi tulin?» 

«Loomulikult Väravast.» Mees kõneles veidra aktsendiga. Wilson ei suutnud seda paika panna, 
kuid ta tundis, et mees polnud harjunud inglise keelt rääkima. 

Wilson vaatas üle õla teise mehe pilgu suunas ja nägi ringi. 

Sellest hakkas ta pea veel rohkem valutama. «Oh jumal,» mõtles ta, «nüüd olen ma tõesti hulluks 
läinud. Miks.ma ometi üles ei ärka?» Ta raputas pead, et see selgiks. . 

See oli viga. Palju ei puudunud, et pea oleks lõhki läinud. Ja ring jäi sinna, kus ta oli, - õhus rippuv 
koht, mille lamedat sügavust täitsid amorfsed värvid ja nähtamatud kujud. 

«Kas ma tulin läbi selle?» 

«Jah.» 

«Kus ma olen?» 

«Norkaali Suurpalee Väravasaalis. Aga palju tähtsam 

on, millalsaoled. Sa oled veidi rohkem kui kolmkümmend tuhat aastat ajas edasi liikunud.» 
«Nüüd ma tean, et olen hull,» mõtles Wilson. Tra tõusis ebakindlalt püsti ja liikus Värava poole. 
Vanem mees pani käe talle õlale. «Kuhu sa lähed?» 
«Tagasi.» 
«Mitte nii kähku. Sa lähed tagasi küll, minu sõna selle peale. Aga las ma ravitsen enne su haavu. Ja 
sa peaksid puhkama. Ma pean sulle mõnda asja seletama, ja kui sa tagasi lähed, siis võid täita ühe 
ülesande meie ühistes huvides. Sind ja mind ootab suur tulevik, mu poiss, suur tulevik!» 
Wilson peatu.s kõhklevallt. Vanema mehe pealekäimine oli kuidagi rahutukstegev. See ei meeldinud 
talle. . 
Teine silmitses teda uurivalt. «Kas sa ei sooviks enne minekut üht napsi võtta?» 
Endastmõistetavalt Wilson soovis. Sel hetkel näis üks kõva naps kõige ihaldatavama asjana 
maailmas — või ajas. «Las käia.» 
«Tule minuga kaasa.» Vanem mees juhtis teda seina lähedaloleva konstruktsiooni taha ja läbi 
ukse, mis viis koridori. Ta kõndis kärmesti. Wilson kiirustas, et sammu pidada. 
«Muuseas,» küsis Wilson, kui nad mööda pikka koridori edasi läksid, «kuidas on teie nimi?» 
«Minu nimi? Võid mind kutsuda Diktoriks — kõik nimetavad mind nii.» 
«Hüva, Diktor. Kas tahate teada minu nime?» 
«Sinu nime?» kõhistas Diktor. «Ma tean su nime. Sa oled Bob Wilson.» 
«Mis? Aa, arvatavasti Joe ütles seda teile.» 
«Joe? Ma ei tunne ühtegi sellenimelist.» 
«Ei tunne? Tema näis teid tundvat. Ütelge, võib-olla polegi teie see mees, keda ma pidin kohtama?» 
«Olen küll. Teatavas mõttes ma ootasin sind. Joe... Joe. . . 00!» kõhistas Diktor. «See läks mul 
hetkeks meelest ära. Ta käskis ennast Joe'ks nimetada, eks ole?» 
«Kas see ei ole tema nimi?» 
«See nimi on niisama hea kui iga teinegi. Olemegi kohal.» Ta juhtis Wilsoni väikesesse, kuid 
hubasesse tuppa. Selles ei olnud ühtegi mööblieset, kuid põrand oli pehme ja soe nagu elus ihu. 
«Istu'maha. Ma tulen kohe tagasi.» 
Wilson otsis, millele istuda, ja pöördus siis Diktori 

poole, et tooli küsida. Diktor aga oli läinud, ja läinud oli ka uks, millest nad olid sisenenud. Bob istus 
mugavale põrandale ja püüdis mitte muret tunda. 

Diktor tuli kohe tagasi. Wilson nägi ukseava laienevat, et teda sisse lasta, kuid ei suutnud aru 
saada, kuidas seda tehti. Diktor kandis karahvini, mis meeldivalt vulksus, ja peekrit. «Sinu 
terviseks,» ütles ta südamlikult ja valas talle nelja sõrme jagu. «Pane põhjani.» 

Wilson võttis peekri. «Kas teie ei joo?» 

«Praegu mitte. Ma pean enne su haavu tohterdama.» 

«Hüva.» Wilson viiskas esimese napsi ära peaaegu sündsusetult kiiresti. See oli hea viin - veidi Šoti 
viski moodi, kuid pehmem ja mitte nii kuiv, leidis ta, sel ajal kui Diktor teda nobedalt määris 
võietega, mis algul kipitama panid, kuid seejärel valu leevendasid. «Võin ma veel saada? » 

«Võta ise.» 

Wilson jõi teist peekritäit aeglasemalt. Ta ei lõpetanudki seda. Peeker libises tema lõtvunud sõrmede 
vahelt maha ja punakaspruun vedelik voolas põrandale. Wilson norskas. 


Bob Wilson ärkas hea enesetundega ja täiesti puhanult. Ta oli rõõmus, ilma et oleks isegi teadnud, 
miks. Paar hetke lamas ta lõdvalt ja silmi avamata ning laskis hingel tagasi kehasse voolata. Ta 
tundis, et ees ootab tore päev. Oh jaa, ta oli lõpetanud oma mitmekordselt neetud väitekirja. Aga ei, 
ta polnud seda ju teinud! Ta tõusis võpatades istukile. 

Võõraste seinte nägemine enda ümber tõi ta tagasi tegelikkusesse. Aga enne kui ta jõudis 
muretsema hakata, avanes uks ja sisse astus Diktor. «Kas enesetunne on parem?» 

«Oh jaa, on küll. Ütelge, mis see siin on?» 
«Küll me jõuame selle juurde. Kuidas oleks hommikueinega? » 

Wilson hindas hommikueinet kõige väärtuslikumaks asjaks elu enese järel ja kõrgemalt kui 
väljavaadet surematusele. Diktor juhtis ta tcise tuppa - esimesse, millel ta nägi aknaid. Tegelikult oli 
pool tuba täiesti avatud rõduna, mis rippus kõrgel rohelise maastiku kohal. Toas 


98 


hõljus pehme soe suvine tuuleõhk. Nad võtsid pruukosti keset roomalikku luksust ja samal ajal 
Diktor seletas. 

Bob Wilson ei jälginud seletusi nii hoolikalt nagu oleks võinud, sest tema tähelepanu viisid 
kõrvale einet serveerivad teenijannad. Esimene tuli sisse suurt puuviljavaagnat pea peal kandes. 
Puuviljad olid suurepärased. Tüdruk niisamuti. Ka kõige hoolikama otsimise peale ei suutnud 
Wilson tal ühtegi puudust leida. 

Tüdruku riietus võimaldas teda vabalt uurida. 

Ta läks algul Diktori juurde, laskus nõtke liigutusega ühele põlvele, võttis kandiku peast ja ulatas 
selle tema poole. Diktor võttis väikese punase puuvilja ja laskis tüdruku käeviipega vabaks. Seejärel 
ulatas tüdruk kandiku niisama võluvalt Wilsonile. 

«Nagu ma ütlesin,» jätkas Diktor, «pole selge, kust «kõrged olendid» tulid või kuhu nad Maalt 
lahkudes läksid. 

Ma kaldun arvama, et nad lahkusid Aega. Igal juhul valitsesid nad rohkem kui kakskümmend 
tuhat aastat ja hävitasid täielikult selle inimkuhuuri, mida sina tunned. Sinu ja minu jaoks on aga 
palju tähtsam see mõju, mis neil oli inimeste hingeelule. Kahekümnenda sajandi edasitrügija võib 
siin praktiliselt kõik teostada, mis ta teostada tahab. . . Kas sa ei kuulagi?» 

«Mis? Oh, kuulan küll. Eks ole, see on ju täitsa ilus tüdruk.» Wilsoni pilk puhkas ikka veel 
väljapääsul, mille kaudu neiu oli kadunud. 

«Kes? Ah jaa, küllap on. Ta ei ole aga siinsete naiste hulgas sugugi eriline iludus.» 
«Raske uskuda. Mul poleks midagi selle vastu, kui mul niisugune tüdruk oleks.» 


«Meeldib ta sulle? Tore, ta on sinu.» 
«Mis?» 
«Ta on ori. Ära pahanda. Nad on loomu poolest orjad. 
Kui ta sulle meeldib, siis kingin ma ta sulle. See teeb ta õnnelikuks.» Tüdruk tuli parasjagu tagasi. 
Diktor pöördus tema poole Wilsonile võõras keeles. «Tema nimi on Arma,» ütles ta kõrvale ja 
kõneles siis tüdrukuga lühidalt. 

Arma kihistas naerda. Siis aga valitses ta kohe jälle oma nägu, astus sinna, kus Wilson külitas, 
lasklls põrandale põlvili ja langetas pea, pannes peopesad enda ees kausitaoliselt kokku. «Puuduta ta 
laupa,» õpetas Diktor. Bob tegi seda. Tüdruk tõusis ja jäi rahulikult oodates 

tema kõrvale seisma. Diktor ütles talle midagi. Tüdruk näis veidi nõutuna, kuid läks toast välja. «Ma 
ütlesin talle, et sinu soovil peab ta oma uuest seisundist hoolimata jätkama hommikusöögi 
serveerimist.» 


Diktor alustas oma seletusi uuesti siis, kui eine serveerimine jätkus. Järgmise roa tõi Arma koos 
ühe teise tüdrukuga. Viimast silmates vilistas Wilson tasakesi. Ta sai aru et oli veidi ennatlikult 
lasknud Diktoril endale Arma anda. Ta leidis, et ilustandard pidi olema uskumatult tõusnud, või siis 
oli Diktor endale teenijate valimisega kõvas.ti vaev.a näinud. 

«... sellepärast,» rääkis Diktor, «on tarvis, et sa kohe läbi Ajavärava tagasi läheksid. Sinu 
esimene ülesanne on teine mees siia tuua. Siis pead sa täitma veel ühe ülesande ja meie asjad on 
korras. Pärast seda hakkame jagama, jagame võrdselt sulle ja mulle. Ja jagada on küllalt, seda ma... 
Sa ei kuulagi!» ; 

«Kuulasin küll, peremees. Kuulsin iga sõna, mis te ütlesite.» Wilson näppis oma lõuga. «Kuulge, 
ega teil pole mulle habemenuga laenata? Ma tahaksin habet ajada.» 

Diktor vandus vaikselt kahes keeles. «Ära vahi plikasid, vaid kuula mind! Töö on vaja ära teha.» 

«Muidugi, muidugi. Ma saan sellest aru - ja löön kaasa. Millal me peale hakkame?» Wilson oli 
otsuse langetanud juba veidi aega tagasi, tegelikult üsna varsti pärast seda, kui Arma 
puuviljakandikuga sisenes. Talle tundus, nagu oleks ta sattunud erakordselt meeldivasse unenäkku. 
Kui koostöö Diktoriga tooks kaasa unenäo jätkumise, siis olgu nii. Põrgusse akadeemiline karjäär! 

Pealegi tahtis Diktor ainult seda, et ta läheks tagasi sinna, kust alustas, ja veenaks teise mehe läbi 
Värava tulema. Kõige halvem, mis talle juhtuda võis, oli ennast tagasi kahekümnendas sajandis 
leida. Mis oli tal kaotada! 

Diktor tõusis püsti. «Lähme nüüd edasi, enne kui su tähelepanu jälle kõrvale kaldub. Järgne 
mulle.» Ta hakkas hoogsa sammul minema, Wilson tema järel. 

Diktor viis ta Väravasaali ja peatus: «Sul tuleb ainult läbi Värava astuda,» ütles ta. «Siis leiad, et 
oled tagasi omas toas ja omas ajas. Veena meest, kelle sa seal leiad, läbi Värava tulema. Meil läheb 
teda vaja. Siis tule ise ka tagasi.» 

Wilson tõstis käe ning ühendas pöidla ja nimetissõrme rõngaks. «Korras, peremees. Võite seda 
tehtuks lugeda.» Ta astus Värava poole. 

«Oota!» käsutas Diktor. «Sa ei ole harjunud ajas rändama. Ma hoiatan, et sa saad kuratliku šoki, 
kui läbi astud. See teine mees... sa tunned ta ära.» 
«Kes ta oh?» 
«Ma ei ütle seda sulle, sest sa ei saaks aru. Aga sa tunned ta ära, kui teda näed. Pea ainult seda 
meeles. .. ajas rändamisega on seotud mõned väga kummalised paradoksid. Ära lase end millestki 


vapustada, mida sa näed. Tee, mis ma sulle ütlesin, ja kõik on korras.» 
«Paradoksid mind ei häiri,» ütles Bob enesekindlalt. 
«On see kõik? Ma olen valmis.» 

«Üks hetk.» Diktor astus kõrge poodiumi taha. Hetk hiljem ilmus ta pea selle kõrvalt nähtavale. 

«Ma seadsin nuppe. Kõik on korras. Mine!» 

Bob Wilson astus läbi koha, mida nimetati Ajaväravaks. 

Üleminekuga teise aega ei kaasnenud mingit erilist tunnet. See oli nagu läbi kardinaga kaetud 
ukseava pimedamasse ruumi astumine. Teiselpool peatus ta hetkeks, et ta silmad kohaneksid 
nõrgema valgusega. Ta oli, nagu ta nägi, tõesti omaenda toas. 

Toas oli mees, kes istus tema laua taga. Diktoril oli selles suhtes õigus olnud. See oli siis mees, 
kelle ta pidi läbi Värava tagasi saatma. Diktor oli öelnud, et Wilson tunneb ta ära. Hüva, vaatame, 
kes ta siis on. 

Ta tundis hetkelist pahameelt selle üle, et keegi tema toas tema laua taga istub, aga talitses siis 
ennast. Lõppude lõpuks oli see ju üürituba. Polnud kahtlust, et tuba oli pärast tema kadumist uuesti 
välja üüritud. Ta ei osanud öelda, kui kaua ta ära oli olnud - näiteks võis juba olla järgmise nädala 
keskpaik! 

Olgugi et ta nägi ainult mehe selga, näis see kuidagi tuttavana. Kes see oli? Kas ta peaks temaga 
rääkima hakkama, et ta ümber pööraks? Wilsonile oli kuidagi vastumeelt seda teha, kuni ta veel ei 
teadnud, kes see oli. Selle tunde mõistuspärastamiseks ütles ta endale, et soovitavon siiski teada, 
kellega tal tegemist on, enne kui ta ürirtab midagi nii ebatavalist, nagu on selle mehe keelitamine 
läbi Värava minema. 

Mees laua taga tippis edasi, peatudes korraks, et kus- 

tutada sigaretti - pani selle tuhatoosi ja vajutas paberipressiga peale. 
Bob Wilson tundis seda liigutust. ; 
Külmavärin jooksis üle ta selja. «Kui ta süütab järgmise,» sosistas ta mõttes, «nii, nagu ma arvan.. .» 

Mees laua taga võttis pakist uue sigareti, toppis sellel tubaka ühest otsast sissepoole, tegi sama 
teise otsaga, tõmbas ühes otsas paberi sirgu, krookis hoolikalt vastu vasaku pöidla küünt kokku ning 
pani siis selle otsa suhu. 

Wilson tundis, kuidas veri ta kaelas tagus. S e 1j aga t ema poole istus temaise-Bob Wilso 
n! 

Wilson tundis, et hakkab minestama. Ta sulges silmad ja' otsis tooliseljalt tuge. «Ma teadsin seda,» 
mõtles ta, «kogu see lugu on võimatu. Ma olen hull. Ma tean, et olen hull. Mingisugune isiksuse 
lõhestumine. Ma poleks pidanud nii kõvasti töötama.» 

Kirjutusmasina klõbin jätkus. 

Wilson kogus ennast ja mõtles asja üle järele. Diktor oli teda hoiatanud, et ta saab šoki, niisuguse 

šoki, mida ei saa ette ära seletada, sest seda on võimatu uskuda. «Hüva, oletame, et ma ei ole hull. 

Kui ajas reisimine on üldse võimalik, siis pole ka põhjust, miks ma ei võiks tagasi tulla ja näha 

iseennast tegemas midagi, mida ma minevikus tegin. Kui ma olen mõistuse juures, siis nii see ongi. 
Ja kui ma olen peast segi, siis on ju täiesti ükskõik, mis ma teen!» 

«Ja kui ma olen hull,» lisas ta endale, «siis võin ehk hulluks jäädagi ja läbi Värava tagasi minna! 
Ei, sellel pole mõtet. Mitte millelgi pole mõtet, käigu kõik põrgusse!» 


Ta nihkus vaikselt ettepoole ja piilus üle oma teisiku õla. «Kestvus on teadvuse, aga mitte ainega 
täidetud ruumi tunnus,» luges ta. 

«Niisiis olen tagasi just seal, kust ma alustasin,» mõtles Wilson, «ja vaatan pealt, kuidas ma oma 
väitekirja kirjutan.» 

Kirjutusmasin klõpises edasi. «Ta ei ole Ding an sich. Seepärast. ..» Kirjutusmasina tähekang jäi 


kinni ja teised hüppasid sellele otsa. Tema teisik laua taga vandus jla sirutas käe, et kange lahti 
päästa. 

«Mis sa sellega ikka jändad,» ütles Wilson ootamatu aje mõjul, «nagunii on see üks jama puha.» . 
Teine Bob Wilson ajas end võpatades sirgu ja vaatas 

siis aeglaselt ringi. üllatus tema näol asendus pahameelega. «Mida kurat te mu toas teete?» nõudis ta. 
Vastust ootamata tõusis ta püsti, läks kähku ukse juurde ja uuris lukku. «Kuidas te sisse saite?» 

«Asi läheb keeruliseks,» mõtles Wilson. 

«Läbi selle,» vastas ta ja osutas Ajaväravale. Tema teisik vaatas sinna, kuhu ta näitas, ajas silmad 
pärani ja astus ettevaatlikult edasi, et seda katsuda. 

«Ei tohi!» röögatas Wilson. 

Teine jäi seisma. «Miks?» nõudis ta. 

Wilsonile polnud just päris selge, miks ta ei tohtinud oma teisel minal lasta Väravat puudutada, kuid 
ta tajus eksimatult ähvardavat õnnetust, kui nägi, et see hakkab juhtuma. Aja võitmiseks ütles ta: 
«Küll ma seletan. Aga enne joome.» Võtta üks lonks oli igal juhul hea mõte. Nii hädasti kui praegu 
polnud tal veel kunagi varem üht napsi vaja olnud. Ta läks täiesti automaatselt oma tavalise 
viinapeidiku juurde riidekapis ja võttis välja pudeli, mis pidi seal olema. 

«Hei!» protesteeris teine. «Mis te seal teete? See on minu viin.» 

«Sinu viin...» Põrgu värk! See oli t em a viin. Ei, see ei olnud tema viin, see oli nende viin. Oh 
sa kurat! See kõik oli liiga segane, et püüda seda selgeks teha. «Vabandust. Sa ju ei keela mulle ühte 
napsi, ega?» 

«Ega vist,» ütles tema teisik pahuralt. «Valage mulle ka üks, kui te juba selle peal olete.» 

«Hüva,» oli Wilson nõus, «ja siis ma teen asja selgeks.» Ta tundis, et enne üht klaasitäit oleks 
liiga, liiga raske midagi seletama hakata. Ta ei suutnud ju seda iseendalegi täiesti selgeks teha. 

«Et see seletus rahuldav oleks!» hoiatas teine teda ja uuris teda põhjalikult, sel ajal kui ta jõi. 


Wilson jälgis segaste ja ängistavate tunnetega, kuidas tema noorem mina teda uuris. Kas see vana 
loll siis tõesti ei suuda oma nägu ära tunda, kui seda enda ees näeb? Kui ta ei suuda näha, mis on 
lahti, kuidas on siis üldse võimalik seda talle selgeks teha? 

Talle ei tulnud pähegi, et tema loppilöödud ja ajamata habemega nägu oli igal juhul vaevu 
äratuntav. Mis veel tähtsam - ta ei arvestanudas) aolu, et inimene ei vaata oma 

nägu - isegi mitte peeglis - samasuguse pilguga kui teiste nägusid. ükski terve mõistusega inimene ei 
tule iial selle peale, et võiks oma nägu kellegi teise peas näha. 

Wilson sai aru, et tema välimus kaaslast hämmeldas, kuid samuti oli selge, et äratundmist ei 
toimunud. «Kes te olete?» küsis teine mees äkitselt. 
«Mina?» vastas Wilson. «Kas sa mind ära ei tunne?» 
«Pole just kindel. Olen ma teid kunagi varem näinud?» 
«Noh, mitte just päriselt,» jäi Wilson ummikusse. Kuidas sa hakkad teisele mehele rääkima, et te 
kahekesi olete teineteisele võrratult lähedasemad kui kaksikud. «Jätame selle - sa ei saaks aru.» 
«Kuidas teie nimi on?» 
«Minu nimi? Oh...» Oi-oi! Ta hakkas pigisse jääma! 
Kogu see olukord oli ülimalt naeruväärne. Ta avas suu, püüdis vormida sõnu «Bob Wilson» ja 
loobus siis, tundes, et see oleks täiesti kasutu. Nii nagu mõnedki mehed enne teda, pidi ta hakkama 
sellepärast valetama, et tõde poleks nagunii usutud. «Kutsu mind lihtsalt Joe'ks,» lõpetas ta 


mannetult. 

Järsku ta jahmus omaenda sõnadest. Sel hetkel sai ta aru, et tema ongi «Joe», seesama Joe, kellega 
ta kord juba oli kohtunud. Talle oli juba selge, et oli sattunud tagasi oma tuppa just -sel ajal, kui ta 
töö väitekirja kallal katkestas, kuid ta polnud mahti saanud asja üle põhjalikumalt järele mõelda. Kui 
ta nüüd kuulis, et ta. ennast Joe'ks nimetas, siis rabas teda arusaamine, et see polnud mitte lihtsalt 
samasugune stseen, vaid täpselt, sam a stseen, mille ta kord juba oli läbi elanud; ainult et nüüd elas 
ta seda läbi teisest vaatekohast. 

Vähemalt arvas ta, et see on sama stseen. Oli siin midagi teistmoodi? Ta ei olnud selles päris 
kindel, sest ta ei suutnud tookordset vestlust sõna-sõnalt meenutada. 

Stseeni täieliku salvestuse eest, mis ta mälus kasutult uinus, oleks ta maksnud kakskümmend viis 
dollarit sularahas, müügimaks pealekauga. 

Pea nüüd kinni -- teda ju ei sundinud keegi. Selles oli ta kindel. Kõik, mis ta tegi ja ütles, tulenes 
tema oma vabast tahtest. Ta ei suutnud küll teksti täpselt meenutada, kuid ta teadis, mida «Joe» 
kindlasti polnud öelnud. 

Näiteks: «Maryl oli lambatall». Ta võiks lugeda mõne lastelaulukese ja niimoodi sellest neetud 
oravarattast välja pääseda. Ta avas suu... 

«Hüva, Joe Mis-su-nimi-ka-poleks,» märkis tema teine mina, pahnud käest klaasi, milles veel 
veidi aja eest oli veel'land pinti džinni, «lao oma seletus välja ja tee lühidalt. » 

Wilson avas uuesti suu, et küsimusele vastata, sulges aga .selle jälle. «Rahu, poja, rahu,» ütles ta 
endale. «Sa oled vaba inimene. Sa tahad lastelaulukest lugeda - lase siis käia ja tee seda. Ära vasta 
talle. Võta loe lauluke maha ja purusta see nõiaring.» 

Aga tema vastas seisva mehe ebasõbraliku ja kahtlustava pilgu all ei suutnud ta ühtegi 
lastelaulukest meenutada. Ta mõtlemine jõudis surnud punkti. 

Wilson kapituleerus. «Teen, teen. See värk, millest ma läbi tulin, on Ajavärav.» 

«Mis asi?» 

«Ajavärav. Aeg voolab kõrvuti mõlemal pool. ..» Rääkides tundis ta, et läheb higiseks. Ta oli üsna 
kindel, et seletab täpselt samade sõnadega, millega temale endale seletust oli antud. «... tulevikku 
lihtsalt läbi selle ringi astudes.» Ta peatus ja pühkis otsaesist. 

«Lase edasi,» oli teine lepitamatu. «Ma kuulan. See on ilus lugu.» 

Wilson hakkas järsku kahtlema, kas see teine mees saab ikka olla tema ise. Teda ajas marru mehe 
upsakas, vastuvaidlemist mittesalliv toon. Tore on, tore on! Ta veel näitab talle. Wilson astus äkitselt 
riidekapi juurde, võttis sealt oma kaabu ja viskas selle läbi Värava. 

Tema teisik vaatas ilmetu näoga, kuidas kaabu ära puhuti, tõusis siis ja tegi ringi ümber Värava. 
Ta astus hoolikal sammul nagu mees, kes on veidi joobnud, kuid otsustanud seda mitte välja näidata. 
«Osav trikk,» kiitis ta pärast seda, kui oli kindlaks teinud, et kaabut ei ole. «Ja nüüd ma paluksin mu 
kaabu tagasi anda.» 

Wilson raputas pead. «Sa võid selle ise kätte saada, kui läbi lähed,» vastas ta hajameelselt. Ta 
murdis pead selle üle, mitu kaabut on teisel pool Väravat. 

«Mis?» 

«Tõsijutt. Kuula. . .» Wilson andis oma parima, et veenvalt seletada, mida ta oma varasemast isikust 
tahtis. Õieti ta keelitas teda. Seletamine selle sõna vähegi otseses tähenduses ei tulnud kõne allagi. 
Parema meelega oleks ta püüdnud mõnele Austraalia pärismaalasele tensorarvu- 

tust seletada, olgugi et ta seda äravalitute matemaatikat ise ka ei mõistnud. 
Teisest mehest polnud põrmugi tuge. Talle näis rohkem huvi pakkuvat džinni rüübata kui Wilsoni 


ebausutavaid väiteid jälgida. 
«Miks?» katkestas ta riiakalt. 
«Pagana pihta,» vastas Wilson, «kui sa ainult läbi astuksid, poleks seletusi enam vaja. Aga olgu...» 
Ta jätkas Diktori ettepaneku lühikokkuvõttega. Teda ärritas arusaamine, et Diktor ise oli andnud 
äärmiselt nappe seletusi. Ta pidi üksnes kergelt puudutama omal põhjenduse loogilisemaid 
põhipunkte ja ründama emotsionaalses plaanis. Seal tundis ta end julgena, sest mitte keegi peale 
tema enda ei teadnud paremini, kui kõrini oli varasemal Bob Wilsonil olnud igapäevastest 
pisisekeldustest ja akadeemilise karjääri umbsest atmosfäärist. «Sa ei taha ometi raisata oma elu 
puupeade õpetamisega mõnes magedas kolledžis,» tegi ta kokkuvõtte. «Siin on sinu võimalus. Haara 
sellest kinni!» 
Wilson jälgis oma kaaslast tähelepanelikult ja arvas, et tabas soodsa vastukaja. Teine näis ilmselt 
olevat huvitatud. Aga too pani oma klaasi ettevaatlikult käest, jõllitas džinnipudelit ja vastas lõpuks: 
«Ei, kulla mees,pa ei kavatse su karussellile ronida. Ja tead, miks?» 
«Miks?» 
«Seepärast, et ma olen täis, vaat miks. Sind ei ole üldsegi siin. S ed aei ole siin.» Ta viipas laias 
kaares Värava poole, pidi peaaegu kukkuma ja sai läbi häda uuesti tasakaalu tagasi. «Siin pole 
kedagi peaie minu ja mina olen täis. Olen ületöötanud,» pomises ta. «Lähen magama.» 
«Sa ei ole täis,» vaidles Wilson lootust kaotades vastu. «Needus,» mõtles ta, «mees, kes viina ei 
kanna, ei tohiks juua.» 
«Olen küll. Bagari piparkook, pagari pikarpook.» Ta komberdas üle toa voodi poole. 
Wilson haaras tal käsivarrest. «Sa ei tohi seda teha.» 
«Jäta ta rahule!» 
Wilson pööras ringi, nägi kolmandat meest Värava ees seismas ja tundis ta jahmatades ära. Ta ei 
mäletanud eritj selgesti sündmuste järjestust, sest ta oli olnud mõnevõrra joobnud - ikka üsna 
parajasti täis, pidi ta tunnistama -, kui ta neid tol töörohkel pärastlõunal esimest korda läbi 

elas, Ta sai aru, et kolmanda osalise saabumine pidanuks talle teada olema. Aga ta mälu polnud talle 
öelnud, kes see kolmas on. 
Ta tundis ära iseenda - veel ühe koopia. 
Wilson jäi viivuks vait ja püüdis sega uut tõsiasja omaks võtta ning mingisse loogilisse tervikusse 
suruda. Ta sulges abitult silmad. See oli juba tõesti liig. Ta tundis, et oleks vaja Diktoriga veidi 
selget keelt rääkida. 

«Kes teie olete?» Wilson avas silmad ja nägi, et tema joobnud teine mina pöördus viimase 
väljaande poole. Uustulnuk pöördus küsijast ära ja vaatas teraselt Wilsonile otsa. 
«Tema tunneb mind.» 
Wilson ei kiirustanud vastusega. Asi hakkas käest ära minema. «Jah,» möönis ta, «jah, ma arvan, et 
tunnen. Aga miks pagana päralt sa siin oled? Ja miks sa püüad plaani nurja ajada?» 

Teisik katkestas teda järsult: «Pole aega pikalt seletada. Mina tean asjast rohkem kui sina - sa pead 
seda tunnistama - ja seepärast oskan selle üle paremini otsustada, Ta ei lähe läbi Värava.» 
Teise avalik ülbus äratas Wilsonis vaenu. «Ma ei nõustu millegi niisugusega. . .» algas ta. 
Teda katkestas telefonihelin. «Võta toru,» kähvas Number Kolm. 


Näis, et nokastanud Number üks tahtis vastu hakata, kuid võttis siiski toru. «Hallo... Jah. Kes 
küsib?.. Halla.. . . Hallo!» Ta vajutas aparaadi hargile ja virutas siis toru käest. 
«Mis see oli?» küsis W!lson veidi pettunult, et ta ei saanud ise telefoni vastu võtta. 
«Ei midagi. Keegi vildaka huumorimeelega narr.» Sel hetkel helises telefon uuesti. «Seal on ta 
jälle!» Wilson püüdis telefonitoru võtta, kuid tema alkoholiuimas teisik ennetas teda ja lükkas ta 


kõrvale. «Kuule, sa sääseajudega pärdik! Mul on palju tööd ja see pole mingi avalik telefon .. Mis? 
Aa, see oled sina, Genevieve. Kuule, anna andeks. Ma palun vabandust. .. Sa ei saa aru, kallis. üks 
tüüp tülitas mind läbi telefoni ja ma arvasin, et see on jälle tema, Sa ju tead, lapsuke, et sinuga ma 
niiinoodi ei räägiks. .. Mis? Täna? Kas sa ütlesid: täna? ... Aga mui- 

dugi. Tore. Kuule, Lapsuke, see asi tundub mulle veidi segane. Olen päev otsa hädas olnud ja praegu 
olen veel rohkem. Tulen õhtul sinu poole ja teen kõik selgeks. Aga ma tean, et ei jätnud sinu kaabut 
enda poole. Mis? Ah, muidugi! Igal juhul astun õhtul läbi. Aidaa!» 

Wilsonit ajas peaaegu iivelaama, kui ta kuulis oma varasemat mina selle pealetükkiva naisterahva 
pilli järgi tantsimas. Miks sa lihtsalt toru ära ei pannud? Kontrast Armaga --- see oli alles magus 
suutäis! - oli tohutu. Seire mõjul otsustas ta kindlamini kui kunagi oma plaani täide viia, viimase 
saabuja hoiatusest hoolimata. 

Pärast telefonitoru ärapanemist vaatas Wilsoni varasem mina talle otsa, rõhutatult ignoreerides 
kolmanda koopia juuresolekut. «Hüva, Joe,» kuulutas ta, «kui sa oled valmis, siis minu pärast võime 
minna.» 

«Tore,» oli Wilson kergendustundega nõus. «Astu ainult läbi, ja ongi kõik.» 
«Ei, sa ei lähe!» tõkestas Number Kolm tee. 

Wilson tahtis vastu vaielda, kuid tema kõikuv kaaslane ennetas teda. «Kuule, sina! Ega ma mõni 
tattnina pole, et sa siin niimoodi peale hüppad. Kui see sulle ei meeldi, siis keri minema - mina olen 
igatahes see mees, kes siit läbi läheb! Sina mind juba ei pea!» 

Nad hakkasid peaaegu kohe teineteist hoopidega kostitama. Wilson lõi ettevaatlikult sekka, 
varitsedes hetke, millal saaks Number Kolme ühe otsustava hoobiga rivist välja lüüa. 

Ta oleks aga pidanud jälgima ka oma joobnud liitlast. Tugev haak sealtpoolt tabas ta niigi 
vigastatud nägu ja valmistas talle talumatult piina. Tema katkine, paistes ja eelmisest võitlusest hell 
ülahuul sai pihta ja muutus üheksainsaks suureks valumereks. Ta võpatas ja hüppas tagasi. 

Läbi punase udu tungis üks heli, tuhm matsatus. Ta vaatas vaevaga sinnapoole ja nägi kellegi 
jalgu kaduvat läbi Värava. Number Kolm seisis Värava kõrval. «Nüüd said sa siis sellega hakkama,» 
ütles ta kibedalt Wilsonile ja hõõrus oma vasakut rusikat. See ilmselt ülekohtune väide jõudis 
Wilsonini valel ajal., Ta tundis ikka veel, nagu oleks tema näo peal sadismi harrastatud. «Mina?» 
ütles ta vihaselt. «Sina lõid ta läbi Värava. Mina ei puudutanud teda sõrmeotsagagi.» 

«Jah, aga sina oled süüdi. Kui sa poleks vahele seganud, ei oleks ma pidanud seda tegema.» 
«Ah etminasegasin vahele? No tead, sa häbitu silmakirjateener, just sina segasid vahele ja 
püüdsid asja ära rikkuda. See meenutab mulle, et sa võlgned mulle seletuse, ja ma ütlen sulle 
igatahes, et olgu see olla! Mis mõttega -» 

Tema teisik aga katkestas teda. «Jäta järele,» ütles ta mornilt. «Nüüd on juba hilja. Ta on läbi 
läinud.» «Milleks on hilja?» tahtis Wilson teada. 

«Liiga hilja peatada seda sündmuste ahelat.» 

«Miks me peaksime seda peatama?» 

«Sellepärast,» ütles Number Kolm kibedalt, «et Diktor tegi mind - see tähendab s in d. .. meid 
mõlemaid lolliks. Ta ju ütles sulle, et kavatseb sinust seal suure nina teha,» näitas 'ta Värava poole, 
«eks ole?» 

«Jah,» möönis Wilson. 

«Ajab puru silma! Ta tahab ainult, et me selles Ajavärava värgis omadega nii lootusetult segi 
läheksime, et sellest enam iialgi välja ei pääseks.» 


Wilson tundis, kuidas teda järsku kahtlus närima hakkas. See võis tõsi olla. Kõigel, mis seni oli 
juhtunud, polnud kindlasti eriti mõtet. Ja miks pidi Diktor üldse tema abi vajama, pealegi nii hädasti, 
et pakkus võrdsetes osades selle jagamist, mis oli ilmselt hea soe koht? «!Kust sa seda tead?» nõudis 
ta. 

«Mis sellest ikka seletada,» vastas teine roidunult. «Miks sa ei usu, kui ma ütlen?» 
«Miks ma peaksin uskuma?» 
Kaaslane vaatas Wilsonile väga vihaselt otsa. «Kui sa mind ei usu, keda sa siis veel usud?» 

Wilsonit lihtsalt pahandas selle küsimuse raudne loogika. Ta tundis oma vahelesegava teisiku 
vastu nagunii juba vimma, ja nõudmine pimedast peast teda kuulda võtta tegi lausa viha. «Paljast 
juttu ma ei usu,» ütles ta.. 

«Vaatan ise järele.» Ta.liikus Värava poole. 

«Kuhu sa lähed?» 
«Läbi! Lähen otsin Diktori üles ja teen selle asja temaga klaariks. » 

«Ära mine!» ütles teine. «Võib-olla saame ahela veel praegugi purustada.» Wilson oli 
kõigutamatu ja näitas seda ka välja. Teine ohkas. «Lase käia,» andis ta alla. 

«Need on sinu matused. Mina pesen oma käed sinust puhtaks.» 

Wilson jäi otse Värava ees seisma. «Või minu matused? Hm - kuidas saavad need olla minu 
matused, kui nad pole ka sinu matused?» 

Teine mees ilmselt ei taibanud kohe, aga siis jooksis kartuse vari üle ta näo. See oligi viimane, mis 
Wilson läbi Värava astudes temast nägi. 


Kui Bob Wilson teisele poole jõudis, ei olnud Väravasaalis kedagi. Ta otsis oma kaabut, kuid ei 
leidnud seda. Siis sammus ta kõrge poodiumi taha, et otsida väljapääsu, mida ta mäletas. Ta peaaegu 
et põrkas Diktoriga kokku. 

«Aa, s.eal sa oledki,» tervitas teda vanem mees. «Tore! Tore! Nüüd vaja veel üks väike asi joonde 
ajada ja siis on meil kõik korras. Ma pean ütlema, et olen sinuga rahul, Bob, väga rahul.» 

«Ah, et olete rahul, jah?» pöördus Bob jämeaalt tema poole. «Kahjuks ei saa ma teie kohta sama 
öelda! Mina pole põrmugi rahul. Mis mõttega te tõukasite mind sellesse. .. sellesse nõiaringi. .. ilma 
hoiatamata? Mida kogu see mõttetus tähendab? Miks te mind ei hoiatanud?» 

«Rahu, rahu,» ütles vanem mees, «ära erutu. Ütle nüüd ausalt: kui ma oleksin sulle öelnud, et 
lähed tagasi ja kohtud iseendaga näost näkku, kas sa oleksid mind siis uskunud? Tunnista üles.» 
Wilson möönis, et ta poleks seda uskunud. 

«Sel juhul,» jätkas Diktor õlakehitusega, «polnud mul mingit vajadust seda sulle öelda, eks ole? Kui 
ma oleksin sulle öelnud, poleks sa mind uskunud, mis teiste sõnadega tähendab, et sa oleksid 
uskunud valesid andmeid. Kas pole siis parem olla teadmatuses kui uskuda valet?» 

«Küllap see nii on, aga. . .» 

«Pea! Ma ei petnud sind ettekavatsetult. Ma ei petnud sind üldsegi. Oleksin ma aga rääkinud sulle 
kogu tõe, siis oleksid sa olnud petetud, sest sa oleksid keeldunud tõde tunnistamast. Suloli parem 
tõde oma silmaga näha. Vastasel korral -» 

«Pidage! Pidage!» segas Wilson vahele. «Te ajate mind täiesti segi. Ma olen nõus vanad asjad ära 
unustama, kui te minuga kõik ära klaarite. Miks te mind üldse tagasi saatsite?» 

«Vanad asjad ära unustama,» kordas Diktor. «Ah, kui me seda ainult saaksime! Aga me ei saa. 
Seepärast ma saatsingi sind tagasi, selleks et sa võiksid eelkõige läbi Värava tulla.» 
«Mis? Pidage nüüd, ma olin ju ometi juba läbi Värava tulnud. » 


Diktor vangutas pead. «Kas ikka olid? Mõtle veidi. Kui sa oma aega ja ruumi tagasi läksid, siis sa 

ju leidsid oma varasema mina sealt, eks ole?» 

«Mmn. .. jah.» 

«Tema - sinu varasem mina - polnud veel läbi Värava tulnud, ega ju?» 

«Ei. Ma -» 

«Kuidas oleksid sina saanud Väravast läbi käinud olla, kui sa poleks teda veennud läbi Värava 
minema?» 

Bob Wilsonil hakkas peas kõik ringi käima. «Aga see on ju võimatu! Te ütlete, et ma tegin midagi 
sellepärast, et ma seda lähemas tulevikus teen.» 

«Kas sa siis ei teinud? Sa olid seal.» 
«Ei, ma ei teinud, ei... võib-olla siiski tegin, kuid see eitundunudmiulle sedamoodi.» 
«Miks see olekski pidanud tunduma? Sinu kogemuste seisukohalt oli see midagi täiesti uut.» 

«Aga. .. aga...» Wilson hingas sügavalt ja kogus ennast. Siis võttis ta appi akadeemilised 
filosoofiamõisted ja tuli välja mõttega, mida ta suure vaevaga oli püüdnud. sõnastada: «See käib 
vastu kõigile mõistlikele põhjuslikkuse teooriatele. Teie järgi peaksin ma uskuma, et põhjuslikkus 
võib täiesti suletud ring olla. Ma läksin läbi sellepärast, et ma tulin teiselt poolt tagasi, et veenda 
ennast läbi minema. See on tobe.» 

«Kas sa siis ei teinud nii?» 

Wilsonil ei olnud sellele küsimusele vastust valmis. Diktor jätkas: «Ära selle pärast muretse. 
Põhjuslikkus, millega sa harjunud oled, on oma mõjupiirkonnas küllalt õige, kuid ta on üksnes 
üldjuhu erijuht. Mateeriaga täidetud ruumis ei pea põhjuslikkus olema piiratud ja ei olegi 
piiratud inimese ajat ajuga. » 

Wilson mõtles hetke selle üle. See kõlas kenasti, kuid midagi oli selles, siiski kahtlast. «üks hetk,» 
sõnas ta. «Kuidas jääb entroopiaga? Entroopiast ei saa ometi mööda minna. » 

«Taeva pärast,» protesteeris Diktor, «Kas sa ei võiks ometi vait jääda? Sa meenutad mulle 
matemaatikut, kes tõestas, et lennukid ei saa lennata.» Ta pöördus ja asrtus uksest välja. «Tule kaasa. 
Töö on vaja ära teha.» 

Wilson kiirustas talle järele. «Kurat võtku, te ei või minuga niimoodi käituda. Mis juhtus ülejäänud 
kahega?» 

«Millise ülejäänud kahega?» 

«Ülejäänud kahe minuga. Kus nad on? Kuidas ma oma segiolekust üldse lahti saan?» 

«Sa ei ole ju segi. Sa ei tunne end ometi rohkem kui ühe isikuna, ega ju?» 

«Ei, aga. . .» 

«Siis ära selle pärast muretse.» 

«Aga ma pean muretsema. Mis juhtus selle poisiga, kes just enne mind läbi tuli?» 

«Sa ju mäletad, eks ole? Aga siiski. . .» Diktor kiirustas edasi, juhtis Wilsoni läbi koridori ja avas 
ühe ukse. 

«Vaata sisse,» käskis ta. ; 

Wilson vaatas. Seal oli akendeta ja mööblita tuba, mille ta ära tulidis. Tema teine väljaanne oli 
sirakil põrandal ja norskas rahulikult. 

«Kui sa esimest korda läbi Värava tulid,» selgitas Diktor tema kõrval, «tõin ma su siia, ravitsesin 
su haavu ja jootsin sind. Jook sisaldas uinutit, mis pani sind umbes kolmekümne kuueks tunniks 
magama. Seda und oli sulle hädasti tarvis. Kui sa ärkad, annan sulle hommikusöögi ja seletan, mis 
on vaja teha.» 

Wilsoni pea hakkas uuesti valutama. «Ärge tehke seda,» palus ta. «Ärge rääkige sellest poisist nii, 
nagu tema oleks mina. Mina olen see, kes teie ees seisab.» 


«Kuidas soovid,» ütles Diktor. «See on mees, kes sa olid. Sa mäletad ju seda, mis temaga varsti 
juhtub, eks ole?» 
«Jah, aga mul hakkab sellest pea ringi käima. Palun pange uks kinni.» 

«Hüva,» sõnas Diktor ja täitis ta soovi. «Me peame pealegi kiirustama. Kui niisugune ahel on kord 
loodud, siis ei tohi aega raisata. Tule kaasa.» Ta suundus tagasi Väravasaali. 

«Ma tahan, et sa pöörduksid tagasi kahekümnendasse sajandisse ja hangiksid sealt meile teatud 
asju, mida pole võimalik muretseda siinpool, kuid mis oleksid meile väga kasulikud. .. ee - jah, 
arendamine on õige sõna - selle maa arendamiseks.» 

«Missuguseid asju?» 

«Neid on terve hulk. Ma koostasin sulle nimestiku: siin on teatud teatmeteoseid, teatud 
kaubaartikleid. Andestust, ma pean Värava juhtnuppe seadma.» Ta tõusis poodiumile selle 
tagaküljelt. Wilson järgnes talle ja avastas, et ehitus oli kastilaadne, ülalt avatud, ja kõrgendatud 
põrandaga. Värav oli näha, kui üle kõrge külgseina vaadata. 

Juhtseade oli ainulaadne! 

Kristallpulkadel, mis olid asetatud üksteise suhtes nii nagu tetraeedri neli peatelge, paiknes neli 
mängukuuli suurust värvilist kera. Kolm kera, mis märgistasid tetraeedri alust, olid punane, kollane 
ja sinine. Neljas kera tipus oli valge. «Kolm ruuminuppu, üks ajanupp,» selgitas Diktor. «See on 
väga lihtne. Kui me võtame antud hetke siin kohas nullpunktiks, siis iga nupu eemaldamine tsentrist 
viib Väravat kaugemale praegusest hetkest siin. Edasi või tagasi, paremale või vasakule, üles või 
alla, minevikku või tulevikku - kõike seda saab juhtida vastavat kerakest mööda pulka sisse- või 
väljapoole liigutades.» 

Wilson uuris seda süsteemi. «Jah,» ütles ta, «aga kuidas te teate, kus on Värava teine pool? Või 
millises ajas? Ma ei näe mingeid jaotusi.» 

«Neid polegi vaja. Võib ju näha, kus sa oled. Vaata siia.» Ta puudutas ühte kohta juhtseadme 
raamistuse all Värava pool küljes. Üks paneel liikus eest ära ja Wilson nägi, et seal oli Värava väike 
kujutis. Diktor seadis veel midagi ja Wilson avastas, et ta näeb kujutisest läbi. 

Otsekui läbi tagurpidi pikksilma vaatas ta omaenda tuppa. Ta suutis seal eristada kahte kuju, kuid 
kujutis oli nii väike, et ta ei näinud selgesti, mida nad tegid, ega 

saanud aru, missugused välj.aanded temast nad olid juhul kui nad ikka tõesti olid tema ise. Ta 
tundis, et see viib ta tasakaalust välja. «Pange kinni,» ütles ta. 

Diktor tegigi nii ja ütles: «Ma ei tohi unustada sulle nimestikku anda.» Ta kobas oma varrukas ja 
tõmbas välja paberilehe, mille ulatas Wilsonile. «Siin ta on, võta.» 

Wilson võttis selle masinlikult vastu ja toppis taskusse. «Kuulge,» alustas ta, «kuhu ma ka ei 
läheks, ikka jooksen iseendale otsa. Mulle ei meeldi see põrmugi. See ajab segadusse. Mulle tundub, 
nagu oleksin ma terve pesakond katsejäneseid. Ma ei mõista kaugeltki, mida see kõik tähendab, ja 
nüüd tahate te mind peotäie pealiskaudsete 

ettekäänetega uuesti läbi Värava ajada. Rääkige asi selgesti ära. Öelge mulle, mida see kõik 
tähendab.» 

Esimest korda ilmus Diktori näole pahameel. «Sa oled rumal ja nõme noor narr. Ma olen sulle 
kõik öelnud, mida sa mõista suudad. Siinne ajalooperiood on täiesti väljaspool sinu arusaamist. 
Võtaks nädalaid, enne kui sa üldse hakkaksidki seda mõistma. Ma pakun sulle poolt maailma 
vastutasuks paari tunni koostöö eest, ja sina seisad siin ja targutad selle üle. Jäta järele, ütlen ma 
sulle. Nii, kuhu me su nüüd siis saadame?» Ta sirutas käe juhtseadme poole. 


«Käige nuppude juurest minema!» pahvatlas Wilson. Tal hakkas mingi mõte koitma. «Kes te 
üleüldse olete?» 

«Mina? Ma olen Diktor.» 

«Te teate küll, et ma mitte seda ei mõtle. Kuidas te inglise keele ära õppisite?» 

Diktor ei vastanud. Tema nägu muutus ilmetuks. 

«Rääkige aga,» käis Wilson peale. «Te ei õppinud seda siin, see on selge. Te olete pärit 
kahekümnendast sajandist, eks ole nii?» 

Diktor naeratas hapult. «Ma imestan, et sul selle taipamiseks nii palju aega kulus.» 

Wilson noogutas. «Võib-olla pole ma just helge peaga, kuid nii loll ma ka ei ole, nagu te arvate. 
Laske käia. Rääkige ära loo ülejäänud osa.» 

Diktor vangutas pead. «Sellel pole tähtsust. Pealegi kaotame aega.» 

Wilson naeris. «Selle ettekäändega olete mind juba liiga sageli kiirustada püüdnud. Kuidas me 
saame aega kaotada, kui meil on olemas see?» Ta näitas juhtseadme ja selle taga oleva Värava poole. 
«Kui te mulle ei valetanud, võime igal ajal kasutada iga ajalõiku, mida tahame. Ei, ma arvan, et saan 
aru, miks te mind kiirustada püüate. Te kas tahate mind siitpoolt minema saada, või on selles töös, 
mida tahate mul teha lasta, midagi kuratlikult ohtlikku. Ja ma tean, kuidas asja korraldada: te tulete 
minuga kaasa!» 

«Sa ei tea, mis sa räägid,» vastas Diktor aeglaselt. «See on võimatu. Ma pean siia jääma ja nuppe 
seadma.» 

«Aga just seda te ei teegi. Te võite mind läbi saata ja siis ära kaotada. Ma eelistan teid silma all 
hoida.» 

«Ei tule kõne allagi,» vastas Diktor. «Sa pead mind usaldama.» Ta kummardus uuesti juhtseadme 
kohale. 

«Käige sealt minema!» käratas Wilson. «Eemale, enne kui ma ühe täie annan.» Wilsoni 
ähvardava rusika ees taandus Diktor juhtimislmbiinist välja. «Nii. See juba läheb,» lisas Wilson, kui 
nad mõlemad uuesti saali põrandal seisid. 

Idee, mis ta peas oli tekkinud, võttis lõpliku kuju. Ta teadis, et nupud olid ikka veel seatud 
pansionaaditoale, kus ta elas - või oli elanud - kunagi kahekümnendal sajandil. Sellest, mis ta oli 
näinud läbi juhtseadme vaateava, teadis ta, et ajanupp oli seatud nii, et ta satub tagasi otse sellesse 
1952. aasta päeva, millest ta oli alustanud. «Seiske siin,» andis ta Diktorile käsu. «Ma tahan midagi 
vaadata.» 

Ta kõndis Värava juurde, nii nagu tahaks seda uurida. Kui ta aga Värava juurde jõudis, ei 
peatunud ta, vaid astus läbi. 

Ta oli nüüd selleks, mida ta teisel pool leidis, paremini ette valmistatud kui oma kahel varasemal 
ajareisil «varasemal» tema mälus talletamise mõttes. Sellest hoolimata on alati üpris närvepingutav 
iseendaga kohtuda. 

Sest temaga oli see jällegi juhtunud. Ta oli tagasi oma toas, kuid enne teda oli seal juba kaks 
Wilsonit. Nad olid teineteisega väga ametis, ja nii oli Bobil paar sekundit aega, et neid endale mõttes 
selgeks teha. Ühel neist oli tore siniseks löödud silm ja kõvasti segipekstud suu. Peale selle oleks tal 
hädasti tarvis olnud habet ajada. See kõik märkis ta ära. Ta oli vähemalt üks kord läbi Värava käi- 
nud. Teine, kellele küll samuti poleks habemeajamine ülearune olnud, ei kandnud rusikavõitluse 
märke. 

Bob oli nad nüüd eristanud ja teadis, kus ja mi llal ta oli. Kõik oli ikkagi veel kuratlikult 
segadusseajav, kuid pärast eelmisi - ei, mitte eelmisi, parandas ta, pärast teisi kogemusi ajas 
reisimisel teadis ta paremini, mida oodata. Ta oli jälle alguses tagasi. Seekord peatab ta selle tobeda 
mõttetuse lõplikult. 

Ülejäänud kaks vaidlesid. Üks nendest vaarus joobnult voodi poole. Teine haaras tal käsivarrest. 


«Sa ei tohi seda teha,» ütles ta. 

«Jäta ta rahule!» kähvas Wilson. 

Ülejäänud kaks pöördusid ja silmitsesid teda. Wilson jälgis, kuidas kainem kahest teda takseeris, 
nägi, kuidas hämmastus ta näol jahmunud äratundmiseks muutus. Teisel, varaseimal Wilsonil, näis 
olevat raskusi tema täpse 


117 


vaatamisega üldse. «Siin tuleb tegemist,» mõtles Wilson. «Ta haiseb ju nagu sikk.» Ta imestas, miks 
on mõni üldse nii loll, et joob tühja.- kõhu peale. See pole mitte ainult rumalus, vaid ka hea viina 
raiskamine. 
Ta oleks tahtnud teada, kas neil natuke tema jaoks ka järele oli jäänud. 
«Kes teie olete?» nõudis tema joobnud teisik.. 
Wilson pöördus «Joe» poole. «T ema tunneb mind,» lausus ta tähendusrikkalt. 

«Joe» uuris teda. «Jah,» möönis ta, «jah, ma arvan, et tunnen. Aga miks pagana päralt sa siin oled? 
Ja miks sa püüad plaani nurja ajada?» 

Wilson katkestas teda: «Pole aega pikalt seletada. Mina tean asjast rohkem kui sina - sa pead seda 
tunnistama ja seepärast oskan selle üle paremini otsustada. ra ei lähe läbi Värava.» 
«Ma ei "nõustu millegi niisugusega. . .» 
Telefonihelin katkestas vaidluse. Wilson tervitas vahelesegamist kergendustundega, sest ta sai aru, et 
oli alustanud valest otsast. Kas oli siis võimalik, et ta ise oli tõesti niisama juhm, nagu see puupea 
näis olevat? Kas teised inimesed nägid te d a niisugusena? Aega oli liiga vähe sisemisteks 
kahtlusteks ja oma hinge uurimiseks. «Võta toru!» käsutas ta Bob (pommis) Wilsonit. 

Joobnu näis tahtvat vastu hakata, kuid kuuletus, kui nägi, et Bob (Joe) Wilson kavatses teda 
ennetada. «Hallo... Jah. Kes küsib? ... Hallo!... Hallo!» 
«Mis see oli?» küsis «Joe». 
«Ei midagi. Keegi vildaka huumorimeelega narr.» Telefon helises uuesti. «Seal on ta jälle.» Joobnu 
haaras toru, enne kui teised selleni jõudsid. «Kuule, sa sääseajudega pärdik! Mul on palju tööd ja see 
pole mingi avalik telefon. . .Mis? Aa, see oled sina, Genevieve...» Wilson ei pööranud 
telefonikõnelusele suuremat tähelepanu: ta oli seda varem liiga palju kordi kuulnud ja tal oli 
omaenese mõtetega liiga palju tegemist. Ta taipas, et tema varaseim isik oli liiga joobnud, et arukas 
olla. Ta peab rõhutama mingit väidet, mis mõjuks «Joe'le», muidu jääb ta vähemusse. «Mis? Ah, 
muidugi!» lõppes kõne. «Igal juhul astun õhtul läbi. Aidaa!» 

Nüüd on õige aeg, mõtles Wilson, enne kui see juhmard oma suu jõuab lahti teha. Mida peaks ta 
ütlema? Mis kõlaks veenvalt? 

Aga pomnis väljaanne kõneles esimesena. «Hüva, Joe,» teatas ta, «kui sa oled valmis, siis minu 

pärast võime minna.» 

«Tore!» ütles Joe. «Astu ainult läbi, ja ongi kõik.» 

Asi hakkas käest ära minema, nii polnud ta seda üldsegi kavatsenud. «Ei, sa ei lähe,» haugatas ta ja 
hüppas Värava ette. Ta peab nad arusaamisele tooma, ja kitresti. 

Talle ei antud aga võimalust seda teha. Joobnu sõimas ta läbi ja andis talle siis haagi. Wilsoni 
kannatus katkes. Ta tundis ootamatu metsiku rõõmuga, et on juba mõnda aega tahtnud kedagi lüüa. 
Mida nad endast õige arvavad, et tulevad siin niiviisi tema tulevikku ohtu seadma? 

Joobnu oli kohmakas. Wilson sukeldus tema kaitsest läbi ja lõi teda tugevasti näkku. See oli 
küllalt tugev löök, et mõjuda kainele mehele, kuid tema vastane raputas vaid pead ja tuli veel lisa 
tahtma. «Joe» lõi sekka. Wilson otsustas, et ta peab oma esialgse vastase kiiresti kõrvaldama ja 


pöörama tähelepanu «Joe'le» - tunduvalt ohtli kumale neist kahest. 

Väike segadus kahe liitlase vahel andis talle võimaluse. Ta astus tagasi, sihtis hoolikalt ja andis 
ühe tugevairna vasaksirge, mis ta oma elu jooksul üldse oli andnud. See tõstis ohvri maast lahti. 

Niipea kui löök oli tabanud, taipas Wilson, missuguses asendis ta Värava suhtes oli, ja teadis 
kibeda veendumusega, et oli stseeni jällegi läbi mänginud selle vältimatu haripunktini. 

Ta oli «Joe'ga» üksi. Nende kaaslane oli kadunud läbi Värava. Tema esimene siseaje oli 
ebaloogUrne, kuid täiesti inimlik ja väg,a tavaline vaata-mis-ma-sinu-pärast-tegin tunne. «Nüüd said 
sa siis sellega hakkama!» ütles ta vihaselt. 

«Mina?» protesteeris «Joe». «Sin a lõid ta läbi Värava. Mina ei puudutanud teda sõrmeotsagagi.» 
«Jah,» oli Wilson sunnitud möönma, «aga sina oled süüdi,» lisas ta. «Kui sa poleks vahele seganud, 
ei oleks ma pidanud seda tegema.» 

«Ah etminasegasin vahele? No tead, sa häbitu silmakirjateener, just sina segasid vahele ja 
püüdsid asja ära rikkuda. See meenutab mulle, et sa võlgned mulle seletuse, ja ma ütlen sulle 
igatahes: et olgu see olla! Mis mõttega -» 

«Jäta järele,» jõudis Wilson temast ette: Talle tegi viha, 

et tal õigus ei olnud, ja veel rohkem tegi talle viha, et pidi seda tunnistama. Ta sai nüüd aru, et asi oli 
algusest peale lootusetu olnud. Ta tundis end murtuna oma tegevuse täielikust kasutusest. «Nüüd on 
juba hilja. Ta on läbi läinud.» 

«Milleks on hilja?» 

«Liiga hilja peatada seda sündmusteahelat.» Ta teadis nüüd, et alati oli olnud liiga hilja, ükskõik mis 
ajal see oli, mis aastal see oli või mitu korda ta tagasi tuli ja seda peatada püüdis. Ta mäletas, 
kuidas oli esimesel korral läbi läinud; ta oli näinud ennast teisel pool magamas. Sündmused peavad 
ise arenema oma tüütut teed mööda. «Miks me peaksime seda peatama?» 

Seda poleks tasunud seletada, kuid ta tundis vajadust ennast õigustada. «Sellepärast,» ütles ta, «et 
Diktor tegi mind - see tähendab sind... meid mõlemaid lolliks. Ta ju ütles sulle, et kavatseb sinust 
seal suure nina teha, eks ole?» 

<Jah.. od 

«Ajab puru silma! Ta tahab ainult, et me selles Ajavärava värgis omadega nii lootusetult segi 
läheksime. et me sellest enam iialgi välja ei pääseks.» 

«Joe» vaatas talle teravalt otsa. «Kust sa seda tead?» 

Et see oli suurelt osalt eelaimus, oli tal raske seda loogiliselt seletada. «Mis sellest ikka seletada,» 
põikles ta kõrvale. «Miks sa ei usu, kui ma ütlen?» 

«Miks ma peaksin uskuma?» 

Või miks sa peaksid uskuma! Kas sa, tohman, tõesti seda ei taipa? Ma olen sina ise, vanem ja 
kogenum - seepärast sa pead mind uskuma. Kuuldavalt vastas ta: «Kui sa mindeiusu, keda sa siis 
veel usud?» 

«Joe» urahtas. «Paljast juttu ma ei usu,» ütles ta. «Vaatan ise järele.» 

Wilson taipas järsku, et «Joe» kavatseb läbi Värava astuda. «Kuhu sa läheed?» 

«Läbi! Lähen otsin Diktori üles ja teen selle asja temaga klaariks. » 

«Ära mine!» palus Wilson. «Võib-olla saameahela veel praegugi purustada.» Aga ta mõistis teise 
kangekaelsest mossis ilmest, kui kasutu see jutt oli. Ta oli ikka veel paratamatuse sisse mässitud, see 
pidi juhtuma. «Lase käia,» kehitas ta õlgu. «Need on sinu matused. Mina pesen oma käed sinust 
puhtaks.» 

«Joe» peatus Värava juures. «Või minu matused? Hm - kuidas saavad need olla m i nu matused, 
kui nad pole ka sinu matused?» 

Wilson jõllitas sõnatult, kui «Joe» läbi. Värava astus. Kelle maiused? Niimoodi ei olnud ta seda 
mõelnud. Ta tundis äkilist tungi läbi Värava tormata, oma teisele minale järele jõuda ja teda valvata. 
See tola võib kõigega hakkama saada. Võib-olla laseb ennast maha tappa? Ku!m jääb sel juhul Bob 
Wilson? Loomulikult sureb. 

Kas ikka sureb? Kas saab mehe surm tuhandete aastate pärast tulevikus - tappa teda 1952. aastal? 
Ta nägi järsku olukorra absurdsust ja tundis suurt kergendust. «Joe» teod ei saa teda ohustada. Ta 
mäletas kõike, mis «Joe» oli teinud - hakkab tegema. «Joe» hakkab Diktoriga vaidlema ja It:uleb 
sündmuste arengu vastaval hetkel läbi Ajavärava tagasi. Ei, oli tul nud läbi Ajavärava tagasi. Tema 
ise oligi «Joe». Seda oli raske meeles pidada. 

Jah, tema oli «Joe». Samuti oli ta ka esimene mees. Nad otsivad oma teed sisse ja välja ja 
ümberringi ja jõuavad lõpuks koos temaga siia. Peavad jõudma. 

Pea nüüd kinni - sel juhul oli kogu see hullumeelne asi korda aetud. Ta oli Diktori juurest minema 
pääsenud, oli kõik oma varasemad. isiksused välja eraldanud ja oli tagasi seal, kust ta alustas, mitte 
põrmugi halvemana, välja arvatud habemetüügas ja ehk ka arm huulel. Hüva, ta teadis, millal maha 
astuda. Aja habe ära, poiss, ja siis tagasi töö juurde. 

Kui ta habet ajas, põrnitses ta oma nägu ja imestas, miks ta küll polnud seda esimesel korral ära 
tundnud. Ta pidi möönma, et polnud oma nägu kunagi varem objektiivselt vaadanud. Ta oli seda 
alati endastmõistetavana võtnud. 

Ta nikastas kaela ära, püüdes silmanurgast oma profiili vaadata. 

Kui ta vannitoast väljus, torkas Värav talle vägisi silma. Miskipärast oli ta eeldanud, et seda nüüd 
enam ei ole. Aga seal ta oli. Wilson uuris seda, kõndis selle ümber ning hoidus hoolega seda 
puudutamast. Kas see neetud vigur ei lähegi siis enam ära? See oli ju oma ülesande täitnud, miks ei 
pannud Diktor seda kinni? 

Ta seisis Värava ees ja tundis äkilist kihu, mis paneb inimesi kõrgelt alla hüppama. Mis juhtuks, 
kui ta läbi läheks? Mida ta leiaks? Ta mõtles Arma peale. Ja tolle 

teise peale - mis oli küll tema nimi? Võib-olla polnud Diktor seda talle öelnud. Igatahes oli ta teine 
teenijanna. 

Wilson siiski pidurdas ennast ja sundis tagasi laua taha istuma. Kui ta kavatseb siia jääda - ja 
loomulikult ta kavatses, nii oli ta otsustanud -, peab ta oma väitekirja lõpetama. Ta pidi leiba 
teenima. Ta vajas kraadi korraliku töökoha saamiseks. Kus ta nüüd siis omadega oli? 

Kakskümmend minutit hiljem jõudis ta järeldusele, et väitekiri tuleks otsast otsani ümber 
kirjutada. Ta leidis, et tema põhiteema - empiirilise meetodi rakendamine spekulatiivse filosoofia 
probleemide juures ja selle väljendamine rangete valemite abil - oli küll õige, kuid ta oli saanud 
suure hulga veel mitte läbitöötatud andmeid, mis oleks tulnud juurde lülitada. Käsikirja üle lugedes 
leidis ta hämmastusega, kui dogmaatiline ta oli olnud. Korduvalt oli ta sattunud kartesiaanlikku ' 
eksitusse, et selge arutlus on ka õige arutlus. 

Ta püüdis visandada väitekirja uut varianti, kuid avastas, et oli sunnitud tegelema kahe 
probleemiga, mis olid tema peas täiesti segi - küsimus minast ja küsimus vabast tahtest. Kui teda oli 
toas olnud kolm tükki korraga, milline neist oli mina - tema ise? Ja miks ei olnud ta suutnud muuta 
sündmuste käiku? 

Esimesele küsimusele nägi ta otsekohe absurdselt ilmset vastust. Mina oli tema ise. Ise on ise, 
otseselt kogetav, tõestamata ja tõestamatu esmane väide. Kuidas on aga sel juhul lood ülejäänud 
kahega? Nad olid kindlasti niisama veendunud oma mina-olemises - seda ta mäletas. Ta mõtles, 
kuidas seda sõnastada: ego on teadvuse punkt, viimane liige pidevalt laienevas reas mööda mälu 


kestust. See kõlas ju küll üldise määratlusena, kuid ta polnud selles päris kindel. Ta peab püüdma 
seda matemaatiliselt formuleerida, enne kui võib seda usaldada. Sõnalises keeles leidus nii 
kummalisi salalõkse. 

Telefon helises. 

Ta võttis hajameelselt toru: «Jah?» 

«Oled see sina, Bob?» 

«Jah. Kes küsib?» 

«Genevieve loomulikult, kallis. Mis sinuga täna on juhtunud? Juba teist korda ei tunne sa mu häält 
ära.» 


Kartesiaanlik- prantsuse filosoofi Rene Descartes'i (1596-1650) ja tema koolkonna 
õpetusele omane. 

Bobis võttis maad ärritus ja pahameel. Siin oli veel üks probleem, mida tal polnud õnnestunud 
lahendada. Hüva, ta lahendab selle kohe. Ta ei teinud tütarlapse kaebust kuulmagi. «Kuule, 
Genevieve, ma olen sulle öelnud, et sa ei helistaks, kui ma töötan. Head aega!» 

«No tõepoolest. .. Sa ei tohi minuga niimoodi rääkida, Bob Wilson! Esiteks ei teinud sa täna tööd. 
Teiseks, miks sa arvad, et võid mind nimetada kallikeseks ja teiste ilusate sõnadega ning kaks tundi 
hiljem minu peale uriseda? Ma pole enam kuigi kindel, et tahan sinuga abielluda.» 

«Minuga abielluda? Kust see rumal mõte sulle pähe tuli? » 

Mõne hetke jooksul kostis telefonist segast kõneparinat. Kui see väheke vaibus, jätkas Bob 
järgmiste sõnadega: «Rahune nüüd maha. Sa ju tead, et pole enam vanaemade aeg. Sa ei või ometi 
arvata, et poiss, kes sinuga paar korda väljas käib, kohe abieluplaane peab.» 

Lühikest aega valitses vaiku. «Ah või nii on siis lood!» tuli lõpuks vastus nii külmal, kalgil ja 
täiesti tigedal häälel, et ta seda peaaegu ära ei tundnud. «Hüva, sinusuguste meeste taltsutamiseks on 
omad teed. Siin maal ei ole naine ilma kaitseta!» 

«Sina peaksid seda teadma,» vastas Bob raevunult. «Sa oled küllalt palju aastaid ümber ülikooli 
jõlkunud.» 
Telefonitorust kostis klõpsatus. 

Ta pühkis laubalt higi. Ta teadis, et see naisterahvas on täiesti võimeline talle palju tüli tegema. 
Teda oli hoiatatud juba enne, kui ta Genevieve'iga käima hakkas, aga ta oli olnud nii kindel, et 
suudab ise enda eest hoolitseda. Ta oleks pidanud targem olema, kuid tookord polnud ta oodanud 
midagi nli jõhkrat kui see. 

Ta püüdis uuesti väitekirja kallale asuda, kuid leidis, et ei suuda keskenduda. Tähtaeg kell 10 
järgmisel hommikul näis lähenevat uskumatu kiirusega. Ta vaatas kella. See oli seisma jäänud. Ta 
seadis selle lauakella järgi õigeks - oli veerand viis pärast lõunat. Isegi kui ta kogu öö ülal istuks, ei 
suudaks ta kuidagi väitekirja korralikult lõpetada. 

Pealegi veel see Genevieve... 

Telefon helises uuesti. Ta laskis sellel heliseda. Helin jätkus. Ta võttis toru hargilt. Ta ei hakka 
temaga enam rääkima. 

Ta mõtles Arma peale. See oli õige tüdruk, õige hoia- 

võrdles ta seda vaikse rohelise maastikuga, mida ta oli näinud rõdult, kus nad Diktoriga 
hommikueinet võtsid. Too oli kaunis maailm täis kauneid inimesi. Ta soovis kirglikult, et Diktor 


oleks temaga selget keelt rääkinud. 

Üks mõte tõusis ta teadvusse ja hakkas seal pööraselt keerlema. Värav oli ikka veel lahti. Värav oli 
ikkaveellahti! Milleks muretseda Diktori pärast? Ta oli iseenda peremees. Tagasi minna ja 
mäng lõpuni mängida - võita võis kõik, kaotada polnud midagi. 

Ta astus Värava juurde ja jäi kõhklema. Kas oli temast tark seda teha? Kui palju ta lõpuks 
tulevikust teadis? 

Ta kuulis samme trepist üles tulevat, siis edasi mööda koridori. .. ei... jah, peatuvat tema ukse 
taga:. Äkitselt oli ta kindel, et see on Genevieve. See otsustas. Ta astus läbi. 


Väravasaal oli tema saabumise hetkel tühi. Ta kiirustas ümber juhtimiskabiini ukse juurde ja 
jõudis just parajal ajal, et kuulda: «Tule kaasa. Töö on vaja ära teha.» Kaks kogu eemaldusid mööda 
koridori. Ta tundis nad mõlemad ära ja peatus äkitselt. 

Oleksin äärepealt vahele jäänud, ütles ta endale. Pean ootama, kuni nad silmist kaovad. Ta vaatas 
ringi, et leida kohta, kuhu ennast peita, kuid ei leidnud midagi peale juhtimiskabiini. Sellest polnud 
aga kasu - nad tulevad ju tagasi. Siiski... 

Ta astus juhtimiskabiini plaaniga, mis ta peas ähmaselt kuju võttis. Kui ta suudab juhtseadet 
kasutada, siis annab Värav talle kõik eelised, mida ta vajab, Kõigepealt oli tarvis vaateava sisse 
lülitada. Ta kobas ringi seal, kus Diktor tema mäletamist mööda oli selle sisse lülitanud, ja pistis siis 
käe taskusse, et tikku võtta. 

Selle asemel tõmbas ta välja tüki paberit. See oli nimestik, mille Diktgr talle oli andnud, asjad, 
mida ta pidi kahekümnendast sajandist muretsema. Kuni praegüse hetkeni oli temaga liiga palju 
juhtunud, et ta oleks jõudnud seda lugeda. 

Kui ta luges, läksid ta silmad suureks. Ta leidis, et see oli naljakas nimestik. Ta oli alateadlikult 
oodanud, et see sisaldab tehnikaalaseid teatmeteoseid, moodsate masinate 

mudeleid, relvi. Seal polnud aga midagi taolist. Siiski oli selles valikus oma hullumeelne loogika. 
Lõpuks tundis Diktor neid inimesi ju paremini kui tema. See võis olla just see, mida vajati. 

Wilson seadis oma plaanid sõltuvusse sellest, kas ta suudab Väravat käsitseda. Ta otsustas teha 
veel ühe reisi tagasi ja osta, mis Diktori nimekirja järgi vaja oli, kuid iseenda, mitte Diktori jaoks. Ta 
kobas juhtimiskabiini poolhämaruses, otsides vaateava lülitit või nuppu. Käsi sattus millelegi 
pehmele. Ta haaras sellest kinni ja tõmbas välja. 

See oli tema kaabu. 

Ta pani kaabu pähe, mõeldes vilksamisi, et küllap Diktor oli selle sinna varjule pannud, ning sirutas 
siis käe uuesti välja. Seekord puutus talle näppu väike märkmik. See oli tõeline leid - tõenäoliselt 
Diktori enda märkmed selle kohta, kuidas juhtseadet käsitseda. Kärsitult avas ta selle. . 

See polnud-see, mis ta oli lootnud. Küll aga sisaldas see lehekülg lehekülje järel käsitsi kirjutatud 
märkmeid. Igal leheküljel oli kolm veergu: esimene inglise keeles, teine rahvusvahelistes 
foneetilistes märkides ja kolmas täiesti tundmatus kirjas. Tal polnud vaja eriti taibukas olla, et selles 
sõnastikku ära tunda. Ta pistis selle laialt naeratades taskusse. Diktoril võis olla kulunud kuid või 
isegi aastaid, et kahe keele vahelisi suhteid kindlaks teha; temal on selles asjas võimalik Diktori 
turjal liugu lasta. 

Kolmandal katsel leidis ta nupu ja vaateava ilmus nähtavale. Ta tundis jälle kummalist 
ebamugavust, mida ta ennegi oli tundnud, sest ta vaatas oma tuppa ja jälle oli seal kaks kuju. 
Sellesse stseeni ei tahtnud ta kindlasti enam uuesti tungida. Ettevaatlikult puudutas ta ühte värvilist 
kuuli. 

Pilt nihkus, tungis läbi pansionaadi seinte ja jäi kolmanda korruse kõrgusel ülikooli territooriumi 
kohal õhku seisma. Tal oli hea meei, et oli Värava majast välja saanud, kuid kolmanda konuse 


kõrguselt alla hüpata oli liig. Ta mängis kahe ülejäänud värvilise kuuliga ja tegi kindhiks, et üks 
neist pani vaarteavas nähtava pildi temale lähemale või temast kaugemale liikuma, teine aga liigutas 
seda üles või alla. 

Ta tahtis Värava küllalt varjulisse kohta paigutada, niisugusesse kohta, kus see uudishimulike 
tähelepanu ei ära- 

taks. See tegi talle veidi muret, sest ideaalset kohta ei olnud, kuid ta leppis viimaks ühe umbsopiga, 
hoovinurgaga ülikooli elektrijaama ja raamatukogu tagaseina vahel. Ettevaatlikult ja kohmakalt 
manööverdas ta oma lendava silma soovitud paika ja pani seal hoolikalt kahe maja vahele maha. Siis 
seadis ta oma asendi niiviisi ümber, et vaatas otse vastu paljast seina. Käib küll! 

Ta jättis juhtseadme nii, nagu see oli, tõttas kabiinist välja ning astus sundimatult tagasi oma 
ajastusse. 

Ta lõi nina vastu telliskiviseina ära. «Seadsin ta natuke liiga lähedale,» mõtles ta, end 
ettevaatlikult seina ja Värava vahelt välja libistades. Värav rippus õhus umbes viieteistkümne tolli 
kaugusel seinast ja sellega umbkaudu rööbiti. Ruumi oli siiski küllalt, leidis ta, nii et polnud vajadust 
tagasi minna ega juhtnuppe ümber seada. Ta astus hoovinurgast välja ning põikas aega viitmata üle 
suure õue üliõpilaste majandusühisuse poole. Ta sisenes ja astus kassaluugi juurde. 

«Tere, Bob.» 

«Tere, Supiste. Kas vahetad mul tšeki rahaks?» 

«Kui palju?» 

«Kakskümmend dollarit?» 

«Hüva, võib küll. On see ka korralik tšekk?» 

«Mitte väga. Minu enda oma.» 

«Noh, ma võiksin seda säilitada kui kurioosumit.» Ta luges välja kümnelise, viielise ja viis ühelist. 

«Tee seda,» soovitas Wilson. «Minu autograafid muutuvad haruldasteks kogumisobjektideks.» Ta 
andis tšeki, võttis raha ja läks edasi samas majas asuvasse raamatupoodi. Enamik nimestikus 
leiduvaist raamatuist oli seal müügil. Kümne minuti pärast olid tal käes järgmised: 

Niccolõ Machiavelli «Vürst», 

James Farley «Hääletussedelite varjus», 
Adolf Schickelgruberi «Mein Kampf» (kärpimata), 
Dale Carnegie «Kuidas võita sõpru ja mõjustada inimesi». 

Ülejäänud raamatuid, mida ta soovis, ei olnud raamatupoes saada. Ta läks sealt ülikooli 
raamatukokku, kust võttis välja «Kinnisvaramaakleri käsiraamatu», «Muusikariistade ajaloo» ja 
kvartköite pealkirjaga «Rõivamoodide evolutsioon». Viimane oli ilus raamat, toredate värvi- 
tahvlitega, ja teda liigitati teatmeteoseks. Bob pidi raa- 

matukoguhoidjat veidi aega klanima, et saada luba raamat kahekümne neljaks tunniks kaasa võtta. 

Nüüd oli ta üsna tublisti koormatud. Ta lahkus ülikooli territooriumilt, läks pandimajja ning ostis 
kaks pruugitud, kuid tugevat kohvrit, millest ühe sisse pakkis raamatud. Sealt läks ta linna 
suurimasse muusikakaupluss,e ja kulutas nelikümmend viis minutit grammofoniplaatide valimiseks, 
pannes erilist rõhku rütmillusele ja tundelisusele. Ta ei jätnud kõrvale ka klassikat ja poolklassikat, 
kuid rakendas nendegi suhtes sama reeglit: muusikapala pidi olema pigem meeleolukas ja 
kaasakiskuv kui mõistuspärane. Selle tulemusena sisaldas tema kogu niisuguseid veidralt valitud 
palu nagu «Marseljees», Raveli «Bolero», neli Cole Porterit ja «Fauni pärastlõuna». 

Ta tahtis tingimata osta parimat müügilolevat mehaanilist grammofoni, hoolimata müüja 


kinnitusest, et ta vajab hoopis elektrilist plaadimängijat. Lõpuks sai ta oma tahtmise, kirjutas ostetud 
kauba peale tšeki ja laskis müüjal endale takso kutsuda. 

Tšekiga oli seotud kriitiline hetk. See oli paljas paberilipakas, sest tšekk, mille ta 
üliõpilaskooperatiivis rahaks tegi, oli ta saldo nullile viinud. Ta palus müüjatel panka helistada, sest 
tegelikult soovis ta hoopis vastupidist. See võte aitas. Talle tuli ette, et ta oli püstitanud tšekkide 
katmata jätmise absoluutse rekordi - kolmkümmend tuhat aastat. 

Kui takso selle hoovinurga vastu jõudis, kuhu Wilson oli paigutanud Värava, hüppas ta välja ja 
jooksis hoovi. 

Värav oli kadunud. A 

Bob seisis seal paar minutit paigal, vilistas tasakesi ja hindas - võrdlemisi ebasoodsalt - oma 
võimeid, mõttetegevust ja nii edasi. Katmata tšekkide kirjutamise tagajärjed ei paistnud enam sugugi 
nii hüpoteetilistena. 

Ta tundis puudutust käsivarrel. «Kuule, vennas, on sul mind vaja või ei ole? Taksomeeter tiksub ikka 
veel.» 

«Mis? Aga muidugi.» Ta järgnes juhile ja ronis tagasi masinasse. . 

«Kuhu?» 

See oli probleem. Wilson vaatas kella, siis leidis, et see tavaliselt usaldusväärne riistapuu on teinud 
läbi niisuguse protsessi, mis muudab ta tähtsusetuks. «Mis kell on?» 

«Kaks viisteist.» 

Ta pani oma kella õigeks. Kaks viisteist. Sel ajal peaks tema toas käima eriti segadusttekitav nali. 
Sinna ta ei tahtnud minna, veel mitte. Mitte enne, kui tema verevennad on läbi teinud oma õnnelikud 
naljamängud Väravaga. 

Värav! 

See jääb tema tuppa veidi kauemaks kui veerand viieni. 

Muidugi juhul, kui ta aja õigesti määras. «Sõidan Neljanda ja McKinley tänava nurgale,» juhatas ta, 
nimetades oma pansionaadile kõige lähemat tänavaristi. 

Seal maksis ta arve ja tassis kohvrid nurgal asuvasse bensiinijaama, mille teenindaja lubas tal need 
sinna jätta ja kinnitas, et neid keegi ei puuduta. Tal oli ligi kaks tundi surnuks lüüa. Ta ei tahtnud 
majast väga kaugele minna, kartes, et mõni takistus võib ta ajakava segi ajada. 

Talle meenus, et tal on siinsamas naabruses üks väike lugu pooleli ja küllalt aega selle eest 
hoolitsemiseks. Rõõmsalt vilistades sammus ta kärmesti kaks tänavavahet edasi ja sisenes ühte 
üürimajja. 

Vastuseks tema koputusele 211. korteri uksele paotati see, siis avati laiemalt. «Bob, kallis! Ma 
arvasin, et sa täna töötad.» 

«Hei, Genevieve! Ei tööta ma midagi, mul on aega laialt.» 

Genevieve heitis pilgu üle õla. «Ma ei tea, kas võin sind sisse lasta - ma ei oodanud sind. Mul on 
nõud pesemata ja voodi korrastamata. Tegin endale just nägu pähe.» 

«Ära ole nii häbelik,» lükkas mees ukse pärani ja astus sisse. 

Kui ta välja tagasi tuli, heitis ta pilgu kellale. Pool neli - aega veel küllalt. Ta sammus mööda 
tänavat ja ta näololi ilme nagu kanaarilinnul, kes on kassi nahka pannud. 

Ta tänas bensiinijaama müüjat ja andis talle vaevatasuks veeranddollarilise. Nüüd oli tal järel 
üksainus 10-sendiline münt. Ta vaatas seda münti, muigas omaette ja pistis selle bensiinijaama 
kontori taksofoni. Ta valis oma numbri. 

«Hallo,» kuulis ta. 
«Hallo,» vastas ta. «Kas Bob Wilson?» 
«Jah. Kes küsib?» 


«Pole tähtis,» kõhistas ta. «Ma tahtsin ainult kindlaks teha, kas sa ikka oled seal. Arvasin, et võiksid 
olla. Sa 

oled omal õigel kohal, poja, täpselt õigel kohal.» Muiates pani ta toru ära. 

Kümme minutit üle nelja oli ta juba liiga närviline, et kauem oodata. Raskete kohvrite koormaga 
heideldes liikus ta pansionaadi poole. Ta avas ukse ja kuulis ülalt telefoni helinat. Ta heitis pilgu 
kellale: veerand viis. Kolm lõputut minutit ootas ta hallis, läks siis vaevaliselt trepist üles ning 
mööda ülemist koridori oma ukseni. Ta keeras ukse lukust lahti ja astus sisse. 

Tuba oli tühi ja Värav ikka veel seal. 
Täis kartust, et Värav võiks hakata värelema ja kaduda, sellal kui ta üle toa sammub, kiirustas ta 
peatumata Värava juurde, haaras tugevasti oma kohvrid ja astus läbi. 

Tema suureks kergenduseks oli Väravasaal tühi. Milline vedamine, ütles ta iseendale tänulikult. 
Ainult viis minutit, see on kõik, mida ma soovin. Viis segamatut minutit. Ta pani kohvrid maha 
Värava lähedale, et olla valmis kiireks lahkumiseks. Seda tehes märkas ta, et ühe kohvri nurgast 
puudus suur tükk. August paistis raamat, mis oli pooleks lõigatud nii siledalt nagu trükikoja 
giljotiinnoaga. Selles raamatus tundis ta ära «Mein Kampfi». 

Teda ei kurvastanud raamatu kaotamine, kuid mõtteseosed, mida see äratas, ajasid teda kergelt 
iiveldama. 

Poleks ta näiteks teinud puhast kaart, kui ta esimene kord, läbi Värava löödi, oleks sattunud vastu 
serva, pool sees ja pool väljas, mis siis? Pooleks saetud mees - ja mitte sugugi ainult illusioon! 

Ta pühkis nägu ja läks juhtimiskabiini. Diktori lihtsaid juhendeid järgides viis 'ta kõik neli kera 
tetraeedri keskele kokku. Ta heitis pilgu üle kabiini seina ja leidis, et Värav oli täiesti kadunud. 
«Selge!» mõtles ta. «Kui kõik on nullis, siis Väravat ei ole.» Ta liigutas veidi valget kera. Värav 
ilmus uuesti. Vaateava sisse lülitades võis ta näha, et vähendatud pilt kujutas Väravasaali ennast. 
Niikaugele oli kõik korras, kuid saali vaadates ei osanud ta öelda, mis ajale Värav oli seatud. Ta 
liigutas veidi üht ruuminuppu. Pilt hüppas palee seinte taha ja jäi välja rippuma. Wilson lükkas 
ajanupu tagasi nulli ja hakkas seda siis väga, väga aeglaselt nihutama. Päike muutus väikesel pildil 
heledaks triibuks üle taeva, päevad vilksatasid mööda nagu aeglaselt vilkuv neoonreklaam. Ta 
liigutas nuppu veidi kiiremini, nägi maad närtsivat ja pruuniks tõmbuvat, siis lumega kaetult ja 
lõpuks jälle rohelisena. 

Wilson töötas ettevaatlikult, paremat kätt vasakuga toetades, ja sundis aastaaegu üksteise järel 
mööduma. Ta oli lugenud kümme talve, kui kuulis kusagil kaugel hääli. Ta peatus ja kuulatas, siis 
lijkkas ruuminupu kiiresti nulli, jättis ajanupu sinna, kus see oli - kümme aastat minevikus -, ja 
tormas kabiinist välja. Tal jäi napilt aega haarata oma kohvrid, need ees läbi Värava tõsta ja ise 
järele hüpata. Seekord püüdis ta eriti hoolikalt mitte puudutada ringi serva. 

Nii nagu ta oli plaanitsenudki, leidis ta ennast Väravasaalis, aga kui ta juhtseadet õigesti oli 
mõistnud, siis viibis ta seal nüüd kümme aastat enne neid sündmusi, millest hiljuti osa võttis. Ta oli 
tahtnud Diktorist veel pikema ajavahemiku taha jõuda, kuid selleks ei jätkunud aega. Järele mõeldes 
leidis ta siiski, et kui Diktor omaenese kinnitust mööda ja temalt näpatud väikese märkmiku tõen- 
dusel pärines kahekümnendast sajandist, siis jätkus kümnest aastast küllalt. Võis olla, et Diktor setles 
ajas ei viibinud. Ja kui ka viibis, siis oli alati pääseteeks Ajavärav. Oli aga mõistlik enne olukorda 
uurida kui veel mõnda hüpet teha. 

Järsku turgatas Wilsonile pähe, et Diktor võiks teda läbi Ajavärava vaateava jälgida. Peatumata 
järelemõtlemiseks, et kiirusest pole kaitset, sest vaateava sai kasutada ükskõik missugusesse ajalõiku 
vaatamiseks, tiris ta oma kaks kohvrit rutakalt juhtimiskabiini varjule. Olles juba kabiini kaitsvate 


seinte vahel, rahunes ta veidi. Ta leidis, et juhtnupud olid nullis. Kasutades sama meetodit mida juba 
kord varem, ajas ta pildi vaateavas kümme aastat edasi ja hakkas siis ettevaatlikult otsima, 
ruuminupud nullis. See oli väga raske ülesanne. Paari minuti jooksul tuli mitu kuud läbi kammida ja 
seepärast oli aja mõõtkava nii kokku surutud, et iga inimene, kes vaateavasse võis ilmuda, silmale 
tabamatu kiirusega mööda vilksatas. Mitmel korral arvas Wilson märkavat vilksatavaid varje, mis 
oleksid võinud olla inimolendid, ent kui ta ajanupu peatas, ei leidnud ta neid iial. 

Suure pahameelega mõtles Wilson, et miks selle kaks korda neetud värgi ehitaja - kes ta ka iganes 
oli - ei olnud seda varustanud skaalaga ja mingisuguse peene mõõteriistaga - näiteks nooniuse või 
millegi selletaolisega. Alles palju hiljem sai talle selgeks, et Ajavärava looja ehk ei vajanudki oma 
meeleelunditele nüsuguseid 

kohmakaid abivahendeid. Wilson oleks alla andnud, oligi juba alla andmas, kui veel üks viljatu 
nupuliigutamine täiesti juhuslikult lõppes sellega, et vaateavasse ilmus inimkuju. 

See oli tema ise, käe otsas kaks kohvrit. Ta nägi iseennast otse vaatajale vastu kõndivat, 
suuremaks muutuvat, kaduvat. Wilson vaatas üle seina, pooleldi lootes näha ennast Väravast välja 
astumas. 

Väravast aga ei tulnud kedagi. See hämmeldas teda, kuni talle meenus, et väljatuleku aega 
fikseeris nuppude seisteise s otsas, kümme aastat tulevikus. Tal oli aga nüüd käes, mis ta tahtis, ja 
ta istus rahulikult ning jälgis. Peaaegu kohe ilmusid nähtavale Diktor ja üks tema väljaanne. Ta 
meenutas olukorda, kui nägi seda pildiga vaateavas. Sealoli Bob Wilson number kolm Diktoriga tülli 
minemas ja tagasi kahekümnendasse sajandisse põgenemas. 

Nii see oli; Diktor polnud teda näinud, ei teadnud, et ta oli ilma loata Väravat kasutanud, ei 
teadnud, et ta peidab ennast kümme aastat «minevikus», ei otsi teda sealt. Ta lükkas nupud tagasi 
nulli ja jättis asja sinnapaika. 

Tähelepanu vajasid aga teised asjad, eriti toit. Tagantjärele mõeldes oleks ta ilmselt pidanud kaasa 
võtma toitu, millest oleks jätkunud vähemalt päevaks või paariks. Ja võib-olla ka pudeli 45- 
kraadilist. Ta pidi tunnistama, et ta ei olnud eriti ettenägelik. Aga ta andestas endale kergesti: oli 
raske olla ettenägelik, kui tulevik aina tagantpoolt esile kerkis. «Olgu peale, Bob-vanapoiss,» ütles ta 
endale valjusti, «vaatame järele, kas pärismaalased on nii sõbralikud, nagu neid reklaamiti.» 

Palee selles väikeses osas, mida ta tundis, ettevaatlikult maad kuulates ei avastanud ta ei 
inimolendeid ega ka mingisugust muud elu, isegi mitte putukaid. See koht oli surnud, steriilne, nii 
liikumatu ja elutu nagu vaateaken. Ta hüüatas korra, lihtsalt selleks, et mingit häält kuulda. Kajad 
panid ta võdisema ja ta ei korranud seda enam. 

Ruumide arhitektuur tekitas temas hämmeldust. Mitte et see oleks talle üksnes kogemuslikult 
võõras olnud - selleks oli ta ette valmistatud -, aga vähesed erandid välja arvatud, näisid need ruumid 
inimolendite jabks täiesti sobimatuina. Suured saalid olid nii ruumikad, et võinuksid mahutada 
korraga kümme tuhat inimest, kui 

ainult oleks olnud põrandaid, millel seista. Põrandaid selle sõna tavalises mõttes - tasaste või enam- 
vähem tasaste pindadena - enamasti ei olnudki. Ühte käiku mööda minnes jõudis Wilson äkki suure 
mõistatusliku avause juurde ja oleks peaaegu alla kukkunud, kui poleks viimasel hetkel märganud, et 
tee jalge all lõpeb. Ta roomas ettevaatlikult edasi ja vaatas üle serva. Käigu suue avanes kõrgel 
justkui mingi kaevuse seinas. Allpool sein taandus, nii et ei olnud isegi vertikaalset pinda, mida silm 
võinuks jälgida. Kaugel all kaardus sein tagasi ja kohtus vastasseinaga, kuid mittekorralikult põranda 
kaudu, vaid otse teravnurga all. 

Seintes oli ümberringi veel teisigi avausi, inimolenditele niisama kasutamiskõlbmatuid kui see, 


millesse ta küürutades vaatas. ««Kõrged olendid»,» sosistas ta endamisi. Kogu ta ninakus oli temast 
kadunud. Ta läks mööda tuldud teed läbi peene tolmu tagasi ja jõudis tuttavasse, peaaegu sõbralikku 
Väravasaali. 

Teisel katsel püüdis ta jälgida ainult neid käike ja tube, mis näisid ilmselt inimeste jaoks tehtud 
olevat. Ta oli juba aru saanud, mis tähendus palee nendel osadel pidi olema: seal olid teenijate või 
tõenäolisemalt orjade ruumid. Neisse piirkondadesse hoidudes sai ta julguse tagasi. Olgugi täiesti 
mahajäetud, tundusid toad ja koridorid, mis näisid olevat inimeste jaoks ehitatud, sõbralike ja hubas- 
tena, võrreldes ülejäänud hiigelhoonega. Alatine ilma nähtava allikata valgustus ja ääretu vaikus 
häirisid teda ikka veel, kuid mitte niipalju, et ta oleks tasakaalust välja läinud nagu «kõrgete 
olendite» gargantualikes, salapäraselt kõverdatud kambrites. 

Ta oli peaaegu juba kaotanud lootuse leida teed paleest välja ning mõtles tagasi pöörduda, kui 
koridor, mida mööda ta läks, tegi käänaku ja ta leidis end ereda päikesevalguse käes. 

Ta seisis laia järsu kaldtee tipul, mis laskus lehvikuna alla ehituse aluseni. Seal, vähemalt viiesaja 
jardi kaugusel, kohtus kaldtee sillutis muru, puude ja põõsaste rohelusega. See oli sama kirgas, 
rahulik ja tuttav pilt, mida ta oli vaadanud, kui ta koos Dikboriga paari tunni eest kümmeaastat 
tulevikus einestas. 

Veidi aega seisis Wilson paigal, ahmides endasse päikesepaistet, neelates sooja kevadpäeva 
meeltülendavat ilu. 

«Kõik läheb korda!» juubeldas ta. «See paik on suurepärane!» 

Aeglaselt astus Wilson mööda kaldteed alla ja ta pilk otsis inimolendeid. Ta oli poolel teel, kui 
nägi väikest kogu üsna kaldtee otsa lähedal puude vahelt lagedale ilmuvat. Täis rõõmsat erutust 
hüüdis Wilson teda. Laps - see oli nimelt laps, keda ta nägi - vaatas üles, silmitses teda hetke ja 
põgenes siis tagasi puude varju. 

«Liiga tormakas oled, Robert,» tõreles ta endaga. «Ära hirmuta neid. Ole rahulik.» See 
vahejuhtum aga ei rikkunud ta tuju. Kus oli lapsi, seal pidid olema ka vanemad, ühiskond, soodsad 
võimalused helge peaga noormehele, kes maailma asju jagab. Aeglasel sammul astus ta allapoole. 

Kohast, kuhu laps oli kadunud, ilmus nähtavale mees. Wilson peatus. Mees uuris teda ja astus 
kõhkevalt paar «sammu edasi. «Tule siia!» kutsus Wilson sõbralikul häälel. «Ma ei tee sulle viga.» 

Vaevalt et mees tema sõnadest aru sai, kuid ta lähenes aeglaselt. Sillutise serva juures ta peatus, 
silmitses seda ja ei tulnud enam edasi. 

Wilsoni peas vilksatas midagi käitumistüüpidest, seostus sellega, mida ta palees oli näinud, ja 
selle vähesega, mis Diktor talle oli rääkinud. «Kui «Antropoloogia I» lugemiseks kulunud aeg mitte 
täiesti maha visatud pole,» ütles ta endale, «siis on palee tabu, kaldtee, millel ma seisan, on tabu, ja 
koos sellega olen ka mina tabu. Kasuta olukorda, poiss, kasuta olukorda!» 

Ta liikus edasi sillutise servani ja vältis hoolega sellelt mahaastumist. Mees laskus põlvili ja pani 
langetatud päi pihud kausina kokku. Kõhklemata puudutas Wilson tema laupa. Mees tõusis uuesti 
püsti ja tema nägu säras. 

«See ei paku põrmugi pinget,» ütles Wilson. «Kaldteel peaksin ma ta maha laskma.» 

Tema Reede kallutas pea viltu, näis olevat hämmelduses ja vastas sügaval meloodilisel häälel. 
Sõnad olid voolavad ja võõrad ja kõlasid nagu fraas mõnest laulust. «Sa peaksid oma häälega raha 
tegema,» lausus Wilson imetlevalt. «Mõned on palju kehvema häälega kuulsusteks saanud. Aga olgu 
peale, mine nüüd ja too midagi süüa. Toitu.»Ta näitas oma suu peale. 

Mees näis kõhklevat ja kõneles veel kord. Bob Wilson pistis käe taskusse ja võttis välja varastatud 
märkmiku. 

Ta otsis üles sona «sööma» ja vaatas siis sõna «toit». Neil oli üks ja sama vaste. «Blellan,» hääldas 
ta hoolikalt. «Blellaaaan?» 

«Blellaaaaaaaan,» jäi Wilson nõusse. «Sa pead mu aktsenti vabandama. Tee kiiresti.» Ta püüdis 
sõnastikust leida «kiirustama», kuid seda sõna seal ei olnud. See mõiste kas puudus keeles või ei 
olnud Diktor pidanud vajalikuks seda üles märkida. Wilson aga mõtles: selle asja korraldame varsti 
ära; kui neil niisugust sõna ei ole, siis ma annan selle neile. 

Mees lahkus. 

Wilson seadis ennast türklase kombel istuma ja veetis aega märkmiku uurimisega. Ta leidis, et see, 
kui kiiresti ta siin edasi jõuab, sõltub ainult ajast, mis tal kulub vaba suhtlemise saavutamiseks. Ta 
jõudis aga järele vaadata ainult paar tavalisemat nimisõna, kui tema esimene tuttav koos 
seltskonnaga tagasi tuli. 

Rongkäigu eesotsas oli väga vana, valgejuukseline, kuid ilma habemeta mees. Ka kõik teised 
mehed olid habemeta. Ta kõndis baldahhiini all, mida kandsid neli noorukit. Ainult temal üksi kõigi 
teiste hulgas oli seljas küllalt riideid, et mujale kui supelranda minna. Ta näis tundvat ennast 
ebamugavalt mingisuguses toogataolises rüüs, mis paistis olevat oma elu alustanud triibulise 
varikatusena. Tema oli siin ilmselt peamees. 

Wilson otsis kiiresti üles sõna «pealik». Pealikut tähendas sõna «diktor». 
See ei oleks tohtinud teda üllatada, kuid üllatas siiski. Ometi oli loogiliselt täiesti võimalik, et 
«Diktor» oli pigem tiitel kui pärisnimi. See polnud talle lihtsalt varem pähe tulnud. 

Diktor oli sõna alla lisanud märkuse. «Üks väheseid sõnu,» luges Wilson, «mida võib mõninga 
tõenäosusega pidada pärinevaks surnud keeltest. See sõna, mõnikümmend sõna veel ja keele enda 
grammatiline struktuur näivad olevat ainsaks sidemeks «hüljatute» keele ja inglise keele vahel.» 

Pealik seisatas Wilsoni ees, just sillutise serva ääres. «Noh, diktor,» käskis Wilson, «põlvita maha. 
Sulle ei tehta erandit.» Ta osutas maha. Pealik laskus põlvili. Wilson puudutas ta laupa. 

Kaasatoodud toit oli rikkalik ja väga suupärane. Wilson sõi aeglaselt ja väärikalt, pidades meeles, 
kui tähtis 

on õiget muljet jätta. Sellal kui ta sõi, laulis kogu seltskond talle serenaadi. Wilson pidi möönma, et 
lauldi väga hästi. Nende harmooniapõhimõtted tundusid Wilsonile pisut veidratena ja esitus 
tervikuna näis olevat primitiivne, kuid hääled olid puhtad ja mahedad ning nad laulsid nii, nagu 
tunneksid nad sellest mõnu. 

Kontsert andis Wilsonile hea mõtte. Kui ta oli nälja kustutanud, andis ta pealikule üma väikese 
asendamatu märkmiku abil mõista, et tema ja ta kaaskond peavad sinnasamasse ootama jääma. Siis 
läks ta Väravasaali ning tõi sealt kaasa grammofoni ja tosina väljavalitud plaate. Ta kostitas neid 
plaadikontserdiga «moodsast» muusikast. 

Nende reageerimine ületas tema lootused. «Begin the Beguine»' pani pisarad mööda vana pealiku 
palgeid voolama. Tšaikovski Esimene kontsert si-bemoll minoor tegi nad lihtsalt pööraseks. Nad 
vappusid. Nad hoidsid päid kinni ja ägasid. Nad karjusid heakskiitvalt. Teist asa ei hakanud Wilson 
neile enam mängima, vaid selle asemel rahustas nad «Bolero» sundiva monotoonsusega maha. 

«Diktor,» ütles Wilson - ta ei mõelnud mitte vana pealikut - «Diktor, vana sõber, sa olid need 
inimesed kindlasti läbi näinud, kui saatsid mind sisseoste tegema. Selle aja peale, kui sina välja 
ilmud - kui sa üldse ilmud -, olen mina siin peremees.» 

Wilsoni tõus võimule oli rohkem võidukäik kui võitlus ülemvõimu pärast. Selles oli väga vähe 
dramaatilist. Mida iganes «kõrged olendid» inimsooga olid teinud, see oli neile jätnud ainult välise 
sarnasuse, kuid tugevasti muutnud loomust. Neil sõnavõtlikel sõbralikel lastel, kellega Wilsonil tuli 
tegemist teha, oli vähe ühist käratsevate, labaste, tugevate, rabelevate inimeste karjaga, kes ennast 
kunagi Ameerika ühendriikide rahvaks oli nimetanud. 


Vahe oli umbes niisugune nagu džörsi tõugu ja pikasarvelist tõugu veiste vahel või koker- 
spanjelite ja huntide vahel. Võitlusiha oli neist kadunud. Neil ei puudunud põrmugi intelligentsus ja 
kultuur; kadunud oli võistlusvaim, iha võimu järele. 

Wilson oli nende omaduste ainuamanik. 
Aga isegi temal kadus huvi mängida mängu, mille ta alati võitis. Olles ennast peremehena maksma 
pannud 


1 «Alakem begiini»,ameerika džässklarnetisti ning dirigendi Artie Shaw' (sünd, 1910. a.) tuntud 
orkestripala. 

sellega, et asus elama paleesse ja esines lahkunud «kõrgete olendite» asevalitsejana -, organiseeris ta 
mõnda aega teatud üritusi, mis pidid kultuuri «kaasaja tasemele» tõstma: muusikariistade 
taasleiutamine, süstemaatilise postiteenistuse sisseseadmine, rõivamoodide taaslaamine ja kaks 
hooaega järjest sama moe kandmise tabuks kuulutamine. Viimasesse üritusse peitis ta kavala mõtte. 
Ta arvestas, et kui naistes äratada tõsine huvi uhkeldamise vastu, siis püüe nende soove rahuldada 
hakkab mehi tagant kihutama. Kohalikul kultuuril puudus liikumapanev jõud, ta libises allamäge. 
Wilson püüdis neile seda liikumapanevat jõudu anda. 

Inimesed tegutsesid vastavalt tema soovidele, ent kuidagi uimaselt, nagu koer, kes teeb mingit 

trikki seepärast, et peremees seda soovib, aga mitte seepärast, et ta selle mõttest aru saab. 

Wilson tüdines sellest varsti. 

Endist viisi aga köitis tema mõtteid «kõrgete olendite» ja eriti Ajavärava saladus. Ta oli segatüüp, 
pooleldi teoinimene, pooleldi filasoof. Nüüd oli kord filasoofi käes. 

Ta tundis vaimset vajadust luua Ajaväravaga. seatud nähtuste fuüsilis-matemaatiline mudel. Ta 
tuligi ühega toime. See ei olnud ehk hea mudel, kuid vastas siiski kõikidele nõuetele. Kujutlege 
tasast pinda, näiteks paberilehte või, veel parem, siidist taskurätti. Just nimelt siidist, sest siid ei ole 
jäik, annab end kergesti kakku keerata ja säilitab samal ajal riide pinnal kõik kahemõõtmelise kon- 
tiinuumi' eriomased tunnused. Olgu koelõngad ajamõõde või -suund, lõimelõngad aga esitagu kõiki 
kolme ruumimõõdet. 

Tindiplekk taskurätil kujutagu Ajaväravat. Taskurätti kokku keerates võib selle tindipleki asetada 
vastamisi ükskõik missuguse teise kohaga siidil. Kui need kaks kohta pöidla ja nimetissõrme vahel 
kokku vajutada, on juhtseade tööasendis, Ajaväravan avatud, ja selle siiditüki mikroskoopiline 
asukas võib otse ühelt kihilt teisele ronida, ilma et üleks vaja läbida vahemaad siidi pinnal. 

See mudel on ebatäiuslik, pilt on staatiline, kuid füüsiline pilt on ju paratamatult piiratud seda 
kujutleva isiku meelelise kogemusega. 


1 Kontiiniu m (lad.k. continum 'pidev, katkematu”) - matemaatikas punktide või arvude 
pidevalt jätkuv kogu. 

Ta ei suutnud otsusele jõuda, kas neljamõõtmelise kontiinuumi-kolm ruumimõõdet ja üks 
ajamõõde - kokkuvoltimise kontseptsioon, mis «avatud» Väravat seletab, eeldab veel üht, kõrgemat 
järku mõõdet, milles voltimine toimub. Nii tundus küll, kuid see võis johtuda lihtsalt inimmõistuse 
piiratusest. «Kokkuvoltimiseks» läheb vaja üksnes «tühja ruumi», kuid «tühi ruum» on täiesti 
mõttetu mõiste - seda teadmaks oli ta küllalt matemaatik. 

Kui neljamõõtmelise kontiinuumi «mahutamiseks» on vaja kõrgemat järku mõõdet, siis peab 
ruumi ja aja mõõtmete arv kujunema lõpmatuks, sest igat järku mõõde nõuab enda olemasoluks 


järgmist, kõrgemat järku mõõdet. 

«Lõpmatu» oli aga jällegi mõttetu mõiste. «Lahtine hulk» oli veidi parem, kuid mitte eriti. 

Üks teine mõttekäik viis ta järeldusele, et peale tema meeltega tajutava nelja mõõtme on 
tõenäoliselt olemas vähemalt veel üks mõõde - Ajavärav ise. Wilson muutus Värava juhtnuppude 
käsitsemisel küllalt osavaks, kuid ta ei saanud iial kõige udusematki aimu sellest, kuidas see töötas 
või kuidas oli ehitatud. Talle näis, et Ajavärava ühendamiseks aegruumiga pidi ehitajatel kindlasti 
olema võime seista väljaspool piire, mis teda aheldasid. Seda ideed ei suutnud ta kujutlusega haarata. 

Ta kahtlustas, et nähtav juhtseade oli lihtsalt süsteemi jätk, mis kuskilt väljastpoolt tema 
harjumuspärasesse ruumi ulatus. Ka palee ise võis olla üksnes kolmemõõtmeline osa mingist 
keerukamast struktuurist. Niisugune eeldus aitaks seletada tema ehitusviisi, mis muidu jääb aru- 
saamatuks. 

Wilsonil tekkis vastupandamatu iha rohkem teada saada neist kummalistest «kõrgetest olenditest», 
kes.olid tulnud ja. valitsenud inimsugu, ehitanud selle palee ja Värava ning läinud jälle ära ja kelle 
kiiluvees ta oli paisatud oma ajast kolmekümne aastatuhande kaugusele. 

Inimestele ei olnud nad midagi muudkui pühaks peetav müüt, hulk vastuolulisi traditsioone. Neist 
polnud säilinud ühtegi pilti, mitte jälgegi nende kirjutistest ega mitte ühtegi nende tööd peale 
Norkaali Suurpalee ja Ajavärava. Säilinud oli aga korvamatu kaotuse tunne nende valitsuse all olnud 
rahva südames, tunne, mida väljendas see, kuidas nad ise ennast nimetasid - «hüljatud». 

Wilson hakkas juhtnuppude ja vaateava abil ajas tahapoole ehitajate jälgi ajama. See oli 
aeganõudev töö, nagu ta juba varemgi oli leidnud. Mööduv vari, tüütu taasjälgimine - ja nurjumine. 
Ükskord oli ta täiesti kindel, et oli vaateavas niisugust varju näinud. Ta tõmbas nuppu nii palju 

tagasi, et oli kindlasti sellest uuesti möödas, varustas ennast toidu ja joogiga ning jäi ootama. 

Ta ootas kolm nädalat. 

Vari võis mööduda neil tundidel, mis ta oli sunnitud ohverdama magamisele. Ta oli aga kindel, et on 
õiges perioodis, ning aina valvas. 

Ta nägi seda. 

See liikus Värava poole. 

Kui ta ennast uuesti koguda suutis, oli ta juba pooles koridoris, mis saalist välja viis. Ta sai aru, et oli 
kisendanud. Ikka veel värises ta vapustusest. 

Veidi hiljem sundis ta ennast saali tagasi minema, kus ta kõrvalepööratud pilgul sisenes 
juhtimiskabiini ja lükkas nupud tagasi nulli. Siis taganes ta sealt kiirustades välja, lahkus saalist ja 
läks ara oma tubadesse. Enam kui kahe aasta jooksul pärast seda ei puudutanud ta juhtnuppe ega 
astunud Väravasaali. 

Tema vaimu ei. vapustanud mitte hirm kehalise hädaohu eesega ka olendi välimus - ta ei suutnud 
üldsegi meenutada, kuidas too välja nägi. Ühe hetke jooksul oli teda hoopis läbinud lõpmata 
keerukas kurbustunne, ta oli tajunud traagikat, talumatut ja väljapääsmatut südamevalu, ääretut 
väsimust. Teda oli löödud emotsioonidega, mis mitmekordselt ületasid tema närvisüsteemi 
talumisvõime ja mida kogema ta oli niisama halvasti kohastunud kui auster viiulit mängima. 
Wilson tundis, et oli «kõrgetest olenditest» kõik teada saanud, mida inimene oma talumisvõime 
piirides võis teada saada. Ta ei olnud enam uudishimulik. Selle alistava emotsiooni vari rikkus ta 
une, nii etta tihti üleni higisena painavatest unenägudest ärkas. 

Teda vaevas veel üks probleem - küsimus temast endast ja tema silmusklemistest läbi aja. Talle 
tegi ikka veel muret see, et oli kohanud iseennast tagasi tulemas, 

kui nii saab öelda, oli rääkinud iseendaga, võidelnud iseendaga. 

Missugune isik nendest oli tema ise? 
Ta teadis, et ta oli kõik nemad, sest ta mäletas, kuidas oli olnud igaüks neist. Kuidas aga oli lugu siis, 
kui korraga oli kohal rohkem kui üks? 

Ilmne vajadus sundis teda mitteidentsuse põhimõtet laiendama, nii et see kehtiks ka ego kohta: 
«ükski asi pole identne mingi muu asjaga, isegi mitte iseendaga». Neljamõõtmelises kontiinuumis on 
iga sündmus täiesti iseseisev, tal on oma ruumikoordinaadid ja oma aeg. See Bob Wilson, kes ta oli 
just praegu, ei olnud see Bob Wilson, kes ta oli olnud kümne minuti eest. Kumbki neist oli nelja- 
mõõtmelise protsessi eraldi lõik. Üks nendest meenutas teist paljudes üksikasjades, nii nagu üks 
leivaviil meenutab oma naaberviilu. Aga nad ei olnud mitte üks ja sama Bob Wilson - nad erinesid 
teineteisest ajas. 

Kui ta iseenda peale tagasi oli sattunud, oli see vahe ilmsiks tulnud, sest siis lahutas pigem ruum kui 
aeg, ja juhtumisi võimaldasid ta meeleelundid näha ruumi-vahemaad, kuna erinevust ajas suutis ta 
ainult meenutada. Tagasi mõeldes tulid talle meelde paljud erinevad Bob Wilsonid: imik, väike laps, 
nooruk, noormees. Kõik nad olid erinevad - ta teadis seda. Ainus, mis neid identsuse tajumiseks 
kokku sidus, oli mälu pidevus. 

Ning seesama - neid kõiki läbiv mälujälg - sidus ühel teatud segasel pärastlõunal kokku ka nood 
kolm, ei, neli Bob Wilsonit. Erakordseks jäi sealjuures üksnes ajas rändamine ise. 

Siis olid veel mõned väikesed asjad: «vaba tahte» olemus, entroopiaprobleem, energia ja massi 
jäävuse seadus. Ta sai nüüd aru, et kahte viimast tuli laiendada või üldistada, et nad hõlmaksid 
juhtumeid, kus Ajavärav või midagi selletaolist võimaldab massi, energia või entroopia läbiimbumist 
kontiinuumi ühest osast teise. Muus osas olid nad muutumatud ja õiged. Vaba tahtega oli teine lugu. 
Seda ei saanud naljaks pöörata, sest kriteeriumiks oli otsene kogemus: ta oli ju oma vabal tahtel 
sama stseeni korduvalt uuesti loonud. Inimese tahet tuli ilmselt käsitada kui ühte kontiinuumis 
protsesse kujundavaist faktoreist: ego'le oli see «vaba», objektiivselt aga ettemääratud. 

Ja ometi oli tema viimane samm, millega ta vältis Diktorit, ilmselt muutnud sündmuste kulgu. Ta 
oli siin ja valitses maad, tegi seda juba palju aastaid, aga Diktor polnud nähtavale ilmunud. Kas oli 
võimalik, et iga «tõe- 

liselt» vaba tahte akt loob uue ja erineva tuleviku? Paljud filosoofid olid niimoodi mõtelnud. 

Selles tulevikus ei tundunud olevat niisugust isikut nagu Diktor - mitte kusagil ega mitte kunagi. 

Kui Wilsoni esimesed kümme aastat tulevikus hakkasid lõpule jõudma, muutus ta järjest 
närvilisemaks, aina vähem kindlaks oma arvamuses. Pagan võtaks, mõtles ta, kui Diktor kavatseb 
nähtavale ilmuda, siis on tal ülim aeg seda teha. Wilson ihkas temaga rinnutsi kokku minna, selgeks 
teha, kumb neist oli peremees. 

Tal olid üle kogu «hüljatute» maa laiali paigutatud agendid juhtnööridega vahistada iga mees, 
kelle näol kasvab karvu, ja toimetada ta paleesse. Väravasaali valvas Wilson ise. 

Ta üritas Diktorit tulevikust otsida, kuid tal polnud märkimisväärset edu. Kolm korda märkas ta 
mingit varju ja sai selle kätte, kuid ikka oli see tema ise. Igavusest ja osalt ka uudishimust tegi ta 
katset näha protsessi teist otsa, püüdis uuesti leida oma kunagist kodu kolmkümmend tuhat aastat 
minevikus. 

See oli aeganõudev töö. Mida kaugemale keskkohast ajanupp liikus, seda raskem oli seda juhtida. 
Ta pidi kannatlikult harjutama, et suuta kujutist soovitud ajastus umbes sajandi täpsusegagi peatada. 
Harjutamise ajal avastas ta selle, mida oli kunagi otsinud, - peenjuhtimise, tegelikult nooniuse. See 
oli niisama lihtne kui põhijuhtimine, ainult et nupu nihutamise asemel tuli seda keerata. 

Ta sai kätte kahekümnenda sajandi, määras automudelite, arhitektuuri ja muude üldtunnuste abil 
umbkaudu kindlaks aasta ja peatus siis, kui uskus olevat aasta 1952. 

Ruuminuppude hoolikas nihutamine viis ta pärast mitmeid viltuläinud katseid - sest kujutiselt ei 
olnud võimalik teeviitasid lugeda - ülikoolilinna, kust ta oli alustanud. 


Ta otsis üles oma pansionaadi ja viis Värava oma tuppa. See oli tühi, mööblitki ei olnud. Ta proovis 
uuesti aasta varem. Nüüd oli katse edukas: tema tuba, tema mööbel, aga tuba oli tühi. Wilson keeras 
nuppu kiiresti tagasi ja otsis varje. 

Käes! Ta peatas kujutise. Toas oli kolm inimest, aga kujutis oli liiga väike ja valgus liiga nõrk, et 
ta oleks võinud kindel olla, kas mõni nendest oli tema või mitte. Ta kummardus lähemale ja uuris 
stseeni. 

Wilson kuulis tuhmi mütsatust väljaspool kabiini. Ta ajas end sirgu ja vaatas üle külgseina. 
Põrandal oli sirakil lõtv inimkogu. Selle lähedal lebas lömmis ning päevinäinud kaabu. 

Wilson seisis ei tea kui kaua täiesti liikumatult ning jõllitas kahte ülearust asja, kaabut ja meest, 
peas tühjus ning vaim vapustatud. Tal polnud vaja teadvusetut kogu uurida, et selle isikut kindlaks 
teha. T,a teadis. ..tate adis, et see oli tema noorem mina, kes oli kogemata löödud läbi Ajavärava. 

Teda ei vapustanud mitte see fakt ise. Ta polnud seda küll eriti oodanud, sest oli esialgu katseks 
järeldanud, et elab nüüd teistsuguses tulevikus kui see, milles ta oli esmakordselt Ajaväravat ümber 
paigutanud. Ta oli olnud. teadlik, et see võib siiski juhtuda, ja et see juhtus, ei üllatanud teda. 

Tol ajal, kui see juhtus, oli tema ise olnud ainuspealtvaataja! 
Tema oli Diktor. Tema oligi toosama Diktor. Tema oli see ainuke Diktor! 

Ta ei leia kunagi Diktorit ega lahenda temaga mingit tüli. Tal pole kunagi tarvis karta Diktori 
tulekut. Mitte kunagi pole olnud ja mitte kunagi ei ole ega tule ühtegi teist Diktoriks kutsutavat 
isikut, sest Diktor polnud kunagi olnud ega saa kunagi olema keegi teine kui tema ise. 

Järele mõeldes tundus olevat üsna selge, et ta pidi olema Diktor. Sellele osutasid väga paljud 
tõendid. Ja siiski ei olnud see varem selge. Iga sarnasus tema ja Diktori vahel, meenutas ta, oli 
tekkinud mõistuslikel kaalutlustel - tavaliselt tema soovist teist üldjoontes ahvida ning sel moel 
kindlustada oma võimu ja autoriteeti, enne kui «teine» Diktor välja ilmub. Sel põhjusel oli ta ennast 
neissamades eluruumides sisse seadnud, mida oli kasutanud «Diktor», - et need oleksid enne «tema» 
omad. 

Tema rahvas kutsus teda muidugi Diktoriks, kuid see ei olnud talle midagi tähendanud, sest selle 
tiitliga kutsuti igaüht, kes juhtis, isegi tähtsusetuid alampealikuid, kes olid tema kohalikud haldurid. 

Ta oli endale kasvatanud samasuguse habeme, nagu seda oli kandnud Diktor, osalt «teise» mehe 
eeskuju jäljendamiseks, rohkem aga selleks, et ennast «hüljatute» habemetutest meestest eraldada. 
See lisas talle mõjukust, suurendas tema pühadust. Ta näpitses oma habemes lõuga. 

Siiski näis veidrana, et talle polnud meelde tulnud, et tema enda praegune väljanägemine langes 
kokku «Diktori» välimusega. «Diktor» oli olnud vanem mees. Tema ise oli ainult kolmekümne 
kahene, sellest kümme aastat elatud siin, kakskümmend kaks seal. 

Diktorit oli ta pidanud umbes neljakümne viieseks. Võib-olla usuks erapooletu kõrvaltvaataja, et 
ka tema on umbes samavanune. Tema juustes ja habemes oli halli - oli olnud sellest aastast alates, 
kus tal liiga hästi õnnestus «kõrgete olendite» järele luurata. Ta näos oli sügavaid jooni. «Ei 
kroonikandja eales rahu saa. ..» Maa valitsemine, isegi kui see on rahuküllane Arkaadia, valmistab 
inimesele muresid, hoiab teda öösiti ärkvel. 

Ei, ta ei kurtnud, see oli olnud hea elu, suur elu, igal juhul parem kõigest, mida iidne minevik 
oleks võinud pakkuda. 

Igal juhul oli ta otsinud neljakümnendates eluaastates meest, kelle nägu ta kümne aasta tagant 
üksnes uduselt mäletas ja kelle pilti tal ei olnud. Ta polnud kunagi taibanud seda ähmast nägu 
omaenda praeguse näoga seostada. Loomulikult mitte. 

Oli aga veel teisi pisiasju. Näiteks Arma. Kolme aasta eest oli ta umbes samasuguse välimusega 


näitsiku välja valinud ja oma majapidamisse tööle võtnud. Sentimentaalse mälestusena tüdrukust, 
keda ta kunagi armastas, oli ta neiule uueks nimeks andnud Arma. Oli loogiliseit vajalik, et need 
kaks oleksid üks ja sama tüdruk. Mitte kaks Armat, vaid üksainus. 

Aga «esimene» Arma, nii nagu Bob teda mäletas, oli olnud palju nägusam. 

Hm - ilmselt pidi tema enda vaatepunkt muutunud olema. Ta möönis endale, et tal oli naiste 
täiuslikust ilust küllastumiseks palju rohkem võimalusi olnud kui tema noorel sõbral seal põrandal. 
Muiates meenutas ta, kuidas tal oli vajalikuks osutunud ümbritseda ennast keeruka tabude 
süsteemiga, et oma rahva meheleminekuhimulisi tütreid endast suurema osa ajast eemal hoida. Ta oli 
lasknud ühe võrengu lossi lähedal jões ainult enese tarbeks pühitseda, et ta saaks ujuda ilma alatasa 
näkiparve takerdumata. 

Mees põrandal ägas, kuid ei avanud silmi. 

Wilson, Diktor, kummardus tema kohale, kuid ei püüd 

nud teda toibutada. Ta oli põhjendatult kindel, et mees ei olnud tõsiselt viga saanud. Wilson ei 
tahtnud, et ta ärkaks enne, kui tema oma mõtted täiesti korda on saanud. 

Tal oli vaja üks töö ära teha, töö, mida pidi tegema ülipeenelt, ilma veata. Igaüks, mõtles ta kõvera 
naeratusega, teeb plaane, et hoolitseda oma tuleviku eest. 

Tema hakkas hoolitsema oma mineviku eest. . 

Tuli lahendada küsimus, mis ajale tuli Värav seada, kui ta hakkab oma varasemat mina tagasi 
saatma. Häälestanud mõne minuti eest Värava oma toas toimunud stseenile, tabas ta tegevuse just sel 
hetkel, mil tema varasem mina Väravast läbi löödi. Tema tagasisaatmiseks pidi ta ajanuppu veidi 
ümber seadma, et tabada hetke kusagil kella kahe paiku tol teatud päeval. See peaks olema küllalt 
lihtne. Tal tarvitseb ainult otsida lühikeses sektoris, kuni leiab oma varasema mina üksinda laua taga 
töötamas. 

Ajavärav oli aga ilmunud tema tuppa hilisemal tunnil - ta oli just praegu seda niimoodi teinud. Ta 
sattus segadusse. 

Üks hetk, nii: kui ta ajanupu ümber seab, ilmub Värav tema tuppa varem, jääb sinna ja lihtsalt 
sulab kokku oma «taasilmumisega» umbes tund aega hiljem. Jah, nii oli õige. Inimesele toas lihtsalt 
näib, nagu oleks Ajavärav olnud seal kogu aja umbes kella kahest peale. 

Mida ta ka oli olnud. Wilson juba hoolitseb selle eest. 

Ajaväravaga seotud nähtused olid talle küll tuttavad, kuid sellest hoolimata läks vaja tugevat ja 
täpset vaimset pingutust, et mõtelda teisiti kui kestvusmõistete abil, et vaadata asju igaviku 
seisukohalt. 

Ja mis teha kaabuga? Ta võttis selle üles ja proovis pähe. See ei sobinud eriti hästi, ilmselt 
seepärast, et ta kandis nüüd pikemaid juukseid. Kaabu tuli panna sinna, kust see leitakse. .. ah jaa - 
juhtimiskabiini. Samuti ka märkmik. 

Märkmik, märkmik. .. hm. Sellega oli asi kuidagi imelik. Kui märkmik, mille tema varastas, oli 
umbes nelja aasta eest lõplikult kapsastunud ja peaaegu mitteloetavuseni ära kulunud, siis oli ta selle 
sisu hoolikalt uude märkmikku ümber kirjutanud - pigem selleks, et värskendada oma mälu inglise 
keele osas, kui et ta oleks selle kui abivahendi järele vajadust tundnud. Ärakulunud märkmiku 

oli ta hävitanud. Ta kavatses võtta ja jätta leidmiseks uue märkmiku. 

Sel juhul polnud kunagi kahte märkmikku olnudki. Tema praegune märkmik 
muutub pärast seda, kui ta viiakse läbi Värava kümme (astat minevikku, selleks märkmikuks, millest 
ta selle oli ümber kirjutanud. Nad olid lihtsalt ühe ja sama füüsilise protsessi eri segmendid, mis 


Värava abil olid teatud ajaks kõrvuti kulgema pandud. 
Nii nagu oli juhtunud tema engaga ühel pärastlõunal. 
Ta kahetses, et oli kulunud märkmiku ära visanud. Oleks see tal käepärast, siis saaks ta märkmikke 
võrrelda ja veenduda, et need on identsed, välja arvatud suurenevast entroopiast tulenev kulumine ja 
lagunemine. 
Millal ta aga oli keele ära õppinud, nii et suutis seesuguse sõnastiku koostada? Kui ta märkmiku 

kopeeris, siis oli ta tõepoolest keelt osanud, ümberkirjutamine ei olnudki tegelikult vajalik. 
Aga ta oli selle ümber kirjutanud. 
Füüsilise protsessi oli ta mõttes sirgjooneliseks saanud, kuid vaimne protsess, mida see esindas, oli 
täiesti ringikujuline. Tema vanem mina oli õpetanud tema nooremale minale keelt, mida vanem mina 
oskas seepärast, et noorem mina muutus pärast õpetamist vanemaks minaks ja oli seetõttu võimeline 
õpetama. Kus oli aga algus? 
Kumb oli enne, kas kana või muna? 

Kasse toidetakse rottidega, siis võetakse kassidel nahad maha ja söödetakse nende keredega rotte, 
kellega omakorda toidetakse kasse. Igiliikurist karusnahakasvatus. 

Kui jumal lõi maailma, kes lõi siis jumala? 
Kes kirjutas märkmiku? Kes pani ahelale alguse? 
Ta tundis vaimset meeleheidet, nagu tunneks iga aus filosoof. Ta teadis, et tal on niisuguste 
probleemide mõistmiseks umbes niisama palju väljavaateid kui šoti lambakoeral arusaamiseks, 
kuidas koeratoit konservikarpi satub. Talle oli rohkem jõukohane rakenduspsühholoogia, ja see 
meenutas talle, et olid olemas teatud raamatud, mis osutuksid tema nooremale minale väga 
kasulikuks, kui ta hakkab õppima, kuidas tulla toime selle maa poliitiliste probleemidega, mida ta 
hakkab valitsema. Ta otsustas koostada vastava nimekirja. 
Mees põrandal liigutas ennast jälle ja tõusis istukile. 

Wilson teadis, et oli tulnud aeg, mil ta pidi oma mineviku kindlustama. Ta polnud põrmugi mures; ta 
tundis kindlat veendumust nagu mängur, kes «tunneb ette», kes teab, mis numbrit täringud järgmisel 
veeretamisel näitavad. 

Ta kummardus oma teise mina kohale. 

«Oled sa terve?» küsis ta. 

«Vist küll,» pomises noorem mees. Ta katsus käega oma verist nägu. «Mu pea lõhub.» 

«Usun seda,» nõustus Wilson. «Sa tulid läbi, pea ees. Küllap lõid pea ära, kui maandusid.» 

Tema noorem mina ei paistnud ta sõnadest kohe täiesti aru saavat. Ta vahtis juhmilt ringi, nagu 
püüaks selgusele jõuda, kus ta on. Siis ta sõnas: «Tulin läbi? Millest ma läbi tulin?» 

«Loomulikult Väravast,» ütles Wilson talle. Ta viitas peaga Värava suunas, tundes, et pilk sellele 
toob ikka veel uimase noorema Wilsoni arusaamisele. 

Noor Wilson vaatas näidatud suunas üle õla, ajas end võpatades sirgu, raputas pead ja sulges 
silmad. Ta avas need uuesti veidi aja pärast, otsekui oleks lühidalt palvetanud, ja küsis: «Kas ma 
tulin läbi selle?» 

«Jah,» kinnitas Wilson talle. 

«Kus ma olen?» 

«Norkaali Suurpalee Väravasaalis. Aga palju tähtsam on,» lisas Wilson, «millal sa oled. Sa oled 
veidi rohkem kui kolmkümmend tuhat aastat aJas edasi liikunud.» 

See teadmine ei paistnud teda rahustavat. Ta tõusis püsti ja komberdas Värava poole. Wilson pani 
talle käe tõkestavalt õlale. «Kuhu sa lähed?» 

«Tagasi! » 
«Mitte nii kähku.» Wilson ei tahtnud teda veel tagasi lasta, mitte enne, kui Vämv oli ümber seatud. 


Pealegi oli ta ikka veel purjus - ta hingeõhk pani lausa vaaruma. 

«Sa lähed tagasi küll, minu sõna selle peale. Aga las ma ravitsen enne su haavu. Ja sa peaksid 
puhkama. Ma pean sulle mõnda asja seletama, ja kui sa tagasi lähed, siis võid täita ühe ülesande 
meie ühistes huvides. Sind ja mind ootab suur tulevik, mu poiss, suur tulevik!» 

Suur tulevik! 


Robert A. Heinlein PIKK VAHIKORD 


Üheksa laeva sööstsid Kuubaasist lendu. Jõudnud kosmosesse, moodustasid kaheksa neist ringi 
ümber kõige väiksema. Sellisest rivistusest pidasid nad kinni kogu teekonna viiltel kuni Maani. 

Väike laev kandis admirali eraldusmärke, ent selle pardal ei olnud ainsatki elusolendit. See polnud 
isegi mitte reisilaev, vaid kaugjuhitav robotlaev, mis oli ehitatud radioaktiivse lasti veaks. Sellel 
reisil oli lastiks ainult tinakirst . . . ja Geigeri loendur, mis hetkekski ei vaikinud. 


Juhtkirjast «Kümme aastat tagasi, film 38, 17. juuni 2009, «New York Times'i» arhiiv 

Johnny Dahlguist puhus Geigeri loendurile pahvaku suitsu. Ta muigas kõveralt ja kordas sama veel 
kord. Nüüd oli juba kogu ta keha radioaktiivne. Isegi ta hingeõhk, ta sigareti suitski võis panna 
Geigeri loenduri undama. 

Kui kaua ta siin juba oli? Kuu peal aeg palju ei loe. Kaks päeva? Kolm? Nädal aega? Ta heitis 
mõttes pilgu tagasi: viimane selgesti meeles olev ajamoment oli see, kui ülema asetäitja tema enese 
juurde kutsuda laskis, kohe pärast hommikusööki. .. 


«Leitnant Dahlguist. Ilmusin teie korraldusel.» 
Kolonel Towers vaatas üles. «Aa, John Ezra. Istuge, Johnny. Sigaretti?» 

Johnny istus, hämmeldunud, kuid meelitatud. Ta imetles kolonel Towersit, tema sädelevust, 
võimet end maksma panna ja lahingulisi teeneid. Johnnyl polnud mingeid sõjalisi teeneid, temast oli 
saanud ohvitser pärast doktoritöö lõpetamist tuumafüüsika alal, ja nüüd oli ta Kuubaasi noorem 
pommiohvitser. 

Kolonel hakkas rääkima poliitikast ja Johnny tundis kasvavat nõutust. Lõpuks jõudis Towers 
siiski asja tuumani: ei olevat ohutu, ütles ta, jätta maailma juhtimist poliitikute kätesse. Võimu peaks 
enda käes hoidma teaduslikult valitud inimgrupp. Lühidalt - Kuu Patrull. 

Johnny oli pigem kohkunud kui nördinud. Abstraktse seisukohana tundus Towersi arvamus olevat 
üsna vastuvõetav. Rahvasteliit oli läinud hingusele. Mis takistab Ühinenud Rahvaste Organisatsiooni 
samuti koost lagunemast, mille tagiajärjeks oleks uus maailmasõda. «Ja te ju teate, Johnny, Kui 
kohutav see uus sõda oleks.» 

Johnny nõustus. Towers väljendas selle üle head meelt, et Johnny taipab, milles asi seisab. Vanem 
pommiohvitser tulevat ka üksi asjaga toime, aga parem olevat kasutada mõlemat spetsialisti. 

Järsu nõksatusega ajas Johnny end sirgu. «Kas te kavatsete selles suhtes midagi teha?» Ta oli seni 
arvanud, et kolonel räägib lihtsalt niisama juttu. 

Towers naeratas. «Meie pole poliitikud, me ei tee tühje sõnu. Meie tegutseme.» 

Jonny vilistas. «Ja millal see lahti läheb?» 

Towers klõpsas mingit lülitit. Jahmunult kuulis Johnny omaenese häält ja tundis siis ära, et 
lindistatud oli vestlus, mis hiljaaegu toimus nooremate ohvitseride söögisaalis. Poliitiline vaidlus, 


nagu talle meenus, kus ta oli nurka surunud tolle. . . ja hea kah! Aga et nende järele luurati - see ajas 
vihale. 

Towers lülitas aparaadi välja. «Me oleme juba tegutsenud,» ütles ta. «Me teame, kes on 
usaldusväärne ja kes mitte. Võtame näiteks Kelly.. .» Ta osutas valjuhääldile. «Kelly on poliitiliselt 
ebausaldatav. Kas panite tähele, et teda ei olnud hommikueinel?» 

«Eh? Ma arvasin, et tal on vahikord.» 
«Kelly jaoks on vahikorrad lõppenud. Oh, rahustuge, talle ei tehtud haiget.» 
Johnny seedis veidi aega kuuldut. «Missugusesse nime- 

kirja mina kuulun?» küsis ta. «Kas ohutute või ohtlike omasse?» 

«Teie nime taga on küsimärk. Aga mina olen kogu aeg rääkinud, et teid võib usaldada.» Towers 
naeratas südant:võitvalt. «Te ei tee minust ometi valetajat, Johnny?» 

Dahlguist ei vastanud. Towers pahvatas järsult: «Laske tulla - mida te asjast arvate? Rääkige!» 

«Noh, kui te just tahate minu arvamust teada, siis - olete hammustanud suurema pala, kui jõuate 
läbi närida. 

Tõsi küll, Kuubaas kontrollib Maad, aga Kuubaas on ise abitu märklaud igale laevale. Üks pomm 
ja - vhüüt!» 

Towers rapsas laualt raadiogrammi ja ulatas selle Johnnyle. Sellel seisis: Minu käes teie puhas 
pesu-Zack. «See tähendab, et iga viimane kui pomm «Trygve Lie'l» on kahjutuks tehtud. Mul on 
ettekanded kõigilt laevadelt, mille pärast meil pruugiks muret tunda.» Ta tõusis püsti. «Mõtelge 
järele ja tulge minu poole pärast lantši. 

Major Morgan vajab kohe teie abi, et muuta pommide juhtsagedusi.» 


«Juhtsagedusi?» 
«Loomulikult. Me ei taha ometi, et pommid pandaks plahvatama enne sihilejõudmist.» 
«Mis? Aga te ju ütlesite, et teie eesmärk on sõda vältida.» 

Towers tegi käega tõrjuva liigutuse. «Ei tulegi sõda - ainult väike psühholoogiline 
demonstratsioon, üks või kaks tähtsusetut linnakest. Väike aadrilaskmine, mis hoiab ära ülemaailmse 
sõja. Lihtne aritmeetika.». 

Ta pani käe Johnny õlale. 
«Teie pole ju ometi mingi hellik, või muidu te poleks pommiohvitser. Mõtelge sellele nagu 
kirurgilisele operatsioonile. Ja mõtelge oma perekonnale.» 

Johnny Dahlguist oligi parajasti mõtelnud oma perekonnale. «Palun teid, söör, ma tahaksin 
eskaadriülemaga kokku saada.» 

Towers kortsutas kulmu. «Kommodoori ei saa praegu kätte. Nagu te teate, räägin mina tema 
nimel. Otsige mind uuesti üles pärast lantši.» 

Kommodoori ei saanud tõepoolest kätte: kommodoor oli surnud. Aga seda Johnny ei teadnud. 

Dahlguist kõndis tagasi söögisaali, ostis sigarette, võttis istet ja tegi suitsu. Mõne aja pärast tõusis 
ta, kustutas koni ja suundus baasi läänepoolse õhulüüsi poole. Seal puges ta skafandrisse ja astus 
lüüsivanema juurde. «Tee lahti, Smitty.» 

Reamehest kosmonaudi näole tekkis hämmastus. «Ma ei tohi kedagi ilma kolonel Towersi loata 
välja Kuu pinnale lasta, söör. Kas te pole seda kuulnud?» 

«Oh jaa! Andke mulle lubade päevik.» Dahlguist võttis selle, kirjutas enesele väljumisloa ja alla 
märkrs: «Kolonel Towersi korraldusel.» Ta lisas: «Igaks juhuks helistage ülema asetäitjale ja 
kontrollige.» 


Lüüsivanem luges ja pistis raamatu taskusse. «Pole vaja, leitnant. Teie sõnast piisab.» 

«Ei tihka ülema asetäitjat häirida, mis? Õigesti teete.» Ta sisenes, sulges seesmise ukse ja ootas, 
kuni õhk välja imetakse. 

Väljas Kuu pinnal kissitas ta valguse käes silmi ja kiirustas rööbasrakettide lõpp-peatusse; sõiduk 
ootas. Ta litsus end sisse, tõmbas katte kinni ja vajutas stardinupule. Rakettsõiduk viskus kõrgendike 
poole, sukeldus nendest läbi ning jõudis välja lagendikule, mis oli täis lükitud ballistilisi rakette nagu 
sünnipäevakringel küünlaid. Kiiresti sööstis ta teise tunnelisse, mis viis läbi veel mitmetest 
mägedest. Siis tuli sisikonda pahupidi pöörav pidurdamine ja sõiduk peatus maa-aluse 
aatomipommide arsenali ees. 

Dahlguist ronis välja ja lükkas sisse portatiivse saatja-vastuvõtja. Skafandris valvur sissekäigu ees 
võttis püssiga tervitusasendi. Dahlguist lausus: «Hommikust, Lopez,» ja kõndis temast mööda 
õhulüüsi juurde. Ta tõmbas selle ukse lahti. 

Valvur kutsus teda viipega tagasi. «Hei! Mitte keegi ei tohi sisse minna ilma ülema asetäitja 
loata.» Ta laskis oma püssi alla, kohmitses tasku kallal ja tõi lagedale mingi paberi. «Lugege seda, 
leitnant.» 

Dahlguist lükkas paberi kõrvale. «Mina ise koostasin selle käsu. T e i e lugege seda; te tõlgitsete 
seda valesti.» 

«Ma ei taipa, kuidas, leitnant.» 

Dahlguist kahmas korralduse, heitis sellele pilgu, siis osutas ühele reale. «Näete? ... välja arvatud 
ülema poolt selleks eriliselt volitatud isikud.» See tähendab pommiohvitserid - major Morgan ja 
mina.» 


150 


Valvur näis murelikuna. Dahlguist prahvatas: «Pagan võtaks, otsige oma määrustikust välja punkt 
«eriliselt volitatud», see on peatüki «Pommiruum, ohutus, protseduurireeglid» all. Ärge nüüd öelge, 
et olete selle barakki jätnud!» 

«Oh ei, söör! Ta on mul kaasas.» Valvur pistis käe taskusse. Dahlguist andis talle paberi tagasi, 
valvur võttis selle, kõhkles, siis toetas püssi oma puusa najale, nihutas käskkirja vasakusse kätte ja 
hakkas paremaga jälle taskus tuhnima. 

Dahlguist kahmas püssi, torkas selle valvuri jalgade vahele ja rabas mehe jalust maha. Ta viskas 
püssi eemale ja puges õhulüüsi. Ust kinni tõmmates nägi ta, kuidas valvur enese jalule ajas ja 
revolvri järele haaras. Ta sulges välisukse haakklambritega ning tundis sõrmedes kirvendust, kui 
kuul ust tabas. 

Ta viskus vastu sisemist ust, tõmbas õhukangi, sööstis tagasi välisukse juurde ja surus kogu jõuga 
s.elle käepidemele.. Ta tundis otsekohe, kuidas see liikus. Valvur rebis seda üles, leitnant omakorda 
vajutas alla, aga tema kergest kuukaalust ei piisanud. Aeglaselt kerkis käepide ta silmade ees. 

Õhk pommiruumist pahises läbi sulgklapi lüüsi. Dahlguist tundis, et skafander hakkab ta kehale 
liibuma, sedamööda kuidas õhurõhk lüüsis võrdsustus rõhuga skafandris. Ta lakkas pingutama st ja 
laskis valvuril käepidet tõsta. Karta polnud enam midagi: kolmeteistkümnetonnine õhusurve hoidis 
nüüd ukse suletuna. 

Ta tegi pommiruunmi viiva sisemise ukse lahti ja riivistas nii, et see ei saanud kinni vajuda. Niikaua 
kui uks püsis avatuna, õhulüüs ei funktsioneerinud ning mitte keegi ei pääsenud sisse. 

Ruumis tema ees olid aatomipommid - iga ballistilise raketi jaoks üks, paigutatud ridamisi ja 
üksteisest küllalt kaugele, et välistada pisimgi võimalus spontaanse ahelreaktsiooni tekkimiseks. 
Need olid kõige surmatoovamad asjad teadaolevas universumis, aga nad olid tema lapsed. Ta oli end 
asetanud nende ja igaühe vahele, kes püüaks neid kurjade kavatsustega kasutada. 

Aga nüüd, kus ta siin oli, puudus tal kava, kuidas oma ajutisest edumaast kasu saada. 
Valjuhääldi seinal elustus kärinal: «Hei! Leitnant! Mis siin toimub? Kas olete hulluks läinud?» 


Dahlguist ei vas- 

tanud. Las Lopez püsis oma härnmelduses - seda rohkem kulus tal aega otsustamiseks, mida teha. Ja 
Johnny Dahlguist vajas nii palju minuteid, kui tal iganes õnnestus välja pigistada. Lopez jätkas 
protesteerimist. Lõpuks jäi ta vait. 

Johnny oli järginud mingit pimedat tungi mitte lasta kasutada pomme - te m a pomme! - 
«demonstratsiooniks tähtsusetute linnade peal». Aga mida teha edasi? Noh, Towers igatahes ei pääse 
lüüsist läbi. Johnny püsib kindlalt kohal, kuni see põrgumäng luhta läheb. 

Ära peta ennast, John Ezra! Towers saab sisse tulla. Purustab välisukse mõne lõhkeainega - õhk 
pahiseb välja, meie poju Johnny lämbub oma lõhkenud kopsudest voolavasse verre - ning pommid 
istuvad seal, häda ei midagi. Nad olid ehitatud nii, et nad taluksid hüpet Kuult Maale; vaakum neile 
viga ei tee. 

Ta otsustas jääda skafandrisse: plahvatuslik õhurõhu langus ei veedelnud teda. Kui selle üle järele 
mõtelda, siis eelistas ta surra vanadussurma. 

Või siis puurivad nad augu, lasevad õhu välja ja avavad ukse lüüsi rikkumata. Towets võib isegi 
lasta ehitada uue õhulüüsi vanast väljapoole. See pole küll tõenäoline, mõtles Johnny, riigipöörde 
õnnestumine sõltub kiirusest:. Kahtlemata valib Towers kiireima tee -lõhkamise. Ja arvatavasti 
helistab Lopez praegu baasi. Viisteist minutit Towersile skafandri selgapanemiseks ja siiatulekuks, 
võib olla veel lühike kauplemine - siis trahh! ja mäng on läbi. Viisteist niinutit. . . 

Viieteistkümne minuti pärast võivad pommid uuesti sattuda vandenõulaste kätte. Viieteistkümne 
minuti jooksul tuleb tal pommid kasutamiskõlbmatuks teha. 

Aatomipomm on lihtsalt kaks või enam tükki lõhustuvat metalli, näiteks plutooniumi. Eraldatuna 
ei ole nad plahvatusohtlikumad kui nael võid; kokku plaksatades nad aga plahvatavad. Kogu 
keerukus peitub süütemehhanismis ja vooluringides ning viskelaengus, mida kasutatakse nende 
kokkuviimiseks täpsel viisil ja täpselt siis ning seal, kus tahetakse. 

Neid vooluringe, pommi «aju», on hõlpus lõhkuda - aga pommi ennast on raske hävitada just 
tema lihtsuse pärast. Johnny otsustas lömastada «ajud» - ja kähku! 

Käepärast olid tal ainult lihtsad tööriistad, mida tarvitati pommide käsitsemise!. Peale Geig'eri 
loenduri, saatja- 

vastuvõtja valjuhääldi, baasiga ühendatud televisiooniseadme ja pommide ei olnud ruumis midagi. 
Pomm, mille kallal töötati, toimetati mujale - mitte plahvatuse kartusel, vaid selleks, et vähendada 
niiinimumini personali kiiritusohtu. Pommi radioaktiivne aine on peidetud «polstrisse», milleks 
nendes pommides on kuld. Kuld peab kinni alfa- ja beetakiirguse ning suure osa surmavast gamma- 
kiirgusest -- kuid mitte neutroneid. 

Vastikud ohtlikud neutronid, mida plutoonium välja saadab, pididki välja pääsema, või muidu 
olnuks tulemuseks ahelreaktsioon - plahvatus. Kogu ruum kümbles nähtamatus, peaaegu tabamatus 
neutronite vihmas. Koht oli tervisele kahjulik; eeskirjade järgi pidi viibimine selles ruumis vältama 
nii lühikest aega kui võimalik. 

Geigeri loendur plõksutas loendada taustkiirgust - kosmilisi kiiri, radioaktiivsuse sugemeid Kuu 
koores — ja sekundaarset radioaktiivsust, mida tekitasid kogu ruumis neutronid. Vabadel neutronitel 
on vastik omadus nakatada, muuta radioaktiivseks kõike, mille pihta nad põrkavad, olgu see siis 
betoonmüür või inimkeha. Ajapikku tuleb see ruum üldse maha jätta. 

Dahlguist keeras Geigeri loenduril üht nuppu. Instrument lakkas plõksumast. Ta oli kasutanud 
tõkestavat vooluringi, et välja lülitada taustkiirguse müra antud momendi tasemel. See meenutas 
talle ebamugavalt siinviibiniise ohtlikkust. Ta võttis välja kiirgustundliku filmi, mida kannab 


enesega kaasas kogu kiirgusega kokkupuutuv personal; see oli kohereageerivat tüüpi ning täiesti uus, 
kui ta siia tuli. Kõige tundlikum ots oli juba kergelt tumenenud. Filmi keskpaigas oli punane 
ristkriips. Teooria järgi oli asi nii, et kui filmi kandja nädala jooksul nii palju radioaktiivse kiirguse 
käes viibib, et film tumeneb selle jooneni, siis on ta - nagu Johnny endale meelde tuletas surmalaps. 

Seljast maha kohmakas skafander. Ta vajas kiirust. Tee oma töö ja anna alla - parem olla vang kui 
venitada viibimist kohas, mis oli nii «palav» nagu see siin. 

Ta krahmas tööriistade riiulilt haamri ja hakkas pihta, peatudes ainult selleks, et pommiruumi 
telekaamera välja lülitada. Esimese pommiga oli tal raskusi. Ta hakkas «aju» katteplaati purustama, 
kuid peatus siis täis vastumeelsust. Kogu oma elu oli ta peenest aparatuurist lugu pidanud. 

Ta võttis end kokku ja vibutas haamrit. Klaas klirises, metall kriiksus. Ta tuju muutus: ta hakkas 
hävitamisest häbiväärset naudingut tundma. Sattunud hoogu, jätkas ta vaimustusega: lõi, rabas, 
purustas! 

Ta oli nii ametis, et algul ei kuulnudki, kui ta nime hüüti. «Dahlguist! Vastake! Kas te olete seal?» 
Ta pühkis higi ja heitis pilgu teleekraanile., Sealt vahtis vastu Towersi ärritatud nägu. 

Ehmatusega märkas Johnny, et ta oli purustanud kõigest kuus pommi. Kas ta võetakse kinni enne, 
kui ta suudab lõpetada? Oh ei! Ta peab lõpetama. Viivita, vennas, viivita! «Jah, kolonel? Te hüüdsite 
mind?» 

«Seda ma tõepoolest tegin! Mida see peab tähendama?» 

«Palun vabandust, kolonel.» 

Towersi ilme mahenes veidi. «Lülitage ruumikaamera sisse, Johnny, ma ei näe teid. Mis müra see 
oli?» 

«Kaamera on sisse, lülitatud,» valetas Johnny. «T'a on arvatavasti rikkis. See müra. . . tjah, õigust 
ütelda, kolonel. ma sätin siin asja nii, et keegi siia sisse ei saaks.» 

Towers kõhkles, siis ütles kindlal toonil: «Ma eeldan, et te olete haige, ja saadan teid arsti juurde. 
Aga ma tahan, et te jalamaid sealt välja tulete. See on käsk, Johnny.» 

Johnny vastas venitades: «Ma just päris kohe ei saa, kolonel. Ma tulin siia, et endas selgusele 
jõuda, ja ma pole veel niikaugel. Te ütlesite, et otsiksin teid üles pärast = lantši.» 

«Ma pidasin silmas, et te jääte oma ruumi.» 
«Just nii, söör. Aga mina mõtlesin, et ma peaksin pommide juures valvet pidama, juhul kui ma 
otsustan, et teil ei ole õigus.» 

«Pole teie asi otsustada, Johnny. Mina olen teie otsene ülemus. Te andsite vande mulle 
kuuletuda.» 

«Just nii, söör.» See oli ajaraiskamine, vanal rebasel võis juba sõdurite salk olla teel siia. «Aga ma 
andsin samuti vande kaitsta rahu. Kas te ei saaks siia tulla ja asja minuga läbi arutada? Ma ei taha 
talitada vääriti.» 

Towers naeratas. «Hea mõte, Johnny. Oodake seal. Ma olen kindel, et te hakkate taipama.» Ta 
lülitas teleseadme välja. 

«No nii,» ütles Johnny enesele. «Loodetavasti oled sa veendunud, et ma olen poole aruga, - sa 
limane ebard!» . Ta tõstis haamri, valmis kasutama võidetud minuteid. Ta peatus peaaegu otsekohe. 
Talle koitis, et «ajude» 

purustamisest üksi on vähe. Polnud küll tagavara «ajusid», kuid oli hästi varustatud 
elektroonikatöökoda. Morgan võis pommide jaoks hädapärased vooluahelad kokku klopsida. Noh, 
seda oskas ta isegi - mitte just tipp-topp töö, aga ajaks asja ära. Põrgu värk! Ta peab hävitama hoopis 


pommid ise - ja seda järgmise kümne minuti jooksul. 

Aga pomm koosneb massiivsetest metallikamakatest, mis on ümbritsetud paksu polstriga, kõik 
suletud teraskesta. Sellega ei saa midagi ära teha - igatahes mitte kümne minutiga. 
Pagan võtaks! 
Muidugi, üks võimalus siiski oli. Ta tundis pommi vooluahelaid, ta teadis ühtlasi, kuidas neid 
katkestada. Võtame selle pommi: kui eemaldaks kaitseseadme, avaks süüteahela, lühendaks 
viivitusahelat ja katkestaks käega viskelaengu ühenduse. .. kruviks lahti tolle ja küünitaks sisse sealt, 
siis saaks ta pika paindumatu traadiga panna pommi lõhkema. 


Saadaks teised pommid ja oru enesegi parematele jahimaadele. 
Samuti ka Johnny Dahlguisti. See'p see häda ongi. 

Kogu aeg tegi ta seda teoks, mida oli välja mõtelnud, kuni viimase sammuni - pommi tegeliku 
lõhkamiseni. Plahvatamiseks valmis pomm näis otsekui -ähvardavat, nagu hüppevalmis küürutavat. 
Johnny tõusis püsti, üleni higine. 

Ta küsis endalt, kas tal jätkub julgust. Ta ei tahtnud araks lüüa - ja samas lootis, et ta seda teeb. Ta 
pistis käe jakitaskusse ning võttis välja Edithi ja lapse pildi. «Kullake, kui ma siit eluga pääsen, ei 
püüa ma iial isegi punase tule alt läbi sõita.» Ta suudles pilti ja pistis selle tagasi. Jäi üle ainult 
oodata. 

Mis pidas Towersit kinni? Johnny tahtis olla kindel, et Towers viibib plahvatuspjirkonnas. Naera 
ennast ribadeks! Istun siin ja ootan, valmis teda.. aatomiteks pihustama. See mõte tegi talle nalja 
ning viis ta veelgi paremale mõttele: milleks ennast üles lennutada elusana! 

Oli veel teine viis, kuidas, seda asja joonde ajada, «surnud käega» juhtimine. Nuputada välja 
selline moodus, et viimane käik, see, mis paneb pomni lõhkema, ei toimuks seni, kuni tema hoiab 
oma kätt nupul või kangil või millelgi taolisel. Niipea kui nemad lõhkavad ukse või 

lasevad ta maha või teevad ükskõik mida, lendab kõik vastu taevast! 

Veelgi parem oleks, kui ta suudaks nad sellise ähvarduse varal eemal hoida. Varem või hiljem 
tuleks abi 

Johnny oli kindel, et enamik Patrullist ei võtnud sellest räpasest vandenõust osa - ja siis: Johnny 
marsib koju! Missugune jällenägemine! Ta läheks erru ja hangiks õpetajakoha, tema vahikord oleks 
lõppenud. 

Kogu selleaja töötas ta- pingeliselt. Kas elektriline lülitus? Ei, selleks oli liiga vähe aega. Tuli teha 
lihtne mehaaniline ühendus. Ta sai selle mõttes valmis, aga vaevalt jõudis ehitama hakata, kui teda 
kutsuti valjuhääldist: «Johnny!» 

«Olete see teie, kolonel?» Ta käed olid samal ajal ametis. 

«Laske mind sisse.» 

«Einoh, seda meie kokkuleppes ei olnud.» Kust, pagan võtaks, leida midagi, mida saaks kasutada 
pika hoovana? 

«Ma tulen sisse üksinda, Johnny, minu sõna selle peale. Räägime nelja silma all.» 

Tema sõna! «Me võime rääkida valjuhääldi kaudu, kolonel.» Hee, just see, mis vaja: tööriistade 
riiuli küljes rippus mõõdulatt. 

Traati. .. ta vajas traati, kaunis pikka ja jäika. Ta rebis, ära antenni oma skafandri küljest. «Seda te 
ei tee, kolonel. Te hävitaksite pommid.» 

«Vaakum ei tee pommidele midagi. Jätke venitamine.» 

«Parem küsige major Morgani käest järele. Vaakum neid ei vigasta, kuid plahvatuslik rõhulangus 
lõhub kõik vooluringid.» Kolonel ei olnud pommispetsialist. Ta oli mitu minutit vait. Johnny jätkas 
tööd. 

«Dahlguist,» alustas Towers uuesti, «see oli kohmakas vale. Ma küsisin Morganilt järele. Teil on 


kuuskümmend sekundit aega, et pugeda skafandrisse, kui te selles juba pole. Ma lõhkan ukse.» 
«Ei, seda te ei tee,» ütles Johnny. «Kas olete kunagi kuulnud «surnud käe» lülitist?» 

Nüüd veel raskus vastukaaluks ja rihm. 

«Mis? Mida te sellega mõtlete?» 

«Ma kohandasin number seitsmeteistkümne käsitsilõhkamiseks. Aga ma panin takisti vahele. Ta ei 
lõhke seni, kuni mina hoian kinni rihmast, mille ots on parajasti minu käes. Kui minuga midagi 
juhtub, on pommil minek! 

Teie olete plahvatuskeskmest umbes viiekümne jala kaugusel. Mõtelge järele.» 
Järgnes lühike vaikus. 
«Ma ei usu teid.» 
«Ei? Küsige Morganilt. Küll tema usub. Ta võib seda ruumikaamera kaudu kontrollida.» Johnny 
sidus oma skafandri vöö mõõdulati otsa külge. 
«Te ütlesite ju, et kaamera on rikkis.» 
«Küllap ma luiskasin. Seekord ma tõestan seda. La's 
Morgan võtab minuga ühenduse.» 
Ekraanile ilmus major Morgani nägu. «Leitnant Dahlguist?» 
«Hei, vana tõhk Oodake üks hetk» 
Äärmise ettevaatusega tegi Dahlguist viimase ühenduse, surudes mõõdulati otsa alla. Ikka veel 
ettevaatlikult nihutas ta käe mööda vööd kuni selle otsani, istus põrandale, sirutas käe ja lülitas 
ruumikaamera sisse. «Kas sa näed mind, tõhk?» 


«Näen,» yastas Morgan jäigalt. «Mida see jama tähendab?» 


«Pisike üllatus, mille ma välja nuputasin.» Ta selgitas - millised vooluahelad ta oli välja lülitanud, 
milliseid kärpinud, ja kuidas hädapärane mehaaniline lülitusseadeldis töötab. 

Morgan noogutas. 

«Aga te blufite, Dahlguist. Ma olen kindel, et te pole välja lülitanud K-ahelat. Teil ei jätku julgust 
iseennast vastu taevast lasta.» 

Johnny kohistas naerda. 

«Loomulikult mitte: Aga selles asja ilu seisabki. Pomm ei lõhke niikaua, kui mina olen elus. Kui teie 
libe ülemus ekskolonel Towers ukse lõhkab, olen ma surnud ja pomm plahvatab. Mulle ei tähenda 
see midagi, temale aga küll. Parem ütelge talle seda.» 

Ta lülitas ruumikaamera välja. 

Varsti kostis valjuhääldist Towersi hääl. 

«Dahlguist!» 

«Ma kuulen teid.» 

«Teil pole mingit mõtet oma elule otsa teha. Tulge välja, ja te võite täispalgaga erru minna. Võite 
minna koju oma perekonna juurde. See on kindel lubadus.» 

Johnny vihastus. «Jätke minu perekond mängust välja!» 

«Mõtelge neile, mees.» 


1:57 


«Pidage suu. Minge tagasi oma urkasse. Mul on kange tahtmine ennast kratsida ja kogu see 
kaadervärk võib plahvatada otse teie süles.» 


II 
Johnny ajas end võpatades sirgu. Ta oli tukkuma jäänud; käsi polnud rihma lahti lasknud, aga tal 


jooksid külmavärinad üle selja, kui ta sellele mõtles. 

Võib-olla peaks ta pommi kahjutuks tegema ja lootma jääma, et nad ei julge teda välja tirida? Aga 
Towersi kael on juba riigireetmise eest silmuses, Towers võib riskida. Kui ta seda teeb ja pomm on 
kahjutuks tehtud, saab Johnny surma ja Towers saab pommid. Ei, ta oli juba nii kaugele läinud; ta ei 
lase oma tütrekesel üles kasvada militaristliku diktatuuri all ainult sellepärast, et ta ise tahtis praegu 
veidi tukkuda. 

Ta kuulis Geigeri loenduri plõksumist ja talle meenus, et ta oli kasutanud tõkestavat vooluringi. 
Radioaktiivsus ruumis tõenäoliselt suurenes, võib-olla «aju» purustamise tõttu - seadmed olid 
kindlasti radioaktiivsed: liiga kaua olid nad olnud plutooniumi vahetus läheduses. Ta koukis välja 
oma filmi. 

Tumenenud osa oli levinud peaaegu punase kriipsuni. 

Ta pani filmi tagasi ja ütles: «Vennas, parem katsu ummikust välja pääseda, või sa hiilgad varsti 
nagu kellaosutid pimedas.» See oli ainult muidu kõnekujund: kiiritatud loomsed koed ei hiilga, nad 
lihtsalt surevad pikkamisi. 

Teleekraan hakkas helendama. Sinna ilmus Towersi nägu. 

«Dahlguist! Ma tahan teiega rääkida.» 

«Kasige minema.» 

«Ma möönan, et ite tekitasite meile ebameeldivusi.» 

«Tohoo põrgut, või ebameeldivusi! Ma panin teie sõidu seisma. » 

«Ajutiselt. Ma juba korraldan uute pommide hankimist -» 

«Valetate. » 

«- aga teie viidate meil aega. Mul on ettepanek.» 

«Ei huvita mind.» 

«Oodake. Kui kõik on möödas, saab minust ülemaailmse 


158 


valitsuse pea. Kui teie kaasa lööte, isegi praegu veel, teen ma teist oma administratsiooniülema.» 
Johnny ütles väga lühidalt, kuhu teine selle ettepanekuga võib minna. 
«Ärge olge rumal!» hüüdis Towers. «Mida te oma surmaga saavutate?» 

Johnny uratas. «Towers, milline esmaklassiline lurjus te olete! Te rääkisilte minu perekonnast. 
Meelsamini näeksin, et nad oh surnud, kui et elavad teiesuguse kah-Napoleoni all. Nüüd aurake 
minema - mul on vaja mõtelda.» 

Johnny tõi jälle oma filmi lagedale. See ei paistnud olevat tumedam, aga meenutas talle tungivalt, 
et aega oli napilt. Ta oli näljane ja tundis janu - ja ta ei saanud igavesti ärkvel püsida. Laeval kulub 
Maalt siiatulekuks neli päeva, varem ei saa ta mingit abi loota. Ja tema ei pea nelja päeva vastu: kui 
kord tumestus üle punase joone levib, on ta surmalaps. 

Tema ainus šanss oli vigastada pommid nii, et neid poleks enam võimalik parandada, ning väljuda 
.- enne kui film oli muutunud palju tumedamaks. 

Ta mõtles, kuidas seda teha, .ja asus siis tegutsema. Ta riputas raskuse rihma otsa, sidus selle 
külge nööri. Ta lootis, et kui Towers peaks ukse õhku laskma, jõuab ta veel oma seadeldise lahti 
sikutada, enne kui sureb. 

Oli olemas lihtne, ehkki pingutust nõugev moodus purustada pommid nii, et neid Kuubaasis enam 
poleks võimalik parandada. Iga pommi südamikuks oli kaks plutooniumist poolkera, mille lamedad 
pinnad olid siledaks lihvitud, et võimaldada ideaalset kontakti, kui nad teineteise vastu paisatakse. 
Iga konarus takistaks ahelreaktsiooni, millest olenes pommi plahvatus. 

Johnny hakkas ühte pommi lahti võtma. 
Tal tuli küljest ära lüüa neli tõstesanga ja seejärel purustada klaaskest sisemise komplekti ümbert. 
Pärast seda tuli pomm kergesti koost lahti. Viimaks oli tema ees kaks läikivat, peegelsiledat 


poolkera. 

Hoop haamriga - ja üks neist ei olnud enam sile. Veel üks hoop, ja teine mõranes nagu klaas. Ta 
oli just õigesti tabanud selle kristallilist struktuuri. 

Mitu tundi hiljem, surmani väsinud, läks ta tagasi plahvatusvalmis pommi juurde. Sundides end 
rahulikuks, tegi ta äärmise ettevaatusega viimase kahjutuks. Varsti olid ka selle hõbedased poolkerad 
kasutud. Ruumis ei 

olnud enam ainsatki kõlblikku pommi - ainult tohutu varandus kõige hinnalisema, kõige mürgisema 
ja kõige surmavama metalli näol, mida maailm tundis, vedeles laiali põrandal. 

Johnny silmitses surmatoovat ainet. «Nüüd skafandrisse ja siit välja, poju,» ütles ta kõvasti. 
«Huvitav, mida küll Towers ütleb.» 

Ta läks riiuli poole kavatsusega haamer ära panna. Kui ta möödus, plõgises Geigeri loendur 
raevukalt. 

Plutoonium vaevalt mõjutab Geigeri loendurit, sekundaarne radioaktiivsus plutooniumilt aga küll. 
Johnny vaatas haamrit, siis hoidis seda Geigeri loendurile lähemal. 

Loendur kriiskas. 
Johnny heitis haamri kähku käest ja hakkas oma skafandri poole tagasi minema. 
Kui ta loendurist möödus, plõgistas see jälle. Ta peatus äkki. 

Ta tõukas ühe käe loenduri juurde. Selle plõgin muutus pidevaks undamiseks. Ilma paigalt 
liikumata pistis ta käe taskusse ja tõi lagedale oma filmi. 

See oli otsast lõpuni süsimust. 


II 


Kehasse sattunud plutoonium liigub kiiresti luuüdisse. 
Midagi ei saa teha; ohver on päästmatult kadunud. Neutronid tungivad läbi keha, ioniseerides 
kudesid, muutes aatomeid radioaktiivseteks isotoopideks, hävitades ja tappes. Surmav annus on 
uskumatult väike: lauasoolaterakese massist kümnendik on rohkem kui küllalt; ja selline annus 
pääseb organismi pisimagi kriimustuse kaudu. Ajaloolise «Manhattani projekti» päevil peeti kohest 
amputeerimist ainsaks võimalikuks esmaabivõtteks. 
Johnny oli sellest kõigest teadlik, kuid enam see teda ei häirinud. Ta istus põrandal, suitsetas varuks 
hoitud sigaretti, ja mõttes libisesid selle pika vahikorra üksikud sündmused talläbi pea. 

Ta puhus pahvaku suitsu Geigeri loengurile ja naeratas tujutult, kuuldes selle valjemaks muutunud 
plõginat. Nüüd oli isegi ta hingeõhk «palav» - radioaktiivne 

süsinik “°C, nagu ta teadis, eraldus tema vereringest süsinikdioksiidina. Muide, see polnudki 
tähtis. 

Polnud enam mingit mõtet alla anda, ja ta ei pakugi Towersile seda rahuldust - ta lõpetab 
vahikorra otse siinsamas. Pealegi jäädes väite juurde, et üks pomm on plahvatusvalmis, saab ta neid 
takistada kätte saamast toormaterjali, millest pomme valmistatakse. Pikapeale võib see tähtsaks 
osutuda. 

Üllatumata pidi ta möönma, et ta ei olegi õnnetu. Mingi sulnidus peitus teadmises, et tal pole enam 
mingeid muresid. .. Tal ei valutanud kusagilt, tal ei olnud ebamugav, ta polnud isegi enam näljane. 
Ta tundis end füüsiliselt endist viisi hästi ja ta süda oli rahul. Ta oli surnud - ta teadis, et ta on 
surnud, ent mõnda aega võis ta siiski veel käia ja hingata ja näha ja tunda. 


Ta ei tajunud ka põrmugi üksindust. Ta ei olnud üksi, temaga. olid seltsimehed: poiss, kes oma 
sõrmega sulges augu tammis, kolonel Bowie, kes oli liiga haige, et ise liikuda, aga nõudis, et teda 
kantaks üle rindejoone, «Chesapeake'i» surev kapten, surematu üleskutse huultel, Roger Young 
vahtimas süngesse pimedusse. Nad kogunesid tema ümber hämarasse pommiruumi. 

Ja muidugi oli seal Edith. Tema oli ainus, kelle juuresolekut ta selgesti tajus. Johnny soovis, et ta 
näeks tema nägu selgemini. Kas ta oli vihane? Või uhke ja õnnelik? 

Uhke, ehkki õnnetu - Johnny nägi teda nüüd paremini ja isegi tundis ta kätt. Johnny hoidis end 
liikumatuna. 

Peagi põles ta sigaret sõrmedeni. Ta tõmbas viimase mahvi, puhus selle Geigeri loengurile ja 
kustutas sigareti. See oli ta viimane. Ta korjas kokku mitu koni ja keeras taskust leitud paberitüki 
sisse pläru. Süütas selle siis ettevaatlikult ja seadis end ootama Edithi taasilmumist. Ta oli väga 
õnnelik. .. 

Ta istus ikka veel pommikesta najal, viimane kombineeritud sigarettidest kustununa kõrval, kui 
valjuhääldist jälle kostis: «Johnny! Hei, Johnny! Kas sa kuuled mind? Siin Kelly. Kõik on möödas. 
«Lafayette» kuundus ja Towers laskis endale kuuli pähe. Johnny! Vasta mulle!» 


Kui nad välisukse avasid, kandis esimene sisenev mees Geigeri loendurit enese ees pika ridva 
otsas. Ta peatus lävel ja taganes kähku. «Hei, šeff!» hüüdis ta. «Parem hankige mingid tõsteriistad - 
huh, ja tinakirst ka.» 

«Väikesel laeval ja tema eskordil kulus Maale jõudmiseks nelipäeva. Neli päeva, mille jooksul 
kõik inimesed Maalootasid ta saabumist. Vheksakümne kaheksaks tunniks olid televisioonis 
katkestatud kõik reklaamiprogrammid, selle asemel tuli lõputu leinamuusika leinamarss «Saulist», 
Valhalla teema, laul «Kojuminek», Patrulli oma «Teel Kuule». 

Üheksa laeva maandusid Chicago raketodroomil. Kaugjuhitav traktor võttis kirstu väikeselt laevalt 
maha. Laev tangiti ja lennutati hüperboolsele trajektoorile, paisati avakosmosesse, et seda kunagi 
enam ei kasutataks mõnel vähem tähtsal otstarbel. 

Traktor liikus Illinoisi linna, kus leitnant Dahlguist oli sündinud. Endiselt saatis teda lakkamatu 
leinamuusika. Seal asetas traktor kirstu pjedestaalile, mis ohutu kauguse piiriloli ümbritsetud 
barjääriga. Selle ümber seisid auvalves kosmonaudid, püssid jalal ja pead langetatud. Rahvahulgad 
jäid sellest ringist väljapoole. Ja ikka kostis leinaviis. 

Kui küllalt palju aega oli möödunud, kaua, kaua pärast seda, kui kokkukuhjatud lilled olid 
närbunud, suleti tinakirst marmorsarkofaagi, nagu te seda näete täna.» 


Ray Bradbury TERVE SUVI ÜHES PÄEVAS 


«Valmis?» 

«Valmis.» 

«Nüüd?» 

«Varsti.» 

«Kas teadlased tõesti teavad? Kas see juhtub täna, kas jah?» 

«Vaadake, vaadake, vaadake ise!» 

Lapsed surusid üksteise vastu nagu kimp roose, nagu pundar taimi, segiläbi, piiludes välja, et näha 
peitupugenud päikest. 

Vihma sadas. 

Oli sadanud juba seitse aastat, tuhandeid ja tuhandeid päevi, mis koosnesid vihmast ja olid seda 


otsast otsani täis, täis vee trummeldamist ja sahinat, kristallina helisevaid valinguid ja nii ränki 
torme, et need otsekui tõusulained saare peale langesid. Tuhat metsa oli vihmadest purustatud ja 
tuhat korda uuesti üles kasvanud, et jälle hävida. Niisugune oli elu Veenusel igavesti, ja see oli 
nende laste klassituba, kelle isad-emad olid tulnud raketiga sellesse vihmasajusesse maailma, et 
rajada tsivilisatsiooni ja elada siin oma elu lõpuni. 

«Hakkab järele jääma, hakkab järele jääma!» «Jah, jah!» 

Margot seisis teistest eraldi, eemal neist lastest, kes ei mäletanudki aega, millal poleks olnud aina 
vihm ja vihm ja vihm. Nad olid kõik üheksa-aastased, ja kui seitse aastat tagasi oligi olnud päev, mil 
päike tunniks ajaks välja tuli ning rabatud maailmale oma nägu näitas, siis ei suutnud nad seda 
meenutada. Mõnikord öösel kuulis ta, kui 

das nad midagi mäletades end liigutavad, ja ta teadis, et unes kangastus neile kuldne või kollane 
pliiats või nii suur münt, et selle eest saanuks osta terve maailma. Ta teadis, et nad arvavad mäletavat 
mingit soojust nagu õhetust näol, kehal, käsivartel ja jalgadel ning värisevail kätel. Aga ikka äratas 
neid trummeldav ladin, lõputu selgete vihmapärleist keede rabisemine katusele, kõnniteele, 
aedadesse, metsadesse, ja nende unenäod kadusid. 

Eile olid nad terve päeva lugenud klassis päikesest. Sellest, kui sarnane ta on sidruniga ja kui 
kuum. Ja nad olid sellest kirjutanud jutukesi või kirjandeid või luuletusi: 


Ma usun, et päike on lilleke, 
mille õitseaeg ainult tunnike. 


See oli Margoti luuletus, mida ta luges tasase häälega vaikses klassitoas, kui väljas kallas vihma. 
«Häh, sina seda ei kirjutanud!» vaidles vastu üks poistest. 

«Kirjutasin,» ütles Margot. «Kirjutasin.» 

«William!» ütles õpetaja. 

Aga see oli eile. Nüüd vihm hõrenes ja lapsed surusid näod vastu suuri paksust klaasist aknaid. 
«Kus õpetaja on?» 

«Küll ta tuleb tagasi.» 

«Ta peaks kiirustama, muidujääme sellest ilma!» 

Nad tiirlesid üksteise ümber nagu palavikuline ratas, aina uperpallitavad kodarad. 

Margot seisis üksinda. Ta oli väga habras tüdruk, kes nägi välja, nagu oleks ta ekselnud aastaid 
vihma käes ja nagu oleks vihm tal sina silmist ja puna huulilt ja kollase juustest välja uhtunud. Ta oli 
vana foto albumist, tolmunud ja luitunud, ja kui ta üldse midagi ütles, siis oli ta hääl nagu hääle 
vaim. Nüüd seisis ta omaette, vahtides ainiti vihma ja valju, märga maailma tohutu aknaklaasi taga.. 


«Mida sina vahid?» küsis William. 
Margot ei vastanud. 
«Räägi, kui sinuga räägitakse.» Poiss tõukas teda. Aga ta ei liigutanud, pigem laskis ta end ainult 
'teisel lükata ja muud ei midagi. 

Nad nihkusid temast eemale, nad ei vaadanud talle otsa. Ta tundis, et nad eemalduvad. Ja seda 
sellepärast, et ta 

ei tavatsenud allmaalinna kajavates tunnelites nendega mängida. Kui nad teda kulliks lõid ja jooksu 
pistsid, seisis ta ja vaatas neile silmi pilgutades järele ning ei järgnenud. Kui klass laulis laule õnnest 


ja elust ja mängudest, liigutas ta vaevalt huuli. Ainult siis, kui nad laulsid päikesest ja suvest, liikusid 
ta huuled, kui ta ise vahtis vihmamärgi aknaid. 

Ja muidugi oli suurim kuritegu see, et ta oli alles viie aasta eest Maa pealt siia tulnud ja mäletas 
päikesepaistet, mäletas, missugune oli päike ja missugune oli taevas, kui ta oli neljane Ohios. Ja 
nemad - nemad olid veetnud Veenusel kogu oma elu, ja nad olid kõigest kaheaastased, kui päike 
viimati välja oli tulnud, ja nad olid ammugi unustanud tema värvuse ja kuumuse ja selle, missugune 
ta päriselt oli. Aga Margot mäletas. 

«Ta on nagu penniline,» ütles ta kord kinnisilmi. 

«Ega ikka ei ole!» hüüdsid lapsed. 

«Ta on nagu tuli ahjus,» ütles ta. 

«Sa valetad, sa ei mäleta!» karjusid lapsed. 

Aga ta mäletas, ja ta seisis vaikselt neist kõigist eraldi ja jälgis vihmajugade mustreid akendel. Kord, 
kuu aega tagasi, oli ta keeldunud minemast kooli duširuumis duši alla, oli kätega katnud kõrvad ja 
pea ning kisendanud, et vesi ei tohi teda puudutada. Ja pärast sedti tundis ta ähmaselt, ähmaselt, et 
tema on teistsugune, ja nemad teadsid seda ja hoidusid temast eemale. 

Liikus ringi jutt, et ta isa ja ema viivad ta järgmisel aastal Maa peale tagasi; tema suhtes näis 
eluliselt tähtis, et nad seda teevad, ehkki see tähendanuks perekonnale tuhandete dollarite kaotamist. 
Ja nii vihkasid teda lapsed kõigi nende tähtsate ja vähem tähtsate põhjuste pärast. Nad vihkasid ta 
lumekahvatut nägu, tema nagu midagi ootavat vaikimist, tema kõhnust ja tema võimalikku tule- 
vikku. 


«Käi minema!» Poiss tõukas teda veel kord. «Mis sa ootad? » 

Siis, esimest korda, pöördus ta ja vaatas poisile otsa. 

Ja see, mida ta ootas, peegeldus tema silmades. 

«Ära sa oota siin ühtigi!» hüüdis poiss tigedalt. «Ega sa midagi näha ei saa!» 
Margoti huuled liikusid. 

«Mitte midagi!» hüüdis poiss. «See kõik oli nali, eks 

ju?» Ta pöördus teiste laste poole. «Täna ei juhtu midagi, ega ju?» 

Nad kõik vahtisid poisile pilkuvi silmi otsa, aga siis nad taipasid, hakkasid naerma ja raputasid 
päid. «Mitte midagi. Mitte kui midagi!» 

«Oi, aga...» sosistas Margot, silmis abitus. «Aga täna on ju see päev, mida teadlased ennustasid, 
nad ütlevad, et nad tea vad, päike. . .» 

«Puha nali!» ütles poiss ja haaras temast toorelt kinni. «Hei, kuulge, paneme ta seinakappi, enne 
kui õpetaja tuleb!» 
«Ei,» ütles Margot tagasi põrgates. 
Nad voogasid ta ümber, võtsid ta kinni ja vedasid ta protesteerivana, siis anuvana ja siis nutvana 
tagasi ühte tunnelisse, tuppa, seinakappi, mille ukse nad lõid paukudes kinni ja lukustasid. Nad seisid 
ja vaatasid ust ja nägid, et see värises, kui Margot, seda tagus ja terve kehaga gelle vastu viskus. Nad 
kuulsid tema summutatud karjumist. Siis pöördusid nad naeratades. ümber, läksid toast välja, tagasi 
mööda tunnelit, ja jõudsid just õpetajaga ühel ajal. «Kas olete valmis, lapsed?» Ta heitis pilgu oma 
käekellale. 
«Jaa!» ütlesid kõik. 
«Kas kõik on siin?» 
«Jaa!» 
Vihmasadu hõrenes veelgi. 
Nad trügisid päratu suure ukse juurde. Vihm jäigi üle. 
Oli, nagu oleks keset filmi lumelaviinist, tornaadost, orkaanist, vulkaanipurskest esmalt läinud 


korrast ära heliaparatuur, nii et kogu müra sumbus ja lõpuks katkes hoopis kõik tormi-iilingud ja 
kaja ja müristamine, ja siis oleks nagu film projektorist välja rebitud ja pandud asemele diapositiiv 
rahulikust troopikamaastikust, mis ei liigu ega värele. Maailm jäi seisma. Vaikus oli nii piiritu ja 
uskumatu, et oli tunne, nagu oleksid sul kõrvad kinni topitud või nagu oleksid sa päris kurdiks 
jäänud. Lapsed panid käed kõrvadele. Nad seisid igaüks eraldi. Uks libises eest ja vaikse, ootava 
maailma hõng tuli nende juurde sisse. 

Päike tuli välja. 

Ta oli lõõmava pronksi karva ja väga suur. Taevas ümberringi oli säravsinise kahhelkivi värvi. Ja 
džungel 

lõõskas päikesevalguses, kui lummusest vabanenud lapsed kisades välja kevadesse tormasid. 

«Ärge ainult liiga kaugele minge,» hüüdis õpetaja neile järele. «Teil on ainult kaks tundi aega, 
teate küll. Te ei tahaks ju vihma kätte jääda!» 

Kuid nemad muudkui jooksid ja pöörasid nägusid üles taeva poole ja tundsid päikest oma 
põskedel nagu tulist rauda, nad võtsid jakid seljast ära ja lasksid päikesel oma käsivarsi kõrvetada. 
«Oh, see on parem kui päikeselambid, eks ole?» «Palju, palju parem!» 

Nad jätsid jooksmise ja seisatasid suures Veenust katvas džunglis, mis kasvas ja aina kasvas 
tormiliselt, lausa silma nähes. See oli nagu pesakond kaheksajalgu, mis kobaras sirutasid oma pikki 
lihavaid vääte, hõljudes ja õilmitsedes selle lühikese kevade vältel. Paljudest päikeseta aastatest oli 
see džungel kummi ja tuha karva. Ta oli kivide ja valge juustu ja tindi värvi ja ta oli kuu värvi. 

Lapsed heitsid naerdes džunglimadratsile pikali ja kuulsid, kuidas see nende all ohkas ning 
kägises, ise vetruv ja elus. Nad jooksid puude vahel, nad libastusid ja kukkusid, nad tõuklesid, nad 
mängisid peitust ja kulli, aga kõige rohkem kõõritasid nad päikest, kuni pisarad mööda nägusid 
voolasid, nad tõstsid käed -selle kollenduse ja selle hämmastava sina poole, nad hingasid värsket, 
värsket õhku ja üha kuulatasid vaikust, mis heljutas neid hääletus ning liikumatus õndsuse meres. 
Nad uudistasid kõike ja nautisid kõike. Siis pistsid nagu koopast vallapääsenud loomad metsikult 
jooksu ja aina jooksid kisades ringiratast. Nad jooksid tund aega ühtevalu, korrakski peatumaita. 
Ja siis... . 

Keset jooksu hakkas üks tüdrukutest halama. 

Kõik jäid seisma. 

Tüdruk seisis lagedal ja sirutas käe välja. 

«Oh, vaadake, vaadake,» ütles ta värisedes. 

Nad tulid aeglaselt tema avatud pihku vaatama. Selle keskel, suur ja kummis, oli üksik vihmapiisk. 
Tüdruk hakkas seda vaadates nutma. 

Nad vaatasid. vaikselt taevast. . 

«Oi. Oi.» 

Paar külma tilka kukkus neile nina peale ja põskedele ja suhu. Päike kadus udujoome taha. Nende 
ümber puhus 

jahe tuul. Nad pöördusid ja hakkasid allmaamaja poole tagasi minema, käed rippu, naeratused 
kustumas. 

Kõuemürin ehmatas neid ja nagu puulehed enne uut tormipuhangut pistsid nad üksteise otsa 
komistades jooksu. Välku lõi kümne miili taga, viie miili, ühe miili, poole miili taga. Ühel hoobil 
tumenes taevas kesköiseks. 

Hetke seisid nad ukselävel, kuni hakkas tulema tihedat vihma. Siis sulgesid nad ukse ja kuulsid 


hiiglaslikku kõma: paduvihma langes laviinina kõikjal ja lakkamatult. 

«Kas seda tuleb veel seitse aastat?» 

«Jah. Seitse.» 

Siis karjatas üks neist. 

«Margot!» 

«Mis?» 

«Ta on ikka veel kapis, kuhu me ta luku taha panime.» 

«Margot...» . 

Nad seisid, nagu oleksid nad põrandasse rammitud teibad. Nad vaatasid üksteisele otsa ja siis 
vaatasid mujale. 

Nad heitsid pilgu maailmale, kus nüüd sadas ja aina sadas ühtesoodu. Nad ei suutnud üksteise pilke 
taluda. Nende näod olid tõsised ja kahvatud. Nad vahtisid, pead norus, oma käsi ja jalgu. 

«Margot.» 

Üks tüdrukutest ütles: «Noh.. .?> ükski ei liigutanud. 

«Lähme,» sosistas tüdruk. 

Nad kõndisid aeglaselt mööda koridori, saateks külma vihma sahin. Nad pöördusid üle läve tuppa 
tormi ja müristamise kõminas, näod välguvalgel sinakad ja kohutavad. Nad läksid pikkamööda 
seinakapi ukse juurde ja seisatasid selle ees. 

Ukse taga valitses vaikus. 

Nad tegid ukse lukust lahti isegi veel aeglasemalt ja lasksid Margoti välja. 


Marshall King KOHTUMINE RANNAL 


Purnie lippas naerdes ja kilgates läbi metsa, kuni ta ei suutnud enam sammugi edasi joosta. Ta langes 
siruli sinisele samblapadjale ja hõiskas rõõmust, et see päev on tal vaba avastuste tegemiseks. 
Lõpuks võis ta ometi näha ookeani. 

Kui ta oli hinge tõmmanud, vaatas ta läbi metsa tagasi. Külast mitte jälgegi - see oli kaugele maha 
jäänud. Ta oli pääsenud vendade ja vanemate järelevalve alt ning miski ei takistanud teda enam 
ookeani äärde minemast. Oli saabunud õige hetk peatada aeg. 

«Tähelepanu!» hüüdis ta vulisevale ojale ja selle oranžidele keeristele. Ta heitis vargsi pilgu 
kahele poole, mängides mõttega, et mõni keeristest võiks enneaegselt seisma jääda. «Valmis olla!» 
kuulutas ta õhukesetiivalistele mesilastele, kes hõljusid rikkaliku lehestiku kohal. «Seis!» Ta kiljus 
selle käsu üles tihedate, madalal rippuvate lillakate pilvede poole, mis alati jooksid üle puulatvade ja 
panid huvi tundma, kui kõrged need puud tegelikult võisid olla. 

Ta tegi silmadega kiire inventuuri. Kõik oli täpselt nii, nagu tema teada pidi olema: piimjas-or:anž 
oja oli tardunud ja tema väikesed keerised lakanud keerlemast; lähim mesilane rippus pakataime 
kohal, läbipaistvad tiivad tardunud allapoole-löögis. Ja raske purpurne vedelik pea kohal püsis 
kindlalt paigal keeris- ja rünkpilvedes. 

Purnie kiirustas ookeani poole, ümberringi kõik nagu pildil. 
Kui ainult päevad poleks nii lühikesed, mõtles ta. Nii palju oli vaadata ja nii vähe oli aega. Tundus, 
et kõik 

peale tema olid näinud rannaäärseid imesid. Jutud, mida ta oli kuulnud oma vendadelt ja nende 
sõpradelt, olid kiusanud teda kogu selle aja, mida ta suutis meenutada. Nii palju kordi oli ta kuulnud 
neid erutavaid jutte, et nüüd edasi joostes suutis imedemaad kujutleda nii selgesti, nagu oleks ta juba 
seal. Seal on kivistunud puutüvedest kaljupaljand, millel mängida, ookean majast kõrgemate laine- 
tega, naljakad kolmejalgsed tripoonid, kes iial ei lakanud mereheina mugimast, ja veel palju teisi 


imepäraseid olendeid, keda võis leida ainult ookeani äärest. 

Ta keksles läbi metsa, nagu oleks maailm varunud selle päeva just tema jaoks. Ja kes võis öelda, et 
see polnud nii, mõtles ta. Kas täna polnud siis tema viies- sünnipäev? Ta jooksis edasi ja haletses 
nelja-aastasi ning isegi neid, kes olid alles nelja ja poolesed, sest nemad olid veel titad ja ei võinud 
mõeldagi üksinda ookeani äärde lippamisest. 

Aga olla viiene! A 

«Oota ainult, mesilind, varsti lasen vabaks sind!» Möödudes ühest paljudest liikumatutest 
õietolmu koguvatest putukatest, oli ta ettevaatlik, et teda mitte riivata või tema katkestatud tööd 
segada. Kui Purnie oli peatanud aja, olid mesilased - nagu kõik teisedki olendid, keda ta kohtas - 
jäänud paigale oma loomuliku tegevuse juurde, ja ta teadis, et kui ta aja taas liikuma laseb, jätkub 
kõik sealt, kus oli peatunud. 

Ta tundis kibemagusat lõhna, mis talle ütles, et ookean ei ole enam kaugel, ja ootusärevus pani ta 
pulsi kiiremini lööma. Et teda ilmselt ootas saavutusterohke päev, otsustas ta mitte mõtelda sellele, 
ettal oli keelatud kasutada aja peatamist kodust kaugele hulkuma minemiseks. Ta otsustas mitte 
mõtelda sageli korratud väitele, et üks tund aja peatamist nõuab rohkem energiat kui nädalane 
jalgsimatk. Ta otsustas mitte mõtelda ka hoiatavale tarkussõnale «Väikesed lapsed, kes ilma 
täiskasvanuteta peatavad aja, ei ela võib-olla nii kaua, et seda kahetseda». 

Selle asemel kujutles ta, kuidas tema perekond ja sõbrad uhkusest säravad, kui kuulevad tema 
julgest matkast. 

Tee oli pikk, aeg seisis paigal. Purnie peatus nii kauaks, kui oli vaja paari puuvilja korjamiseks tee 
äärest. Neist saab sellel tõotatud päeval tema lõunaeine. Puuviljad kaenla all, kargles ta veel 
kümmekond sammu edasi ja jäi siis järsku seisma. 

Ta leidis ennast kaljukünka tipul vaatamas üle vägeva mere! 

Tema ees laiuv vaade haaras teda niivõrd, et tema «hurraa!» tuli välja nõrga kääksatusena. Ookean 
lamas ootel, tardunud lained valmis Purnie käsul taas alustama oma hõljuvat voogamist. 
Rannaäärsed murdlained rippusid murdumise mitmetes astmetes, mõned juba purunenud valgete 
pritsmete kuhjaks, teised alles siledate oranžide kaartena püsti, ootamas võimalust tegevusse astuda. 

Ja kõikjal oli uusi sõpru! Pea kohal oli sporade parv tardunud järsult allapoole liuglemise hetkel, 
kui nad valmistusid rannale laskuma. Purnie oli neist vallatutest olevustest palju kordi kuulnud. 
Täna, kui ta vennad on koolis, on kõik loomadest mänguseltsilised tema päralt. Kaugemal rannal oli 
kahejalgsete loomade paar poolel sammul pidama jäänud ja vaatas selle koha poole, kus Purnie nüüd 
seisis. Veidi tagapool oli neid veel kaheksa, igaüks oma katkestatud liikumise kummalises poosis. Ja 
veepiiril, kus ookean veeretas ennast olematuks vastu rannaliiva, nägi ta siin-seal seismas koomilisi 
tripoone, neid kolmejalgseid mereveiderdajaid, kes tegid toredaid mereheina närimise võistlusi. 

«Hei, teie seal!» hüüdis Purnie. Kui keegi ei vastanud, meenus talle, et ta ise on elavale maailmale 
«surnud»: ta asus veel aja seisaku tsoonis, vaatas seestpoolt välja. Temale jääb maailm 
vahanukkudega pildiks niikauaks, kuni ta aja jälle liikuma paneb. 

«Hei, teie seal!» hüüdis ta uuesti, kuid nüüd mõtles ta sellele, et taastada aja vool. See juhtuski! 
Kohe ümbritses teda elu ja liikumine. Ta kuulis oranže murdlaineid mürinal purunemas, tundis 
pritsmetelt lenduva veepihu kibekat maitset ja nägi oma uusi sõpru jätkamas tegevusi, mida tema 
taamal metsas oli katkestanud. 

Ta teadis ka, et samal hetkel hakkas metsas väike oja jälle edasi voolama, et purpursed pilved 
jätkasid oma teekonda allatuult mööda orgu ja et mesilased jätkasid õietolmu korjamist, ilma et 
nende õrnad tiivad oleksid ühtegi lööki vahele jätnud. Oja, pilvede ja putukate liikumine polnud 
mitte sugugi katkestatud, see oli pidevalt edasi toimunud. Purnie oli peatanud aja, aga mitte maailma 
enda ümber. 


Ta lippas ümber kaljukünka ja liivakaldast alla, et 

saada kokku tripoonidega, kes tema jaoks olid just praegu elustunud. 

«Ma oskan pea peal seista!» Purnie pani oma eine maha ja kasvatas tiritamme, kooditades 
jalgadega, et tasakaalu hoida. Ta sai aru, et see oli vist küll kõige viletsam tiritamm, mis ta iial 
teinud, sest ta tundis nõrkust ja peapööritust. Aja peatamine oli tema jõule juba oma jälje jätnud. 
Tema tujule aga ei mõjunud miski. 

Tripoon pidas Purnie vägitükki suurepäraseks. Ta lakkas nii kauaks mugimast, et jõudis Purnie'le 
tervituseks saba liputada, enne kui oma söömaaja juurde tagasi pöördus. 

Purnie jooksis sinna-tänna ja püüdis kõike korraga näha ning teha. Ta vaatas ringi, et tervitada. 
sporade parve, kuid nood olid liuelnud üsna kaugele mööda randa edasi. Siis hüppas ta esimese 
kahejalgse looma poole ja pidi just hüüatama oma tavalise «Hei, teie seal!», kui kuulis, et nad 
häälitsevad omal kombel. 

«. . minu tehingutel pole nüüd enam piire, Benson. See planeet on seitsmeteistkümnes. Seitsetteist 
planeeti võin ma enda omaks nimetada!» 

«Enda omaks ja enda omaks. Seitseteist planeeti. Aga öelge mulle, Forbes, mis pagan te nendega 
peale hakkate, kas riputate oma kontori seinale, kui tagasi San Diegosse jõuate?» 

«Hei, teie seal! Mängida tahate?» Purnie kutsele vastasid loomad vaid ehmunud pilguga ja 
hakkasid jälle kiiresti omavahel vadistama. Purnie lippas mööda randa, korjas üles oma eine ja 
jooksis tagasi nende juurde, et nende kannul sörkida. «Mul on eine kaasas - kas tahate ka?» 

«Benson, öelge parem oma meestele, et nad seal juhmnt ringi ei vahiks, vaid tööle hakkaksid. Aeg 
on raha. Ma ei maksnud selle ekspeditsiooni eest mitte selleks, et teie käparditele puhkust 
võimaldada.» 

Loomad peatusid nii äkitselt, et Purnie neile peaaegu kandadele astus. 

«Kuulge, Forbes, pidage kinni. Kuulake mind. See oli loomulikult teie raha, mis meid siia tõi, ja see 
on igati teie ekspeditsioon. Aga te palkasite mind selleks, et ma teid maailma parima meeskonnaga 
süa tooksin, ja seda ma olengi teinud. Minu töö ei ole sellega veel tehtud. Ma vas- 

tutan meeste elu eest, kuni me siin oleme, ja õnneliku kojujõudmise eest.» 

«Täpselt nii. Ja et te olete vastutav, siis pange nad tööle. Käskige neil lipp heisata. Vaadake nüüd 
seal neid igavesi tolasid, kes mängivad meres kolmejalgse jaanalinnuga!» 

«Armas taevas, mees, kas teie polegi siis inimene? Me oleme sellel planeedil olnud kõigest 
kakskümmend minutit! Loomulikult tahavad nad ringi vaadata. Nad arvasid, et leiavad eest 
metsikuid loomi või midagi veel halvemat, aga siin ümbritsevad meid veidrad väikesed olendid, kes 
jooksevad meie juurde, nagu oleksime taasleitud vennad. Las mehed vaatavad veel paar minutit 
ringi, enne kui me teie omandiõiguse välja kuulutame.» 

«Päh! On ikka lasteaed!» 

Kui Purnie edasi liikus, virulati talle jalaga, aga mööda. «Benson, ajage see punnsilmne känguru 
minu juurest ära!» Purnie kiljus rõõmust selle uue vembu üle ja kasvatas kohe tiritamme. Selles 
asendis nägi ta ümberpööratult, kuidas nad minema kõndisid. 

Purnie loobus püüdest nende juurde jääda. Miks nad küll nii kiiresti liikusid? Kuhu neil kiiret oli? 
Kui Purnie maha istus ja oma einet sööma hakkas, lähenesid veel kolm olendit, kes tegid erutatud 
hääli ja püüdsid ilmselt kahele esimesele järele jõuda. Kui nad temast möödusid, sirutas ta oma eine 
välja. «Tahate ka?» Vastust ei tulnud. 

Mängimine tõotas rohkemat kui söömine. Ta jättis oma eine pooleldi sööduna maha ja läks 
sinnapoole, kus teised olid kaugemal ranna ääres peatunud. 


«Kapten Benson! Miles avastas tugeva kiirguse kusagil siin lähedal. Ta püüab selle allikat nüüd 
täpselt kindlaks määrata. » 

«Näete nüüd, Forbes! Teie uus kinnisvara teeb teid nii rikkaks, et oma järgmise planeedi võite te 0 
sta. Too oleks siis vist kaheksateistkümnes.» 

«Kiirgus, päh! Me oleme leidnud madalakvaliteedilist maaki igal planeedil, mis ma seni 
olenavastanud, ja ka siin ei ole asi teisiti. Kuidas on aga lood lipuga? Laseme selle heisata, Benson. 
Ja nurgakivi ja tahvel.» 

«Olgu, poisid. Mida rutem me mister Forbesi vimpli heiskame ja tema omandiõiguse välja 
kuulutame, seda rutem saame aega ringi vaadata. Tehke nüüd eluga!» 

Kui kolm looma tagasi läksid, et ülejäänud grupiga ühi- 

neda, kõndisid kaks esimest jällegi edasi. Purnie järgnes neile. 

«Lipuvarda aluse jaoks pole materjali vaja kaugelt otsida, Benson. Vaadake seda kivihunnikut seal.» 
«Neid ei saa kasutada. Need on kivistunud puutüved. Ülemised on liiga kõrgel, et neid alla tuua, ja 
kui me alumisi liigutame, variseb kogu see hunnik meile kaela.» 

«See on juba teie asi. Pidage ainult meeles, et ma tahan tugevat lipuvarrast. See peab seisma 
vähemalt. . .» 

«Ärge muretsege, Forbes, me ajame teie mälestussamba püsti. Aga mis see lipp ka ära ei ole. 
Omandiõiguse kinnitamiseks peab ikka midagi rohkemat tegema kui ainult lipu välja panema.» 

«Peab, peab. Palju rohkem. Ma olen selle eest hoolitsenud, et kõik seadusega ettenähtud nõuded 
minu orpandiõiguse kinnitamiseks oleksid täidetud. Aga lipp? Noh, võiks öelda, et see esindab 
impeeriumi, Benson. Forbesi impeeriumi. Igal minu lipul on sõna FORBES, arengu ja progressi 
sümbol. Nimetage seda sentimentaalsuseks, kui soovite.» 

«Ei nimeta, ärge muretsege. Ma olen ennegi näinud kinnisvaraomanike lippe.» 
«Pagan võtaks, kas te jätate rääkimise sellest kui kinnisvaratehingust! See, mis ma teen, mees, on 
suur. Suur! See on avastamine.» 

«Aga muidugi. Ja kui ma ei eksi, siis te olete sisse seadnud kavala tingimuste süsteemi, nii et teile 
ei kuulu mitte ainult planeedid, vaid tegelikult ka inimesed, kes on küllalt lollid, et osta nendel 
maad.» 

«Ma võiksin teil naha maha võtta selle eest, et te minuga niimoodi räägite. Kurat teid võtku! Just 
minusugused inimesed võimaldavad teie kosmoselaevadel kusagile sõita. Minusugused panevad oma 
hea raha sellisesse riskantsesse ettevõttesse, et teiesugused saaksid välja pääseda kolme- 
teistkümnekorruselistest üürimajadest. Olete te kunagi sellele mõelnud?» 

«Mulle näib, et te kolmekordistate oma raha kuue kuuga.» 

Kui nad peatusid, peatus ka Purnie. Algul olid teda huvitanud kummalised hääled, mida nad tegid, 
aga kui ta hakkas nendega harjuma j,a nemad omalt poolt tema juuresolekust välja ei teinud, hüppas 
ta omaette sädistades edasi ja oli rahul, et sai nende seltskonnas olla. 

Purnie kuulis neid hääli tagantpoolt veel juurde tulemas ja nägi pöördudes, et ülejäänud salk 
nende poole jooksis. «Kapten Benson! Siin on lipp. Ja siin on Miles stsintillomeetriga. Ta ütleb, et 
siinpool läheb kiirgus tugevamaks!» 

«Kuidas sellega on, Miles?» 
«Aparaat läheb päris hulluks, kapten. Osuti on peaaegu et skaalast väljas.» 

Purnie nägi, et üks loomadest hõljutas tema ümber väikest karpi. Tänuks tähelepanu eest kasvatas 
ta tiritamme. «Oskad sa seda ,teha?» Tulemus rõõmustas teda ülimalt. Kõik nad hakkasid 
imestlevaid hääli tegema joa ta oli väga rahul. 


«Astuge tagasi, kapten! Kiirgus tuleb otse siit! See väike hüpats kõrvetab hullemini kui 
plutooniumihunnik!» 
«Las ma vaatan, Miles. Tont võtaks! Mis te arvate. . .?» 
Nüüd moodustasid nad tema ümber laieneva ringi ja tal ilmselt ei tasunud mõelda tiriltamme 
kordamisele. Ta tegi panuse tuliuuele trikile: seisis ühel jalal.» 
«Benson, ma pean selle looma endale saama! Pange ta kasti. » 
«Piidage nüüd kinni, Forbes. Universumi Seadus keelab -» 
«Siin on minu planeet ja mina olen seadus. Pange ta kasti!» 
«Minu meeskond on tunnistajaks, et ma ametlikult protesteerin .. .» 
«Taevane' arm, milline eksemplar kojuviiimiseks! Radioaktiivsed loomad! Loomulikult võivad nad 
ju ka paljuneda! Kusagil peab neid olendeid siin olema tuhandete kaupa. Ja ainult mõelda neile 
neetud lollidele Maal ja nende plutooniumihunnikutele! Haa! Nüüd hakkavad kapitalimahutajad 
mind parvena ründama. Kuidas on, Benson, kas avastamine tasub ennast või ei tasu?» 
«Ärge kiirustage. See väike sell on radioakltiivne ja võib meeskonnale väga ohtlikuks saada.» 
«Kuulge nüüd! Te kavatsesite ju mineraalide proove tinakastidesse panna, ja mis siin siis vahet 
on? Pange ta kasti! » 
«Ta sureb.» 
«Te olete minu teenistuses, Benson? Te vastutate minu ees, ja pealegi viibite minu maa peal. Pange 
ta kasti!» 
Purnie oli väsinud. Algul aja peatamine ja nüüd veel 

see. Et see päev oli toonud rohkem lusti ja erutust, kui ta oli lootnud, siis hakkas pinge ennast tunda 
andma. Õnnelikuna ja roidununaheitis ta ringi keskele maha ning lootis, et tema sõbrad näitavad talle 
mõnda oma trikki. 

Tal ei tulnud kaua oodata. Ringis seisvad loomad astusid tagasi ja andsid teed kahele, kes tulid ja 
tassisid kasti. Purnie tõusis istukile, et jälgida etendust. 

«Kapten, miks ei võiks ma teda lihtsalt kätte võtta? Näib, nagu poleks tal mingit kavatsust ära 
joosta.» 

«Parem mitte, Cabot. Te olete küll varjestatud, aga ei või teada, mis vägi sel väikesel sellil on. 
Minge kindla peale välja ja kasutage köit.» 

«Ausõna, ta saab aru, mis me räägime. Vaadake neid silmi. » 

«Hea küll, olge nüüd hoolas selle nööriga.» 

«Tule, pisike. Siia sa lähed. Oled tore poiss!» 

Purnie kuulas neid hääli hämmeldunud tähelepanuga. 

Ta tunnetas köiega olevuse paluvat tooni, kuid ei teadnud, mida temalt oodati. Ta keeras pea viltu ja 
vingerdas äraootavalt. 

Ta nägi silmust oma pea suunas vihisevat, ja enne kui ta asjast arugi sai, oli ta juba ringist välja 
ning liivakaldast üles kihutanud. Ta imestas, et oli ära jooksnud. Miks ta seda küll tegi? Ta polnud 
kunagi varem tundnud seda hetkelist valuhoogu, mis tekitas soovi ennast kaitsta. 

Ta jälgis, kuidas loomad kobardusid rannal seisva kasti ümber - nende tähelepanu köitis nüüd 
ilmselt miski muu. Purnie soovis, et ta ei oleks ära jooksnud. Ta tundis, et oli kaotanud võimaluse 
nende lõbust osa saada. 

«Oodake!» Ta jooksis oma poolenisti söödud eine juurde, võttis selle maast üles ja jooksis väikese 
salga juurde tagasi. «Siin on minu eine, kas tahate ka?» 

Seltskonnale tuli uuesti elu sisse. Tema sõbrad jooksid siia-sinna, ja lõpuks sai Purnie aru, et nad 
tahtsid teda kasti panna. Tal tuli tuju neid Õrritada ja ta jooksis meelega kõigest paari jala kaugusele 
tinakastist, et just süs, kui lähim jälitaja oli teda haaramas, ohutumasse kaugusse kõrvale hüpata. 


Äkki kuulis ta kõrvulukustavat kärgatust ja tundis sooja niisket torget ühes jalas. 

«Forbes, lollpea! Pange püstol ära!» 

«Vaat nii, poisid. Tuleb ainult teada, kuidas asju ajada. Ma lihtsalt haavasin teda, ja kõik. Nüüd 
võtke ta kinni.» 

Torge jalas ei tähendanud midagi; Purnie õnnetus oli 

selles, et ta ei saanud millestki aru. Mida oli ta valesti teinud? Kui ta nägi silmust uuesti enda poole 
vihisemas, peatas ta tahtmatult aja. Ta teadis väga hästi; et selle võimega ei tohi hoolimatult ümber 
käia kuid ta tegutses nüüd reflektoorselt. Sekundi murdosa vältel, mis järgnes terayale torkele jalas, 
oli ta mõistus meeleheitlikult otsinud vastuvõetavat tegutsemisviisi: Midagi leidmata oli ta käskinud 
ajal peatuda. 

Kõik ümberringi tardus veel kord pildiks. Silmus rippus liikumatult tema pea kohal, aga ülejäänud 
köis lookles ristlainetes tagasi ühe kahejalgse looma juurde. Purnie lohistas ennast läbi salga, 
niuksudes oma võimetusest toimuvat mõista. 

Kui Purnie nende. olevuste vahelt läbi puges, püüdis ta algul neile mitte silma vaadata, sest ta oli 
kindel, et oli midagi valesti teinud. Siis aga mõtles ta, et neile -möödumisel vargsi pilku heites võiks 
ta ehk näha mõnda märki nende kavatsusest. Ta lonkas mööda ühest, kelle oli käes väike läikiv ese, 
mis ajas ühest otsast suitsu välja. Nüüd hõljus see suits elutute keeristena looma pea ümber. Ta 
komberdas mööda teisest, kes hoidis käes väikest kasti - see oli enne ikka teinud sisisevat häält, kui 
Purnie oli ligidal. Need asjad ei öelnud talle midagi. Enne kui ta hakkas künka otsa ronima, möödus 
ta tripoonist, kes oma kuulsusele vastavalt oli koomiline isegi hirmununa. Valjust paugatusest 
kohkunununa oli ta nelja jala kõrgusele õhku hüpanud, enne kui Purnie aja peatas. Seal ta nüüd 
rippus, nokk täis mereheina ja kolm jalga kõhu alla konksu tõmmatud. . 

Jätnud liikidesse jagatud kujud selja taha, komberdas Purnie üles künkale, olles kahevahel, kas 
minna ära või jääda paigale. Kui kummaline koht oli see ookeaniäär! Ta imestas, miks ta polnud 
rannikuloomadest rohkem üksikasju kuulnud. 

Jõudnud järsaku harjale, vaatas ta sügavas kurbuses alla oma vaikivate sõprade poole. Kuidas ta 
küll oleks tahtnud seal all nendega mängimas olla! Aga nüüd lõpuks ta teadis, et nende mäng oli 
niisugune, kuhu tema ei sobinud. Jäi ainult üle aeg taas voolama lasta ja alustada pikka koduteed. 
Olgugi et lühike päev oli juba lõppemas, teadis ta, ei ei julge kasutada aja paigalseisu jalamaid 
kojujõudmiseks. Tema roidunud keha ja ähmastuv mõistus andsid tõsiselt märku, et ta oli oma 
võimet juba kurjasti tarvitanud. 

Kui Pumnie aja voolu taastas, langes silmus kahjutult liivale - täpselt sinna, kus Purnie oli seisnud, 
ja köiega loom, uskumata oma silmi, jäi ammuli sui vahtima. 


«Mu jumal, ta on.. ta on kadunud!» 
Siis jooksis teine loom, see, kelle käes oli suitsev asi, paar sammu silmuse poole, peatus ja jõllitas 
köit. «Noh, mehed, mis siin lahti on? Pange ta kasti. Mis te temaga tegite?» 

Neile, kes rannal olid, ei tähendanud aja taaselustamine midagi, sest nende jaoks polnudki aeg 
peatunud. Nad teadsid ainult seda, et ühel hetkel oli nende ees hüpelnud säbrune olevus, aga 
järgmisel hetkel oli ta kadunud. 

«On ta nähtamatu, kapten? Kus ta on?» 

«Seal üleval, kapten! Nendel kaljudel. Kas see pole tema? » 

«Tont võtaks!» 

«Benson, te vastutate mul isiklikult selle eest! Nüüd, kus te olete asja vussi ajanud, toon ma ta omal 
viisil sealt alla.» 


«Üks hetk, Forbes, las ma mõtlen. Selles väikeses säbruses kuradis on midagi niisugust, mida me 
peaksime... Forbes! Ma hoiatasin teid püstoli asjus!» 

Pumnie liikus üle kaljuvirna tipu, et oma sõpradele viimast pilku heita. Kui ta raskus esimese tüve 
otsale langes, pani see alguse varingule. Esiti aeglaselit, siis ikka kiiremini hakkasid hiigelpliiatsid 
kosena alla liivale langema. Purnie kukkus tagasi kindlale pinnale, olles vaatepildist enda ees 
surmani kohkunud. All olevate loomade ahastavad karjed viisid teda meeleheitele. 

Kaljurahnud tabasid suuremat osa neist, kui nad seisid jalgupidi lainetes. Teised naelutati kinni 
liivale. 

«Ma ei tahtnud seda teha!» kiljus Purnie. «Palun andeks. Kas te ei kuule?» Ta hüples järsaku 
serval edasi-tagasi, täis kabuhirmu ja häbi. «Tõuske üles! Palun tõuske üles!» Öudusega kuulas ta 
rannalt kostvaid oigeid. «Te saate kõik märjaks! Kas te ei kuule mind? Palun tõuske üles!» Ta oli 
ahastusest ja murest otse lämbumas. Kuidas ta küll võis seda teha! Ta tahtis, et ta sõbrad üles 
tõuseksid, ennast vabaks raputaksid ja talle ütleksid, et kõik on korras. Kuid seda soovi tõeks teha ei 
olnud tema võimuses. 

Meretõus ähvardas neid, kes olid oranžis kaldavees, enda alla matta. 
Purnie liikus nõlva st alla, anudes neid, et nad ennast 

päästaksid. Nende häälitsustes oli nüüd uus toon - läheneva surma meeleheide. 
«Rhodes! Cabot! Kas te kuulete mind?» 

«Ma. .. maei saa liigutada, kapten. Mu jalg, see on... Jumal küll, me upume!» 
«Vaadake ringi, Cabot. Kas näete kedagi liikumas?» 

«Mehed kaldal on peaaegu maetud, kapten. Ja meie teised siin vees...» 

«Forbes. .. Kas te näete Forbesi? Võib-olla ta on. . .»Tema häälitsused lõikas pooleks laineke, mis 
õrnalt üle ta pea veeres. 

Purnie ei võinud enam kauem oodata. Tõusuvesi oli ühe looma peaaegu juba enda alla matnud ja 
varsti on teisedki samasuguses hädas. Tagajärgedele mõtlemata käskis Purnie ajal peatuda. 

Lainetesse kahlates lükkas ta kivistunud puutüve ühe ohvri pealt ära ja tiris siis looma üles liivale. 
Silmad endal pisaraist udused, töötas ta aeglaselt ja hoolikalt. Ta teadis, et kiiret ei... ole, vähemalt 
mitte tema sõprade julgeoleku kindlustamisega. ükskõik missugune nende seisukord sel hetkel ka 
oli, see jääb samaks, kuni ta aja taaselustab. Ta läks sügavamale oranži vedelikku, kus püstiaetud 
käsi andis märku vee alla jäänud keha asukohast. Käsi hoidis kramplikult suurt valget plagu, mis oli 
takerdunud tüvede vahele. Purnie vabastas looma ja tiris ta kaldale. 

See oli see, kes oli kandnud väikest läikivat eset, mis suitsu välja ajas. 

Omaenese haavatud jalga peaaegu tähele panemata vedas Purnie ühe ohvri teise järel välja, kuni 
vette ei jäänud enam ühtegi. Siis hakkas ta rannal lahti harutama tüvesid, mis olid seal loomi enda 
alla matnud. Ta eemaldas tüve ühe looma sülest, kes jäi siis istuvasse asendisse, nägu moondunud 
valu ja hirmu tardunud maskiks. Teine veeres raskuse alt vabanenuna nagu rauast kuju uude 
asendisse. Purnie nuuksus mustas masenduses, kui ta vaatas kaootilist pilti enda ees. 

Lõpuks ei suutnud ta rohkem midagi teha. Ta tundis, et teadvus hakkab kaduma. 
Ta taipas vaistlikult, et kui ta kaotab teadvuse aja seisaku kestel, siis jätkuvad sündmused sealt, kus 
ta nad peatas, aga juba ilma temata. Purnie'le tähendaks see 

surma. Ta teadis, et pidi aja taaselustama, enne kui kaotab teadvuse. 

Samm-sammult rühkis ta väikesest künkast üles, ühtelugu peatudes, et kaaluda, kas on juba 
vajaaeg taas voolama panna, enne kui on liiga hilja. Jõud kiiresti kahanemas, jõudis ta künka tippu ja 
pöördus veel kord all olevale grupile pilku heitma. 


Siis sai ta aru, kui palju olid tema keha ja vaim kannatanud: kui ta käskis ajal edasi voolata, ei 
juhtunud midagi. 

Tal läks südame alt külmaks. Ta ei kartnud surma ja teadis, et kui ta sureb, hakkab ookean uuesti 
voogama ja tema sõbrad hakkavad jälle liikuma. Aga ta tahtis neid näha väljaspool hädaohtu. 

Ta püüdis oma mõistust ülima pingutuse jaoks selgeks saada. Ajale ei olnud võimalik peale käia, 
et see taaselustuks. Ta teadis, et aja voolu ei saa taastada vähehaaval, algul aeglaselt ja siis täiel 
käigul edasi. Aeg kas liikus või ei liikunud. Ta pidi asuma ühele või teisele seisukohale. Siis, ilma et 
ta oleks täpselt teadnud, millal see juhtus, andis ta mõistus käsu... 

Tema sõbrad ärkasid ellu. Esimene, keda ta liigutavat nägi, keeras ennast kõhuli ja lõi rusikatega 
vastu maad. Purnie'st uhkas üle kergendustunne, kui ta looma häälitsemist kuulis. 
«Mis minuga on? ütelge mulle ometi! Olen ma lolliks läinud? Miles! Schick! Mis sün toimub?» 

«Ma tulen, Rhodes! Tulgu taevas meile appi, ka mina nägin seda. Kas oleme meie hullud või on 
need neetud tüved elus?» 

«Asi pole tüvedes. Mis sa meie kohta ütled? Kuidas me veest välja saime? Miles, me oleme 
mõlemad põrunud.» 

«Ma ütlen sulle, et asi on just neis tüvedes või kaljudes või mis nad ka on. Ma vaatasin otse nende 
poole. Algul olid nad minu peal, aga nüüd on nad seal hunnikus!» 

«Pagan võtaks, need tüved ei toonud meid ju ometi veest välja, eks ole? Kapten Benson!» 
«Olete te terved, mehed?» 

«Jah, aga. . .» 

«Kes nägi täpselt, mis juhtus?» 

«Ma kardan, et meie silmad petavad, kapten. Need tüved. . .» 

«Ma tean. Ma tean. Võtke nüüd ennast kokku. Me peame 

teised kokku koguma ja siit minema pääsema, niikaua kui aeg meie poolel on.» 
«Aga mis siis juhtus, kapten?» 
«Pagana pihta, Rhodes, kas te ei arva, et ka mina tahaksin seda rteada? Need tüved on nii vanad, et 
nad on kivistunud. Kogu meie salk ei suudaks ühtainsatki neist üles tõsta. Läheks vaja üleinimlikku 
energiat, et mõnda neist liigutada. » 
«Ma ei ole siin näinud midagi üleinimlikku. Need jaanalinnud seal on nii ametis mereheina 
SÖÖMISEGA. ..» 
«Olgu peale, aitarne nüüd siin teisi. Mõned neist ei saa käia. Kus on Forbes?» 
«Ta istub seal vees, kapten, ja nutab nagu laps. Või naerab. Ma ei oska täpselt öelda, mis ta teeb.» 
«Me peame ta ära tooma. Miles, Schick, tulge kaasa. Forbes! Olete terve?» 
«Ho-ho-hoo! Seitseteist!. Seitseteist! Seitseteist planeeti, Benson, ja nad teevad kõik, mis ma ütlen! 
Sellel siin on omaenda mõistus. Kas nägite seda väikest nalja kaljudega? Ho-hoo!» 
«Vaadake, kas leiate ta püstoli, Schick. Ta tapab muidu kas enda või mõne meist. Siduge ta käed 
ja viige ta tagasi laeva. Me tuleme varsti järele.» 
«Hah-hah-haa! Seitseteist! Benson, te vastutate isiklikult selle eest. Hii-hii!» 


Pumnie. avas silmad, kui ta jälle teadvusele tuli. Kas ta sõbrad olid läinud? 

Ta roomas kõhuli kahe kalju vahele, kust ta võis näha, ise nähtamatuks jäädes. Kaksikkuu 
valguses nägi ta, et nad lahkusid, kõndides kahe- ja kolmekaupa minema, nõrk aitamas veelgi 
viletsamat. Kui nad rannajoone käänaku taha kadusid, kostsid ta kõrvu läbi lainete kohina viimase 
kahe hääled, kes olid teistest tublisti maha jäänud. 

«On see võimalik, et me kõik oleme hullud, kapten?» 
«See on võimalik küll, aga me ei ole.» 


«Tahaksin selles kindel olla.» 

«Näete Forbesi seal eespool? Mis te temasrt arvate?» 

«Tema ei saa kunagi endiseks. Tema läks tõesti peast segi, eks ole?» 

«Õige. Ja kui teie oleksite peast segi läinud, ei saaks te iialgi Forbesi seisundist aru. Te oleksite ise 
samasugune 

kui tema. Tema mõtleb, et maailm on arust ära, teie mõtlete, et teie olete arust ära. Teie olete terve, 
Cabot, pea püsti! » 

«Ma ei suuda seda ikka veel uskuda.» 

«Öelge mulle ühte asja. Mis oli kõige ebatavalisem, mida te seal märkasite?» 

«Te teete nalj,a. Loornulikult see, kuidas need tüved järsku meie pealt ära said. . .» 

«Jah, muidugi. Aga ma mõtlen midagi peale selle.» 

«Noh, ma arvan, et mul ei olnud mahti midagi eriti märgata. Saate aru, kõik see hirm ja segadus. .» 
«Aga kas te ei märganud meie väikest pungissilmset sõpra?» 

«Ah teda. Kardan, et ei, kapten. Ma arvan, et mõtlesin rohkem enda peale.» 

«Hm. Kui ma saaksin ainult kindel olla, et ma teda nägin. Kui ainult keegi teine oleks samuti teda 
näinud.» . 

«Kardan, et ma ei saa aru, kuhupoole te sihite.» 

«Pagan seda kõike võtaks, te ju teate, et Forbes kõmmutas tema-pihta. Tabas jalga. Miks tuli see 
väike säbrune saatan siis ikkagi tagasi oma piinajate juurde - tagasi meie juurde -, kui me nende 
tüvede all lõksus olime?» 

«Küllap ta ehk arvestas, et niikaua kui me lõksus oleme, ei saa me talle rohkem viga teha, .. 
Andke andeks, see oli rumal vasrtus. Olen vist ikka veel veidi segane.» 

«Jätame selle. Teate, minge nüüd ees laeva juurde ja pange kõik stardiks valmis. Tulen varsti teile 
järele. Arvan, et lähen tagasi ja vaatan. seal veidi ringi. Saate aru? Teen kindlaks, kas me pole kedagi 
maha jätnud.» 

«Seda pole vaja. Nad on kõik meist eespool. Ma lugesin üle.» 
«Mina vastutan selle eest, Cabot, mitte teie. Minge nüüd.» 

Pikaks koduteeks lamades jõudu koguv Purnie nägi klaasistunud silmadega, kuidas üks loom 
mööda. randa tagasi tuli. Kui see oli peaaegu otse tema all, kuulis ta, et see tegi hääli, mis olid nüüd 
tuttavaks saanud. 

«Kus sa oled?» 
Purnie pööras vähe tähelepanu oma sõbra viguritele. Ta ei suutnud neid mõista. Ta tahtis teada, mis 
küll öeldakse kodus, kui ta sinna tagasi jõuab. 

«Me tegime hirmsa vea. Me. . .» Helid kostsid ja kustusid Purnie kõrvus, kui olevus aeglaselt 
pöördus ja mit- 

mele poole hõikas. Ta jälgis, kuidas loom segipaisatud tüvede hunniku juurde kõndis ja nende ümber 
ning alla piilus. 

«Kui sa oled viga saanud, siis ma aitaksin!» Kaksikkuud olid nüüd kõrgel taevas, ja seal, kus 
nende valgus pilvekeeriste vahelt läbi tungis, langes looma ümber kahekordne vari. Läbi udu jälgis 
Purnie, kuidas loom aeglaselt pead raputas ja siis ära teistele järele kõndis. 

Pumnie silmad vahtisid ilma midagi nägemata tema ees laiuvat panoraami. Rand oli nüüd tühi ja 
tema pilk peatus vees hõljuval valendaval nelinurgal. Viimane asi, mida Purnie üldse nägi, oli üle 
selle maalitud sõna FORBES. 


Clifford D. Simak SUUR EESÖU 


Hiram Taine ärkas ja tõusis voodis istukile. Towser haukus ja kraapis põrandat. 
«Ole kuss!» käratas Taine koerale. 
Towser ajas kõrvad arvustavalt tema poole kikki ning haukus ja kraapis siis edasi. 
Taine hõõrus silmi. Ta libistas käega läbi kahlus juuste. Ta kavatses uuesti pikali heita ja teki peale 
tõmmata. 
Kuid mitte Towseri haukumise saatel. 

«Mis sul ometi häda on?» päris ta Towserilt pahaselt. 
«Auh,» vastas Towser ning jätkas usinalt põranda kraapimist. 

«Kui sa välja tahad,» ütles Taine, «on sul vaja ainult uks avada. Sa tead, kuidas seda tehakse. Sa 
teed seda alati.» . 

Towser jättis haukumise järele ja istus läntsti maha, jälgides, kuidas peremees voodist välja ronib. 
Taine pani särgi selga ja tõmbas püksid jalga, kuid kingadega ei hakanud vaeva nägema. 
Towser sörkis nurga poole, pistis nina põrandaliistu juurde ja nuuskis häälekalt. 
«Kas sa leidsid hiire?» küsis Taine. 
«Auh,» ütles Towser väga rõhukalt. 
«Ma ei mäleta, et sa kunagi hiire pärast säärast lamenti oleksid löönud,» ütles:.Taine veidi 
hämmeldunult. «Sa oled küll peast põrimud.» 

Oli imekaunis suvehommik. Läbi avatud akna paistis päike. tuppa. Taine mõtles, et on hea päev 
kalale minna, kuid siis meenus talle, et kalaleminekust ei tule midagi välja, sest ta pidi minema üle 
vaatama üht vana, nelja 


185 

sambaga vahtrapuust voodit, mis kuuldus olevat Woodmani teel. Ta oli peaaegu kindel, et selle eest 
tahetakse kahekordset hinda. Tuleb nii välja, kinnitas ta endale, et inimene ei saa enam ausalt raha 
teha. Vanade asjade koha pealt lähevad kõik kangesti teraseks. 

Ta tõusis voodilt ja suundus elutoa poole. 

«Tule,» ütles ta Towserile. 

Towser tuli ühes, aeg-ajalt peatudes, et nuuskida nurkades ja haugatada põranda poole. 

«Sinuga on sandid lood,» ütles Taine. 

Vahest rott, mõtles ta. Maja hakkas vanaks jääma. Ta avas võrkukse ja Towser läks välja. 

«Jäta see koopaorav tänaseks rahule,» soovitas Taine talle. «See on lootusetu ettevõte. Sina ei kaeva 
teda ilmaski välja.» 

Towser keeras ümber majanurga. 

Taine märkas, et sildiga sõidutee kõrval posti küljes oli midagi juhtunud. Üks kettidest oli lahti ja silt 
ripakil. 

Ta tatsas üle sõidutee ja veel kastemärja rohu, et silti kinnitada. Kett oli lahti haakunud, muidu oli 
kõik korras. Tuul või mõni mööduv jõmpsikas, mõtles ta. Kuigi vahest siiski mitte jõmpsikas. Ta sai 
lastega hästi läbi. Nad ei kiusanud teda kunagi nii nagu mõnda teist linnakese elanikku. Näiteks 
pankur Stevensile tegid nad ühtepuhku itsi. Ta astus veidi tagasi, veendumaks, et silt sai otse. 

Suurte tähtedega seisis sildil: 


KOIKSUGU TÖÖD JA TEENUSED 
Selle all väiksemate tähtedega: 


Parandan kõike 


ja selle all: 


MÜÜN ANTIIKASJU 
Mida on sinul ära anda? 


Ta arutas endamisi, et võib-olla peaks panema kaks silti, ühe parandustöökoja jaoks ja ühe 
vanakraarm ning kauplemise jaoks. Ta mõtles, et kui tal kunagi aega jääb, maalib ta klaks uut silti. 
Ühe kummalegi poole teed. See peaks kena välja nägema. 

Ta pöördus ümber ja vaatas üle tee, Turneri metsa 

poole. Ta leidis, et see on kena vaade. Selline. korralik metsatukk seal otse linna külje all. Metsas 
elutses linde, jäneseid, koopaoravaid ja oravaid ning metsaalune oli täis kindlusi, mida põlvkonnad 
Willow Bendi' poisse olid sinna ehitanud. 

Ühel päeval ostab muidugi mõni agar ettevõtja selle metsa ära ja lööb lahti elamuehituse või 

midagi niisama vastikut. 

Kui see kord sünnib, lõigatakse suur tükk poisipõlve t.emagi elust välja. 

Towser tuli maja, nurga tagant. Ta liikus küljetsi, nuhkides puuvooderdise alumist lauarida, kõrvad 
põnevusest kikkis. 

«Naljanumber see koer,» ütles Taine ja läks sisse. 

Ta läks paljaste jalgade latsudes kööki. 

Ta valas teekatla täis, asetas pliidile ja pööras põletit katla all. 

Ta lülitas raadio sisse, unustades, et see on korrast ära. 

Kui raadio häält ei teinud, tuli see talle meelde ning ta keeras raadio pettunult kinni. Nii see just on, 
mõtles ta. Teiste inimeste asju ta parandas, kuid omaenese asjadeni ei jõudnud kunagi. 

Ta läks magamistuppa ja pani kingad jalga. Siis tegi voodi üles. 

Köögis oli pliit jälle rikkis. Põleti katla all oli ikka veel külm. 

Taine lõi pliiti jalaga. Ta tõstis katla üles ja hoidis peopesa põleti kohal. Mõne hetke pärast tajus ta 

soojahuuma. 

«Käib jälle,» pomises ta. 

Ta teadis, et ühel päeval ei aita enam jalahoobist. Kui see kord sünnib, tuleb pliidiga vaeva näha. 
Arvatavasti oli ainult mõni ühendus lahti. 

Ta pani katla pliidile tagasi. 

Väljast maja eest kostis kolinat ja Taine läks vaatama, mis seal on. 

Beasly, Hortoni kojamees-autojuht-aednik-ja-nii-edasi, tagurdas vana veoautologu maja ette. 
Tema kõrval istus linna kõige tähtsama kodaniku, H. Henry Hortoni naine Abbie Horton. Autokastis 
seisis köitega kinnitatud ning ereda punalilla vatitekiga pooleldi kaitstud hiiglasuur televiisor. Taine 
mäletas seda ammust ajast. See oli juba oma kümme aastat moest väljas, kuid siiski kõige kallim 

televiisor, mis eales mõnd Willow Bendi kodu oli kaunistanud. 
Abbie hüppas autost välja. Ta oli tarmukas, askeldav, käsutada armastav naisterahvas. 

«Tere hommikust, Hiram,» ütles ta. «Kas sa suudad selle aparaadi jälle korda teha?» 

«Niisugust asja pole ma veel näinud, mida ma korda teha ei suudaks,» ütles Taine, kuid vaatas 
televiisorit sellegipoolest veidi kohkunult. See polnud esimene kord, kus see talle kaela sokutati, ja 
ta teadis, mis teda ees ootab.. 

«See võib teile rohkem maksma minna, kui ta väärt on,» hoiatas ta. «Teile kulub tegelikult uus 
ära. See televiisor hakkab vanaks jääma ja. . .» 

«Henry ütles just täpselt sedasama,» kähvas Abbie. «Henry tahab osta värviteleviisorit. Aga mina 


ei taha sellest loobuda. Tead, see pole ju lihtsalt televiisor. Siin on juures ka raadio ja grammofon, 
ning värvilt ja stiililt sobib ta just täpselt muu mööbliga, ja peale selle. . .» 
«Jah, ma tean,» ütles Taine, kes oli seda kõike juba varem kuulnud. 

Vaene vana Henry, mõtles ta. Mis elu sel mehel küll on. Päev otsa raalitehases vahutada ja kõiki 
kamandada, ning siis tulla koduse hirmuvalitsuse alla. 
«Beasly,» ütles Abbie oma võimukaimal veltveebli- häälel, «roni kohe üles ja paki see pill lahti.» 
«Jah, proua,» ütles Beasly. Ta oli vibalik, kohmakate liigutustega mees, kelle näost ei paistnud erilist 
taibukust. 
Ja ole sa ettevaatlik. Mulle ei meeldiks, kui ta kriimustada saaks.» 
«Jah, proua,» ütles Beasly. 
«Ma aitan,» pakkus Taine. 
Nad ronisid kahekesi autokasti ja hakkasid vana monstrumit lahti siduma. 
«Ta on raske,» hoiatas Abbie. «Olge te ettevaatlikud!» 
«Jah, proua,» Ütles Beasly. 
Televiisor oli raske ja pealegi igavene kobakas, kuid Beasly ja Taine tassisid ta maja taha, sealt üles 
trepimademele ja tagaukse kaudu keldritrepist alla. Abbie järgnes neile, valvates kullipilgul, et ei 
tekiks pisimatki kriimustust. 

Keldrikorrusele oli Taine'il kombineeritud töötuba ja vanakraamiladu. Üks keldrirüumi ots oli täis 
pinke, tööriistu, masinavärke, kaste kõiksugu pudi-padigä ja niisama hunnikuis vedelevat koli. Teise 
otsa oli mahutatud kollektsioon logisevaid toole, viidakaid sängiposte, vanaaegseid kõrgete 
jalgadega kummuteid ja tualettlaudu, vanu kuldseks värvitud kivisöekorve, ra.skeid rauast 
kaminasirme ning igasugust muud kraami, mida ta oli kogunud ligidalt ja kaugelt nii vähese raha 
eest kui võimalik. 

Nad panid Beaslyga televiisori ettevaatlikult põrandale. 

Abbie seiras neid trepilt. 

«Kuule, Hiram,» ütles ta äkki üllatunult, «sa oled keldrile lae teinud. Kelder näeb nuüd hoopis 
kenam välja.» 

«Mis?» päris Taine. 

«Lagi. Ma ütlesin, et sa oled siia lae teinud.» 

Taine nõksatas pea kuklasse. Asi oli, nagu Abbie ütles. Lagi oli olemas, kuid tema ei olnud seda 
teinud. 

Ta neelatas korra ja laskis pea alla, ajas siis jälle kuklasse ja vaatas uuesti. Lagi oli ikka alles. 

«See polegi plokkidest,» sõnas Abbie varjamatu imetllusega. «Liitekohti pole üldse näha. Kuidas 
sa sellega hakkama said?» 

Taine neelatas uuesti ning sai oma hääle tagasi. «Ah, mõtlesin välja,» ütles ta rammetult. 

«Sa peaksid tulema ja. meie keldris sedasama tegema. Meie keldrit tasub näha. Beasly tegi 
lõbustusruumile lae, aga Beasly on nii saamatu.» 

«Jah, proua,» ütles Beasly kahetsevalt. 
«Kui ma aega saan,» lubas Taine, valmis lubama ükskõik mida, et nad ainult minema läheksid. 

«Sul oleks hoopis rohkem aega,» ütles Abbie sapiselt, «kui sa ei käiks mööda ilma seda kolu 
kokku ajamas, mida sa antiikmööbliks nimetad. Võib-olla mõni möödasõitja linnamees jääb sind 
uskuma, mind sa lolliks ei tee.» 

«Mõnede mööblitükkide eest saan ma hea pataka raha,» vastas Taine talle rahulikult. 

«Ja kõigi teistega jääd puupaljaks,» ütles Abbie. 

«Mul õnnestus saada veidi vana portselani - just sedasorti kraami, mida sina taga ajad,» ütles Taine. 
«Sain selle paar päeva tagasi. Väärt ost. Võin sulle odavalt anda.» . 


«Ma pole huvitatud,» ütles Abbie ja pigistas suu kõvasti kinni. 

Tla pöördus ümber ja astus trepist üles. 

«Ta on täna okkaline,» üHes Beasly Taine'ile. «Tuleb vist halb päev. Nii on ikka, kui ta vara 
hommikul peale hakkab. » 

«Ära pane teda tähele,» soovitas Taine. 

«Ma püian, agia ei saa. Kas sul tõesti põle abilist tarvis? Ma suurt palka ei küsiks.» 

«Kahju küll, Beasly. Tead, mis ma sulle ütlen — astu mõni õhtu sisse ja mängime veidi kabet.» 

«Tulen, tulen, Hiram. Sina oled ainus inimene, kes mind kunagi enda poole kutsub. Teised ainult 
naeravad minu üle või karjuvad mu peale.» 

Trepilt küstis Abbie pasundamine: «Beasly, kas sa tuled juba? Ära ometi terveks päevaks sinna 
vahtima jää. Vaibad tuleb ära kloppida.» 

«Jah, proua,» vastas Beasly ja hakkas trepist üles minema. 

Veoautost pöördus Abbie otsustav,alt Taine'i poole: «Kas parandad siis televiisori kohe ära? Ilma 
selleta pole mul üldse elu.» 

«Otsekohe,» vastas Taine. 

Ta seisis ja saatis neid pilguga, vaatas siis otsivalt Tow'seri järele ringi, kuid koer oli kadunud. 
Kõige tõenäolisemalt oli ta jälle me tee metsas koopaorava uru kallal. Lasi jalga, mõtles Taine, ja 
ilma hommikust söömata kah veel. 

Kui Taine kööki tagasi läks, pahises katel juba ägedasti keeda. Ta puistas kohvi masinasse ja 
kallas vee peale. Siis läks ta trepist alla. 

Lagi oli ikka alles. 
Ta pani kõik tuled põlema ja kõndis lage vahtides keldris ringi. 

Lagi oli pimestavalt valgest materjalist ja tundus läbipaistvana - vähemalt teataval määral. Võis 
vaadata selle sisemusse, kuid mitte sellest läbi. Ning ühenduskohti polnud näha. Lagi oli korralikult 
ja tihedalt veetorude ja laevalgustite ümber sobitatud. 

Taine ronis toolile ja toksas sõrmenukkidega vastu lage. Kostis kellahelina sarnane hääl, just nagu 
oleks ta küünega vastu õhukest pokaali koputanud. 

Ta ronis toolilt maha ja jäi pead vangutades seisma. Kogu.see lugu käis üle tema mõistuse. Osa 
eelmisest õhtust oli ta veetnud pankur Stevensi muruniitjat parandades ja sel ajal ei olnud keldris 
mingit lage. 

Ta tuhnis kastis ning leidis puuri. Koukis välja ühe pisema lõiketera ja kinnitas selle puuri otsa. 
Siis torkas pistiku kontakti, ronis taas toolile ning surus puuri vastu lage. Pöörlev teras vänderdas 
metsikult sinna-tänna. Laele ei jäänud :ühtki kriimustust. Ta jättis puuri seisma ja vaatas lage 
ligidalt. Lael ei olnud vähimatki jälge. Ta proovis uuesti, surudes puurile kogu jõuga. Pinn! - lõike- 
tera murdunud ots lendas keldri teise otsa vastu seina. 

Taine astus tüolili maha. 'Ila leidis teise lõiketera, pani selle puuri otsa ning läks aeglaselt trepist 
üles, püüdes asja üle järele mõelda. Kuid ta üli liialt segaduses, et mõelda. Seda lage poleks tohtinud 
olla, kuid ometi oli ta olemas. Ning kui ta ei olnud päris hull ega mälu kaotanud, siis tema polnud 
seda teinud. 

Elutoas tõmbas ta kulunud ning luitunud põrandavaiba nurga üles ja vajutas puuri sisse. Ta 
põlvitas maha ja hakkas põrandat puurima. Puur läbis sujuvalt vana tammise põranda ja peatus siis. 
Ta surus kõvemini - puur keerles paigal, ilma mingi tulemuseta. 

Ent puu all ei oleks ju tohtinug midagi olla! Mitte midagi, mis oleks võinud puuri peatada. 
Läbinud põranda, oleks puur pidanud sattuma taladevahelisse ruumi. 


Taine tõmbas puuri välja ja pani kõrvale. 
Ta läks kööki; kohv oli nüüd valmis. Kuid enne kui seda kallata, kobas ta kapisahtlis ning leidis 
pliiatsikujulise taskulambi. Elutoas suunas ta valguse puuriauku. 
Augu põhjast paistis midagi helkivat. 
Ta läks tagasi kööki, otsis välja mõned eilsed pirukad ja valas endale tassitäie kohvi. Istus siis laua 
taha, sõi pirukaid ja mõtles, mis peale hakata. 

Vähemalt praegusel hetkel ei olnud tal nähtavasti suurt midagi peale hakata. Ta võiks terve päeva 
nuputada, mis tema keldriga on juhtunuel, ega saaks arvatavasti sugugi targemaks. 

Tema rahategija jänkihing protesteeris sellise kohutava ajaraiskamise vastu. 

Ta mõtles, et peab tolle nelja sambaga vahtrapuust voodi enne kätte saama, kui mõni põhimõteteta 
vanakraamikaupmees linnast sellele peale satub. Kui tal vähegi õnne on, võib sihukese asja üsna hea 
hinna eest ära müüa. Selle pealt võib ta ilusa summa teenida, kui ta ainult õigesti tegutseb. 
Võib-olla, mõtles ta, õnnestub tal vahetuskaupa teha. 

Tal oli üks lauateleviisor, mille ta mullu talvel oli saanud paari uiskude vastu. Nood seal Woodmani 
teel on ehk üsna õnnelikud, kui saavad vahetada voodi parandatud televiisori vastu, mis on peaaegu 
nagu uhiuus. Pealegi nad arvatavasti ei kasutanud voodit ja ta lootis palavalt, et neil pole selle 
väärtusest aimu. 

Ta sõi pirukad kiirustades ära ja neelas veel ühe tassi kohvi. Towseri jaoks sättis ta valmis 
taldrikutäie toidujäänuseid ja pani ukse taha. Siis läks ta alla keldrisse, võttis lauateleviisori ja viis 
selle furgoonautosse. Mõelnud järele, tõi ta lisaks veel parandatud haavlipüssi, mis oli suurepärases 
korras, kuni oldi piisavalt ettevaatlik ega kasutatud tugevaid, suure laskekaugusega padruneid, ning 
veidi muud nipet-näpet, mida kauplemisel vaja võiks minna. 


Ta jõudis tagasi hilja; päevoli olnud kiire ja täiesti rahuldav. Peale nelja sambaga voodi olid tal 
autos veel kiiktool, kaminasirm, pakk vanu ajakirju, vanaaegne. tünnikujuline võimasin, mustast 
pähklipuust kummut ja kuberner Winthropi stiilis sekretär, mille keegi andetu ning arulage maaler 
oli õunroheliseks võõbanud. 

Kauba katteks olid läinud televiisor, haavlipüss ja viis dollarit. Ning mis veelgi toredam: ta oli asja 
nii osavasti ajanud, et nood Woodmanid olid praegu arvatavasti naeru kätte suremas, mõeldes, 
kuidas nad teda alt tõmbasid. Ta tundis sellest veidi piinlikkust - nad olid nii sõbralikud inimesed. 
Nad olid tema vastu hiigla lahked, palusid teda lõunale jääda, ajasid temaga juttu, näitasid talle farmi 
ja kutsusid edaspidigi sisse astuma, kui ta veel sinna kanti juhtub. 

Mõte, et ta on raisanud terve päeva, ei meeldinud talle põrmugi, kuid võib-olla siiski tasus 
saavutada peast põrunud tüübi kuulsus, kellel pole dollari väärrtusest aimugi. Võib-olla õnnestub tal 
sedaviisi teinegi kord head äri ajada. 

Kui ta tagaukse avas, kuulis ta televiisori häält, mis kõlas valjusti ja selgesti, ning ta tormas 
peaaegu paanikas keldritrepist alla. Nüüd, kus ta lauateleviisori ära oli viinud, oli keldris ainult 
Abbie televiisor, aga Abbie televiisor oli rikkis. 

See oli siiski Abbie televiisor. 

Ta seisis just sealsamas, kuhu nad Beaslyga ta hommikul olid pannud, - ja tal polnud mitte midagi 
viga - mitte kõige vähematki. Ta näitas isegi värve. 
Näitas värve! 
Taine peatus trepijalamil ja nõjatus tuge otsides vastu käsipuud. 
Televiisor näitas ikka värve. 
Taine astus pikkamisi televiisori juurde ja siis selle taha. 


Tagakülg oli ära ja seisis vastuvõtja taga pingi vastas; ta nägi aparaadi sisemust rõõmsalt kumavat. 

Ta kükitas keldripõrandale ja kõõritas televiisori valgustatud sisemusse - see näis tunduvalt 
erinevat sellest, mis sealoleks pidanud olema. Ta oli seda televiisorit juba korduvalt parandanud ning 
uskus end hästi teadvat, kuidas selle töötavad osad välja näevad. Ja nüüd tundusid nad kõik 
teistsugused, olgugi et ta ei osanud öelda, mille poolest just. 
Trepilt kostsid rasked sammud ja jõuline hääl hüüdis tema poole alla: 
«Ohoo, Hiram, paistab, et sa oled pilli korda teinud.» 
Taine viskus püsti nagu vedrust visatud ja jäi keeletuna seisma. 
Trepil seisis Henry Horton, jalad harkis ja nägu naeru täis; tal näis olevat väga hea meel. 

«Ma ütlesin Abbie'le, et sa pole veel valmis, aga ta käskis mul ikkagi lälji astuda. Kuule, Hiram, ta 
näitab ju värve! Mees, kuidas sa sellega hakkama said?» 

Taine naeratas virilalt: «Eks ma pusisin ta kallal natuke,» ütles ta. 

Henry astus väärikal sammul astmeid pidi alla ja jäi, käed seljal, televiisori ette seisma, vahtides 
seda üksisilmi oma kõige esinduslikumal ilmel. 

Ta vangutas pead. «Ma poleks iial uskunud,» ütles ta, «et see on võimalik.» 
«Abbie mainis, et te tahtsite värviteleviisorit.» 

«Jah, muidugi. Loomulikult ma tahtsin. Kuid mitte seda vana aparaati. Mul poleks iial pähe 
tulnud, et sellest võib värviteleviisori saada. Kuidas sa seda tegid, Hiram?» 

Taine rääkis sula tõtt, kui ta ütles: «Ma ei oska õieti öelda. » 
Henry avastas ühe pingi ees naelatünni ja veeretas selle 

vanamoelise televiisori ette. Ta istus ettevaatlikult maha ja laskis end mõnuga, kuid soliidselt 
lõdvaks. 

«Nii need asjad on,» ütles ta. «Sinusuguseid mehi pole just kuigi palju. Need on ehtsad jänki 
meistermehed. Pusivad asjade kallal, üht kõpitsevad natuke siit, teist natuke sealt, ja enne kui isegi - 
aru Saavad, on midagi välja nuputanud.» 

Ta istus naelatünnil ja vahtis üksisilmi televiisorit. 

«Tõepoolest suurepärane,» ütles ta. «Parem kui Minneapolise värviteleviisorid. Kui ma viimati seal 
olin, astusin paari kohta sisse ja uuris in neid. Ja ausalt, Hiram, seal polnud ühtki nii head kui see.» 
Taine pühkis särgikäisega otsaesist. Kelder tundus kuidagi soojaks minevat. Ta oli peaaegu üleni 
higine. 

Henry leidis taskust suure sigari ja pakkus seda Taine'ile. 

«Tänan, ei. Ma ei suitseta.» 

«Võib-olla teed targasti,» ütles Henry. «Suitsetamine on halb harjumus.» 

Ta torkas sigari suhu ja veeretas seda ühest suunurgast teise. 

«Igale oma ala,» kuulutas ta. «Mis sellistesse asjadesse puutub, siis oled sina õige mees nendega 
tegelema. Su mõte näib aina töötavat masinavärkide ja elektrooniliste vooluringidega. Mina näiteks 
ei jaga neist tuhkagi. Isegi oma raaliasjandusest ei tea ma ikka veel mitte midagi; ma palkan mehi, 
kes teavad. Ma ei saa isegi lauajuppi katki saetud ega naela seina löödud. Aga ma oskan orga- 
niseerida. Kas mäletad, Hiram, kuidas kõik itsitasid, kui ma tehase käima panin.» 

«Jah, ma usun, et mõned vist naersid küll.» 

«Võid selles pagana kindel olla. Nad käisid mitu nädalat, käsi näo ees, et varjata oma üleolevaid 
muigeid. Nad rääkisid, et mis see Henry küll mõtleb, kui ta siin kolkas raalitehase püsti ajab, - ega ta 
ei looda ometi suurte Ida kompaniidega võistlema hakata. Ning nad ei jätnud irvitamist enne, kui ma 
olin oma paarkümmend masinat ära müünud ja mul oli tellimusi aasta-paari peale ette.» 

Ta õngitses taskust tulemasina ja läitis ettevaatlikult sigari, pööramata hetkekski pilku televiisorilt. 
«Sul on siin midagi niisugust,» ütles ta rõhukalt, «mis võib tähendada head patakat raha. Mingi 
lihtne ümberkorraldus, mis istub kõikidele aparaatidele. Kui sa oska- 

sid värvide peale seada selle vana kasti siin, siis on kindel, et sa oskad seda teha ükskõik millise 
televiisoriga.» 

Ta pugistas naeru, suu sigari ümbert ilane. «Kui Ameerika Raadiokorporatsioon teaks, mis siin 
praegu juhtus, läheksid ja paneksid nad endale nööri kaela.» 

«Aga ma ju ei tea, mis ma tegin,» ajas Taine vastu. 

«Oh, see ei tähenda midagi,» ütles Henry rõõmsalt. 

«Homme viin selle televiisori tehasesse ja lasen mõned mehed tema kallale. Enne veel, kui nad talle 
ringi peale saavad, on neil selge, mis sa siin oled teinud.» 

Ta võttis sigari suust ja uuris seda hoolega, siis torkas jälle suhu tagasi. 

«Nagu ma ütlesin, Hiram, selles ongi meie erinevus. Sina oskad asjadega õiendada, kuid sul 
puuduvad võimalused. Mina ei oska ühtki asja teha, ent kui asi on tehtud, võin ma edasist 
organiseerida. Enne veel, kui me sellega valmis saame, ujud sa kahekümnedollarilistes.» 

«Aga mul ei ole. . .» 

«Ära muretse. Jäta kõik minu hooleks. Minul on tehas ja raha nii palju kui iganes vaja. Kasud 
jaotame omavahel.» 

«See on sinust kena,» ütles Taine masinlikult. 

«Pole tänu väärt,» tõrjus Henry suurejooneliselt. «See on lihtsalt mu ründav, ahnitsev kasumikihk. 
Ma peaksin piinlikkust tundma, et oma nina niiviisi vahele topin.» 

Ta istus tünnil, suitsetas ja vaatas oivalistes värvides televisioonisaadet. 

«Tead mis, Hiramy;» ütles ta, «ma olen üht asja tihtipeale mõelnud, aga pole ikka mõtlemisest 
kaugemale saanud. Mul on tehases üks vana raal, mis tuleb ära koristada, sest ta hoiab enda all kinni 
tõepoolest vajalikku ruumi. See on üks meie esimesi mudeleid, eksperimentaaltöö, mis läks täitsa aia 
taha. Igatahes on ta riukaline riistapuu. Keegi pole osanud temaga suurt midagi peale hakata. Me 
katsetasime nii ja teisiti, aga küllap meie lähenemine oli vale või oli ta ka õige, ent meil ei olnud 
piisavalt teadmisi, et asja edukalt lõpule viia. Kõik need aastad on ta nurgas seisnud ja ma oleksin 
tegelikult pidanud ta ammu prügimäele viima. Kuid millegipärast on see mulle vastumeelt. Ei tea, 
äkki sulle meeldiks tema kallal veidi nokitseda või nii ? » 

«Noh, ma ei tea,» ütles Taine. 
Henry ilmutas laia joont. «Ma kinnitan, sul pole min- 

git kohustust. Võib juhtuda, et sa ei oska temaga mitte kui midagi peale hakata - ausalt öelda oleks 
ime, kui sa oskaksid, kuid proovida ju ikka võib. Võib-olla sa hoopis lammutad ta osadeks. Seal on 
mitme tuhande dollari eest igasugust värki. Usutavasti saad sa enamikku sellest nii või teisiti 
kasutada.» 

«See võiks huvitav olla,» nentis Taine, kuid erilise vaimustuseta. 

«Tore,» ütles Henry vaimustusega, mis korvas selle puudumise Taine'il. «Ma lasen poistel raali 
homme siia vedada. See on raske asi. Pean saatma kaasa hulga mehi, kes aitaksid selle maha laadida, 
alla keldrisse tuua ja üles seada. » 

Henry tõusis ettevaatlikult püsti ja pühkis sigarituha kuuehõlmalt. 

«Ma lasen poistel üksiti ka televiisori kaasa võtta,» ütles ta. «Pean Abbie'le ütlema, et sul pole pill 
veel korda tehtud. Kui ma selle praegu koju viiksin, ei astuks Abbie tast enam sammugi eemale.» 

Henry ronis trepist üles ja Taine saatis ta uksest välja suveöösse. 


Taine seisis varjus ja jälgis, kuidas Henry hämar kogu läks läbi Taylori õue naabertänavasse tema 


maja taga. Ta hingas sügavalt värsket ööõhku ja raputas pead, püüdes oma sumisevat aju selgeks 
saada, kuid sumin ei vaibunud. 

Liialt palju oli juhtunud, arutas ta endamisi. Liialt palju üheainsa päeva kohta: algul lagi ja nüüd 
televiisor. Kui ta saaks öösel korralikult välja magada, oleks ta ehk homme kuidagiviisi vormis, et 
asja uurima asuda. 

Towser tuli maja nurga tagant ja loivas astmeid pidi üles peremehe juurde. Ta oli kõrvuni porine. 
«On sul alles päev olnud,» ütles Taine. «Ja eks olegi nii, nagu ma sulle ütlesin: koopaoravat sa kätte 
ei saanud.» 

«Auh,» nentis Towser kurvalt. 

«Sa oled nagu paljud meie hulgast,» rääkis Taine talle karmilt. «Nagu mina ja Henry Horton ja kes 
kõik veel. Ajad midagi taga ja mõtled ise, et tead, mida sa taga ajad, kuid tegelikult ei tea sa midagi. 
Ning mis veel hullem - sul pole õrna aimugi, mi k s sa seda taga ajad.»Towseri väsinud saba 
põntsutas vastu trepimadet. 

Taine avas ukse ja astus kõrvale, et Towserit sisse lasta, siis sisenes ise. 

Külmkapist leidis ta tüki praadi, paar viHu liha, kõvaks kuivanud juustukämaka ja pool kausitäit 
keedetud makarone. Ta tegi poti kohvi ja jagas toidu Towseriga. 

Siis läks Taine alla tagasi ja lülitas televiisori välja. Ta leidis taskulambi, süütas selle ja suunas 
valguse aparaadi sisemusse. 

Lamp käes, kükitas ta siis põrandal ja püüdis aru saada, mis oli televiisoriga tehtud. Televiisor oli 
teistsugune kui varem, seda küll, kuid oli raske selgitada; mis moel ta just erines. Keegi oli lampe 
jootnud ja nad vormist välja väänanud, ning siia-sinna oli nagu täiesti juhuslikult ja ebaloogiliselt 
topitud valgeid metallkuubikesi, kuigi Taine möönis, et mingit juhuslikkust siin ilmselt olla ei 
saanud. Ka nägi ta, et vooluring oli ümber seatud ja hea hulk juhet juurde pandud. 

Kuid kõige hämmastavam oli, et kogu värk näis olevat ainult kiiruga kokku klopsitud - justkui 
tegutsenuks keegi tõtates ja poolikult, et saada televiisorit hädapäraselt ja ajutiseks töökorda. 
Keegi! mõtles ta. 

Ja kes see keegi oli? 
Ta piilus küürakil pimedatesse keldrinurkadesse, tundes lugematuid sajajalgseid kujutlusmutukaid 
mööda keha jooksvat. .. 


Keegi oli tagakülje ära võtnud, pingi najale asetanud ning kinnituskruvid korralikult põrandale 
ritta ladunud. 


Siis oli televiisor korda putitatud - hoopis paremini korda, kui ta eales. enne oli olnud. 

Ta mõtles, et kui see tõesti oli räpakalt tehtud töö, mis nad veel siis oleksid saavutanud, kui n.eil 
oleks olnud aega teha kõike nagukord ja kohus? 

Selleks polnud neil ilmselt aega olnud. Võib-olla heidutas tema kojutulek nad pakku - heidutas 
pakku isegi enne, kui nad aparaadi tagakülje tagasi panna jõudsid. 
Ta tõusis ja konkas eemale. 
Kõigepealt hommikul see lagi - ja nüüd õhtul Abbie televiisor. 

Ja kui mõtlema hakata, siis polnud lagi paljalt lagi. Mingi teine samast materjalist vooderdis, kui 
see termin kõlbas, oli pandud põranda alla, nii et keldrilae ja põranda 

vahele oli tekkinud karbitaoline suletud ruum. Ta oli selle vooderdise vastu põrganud, kui ennist 
püüdis põrand at puurida. 

Ja mis siis, küsis ta endalt, kui terve majaga on sama lugu? 


Sellele oli ainult üks vastus: miski oli koos te m aga maj a s. 

Towser oli seda miskit kuulnud või haistnud või mingil muul moel tajunud ning kraapinud 
meeletult põrandat lootuses seda nagu koopaoravat välja kaevata. 

Kuid oli see mis see oli, koopaorav igatahes mitte. 

Ta pani taskulambi ära ja läks üles. Towser oli elutoas tugitooli kõrval vaibal keras ning lõi 
peremeest tervitades sabaga vastu maad, nagu koerale kohane. 

Taine seisis ja silmitses koera. Towser vaatas talle rahulolevate ning uniste silmadega vastu, ohkas 
siis sügava koeraohke ja keeras end magama. A 

Ükskõik mida Towser hommikul ka võis kuulda, haista või tajuda, täitsa selge oli, et praegu ei tea 
ta sellest enam, tuhkagi. 

Siis tuli Taine'ile veel midagi meelde. 

Kui ta ennist kohvivee katlasse valas, katla pliidile pani ja lülitit pööras, hakkas pliit kohe tööle. 
Polnud vaja pliiti jalaga lüüa, et ta soojaks läheks. 

Kui ta hommikul ärkas, hoidis keegi teda jalgadest kinni ning ta tõusis kiiresti istukile, et näha, 
mis toimub. 

Kuid erutuseks polnud mingit põhjust: see oli ainult Towser, kes oli voodisse roninud ja nüüd ta 
jalgadel lösutas. 

Towser kiunus tasa ning ta tagumised koivad tõmblesid, nagu ajaks ta unes jäneseid taga. 
Taine vabastas jalad koera alt, tõusis istukile ja sirutas käe riiete järele. Oli veel vara, kuid talle 
meenus järsku, et oli jätnud kõik eelmisel päeval toodud mööbli välja veomasinasse; see tuli alla 
viia, et ta saaks seda parandama hakata. 
Towser jäi edasi magama. 
Taine komberdas kööki ja vaatasaknast välja: tagatrepi mademel kükitas Hortonite iga-töö-mees 
Beasly. 
Taine läks tagaukse juurde uurima, mis on lahti. «Hiram, ma tulin nende juurest ära,» ütles Beasly 
talle. «Ta nääksus mu kallal päev otsa vahetpidamata ning ükski 

asi, mis ma tegin, ei kõlvanud talle, ja nii ma siis võtsin kätte ja tulin ära.» 


«Hüva, tule sisse,» ütles Taine. «Ma usun, et sa tahaksid midagi hamba alla ja tassi kohvi.» 
«Ma nagu mõtlesin, et kas ma tohiks siia jääda, Hiram. Ainult toidu eest, seniks kui ma midagi muud 
leian.» 


«Tule, sööme kõigepealt,» ütles Taine, «siis võime aru pidada. » 


See ei meeldinud talle, tunnistas ta endale. See ei meeldinud talle mitte üks põrm. Tunni-paari 
pärast ilmuks platsi Abbie ja pistaks tänitama, et Hiram on Beasly ära meelitanud. Sest oli see 
Beasly tobuke mis ta oli, ta tegi siiski mehemoodi tööd ja talus vapralt norimist, ning kogu 
linnakeses poleks leidunud kedagi teist, kes oleks olnud nõus Abbie Hortoni juures töötama. 

«Sinu memm pakkus mulle alati kooki,» ütles Beasly. «Sinu memm oli tõesti hea naine, Hiram.» 
«Jah, oli küll,» ütles Taine.. 8 

«Minu ema rääkis ikka, et teie omad on väärt inimesed, nemad pole nagu muu linnarahvas, kes 
ainult nina püsti oskavad ajada. Ta ütles, et teie pere oli esimeste hulgas, kes siia elama asusid. Kas 
see on :tõsi, Hiram?» 

«Noh, ma arvan, et päris esimesed me ei olnud, aga see maja on siin seisnud juba ligi sada aastat. 
Isa armastas ikka kinnitada, et kõigi nende aastate jooksul pole olnud niisugust ööd, mil selle katuse 
all poleks viibinud kas või üksainus Taine. Säärased asjad näisid isale väga palju tähendavat.» 


«Küll võib kena olla sedaviisi tunda,» ütles Beasly igatsevalt. «Sa oled selle maja peale kindlasti 
uhke, Hiram.» 


«Mitte just uhke; ma pigem nagu kuulun maja juurde. Ma ei oska ette kujutada, et võiksin mõnes 
teises majas elada. » 


Taine pööras põletit ja täitis katla veega. Katelt tagasi tuues lõi ta pliiti jalaga. Kuid selleks polnud 
mingit vajadust: põleti oli juba roosalt hõõguma löönud. 
Teist korda järjest, mõtles Taine. Pliit paraneb iseenesest! 


«Ohhoo, Hiram,» ütles Beasly, «on sul alles uhke raadio!» 


«Temast pole midagi kasu,» ütles Taine. «Ta on rikkis. 
Pole aega saanud teda parandada.» 

«Minu arust ta küll rikkis ei ole, Hiram. Ma keerasin ta just lahti. Ta hakkab soojaks minema.» 
«Hakkab soojaks...? Hei, las ma vaatan!» röögatas Taine. 
Beasly rääkis tõtt. Raadiolambid surisesid tasakesi. 
Hakkas kastma hääl, mis tugevnes raadio soojenedes. Hääl padistas midagi arusaamatut. 
«Mis keel see on?» päris Beasly. 
«Ma ei tea,» vastas Taine, nüüd juba peaaegu paanikas. Algul televiisor, siis pliit ja nüüd raadio! 
Ta pööras nuppu ja osuti ronis aeglaselt mööda skaalat, selle asemel et ringi tiirelda nagu varem, 
ning jaam jaama järel võristas midagi ja kadus. Ta rihtis raadio järgmisele jaamale ja ka sealt kostis 
võõrast keelt ning nüüd teadis ta täpselt, millega tal tegemist oli. 

Kolmekümne üheksa ja poole dollarise pilliasemel seisis tal köögilaual universaalne vastuvõtja, 
nagu neid peenemates ajakirjades reklaamiti. 
Ta ajas end sirgu ja ütles Beaslyle: «Vaata, kas sa leiad kuskilt inglise keelt. Ma võtan praen munad 
ära.» 
Ta lülitas teise põleti sisse ja tõstis praepanni pliidile. Külmkapist sai ta mune ja peekonit. 
Beasly oli leidnud jaama, kus mängis mingi orkester. 
«Kuidas on?» küsis ta. 
«Käib küll,» vastas Taine. 
Towser tuli ringutades ja haigutades magamistoast. Ta läks ukse juurde ja andis märku, et tahab 
välja. 
Taine laskis koera välja. 
«Mina sinu asemel jätaksin selle koopaorava rahule,» manitses ta koera. «Sa pead ju terve metsa üles 
kaevama.» 
«Ta ei kaeva miskit koopaoravat, Hiram.» 
«Noh, siis küülikut.» 
«Ka küülikut mitte. Ma hiilisin eile minema, kui mind kästi vaipu kloppida. See oligi, mis Abbie ära 
pahandas.» Taine ümatas ja lõi munad pannile. 
«Ma hiilisin minema ja läksin Towseri juurde. Ajasin temaga juttu ja ta ütles, et see ei ole 
koopaoravega küülik. Ta ütles, et see on miskit muud. Ma jäin paigale ja aitasin tal kaevata. Mulle 
paistab, et ta on leidnud miskisuguse vana paagi, mis Sinna metsa on maetud.» 

«Towser ei kaevaks mingeid paakisid välja,» vaidles Taine vastu. «Peale jänese või koopaorava ei 
huvita teda ükski asi.» 

«Ta rassis kõvasti,» ei jätnud Beasly. «Ise paistis õige ärevil olevat.» 
«Võib-olla on koopaorav kaevanud oma uru just selle vana paagi alla - või mis ta iganes on.» 
«Võib-olla küll,» nõustus Beasly. Ta kruttis veel viivu raadiot. Uhest jaamast tuli muusikat ja 


reklaami, mis oli üsna kole. 

Taine kühveldas munad ja peekoni taldrikutele ning tõi lauale. Ta valas kohvitassid ääreni täis ja 
hakkas võid leivale määrima. 

«Hakka pihta,» ütles ta Beaslyle. 

«See on sust kena, Hiram, et sa mu niiviisi vastu võtsid. Ega ma kauemaks ei jää, kui ma mõne 
tööotsa leian.» 

«Jah, aga ma ei öelnud just seda, et-» 

«Mõrtikord ma mõtlen,» ütles Beasly, «et mul pole ühtki sõpra, ja siis tuleb mulle ikka meelde sinu 
memm, kui kena ta minu vastu oli ja. . .» 

«Noh, hea küll,» ütles Taine. 

Ta teadis, et oli võidetud. 

Ta tõi röstitud leiva ja moosipurgi lauale, istus maha ja hakkas sööma. 

«Võib-olla saan ma sind mõnes asjas aidata,» pakkus Beasly, pühkides käeseljaga lõualt munajälgi. 
«Mul on väljlas koorem mööblit. Oleks vaja meest, kes aitaks mööbli keldrisse toimetada.» 

«Teeksin seda väga hea meelega,» ütles Beasly. «Ma olen tubli ja tugev. Töötegemise vastu pole 
mul midagi. Ma lihtsalt ei salli, kui mu kallal nääksutakse.» 

Nad lõpetasid hommikueine ja tassisid siis mööbli alla keldrisse. Kuberner Winthropiga oli veidi 
raskusi: see oli väga kohmakas ja raske. Kui nad ta lõpuks alla said, astus Taine sammu lItagasi ja 
vaatas seda. Ta mõtles, et mees, kes ilusa kirsipuu värviga üle oli plätserdanud, tuleks vastutusele 
võtta. 

Ta ütles Beaslyle: «Sellelt asjalt tuleb värv maha võtta. Aga hästi ettevaatlikult. Kasuta lahustit ja 
nartsu sisse mähitud lapitsat; katsu värv nagu pealt ära rullida. Prooviksid ehk seda teha?» 
«Kindlasti. ütle, Hiram, mis meil lõunaeineks on?» 

«Ma ei tea,» ütles Taine. «Kombineerime midagi. Sa ei taha ometi öelda, et sa näljane oled?» 
«Noh, selle kola keldrisse tassimine oli üsna raske töö.» 

Kui Beasly üles läks, kõndis Taine keldris aeglaselt ringi. Ta nägi, et lagi oli endiselt terve. Midagi 
muud ei olnud puudutatud. 

Võib-olla olid televiisor, pliit ja raadio mõeldud nende poolt talle üürikulude katteks. Ning ta 
arutas endamisi, et kui lugu nii, siis olgu nad kes tahes, tema on nende edasise siiajäämisega enam 
kui nõus. 

Ta vaatas veel veidi ringi, kuid ei suutnud midagi ebatavalist leida. 

Ta läks üles ja hõikas kööki Beaslyle: 

«Tule garaaži - seal seisavad mul värvid. Ma otsin veidi lahustit ja näitan sulle, kuidas seda 
kasutada.» 

Beasly, küpsised pihus, sörkis kuulekalt talle järele. 

Kui nad ümber nurga keerasid, kostis nendeni Towseri summutatud haukumine. Taine'ile tundus, et 
koera hääl hakkas kähedaks jääma. 

Kolm päeva, mõtles ta, - või koguni neli? 

«Kui me vahele ei sega,» ütles ta, «kurnab see loll koer enese hoopis ära.» 

Ta läks garaaži ning tuli tagasi kahe suure labida ja kirkaga. 


«Läki!» ütles ta Beaslyile. «Ega me enne rahu ei saa, kui oleme sellele lõpu teinud.» 


Towser oli hakkama saanud imetlusväärse kaevamistööga. Ted.a polnud peaaegu nähagi. Metsa 
alla kaabitud august paistis üksnes mudane sabaots. 
Beasly oli rääkinud õigust. Augu ühest otsast paistis paagitaolise eseme serv. 
Towser ronis tagurpidi august välja ning istus raskelt maha, savi pudenemas vurrudelt ja keel ripakil. 


«Ta ütleb, et meil oligi aeg platsi ilmuda,» ütles Beasly. 

Taine läks teisele poole auku ja põlvitas maha. Ta küünitas käe alla, et paagi esileulatuvat serva 
puhtaks kraapida. Savi oli kleepuv ja teda polnud kerge ära pühkida, kuid kompamise järgi tundus 
paak olevat raskest metallist. Taine tõstis labida ja lõi vastu paaki. Kostis kõlahtus. 

Nad asusid tööle: kühveldasid minema umbes jalapaksuse mullakihi, mis eset kattis. See oli raske 
töö ja ese oli 

suurem, kui nad olid arvanud, nii et juba selle lahtikaevaminegi võttis hulga aega. 
«Mul on kõht tühi,» kaebas Beasly. 
Taine vaatas käekella. Kell hakkas üks saama. «Jookse koju,» ütles ta Beaslyle. «Külmkapist leiad 
midagi ja piima võid peale juua.» 
«Aga kuidas sinuga on, Hiram? Kas sina polegi näljane?» 
«Kui tuled, võid mulle tuua võileiva, ja vaata, ehk leiad kuskilt kellu.» 
«Mis sa kelluga teed?» 
«Ma tahan selle asjanduse puhtaks kraapida ja vaadata, mis ta õieti on.» 
Ta kükitas väljakaevatud asja kõrvale ja jälgis Beaslyt, kui see puude vabele kadus. 


«Towser,» ütles ,ta, «see on kõige kummalisem loom, kelle sa eales oled päevavalgele toonud.» 
Ta mõtles, et parem on kogu asja üle nalja heita — kas või ainult selleks, et hirmust jagu saada. 
Beasly loomultkult ei kartnud. Beasly lihtsalt ei taibanud niisugust asja karta. 

Kaksteist jalga lai, kakskümmend pikk, kujult ovaalne. Paraja elutoa suurune, mõtles ta. Ning 
sellise kuju või suurusega paaki polnud kogu Willow Bendis kunagi olnud. 

Ta õngitses taskust liigendnoa ja hakkas ühest kohast eseme pinnalt mulda maha kraapima. Ta sai 
umbes ruuttolli ulatuses pinna puhtaks - ja see polnud ükski selline metall, mida ta elus oli näinud. 
See nägi välja täpipealt nagu klaas. 

Ta kraapis edasi, kuni sai peopesasuuruse puhta lapi. See polnudki üldse metall. Ta oleks võinud 
seda peaaegu vanduda. See nägi välja nagu tuhm klaas - nagu piimklaasist pokaalid ja karikad, mida 
ta alati taga ajas. Paljud inimesed olid nende järele lausa narrid ja valmis maksma hingehinda. 

T'a pani noa kokku, pistis taskusse ja vaatas kükitades Towseri avastatud ovaalset eset. 

Ning temas tugevnes veendumus: kes need tema juurde elama asunud ka olid, nad olid kahtlemata 
saabunud just sellesama riistapuuga. 

Kosmosest või ajast, mõtles ta ning imestas ise selle mõtte üle, sest ta polnud kunagi varem 
säärastest asjadest mõelnud. 
Ta tõstis labida ja hakkas jälle kaevama, seekord maa sees lebava tundmatu eseme kumerat külge 
järgides sügavusse. 
Ta kaevas ja pidas aru. Mida peaks ta sellest asjast rääkima või kas ta üldse peabki midagi rääkima? 
Võib-olla oleks kõige kavalam kõik jälle kinni ajada ning mitte iialgi ühelegi hingele midagi kõssata. 
Beasly loomulikult lobiseb. Kuid Beasly juttu ei pane linnas keegi tähele. Willow Bendis teadsid 
kõik, et Beasly on poolearuga. 
Lõpuks tuli Beasly tagasi. Taloli kaasas kolm vanasse ajalehte mähitud võileivalatakat ja peaaegu 
täis kvardine piimapudel. 
«Läks sul aga aega,» torises Taine. 
«Mind hakkas asi huvitama,» selgitas Beasly. 


«Mis asi hakkas huvitama?» 


«Noh, seal oli kolm suurt veoautot ja nad tassisid alla keldrisse hulga rasket kraami. Kaks-kolm 
suurt kappi ja palju muud koli. Ja kas sa tead Abbie televiisorit? Noh, nad viisid televiisori ära. Ma 
ütlesin neile, et ei tohi, aga 


nad viisid ikka.» 
«Ma unustasin,» ütles Taine. «Henry lubas mulle raali saata ja mul läks see täitsa peast.» 


Taine sõi võileivad. ära, jagades neid Towseriga, kes oli omal koerakombel väga tänulik. 
Lõpetanud, tõusis Taine püsti ja võttis labida. 
«Hakkame tööle,» ütles ta. 


«Aga sul on ju seal keldris kõik see kraam.» 
«Too võib oodata,» ütles Taine. «Me peame selle töö lõpetama.» 
Hämardus, kui nad lõpetasid. 
Taine toetus roidunult labidale. 

Kaksteist korda kakskümmend jalga pealt, kümme jalga sügavusse - ning kõik tervenisti 
piimklaasist, mis labida all kellana helises. 
Nad on kindlasti väikesed, mõtles ta, kui nad hulgakesi mahtusid elama nii väikesesse ruumi, eriti 
veel, kui neil tuli sinna jääda väga kauaks. Ja see loomulikult sobis, sest kui nad poleks väikesed, ei 
saaks nad nüüd põranda 
ja keldrilae vahel elada. 

Kui nad ikka tõepoolest seal elavad, mõtles Taine. Kui see kõik ei olnud paljas oletus. 

Ta mõtles, et kui nad olidki majas elanud, võis juhtuda, et neid seal praegu enam pole: Towser oli 
neid hommikul haistnud või kuulnud või mingil moel tajunud, kuid juba tolsamal õhtul ei pööranud 
neile mingit tähelepanu. 

Taine viskas labida õlale ja tõstis kirka maast. 
«Tule,» ütles ta, «läki. Meil on pikk raske päev seljataga.» 

Nad sammustd läbi põõsastiku ja jõudsid teele. Jaanimardikad vilkusid metsapimeduses ning 
tänavalaternad õõtsusid suvises tuulevinus. Tähed olid eredad ja selged. 

Taine mõtles, et ehk on nad ikka veel majas. Kui nad avastasid, et Towser neid pahaks pani, 
korraldasid nad võib-olla asja nii, et too neist enam rohkem midagi ei teadnud. 

Nad olid arvatavasti väga kohanemisvõimelised. Oli põhjust arvata, et nad pidid seda olema. Neil 
ei läinud kuigi kaua aega, möönis ta tusaselt, et end inimelamus sisse seada. 

Nad läksid Beaslyga pimeduses piki kruusatatud sõiduteed, et viia tööriistad garaaži, aga seal oli 
midagi veidrat juhtunud: garaaži ei olnudki. 

Garaaži ei olnud, maja fassaadi ei olnud ka ning sõidutee oli järsult ära lõigatud, ja peale kumera 
seina, mis oli ilmselt olnud garaaži ots, polnud üldse midagi. 

Nad tulid kuni seinani ja jäid uskmatult õhtupimedusse vahtides seisma. 

Garaaži, eestreppi ja maja esikülge polnud üldse olemas. T.undus, nagu oleks keegi võtnud 
fassaadi otsad ja painutanud neid, kuni nad kokku puutusid, surudes kogu esikülje nõgusasse 
paindesse. 

Taine'il oli nüüd kaarja fassaadiga maja. Tõsi küll, tegelikult polnud see kõik nii lihtne, sest 
kumerus oli teistsugune, kui ta säärase väänamise järel tegelikult oleks pidanud olema. Kumerus oli 
pikk ja elegantne ning kuidagi mitte eriti silmatorkav. Tundus, nagu oleks maja fassaad eemaldatud 
ja selle maskeerimiseks esile manatud ülejäänud maja viirastus. 

Taine pillas labida ja kirka käest ning need kukkusid kolinal kruusateele. Ta tõstis käe näo juurde 
ja tõmbas üle silmade, justkui püüdes pühkida silmist midagi, mida seal kuidagi poleks tohtinud olla. 

Kui ta käe ära võttis, polnud mitte midagi muutunud. 


Maja fassaadi ei olnud olemas. 

Siis jooksis ta ümber maja, ise vaevalt adudes, et jookseb, ning tundes sisimas hirmu, et mis küll 
majaga on juhtunud. 

Kuid tagantpoolt oli maja korras. Kõik oli täpselt nii nagu alati. 

Ta tormas müdinal tagatrepile, Beasly ja Towser kannul. Ta virutas ukse lahti, hüppas esikusse, 
jooksis trepist üles kööki ning oli kolme sammuga köögist läbi, et näha, mis on juhtunud maja 
esiküljega. 

Köögi ja elutoa vahelise ukse lävel jäi ta seisma, vahtides uskmatul pilgul elutoa akendesse, ning 
ta käed otsisid uksepiidalt tuge. 

Väljas oli õhtu. Selles polnud mingit kahtlust. Ta oli näinud jaaniusse põõsastel ja rohu sees 
vilkumas, tänava laternad olid süüdatud ja tähed sirasid. 

Kuid akendest tulvas elutuppa päikest ning väljas akende taga paistis maastik, mis ei olnud 
Willow Bend. 

«Beasly,» ahmis ta õhku, «vaata sinna välja!» 
Beasly vaatas. 
«Mis koht see on?» päris ta. 
«Seda ma tahaksingi teada.» 
Towser oli oma kausi kätte saanud ning tõukas seda ninaga mööda köögipõrandat, andes Taine'ile 
märku, et söögiaeg on käes. 

Taine läks läbi elutoa ja avas eesukse. Ta nägi, et garaaž oli omal kohal. Furgoonmasin seisis 
ninaga vastu avatud garaažiust ja auto oli ilusti garaažis. 

Maja esiküljel polnud üldse midagi viga. 

Ent see oli ka kõik, mis korras oli. 

Sest ainult paar jalga furgoonauto tagumisest otsast edasi oli sissesõidutee ära lõigatud ja polnud 
enam aeda, metsa ega tänavat. Oli üksnes kõrb - tasane kaugele ulatuv kõrb, laudsile, siin-seal 
kivirahnud hunnikus ja üksikud rohututid, kogu maapind kaetud liiva ja veerkividega. Suur pimestav 
päike rippus otse silmapiiri kohal, mis näis liiga kauge; seejuures oli kummaline, et päike oli põhjas, 
kus õige päike poleks tohtinud olla. Ta oli ka iseäralikult valev. 

Beasly astus välja verandale ja Taine nägi, et ta väriseb nagu hirmunud koer. 

«Oleks ehk parem,» ütles Taine talle sõbralikult, «kui. 

sa läheksid tagasi ja hakkaksid meile õhtusööki valmistama.» 

«Aga, Hiram -» 

«Kõik on korras,» ütles Taine. «Kõik saab korda.» 

«Kui sa nii ütled, Hiram.» 

Ta läks sisse ja võrkuks prantsatas tema järel kinni; hetke pärast kuulis Taine teda köögis askeldavat. 

T'a ei pannud Beaslyle pahaks, et too värises. Astuda oma uksest välja tundmatule maale oli 
ikkagi omamoodi vapustus. Pikapeale võis sellega muidugi harjuda, kuid see nõudis aega. 

Ta astus verandatrepist alla ning kõndis ümber veomasina ja garaažinurga; ümber nurga 
pöördudes oli ta peaaegu valmis kodusesse Willow Bendi tagasi jõudma, sest ennist, kui ta 
tagauksest sisenes, oli linn omal kohal. 

Willow Bendi ei olnud. Seal oli veelgi suurem kõrb, tükk maad suurem. 

Ta kõndis ümber maja - ning maja tagakülge ei olnud. 

Maja tagakülg oli nüüd just samasugune, nagu enne oli olnud fassaad, - sujuv kumerus, mis maja 
otsad ühendas. 


Ta jalutas jälle tagasi maja ette: kõikjal ümberringi oli kõrb. Esikülg oli ikka veel korras. See polnud 
üldse muutunud. Veomasin seisis äralõigatud sõiduteel, garaaž oli lahti ning auto garaažis. 

Taine läks natuke maad välja kõrbesse, kummardus ning kaapas peotäie kivisid. Kivid olid nagu 
kivid ikka. 

Ta kükitas maha ja laskis kividel läbi sõrmede pudeneda. 

Willow Bendis oli tagauks ning polnud esikülge. Siin, mis koht see siin ka olla võis, oli eesuks, kuid 
ei olnud tagakülge. 

Ta tõusis püsti, viskas ülejäänud kivid minema ning pühkis tolmused käed vastu pükse puhtaks. 
Silmanurgast märkas ta verandal midagi liikuvat, ning seal nad olidki. 

Tillukeste loomade rivi - kui need olid loomad - marssis astmeid pidi alla. Nad olid umbes nelja 
tolli kõrgused ning käisid kõigil neljal jalal, ehkki võis selgesti näha, et nende esijalad olid tegelikult 
käed, mitte jalad. Neil olid kuidagi inimlikud rotinäod, pikkade ja teravate ninadega. Nad nägid 
välja, nagu oleksid neil naha asemel soomused, sest liikudes nende kehad sätendasid ja virvendasid. 
Ning kõigil olid sabad, mis meenutasid mõnede 

mänguloomade traatvedrust sabasid. Sabad olid püsti ja võbisesid käimisel. 

Nad tulid eeskujulikus sõjaväerivis hanereas trepist alla, igaühe vahet umbes pool jalga. 

Nad tulid trepist ana ning läksid sirges, kõrvalekaldumatus reas kõrbesse, nagu teaksid nad täpselt, 
kuhu suunduvad. Neis oli mingit ülimat sihikindlust, kuid nad ei kiirustanud. 

Taine loendas neid kokku kuusteist ja jälgis, kuidas nad läksid mööda kõrbet, kuni nad peaaegu 
silmist kadusid. 

Seal lähevad olevused, mõtles ta, kes tulid minu juurde elama. Nemad tegid selle lae, nemad 
parandasid Abbie televiisori ning tegid korda pliidi ja raadio. Ja väga tõenäoliselt olid just nemad 
need olevused, kes tulid Maale tolle piimklaasist imeviguriga seal eemal metsas. 

Aga kui nad olid selle metsas oleva riistapuuga Maale tulnud, mis koht oli siis see siin? 

Ta astus verandale ja avas võrkukse ning nägi kuuetollise läbimõõduga korrapärast sõõrjat ava, 
mille tema lahkuvad külalised olid majast väljapääsemiseks ukse sisse teinud. Tal käis peast läbi, et 
kunagi, kui tal aega on, peab ta selle äraparandama. 

Ta läks sisse ja põrutas ukse selja taga kinni. 

«Beasly!» hüüdis ta. 

Vastust ei tulnud. 

Towser roomas väikese sohva alt välja ja palus vabandust. 

«Pole midagi, vennas,» ütles Taine. «See salkkond ajas mullegi hirmu nahka.» 

Ta läks kööki. Tuhm laevalgus paistis ümberläinud kohvipotile, purunenud tassile keset põrandat, 
uppilöödud munakausile. Üks katkine muna lösutas valge ja köllase süljelarakana linoleumil. 

Ta astus alla trepikotta ja nägi, et tagumine välisuks on puru, et pole lootustki seda parandada. 
Roostes võrk oli katki rebitud - plahvatanud olnuks ehk sobivam sõna - ning osa raamistki 
purustatud. 

Taine vaatas seda uudistava imetlusega. 
«Vaene loll,» ütles ta. «Ta läks otse läbi, ilma et üldse oleks ust avanud.» 
Ta klõpsas tule põlema ja läks keldritrepist alla. Poolel teel jäi ta täielikus hämmastuses seisma. 

Temast vasakuloli sein - samast materjalist millest lagigi. 


Ta kummardus ja nägi, et sein läks otse läbi keldri põrandast laeni, lõigates töökoja muust ruumist 
ära. 


Ning töökojas - mis seal oli? 

Kõigepealt muidugi, nagu talle meenus, raal, mille Henry just täna hommikul oli siia saatnud. Kolm 
veomasinat, oli Beasly öelnud, - kolm veomasinatäit seadmeid, mis toimetati otse nende käppade 
vahele! 

Taine istus rammetuna trepiastmele. 

Küllap nad arvasid, et ta teeb nendega koostööd. Võib olla oletasid nad, et ta teadis, mis asju nad 
ajavad, ning lõi nendega mesti. Või ehk mõtlesid nad, et ta tasub televiisori, pliidi ja raadio 
parandamise eest. 

Kuid ennekõike tuli lahendada küsimus, miks olid nad televiisori, pliidi ja raadio korda teinud. 
üüriks? Sõbraliku žestina? Või praktika mõttes, et selgitada, mis nad selle maailma tehnikaga 
oskavad peale hakata? Võib-olla selgitamaks, kuidas saab nende tehnikat kohaldada avastatud 
planeedi materjalidele ja tingimustele? 

Taine tõstis käe ja koputas sõrmenukkidega vastu trepi kõrvalolevat seina; sile valge pind tinises. 

Ta pani kõrva vastu seina ja kuulatas teraselt ning talle tundus, nagu kuuleks ta madalat suminat, 
ent kui see oligi nii, siis oli see sedavõrd nõrk, et ta ei saanud täiesti kindel olla. 

Sees seina taga oli pankur Stevensi muruniitja ja hulk muud parandamist ootavat kala. Ta mõtles, 
et nad võtavad tal naha maha, pankur Stevens kõigepealt. Stevens oli ihne mees. 

Beasly oli küll hirmust poolhull, mõtles ta. Kui ta nägi neid olendeid keldrist üles tulevat, läks ta 
kindlasti täitsa segaseks. Ta oli põrutanud otse uksest läbi, proovimatagi seda avada, ja nüüd oli ta 
muidugi linnas ning vatras seda lugu kõigile, kes ainult viitsis teda kuulama jääda. 

Tavaliselt ei pandud Beaslyt suurt tähele, ent kui ta küllalt kaua ja küllalt pööraselt vatrab, siis 
arvatavasti hakatakse asja uurima. Nad tulevad tormijooksuga siia, teevad majale ringi peale ning 
jäävad jõllis-silmi vahtima pilti, mis neile maja ees avaneb, ja üsna pea trügib mõni mees tagantpoolt 
sisse, et nii-öelda asju korraldada. 

Ning Taine, kelle alati virge ärivaim endast märku aridis, kordas mõttes jonnakalt, et see pole 
hoopiski nende 

asi. Tema eesõuest algab suur maaomand ning ainus tee selle juurde läheb läbi tema maja. Kui nii, 
siis on ju täiesti selge, et kogu see maa seal väljas kuulub temale. Võib olla on see maa täiesti kasutu. 
Võib juhtuda, et seal ei ole mitte kui midagi. Kuid enne kui ta sinna teisi inimesi ringi kolama laseb, 
vaatab ta selle parem ise üle. 
Ta läks trepist üles ja uksest välja garaaži. 
Päike oli ikka veel põhjas silmapiiri kohal ja kõik oli liikumatu. 
Ta leidis garaažist haamri, mõned naelad ja paar lauajuppi ning tõi need majja. 
Ta nägi, et Towser oli kasutanud olukorda ning magas kuldbrokaatkattega tugitoolis. Taine ei 
seganud teda. 

Taine lukustas tagaukse ja naelutas mõned lauad sellest risti üle. Köögi ja magamistoa aknad 
lukustas ta samuti ning naelutas ka need laudadega kinni. 
Ta lootis, et see hoiab linnaelanikke mõnda aega tagasi, kui nad tormates vaatama tulevad, mis siin 
toimub. 

Ta võttis seinakapist jahipüssi, karbi padruneid, binokli ja vana sõduriplasku. Plasku täitis ta. 
köögis kraaniveega 

ja toppis, koti täis teemoona enda la Towseri jaoks, sest söömisele ei võinud enam aega raisata. 
Siis läks ta elutuppa ja kupatas Towseri kuldkattega toolil tmaha. 
«Läki, Tows,» ütles ta. «Lähme vaatame asjad üle.» 
Ta kontrollis furgoonmasina bensiinipaaki - see oli peaaegu täis. 

Nad ronisid mõlemad sisse ning Taine pani püssi käeulatusse. Siis tagurdas ta auto välja, pööras 


kaarega ringi ja suundus läbi kõrbe põhja. 
Sõita oli kerge. Kõrb oli sile nagu põrand. Kohati muutus pinnas veidi konarlikuks, kuid mitte 
hullemaks kui paljud kõrvalteed, mida mööda ta vanakraamijahil oli rännanud. 

Maastik ei muutunud. Siin-seal oli madalaid kinkusid, kuid kauge silmapiiri poole laotuv kõrb ise 
püsis põhiliselt tasane. Taine hoidis kurssi endiselt põhja, otse päikesesse. Ta sattus mõnedele 
liivikutele, kuid liivoli kivikõvaks paakunud, nii et sellega ei olnud mingit vaeva. 

Poole tunni pärast jõudis ta järele olevuste salgale noile kuueteistkümnele, kes olid majast 
lahkunud. Nad liikusid ikka veel kindlal rivisammul hanereas. 

Taine aeglustas kiirust ja sõitis mõnda aega nendega kõrvuti, kuid sellest ei muutunud midagi: nad 
jätkasid liikumist oma kursil, heitmata pilku vasakule või paremale. 

Taine lisas kiirust ja jättis nad selja taha. 

Päike seisis liikumatult põhjas; see oli igatahes veider. Taine mõtles, et võib-olla pöörleb see maailm 
oma telje ümber aeglasemalt kui Maa ja päev on pikem. Võib-olla üsna palju pikem, kui arvestada 
seda, kuidas päike aina paigal näis seisvat. 

Rooliratia kohale kummardudes vaatas ta lõpmatusse ulatuvat kõrbet ja teda vapustas esimest 
korda täie jõuga selle kummalisus. 

See oli teine maailm - selles polnud kahtlust -, võõra tähe ümber tiirlev võõras planeet, ning Maal 
ei olnud kindlasti kellelgi vähimatki aimu, kus see tegelikult kosmoses asus. Ja kummatigi olid need 
kuusteist sirges reas liikuvat olevust korraldanud nii, et see maailm asus samal ajal ka tema maja 
eesukse taga. 

Eespool kerkis lausikust kõrbest üks mõnevõrra kõrgem kuppel. Kui ta ligemale sõitis, silmas ta 
selle harjal rida helkivaid asju. Mõne aja pärast peatas ta auto ning läks välja, binokkel kaasas. 

Läbi binokli nägi ta, et nood helkivad asjad olid samasugused piimklaasist esemed nagu too seal 
metsas. Ta loendas neid kokku kaheksa seal päikese käes helkimas, kusjuures igaüks asus mingis 
hallist kivist pesas. Ning osa pesi olid tühjad. 

Ta langetas binokli ja seisis hetke paigal, kaaludes, kas oleks mõtet mäe otsa ronida ja asja 
lähemalt uurida. Kuid ta raputas pead. Selleks tuleb aeg hiljem. Targem oli sõita edasi. See polnud 
tõsine uurimisretk, vaid kiire luurekäik. 

Ta ronis masinasse ja sõitis edasi, pilk bensiinimõõtjal. Kui osuti ligineb poolele, tuleb ümber 
pöörata ja koju tagasi sõita. 

Eespool viduse silmapiiri kohal paistis mingi nõrk valendus; ta jälgis seda üksisilmi. Aeg-ajalt see 
kustus ja ilmus siis jälle, kuid oli nii kaugel, et mis see ka iganes võis olla, tema ei osanud sellest 
midagi arvata. 

Ta vaatas bensiinimõõtjat: osuti oli üsna poole ligidal. 

Ta jättis auto seisma ja ronis välja, binokkel käes. 

Kui ta auto ette läks, pani teda imestama, kui aeglaselt ja väsinult ta jalad liiguvad, ning siis tuli talle 
meelde, 


211 

et ta oleks pidanud juba mitu tundi tagasi voodis olema. Ta vaatas kella - see näitas kaks, Maa peal 
kell kaks öösel. Ta oli üle kahekümne tunni ärkvelolnud ning suure osa sellest ajast kõvasti rassinud, 
toda imelikku asja metsas maa seest välja kaevates. 

Ta tõstis binokli silmile, ja vaevu tabatav valge joon, mida ta ennist oli näinud, osutus 
mäeahelikuks. Võimas, sinine, lumekiirguses harjade ja tippudega kaljumass kerkis kõrgele kõrbe 
kohale. Mäed olid väga kaugel, sest isegi tugevas suurenduses paistsid nad ähmasest sinast vaid õige 
viduselt. 


Ta liigutas binoklit aeglaselt edasi-tagasi ning mäed venisid silmapiiri kohal pikaks triibuks. 

Ta tõi binokli mägedelt alla ja uuris enda ees laiuvat kõrbet. See oli ikka samasugune nagu enne - 
seesama laudsile tasandik, samad harvad künkad, samasugune kehv taimkate. 

Ning maja! 

Ta käed värisesid ja ta laskis binokli alla, tõstis selle siis uuesti silmäde ette ning vaatas veel kord. 
See oli tõepoolest maja. Imeliku väljanägemisega maja ühe künka jalamil, pooliti künka varjus, nii et 
palja silmaga seda ei olnudki näha. 

See näis olevat väike maja. Taloli tömpkooniline katus ja ta oli nii maadligi, nagu lamaskleks või 
lümitaks ta maas. Seinas oli näha ovaalne ava, mis oli arvatavasti uks, kuid akendest polnud mingit 
märki. 

Ta laskis binokli uuesti alla ja silmitses küngast. Neli-viis miili, arvas ta. Selle maa peale jätkub 
bensiini küll, ning isegi kui ei jätkuks, võiks ta viimased miilid Willow Bendini jala minna. 

Väga veider, et see maja siin niiviisi täiesti üksi seisab, mõtles ta. Kogu maa peale, mis ta kõrbes 
oli läbinud, polnud ta näinud muud elumärki kui nood kuusteist hanereas marssivat rotitaolist 
olendit, ega ühtki muud märki tehislike st vormidest kui kaheksa oma pesades puhkavat piimklaasist 
masinavärki. 

Ta ronis autosse ja käivitas selle. Kümne minuti pärast jõudis ta künka varjus lösutava maja ette. 

Ta tuli autost välja ning võttis vintpüssi kaasa. Towser hüppas maha ja jäi seisma, karvad turris, 
tume urin kurgus. 

«Mis viga, poiss?» küsis Taine. 

Towser urises jälle. 

Majas oli vaikne. See näis olevat mahajaetud. Taine märkas, et jämedad, konarlikud seinad olid 
laotud oskamatult, mördi asemel oli kasutatud mingit rabedat mudataolist ollust. Katus oli algselt 
olnud murumätastest ning see oli tõepoolest kummaline, sest kogu kõrbeavaruses polnud midagi, 
mis oleks sarnanenud muruga. Ent kuigi mururibade lõikejooned olid veel näha, polnud katusel 
praegu enam muud kui kõrbepäikeses paakunud muld. 

Maja ise oli ilmetu, kaunistusteta, vähimagi püüdeta pehmendada selle kui lihtsa ulualuse karmi 
otstarvet. Sellise hüti oleksid võinud kokku klopsida näiteks karjused. Ta tundus olevat päevinäinud: 
kivid olid ilmastiku mõjul kihistunud ja murenenud. 

Taine läks püssi kaenla alla surudes maja poole. Ta jõudis lävele ja vaatas sisse; kõik oli pime ja 
liikumatu. Ta vaatas tagasi Towseri poole ja nägi, et koer oli auto alla roomanud, piilus sealt välja ja 
urises. 

«Ole siinsamas,» ütles Taine. «Ära kaugele jookse.» Vintpüss ette suunatud, astus Taine läbi ukse 
pimedusse. Ta seisis tükk aega paigal, et silmad harjuksid. 

Lõpuks võis ta ruumist, kus viibis, selgust saada. See oli lihtlabane ja viimistlemata, ühe seina 
ääres seisis algeline kivipink, teise oli õõnestatud kummalisi, mõttetuna näivaid nišše. Nurgas seisis 
üks logisev puust mööblitükk, kuid Taine ei suutnud aru saada, mis otstarve selleloli. 

Vana ja tühi paik, mõtles ta, juba ammuilma maha jäetud. Võib-olla kunagi iidsel ajal, kui kõrb oli 
veel rohuküllane tasandik, elas siin mingi karjuserahvas. 

Uks viis teise ruumi; kui ta sellest läbi astus, kuulis ta nõrka kauget kõma ning veel midagi muud - 
langeva vihma ladinat! Avatud uksest, mis tagaseinast välja viis, lõi talle vastu soolane tuulepuhang 
ning ta seisis tardununa selle teise ruumi keskel. 

Veel üks! 

Veel üks maja, mille kaudu pääses veel ühte maailma! Taine liikus aeglaselt, lummatuna välisukse 
poole ja astus välja pilvisesse, hämarasse päeva, kus metsikult kihutavatest pilvedest pahises alla 
vihma. Poole miili kaugusel, teispool raudhallide lõhenenud kaljurahnudega risa-räsa kaetud välja, 


oli mürisev meri, mis lõi raevukalt vastu kallast, paisates kõrgele õhku suuri vihaseid vee- 
pihupahvakuid. 

Ta astus välja ja vaatas taevast; vihmapiisad peksid salvava ägedusega talle näkku. Õhk oli vilu ja 
niiske ning paik ise õudne - otsekui mõnest iidsest gooti pahareti- ja haldjajutust pärit maailm. 

Ta laskis pilgul ringi käia, kuid ei näinud midagi: vihm kustutas kõik merekaldast kaugemale 
jääva, kuid vihma taga tajus ta või oletas tajuvat midagi, mis ajas tal judinad üle selja jooksma. 
Hirmuklomp kurgus, pöördus Taine ümber ning komberdas läbi ukse tagasi majja. 

Ta mõtles, et olla üks maailm eemaloli juba küllalt kaugel; olla kaks maailma eemal oli rohkem, 
kui keegi suudaks taluda. Ta värises ülimast üksindustundest, mis teda vintsutas, ning äkki muutus 
see ammu hüljatud maja talumatuks ja ta sööstis välja. 

Väljas paistis ere päike ja oli meeldivalt soe. Ta riided olid vihmast rõsked ning püssitorul 
pärlendasid trillukesed veepiisad. 

Ta vaatas ringi Towseri järele, kuid koerast ei olnud, jälgegi. Teda polnud auto all, teda polnud 
kusagil, kuhu silm ulatus. 

Taine hüüdis, kuid ei saanud vastust. Tühjuses ja vaikuses kõlas ta hääl üksildaselt ning õõnsalt. 

Koera otsides käis ta ümber maja, ja tagumist ust majal ei olnud. Tahumatud kivist külgseinad 
kooldusid imelikku kõverusse ning majal polnud üldse tagakülge. 

Kuid Taine'i see ei huvitanud: ta teadis seda juba. 

Praegu otsis ta oma koera ning tundis, kuidas temas tõusis paaniline hirm. Kuidagiviisi tundus kodu 
kohutavalt kaugel olevat. 

Ta kulutas otsimisele kolm tundi. 

Ta läks tagasi majja, kuid Towserit seal ei olnud. Ta läks uuesti teise maailma ja otsis risa-räsa 
lebavate kaljurahnude vahelt, kuid Towserit polnud ka seal. Ta läks tagasi kõrbesse ja käis ümber 
künka ning ronis siis sinna otsa ja vaatas binokliga, kuid ei näinud midagi peale igasse suunda laiuva 
elutu kõrbe. 

Väsimusest poolsurnud, tuikudes, isegi püstijalu tukastades läks ta tagasi auto juurde. 

Ta nõjatus vastu autot ja püüdis mõtteid koondada. 

Jätkata otsimist praeguses seisukorras olnuks asjatu jõupingutus. Ta pidi saama veidi magada. Ta 
pidi minema tagasi Willow Bendi, täitma bensiinipaagi ning võtma ben 

siini ka varuks kaasa, nii et saaks Towserit otsides kaugemale minna. 

Oli mõeldamatu, et ta võiks koera siia jätta. Kuid ta pidi tegema plaani ja tegutsema arukalt. 
Sedaviisi ringi komberdades ei oleks temast Towserile mingiit abi. 

Ta vedas, end autosse ja suundus Willow Bendi poole, järgides juhuslikke nõrku jälgi, mida 
autokummid olid liivastele kohtadele jätnud, ning võideldes silmi sulgeda ähvardava 
surmaväsimusega. 

Möödudes kõrgemast mäest, millel seisid piimklaasist asjad, tegi ta peatuse ja kõndis veidi ringi, 
et mitte rooli taga magama jääda, ning ta nägi, et nüüd oli neid pesades ainult seitse. 

Kuid praegu ei tähendanud see talle midagi. Ainus, millel oli tähtsust, oli eemal hoida talle peale 
vajuv väsimus, rooli mitte käest lasta ning jätta miile selja taha, jõuda Willow Bendi, veidi magada 
ja tulla siis jälle tagasi Towserit otsima. 

Natuke rohkem kui pool teed läbi sõidetud, märkas ta teist autot ja vahtis seda tuimas hämmelduses, 
sest ainsad sõidukid siinpool maja olid furgoon, millega ta parajasti sõitis, ja kodus garaažis olev 
auto. 

Ta pidas furgooni kinni ja vaarus välja. 


Auto peatus ning sealt kargasid maha Henry Horton, Beasly ja üks vormiriides mees. 

«Jumalale tänu, mees, et me su üles leidsime!» hüüdis Henry tema poole sammudes. 

«Ma polnud ju kadunud,» protestis Taine. «Olen just tagasiteel. » 

«Ta on omadega täitsa läbi,» ütles vormiriides mees. 

«See on šerif Hanson,» ütles Henry. «Me sõitsime sinu jälgi mööda.» 

«Mul kadus Towser ära,» pomises Taine. «Pidin ära tulema ja ta maha jätma. Laske mind olla ja 
minge otsige Towserit. Küll ma suudan ise koju minna.» 

Ta sirutas käe ja haaras autoukse äärest, et sirgena püsida. 

«Te murdsite ukse maha,» ütles ta Henryle. «Te murdsite minu majja sisse ja võtsite minu auto. . .» 
«Me olime sunnitud seda tegema, Hiram. Kartsime, et sinuga on midagi juhtunud. Beasly rääkis 
niisuguseid asju, et ihukarvad tõusid püsti.» 

«Pange ta parem autosse,» ütles šerif. «Mina sõidan veomasinaga. » 

«Aga ma pean ju Towserit otsima!» 

«Enne kui sa pole veidi puhanud, ei ole sinust millegi tegijat.» 

Henry krahmas tal käe alt kinni ja viis ta autosse; Beasly hoidis tagaust lahti. 
«Oled sa aimu saanud, mis koht see on?» sosistas Henry vandesel tslaslikult. 
«Ma ei ole päris kindel,» pomises Taine. «Võib-olla mõni teine -» 

Henry itsitas. «Olgu peale, ma arvan, et see polegi õieti tähtis. Mis ta ka iganes on, ta tegi meid 
kuulsaks. Meist räägitakse kõigis raadiouudistes ning ajalehed trükivad meie kohta rasvaseid 
pealkirju. Linn kihab reporteritest ja filmimeestest ja varsti jõuavad pärale kõrged ametimehed. 
Tõsijutt, Hiram, ma ütlen sulle, sellest saab meile. . .» . 

Rohkem Taine ei kuulnud. Enne kui ta istmele vajus, magas ta juba kõvasti. Kui ta ärkas, lamas ta 
vaikselt voodis ning nägi, et aknaeesriided olid ette tõmmatud ja tuba oli jahe ning rahulik. 

Ta mõtles, et on hea ärgata toas, mida tunned, - toas, mida oled tundnud terve eluaja, majas, mis 
oli Taine'ide oma juba ligi sada aastat. 

Siis tuli talle kõik meelde ja ta kargas istukile. 

Ning nüüd kuulis ta seda - pealetükkivat häältesuminat akna taga. Ta hüppas voodist välja ja kergitas 
üht eesriiet. Välja piiludes nägi ta sõjaväelaste ahelikku hoidmas tagasi inimmassi, mis ujutas üle 
tema tagaõue ja teisedki ümbruse tagaõued. Ta laskis kardina tagasi langeda ja hakkas oma kingi 
otsima - muidu oli ta täiesti riides. Arvatavasti olid Henry ja Beasly ta voodisse pannud, tal ainult 
kingad jalast tõmmanud ning sellega piirdunud. Kuid ta ei mäletanud sellest mitte mõhkugi. Sellest 
hetkest, kui Henry ta auto tagaistmele pani, oli maailm tema jaoks olemast lakanud. 

Ta leidis kingad voodiotsa juurest põrandalt ja istus voodile neid jalga panema. 

Ning ta mõtted kihutasid tegevusplaani otsingule. 

Mingil moel tuli muretseda bensiini. Paak tuli täis valada ja paar kanistritäit tagavaraks taha kasti 
visata.. 

Kaasa tuli võtta toitu ja vett ja võib-olla ka magamiskott, sest ta ei kavatsenud naasta enne, kui koer 
on leitud. 
Ta pani kingad jalga, sidus paelad kinni ja läks siis elutuppa. Elutoas polnud kedagi, kuid köögist 
kostis hääli. 

Ta vaatas aknast välja ning nägi endiselt kõrbet. Ta märkas, et päike on kõrgemal taevas, kuid 
tema eesõues oli ikka veel hommikupoolik. 

Ta vaatas kella - see näitas kuus, ja varjude järgi, mida ta magamistoa aknast välja piiludes oli 


tähele pannud, teadis ta, et kell on kuus pärast lõunat. Ta taipas süüdlaslikult võpatades, et oli 
maganud peaaegu kaksteist tundi. Ta polnud kavatsenud nii kaua magada. Ta polnud kavatsenud 
Towserit nii kauaks sinna välja jätta. 
Ta suundus kööki ning leidis sealt kolm inimest - Abbie ja Henry Hortoni ja ühe sõjaväevormis 
mehe. 
«Lõpuks ometi!» hõiskas Abbie. «Meie mõtlesime, et millal sa küll ärkad.» 
«Kas sul on natuke kohvi, Abbie?» 
«Jah, terve potitäis. Ja ma valmistan sulle midagi muud ka.» 
«Ainult paar röstitud leiba,» ütles Taine. «Mul on vähe aega. Pean minema Towserit otsima.» 
«Hiram,» ütles Henry, «see on kolonel Ryan Rahvuskaardist. Tema poisid on siin väljas.» 
«Jah, ma nägin neid läbi akna.» 
«See on vajalik,» ütles Henry. «Hädavajalik. Šerif ei saanud üksi hakkama. Inimesed jooksid lausa 
tormi ning oleksid sinu elamise tükkideks lammutanud. Nii ma siis pöördusingi kuberneri poole.» 
«Taine,» ütles kolonel, «võtke istet. Ma tahan teiega rääkida.» 

«Jah, muidugi,» ütles Taine toglile..istudes. «Vabandage, et ma nii kiirustan, kuid mul kadus eile 
seal väljas koer ära.» 

«See asi,» ütles kolonel üleolevalt, «on määratult tähtsam kui ükskõik milline koer.» 

«Noh, see näitab ainult, et te ei tunne Towserit, kolonel. Ta on parim koer, kes mul kunagi on olnud, ja 
mul on olnud üsna palju koeri. Kasvatasin ta kutsikast üles ja kõik need aastad on ta mulle olnud hea 
sõber. . .» 

«Hea küll,» ütles kolonel, «olgu ta teie sõber. Kuid ikkagi tuleb mul teiega rääkida.» 
«Sina istu ja räägi,» ütles Abbie Taine'ile. «Mina teen 

mõned koogid ja Henry tõi natuke seda vorsti kaasa, mis me farmist saime.» 

Tagauks avanes ja kohutava metallikolina saatel vaarus sisse Beasly. Ühes käes oli tal kolm ja 
teises kaks tühja viiegallonist bensiininõu, mis käimisel kokku põrkasid ja kolisesid. 
«Kuulge,» möirgas Taine, «mis siin õieti toimub?» 
«Ära nüüd ärritu,» ütles Henry. «Sul pole aimugi, mis probleemid meil on. Me tahtsime siit läbi 
toimetada suure bensiinimahuti, kuid see polnud võimalik. Et ta läbi mahuks, proovisime köögi 
tagumist seina maha lõhkuda, kuid ei saanud. . .» 
«Misasja?!» 
«Me proovisime köögi tagumist seina maha lõhkuda,» seletas Henry talle rahulikult. «Need suured 
vaadid läbi tavalise ukse ei mahu. Aga kui me proovisime, tuli välja, et terve maja on vooderdatud 
sellesama materjaliga, mida sa keldris kasutasid. Kui seda kirvega lüüa, läheb tera, nüriks. » 
«Kuid, Henry, see on ju minu maja ja mitte kellelgi pole õigust seda lammutama hakata.» 

«Just nagu see võimalik oleks!» ütles kolonel. «Mind, Taine, huvitab, mis materjal see on, millest 
me läbi murda ei suutnud.» 

«Ole nüüd mõistlik, Hiram,» hoiatas Henry. «Seal väljas ootab meid suur uus maailm -» 
«See ei oota ei teid ega kedagi teist!» karjus Taine. 
«Meil tuleb see läbi uurida ja selleks vajame suurt bensiinivaru. Niisiis, kuna me ei saa vaati 
kasutada, toome kokku nii palju kanistreid kui võimalik ja siis veame siit vooliku läbi -» 
«Kuid, Henry -» 
«Ma loodan,» ütles Henry tõredalt, «et sa jätad minu katkestamise ja lased mul lõpuni rääkida. Sa ei 
kujuta ette, kui keeruline ülesanne meil on lahendada. Me sõltume ukse suurusest. Peame saama 
varud läbi selle pudelikaela sinna välja, samuti peame muretsema transpordi. 
Autode ja veomasinatega pole lugu nii hull. Võime nad koost lahti võtta ja tükkhaaval täbi tassida, 
kuid tõeline probleem on lennuk.» 

«Kuula mind, Henry. Kellelgi pole õigust siit lennukit läbi vedada. See maja on peaaegu sada 


aastat olnud minu perekonna käes, see kuulub mulle ja mul on sellele õigus 

ning teie ei tohi tulla ega hakata siit vägivaldselt igasugust koli läbi tassima.» 

«Aga meil on ju tõepoolest hädasti lennukit vaja,» kaebas Henry. «Lennukiga saab läbida hoopis 
pikemaid vahemaid.» 

Beasly läks kanistritega kolistades läbi köögi elutuppa. 

Kolonel ohkas. «Ma lootsin, mister Taine, et te saate aru, milles on asi. Minu meelest on täiesti 
loomulik, et teie patriootlik kohus on meiega selles asjas koos töötada. Valitsus võiks muidugi 
rakendada ülimat maaomandiõigust ja alustada menetlust maa võõrandamiseks, aga ma usun, et 
parema meelega ta seda ei teeks. Ma räägin muidugi mitteametlikult, kuid võin vist üsna kindlalt 
öelda, et valitsus eelistaks kaugelt enam saavutada sõbralikku kokkulepet. » 

«Ma kahtlen,» bluffis asjast mitte midagi teadev Taine, «kas ülimat maaomandiõigust saaks antud 
juhul kohaldada. Nagu mina sellest aru saan, käib see ehituste ja teede kohta. . .» 

«See ongi tee,» ütles kolonel kõhklemata. «Otse läbi teie maja teise maailma viiv tee.» 

«Esiteks,». kuulutas Taine, «peaks valitsus näitama, et see on üldsuse huvides ja et omaniku 
keeldumine omandiõigusest loobuda tähendab valitsuse tegevusse vahelesegamist, ja -» 

«Minu arvates,» ütles kolonel, «suudab valitsus tõestada küll, et see on üldsuse huvides.» 
«Mina arvan,» ütles Taine vihaselt, «et parem ma võtan advokaadi.» 

«Kui sa seda tõsiselt mõtled,» pakkus alati abivalmis Henry, «ja tahad head advokaati - ning ma 
eeldan, et sa tahad -, siis soovitan sulle meelsasti firmat, kelle peale ma olen kindel, et. ta su huvisid 
kõige edukamalt kaltseb j,a võtab seejuures küllaltki mõõdukat hinda.» 

Ärritusest kobrutav kolonel tõusis püsti. «Teil tuleb paljudele küsimustele vastata, Taine. Valitsus 
tahab paljusid asju teada. Ja ennekõike tahavad nad teada, kuidas te seda tegite. Kas olete valmis 
sellele vastama?» 

«Ei,» ütles Taine, «ma ei usu, et olen.» 

Ja ta mõtles mõninga ärevusega: nad arvavad, et mina olen see, kes selle valmis tegi, ning nad 
tulevad mulle kallale nagu hundikari, et selgitada, kuidas ma seda täpselt tegin. Talle viirastusid 
Föderaalne Juurdlusbüroo ja Riigi- 

departemang ja Pentagon ning ta tundis istudeski põlvi värisevat. 

Kolonel pöördus ümber ja marssis jäigalt köögist minema. Tagauksest välja minnes virutas ta ukse 
enda järel kinni. Henry vaatas mõtlikult Taine'ile otsa. 

«Kas sa mõtled seda tõsiselt?» päris ta. «Kas kavatsed neile vastu hakata?» 

«Mul hakkab hing täis minema,» ütles Taine. «Nad ei või ju ometi siia sisse tulla ja minu elamist 
üle võtta, ilma minult isegi küsimata. Mind ei huvita, mida keegi võib mõelda, aga see on minu 
maja. Siin ma sündisin ja olen eluaeg elanud; see paik meeldib mulle ja -» 

«Kindel see,» ütles Henry. «Ma mõistan täpselt, mida sa tunned.» 

«Küllap see on minust lapsik, aga ma ei teeks asjast niisugust numbrit, kui nad ilmutaksid veidigi 
tahet maha istuda ja rääkida, mis nad teha kavatsevad, kui nad maja juba kord üle on võtnud. Kuid 
näib, et neil ei tule mõttesse isegi küsida, mis mina sellest arvan. Ja ma ütlen sulle, Henry, asi pole 
nii, nagu paistab. ükskõik mida Washington ka ei mõtleks, see seal pole koht, kuhu me võime sisse 
minna ja mille võime üle võtta. Seal on midagi ja meil oleks parem ette vaadata-» 

«Kui ma siin istusin,» katkestas Henry teda, «mõtlesin, et sinu seisukoht on ülimalt kiiduväärne ja 
väärib igati toetust. Mulle tundub, et minust oleks äärmiselt ebanaaberlik käed rüpes edasi istuda ja 
sind võitluses üksi jätta. Võiksime palgata terve rea andekaid seadusemehi ja asuda asja eest 


võitlema, vahepeal aga asutada maa-arendusühingu ning sel viisil kindlad olla, et seda sinu uut 
maailma kasutatakse nii nagu vaja. 

On täiesti endastmõistetav, Hiram, et mina olen see, kes seisab selles ettevõttes sinuga õlg õla 
kõrval, kuivõrd me juba niikuinii oleme partnerid tolles televiisorite tehingus. » 
«Mis televiisoriga lahti on?» kiljatas Abbie, visates koogitaldriku Taine'i ette. 
«Kuule, Abbie,» ütles Henry kannatlikult, «ma ju seletasin sulle juba, et sinu televiisor on seal all 
keldris vaheseina taga ja pole aimu, millal me ta sealt välja saame.» 
«Jah, ma tean,» ütles Abbie, tuues lauale vaagnatäie vorste ja kallates kohvi tassi. 
Beasly tuli elutoast ja läks koperdades tagauksest välja. 

«Lõppude lõpuks,» rõhus Henryoma trumpidega peale, «on vist ikka ka minul selles asjas oma 
osa. Kahtlen väga, kas sa ilma raalita, mille ma sulle saatsin, oleksid suutnud suurt midagi ära teha.» 
Seal see siis on, mõtles Taine. Isegi Henry uskus, et kõik on tema töö. 

«Kas Beasly ei rääkinud sulle?» 

«Beasly rääkis palju, aga sa ju tead seda Beaslyt.» 

Ja see'p see muidugi oli. Linnaelanikele polnud kõik muud kui veel üks Beasly lugu - veel üks 
Beasly välja-mõeldud lorilugu. Mitte keegi ei uskunud Beasly jutust sõnakestki. 


Taine tõstis tassi ja jõi kohvi, et võita aega vastuse leidmiseks, aga vastust ei olnud. Kui ta tõtt 
räägiks, tunduks see hoopis vähem usutav kui ükskõik milline vale. 


«Mulle võid sa rääkida, Hiram. Lõppude lõpuks oleme ju partnerid.» 


Ta lollitab mind, mõtles Taine. Henry arvab, et ta võib igaühega mängida, kellega tahab, nagu 
oleksid kõik lollid või titad. 


«Kui ma sulle räägiksin, ei usuks sa mind, Henry.» 

«Hea küll,» ütles Henry alistunult jalule tõustes. «Mulle tundub, et see lugu võib oodata.» 
Beasly tuli kolinal ja uksi paugutades järjekordse kanistrilaadungiga. 

«Ma pean bensiini saama,» ütles Taine, «sest ma lähen Towserit otsima.» 

«Ma muretsen silmapilk,» tõotas Henry. «Saadan Ernie bensiiniautoga siia, me võime vooliku siit 
läbi vedada ja kanistrid täis lasta. Ja ma vaatan, kas ma leian kellegi, kes sinuga kaasa läheks.» 
«Sellest pole lugu. Ma võin üksi minna.» 

«Oleks meil raadiosaatja. Siis saaksid sa meiega sidet pidada.» 
«Kuid meil ei ole saatjat. Ja ma ei või oodata, Henry. Towser on seal kusagil väljas. . .» 

«Jah, muidugi, ma tean, kui palju sa temast pead. Kui sa nii arvad, .eks sa siis mine koera otsima; 
mina võtan enda peale selle teise asjaajamise. Ma muretsen mõned võimekad juristid ja me 
kavandame maa-arendusühingule dokumendid. . .» 

«Hiram,» ütles Abbie, «palun, kas sa võiksid midagi ka minu heaks teha?» 

«Aga loomulikult,» ütles Taine. 

«Kas sa ei räägiks Beaslyga. Tema käitumine on rumal. Tal polnud mingit põhjust kohta üles öelda 
ja meilt ära minna. Võib-olla ma olin temaga veidi terav, aga ta on nii lihtsameelne, et ajab marru. 
Ta jooksis minema ja aitas pool päeva Towseril koopaoravat välja kaevata ja -» 

«Ma räägin temaga,» ütles Taine. 

«Aitäh, Hiram. Sind ta kuulab. Sa oled ainuke, keda ta kuulab. Ning küll ma tahaksin, et sa oleksid 


mu televiisori ära parandanud, enne kui see kõik juhtus. Ilma selleta pole mul üldse elu. Elutoas on 
mul lihtsalt tühi auk. Sa ju tead, kui hästi ta ülejäänud mööbliga sobis.» 
«Jah, tean küll,» ütles Taine. 
«Abbie, kas sa tuled juba?» küsis Henry ukselt. 
Ta sirutas Taine'ile usalduslikuks jumalagajätuks käe. 
«Pärastpoole saame kokku, Hiram. Ma ajan kõik joonde.» Vean kihla, et sa seda teed, mõtles Taine. 
Kui nad olid lahkunud, läks ta tagasi laua juurde ja vajus raskelt toolile. 
Eesuks lendas lahti ja ärevil Beasly tuli ähkides sisse. 
«Towser on tagasi!» pasundas ta. «Ta tuleb ja ajab enda ees suurimat koopaoravat, keda su silmad 
eales on näinud.» 
Taine hüppas jalule. 
«Koopaoravat? See on võõras planeet. Seal pole mingeid koopaoravaid.» 
«Tule vaata!» karjus Beasly. 
Ta pöördus ümber ja tormas tagasi välja, Taine tal kannul. . 

Olend sarnanes tõepoolest väga koopaoravaga - inimesesuuruse koopaoravaga. Ta oli rohkem 
nagu lasteraamatute koopaorav - võib-olla sellepärast, et käis kahel jalal ja püüdis näida väärikana, 
isegi kui ta valvsal pilgul Towserit jälgis. 

Towser oli umbes sada jalga tagapool, hoides enda ja koguka olendi vahel parajat distantsi. Ta 
liikus luurava kehahoiakuga nagu hea lambakoer karja juures ning oli erksalt valmis ära lõikama 
koopaorava iga läbimurdekatset. 

Loom tuli päris maja juurde ja jäi seisma. Siis pöördus ta ümber, nii et vaatas tagasi kõrbe poole, 
ja kükitas maha. 

Ta käänas oma kogukat pead, et silmitseda Beaslyt ja 

Taine'i, ning tema selgetes pruunides silmades nägi Taine midagi rohkemat kui loomapilku. 

Taine läks kärmesti välja, võttis koera sülle ning kaisutas teda tugevasti. Towser pööras pead ja 
laapsas märja keelega üle peremehe näo. 
Taine seisis, koer süles, ja vaatas inimesesuurust koopaoravat. Ta tundis suurt kergendust ja ülimat 
tänulikkust. 
Nüüd on kõik korras, mõtles ta. Towser on tagasi. 
Ta sisenes majja ja läks kööki. 
Seal pani ta Towseri maha, võttis kausi ning laskis sellesse kraanist vett. Ta pani kausi põrandale ja 
Towser larpis januselt, pritsides kogu linoleumi vett täis. 


«Pea nüüd piiri,» hoiatas Taine. «Ega sa ei taha endale liiga teha.» 
Ta soris külmkapis, leidis mõned toidujäänused ning pani need Towseri kaussi. 
Towser liputas koeraliku rõõmuga saba. 


«Õigupoolest peaksin ma sulle sellise plehkupaneku eest rihma andma,» ütles Taine. 
Beasly tuli kergel sammul sisse. 


«See loom on üks sõbralik vennike,» kuulutas ta. «Ta ootab kedagi.» 


«Hea küll,» ütles Taine talle tähelepanu pööramata. 
Ta heitis pilgu kellale. 


«Pool kaheksa,» ütles ta. «Me võime uudiseid kuulata. Kas sa viitsid otsida, Beasly?» 


«Loomulikult. Ja ma tean, kust uudiseid tuleb. See New Yorgi mees. . .» 
«Jah, just seesama,» ütles Taine. 


Ta läks elutuppa ja vaatas aknast välja. Inimesesuurune loom polnud kohalt liikunud. Ta istus seljaga 
maja poole ja vaatas tagasi tuldud teele. 

Beasly oli öelnud, et ta ootab kedagi, ja ta nägi tõesti sedamoodi välja, kuigi see oli arvatavasti 
ainult Beasly väljamõeldis. 


Aga kui ta kedagi ootab, arutles Taine, kes see keegi siis võiks olla? Praeguseks oli juba kindlasti 
levinud kuuldus uksest teise maailma. Ning ta oleks tahtnud teada, kui palju uksi oli üldse aegade 
jooksul avatud. 

Henry oli öelnud, et suur uus maailm seal väljas ootab Maa inimeste sissetungi. Aga asi polnud 
sugugi nii. Pigem ou. see vastupidi. 
Raadio uudistelugeja hääl pahvatas poolelt lauselt: 

«.. . asus lõpuks tegevusse. Moskva raadio teatas täna õhtul, et Nõukogude delegaat teeb homme 
ÜRO-s esildise uue maailma ja selle sissepääsutee rahvusvaheliseks kuulutamise kohta. 

Sissepääsuteelt, Hiram Taine'i nimelise mehe majast, uudiseid ei ole. Asi on täielikult salastatud 
ning sõdurite ahelik seisab tiheda müürina maja ümber ja tõrjub rahvahulka tagasi. Kõik 
telefoneerimiskatsed tõkestab tõre hääl, kes teatab, et sellel numbril kõnesid vastu ei võeta. Ning 
Taine ise ei ole majast väljunud.» 

Taine läks tagasi kööki ja võttis istet. 

«Ta räägib sinust,» ütles Beasly tähtsalt. 

«Täna hommikul levis kuuldus, et Taine, vaikne kohalik meistermees ja vanakraamiga kaubitseja 
ning kuni eilseni suhteliselt tundmatu isik, on tagasi jõudnud uurimisretkelt sellele uuele ning 
tundmatule maale. Kuid mida ta avastas, kui ta üldse midagi avastas, ei tea veel keegi öelda. Samuti 
pole meil täpsemat informatsiooni tollest teisest maast endast peale fakti, et see on kõrb ja praegusel 
hetkel ilma elumärkidet'a. 

Eile hilisõhtul põhjustas väikese erutuspuhangu mingi imeliku eseme leidmine Taine'i elukohta 
viiva tee äärest metsast, kuid see ala piirati samuti kohe tihedalt ümber ning kolonel Ryan, kes 
sõjaväeosi juhib, ei anna praegu seni vähimaidki teateid sellest, mis tegelikult leiti. 

Salapärane osa terves ses loos, on kellelgi Henry Hortonil, kellel näib ainsana peale ametiisikute 
olevat sissepääs Taine'i majja. Horton, keda täna hommikul küsitleti, rääkis vähe, kuid suutis luua 
äärmiselt müstilise meeleolu. Ta vihjas, et nad on Taine'iga partnerid mingis saladuslikus ettevõttes, 
ja jättis mulje, nagu oleksid tema ja Taine uue maailma avamisel koos töötanud. 

On huvitav märkida, et Horton juhib väikest raalitehast, ning usaldatavast allikast on teada, et alles 
hiljuti saatis ta Taine'ile ühe raali või vähemalt mingisuguse masina, millega on seotud üsna 
salapärased asjaolud. Üks jutt räägib, et seda iseäralikku masinat ehitati kuus või seitse aastat. 

Mõnede vastustega küsimustele, kuidas see kõik juhtus ning mis üldse tegelikult juhtus, peab 
ootama kuni rühma teadlaste selgitusteni, kes lahkusid Washingtonist täna õhtul pärast päevapikkust 
konverentsi Valges Majas, mil- 

lest võtsid osa sõjaväe ja Riigidepartemangu, julgeolekuteenistuse ning erirelvastuse osakonna 
esindajad. 

Kogu maailma vastukaja sellele, mis juhtus eile Willow Bendis, võib võrrelda üksnes 
sensatsiooniga, mille põhjustas kakskümmend aastat tagasi teade esimese aatomipomni heitmisest. 
Paljud vaatlejad kalduvad arvama, et Willow Bendi sündmuse tagajärjed võivad tegelikult olla isegi 
veel põrutavamad, kui olid Hirošima omad. 

Washington väidab tungivalt, mis on ka täiesti loomulik, et see juhtum kuulub riigi siseasjadesse 


ja et ta kavatseb kasutada olukorda nii, nagu see riigi käekäigule kõige enam kasuks tuleb. 

Kuid välismaal on puhkenud nõudluste torm, et asi ei tohi kuuluda ainult ühte rahvast puudutava 
riikliku poliitika valda, vaid peab olema ülemaailmseks huviobjektiks. Kinnitamata andmetel jõuab 
ÜRO vaatleja just praegu Willow Bendi. Prantsusmaa, Inglismaa, Boliivia, Mehhiko ja India on juba 
nõutanud Washingtonilt. loa oma vaatleja saatmiseks sündmuskohale ning ülejäänud rahvad 
plaanitsevad kahtlemata samasuguste nõudmiste esitamist. 

Täna õhtul oot'ab kogu maailm hinge kinni pidades sõnumeid Willow Bendist ja -» 
Taine sirutas käe ja klõpsas raadio kinni. 
«Sellest, mis kuulda oli,» ütles Beasly, «paistab, et varsti ujutavad võõramaalaste salgad meid üle.» 

Jah, mõtles Taine, võõramaalaste salgad võivad !tõepoolest tulla, kuid mitte just päriselt selles 
mõttes, nagu Beasly arvab. Ta mõtles, et see sõna ükskõik millise inimolendi kohta kasutatuna peab 
käibelt kaduma. Ühtki Maa elanikku ei saa enam nimetada võõramaalaseks, kui siinsamas kõrval - 
sõna otseses mõttes ukse taga - pn sootuks võõras elu. Kes olid veel tolle kivimaja asukad? 

Jah, võib-olla mitte ühe, vaid paljude planeetide võõras elu. Sest tema ise oli avastanud veel ühe 
ukse veel ühele planeedile ning sääraseid uksi võis olla hoopis rohkem. Missugused võisid need 
teised maailmad välja näha ja mis eesmärk oli ustel? 

Keegi või miski oli avastanud tee teisele planeedile jõudmiseks, ilma et tuleks läbida valgusaastaid 
tühja kosmost, lihtsama ja lühema tee kui lend läbi kosmosesügavike. Ning kui tee oli kord avatud, 
jäigi ta lahti ning kõik oli niisama lihtne kui minek ühest toast teise. 

Kuid üks asjaolu - üks pöörane asjaolu - ei andnud talle rahu, ja see oli ühendatud planeetide, 
kõigi nende kokkulülitatud planeetide pöörlemine ja liikumine. Ta kinnitas endale, et pole võimalik 
luua tõelisi kindlaid sidemeid kahe objekti vahel, mis liiguvad teineteisest sõltumatult. 

Paar päeva tagasi oleks ta niisama kangekaelselt väitnud, et kogu idee sellisel kujul on fantastiline 
ja ilmvõimatu. Ja ikkagi oli see teoks saanud. Ja kui oli teostunud üks võimatus, siis milline 
järjekindel inimene võiks puhtast südamest öelda, et teise teostumine ei ole võimalik? 

Uksekell helises ja ta läks avama. 

See oli Ernie, õlimüüja. 

«Henry ütles, et teil on bensiini tarvis, ja ma tulin ütlema, et enne hommikut ma bensiini kuskilt ei 
saa.» 

«Sellest pole midagi,» ütles Taine. «Mul pplegi praegu bensiini vaja.» Ning ta lõi kärmesti ukse 
kinni. 

Ta toetus vastu ust ja mõtles: ükskord pean ma nende ette astuma. Ma ei saa maailma eest ust 
lukus hoida. Varem või hiljem peame - Maa ja mina - selle küsimuse lahendama. 

Ja ta mõtles, et on rumal niiviisi mõelda, kuid nii see just oli. 

Tal oli siin midagi, mida Maa nõudis, midagi, mida Maa soovis või arvas soovivat. Ja ikkagi, kui 
järele mõelda, vastutas tema kõige eest. See oli juhtunud tema maa peal, oli juhtunud tema majas; 
võib-olla oli ta seda isegi enese teadmata soodustanud ja õhutanud. 

Ning ta kinnitas endale raevukalt, et see on tema maa ja maja ja et too maailm seal väljas on tema 
õue pikendus. Ükskõik kui kaugele või kuhu see ulatub, on see ikkagi tema õue pikendus. 

Beasly oli köögist lahkunud ja Taine läks elutuppa. Towser oli enda kerra tõmmanud ja norskas 
tasakesi kuldse kattega tugitoolis. 

Taine otsustas, et laseb tal olla. Lõppude lõpuks, mõtles ta, oli Towser kätte võitnud õiguse 
magada igal pool, kus tahtis. 

Ta läks tugitoolist mööda akna juurde. Kõrb laius kuni kauge silmapiirini; akna all istusid külg 
külje kõrval inimesesuurune koopaorav ja Beasly, seljad akna poole, ja vaatasid üksisilmi kõrbesse. 

Oli kuidagiviisi loomulik, et too olend ja Beasly kõrvuti istusid: Taine'ile näis, et neil kahel võis olla 
paljugi ühist. 
Ning see oli hea algus - et inimene ja teisest maailmast pärlt võõras istusid seltsilistena kõrvuti. 

Ta püüdis luua pilti nende ühendatud maailmade struktuurist, mille hulka Maa nüüd ühe osana 
kuulus, ning mõte võimalustele, mida kätkes pelk ühendamise fakt, pani ta pea kumisema. 
Maa ja nende teiste maailmade vahel võis tekkida kontakt, ja mis võisid olla selle tagajärjed? 

Kui järele mõelda, oli kontakt juba loodud, kuid see oli juhtunud nii loomulikult ja 
tähelepandamatult, et seda ei saanudki nimetada suureks ning tähtsaks kohtumiseks. 

Sest Beasly ja too olend väljas suhtlesid omavahel, ja kui kõik läheks samamoodi edasi, poleks 
kellelgi mitte mingit põhjust muretseda. 

T'a meenutas, et see ei olnud ilmselt juhuslik ettevõtmine. Kõik oli planeeritud ja läbi viidud 
pikaajalisest praktikast kasvanud ladususega. See polnud neile esimene maailm avada ega jää ka 
viimaseks. 

Väikesed rotitaolised olendid olid läbinud kosmose - kui paljude valgusaastate pikkuse vahemaa, 
oli raske isegi oletada - sõiduriistal, mille ta metsas välja oli 

kaevanud. Siis nad matsid ta maha, võib-olla nagu laps, kes peidab taldriku, pistes selle 
liivahunnikusse. Seejärel tulid nad siiasamasse majja ja seadsid üles aparaadi, mis muutis selle maja 
tunneliks kahe maailma vahel. Ja kui see oli kord tehiud, oli igaveseks välistatud vajadus sõita läbi 
kosmose. Üksainus sõit tuli teha - sõit, mis oli vajalik planeetide ühendamiseks. 

Töö tehtud, läksid väikesed rotitaolised olendid ära, kuid mitte enne, kui olid kindlustanud, et 
sissepääs nende planeedile peab vastu ükskõik millisele rünnakule. Nad olid vooderdanud kogu maja 
seestpoolt mingi imematerjaliga, mis pani vastu kirvele ja kahtlemata ka hoopis enamale kui kirvele. 
Siis marssisid nad reas välja mäe otsa, kus, kaheksa ülejäänud kosmosesõidukit pesades ootasid. 
Ning nüüd oli neid mäel pesades veel ainult seitse ja rotitaolised olendid olid lahkunud, ja võib-olla 
maanduvad nad mõne aja pärast mõnel teisel planeedil, et avada veel üks uks - ühendustee veel ühte 
maailma. 

Taine mõtles, et see on enam kui lihtsalt maailmade 

ühendamine. See tähendab samuti ka nende maailmade elanike ühendamist. 

Väikesed rotitaolised olendid olid maadeavastajad, pioneerid, kes otsisid Maa-taolisi planeete ja 
olendil, kes Beaslyga väljas akna all ootas, pidi samuti olema mingi otstarve. Võib-olla hakkab 
tulevastel aegadel ka inimene täitma mingit otstarvet. 

Ta pöördus akna juurest ära ja vaatas toas ringi; tuba oli samasugune nagu ikka, sestsaadik kui ta 
mäletas. Kogu välise muutumise kiuste, kõige kiuste, mis väljas toimus oli tuba jäänud endiseks. 

See on reaalsus, mõtles Taine, see on kogu reaalsus, mis olemas on. Mis ka iganes veel juhtuks, 
see on paik, kus ma asun, - see tuba, paljudest talvistest tuletegemistest tahmunud kamin, 
raamaturiiulid täis vanu näperdatud köiteid, tugitool, vanaaegne kulunud vaip, mida nii paljude 
aastate jooksulolid kulutanud armsad, unustamatud jalad. 

Kuid ta teadis, et see on ka vaikus enne tormi. Väga varsti hakkavad summas saabuma jultunud 
külalised: salkkond teadlasi, igasugused valitsustegelased, sõjaväelased, teiste riikide vaatlejad, 
ÜRO ametnikud. 

Ning ta nentis, et seisab sellekõige ees relvituna ja jõuetuna. Ükskõik mida inimene räägiks või 
mõtleks, ta ei suuda midagi terve maailma vastu. 

See maja oli viimast päeva Taine'i maja. Nüüd, pärast ligi sadat aastat, ootab seda teine saatus. 
Ning esimest korda kõigi nende aastate jooksul ei maga selle katuse all ühtki Taine'i. 


Ta seisis, vaadates kaminat ja raamaturiiuleid, ning talle tundus, nagu liiguksid vanad kahvatud 
vaimud läbi toa, ja ta kergitas kõhklevalt kätt, just nagu tahtes jumalagajätuks lehvitada, mitte ainult 
vaimudele, vaid ka toale. Kuid veel enne kui käsi tõusta jõudis, laskis ta sellel langeda. 

Mis kasu sellestki on, mõtles ta. 

Ta läks eesuksest välja ning istus trepile. 

Beasly kuulis teda ja pöördus. 

«Ta on tore,» ütles ta looma seljale patsutades. «Ta on just nagu hästi suur mängukaru.» 
«Jah, ma näen,» ütles Taine. 

«Ja mis kõige vahvam - ma saan temaga rääkida.» 

«Jah, ma tean,» ütles Taine, tuletades meelde, et Beasly sai ka Towseriga rääkida. 

Ta mõistatles, mismoodi oleks küll elada Beasly lihtsas maailmas. Mõnigi kord, arvas ta, võiks see 
olla üsna mugav. 

Rotitaolised olendid olid saabunud kosmoselaevaga, kuid miks pidid nad tulema just Willow 
Bendi, miks pidid mid valima selle maja, ainsa maja terves linnas, kust nad leidsid varustuse, mida 
neil tarvis läks, et hõlpsasti ja kähku oma aparaat valmis ehitada? Sest polnud kahtlust, et vajaliku 
varustuse saamiseks olid nad lammutanud raali. Vähemalt selles oli Henryl õigus. Kui tagasi mõelda, 
oli Henryl terves loos kõigest hoolimata küllalt suur osa. 

Kas nad suutsid ette näha, et just sellel nädalal ning just selles majas oli väga suur tõenäosus 
kiiresti ja kergesti hakkama saada sellega, milleks nad siia olid tulnud? 

Kas neil oli kõigi muude võimete ja tehniliste oskuste kõrval ka veel selgeltnägemise võime? 
«Keegi tuleb,» ütles Beasly. 

«Ma ei näe midagi.» 

«Mina ka mitte,» ütles Beasly, «kuid Loom ütles mulle, et ta nägi neid.» 

«Ütles sulle?!» 

«Ma ju rääkisin sulle, et me vestlesime. Näh, ma näen neid ka.» 

Nad olid väga kaugel, kuid liginesid ruttu — kolm punkti liikus suure kiirusega kõrbest nende poole. 

Taine istus ja jälgis nende tulekut ning mõtles tuppa vintpüssi järele minna, kuid ei liikunud siiski 
paigast. Ta leidis, et püssist ei tuleks midagi head. Seda tuua oleks mõttetu tegu, veelgi enam - 
mõttetu hoiak. Parim, mida inimene sai teha, mõtles ta, oli võtta neid teise maailma olendeid vastu 
tühjade ja puhaste kätega. 

Nad olid nüüd ligemal ja talle näis, nagu istuksid nad nähtamatuil toolidel, mis kiiresti kihutasid. 

Ta nägi, et nad olid inimesesarnased, vähemalt mõningal määral, ning et neid oli ainult kolm. Nad 
tulid tormates ja peatusid väga järsku umbes saja jala kaugusel paigast, kus ta trepil istus. 

Ta ei liigutanud ega öelnud ühtki sõna - tal ei olnud midagi oelda. Kõik oli liiga pöörane. 
Nad olid temast ehk veidi väiksemad, mustad kui murjanid, ning kandsid nahale liibuvaid lühikesi 
pükse ja 

väheke lohmakaid veste, mis olid kõik ühteviisi aprillitaeva karva sinised. 
Kuid see polnud veel kõige hullem. 
Nad istusid sadulates, millel olid sarved ees ja jalused küljes ning midagi rullis teki taolist taha 
seotud, kuid hobuseid neil ei olnud. 

Sadulad hõljusid õhus, jalused umbes kolm jalga maapinnast, ja võõrad istusid mugavalt sadulas 
ning vahtisid teda ja tema vahtis omakorda neid. 

Lõpuks tõusis ta püsti ja astus paar sammu lähemale, ning kui ta seda tegi, hüppasid need kolm 


sadulatest maha ja liikusid samuti lähemale. Sadulad jäid õhku rippuma, nagu nad need jätsid. 

Taine astus edasi ja need kolm astusid edasi, kuni mõlemad pooled seisid üksteisest mitte rohkem 
kui kuue jala kaugusel. 

«Nad teretavad sind,» sõnas Beasly. «Nad ütlevad sulle tere tulemast.» 
«Hästi, olgu peale, ütle siis neile. .. Kuule; kust sina seda kõike tead?» 

«Loom ütleb mulle, mida nad räägivad, ja mina ütlen sulle. Sina ütled mulle ja mina ütlen talle ja 
tema ütleb neile. Nii see käib. Selleks tema siin ongi» 

«Einoh, ausõna. . .» ütles Taine. «Sa saad siis tõepoolest temaga rääkida?» 

«Ma ju ütlesin sulle, et saan,» ägetses Beasly. «Ma ütlesin sulle, et ma saan ka Towseriga rääkida, 
aga sina pidasid mind napakaks.» 

«Telepaatia!» ütles Taine. Ja nüüd oli lugu hullem kui kunagi enne. Vähe sellest, et rotitaolised 
olendid teadsid kõike ette, mis tuli; nad olid teadlikud ka Beaslyst. 

«Mis sa ütlesid, Hiram?» 

«Ära pane tähele,» ütles Taine. «Las see sinu sõber ütleb neile, et mul on hea meel nendega 
kohtuda, ja küsi, kas ma saan nende heaks midagi teha.» 

Ta seisis kohmetult ja vahtis neid kolme ning nägi, et nende vestidel oli palju taskuid ja et taskud 
olid pungil täis. Arvatavasti oli seal midagi meie tubakale, taskurättidide, taskunugadele ja muule 
säärasele vastavat. 

«Nad räägivad,» ütles Beasly, «et nad tahavad vahetuskaupa teha.» 
«Vahetuskaupa teha?» 
«Just, Hiram. Kaubelda.» 

Beasly itsitas tasakesi: «Kujuta ette, nad usaldavad end jänki kaupmehe kätte. Henry ütleb, et seda 
sa oled. Ta ütleb, et sina tõmbad kavalusega igaühel naha üle kõrvade.» 
«Jäta Henry mängust välja,» nähvas Taine. «Jätame Henry vähemalt millestki välja.» 
Ta istus maha ja need kolm istusid tema vastu. 
«Küsi, millega nad tahavad kaubelda.» 
«Ideedega,» Ütles Beasly. 
«Ideedega! Kus.ikka hull mõte. . .» 
Ja siis taipas ta, et nii see polnud. 
Kõigist vahetamiskõlblikest kaubaartiklitest on ideed kõige väärtuslikumad ja kõige kergemini 
käsitsetavad. Nad ei võta pagasiruumi ja nad ei paiska majandust segi - vähemalt mitte otsekohe - 
ning nad annavad kultuuride hüvanguks rohkem kui tõeliste kaupadega kauplemine. . 
«Küsi neilt,» ütles Taine, «mida nad tahavad nende sadulate idee eest, millega nad sõidavad.» 
«Nad küsivad, mis sul on pakkuda.» 
See aga oli valus küsimus. Raske oli sellele vastata. Sõiduautod ja veoautod, sisepõlemismootor - ei, 
arvatavasti mitte, sest neil olid juba sadulad. Nende inimeste vaatevinklist oli Maa transpordialal 
ajast maha jäänud. 

Armtektuur - ei, vaevalt et see oli mingi idee; pealegi oli ju olemas too teine maja, nii et nad olid 
majadest teadlikud. 
Riie? Ei, riie oli neil olemas. 
Värv, mõtles ta. Võib-olla värv. 
«Küsi, ega nad pole värvist huvitatud,» ütles Taine Beaslyle. 
«Nad küsivad, mis see on. Selgita, palun, mis sa mõtled.» 
«Hüva. Vaadake. See on kaitsevahend, millega saab katta peaaegu kõiki pindu. Lihtne pakkida ja 
lihtne tarvitada. Kaitseb ilmastikumõjude ja korrosiooni eest. Kaunistab ka. Teda on kõikvõimalikes 
toonides. Ja teda on odav valmistada.» 


«Nad kehitavad mõttes õlgu,» ütles Beasly. «Nad on nagu õige väheke huvitatud. Kuid nad 
kuulavad edasi. Jätka ja kõnele neile.» 
See juba läheb, mõtles Taine. 
See oli keel, mida ta mõistis. 
Ta sättis end mugavamini istuma ja kallutas keha ker- 

gelt ettepoole, lastes pilgul käia üle kolme ilmetu, eebenipuu värvi näo ja püüdes mõistatada, mida 
nad võisid mõelda. 

Polnud mingit lootust selles selgust saada. Need olid kolm kõige ilmetumat nägu, mida ta eales oli 
näinud. 
See kõik oli tuttav. Ta tundis end nagu kodus. Ta oli oma sõiduvees. 

Ning ta tundis alateadlikult, et neis kolmes leidis ta kõige paremad tingijad, keda eales oli 
kohanud. Ja see andis talle sammi hea enesetunde. 

«Ütle neile,» sõnas ta, «et ma pole täiesti kindel. Tegin oma pakkumise võib-olla liiga ennatlikult. 
Värv on ikkagi tohutult väärtuslik idee.» 
«Nad ütlevad, et nad ei ole küll tõeliselt huvitatud, aga et sa lihtsalt vastutulelikkusest jutustaksid 
neile veidi rohkem. » 
Önge hakkasid, mõtles Taine. Kui ta suudaks ainult õigesti välja mängida. . 
Ta asus tõsiselt kauplema. 


Mõni tund hiljem ilmus kohale Henry Horton. Temaga oli kaasas keegi väga peen, laitmatu 
väljanägemisega härrasmees, kes kandis kaenla all väikest imposantset mappi. 

Henry ja too mees jäid suures hämmelduses trepile seisma. 

Taine kükitas maas ja võõpas lauajuppi - värviga; võõrad vaatasid pealt. Siin-seal nende kehadel 
leiduvatest värviplekkidest oli selgesti näha, et ka võõrad ise olid püüdnud värvida. Ümberringi 
vedeles pooleldi värvitud lauajuppe ning paar tosinat vana värvipotti. 

Taine vaatas üles ja nägi Henryt ning toda meest. 

«Ma lootsin väga,» ütles ta, «et keegi tuleb.» 

«Hiram,» ütles Henry tavalisest tähtsamalt, «kas ma e tohin sulle esitleda mister Lancasteri? Ta on 
ÜRO eriesindaja. » 

«Väga rõõmustav, söör,» ütles Taine. «Ei tea, kas te saaksite. . .» 

«Mister Lancasteril,» seletas Henry suurejooneliselt, «oli mõningaid raskusi väljas olevaist ahelikest 
läbimurdmisega ja nii ma siis pakkusin talle oma teeneid. Ma juba selgitasin talle meie ühiseid 
huvisid selles asjas.» 

«See oli mister Hortonist väga kena,» ütles Laneaster. «Sealoli see loll seersant. .» 

«Kõige olulisem,» ütles Henry, «on teadmine, kuidas inimesi kohelda.» 

Taine pani tähele, et see märkus ÜRO esindajale ei meeldinud. 

«Mister Taine, kas ma tohin pärida,» küsis Lancaster, «mida te praegu õieti teete.» 

«Ma tingin,» üHes Taine. 

«Tingite. Milline veider väljendusviis. . .» 

«Vana jänki sõna,» ütles Henry kähku, «kindla kõrvaltähendusega. Kui te kellegagi kauplete, siis te 

vahetate kaupu, kui te aga tingite, siis olete selle peal väljas, et teisel nahk üle kõrvade tõmmata.» 
«Huvitav,» ütles Laneaster. «Ja teie eesmärk on siis arvatavasti neid taevassiniste vestidega 

härraseid koorida.. .» 


«Hiram on siin kandis kõige osavam tingija,» ütles Henry uhkelt. «Ta tegeleb vanakraamiga ning tal 
tuleb kõvasti tingida. . .» 

«Ja kas ma tohin küsida,» jätkas Laneaster Henryt otsustavalt ignoreerides, «mida te ometi teete 
nende värvipottidega? Kas need härrad on potentsiaalsed värviostjad või..?» 
Taine viskas lauatüki maha ja tõusis vihaselt jalule. 
«Kui te mõlemad saaksite suu pidada!» kiarjus ta. «Sellest hetkest peale, kui teie siia jõudsite, olen 
ma püüdnud midagi öelda kuid pole saanud sõnakestki lausuda. Ja tõsi = jutt, see on tähtis. . .» 
«Hiram!» hüüatas Henry kohkunult. 
«Oh, pole midagi,» ütles ÜRO mees. «Me tõepoolest lobisesime. Mis siis oli, mister Taine?» 

«Ma olen jännis,» ütles Taine talle, «ja mul on veidi abi vaja. Müüsin neile poistele värvi idee, aga 
ma ise ei tea sellest kõige vähematki - selle põhimõtet või kuidas see tehtud on või mis selle 
koostisse kuulub või. . .» 

«Kuid, mister T'aine, kui te müüte neile värvi, siis mis tähtsust sellel -» 

«Ma ei müü neile värvi!» karjus Taine. «Kas te ei saa ometi aru! Nad ei taha värvi. Nad tahavad 
värvi ideed, värvi põhimõtet. See on midagi niisugust, mille peale nemad kunagi pole tulnud, ja nad 
on sellest huvitatud. 

Ma pakkusin neile värvi ideed nende sadulate idee vastu ja mul on see peaaegu käes. . .» 
«Sadulad? Kas te mõtlete neid asju, mis seal õhus ripuvad?» 

«Just neid. Beasly, kas sa ei saaks paluda ühel meie sõbral sadulat demonstreerida?» 

«Saan küll, miks ma ei saa,» ütles Beasly. 

«Mis on Beaslyl sellega tegemist?» päris Henry. 

«Beasly on tõlk. Ma arvan, et teda võiks vist kutsuda telepaadiks. Kas sa mäletad, kuidas ta alati 
väitis, et ta saab Towseriga rääkida?» 

«Beasly on väitnud igasuguseid asju.» 

«Kuid sedakorda oli tal õigus. Ta ütleb Loomale, sellele naljaka väljanägemisega elukale, mida 
mina öelda tahan, ja Loom ütleb neile võõrastele. Ja need võõrad ütlevad Loomale ja Loom ütleb 
Beaslyle ja Beasly ütleb mulle.» 

«Naeruväärt,» turtsatas Henry. «Beaslyl pole ju küllalt aru peas, et olla. . . mis sa ütlesid ta 
olevat?» 

«Telepaat,» ütles Taine. . 
Üks võõrastest oli tõusnud ja sadulasse roninud. Ta sõitis sadulaga edasi ja tagasi. Siis hüppas ta 
välja ja istus jälle maha. 

«Väga huvitav,» ütles ÜRO mees. «Mingi antigravitatsiooniseade, täielikult juhitav. Seda me 
võime tõepoolest kasutada.» 

Ta libistas käega üle lõua. 

«Ja te kavatsete vahetada värvi idee nende sadulate idee vastu?» 

«Täpselt nii,» ütles Taine, «aga mul on vaja veidi abi. Mul on vaja keemikut või värvitootjat või 
kedagi, kes selgitaks, kuidas värvi tehakse. Ja mul on tarvis mõnda professopit või kedagi, kes saaks 
aru, millest jutt on, kui nad mulle sadulate ideest räägivad.» 

«Jajah,» ütles Laneaster. «Teil on tõepoolest probleem, mister Taine. Paistab, et te olete küllaltki 
taibukas mees.» 

«Oh, seda on ta igatahes,» katkestas Henry. «Hiram on täitsa nutikas.» 

«Siis ma loodan, et te mõistate,» ütles ÜRO mees, «et terves selles asjaajamises ei ole õiget korda 
ega süsteemi.» 

«Aga otse vastupidi!» purskas Taine. «See on nende viis tegutseda. Nad avavad uue planeedi ja 
vahetavad siis ideid. Teiste planeetidega on nad seda teinud juba pikka-pikka aega. Ning ideed on 

üued ideeed, sest sel teel saab tehnikat Ja kultuuri edasi arendada. Ja neil on küllalt ideid, söör, mida 
inimsugu võiks kasutada.» 

«Just selles ongi asi,» ütles Lancaster. «See on võibolla kõige tähtsam sündmus, mis meie, 
inimsooga, eales on juhtunud. Väga lühikese aja jooksul võime omandada andmeid ja ideid, mis 
viivad meid arengus edasi — vähemalt teoreetiliselt - oma tuhat aastat. Ja nii tähtsat asja peavad 
ajama asjatundjad.» 

«Kuid te ei leia meest, kes suudaks paremini kaupa teha kui Hiram,» protesteeris Henry. «Kui sa 
temaga äri ajad, mässib ta su lihtsalt ümber sõrme. Miks te ei lase tal tegutseda? Ta ajab teil asjad 
jutti. Teie võite koguda oma eksperdid ja plaanigrupid, ning laske Hiram astub teie eest välja. Sellele 
rahvale on tema vastuvõetav, nad ajavad temaga asju, ning mida rohkemat te veel tahate? Kõik, mis 
ta vajab, on veidike abi.» 

Beasly tuli ja seisis ÜRO mehe ette. 

«Mina ei tööta mitte kellegi teisega,» ütles ta. «Kui te Hirami siit minema lööte, siis lähen mina ka. 
Hiram on ainus, kes on minuga inimlikult ümber käinud...» «Näete nüüd!» hüüdis Henry võidukalt. 
«Pidage, pidage, Beasly,» ütles ÜRO mees. «Me võime teile pakkuda head teenistust. Ma kujutan 
ette, et sellises situatsioonis peaks tõlk saama korralikku palka.» 

«Raha ei tähenda mulle miskit,» ütles Beasly. .«Rahaga sõpru ei osta. Inimesed naeravad mu üle 
ikka edasi.» 

«Ta mõtleb seda tõsiselt, söör,» hoiatas Henry. «Ei ole teist nili kangekaelset inimest kui Beasly. 
Mina tean seda: ta töötas meie juures.» 

ÜRO mees nägi välja üsna juhmistunud ja peaaegu meeleheitel. 

«Teil kuluks hea tükk aega,» märkis Henry, «et leida teine telepaat - või vähemalt keegi, kes 

suudab nende olenditega vestelda.» 

ÜRO mees näis alla andvat. «Vaevalt on Maa peal kedagi teist,» ütles ta. 

«Hästi, olgu peale,» ütles Beasly jämedalt, «otsustame siis ära. Ma ei kavatse siin terve päevotsa 
seista.» 

«No olgu siis,» hüüdis ÜRO mees. «Laske käia, teie mõlemad. Palun laske aga käia. Me ei tohi 
seda juhust käest lasta. Kas teil on midagi vaja? Mida ma võiksin teie heaks, teha?» 

«Jah, on küll vaja,» ütles Tarne. «Seal on need Washingtoni poisid ja teiste maade suured härrad, 
Hoidke neid eemale, et nad mulle kukile ei roniks.» 

«Ma selgitan kõigile põhjalikult. Vahelesegamist ei tule.» 

«Ja mul on vaja keemikut ja kedagi, kes seda sadulate asja jagaks. Ning neid on kiiresti vaja. Ma 
võin neid poisse veel natuke aega kinni pidada, kuid ka mitte palju kauem.» 

«Keda te aga soovite,» ütles ÜRO mees. «Keda te iganes soovite. Ma toon nad mõne tunni jooksul 
kohale. Ja paari päeva pärast ootab siin ekspertide rühm teie märguannet - millal teil neid aga iganes 
vaja peaks minema.» 

«Söör,» ütles Henry pateetiliselt, «see on parim koostöö. Nii Hiram kui ka mina hindame seda 
kõrgelt. Nüüd on selle asjaga korras. Reporterid vist juba ootavad. Neid huvitab teie seisukoht.» 
Näis, et ÜRO mees ei kavatsenud vastu vaielda. Tema ja Henry läksid tümpsides trepist üles. Taine 
pöördus ümber ja vaatas kaugele kõrbesse. «Meie suur eesõu,» ütles ta. 


CHfford D. Simak LÕPLIK RAVI 


Haiglad on valmis ja hommikul algab operatsioon «Kelly» - eks see oli juba midagi, et 
operatsiooni nimeks sai «Kelly»! 

Ta istus kulunud kiiktoolis viidakile vajunud verandal ja kordas endamisi seda sõna, keerutas seda 
keelel, aga sõnal ei olnud enam sellislt teravat ega magusat maiku nagu toona, kui kuulus Londoni 
arst ÜRO-s esinedes ette pani, et operatsiooni kutsutaks just nimelt nii - «Kelly». 

Kuigi, kui asja üle järele mõelda, on selles omajagu juhust. See ei tarvitsenuks tingimata olla 
Kelly. Oleks võinud väga hästi olla ükskõik kes, kelle nime ees seisab dr. med. Oleks niisama hästi 
võinud olla Cohen või Johnson või Radzonovich või keegi teine nendest - üks kõik missugu,ne 
arst terves maailmas. 

Ta kiikus tasa, tool kägises ja veranda põrandalauad kriiksusid kaasa; tihenevas videvikus kostis 
hääli: lapsed olid lõpetamas õhtusi mänge, kasutades veel viimaseid kalleid hetki, enne kui neil tuli 
tuppa ja siis peagi voodisse minna. 

Jahedas õhus oli tunda sirelilõhna ja aianurgas kumendas varaõitseva enela valge õhetus - selle 
põõsa oli Martha Anderson kinkinud talle ja Janetile hulk aastaid tagasi, kui nad siia majja kolisid. 
Raskel sammul tuli naabrimees kõnniteed pidi; Kelly ei näinud teda hämaras, mees aga tervitas. 
«Tere õhtust, tohter,» ütles ta. 

«Tere õhtust, Hiram,» kostis doktor Kelly. Ta oli mehe häälest ära tundnud. 
Naabrimehe rasked sammud läksid kõnniteed mööda edasi. 

Vana tohter kiikus edasi, käed tüsedal kõhul risti; majast kostis köögiriistade kilinat: Janet pesi 
pärast õhtusööki nõusid. Varsti tuleb ta ehk mehe juurde istuma ja nad ajavad mõne sõna juttu, 
poolihääli ja õieti eimillestki, nagu teineteisesse kiindunud vanapaarile omane. 

Kuigi tegelikult ta ei pidanuks siin verandal istuma. Kabinetilaual ootas lugemist meditsiiniajakiri. 
Viimasel ajal oli nii palju uut, millega tuli kursis ollla - kuigi vahest, kui asjad niimoodi arenevad, ei 
ole enam oluline, kas olla kursis või mitte. 

Vahest jääb tulevikus väga vähe seda, millega inimestel tuleb kursis olla. 

Muidugi on arste alati tarvis. Ail'ati on hulle, kes sõidavad autosid sodiks, tulistavad üksteise 
pihta, ajavad õngekonkse kätesse ja kukuvad puude otsast. Ja alati sünnib lapsi. 

Ta õõtsutas tooli tasakesi edasi-tagasi, mõeldes kõigile lapsukestele, keda ta iganes tohterdanud, ja 
sellele, kuidas mõnedki neist olid suureks kasvanud, olid nüüd täiskasvanud mehed-naised, kel juba 
endal lapsed. Ta mõtles Martha Andersonile, Janeti südamesõbrat'arile, ja ta mõtles ka Con 
Gilbertile, kes oli ehtsamaid vanu kelme, keda .maamuna iial kandnud, ja ihnuskoi pealekauba. 
Virilavõitu muie tuli ta näole, klli ta mõtles, kui palju raha Con Gilbert temale võlgu on - vanamees 
polnud eluaeg maksnud ainsatki arvet. 

Aga nii see elu siin käis. Mõned maksid ja teised ei mõelnudki maksta; eks sellepärast tema ja 
Janet elasidki siin vanas majas, tal oli viis aastat vana auto ja Janet käis juba talv otsa kirikus 
ühesama kleidiga. 

Kuigi sellest polnud õieti midagi, kui korralikult järele mõelda. Sest raha ei olnud kõige olulisem 
tasu. 

Mõned maksid ja mõned ei maksnud. Ja mõned elasid ja mõned surid, ükskõik mida arst tegi. 
Mõnel oli lootust ja mõnel ei olnud - ja mõnele võis seda ütelda, mõnele ei võinud. 

Aga nüüdali asi teisiti. 
Kõik hakkas peale siinsamas Millville'i alevikus — veidi enam kui aasta tagasi. 

Ning istudes siin hämaras, ümber sirelite lõhn, taamal enela valge kumendus; kaugelt kostmas 
laste summutatud hääled, kes kasutasid oma viimaseid mänguviive, tuletas ta seda meelde. 

Kell oli peaaegu 20.30 ja ta kuulis, kuidas Martha Anderson räägib ootetoas miss Lane'iga, ja ta 
teadis, et nemad olid viimased. 

Ta võttis valge kitli seljast, pani selle hajameelselt, väsimusest veidi juhmina kokku ja asetas 
lauale. 

Janet ootab õhtusöögiga, aga ei ütle sõnagi, nagu ta kunagi pole öelnud. Kõik need aastad ei olnud 
naine teinud talle ainsatki etteheidet, kuigi mees oli vahel tajunud pahameelt oma muretuse üle, selle 
üle, et ta tegeles ikka patsientidega, kes teda isegi ei tänanud, arvete maksmisest rääkimata. Ja naine 
oli temale pahane sellegi üle, et ta üle aja töötas, et ta oli valmis öösi välja minema, kuigi väljakutse 
oleks väga hästi andnud oodata hommikuse visiidi ajani. 

Ta ootab õhtusöögiga ja teab, et Martha käis siin tema juures, ja ta küsib mehelt, kuidas Marthaga 
on; mis ta oskab talle vastata? 

Ta kuulis Marthat lahkuvat ja siis miss Lane'i kontsade klõpsumist üle ootetoa. Ta astus 
kiirustamata valamu juurde keeras vee jooksma ja võttis seebi. 

Ta kuulis ukse kriiksatust, aga ei pööranud pead.. 

«Doktor,» ütles miss Lane, «Martha arvab, et temaga on kõik korras. Ta ütleb, et teie ravi aitab teda. 
Kas te arvate. . .» 

«Mis teie teeksite?» küsis arst. 

«Ma ei tea,» ütles miss Lane. 

«Kas te opereeriksite, teades, et lootust ei olel Kas te saadaksite ta spetsialisti juurde, kuigi teate, et 
toogi ei saa teda aidata, et tal ei ole raha talle maksta ja ta jääks maksmata raha pärast muretsema? 
Kas te ütleksite talle, et tal on umbes kuus kuud elada, ja võtaksite temalt selle vähese õnne ja 
lootuse, mis talle veel on jäänud?» 

«Andke andeks, doktor.», 

«Pole viga. See ei ole mul esimene kord. Ükski juhtum pole sama mis teine. Iga kord tuleb eraldi 
otsustada. Täna oli pikk jla r,aske päev. . .» 

«Doktor, seal ootab veel üks. . .» 

«Veel üks patsient?» 

«Mees. Just praegu tuli. Tema nimi on Harry Herman.» 

«Herman? Ma ei rtunne ühtegi Hermanit.» 

«Ta ei ole kohalik,» ütles miss Lane. «Võib-olla on ta äsja meile kolinud.» 

«Kui ta oleks siia kolinud,» ütles arst, «siis ma oleksin sellest kuulnud. Ma saan kõigest teada.» 
«Võib-olla on ta läbisõitja. Võib-olla jäi teel haigeks.» 
«Hea küll, saatke ta siia,» ütles arst, võttes käterätiku. 
«Ma vaatan ta ära.» 
Õde pöördus ukse poole. 
«Miss Lane.» 
«Jah?» 
«Te võite nüüd koju minna. Pole mõtet siin enam vahtida. Täna oli tõesti sant päev.» 

Oli küll sant päev, mõtles ta. Üks luumurd, üks põletus, üks lõikehaav, vesitõbi, menopaus, 
rasedus, kaks neeruvaagnat, peotäis külmetusi, dieetmenüü, kaks hammastumist, kahtlane kops, 
sapikivikahtlus, maksatsirroos ja Martha Anderson. Ja nüüd siis veel lõpuks see Harry Herman - 
nimi, mida ta ei tundnud ja mis, kui järele mõtelda, oli omajagu imelikki. 

Ja mees ise oli ka imelik. Natuke liiga uskumatult pikk ja kiitsakas, kõrvad liiga ligi pead, huuled 


nii kitsad, et ei paistnudki huultena. 
«Doktor?» päris ta, seisatades lävel. 
«Jah,» ütles larst kitlit võttes ja sellesse pugedes. «Jah, mina see olen. Astuge edasi. Mis ma saan teie 
heaks teha? » 
«Ma ei ole haige,» ütles mees. 
«Ei ole haige?» 
«Aga ma tahan teiega rääkida. Teil on ehk aega?» 
«Jah, muidugi,» ütles arst, teades, et tal ei ole aega, ja pahasena selle sissetungi üle. «Tulge aga 
edasi. Võtke istet. » 
Ta püüdis võõra aktsenti määrata, aga ei suutnud. Kõige tõenäolisemalt oli mees Kesk-Euroopast. 
«Erialast,» ütles mees. «Arstiteadusest.» 
«Mis te sellega mõtlete?» küsis arst juba veidi ärritatuna. 
«Ma tahan teiega rääkida erialast. Ma räägin arstitea dusest.» 
«Kas tahate öelda, et olete arst?» 
«Mitte just päriselt,» kostis mees. «Kuigi te võib-olla arvate, et ma olen. Ma pean teile otsekohe 
ütlema, et ma olen võõramaalane.» 
«Võõramaalane,» kostis vana tohter. «Neid on meil siin laialt. Enamasti pagulased.» 

«Mina ei mõelnud seda. Mitte selles mõttes võõramaalane. Olen teiselt planeedilt. Ühelt teiselt 
tähelt.» 
«Aga te ütlesite, et teie nimi on Herman. . .» 
«Kui oled huntide seas,» ütles võõras, «pead ulguma.» «Misasja?» kohmas arst ja siis: «Helde 
taevas, kas te tahate öelda, et. . .? Et te olete võõramaalane? Et võõramaalase all mõtlete. . .?» 
Võõras noogutas rõõmsalt. «Teiselt planeedilt. Teiselt tähelt. Palju valgusaastaid siit.» 
«Vaata kus kurat,» ütles arst. 
Ta seisis ja vaatas võõrale otsa ja võõras muigas talle vastu, kuigi ebalevalt. 
«Vahest te mõtlete,» ütles võõras, «et «ta on ju nii inimese moodi!»» 
«See mõte mul oli küll,» möönis arst. 
«Siis võib-olla vaataksite mind. Inimese keha te arvatavasti tunnete.» 
«Arvatavasti,» möönis arst, kellele see jutt sugugi ei meeldinud. «Ainult et inimese keha võib 
vahel olla üsna imelik. » 
«Aga mitte niisugune,» ütles võõras, näidates oma käsi. 
«Ei,» kostis jahmunud arst. «Niisugune küll mitte.» Sest võõra käel oli kaks pöialt ja üksainus muu 
sõrm, otsekui oleks linnujalg otsustanud muutuda inimkäeks. 
«Ega ka mitte niisugune?» ütles võõras, tõustes ja lastes püksid alla. 
«Ei, ka mitte niisugune,» ütles arst, olles rohkem rabatud kui iial oma paljude praktika-aastate 
jooksul. 
«Niisiis,» ütles võõras püksilukku kinni tõmmates, «ma usun, et see küsimus on lahendatud.» 
Ta istus ja tõstis rahulikult jala üle põlve. 
«Kui te tahate öelda, et ma nüüd usun teie päritolu võõralt planeedilt,» ütles arst, «siis vist jah. Kuigi 
seda ei ole kerge uskuda.» 
«Kindlasti mitte. Küllap see on suur jahmatus.» 
Arst tõmbas käega üle lauba. «Jah, jahmatus tõesti. Aga peale kehaehituse on veel teisi asju.. .» 
«Kas te mõtlete keelt?» päris võõras. «Ja seda, kuidas ma teie kombeid tunnen?» 
«Ka seda muidugi.» 
«Me oleme teid uurinud,» ütles võõras. «Me kulutasime teie peale hulga aega. Muidugi mitte ainult 
teie peale. . .» 

«Aga te räägite nii hästi,» protestis arst. «Nagu haritud võõramaalane.» 
«Ja see ma just. olengi,» kostis võõras. 
«Nojah, seda küll, möönis arst. «Ma ei mõelnud, et nii võibki öelda.» 

«Ma ei räägi soravalt,» ütles võõras. «Ma tean palju sõnu, aga ei kasuta -neid päris õigesti. Ja 
minu sõnavara piirdub igapäevase kõnega. Väga tehnilistes küsimustes ei saa ma palju rääkida.» 
Arst läks ümber laua ja vajus toolile. 

«Hüva,» ütles ta. «Räägime jutu ära. Ma võtan teid võõra planeedi asukana. Nüüd tahaksin ma veel 
teada, milleks te siia tulite.» . 

Teda ennastki üllatas, kuidas ta saab selles olukorras nii rahulikult käituda. Veidi aja pärast - seda 

ta teadis -, kui on jõudnud järele mõelda, tuleb tal värin peale. 

«Te olete arst,» ütles võõras. «Te olete oma tõu tervistaja.» 

«Jah,» ütles arst. «Ma olen üks paljudest tervistajatest.» 

«Te näete suurt vaeva, et mitte terveid terveks teha. Te parandate vigastatud ihu. Te takistate surma. 
Md 

«Me püüame. Mõnikord see ei õnnestu.» 

«Teil on palju hädasid. Teil on vähk ja südameatakid ja külmetused ja palju muid asju - ma ei tea 
seda sõna.» 

«Haigusi,» pakkus arst. ; 

«Haigus. Just see. Te vabandage minu keelelisi raskusi.» 

«Jätame viisakused,» pani arst ette. «Lähme asjaga edasi. » 


«See ei ole hea,» ütles võõr.as, «et teil on kõik need haigused. See ei ole ilus. See on hirmus.» 
«Meil on vähem haigusi kui ennemalt. Öige mitmest oleme jagu saanud.» 

«Ja peale selle,» ütles võõras, «teenite te nendest endale ülalpidamist.» 

«Mis asja?» kähvas arst. 

«Palun ärge pange pahaks, kui ma midagi valesti mõistan. Majandusliku tasuvuse süsteemi on raske 
selgeks saada. » 

«Ma saan aru, mis te mõtlete,» urises arst, «aga lubage ma seletan teile, mu härra. . .» 

Aga mis pn sellest kasu, mõtles ta. See olend arvab sedasama mida paljud inimesedki. 

«Ma tahaksin juhtida teie tähelepanu sellele,» alustas ta uuesti, «et arstid püüavad kõigest väest 
jagu saada neist haigustest, millest te räägite. Me teeme kõik, mida suudame, et oma tööd ja ametit 
kaotada.» 

«See on tore,» ütles võõras. «Seda ma mõtlesin, aga see ei sobinud teie planeedi ärivaimuga. Ma 
siis eeldan, et teil ei oleks midagi selle vastu, kui kõik haigused kaotataks.» 

«Kuulge,» ütles arst, kelle kan,natus kippus katkema, «ma ei tea, kuhu te sihite. Aga mul on kõht 
tühi ja ma olen väsinud, ja kui te tahate siin istuda ja filosoofiaid välja mõelda. . .» 

«Filosoofiaid?» ütles võõras. «Oh ei, mitte filosoofiaid. Mina olen praktiline. Ma pakun võimalust 
kaotada kõik haigused. » 

Nad vaikisid viivu, siis tegi arst pooleldi protestiva liigutuse ja ütles: «Võib-olla ma mõistsin teid 
valesti, aga mulle tundus, et te ütlesite . . .» 
«Mul on meetod, saavutus, leiutis - ma ei leia õiget sõna -, mis kaotab kõik haigused.» 
«Vaktsiinlt» pakkus vana tohter. 
«See on õige sõna. Kuigi ta on mõnevõrra teistsugune kui see vaktsiin, mida teie mõtlete.» 
«Vähi vastu?» küsis arst. 
Võõras noogutas. «Vähi vastu, tavalise külmetuse vastu ja kõigi teiste haiguste vastu. Kõige vastu, 


mis te oskate nimetada.» 


«Aga süda?» päris arst. «Südant vaktsiin ei aita.» 

«Aitab küll,» ütles võõras. «Ega see ei ole päris vaktsiin. See teeb keha tugevaks. See teeb keha 
korda. Nii nagu mootor seatakse korda ja tehakse otsekui uueks. Mootor kulub aja jooksul läbi, aga 
ta töötab, kuni on lõpuni läbi kulunud.» 

Arst vaatas võõrale karmilt otsa. «Mu härra,» ütles ta, «niisuguste asjadega ei naljatata.» 

«Ma ei naljatagi,» ütles võõras. 

«Ja kas see vaktsiin. .. mõjub inimestele? Kas tal kõrvalmõjusid ei ole?» 

«Ma olen kindel, et mõjub. Me uurisime teie. .. teie... kuidas teie kehad töötavad.» 
«Ainevahetus on see sõna.» 

«Tänan,» ütles võõras. 

«Ja kui palju see maksab?» küsis arst. 

«Ei maksa midagi,» ütles võõras. «Me lihtsalt anname selle teile.» 
«Kas täiesti tasuta? Peab ju ometi. . .» 
«Täiesti tasuta,» ütles võõras. «Tingimusteta.» 

Ta tõusis tooli. Ta võttis taskust lameda karbi ja astus laua juurde. Ta pani karbi lauale, vajutas 
karbi küljele ja kaas kargas lahti. Karbis olid tampoonid - täiesti nagu kirurgilised tampoonid, ainult 
et nad ei olnud marlist. 

Arst sirutas käe ja peatus siis, käsi otse karbi kohal. «Kas tohib?» küsis ta. 

«Aga muidugi. Katsuge ainult pealt.» 

Arst võttis kõheldes ühe tampooni ja pani selle lauale. Ta vajutas seda areldi; tampoonis oli vedelik: 
ta tundis, kuidas vedelik sõrme all lurtsub. 

Ta pööras tampooni teistpidi; altpoolt oli see kare ja kiprunud, otsekui suutäis tillukesi kurje 
hambaid. 

«Kareda poole asetate patsiendi kehale,» ütles võõras. «Ta jääb tema külge kinni. Ta saab osaks 
temast. Keha tõmbab vaktsiini endasse ja tampoon kukub küljest.» 

«Ja see on kõik?» 
«See on kõik,» ütles võõras. 
Arst võttis tampooni ettevaatlikult kahe sõrme vahele ja pani karpi tagasi. 
Ta vaatas võõrale otsa. «Aga miks?» küsis ta. «Miks te meile selle annate?» 
«Teie ei tea seda,» ütles võõras. «Te ei tea tõepoolest.» 
«Jah, ma ei tea,» ütles arst. 
Võõra pilk oli korraga vana ja väsinud ja ta ütles: 
«Miljoni aasta pärast te teate.» 
«Mina mitte,» ütles arst. 
«Miljoni aasta pärast,» jätkas võõras, «teete teie ka nii, aga see on siis midagi muud. Ja siis küsib 
keegi teilt, aga teie samuti ei oska vastata nagu mina nüüd.» 
Kui see oli etteheide, siis väga leebe. Arst katsus ära arvata, kas oli või ei olnud. Siis ta loobus 
sellest. 
«Kas te võite öelda, mis seal sees on?» küsis ta, osutades tampoonile. 
«Ma voin teile anda valemi, aga see oleks meie terminites. Teile oleks see abrakadabra.» 
«Ega te ei pane pahaks, kui ma neid katsetan?» 
«Ma oleksin pettunud, kui te ei katsetaks,» kostis võõras. «Ma ei või oodata, et teie usaldus oleks nii 
suur. See oleks lihtsameelsus.» 

Ta pani karbi kinni ja lükkas selle vanale tohtrile ligemale. Siis ta pöördus ja läks ukse poole. 
Arst vinnas end püsti. 
«Kuulge, aadake üks hetk!» hüüdis ta. 
«Ma tulen nädala või paari pärast tagasi,» ütles võõras. 
Ta astus kabinetist välja ja sulges ukse. 
Arst vajus raskelt tagasi taalile ja jäi jõllitama karpi laual. 

Ta sirutas käe ja katsus, ja karp ali tõesti seal. Ta vajutas karbi küljele ja kaas kargas lahti, ja karbi 
sees olid tampoonid. 

Ta püüdis jõuda tagasi terve mõistuse juurde, konservatiivsele ning kindlale pinnale, õigesse - 
inimlikku - vaatepunkti. 
«See an kõik jama,» ütles ta. 


Aga see ei alnud jama. Ta teadis väga hästi, et ei ole. 

Selle vaidles ta endale selgeks tal õhtul oma kabinetis suletud ukse taga, kuhu vaevu kastis tasane 
askeldamine köögist, kus Janet õhtueine järel nõusid pesi. 

Esimene kuri küsimus ali, kas uskuda või mitte. 

Ta ütles ennist mehele, et ta usub, et too on võõralt planeedilt, ja ta ei saanud ignoreerida fakte, mis 
seda tõendasid. Ometi tundus asi nii uskumatu, kõik kokku ja iga seik eraldi, et tal oli raske seda 
tõena võtta. 

Kõige hullem oli, et see võõras, oli ta kes tahes, oli tulnud kõigist maailma arstidest nimelt dr. 
Jason Kelly juurde, tühise tohtri juurde siin tühises alevikus. 

Ta pidas aru, kas see ei olnud paha nali, ja otsustas, et ei, sest kolme sõrme käel ja seda teist asja, 
mis ta oli näinud, olnuks raske simuleerida. Ja paha naljana- olnuks terve lugu nii totter ja õel, et sel 
paleks lihtsalt mõtet. 

Liiati ei olnud kedagi, kes teda nii sügavalt oleks vihanud, et säärast vaeva ette võtta. Ja kui 
olnukski selline vihkaja, ta kahtles, kas kellelgi Millville'is oleks nii palju kujutlusvõimet, et midagi 
niisugust välja mõelda. 

Niisiis oli tal üksainus kindel lähtepunkt: tunnistada, et mees ali tõepaalest võõralt planeedilt ja et 
tampoone tuleb võtta bona fide 1. 


1 Bona fide (lad. k. 'heas usus') - puhtsüdamlikus veendumuses, et miski on õige ja ausalt 
kavatsetud. 

Ja kui nii, siis oli ainult üks tee: ta peab tampoone katsetama. 
Ta tõusis ja sammus edasi-tagasi üle toa. 

Martha Andersan, mõtles ta. Martha Andersanil on vähk ja tema päevad on loetud - miski siin 
maailmas, mingi inimtarkus ei suudaks teda päästa. Operatsioon oleks hullumeelsus, sest arvatavasti 
ei elaks ta seda üle. Ja kui elakski, on kasvaja liiga kaugele arenenud. Mõrtsukas, mida Martha endas 
kandis, oli lahti pääsenud ja valgus mööda keha laiali; asi oli lootusetu. 

Kuid ta ei suutnud seda teha, sest Martha oli Janeti parim sõbratar ja lisaks vana ja vaene; kõik 
temas tõrkus kasutamast teda katsejänesena. 
Oleks see vana Can Gilbert... Caniga võiks ta küll midagi sellist ette võtta. Tollele va ihnuskaile 
kuluks see päris õigusega ära. Aga vana Can oli liiga nurjatu, et tõsiselt haige alla; hoolimata kõigest 
tema hädaldamisest oli ta tegelikult terve kui purikas. 

Ükskõik mida võõras ka ütles kõrvalmõjude kahta, mõtles ta, päris kindel ei saa olla. Ta oli 
öelnud, et nad on uurinud inimese ainevahetust, aga ometi näis see võimatu. 

Ta teadis, et vastus on olemas ja ta võiks selle iga hetk leida. Vastus oli tõrjutud tema aju 
tagasoppi ja ta teadis, et see on seal, aga teeskles, nagu ei aleks, ja hoidis seda tagasitõrjutuna ning 


keeldus välja laskmast. 

Kuid tund aega edasi-tagasi mööda kabinetti sammunud ning pead vaevanud, loobus ta viimaks 
vastust maha surumast ja laskis tal välja tulla. 

Ta oli päris rahulik, kui käise üles keeras ja karbi avas. Ja ta oli tohtrina asjalik, võttes tampooni ja 
vajutades oma käsivarrele. 

Kuid ta käsi värises, kui ta käise tagasi alla keer,as, et Janet ei näeks tampooni ega hakkaks 
pärima, mis mehe käega on juhtunud. 


Kõikjal maailmas väljaspool Millville'i seisavad homme inimesed sappa haiglauste ette, käised 
üles keeratud, aatevalmis. Järjekorrad liiguvad tõenäoliselt jõudsasti, sest asi käib kähku. Igaüks 
astub arsti ette, arst vajutab tampooni talle käsivarrele ja järgmine astub ette. 

Kõikjal üle maailma, mõtles arst, igas kurus ja kolkas, 

igas külakeses, ükski koht ei jää vahele. Vaesedki saavad oma, sest ravim on tasuta. 
Ja võib panna näpu ühele kuupäevale ja öelda: «See on see päev ajaloos, mil haigused kadusid.» 
Sest tampoonid niihästi hävitavad praegused haigused kui ka kaitsevad tulevaste eest. 

Ja iga kahekümne aasta tagant tulevad maailmaruumist suured laevad uute tampoonilaadungitega 
ja jälle tuleb vaktsineerimispäev. Aga mitte enam kõigile, ainult nooremale põlvkonnale. Sest 
vaktsineeritud inimene ei vaja enam uut vaktsineerimist. üks kord, ja sellest aitab elu lõpuni. 


Kiiktoolile hoogu andes kõpsutas arst jalaga tasakesi vastu verandapõrandat. Siin on nii kena, 
mõtles ta. Ja homsest peale on terves maailmas kena. Homsest peale jääb hirm suurelt jaolt inimeste 
elust eemale. Homsest peale võivad inimesed olla julged, et nad elavad normaalse eluea, kui jätta 
arvestamata õnnetusjuhtumid või vägivald. Ja mis vist veel tähtsam: nad elavad oma eluea tervetena. 


Õhtu oli vaikne, sest lõpuks olid lapsed lõpetanud mängud ja läinud tuppa. Ning tema oli väsinud. 
Viimaks ometi võib väsinud olla, mõtles ta. Nüüd, pärast nii paljusid aastaid ei olnud see reetmine, 
kui ta endale tunnistas, et on väsinud. 


Toast kostis summutatud telefonitirin - see katkestas tema kiikumise rütmi, ta nihkus tooli servale. 
Janeti tasased sammud läksid telefoni juurde ja arst võpatas, kui naine mahedal häälel telefonikutsele 
vastas. 

Nüüd otsekohe hüüab ta meest ja arst peab tõusma ja minema. 


Kuid naine ei kutsunud teda. Tema hääl rääkis edasi. Arst kohendas end taas mugavamini tooli. 
Ta oli jälle unustanud. kä 

Telefon ei olnud enam vaenlane. Telefon ei kummitanud enam. 

Sest Millville oli esimene koht. Siit olid hirmud juba kadunud. Millville oli katsejänes, teerajaja. 
Martha Anderson oli olnud kõige esimene, tema järel tuli Ted Carson, kelle kops oli kahtlane, siis 
Jurgensite 

beebi, kui see kopsupõletikku jäi. Ja paarkümmend teist, kuni tampoonid otsa said. 
Siis tuli võõr,as tagasi. 
Ja võõras ütles. .. mis ta õieti ütles? 
«Ärge pidage meid heategijateks ega üliinimesteks. Me pole ei seda. ega teist. Mõelge minust, kui 
mõelda tahate, nagu üle tänava naabrist.» 


See oli, mõtles arst, võõra katse jõuda mõistmiseni, tõlkida see, mida nad tegid, mingisse ühisesse 
keelde. 
Kas aga oli jõutud arusaamiseni - mingi vähegi sügavama arusaamiseni? Arst kahtles selles tõsiselt. 
Kuigi võõrad, nagu ta mäletas, olid põhiliselt väga inimeste moodi. Nad oskasid isegi nalja teha. 
Üks naljatlus tolle kõige esimese võõra suust püsis arstil meeles. See oli veidi rumal nali, ilmselt 
rumal nali, aga ometi häiris see teda. 
Võrkuks langes Janeti taga kinni: ta tuli verandale ja võttis kiiksohval istet. 
«See oli Martha Anderson,» ütles ta. 
Arst pugistas naerda. Martha elas samas tänavas viis maja edasi ja nad said Janetiga oma kümme 
korda päevas kokku, aga ikka oli Marthal veel vaja helistada. 
«Mis Martha tahtis?» küsis ta. 
Janet naeris. «Ta küsis nõu saiakeste kohta.» 
«Tahad öelda, et nende oma kuulsate saiakeste kohta või?» 


«Jajah. Tal ei tulnud, tee mis tahad, kuidagi meelde, kui palju ta pärmi pani.» 
Arst turtsatas. «Ja nendesamade saiakeste eest ta saab ju maakonna näitustel alati kõik auhinnad.» 

Janet kostis veidi tõredalt: «Mis siin naljakat on, Jason. Niisugune asi läheb hõlpsasti meelest. Ta 
küpsetab ju kõiksugu asju.» 

«Küllap sul on õigus,» ütles arst. 

Ta peaks sisse minema ja ajakirja lugema hakkama, mõtles ta. Aga ometi ta ei tahtnud. Nii mõnus 
oli siin istuda - lihtsalt istuda. Sellest oli väga kaua aega, kui ta viimati oli saanud pikemalt istuda. 

Ja tema võis seda endale muidugi ka lubada, sest ta oli juba vana ja väsinud, kuid mõni nooremarst 
ei oleks võinud, kui ta oli veel hariduse eest võlgu ja just alustas tööd. ÜRO-s oli juttu, et 
seadusandlikke kogusid tuleks õhutada jagama arstidele toetusraha, et arstid alles jääk- 

sid. Sest arste on ikka vaja. Ka siis, kui haigused kaovad, on arste vaja. Ei oleks hea, kui nende read 
hõreneksid, sest ikka ja jälle võib neid hädasti vaja minna. 

Juba tükk aega oli ta kuulnud samme, mis tulid mööda tänavat ligemale; nüüd äkki pöördusid need 
väravast sisse. 

Ta ajas selja sirgemaks. 

See võis olla mõni patsient, kes teadis, et ta on kodus, ja tuli tema juurde. 

«Tohoh,» ütles Janet üpris üllatunult. «See on mister Gilbert. » 

Ja oligi tõesti Con Gilbert. 

«Tere õhtust, doktor,» ütles Con. «Tere õhtust, missis Kelly.» 

«Tere õhtust,» ütles Janet tõustes ja minekule pöördudes. 

«Teil pole vaja ära minna,» ütles Con talle. 

«Mul on üht-teist toimetada,» ütles Janet. «Ma just asutasin tuppa minema.» 

Con tuli trepist üles ja istus kiiksohvale. 

«Ilus õhtu,» kuulutas ta. 

«Seda ta on jah,» ütles arst. 

«Nii kena kevadet pole näinudki,» ütles Con, otsides, kust oma jutuga pihta hakata. 

«Seda minagi siin mõtlesin,» ütles arst. «Mulle tundub, et sirelid ei ole kunagi nii hästi lõhnanud.» 
«Tohtrihärra,» ütles Con, «mul on tunne, et ma olen teile hulga raha võlgu.» 

«Olete mulle natuke võlgu jah,» nentis arst. 

«Kas te teate öelda, palju seda kokku on?» 

«Pole aimugi,» vastas arst. «Ma pole kunagi viitsinud selle üle arvet pidada.» 

«Arvasite, et see on ajaraiskamine?» ütles Gon. «Et ega ma nagunii ära ei maksa?» 

«Umbes nii jah,» jäi arst nõusse. 


«Te olete mind kaua aega tohterdanud,» ütles Con. 

«Seda küll, Con.» 

«Siin on kolmsada. Kuidas arvate - kas sellest aitab?» 

«No ütleme nii, Con,» sõnas arst. «Mina lepiksin küll palju vähemagagi.» 

«Siis ma arvan, et oleme vist tasa. Mulle tundub, et kolmsada on umbes õige summa.» 
«Kui te nü arvate,» ütles arst. 

Con otsis rahatasku välja, võttis sealt pataka rahatähti, 

ja ulatas arstile. Arst võttis rahapataka, keeras kokku ja pistis tasku. 
«Aitäh, Con,» ütles ta. 
Ja järsku tuli tal imelik tunne, et on midagi, mida ta peaks teadma, mida ta peaks suutma taibata. 
Ent kuidas ta ka püüdis, ta ei jõudnud selgusele, mis see on. 
Con tõusis ja lohmas üle veranda trepi poole. 
«Nägemiseni,» ütles ta. 
Arst tuli tagasi tõelusse. 
«Head nägemist, Con. Ja suur tänu.» 
Ta istus liikumatult toolis ja kuulas Coni samme minevat mööda jalgteed, väravast välja ja siis 
tänavat pidi edasi, kuni saabus vaikus. 
Kui ta üldse kavatseb asjaga pihta hakata, siis peab ta nüüd sisse minema ja hakkama 
meditsiiniajakirja lugema. 

Kuigi ta oli kindel, et see on kõik ainult suur rumalus. Vaevalt tal kunagi enam on tarvis midagi 
teada kuskilt meditsiiniajakirjast. 


Arst lükkas ajakirja kõrvale ja jäi laua taha istuma, mõeldes, mis tal viga on. Ta oli lugenud 
kakskümmend minutit ja ei mäletapud mitte kui midagi. Ta ei oleks osanud loetust sõnagi korrata. 


Olen liiga ärevil, mõtles ta. Liiga erutatud operatsioon «Kellyst»; eks ole ikka lugu küll, et sellele 
anti nimeks operatSioon «Kelly»! 
Ja tal tuli taas selgesti meelde, kuidas kõik oli läinud. Kuidas ta katsetas vaktsiini Millville'is, läks 
siis maakonna meedikute liitu, kuidas pärast seda, kui mõned olid tema üle irvitanud ja paljud olnud 
skeptilised, seal teda uskuma jäädi. Sealt läks asi osariigi valitsusse ja edasi AMA-sse. 

Ja viimaks tuli suurpäev ÜRO-s, kui võõras esines delegaatide ees, kui ka teda esitleti - ja kui 
lõpuks kõneles kuulus Londoni arst, kes pani ette, et üritust nimetataks just Kelly nimega. 

See oli uhke silmapilk, mõtles ta - ja katsus seda uhkust korraks virgutada, aga uhkust enam ei 
olnud, iga- 


1 AMA (American Medical Association) - Ameerika Meedikute Assotsiatsioon. 

tahes mitte kogu ulatuses. Elu sees ei saa ta enam tunda niisugust uhkust. 
Seal ta istus, taas lihtne kolkatohter, hilja õhtuloma kabinetis ja püüdis lugeda, et ajaga sammu 
pidada, kuigi tal ei paistnud selleks kunagi aega olevat. 
See polnud küll enam päris nii. Nüüd oli tal aega niipalju kui kulub. 
Ta sirutas käe, tõmbas ajakirja lambialla ja asus taas lugema. 
Aga lugemine läks aeglaselt. 
Ta alustas üht lõiku otsast peale. 


Nii see asi küll ei lähe, mõtles ta. . 

Ta on kas. vanaks jäänud või on tal silmad korrast ära või on ta lihtsalt rumal. 

Ja see oli just õige sõna - see sõna seletas ära, mida ta oleks pidanud kohe märkama, millest aru 
saama. 

Rumal! 

Võib-olla mitte päris rumal. Vahest ainult natuke pikaldane. Intelligentsus pole vähenenud, kuid ta 
pole lihtsalt enam, nii terane ja kiire taibuga. Ei taba nii kärmelt asjade seoseid. 

Martha Anderson oli unustanud, kui palju pärmi tuli panna neile kuulsatele saiakestele, mis talle 
auhindu olid toonud. Ja see oli küll asi, mida Martha ei oleks kuidagi võinud unustada. 

Con maksis arve ära, ja selle väärtusastmiku järgi, mida Con oli eluaeg järginud, oli see lausa 
rumalus. Conist oleks arukas ja kaval olnud - eriti nüüd, kus tal arvatavasti iialgi enam arsti tarvis ei 
lähe - võlg lihtsalt unustada. Lõppude lõpuks ei oleks tal raske olnud seda teha: ta ei olnud võlast 
täna õhtuni väljagi teinud. 

Ja võõras oli öelnud midagi, mida ta toona pidas naljaks. 

«Ärge kartke,» ütles ta, «me ravime ära kõik teie hädad. Ka mõned niisugused, mille olemasolu te 
ise ei aimagi.» 

Kas intelligentsus oli haigus? 

Oli raske uskuda, et see nii on. 

Ja ometi, kui intelligentsus mõnel tõul nii tülikaks muutub nagu inimesel, siis ehk küll. 

Kui ta nii ohjeldamatult kihutab nagu viimase poole sajandi jooksul, kui ta kuhjab ühe saavutuse 
teise otsa, tehnoloogia tehnoloogia otsa, kui ta tormab edasi nii kii- 

resti, et ükski inimene ei jõua enam hinge tõmmata, siis on ta võib-olla tõesti haigus. 
Taip ei ole enam nii terav, mõtles arst. Ei haara enam nii kärmesti meditsiiniterminitega küllastatud 

lõigu mõtet - peab lugema veidi aeglasemalt, et aru saada. 
Ent kas see ongi paha? 
Mõned kõige rumalamad nende hulgast, keda olen tundnud, mõtles ta, on olnud kõige õnnelikumad. 

Ja kuni sellest ei tulene kaltsekõnet rumaluse planeerimisele, võiks see vähemalt olla väide selle 
poolt, et inimkond saaks rohkem hingerahu. 

Ta lükkas ajakirja kõrvale ja jäi vaatama lambitulle. 

Millville'is hakkab see kõigepealt tunda andma, sest Millville oli esimene. Homsest alates kuue 
kuu pärast aga tunneb seda kogu maailm. 

Kui kaugele see läheb, mõtles ta, - sest see oli lõpuks kõige olulisem küsimus. 
Ainult natuke töntsimaks? 
Päris totraks? 
Tagasi ahvi juurde? 
Polnud mingit võimalust seda teada saada. .. Tal olnuks ainult vaja võtta telefonitoru, et asja seisma 
panna. 

Seal ta istus, jahmunud mõttest, et võib-olla tuleks operatsioon «Kelly» peatada - et pärast nii 
paljusid aastaid surma, vaeva ja viletsust peab inimene ikkagi selle juurde jääma. 
Kuid võõrad, mõtles ta, ei lase asjal niikaugele minna. Olgu nad kes nad on, ta uskus, et nad on 
ausad olendid. 

Võib-olla ei jõutudki sügavamale üksteisemõistmisele, ei saavutatud vaimset kontakti, ent ometi 
oli olemas ühine alus - kõige lihtsam kaastunne pimedate ja vigaste vastu. 

Ent kui ta eksib, kui võõraste eesmärk on ohjeldada inimese enesehävitamisvõimet isegi siis, kui 
see tähendab tema viimist armetusse nürimeelsusse ... mis, siis? Või kui kavatseti lihtsalt 
inimkonda nõrgestada enne invasiooni? Seal ta istus oma laua taga ja talle oli selge. 


Talle oli selge, et kui tal ka poleks õigus, ei saaks ta midagi ette võtta. 

Ta mõistis, et ei ole pädev niisuguses asjas otsust langetama, et ta on erapoolik ja ei suuda end 
muuta. 

Ta oli liiga kaua töötanud arstina, et operatsioon «Kellyt» peatada. 


Poul Anderson KÕIGE PIKEM MEREREIS 


Kui me esimest korda taevalaevast kuulsime, olime saarel, mille nimi, nii täpselt kui montaliirlaste 
keeled üldse painduvad selliseid barbaarseid häälikuid järele tegema, oli Jarzik. See oli peaaegu 
aasta pärast seda, kui «Kuldne Hüppaja» Lavre linnast välja purjetas, ning me arvasime, et pool teed 
ümber maailma, on läbi. Meie vaese karavelli külge oli pakanud nii paksult vetikaid ja merekarpe, et 
purjed jõudsid teda hädavaevu edasi vedada. Joogivesi, niipalju kui seda veel vaatides järel, oli 
roheline ja paha, kuivikud olid usse täis ja mõnedel meeskonnaliikmetel ilmnes esimesi 
skorbuudinähte. 

«Ohtlik või mitte,» otsustas kapten Rovic, «aga kusagil me peame maale minema.» Ma mäletan, 
ei; ta Silmades vilgatas tuluke. Ta silitas oma punast habet ja pomises: «Pealegi ei ole me juba ammu 
enam Kuldsete Linnade järele pärinud. Võib-olla saame seekord midagi teada säärasest paigast.» 

Hoides kurssi selle koletisliku planeedi järgi; mis meie lääne poole liikudes iga päevaga üha 
kõrgemale kerkis, läbisime nii suurt tühjust, et mässujutud uuesti virgusid. Oma südames ei saanud 
ma meeskonda süüdistada. Kujutage ette, mu härrad, päev päeva järel ei näinud me muud kui sinist 
vett, valget vahukohru ja kõrgeid pilvi troopikataevas, kuulsime ainult tuule müha, lainete pahinat, 
laevaplankude kriiksumist ning mõnikord. öösiti kohutavat sulinat ja latsutamist, kui mõni 
merekoletis pinnale tõusis. Lihtsatele madrustele, kirjaoskamatutele meestele, kes maakera ikka veel 
lapikuks. pidasid, oli see juba isegi küllalt kohutav. Kuid siis veel see Tambur, mis kogu aeg 

pukspriidi kohal rippus: niiviisi edasi venides nägid ju kõik, et lõpuks peame otse selle ähvardava 
taevakeha alt läbi minema. .. Ja mis teda üleval hoiab? pomises meeskond ruhvis. Kas ei lase mõni 
pahandatud jumal teda meile kaela kukkuda? 


Niisiis tuli kapten Rovicu juurde saatkond. Nad olid väga arad ja aupaklikud, need rohmakad 
tugevad mehed, kui nad palusid teda tagasi pöörata. Kuid all tunglesid nende seltsimehed, 
musklilised päikesest põlenud kehad närustes seelikutes pingul, pussid ja köietapid käeulatuses. 
Muidugi olid meil, kvarterteki ohvitseridel, mõõgad ja püstolid. Kuid meid oli kokku ainult kuus, 
kaasa arvatud see hirmunud poiss, kes olin mina ise, ja elatanud astroloog Froad, kelle pikk ametirüü 
ja valge habe äratasid küll aukartust, kuid võitluses oli neist vähe abi. 

Kui saadikute peamees oli oma nõudmise teatavaks teinud, seisis Rovic tükk aega sõnatult. Vaikus 
kasvas, kuni ainus, mis jäi, oli tuule tühi kiljumine vantides ja maailma ääreni ulatuva ookeani tühi 
sädelus. Meie isand nägi erakordselt tore välja, sest saatkonna tulekust kuulda saades oli ta jalga 
tõmmanud helepunased sukkpüksid ja kellukestega kingad, ning kiiver ja rinnaturvis läikisid kui 
peeglid. Suletutt lehvis ta helkleva teraspea ümber ja teemandid ta sõrmedel välkusid vastu 
mõõgapideme rubiine. Ja kummatigi, kui ta lõpuks rääkima hakkas, ei kõnelnud ta nagu kuninganna 
õukonna rüütel, vaid pruukis oma poisipõlve lopsakat Anday kalurimurret. 

«Ah et te lääks tagasi, poisid? Hää pärituule ja sooja päevaga pööraks te ümber ja looviks ümber 
poole ilma jälle tagasi? Ei teie isad küll sihandsed olnud! Kas te toda juttu ei tea, et ükskord kuulasid 
kõik asjad inimese sõna ja et see on kõik ühe laisa ändilase süü, et inimesed nüüd tööd peavad 
tegema? Sest vaadake, kui ta ütles kirvele, et raiu mulle puu maha, ja hagudele, et minge koju, 
polnud see veel liiast, aga kui ta ütles, et kandke mind kah koju, siis sai jumal kurjaks ja võttis selle 
väe ära. Aga kahjutasuks andis jumal Anday rahvale mereõnne ja täringuõnne ja armuõnne. Mis te, 


poisid, veel tahate?» 

Sellisest vastusest segadusse aetuna väänas peamees käsi, punastas, vaatas tekile ja kogeles, et me 
kõik saame haletsusväärselt otsa... sureme nälga ja janusse või upume, või muljub see õudne kuu 
meid puruks, või purjetame üle maailma ääre alla... «.Kuldne Hüppaja» on 

jõudnud kaugemale kui ükski teine laev inimese langemisest peale, ning kui me ka kohe tagasi 
pööraksime, elaks meie kuulsus igavesti... 

«Aga kas kuulsus sünnib süüa, Etien?» küsis endiselt lahke ning naeratav Rovic. «Me oleme 
taplusi ja torme näinud, oi jaa, ja pilgarit pidanud ka; aga Kuldseid Linnasid me näinud ei ole, kuigi 
teame, et nad kusagil siin kandis on, vara täis, ainult ootamas esimest julget meest, kes tuleks ja 
teeks puhtä töö. Mis teil südamed saapasäärde ajas? Kas see pole veel kebja sõit? Mis võõramaa- 
lased räägiksid? Sathayni uhked rüütlid, Metsapoole räpased harjuskid - kõik hakkasid naerma, ja 
ega nad ainult meid naeraks, nad naeraks kõiki montaliirlasi, kui meie peaks tagasi pöörama!» 

Nii ta neid pilas. Ainult üks kord puudutas ta mõõka, tõmmates selle just nagu hajameelselt 
pooleldi tupest - nimelt siis, kui ta tuletas meelde, kuidas me Xingu vetes orkaanist välja olime 
tulnud. Kuid nad mäletasid mässu, mis seejärel puhkes, ja kuidas seesama mõ65k oli läbi lõiganud 
kolm relvastatud madrust, kes teda üheskoos ründasid. Tema murrak ütles neile, et ta jätab olnu 
unustuse hõlma, kui ka nemad seda teevad. Tema lubadused kõlvatuteks meelelahutusteks iharate 
paganlike hõimude keskel, keda nad veel avastavad, tema legendid aaretest, tema pöördumine nende 
kui meremeeste ja montaliirlaste uhkuse poole - see kõik leevendas kartust. 

Ning siis lõpuks, kui ta nägi neid juba järele andvat, heitis ta provintsliku kõnernaneeri kõrvale. 
Ta, seisis helkiva kiivri ja lehvivate sulgedega kindlalt kvartertekil, Montaliri lipp lehvis mere- 
pleegitatud värvides tema kohal ning ta kõneles, nagu kõnelevad kuninganna rüütlid. 

«Nüüd te teate, et ma ei kavatse enne tagasi pöörduda, kui suurel keral on ring peal ja me toome 
Tema Majesteedile selle kingi, mida tooma oleme meie kõige kohasemad. Selleks pole mitte kuld 
ega orjad, isegi mitte need teadmised kaugetest paikadest, mida tema ja ta üliväärne kaubaretkede 
kompanii igatsevad. Ei, see, mille me sel päeval, kui me jälle Lavre pikkade kaide ääres õõtsume, 
kõrgele kätele tõstame ja talle kingime, on meie saavutus: et me tegime seda, mida siiani ükski mees 
maailmas pole julgenud teha, ja et me tegime seda tema auks.» 

Ta seisis veel hetke keset merehäältest täidetud vaikust. 

Siis ütles ta rahulikult: «Olete vabad,» pööras kannal ringi ja läks oma kajutisse. 

Nii kulges meie reis veel mõned päevad; mehed kuuletusid, ja seda üsna rõõmsasti, ning ohvitserid 
püüdsid oma kahtlusi varjul hoida. Mind hõivasid vähem vaimulikukohustused, mille eest mulle 
maksti, või kapteniameti õppimine, milleks ma siin olin - mõlemaga oli nüüd veel õige vähe 
tegemist -, kui astroloog Froadi abistamine. 

Selle tasase tuulega suutis ta isegi laevapardal oma tööd teha. Temale oli peaaegu ükskõik, kas me 
püsime vee peal või upume: ta oli elanud juba kauem, kui tavaliselt inimesele aastaid antakse. Kuid 
need teadmised, mis ta siin taeva kohta saada võis, - see oli hoopis teine asi. Seistes öösel kvadrandi, 
astrolaabi ja teleskoobiga taevavalgel eestekil, oli ta nagu mõni härmas habemega pühak Provieni 
katedraali akendelt. 

«Vaata sinna, Zhean.» Ta kõhn käsi osutas üle valguses õhetava ja virvendava mere, purpurjast 
taevast ja üksikuist ikkagi veel helehdavaist tähtedest mööda Tamburi poole. Kesköises täisfaasis oli 
see tohutu, võttes enda alla seitse taevakraadi, ja paistis õrnrohelis-taevassinise kilbina, millest üle 
oli näha liikumas kurje musti tahru. 

Kuu, mille me Siettiks olime ristinud, vilkus jaaniussina hiiglase uduse serva ääres. Balant, mis 


meie kodumail paistis harva ja madalal horisondi kohal, seisis siin kõrgel: kuusirp, mille tumedalegi 
poolele langes Tamburi paiste. 

«Pane tähele,» kuulutas Froad, «ei ole enam mingit kahtlust: me võime näha, kuidas ta oma telje 
ümber pöörleb ja kuidas tormid tema õhus möllavad. Tambur ei ole enam ähmane hirmujutt ega ka 
õudne viirastus, mida me võõrastesse vetesse jõudes nägime kerkimas. Tambur on tõeline maailm 
nagu meiegi oma. Määratult suurem muidugi, kuid ikkagi ainult kera maailmaruumis, mille ümber 
tiirleb meie maailm, pöörates oma isanda poole alati sama külje. Antiikrahvaste oletused leiavad 
hiilgavat kinnitust. Mitte ainult, et meie maa on ümmargune, hah, see on igaühele ilmselge. . . vaid 
ka see, et me tiirleme hiiglasuure keskuse ümber; mis omakorda läbib aasta jooksul tee ümber 
päikese. Ent kui suur on siis päike?» 

«Siett ja Balant on Tamburi seesmised satelliidid,» kordasin ma, pingutades end, et tast aru saada. 
«Viengi, 

Darou ja teiste kodus tavaliselt paistvate kuude lilkumisteed on meie maailmast väljaspool. Jaa. Aga 
mis seda kõike ülal hoiab?» 

«Seda ma ei tea. Võib-olla avaldab kristallsfäär, milles tähed asuvad, sisemist survet. Seesama 
surve ehk paiskaski inimkonna langemise ajal maa peale.» 

Öö oli soe, kuid ma värisesin, nagu olnuksid need talvised tähed. «Siis,» tõmbasin ma hinge, 
«võib inimesi olla ka... Siettil, Balantil, Viengil.. . isegi Tamburil?» 

«Kes teab. Selle selgitamiseks kulub meil palju eluigasid. Ja millised elud need saavad olema! 
Täna jumalat, Zhean, et sa sündisid sel saabuvate aegade koidikul.» 

Froad pöördus tagasi mõõtmiste juurde. Teised ohvitserid pidasid seda igavaks tööks, kuid mina 
olin nüüd kogunud küllalt matemaatilisi teadmisi mõistmaks, et neist lõputuist tabeleist võivad 
kooruda maakera, Tamburi, päikese, kuude ja tähtede tegelikud mõõtmed, nende liikumisteed 
maailmaruunis ja paradiisi umbkaudne asukoht. Nii olid lihtsad madrused, kes instrumentidest möö- 
dudes pomisesid ja kurja vastu märke tegid, tõele ligemal kui Rovicu härrasmehed: Froad tegeles 
tõepoolest kõige võimsama nõiakunstiga. 


Viimaks nägime vee peal hõljuvaid taimi, linde, kõrgeid pilverünki - kõiki maa tundemärke. 
Kolme päeva pärast jõudsime saareni. See oli ereroheline saar rahuliku taevalaotuse all. 
Murdlainetus, veelgi võimsam kui meie poolkeral, lõi vastu kõrgeid kaljusid, murdus seal vahu- 
tuisuks ja mühises tagasi alla. Me maabusime ettevaatlikult, madrused mastikorvis otsimas ligipääsu, 
suurtükiväelased süüdatud tungaldega seismas suurtüki juures. Meid ei varitsenud üksnes tavalised 
ohud - tundmatud voolused ja madalikud; minevikus oli meil olnud ka ägedaid kokkupõrkeid 
kanuudes sõitvate inimsööjatega. Eriti kartsime päikesevarjutust. Mu härrad võivad kujutleda, kuidas 
sel poolkeral päike iga päev Tamburi taha kaob. Tol pikkusel juhtus see kusagil pooles pärastlõunas 
ja kestis umbes kümme minutit. Hirmuäratav vaatepilt: esmane planeet - Froad kutsus nüüd niiviisi 
Dielli või Cointi sarnaseid planeete; meie oma maailm oli seega alandatud lihtsalt satelliidiks! - 
muutus punasega piiratud mustaks rõngaks kõrgel, järsku tähtedega täitunud taevas. Külm 

iil puhus üle mere ja isegi murd lainetus näis vaibuvat. Ja ikkagi on inimese hing nii häbematu, et me 
jätkasime oma tavapäraseid toimetusi, peatudes päikese kadudes vaid lühikeseks palveks ja mõeldes 
rohkem võimalikust laevahukust pimeduses kui jumala kõikvõimsusest. 

Tambur on nii hele, et me jätkasime teed ümber saare ka öösel. Päikesetõusust päikesetõusuni, 
kaksteist tapvat tundi liikus «Kuldne Hüppaja» aeglaselt edasi. Enne järgmist keskpäeva sai kapten 


Rovicu püsivus hüvituse. Kaljude vahel ilmus nähtavale pikk fjord. Soised ning mangroovivõssa 
kasvanud kaldad tunnistasid, et tõusulained on lahes kõrged, ent seal pole kardetavaid karisid. Kuna 
puhus vastutuul, rehvisime purjed ja lasksime paadid vette, et pukseerida karavelli aerude jõul. See 
oli hädaohtlik hetk, eriti kuna olime märganud fjordikaldal asulat. «Kas me ei jääks siia, isand, ega 
laseks neil esimestena tulla,» söandasin ma ette panna. 

Rovic sülitas üle reelingu. «Ma olen tähele pannud, et kõige parem on, kui sa kunagi kahtlust ei 
ilmuta,» ütles ta. «Kui kanuulaevastik peaks meid ründama, läkitame neile suurtükist haavlilaengu ja 
ma olen täitsa kindel, et ajame neile hirmu nahka. Kuid ma arvan, et kui me end algusest peale 
nõnda kartmatuna näitame, on hiljem vähem tõenäoline reetliku varitsuse ohvriks langeda.» 

Tuli välja, et tal oli õigus. 

Ajapikku saime teada, et oleme maabunud ulatusliku arhipelaagi idapoolses osas. Sealsed asukad 
olid kanged meresõitjad, kui arvestada, et neil olid reisimiseks ainult ujukiga ruhed. Need olid aga 
sageli sada jalga pikad. Neljakümne mõlaga või kolme niinepurjedega mastiga võis selline 
veesõiduk peaaegu sammu pidada meie suurima kiirusega ja oli seejuures manööverdamisvõimeli- 
sem. Väike lastiruum piiras siiski nende sõiduulatust. 

Kuigi pärismaalased elasid vaid puust ja pilliroost majades ning tarvitasid ainult kivist tööriistu, 
olid nad kultuurne rahvas. Nad harisid maad ja kalastasid, nende preestritel oli oma tähestik. Pikad ja 
tugevad, meist veidi tõmmumad ja kasinama karvakasvuga, nägid nad üpris mõjusad välja, olid nad 
siis alasti, nagu see neil tavaline, või riidest ja sulgedest, merekarpidega ehitud täies sõjarüüs. Nad 
olid rajanud kogu arhipelaagi hõlmava, lõdvalt seotud kuningriigi, korraldasid röövretki põhja pool 
asuvaile saartele ning pidasid omavahel elavat kaubavahe- 

tust. Oma rahvast nimetasid nad hisagazideks ning saar, millele me sattusime, oli Jarzik. 

Seda kõike saime teada vähehaaval, kui me juba veidi nende keelt valdasime. Veetsime selles 
asulas nimelt mitu nädalat. Saare hertsog Guzan võttis meid lahkelt vastu ja varustas meid 
toidupoolise, ulualuse ja abilistega, nagu me nõudsime. Omalt poolt rõõmustasime meie neid klaas- 
asjadega, Wondi kangaste ja muu säärase kaubaga. Meil tuli aga tegu ka paljude raskustega. Kuna 
kallas ülalpool kõrgveejoont oli meie laeva suuruse veesõiduki kaldaletõmbamiseks liiga soine, 
pidime, et laeva küljeli saada, kuivdoki ehitama. Paljud nakatusid mingisse haigusesse, ja kuigi kõik 
ajapikku paranesid, sundis see meid kauemaks paigale jääma. 

«Ja ikkagi usun ma, et meie vaevad osutuvad õnnistuseks,» ütles Rovic mulle ühel õhtul. Nagu tal 
sestpeale, kui ta minus hea kuulaja leidis, tavaks oli saanud, usaldas ta mulle mõned oma mõtted. 
Kapten on alati üksildane, ning Rovicul, kaluripoisil, mereröövlil, iseõppinud laevuril, Sathayni 
Suure Laevastiku võitjal, kuninganna enda poolt aadliseisusse tõstetud mehel, pidi vajallku distantsi 
hoidmine raskem tunduma kui sündinud aadlimehel. 

Ma ootasin vaikides rohtonnis, mille nad temale olid andnud. Rasvkivist lamp heitis meie peale 
värelevat valgust ja tohutuid varje, miski kahistas katuseroogu. Väljas, alaneval niiskel nõlvakul 
seisid vaiadel majakesed ja kaharad kohisevad puud, all sädeles Tamburi kiirtes fjord. Kuulsin 
kauget trummikõminat, laulu ja tantsumüdinat kuskil ohvritule ümber. Montaliri jahedad mäed 
tundusid tõepoolest kaugel olevat. 

Rovic nõjatas oma musklilise keha - selles leitsakus oli tal ümber üksnes meremeheseelik - 
seljatoele. Ta oli lasknud endale laevalt korraliku tooli tuua. «Sest vaata, noormees,» jätkas ta, 
«teises olukorras oleksime suhelnud nendega parajasti niipalju, kui kulla kohta järelepärimiseks 
tarvilik. Nojaa, me oleksime vahest üritanud saada ka mõningat juhatust, kuidas edasi sõita. Kuid 
kokkuvõttes pöleksme kuulnud suurt midagi peale vana 100 — «jah, võõramaa isand, tõepoolest on 
olemas kuningriik, kus tänavadki on kullaga sillutatud. .. sadu miile lääne pool» -, ükskõik mida, 
peaasi, et meist lahti saada, eks? Kuid sel pikaks veninud peatusel olen ma hertsogit ja paganausu 
preestreid hoopis kavalamalt usutlenud Ma 

olin nii tagasihoidlik kuulutama, kust me tuleme ja mida me juba teame, et nad lobisesid selliseid 
asju, mida nad muidu piinapingilgi poleks üle huulte lasknud.» 

«Kuldsed Linnad?» karjatasin ma. 

«Kuss! Ma ei soovi, et meeskond ärevusse satuks ja käest ära läheks. Veel mitte.» 

Ta luisele kullininaga näole tekkis imelikult mõtlik ilme. «Ma olen alati uskunud, et nood linnad 
on tühipaljas vananaiste jutt,» ütles ta. Minu vapustus pidi olema temani jõudnud, sest ta muigas ja 
jätkas: «Igatahes kasulik jutt. Nagu magnet kepi otsas tirib see meid ümber maailma.» Tema lõbusus 
vaibus. Ta näole tuli jälle ilme, mis sarnanes veidi taevast vaatleva Froadi ilmega. «Jaa, muidugi 
himustan ma ka kulda. Ent kui me sel reisil ka mingeid aardeid ei letaks, ei hooliks ma sellest. Kui 
me jälle koduvetes oleme, vallutan ma lihtsalt paar Eralia või Sathayni laeva jia maksan sellega oma 
reisi kinni. Tol päeval rääkisin ma kvartertekil jumala tõtt, Zhean: see reis on ise oma eesmärk, kuni 
ma saan ta kinkida kuninganna Odelale, kes mind kord oma suudlusega aadliseisusse ülendas.» 

Ta raputas end unelusest lahti ja ütles reipal toonil: «Panin hertsog Guzani uskuma, et ma 
suuremat osa asjast juba tean, ja sellega õngitsesin temalt välja möönduse, et Hisagazi riigi peasaarel 
on midagi niisugust, millest ma vaevalt julgen mõelda. Jumalate laev, ütleb ta, ja tõeline elav jumal, 
kes tuli sellega tähtedelt. Iga pärismaalane võib sulle seda rääkida. Kuid ainult ülikkond teab sala- 
dust, et see polegi legend ega komejant, vaid kaine tõsiasi. Vähemalt Guzan väidab nii. Ma ei tea, 
mida, arvata. Aga... ta viis mind pühasse koopasse ja näitas sellelt laevalt pärit eset. Mulle tundub, 
et see oli midagi kellamehhanismi taolist. Mis just, ma ei tea. Kuid see oli tehtud säravast 
hõbedakarva metallist. Niisugust pole ma kunagi varem näinud. Preester õhutas mind seda 
purustama. Metall ei olnud raske; ta pidi olema õhuke. Kuid ta nüristas mu mõõga, purustas 
kildudeks kivi, millega teda tagusin, ning minu teemantsõrmus ei jätnud talle kriimugi.» 

Ma tegin kurja vastu märgi ette. Judin käis üle mu selja ja pea, kuni ma olin üleni kananahas. Sest 
džunglipimeduses kõmisesid trummid ja kasvava Tamburi all lebas elavhõbedane vesi ja igal õhtul 
neelas see planeet 

päikese alla. Oh, Provieni kellad Anday tuuliste kõrgendike kohal! 


Kui «Kuldne Hüppaja» jälle sõidukõlblik oli, sai Rovic ilma igasuguse vaevata loa peasaarel elava 
Hisagazi kuninga külastamiseks. Tal oleks pigem tulnud raskusi, kui ta seda poleks teinud. Olid ju 
kanuud jõudnud viia meist sõnumi ühest kuningriigi äärest teise ja kõik suured isandad olid põnevil, 
et näha neid sinisilmseid võõraid. Taas söönud ja siledad, kiskusime end lahti tõmmude tüdrukute 
sülelusest ja läksime laevale. Kajava lauluga, mis peletas linnud järsakute kohale tiirlema, hiivati 
ankur ja heisati purjed, ning me suundusime avamerele. Seekord saatis meid eskort. 

Lootsiks oli meile Guzan ise, suur keskealine mees, kelle meeldivust ei suutnud rikkuda ka 
sinakasroheline tätoveering, millega sealne rahvas oma nägu ja keha kattis. Mitmed tema poegadest 
laotasid oma matid meie tekile, sellal kui sõdalaste parv kõrval sõudis. Rovic kutsus pootsman Etieni 
oma kajutisse. «Sa oled üsna tark mees,» ütles ta. «Ma teen sulle ülesandeks hoida meeskond valvel 
ja relvad laskevalmis, ükskõik kui rahulik kõik ka ei näiks. » 

«Noo, isand!» Pruun armiline nägu vajus jahmatusest pikaks. «Kas arvate, et pärismaalased 
sepitsevad midagi?» 

«Kes teab,» ütles Rovic. «Meeskonnale ära lausu sõnagi. Nad ei oska põrmugi teeselda. Kui nad 
midagi himustama või kartma hakkavad, saavad pärismaalased sellest aru ja lähevad ärevile - see 
jälle mõjub meie meestele ja viimaks ei tea keegi peale Jumalatütre, mis võib juhtuda. Hoolitse 


ainult just nagu möödaminnes selle eest, et relvad oleksid alati käepärast ja mehed koos.» 

Etien kogus end veidi, kummardas ja läks kajutist välja. Ma võtsin endale julguse küsida, mida 
Rovic kavatseb. 

«Esialgu veel mitte midagi,» ütles ta. «Siiski, ma hoidsin neis kätes sellist kellavärki, mida Giairi 
suur baan ei oleks osanud kujutledagi, ja mulle heietati lugusid taevast tulnud laevast, millega saabus 
jumal või prohvet. Guzan arvab mind sellest enam teadvat ja loodab, et meist saab uus asjade 
tasakaalu häiriv tegur, mille abil tal õnnestub läheneda oma auahnetele eesmärkidele. Egas ta kõiki 
neid sõjamehi niisama juhuslikult kaasa võtnud. Mis puutub 

minusse. .. siis mina kavatsen asjast rohkem teada saada. . .» 

Ta istus hetke laua ääres, äraolev pilk päikeselaigul, mis laeva õõtsudes puupaneelil üles-alla 
hüples. Lõpuks: «Pühakiri räägib meile, et enne langemist elas inimene teispool tähti. Paari viimase 
põlve astroloogid on meile rääkinud, et planeedid on ainelised kehad nagu meie maagi. Rändur 
paradiisist. . .» 

Ma lahkusin kumiseva peaga. 

Meie läbisõit rohkete saarte vahelt läks hõlpsasti. Mõne päeva pärast lähenesime peasaarele Ulas- 
Erkilale. See on umbes saja miili pikkune ja kõige laiemast kohast neljakümne miili laiune, järsakud 
ja rohumaad tõusevad keskel kõrguvate mägede suunas, mille kohal paistab vulkaani koonus. 
Hisagazis austatakse kahesuguseid jumalaid - vee- ja tulejumalaid - ja viimaste asupaigaks peetakse 
Ulase mäge. Kui ma nägin seda lumist tippu smaragdroheliste mäeseljandike kohal sinitaevast 
suitsuvinega tahravat, mõistsin, mida need paganad tundsid. Kõige püham tegu, mida nende mehed 
võivad korda saata, on viskuda Ulase lõõskavasse kraatrisse, ning paljud elatanud sõjamehed 
kantakse üles mäe otsa, et nad saaksid seda teha. Naisi selle mäe nõlvadele ei lubata. 

Kuninglik residents Nikum asub ühe fjordi tipus nagu seegi asula, kus meie peatusime. Kuid 
umbes Roanni suurune Nikum on jõukas ja avar. Majade ehitamiseks on kasutatud pigem palke kui 
pilliroogu, ja üle kogu linna paistab kaljujärsakul asuv massiivne basalttempel, mille taga on 
viljapuuaiad, džungel ja mäed. Tüved, mida nad vaiadeks rammivad, on nii vägevad, et hisagazid on 
loodetega liikuvate tugiparvede ja kinnituspostide asemel, millega rahuldub enamik maailma 
sadamaist, ehitanud siia korralikud dokid nagu Lavres. Meile pakuti aukohta keskmise kai ääres, 
kuid Rovic tõi ettekäändeks meie laeva kohmakuse ja me saime kõige äärmise koha. 

«Keskel oleks vahitorn kohe meie pea kohal,» pomises ta mulle. «Ja kuigi nad pole veel vibu 
leiutanud, on neil head odaviskajad. Peale selle oleks seal merelaevale kerge olnud juurde pääseda, 
pluss veel seisvate kanuude rigaräga meie ja lahesuu vahel. Siin aga suudaksime väheste meestega 
sadamasilla vaba hoida, kuni teised kiireks lahkumiseks ettevalmistusi teevad.» 

«Aga on meil siis midagi karta, isand?» küsisin ma. 

Ta näris vuntsi. «Ma ei tea. Palju oleneb sellest, mida nad tegelikult oma jumalatelaevast usuvad... 
niisamuti kui sellest, mis ta tegelikult on. Ent kui ka surm ja põrgu meie vastu seisaks, ei pöördu me 
tagasi ilma selle täie tõeta kuninganna Odela jaoks.» 


Trummid põrisesid ja sulgrüüs odamehed trampisid jalgu, kui meie ohvitserid maale astusid. 
Kõrgveepiiri kohale oli ehitatud kuninglik purre (tavaline linnarahvas lihtsalt ujub selles riigis majast 
majasse, kui tõus läveni ulatub, või võtab vajaliku kraami edasitoimetamiseks väikese kaluriruhe). 
Nägusate vääntaimede ja roopuhmade taga seisis palee - pikk palkhoone, fantastilisteks 
jumalakujudeks nikerdatud tugipostidega. 


Hisagazi preesterkuningas Iskilip oli vana ja kerekas mees. Tema päratu kõrge hõljuvaist sulgedest 
peakate, sulgrüü, puust valitsuskepp inimese pealuust tipuga, näotätoveering, liikumatus - selle kõige 
tõttu mõjus ta ebainimlikuna. Ta istus kõrgendil magusahaisuliste tõrvikute all. Tema jalge ees 
istusid ristijalu ta pojad, mõlemal pool seisid õukondlased. Pika seina äärde olid rivistatud 
ihukaltseväelased. Nad ei tundnud meie valveseisangu kommet, kuid nad olid suured nõtked 
noormehed, soomuselisest merekoletise nahast kilpide ja rinnaturvistega, kivikirvestega j!a 
obsidiaanist odadega, mis tapsid niisama hõlpsasti kui raudodad. Nende paljakspöetud pead andsid 
neile veel metsikuma väljanägemise. 

Iskilip tervitas meid lahkelt, käskis tuua kehakinnitust ja palus meid võtta istet pingil, mis polnud 
tema omast kuigi palju madalam. Ta esitas meile palju teraseid küsimusi. 

Laia silmaringiga hisagazid teadsid saari, mis asusid kaugel väljaspool nende oma saarestikku. 
Nad oskasid isegi näidata, kus kandis asub linnuste maa, mida nad Jurakadakiks kutsusid, ja 
umbkaudu öelda vahemaa sinnani, kuigi keegi neist polnud ise nii kaugele reisinud. Kaudse 
kirjelduse järgi, mida nad olid kuulnud, ei saanud see olla muud kui Giair, kuhu Wondi seikleja 
Ranas Tolasson kord maad kaudu jõudis. See andis mulle kindla tõendi, et me sõidame tõepoolest 
ümber maakera. Alles siis, kui see taipamise joovastus veidi vaibus, hakkasin jälle vestlust tähele 
panema. 

266 


«Nagu ma Guzanile mainisin,» ütles Rovic parajasti, «oli teine põhjus, mis meid siia kanti tõi, jutt 
sellest, et teid on õnnistatud taevast tulnud laevaga. Ja ta näitas mulle, et see on tõsi.» 

Läbi saali käis sisin. Printsid jäigenesid, õukondlased varjasid oma ilmet, isegi ihukaltsjad 
liigatasid ja pomisesid. Läbi seinte kuulsin ma kaugelt läheneva tõusu mühinat. Kui Iskilip läbi oma 
näomaski rääkima hakkas, oli ta hääl terav ja kalk. «Kas sa oled unustanud, Guzan, et need asjad 
pole määratud pühendamatute silmadele?» 

«Ei, Pühitsetu,» ütles hertsog. Tema näole maalitud kuradite vahelt tungis esile higi, kuid see ei 
olnud hirmuhigi. «Aga see kapten ju teadis. Tema inimesed samuti. .. niipalju kui mulle selgus... tal 
on siiski veel raske kõnelda nii, et temast aru saaks... tema inimesed on samuti asjasse pühendatud. 
See väide näib olevat põhjendatud, Pühitsetu. Vaata, milliseid imeasju nad kaasa tõid. See raske 
särav kivi, mis ei ole kivi, nagu selles pikas noas, mis mulle kingiti, - kas ei sarnane see ainega, mil- 
lest on ehitatud taevalaev? Torud, mis lasevad kaugeid asju paista käeulatuses olevat, nagu see, mille 
ta kinkis sulle, Pühitsetu, - kas pole see sugulane Saadiku kaugnägijaga?» 

Iskilip kummardus ette, Rovicule lähemale. Valitsuskeppi hoidev käsi värises nii, et pealuu lõuad 
lõgisesid. «Kas täheinimesed ise õpetasid sind seda kõike valmistama?» karjus ta. «Ma poleks iialgi 
arvanud... Saadik pole kunagi rääkinud kellestki teisest...» 

Rovic tõstis mõlemad peod üles. «Mitte nii kiiresti, Pühitsetu, palun sind,» ütles ta. «Me mõistame 
teie keelt halvasti. Just praegu ei saanud ma ühestki sõnast aru.» 

See oli pettus. Kõigile ohvitseridele oli antud käsk teeselda, nagu valdaksid nad hisagazi keelt 
vähem kui tegelikult. (Olime teinud keeles edusamme, praktiseerides seda salaja üksteisega.) Nii 
võis ta kahtlustamatult. kahemõttelist juttu rääkida. 

«Räägime sellest parem omavahel, Pühitsetu,» pani Guzan ette, heites pilgu õukondlastele. Nood 
kõõritasid kadedalt tema poole. 

Iskilip vajus oma hiilgavais regaalides longu. Ta sõnad tulid küllalt järsult, kuid vana ebakindla 
mehe nõrgal toonil. 

«Ma ei tea. Kui need võõrad on juba asjasse pühenda- 

tud, võime kindlasti neile näidata, mis meil on. Kuid vastasel juhul - kui pühendamatud kõrvad 


kuulevad Saadiku enese lugu -» 

Guzan tõstis valitsejaliku žestiga käe. Julge ja auahne, kaua oma pisikeses provintsis vindunud, 
võttis ta sel päeval tuld. «Pühitsetu,» ütles ta, «miks on seda lugu kõigi hende aastate jooksul 
varjatud? Osalt selleks, et lihtrahvast sõnakuulmises hoida, hea küll. Kuid kas sina ja su nõunikud ei 
kartnud, et kogu maailm võib asjast kuulda saada, teadmistejanus siia tormata ja meid jalge alla tal- 
lata? Hüva, kui me laseme sinisilmsed mehed nende uudishimu rahuldamata koju, olen ma kindel, et 
nad tulevad tugevama jõuga tagasi. Niisiis pole meil midagi kaotada, kui me neile tõe avaldame. Kui 
neil pole iial olnud oma Saadikut, kui neist pole meile mingit tõelist kasu, jõuab neid alati tappa. Kui 
neil aga on tõepoolest külas käidud nagu meil, mida kõike me võime siis nendega koos teha!» 

Ta rääkis seda kiiresti ja tasa, et meie, montaliirlased, aru ei saaks. Ning meie härrastel see 
tõepoolest ei õnnestunud. Minu noored kõrvad tabasid peamise, ning Rovicu näol püsis nii totralt 
mõistmatu naeratus, et ma taipasin, et ta püüdis kinni viimase kui sõna. 

Niisiis otsustasid nad lõpuks viia meie juhi - ja kuna ükski Hisagazi suurnik ilma saatjata kuhugi 
ei lähe, ka minu tähtsusetu isiku - üles templi juurde. Iskilip ise koos Guzaniga astus kõige, ees, kaks 
tursket printsi tema järel. Tosin odameest moodustasid järelväe. Ma mõtlesin, et Rovicu mõõgaterast 
oleks küll üpris kasinalt abi, kui me hätta jääme, kuid surusin huuled kõvasti kokku ja sundisin end 
talle järgnema. Ta näis õhevil nagu laps tänupüha hommikul, hambad teravast habemest vastu 
helkimas, suletutiga müts toredasti kulmul viltu. Keegi ei oleks võinud arvata, et ta tajub mingit 
hädaohtu. 

Me lahkusime umbes päikeseloojangu ajal; Tamburi poolkeral teevad inimesed meist vähem vahet 
päeva ja öö vahel. Olles märganud Sietti ja Balanti kõrgseisus, ei üllatanud mind näha Nikum'i 
peaaegu uppununa. Ja siiski paistis mulle, kui me mööda looklevat kaljurada üles templi poole 
läksime, et ma polnud eales näinud nii võõrastavat vaatepilti. 

Meie all oli lage veeväli, millel linna pikad rohukatused näisid ujuvat, täiskiilutud dokid, kus 
paganlike kuju- 

kestega paadininade kohal kerkisid meie laeva mastid järaad; fjord, mis lookles järskude kallaste 
vahel suudme poole, kus lainemurrust valge ning kohutav meri paiskus vastu kaljulaide. Mäeharjad 
meie kohal näisid täiesti mustad tulekarvalise päikeseloojangu taustal, mis täitis ligi poole taevast ja 
lõi vee veretama. Kahkjana vilksatas läbi pilvede Tamburi kasvav ketas, mida kirjasid inimpilgule 
mõistetamatud vapimärgid. Peakujuliseks tahutud basaltsamba siluett seisis põiki üle planeedi. 
Rajast paremal ja vasakul kasvasid suvekuivad saagjad rohulehed. Taevas oli pea kohal hele, idas 
aga, kus olid nähtavaks saanud üksikud esimesed tähed, tume punakaslilla. Sel õhtul ei leidnud ma 
tähtedest mingit lohutust. Läksime kõik vaikides. Pärismaalaste paljad jalad liikusid hääletult. Minu 
kingad patsusid käimisel ja kuljused Rovicu kinganinadel tilisesid tasa. 

Tempel oli vägev ehitus. Kõrgete kivipeadega palistatud basaltseinte nelinurga sees oli mitu 
samast materjalist hoonet. Üksnes värskelt lõigatud lehviklehtedest katused meenutasid elusloodust. 
Iskilipi juhtimisel möödusime nooremaist vaimulikest ja preestritest, et minna pühapaiga taga 
asuvasse puust onni. Selle ust valvasid kaks ihukaltseväelast, kuid Iskilipi ees laskusid need põlvili. 
Valitseja koputas oma veidra skeptriga. 

Mu suu oli kuiv ning süda tagus. Kui uks avati, olin valmis lävel kohtama ükskõik missugust 
võigast või kirgast olendit. Seepärast olin ma üllatunud, nähes lihtsalt lüheldast meest. Sees põleva 
lambi valgel silmitsesin tema kambrit - puhast, ranget, kuid siiski õdusat; seda oleks võinud pidada 
ükskõik millise hisagazi eluasemeks. Ta ise kandis lihtsat niinest särki. Jalad olid tal kõverad ja kõh- 
nad - vanamehe koivad. Ka ta keha oli kõhn, kuid siiski sirge, valge pea uhkelt püsti. Näojumelt oli 
ta montaliirlastest tõmmum ja hisagazidest heledam, pruunide silmade ja hõreda habemega. Nina, 
huulte ja lõualuukalde poolest erines ta kõigist rassidest, keda ma olin kohanud. Kuid ta oli 
inimolend. 


Seda igatahes. 

Me sisenesime onni, jättes odamehed ukse taha. Iskilip juhatas poolreligioosset esitlustseremooniat. 
Ma nägin Guzanit ja printse kärsitult ning aukartuseta nihelemas. Nemad olid selles juba ammu 
osalenud. Rovicu näost polnud võimalik midagi välja lugeda. Ta kummardus Val 

Nira, T'aeva Saadiku ees täie õukondliku viisakusega ning selgitas mõne sõnaga meie kohalviibimise 
põhjust. Kuid rääkides kohtas ta teise pilku ja ma nägin teda täheinimest hindavalt takseerimas. 

«Jah, see on minu kodu,» ütles Val Nira. Harjumus rääkis tema eest; ta oli nii paljudele noortele 
ülikutele oma lugu rääkinud, et see oli jäänud päris nudiks. Ta polnud veel märganud meie 
metallriistu või siis polnud taibanud, mis väärtus neil temale võiks olla. «Juba... nelikümmend kolm 
aastat - kas mul on õigus, Iskilip?Mind on koheldud nii hästi kui võimalik. Kui ma vahetevahel 
tahtsingi üksindusest karjuda, tuleb oraaklil sellega arvestada.» 

Kuningas kehitas end oma ebamugavas rüüs. «Tema deemon jättis ta maha,» seletas ta. «Nüüd on 
ta vaid lihtne surelik. See ongi tegelikult saladus, mida me hoiame. Alati ei olnud see niiviisi. Ma 
mäletan algust, kui ta tuli. Ta kuulutas imelisi asju ja inimesed heitsid tema ees põrmu. Kuid 
sestsaadik on ta deemon tagasi tähtede juurde läinud ja see kunagi nii võimas relv, mida ta kandis, 
on samuti jõust tühjaks jooksnud. Inimesed aga ei usuks seda, seepärast me teeskleme, et asjad on 
teisiti, või muidu puhkeksid rahutused.» 

«Mis ohustaksid teie eesõigusi,» ütles Val Nira. Tema toon oli väsinud ja salvav. «Iskilip oli 
tookord noor,» lisas ta Rovicule, «ja kuninglik pärimisõigus oli kahtluse all. Ma andsin talle oma 
mõjuvõimu. Tema tõotas-omalt poolt teha üht-teist minu heaks.» 

«Ma püüdsin, Saadik,» ütles monarh. «Päri kõigilt neilt põhjaläinud kanuudelt ja uppunud 
meestelt, kas ma ei püüdnud. Kuid jumalate tahtmine oli teistsugune.» 

«Ilmselt,» kehitas Val Nira õlgu. «Neil saartel on vähe metallimaake, kapten Rovic, ja pole 
kedagi, kes oskaks leida seda, mida mul vaja on. Mannermaa asub hisagazi kanuudele :liiga kaugel. 
Kuid ma ei eita, et tollal sa püüdsid, Iskilip. ..» Ta kergitas kulmu ja kõõritas meie poole. «Mu 
sõbrad, see on esimene kord, mil võõramaalased pühendatakse nii põhjalikult kuningriigi 
saladustesse. Kas te olete kindlad, et teil õnnestub siit veel eluga minema pääseda? » 

«Noa, noa, noa, nad on ju meie külalised!» pahandasid Iskilip ja Guzan peaaegu ühest suust. 
«Pealegi,» naeratas Rovic, «oli põhiline osa saladusest 

mulle juba teada:. Minu kodumaal on sellele vastu panna omad saladused. Jah, Pühitsetu, ma arvan, 
et me võime ajada head äri.» 
Kuningas värises. Ta hääl katkes. «Kas ka teil on siis tõepoolest Saadik?» 

«Mis?» Val Nira jõllitas meidhetke tardunult. Punane ja valge vaheldusidta näos. Siis istus ta 
pingile ja puhkes nutma. 

«Mitte just päriselt.» Rovic pani käe ta vappuvatele õlgadele. «Tõsi on, et Montaliris pole 
maandunud mingeid taevasõidukeid. Kuid meil on teatud muid saladusi, mille väärtus pole 
väiksem.» Ainult mina, kes ma mingil määral ta meeleolusid tundsin, tajusin temas pinget. Ta püüdis 
Guzani pilgu kinni ja talitses hertsogi silmavaatega nagu metsloomade taltsutaja. Ja samal ajal rääkis 
ta emalikult õrnalt Val Niraga. «Ma saan aru, sõber, et sinu laev purunes neil kallastel Ja et teda 
saaks parandada, kui oleks teatud materjale.» 

«Jah. . . jah. . . kuula. . .» Hingetult kokutades mõttest, et ta võiks enne surma veel kord oma kodu 
näha saada, püüdis Val Nira selgitada:. 


Tema jutu tähendus usuõpetusele on nii jahmatamapanev, isegi ohtlik, et mu härrad kindlasti ei 
soovi sellest pikemalt kuulda. Ma ei usu siiski, et see vale oleks. Kui tähed on tõepoolest 
samasugused päikesed nagu meiegi oma, kusjuures igaüht neist piiravad samuti planeedid, 
kummutab see kristallsfääri teooria. Ent kui sellest hiljem Froadile räägiti, arvas ta, et tõelisele 
religioonile ei tähenda see midagi. Pühakiri pole kunagi sõna-sõnalt väitnud, et paradiis asub otse 
Jumalatütre sünnipaiga kohal; seda peeti lihtsalt endastmõistetavaks kõigi nende sajandite kestel, kui 
arvati, et maa on lame. Miks ei võiks paradiis asuda noil teiste päikeste planeetidel, kus inimesed 
elavad küllaliselt, kus nad valdavad kõiki vanu kunste ja lendlevad tähelt tähele niisama hõlpsasti, 
nagu meie läheksime Lavrest Lääne-Alayni? 

Val Nira uskus, et meie esivanemad heideti mitu tuhat aastat tagasi tollest maailmast välja. Küllap 
nad põgenesid mingi kuritöö või väärõpetuse tagajärgede eest; kui nad tulid nii kaugele igasugusest 
inimeste elupaigast. Mingil põhjusel hävis nende laev, ellujäänud langesid tagasi 

metslusesse, ja üksnes aegamööda on nende järeltulijad taas väheseid teadmisi omandanud. Ma ei 
näe, et see seletus räägiks kuidagi vastu langemise dogmale. Pigem täiendab ta seda. Ei langenud ju 
kogu inimkond, vaid ainult vähesed - meie oma rüvetatud veri -, ülejäänud aga jätkasid õitsvat ja 
rahulolevat taevaelu. 

Isegi praegu asub meie maailm paradiisirahva kaubateedest kaugel eemal. Kaasajal tunnevad väga 
vähesed neist huvi uute maailmade otsimise vastu. Val Nira oli siiski üks selliseid. Ta reisis hea õnne 
peale ringi, kuni sattus meie maale. Siis tabas needus ka teda. Miski läks rikki. Ta laskus Ulas- 
Erkilale ja kaugemale laev enam ei lennanud. 

«Ma tean, milles on viga,» ütles ta õhinal. «Ma ei ole seda unustanud. Kuidas ma oleksingi 
võinud?! Kõigi nende aastate jooksul pole möödunud päeva, mil ma poleks mõttes korranud, mida 
tuleb teha: üks teatud peen masin laevas vajab elavhõbedat.» (Neil kulus Rovicuga tükk aega 
selgitamiseks, enne kui-võis järeldada, et ta kasutatud sõnaga just seda mõtleb.) «Kui masin rikki 
läks, maandus in ma nii järsult, et paagid lõhkesid. Kogu elavhõbe, niihästi tagavaraks olev kui ka 
see, mida ma tarvitasin, voolas välja. Suletud ruumis oleks selline hulk mu mürgitanud. Ma sööstsin 
välja, unustades ukseava sulgemata. Kuna laevalagi oli kallakil, voolas elavhõbe mulle järele. Kuni 
ma pimedast paanikast toibusin, oli troopiline paduvihm kõik vedela metalli minema uhtunud. Eba- 
tõenäoliste õnnetusjuhtumite rodu, jah, see mõistiski mind eluaegsesse pagendusse. Oleks tõepoolest 
olnud mõistlikum päriselt hukkuda.» 

Ta haaras kramplikult Rovicu käe, vaadates oma istmelt üles kapteni poole, kes seisis tema kohal. 
«Kas te võite tõepoolest elavhõbedat saada?» anus ta. «Mul pole vaja rohkem kui inimese pea 
suurust kogust. Ainult see, ja siis mõned parandused, mida on lihtne teha laevas olevate 
tööriistadega. Kui see kultus mu ümber kujunes, tuli mul paratamaiult loovutada mingeid mulle 
kuuluvaid esemeid, nii et igal provintsitemplil oleks oma reliikvia. Kuid ma hoolitsesin selle eest, et 
ma kunagi midagi tähtsat ära ei annaks. Kõik, mis ma iganes vajan, on seal. Üks gallon elavhõbedat, 
ja - oh jumal, mu naine võib Terral isegi veel elus olla!» 

Guzan oli lõpuks hakanud olukorrast arusaama. Ta viipas printsidele, kes kergitasid oma kirveid 
ja astusid veidi lähemale. Uks oli ihukaltsjate eskordi eest suletud, kuid hõige oleks nad kohe siia 
kambrisse toonud. Rovic tõstis pilgu Val Niralt Guzanile, kelle nägu oli pinevusest virildunud. 
Kapten pani käe mõõgapidemele. Mingil muul moel ei paistnud ta tajuvat hädaohu ligidust. 

«Ma saan nii aru, mu härra,» ütles ta nagu muu seas, «et te sooviksite, et taevalaev saaks jälle 
lennukorda.» 


Guzan oli rabatud. Seda ta ei oln:ud oodanud. «Aga loomulikult!» hüüatas ta. «Miks mitte?» 
«Teie taltsas jumal jätaks teid ju maha. Mis saab siis teie võimust Hisagazias?» 

«Ma .. ma ei ole selle üle mõelnud,» kogeles Iskilip. . 

Val Nira silmad vilksasid inimeselt inimesele, nagu jälgiks ta pallimängu. Ta kõhn keha võbises. 
«Ei,» halises ta. «Te ei tohi. Te ei tohi mind kinni hoida!» 

Guzan noogutas. «Mõne aasta pärast,» ütles ta üsna sõbralikult, «lahkud sa niikuinii surma 
kanuus. Kui me sind vahepeal vastu su oma tahtmist kinni peame, võid sa hakata meile valesti 
ennustama. Ei, ole mureta, me hangime sulle voolava kivi.» Silmad vidukil, pöördus ta Rovicu 
poole: «Kes selle kivi toob?» 

«Minu mehed,» ütles rüütel. «Meie laev võib hõlpsasti jõuda Giairi, kus elavad tsiviliseeritud 
rahvad, kellel on kindlasti elavhõbedat. Arvan, et aasta pärast oleme tagasi.» 

«Koos seiklejate laevastikuga, kes tulevad sind aitama püha laeva oma valdusse saada?» kähvas 
Guzan. «Või kui sa oled kord juba meie saartelt lahkunud, ei purjeta sa võib-olla üldse Jurakadakki. 
Sa lähed ehk hoopis ära koju, jutustad kõik oma kuningannale ja tuled tagasi kogu tema väega.» . 

Rovic nõjatus tugipostile otsekui suur rahulik kass kroogetes, sukkpükstes ja sarlakpunases keebis. 
Ta parem käsi puhkas endiselt mõõgapidemel. «Ma arvan, et ainult Val Nira suudab taevalaeva 
liikuma panna,» venitas ta. «Kas on sellel tähtsust, kes teda laeva parandamisel abistab? Sa ju ometi 
ei arva, et meie või teie rahvas suudaks paradiisi vallutada!» 

«Laeva on väga lihtne käsitseda,» vadistas Val Nira. «Igaüks võib sellega õhus lennata. Ma olen 
paljudele ülikutele näidanud, milliseid kange kasutada. Hoopis raskem on laeva juhtimine tähtede 
vahel. Ükski selle maailma 

rahvas ei saa ilma võõra abita minu rahva juurde jõuda, võitlemisest rääkimata - kuid miks te üldse 
mõtlete võitlemisest”? Ma olen teile tuhat korda rääkinud, Iskilip, et Linnutee asukad pole kellelegi 
ohtlikud, vaid hoopis kõigile kasulikud. Neil on nii palju varandust, et nad ei oska suurema osaga 
sellest midagi peale hakata. Nad kulutaksid meelsasti palju, et aidata selle maailma rahvail jälle 
tsiviliseerituiks saada.» Rahutu, pooleldi hüsteerilise pilguga Rovicu poole vaadates lisas ta: «Ma 
mõtlen-- täielikult tsiviliseerituiks. Me õpetame teile oma kunste. Me anname teile masinaid, 
automaatseadmeid, homunkulusi, mis teevad ära kõik raske töö, õhus lendavaid paate, korrapärase 
reisijate-teenistuse planeetidevahelistel laevadel -» 

«Neid asju oled sa nelikümmend aastat lubanud,» ütles Iskilip. «Meil on ainult sinu sõnad.» 

«Ja lõpuks ometi võimalus ta sõnadele kinnitust saada,» pahvatasin mina. 

Guzan ütles kaalutletud valjusega: «Asjad pole nii lihtsad, Pühitsetu, Ma olen jälginud neid 
ookeanitaguseid mehi kõik need nädalad, mis nad Jarzikul elasid. Isegi siis, kui nad end kõige 
paremini ülal peavad, on nad küllalt metsikud ja ahned. Ma ei usalda neid oma silma altki 
kaugemale. Täna õhtul ma alles näen, kuidas nad meid on lollitanud. Nad oskavad meie keelt 
paremini, kui nad eales on tunnistanud. Ning nad kavaldasid meid uskuma, et neil võiks olla mingit 
aimu Saadikust. Kui taevalaev tõepoolest jälle lennukorda saaks ja nende valduses oleks, kes -teab, 
mida nad .siis ette võtaksid.» 

Rovicu toon pehmenes veelgi. «Mida sa ette paned, Guzan?» 
«Me võime sellest rääkida mõni teine kord.» 

Ma nägin sõrmi kivikirveste ümber pingulduvat. Hetke jooksul oli kuulda üksnes Val Nira 
katkendlikku hingamist. Guzan seisis süngelt lõuga hõõrudes lambivalguses, väikesed mustad silmad 
mõtlik:ult maas. Viimaks liigutas ta ennast «Rovic,» ütles ta teravalt, «teie laevaga võiks ehk 
voolavat kivi ära tooma purjetada meeskond, kes koosneks põhiliselt hisagazidest. Mõned teie 
mehed võiksid kaasa minna meie omi juhatama. ülejäänud võiksid pantvangidena siia jääda.» 

Kapten ei vastanud. Val Nira oigas: «Te ei saa aru! Te nääklete eimillegi pärast. Kui minu 

tulevad, pole enam sõdu, pole enam rõhumist, nad parandavad teid kõigist neist haigustest. Nad on 
sõbrad kõigiga ja ei eelista kedagi. Ma anun teid -» 

«Küllalt,» ütles Iskilip. Ta hääl oli kähe. «Hommik on õhtust targem. Me läheme nüüd magama. 
Kui keegi üldse saab magada pärast nii imelikke sündmusi.» 

Rovic vaatas kuninga suleturist mööda Guzani näkku. «Enne kui me midagi otsustame. . .» Ta 
sõrmed pigistasid mõõgapidet, nii et küüned valgeks läksid. Üks mõte oli talle pähe turgatanud. Kuid 
ta valitses oma häält, «Kõigepealt tahan ma seda laeva näha. Kas me võime homme sinna minna?» 

Iskilip oli Pühitsetu, kuid ta seisis kössis oma sulgrüüs. Guzan noogutas nõusolevalt. 


Me ütlesime head õhtut ja läksime välja Tamburi valgusesse. Planeet oli juba peaaegu täisfaasis 
ning valas õue üle külma helendusega, kuid onnile langes templi vari., 

Onn oli vaid must siluett, kitsas nelinurkne lambivalge ukseava keskel. Sellesse avasse oli söövitatud 
tähtedelt tulnud Val Nira habras kuju. Ta jälgis meid, kuni kadusime silmist. 

Rada mööda laskudes leppisid Guzan ja Rovic lühidalt kokku. Laev pidi asuma kahe päevatee 
kaugusel sisemaal, Ulase mäe nõlval. Me läheme laeva üheskoos, vaatama, kuid ainult tosin 
montaliirlast tohib kaasa tulla. Edasist tegutsemist arutame hiljem. 

Laternad meie laeva ahtris kumasid kollaselt. Iskilipi võõrustusest keeldudes tulime, Rovic ja 
mina, ööseks omade juurde tagasi. Trapil valves olev piigimees päris, mida ma olin teada saanud. 
«Küsi homme,» ütlesin ma jõuetult. «Mul käib pea liialt ringi.» 

«Tule minu kajutisse, noormees, ja rüüpame väheke, enne kui puhkama heidame,» kutsus kapten. 
Jumal teab, et mulle kulus tõesti veidi veini ära. Me sisenesime tillukesse madalasse ruumi, kuhu oli 
kuhjatud meresõiduinstrumente, raamatuid ja trükitud merekaarte, mis mulle nüüd, kui olin veidi 
näinud neid paiku, kuhu kartograaf oli joonistanud näkke ja veevaime, natuke veidrad tundusid. 
Rovic istus laua taha, osutas toolile enda vastas ja täitis karahvinist kaks guayni kristallist pokaali., 
Siis sain ma aru, etta pea oli täis otsustavaid 

mõtteid - hoopis suuremaid kui probleem, kuidas meie elu päästa. 

Veidi aega rüüpasime vaikides. Ma kuulsin lainete loksumist laevakere vastu, vahimadruste 
raskeid samme, kauge mur.dlainetuse müha - muud ei midagi. Viimaks nõjatus Rovic seljatoele, 
vahtides ise laualolevat rubiinikarvalist veini. Ma ei suutnud tema ilmest midagi välja lugeda. 
«Hüva, noormees,» ütles ta, «mis sa sellest arvad?» «Ma ei oska midagi arvata, isand.» 

«Sina ja Froad olete veidi ette valmistatud ideele, et tähed on teised päikesed. Teie olete haritud. Mis 
minusse puutub, siis olen ma oma elupäevil näinud nii palju imevärki, et see tundub täiesti usutav. 
Kõik teised meie inimesed aga -. .» 

«On lausa pilge, et Guzani-taolised barbarid on juba ammugi selle kujutlusega tuttavad - eks see 
vanamees taevast ole seda üle neljakümne aasta nende kastile salaja jutlustanud. .. On ta tõepoolest 
prohvet, isand?» 

«Ta eitab seda. Ta mängib prohvetit, sest ta on selleks sunnitud, kuid. üsna ilmselt teavad kõik 
selle riigi hertsogid ja krahvid, et see on pettus. Iskilip on raukusest nõder, peaaegu et isegi omaenda 
loodud võltsusku pööratud. Ta nämmutas midagi Val Nira ammustest ettekuulutustest, õigetest 
ettekuulutustest. Häh! Mälu ja soovunelma loodud luul. Val Nira on niisama inimlik ja ekslik kui 
mina. Meie montaliirlased oleme hisagazidega ühte liha ja verd, hoolimata sellest, et me neist varem 
metalli kasutama õppisime. Val Nira inimesed omakorda teavad rohkem kui meie, kuid taevakene, 


ka nemad on ikkagi surelikud. Ma pean meeles pidama, et nad on surelikud.» 

«Guzan peab meeles.» 
«Suurepärane, noormees!» Rovicu suunurk kõverdus ülespoole. «Ta on kaval ja jultunud: Tuli 
meiega kaasa ja nägi võimalust teha lõpp vindumisele provintsisaare pisivalitsejana. Seda juhust ta 
ilma võitluseta käest ei lase. Nagu paljud kahekeelsed enne teda, süüdistab ta meid selles, mida ise 
kavatseb korda saata.» 
«Aga mida ta loodab?» 
«Ma oletan, et ta tahab taevalaeva endale. Val Nira ütles, et sellega on lihtne lennata. Tähtede vahel 
tüürimine oleks üle jõu kõigile peale tema; samuti ei maksaks ühelgi täie aruga inimesel loota 
Linnuteel piraati män- 

gida. Ja ikkagi... kui taevalaev jääks siiasamasse, meie maale, mitte rohkem kui miili kõrgusele 
maapinna kohale, siis saaks seda kasutav sõjapealik teha suuremaid vallutusi kui Lonkur Darveth 
ise.» 

Ma olin jahmunud. «Kas te arvate, et Guzan ei tee isegi katset paradiisi otsida?» 

Rovic põrnitses nii süngelt oma veinipeekrit, et ma sain aru, et ta soovib üksi olla. Ma hiilisin 
minema, oma koikusse ahtris. 

Enne koitu oli kapten jalul, et teha meiepoolseid ettevalmistusi. Oli näha, et ta on jõudnud mingile 
otsusele. mis polnud meeldiv. Ent kui ta ükskord oli kursi võtnud, pööras ta harva kõrvale. Ta pidas 
kaua aru Etieniga, kes tuli kajutist välja üsna kohkunud ilmel. Otsekui selleks, et enesekindlust 
tagasi saada; käsutas pootsman mehi karmimalt kui tavaliselt. 

Meie lubatud tosinasse kuulusid Rovic, Froad, mina, Etien ja kaheksa meeskonnaliiget. Kõik 
varustasid end kiivrite ja rinnaturviste, musketite ja terariistadega. Kuna Guzan oli teatanud, et 
taevalaeva juurde viib korralik rada, klopsisime kokku käru moona jaoks. Etien juhatas laadimist. 
Oma hämmastuseks nägin, et koormaks said puha püssirohuvaadid, nii et teljed all ägisesid. «Kuid 
me ei võta ju kahurit kaasa,» protestisin mina. 

«Kipri käsk,» põrutas Etien. Ta pööras mulle selja. Heitnud pilgu Rovicu näole, ei söandanud 
keegi temalt midagi pärida. Ma meenutasin, et me läheme mäekülge pidi üles. Kärutäis püssirohtu, 
mis läidetud süütenööriga alla vaenlase armee poole veerema lastakse, võiks lahingu võita. Kuid kas 
Rovic ootas nii ruttu avalikku kokkupõrget? 

Tema käsud meestele ja ohvitseridele, kes maha jäid, tähendasid kindlasti just seda. Nad pidid 
jääma «Kuldse Hüppaja» pardale ning hoidma teda valmis äkiliseks võitluseks või põgenemiseks. 

Päikesetõusul lugesime oma hommikupalved Jumalatütrele ja marssisime üle sadamasilla. Puu 
kõmises õõnsalt meie saabaste all. Lahe kohal hõljus hõredaid udujoomi; ülal rippus Tamburi 
kahkjas ketas. Nikum suikus, kui me läbi linna läksime. 

Guzan kohtus meiega templi juures. Üks Iskilipi poeg oli arvatavasti juhiks määratud, kuid Guzan 
ignoreeris seda noormeest niisamuti nagu meiegi. Neil oli kaasas sada 

soomuselistes nahkkuubedes, pöetudpäist, marupilvede ja lohedega tätoveeritud ihukaitseväelast. 
Hommikupäike helkis vastu obsidiaanist odaotstelt. Meie tulekut jälgiti vaikides. Ent kui me nende 
korratute ridade ette rivistusime, astus Guzan esile. Ta oli samuti nahkses rüüs ja kandis sedasama 
mõõka, mille Rovic talle Jarzikul oli kinkinud. Kaste sädeles ta sulgmantlil. «Mis teil seal kärus 
on?» nõudis ta. 

«Moon,» vastas Rovic. 

«Neljaks päevaks?» 


«Saada kõik omad peale kümne mehe koju,» ütles Rovic jahedalt, «ja mina saadan selle käru tagasi.» 
Nende pilgud põrkasid kokku, kuni Guzan pöördus ära ja andis oma korraldused. Me asusime 
teele - vähesed montaliirlased paganlike sõjameeste vahel. Meie ees laius džungel, sügavere rohelus, 
mis ulattus poolde Ulase nõlva. Edasi oli mägi alasti must, kuni üles lumeni, mis palistas tema 
suitsevat kraatrit. 
Val Nira käis Rovicu ja Guzani vahel. Imelik, mõtlesin ma, et jumala tahte tööriist on nii igerik. 
Ta oleks pidanud käima pikana ja uhkena, täht säramas laubal. 
Kogu päeva, õhtul, kui me laagrisse jäime, ja järgmisel päeval jälle uuesti küsitlesid Rovic ja Froad 
Val Nirat innukalt tema kodu kohta. Kogu nende jutt oli muidugi katkendlik. Ka ei kuulnud ma 
kõike, sest parajasti tuli minu järg tõugata käru mööda seda kitsast vastikut rada ülesmäge. 
(Hisagazidel pole veoloomi, seetõttu kasutavad nad väga vähe ratastega sõidukeid ning neil pole ka 
korralikke teid.) Kuid seegi, mis ma kuulsin, hoidis mind kaua ärkvel. 


Oh, nii imeväärseid asju pole poeedid ka haldjate maast luuletanud! Terved linnad, mis on 
ehitatud ühteainsasse, poole miili kõrgusesse torni. Hõõguma pandud taevas, nii et ka pärast 
päikeseloojangut ei saabu tõelist pimedust. Toit, mida ei kasvatata maa peal, vaid toodetakse alkee- 
mikute töötubades. Kõige alamal talupojal on hulk masinaid, mis teenivad teda osavamalt ja 
kuulekamalt kui tuhat orja; tal on õhusõiduk, mis - võib teda vähema kui päevaga viia ümber tema 
planeedi; tal on kristallaken, kuhu ilmuvad teatrikujud, et aidata mõnusalt veeta küllaldast 
jõudeaega. Planeetidevahelised alused, tuubil täis 

tuhandete planeetide varandusi, ent sellest hoolimata ilma relvastuse ja eskordita, sest röövleid ei ole 
ja teiste tähesõitja-rahvastega on see maailm juba ammu nii heades suhetes, et sõjadki on lakanud. 
(Näib, et teised maailmad on üleloomulikule lähemal kui Val Nira kodumaa, sest olendid, kes seal 
elutsevad, pole inimesetaolised; kuigi oskavad rääkida ja mõtelda.) Sel õnnelikul maal on vähe 
kuritegevust. Kui seda siiski juhtub, tabatakse kurjategija varsti politseikorpuse poolt; teda aga ei 
pooda üles ega saadeta isegi pagendusse. Selle asemel ravitakse ta vaim terveks soovist rikkuda 
ükskõik millist seadust. Ta pöördub tagasi koju eriti austatud kodanikuna, sest kõik teavad, et 
nüüdsest peale on ta täiesti usaldatav. Mis puutub valitsusse - kuid siin kaotasin ma jutuotsa kõrvust. 
Ma usun, et see on vormilt vabariiklik, kuid praktikas eksamineerimise alusel valitud meeste ustav 
ühendus, kes peavad silmas kõigi teiste heaolu. 

Jah, kindlasti, mõtlesin ma, see on paradiis! 

Meie madrused kuulasid ammuli sui. Rovicu ilme oli kinnine, kuid ta näris vahetpidamata vuntse. 
Guzan, kellele see lugu oli tuttav, muutus kärsituks. Oli ilmselge, et talle ei meeldinud meie lähedus 
Val Niraga ja kergus, millega me kuuldud ideid haarasime. 

Ent me tulime ju ometi rahva hulgast, kes oli pikka aega edendanud loodusteadusi ja arendanud 
kõiki mehaanikakunste. Mina ise olin oma lühikese elu jooksul pealt näinud, kuidas paikkondades, 
kus oli vähe jõgesid, asendati vesiveski moodsa tuuleveskiga. Pendelkell oli leiutatud aasta enne 
minu sündi. Ma olin lugenud palju fantastilisi jutte lennumasinatest, mida mitmedki mehed olid 
üritanud leiutada. Elades keset säärast peadpööritavat arengut, olime meie montaliirlased hästi ette 
valmistatud vastu võtma veelgi avaramaid kujutelmi. 

Öösel, istudes Froadi ja Etieniga lõkketule ääres, rääkisin ma midagi sellest teadusemehele. «Ah,» 
ümises ta, «täna seisis Tõde minu ees ilma loorita. Kas sa kuulsid, mida tähemees rääkis? Ko.lm 
seadust planeetide liikumise kohta ümber päikese ja üks suur külgetõmbejõu seadus, mis neid 
seletab! Kallid pühakud, selle seaduse võib mahutada lihtsasse lühikesse lausesse ja ikkagi on mate- 
maatikutel selle tuletamisega veel kolmsada aastat tegemist!» 

Ta vaatas kaugusse üle meie lõkke ja kõigi teiste tulede, 

mille ümber magasid paganad, teispoole džunglipimedust ning vulkaani kurja õhetust taevas. Ma 
hakkasin teda küsitlema. «Jäta, poiss,» urahtas Etien. «Kas sa's aru ei saa, kui mees on armunud?» 

Ma nihutasin end pootsmani raskele, kindlustunnet sisendavale kogule veidi lähemale. «Mis sina 
sellest kõigest mõtled?» küsisin ma tasa, kuna džungel sosistas ja kraaksus igal pool meie ümber. 

«No mina igatahes jätsin mõtlemise mõne aja eest maha,» ütles ta. «Pärast seda päeva kvartertekil, 
kui kipper meid pilamisega nõusse sai endaga kaasa purjetama kas või üle ilma ääre, kas või 
vahupilves alumistele tähtedele. .. hää küll, ma olen lihtne meremees ja mul on ainuke võimalus 
kodu saada, kui ma kipriga kaasa lähen.» «Kas või üles taevasse?» . 

«See põlegi vahest nii hädaohtlik kui ümber ilma purjetada. Väike mees kinnitas, et tema laev on 
kindel ja et päikeste vahel ei ole tormisi.» 

«Kas sa saad ta sõnu uskuda?» 

«Oh jaa. Isegi minusugune vana merekaaberdis on küllalt inimesi näind, et valet ära tunda, kui keegi 
liiga areldi ja õhinal räägib. Ma ei karda paradiisi rahvast, ja kipper ei karda ka. Ainult et 
kudagiviisi. ..» Etien kratsis kurjalt põrnttsedes habet. «Kudagiviisi, ma'i saa päriselt aru, kuda just, 
ajavad nad Rovicule hirmu nahka. Ta ei pelga mitte, et nad tule ja mõõgaga siia tulevad, aga sääl on 
miski muu, mis teda vaevab.» 

Ma tundsin maad võbisevat, kuigi väga nõrgalt. Ulas oli kurku lahedaks köhatanud. «Me nagu 
kutsuksime välja jumala viha. . .» 

«See nüüd küll kipri hinge ei näri. Ta põle kunagi olnud ülearu jumalakartlik mees.» Etien kratsis 
ennast, haigutas ja ajas end püsti. «Hää meel on mul, et mina kipper põle. Las tema mõtleb, mis 
parem teha on. Sul ja mul on nüüd aeg magada.» 

Kuid sel ööl magasin ma halvasti. 

Ma arvan, et Rovic puhkas hästi. Kui aga järgmine päev aeglaselt edasi venis, märkasin ma, et ta oli 
mures. Ma imestasin, miks. Kas ta arvas, et hisagazid tungivad meile kallale? Kui nii, miks ta siis 
üldse siia tuli? Kui kallak järsemaks läks, muutus käru lükkamine nii vaevarikkaks, et mu kartused 
kustusid: nende jaoks ei olnud lihtsalt enam mahti ega jaksu. 

Ja siiski, kui me vastu õhtut taevalaeva juurde jõudsime, unustasin ma väsimuse. Ning pärast 
jahmunud vandesõnavalingut jäid meie meremehed vaikselt oma piikide najale seisma. Alati 
sõnakehvad hisagazid lümitasid aukartuse märgiks maha. Üksnes Guzan seisis nende keskel püsti. 
Ma nägin põgusalt ta näoilmet, kui ta seda imeasja vahtis. See oli himur pilk. 

Paik oli metsik. Olime tulnud ülespoole metsapiiri, nii et maa meie all oli kui hõbedasest 
ookeanist ääristatud roheline meri. Seisime nüüd mustade risakil kivirahnude keskel, tuhk ja urbne 
tuff jalgade all. Mägi tõusis järsaku'te ja kuristikena üles lumeni ja suitsuni, mis kerkis veel miili 
võrra kõrgemale kahvatusse jahedasse taevasse. Ja siinsamas seisis taevalaev. 

See laev oli imekaunis. 

Ma mäletan. Pikkuselt - pigem küll kõrguselt, sest ta seisis saba peal püsti - oli ta peaaegu võrdne 
meie karavelliga, kujult sarnanes veidi odaotsaga, värvilt oli säravvalge, mida nelikümmend aasjat 
polnud suutnud tuhmistada. See oli kõik. Kuid sõnad on armetud, mu härra. Kuidas suudavad nad 
edasi anda puhtaid kõrgusse pürgivaid kaarjooni, häilitud metalli sillerdust, asja, mis on uhke ja ilus 
ja mille kujus endas peitub lennukas ootusvõbin? Kuidas suudavad nad tagasi nõiduda lumma, mis 
uduna hõljus selle laeva ümber, mille kiil oli lõhestanud tähevalgust? 

Me seisime seal kaua. Vaade läks ähmaseks. Ma pühkisin silmi, ise pahane, et mind nii liigutatuna 
nähti, kuni märkasin pisarat sätendamas Rovicu punases habemes. Kuid kapteni nägu oli täiesti 


ilmetu. Kui ta rääkima hakkas, ütles ta vaid kõlatul häälel: «Tulge, lööme laagri üles.» 

Hisagazi ihukaitseväelased ei julgenud nii võimsale iidolile, milleks taevalaev oli muutunud, sealt 
mõnesaja jardi kauguselt enam lähemale minna. Meie meremehedki olid päris rõõmsad, et võisid 
sama distantsi pidada. Kuid pärast pimeduse saabumist, kui kõik muu oli korda seatud, viis Val Nira 
Rovicu, Froadi, Guzani ja minu sõiduki juurde. 

Kui me pärale jõudsime, pöördus kahekordne uks laeva küljel hääletult lahti ja sealt laskus alla 
metallist maabumissild. Tamburi valguses ja suitsupilvedelt peegelduvas tuhmis hüübinud punases 
hõõguv taevalaev oli minu 

meelest juba isegi nii võõrik, kui ma üldse taluda suutsin. Kui ta siis veel nõnda ise minu ees avanes, 
just nagu oleks mõni valvav vaim ta lahti teinud, õõksatasin ma ja põgenesin. . 

Tuhk rudises taldade all, ninna tungis pahvak väävlihaisu. 

Kuid laagri serval kogusin ma end piisavalt, et tagasi vaadata. Tume maapind neelas kogu valguse, 
nii et laev näis olevat üksi kogu oma suursugususes. Ma läksin kohe tagasi. 

Sisemust valgustasid helendavad tahvlid, mis olid puudutamisel külmad. Val Nira selgitas, et suur 
jõumasin, mis laeva edasi viib - nagu sõtkeveskisse kütkendatud muinasjututroll -, on terve ja 
hakkaks tööle esimesel hoovaliigutusel. Niipalju kui ma suutsin tema jutust aru saada, andis masin 
liikumisjõudu sellega, et muutis tavalise soola metalliosa valguseks. .. nii et lõpuks ei saanud ma 
ikka millestki aru. Elavhõbedat vajati seadmete jaoks, mis kandsid jõu üle teise mehhanismi - see 
viis laeva üles taevasse. Me vaatasime purunenud paagi üle. Kokkupõrge maandumisel pidi olema 
tõepoolest kohutav, et see oli suutnud paksu metallisulamit niiviisi väähata ja painutada. Aga Val 
Nirat .ennast olid nähtamatud jõud varjanud ning ülejäänud osa laevast polnud kuigivõrd viga 
saanud. Val Nira tõi kusagilt mingid tööriistad, mis leegitsesid ja vurisesid ja pöörlesid, ning näitas 
meile purunenud osa juures mõningaid parandusvõtteid.. Ilmselt ei valmistanud töö lõpuleviimine 
talle põrmugi.raskusi - ja siis oli tal veel ainult vaja gallon elavhõbedat sisse valada, et sõiduk taas 
elustuks. 

Palju muudki näitas ta meile sel ööl. Ma ei räägi sellest rohkem, sest ma ei suuda nii kummalisi 
asju kuigi selgelt meenutadagi, rääkimata sõnadesse panemisest. Piisab sellest, et Rovic, Froad ja 
Zhean veetsid mõned tunnid Haldjamäel. . 

Niisamuti ka Guzan. Kuigi ta oli juba kord varem siia toodud - see oli osa tema 
initsiatsioonitseremooniast- polnud talle tookord hoopiski nii palju näidatud. Kuid teda jälgides 
märkasin ma temas rohkem ahnust kui imetlust. 

Polnud kahtlust, et Rovic märkas sedasama. Oli vähe asju, mida Rovic ei märganud. Kui me 
laevast lahkusime, ei olnud tema vaikimises oimetust nagu Froadil või minul 

endal. Tollal tundus mulle, et ta muretseb pahanduste pärast, mida Guzan meile kindlasti valmistab. 
Nüüd tagasi vaadates usun ma, et ta meel oli kurb. 

On tõsi, et veel kaua pärast seda, kui meie teised end juba tekkidesse olime mähkinud, seisis ta 
üksi ja vaatas planeedist valgustatud taevalaeva. 


Vara puhtejaheduses raputas Etien mu ärkvele. «Üles, noormees, töö ootab. Lae oma püstolid ja 
pane pistoda vööle. » 


«Mis? Mis on lahti?» Ma kiskusin endal härmatanud tekki pealt. Möödunud öö näis unenäona. 
«Kipper ei öelnud, aga küllap ta taplust ootab. Mine käru juure ja aita see lendava torni ette viia.» 
Etieni turske kogu kükitas veel viivu mu kõrval. Siis venitas ta: «Mul on tunne, et Guzan kavatseb 


meid kõiki siin mäe pääl ära tappa, üks ohvit-ser ja paar madrust on küllalt, et «Kuldse Hüppajaga» 
Giairi ja tagasi seilata. Teistest on läbilõigatud kõridega vähem tüli.» 

Ma ajasin end üles, hambad suus plagisemas. Kui olin end relvastanud, võtsin ühistest varudest 
veidi kehakmnitust. Hisagazid kannavad rännakul kaasas kuivatatud kala ja mingisugusest 
taimejahust tehtud leiba. Pühakud üksi teadsid, millal jälle õnnestub süüa saada. Mina olin viimane, 
kes Rovicuga käru juures ühines. Pärismaalased tulid pahuralt meie poole, teadmata, mida me 
kavatseme. 

«Läki, poisid,» ütles Rovic. Ta andis korraldused. Neli meest hakkasid käru mööda rahnulist rada 
läbi udu kiilava laeva poole tirima. Meie käisime kõrval, relvad käepärast. 

Guzan tõttas otse meie poole, Val Nira tema kannul. 

Viha tumestas ta pilku. «Mis te teete?» haugatas ta. Rovic heitis talle külma, rahuliku pilgu. «Noh, 
mu härra, kuna meil avaneb mõnda aega siin viibides võimalus taevalaeva pardal olevaid imesid 
uurida -» 

«Mis?» katkestas teda Guzan. «Mida sa sellega mõtled? 

Kas sa ühe käigu kohta veel küllalt pole näinud? Me peame tagasi koju minema ja seadma valmis 
reisiks voolava kivi järele.» 

«Mine, kui tahad,» ütles Rovic. «Mina eelistan viivitada. Ja kuna sina mind ei usalda, vastan mina 
sulle samaga. Minu mehed jäävad taevalaeva, mida kaitstakse, kui vaja.» 

Guzan raevutses ja märatses, kuid Rovic ei teinud temast väljagi. Meie mehed vedasid käru mööda 
konarlikku nõlva edasi. Guzan viipas odamehi, kes lähenesid korratu, kuid erksa massina, Etien 
andis käskluse. Me asusime rivvi. Piigid kaldusid ettepoole, musketid sihtisid vaenlase poole. 

Guzan astus tagasi. Me olime tulirelvi ta kodusaarel demonstreerinud. Polnud kahtlust, et puht 
arvuliselt. oleks ta võinud meid jalge alla tallata, kui tal olnuks küllalt kindlameelsust, kuid hind 
oleks olnud ränk. 

«Pole põhjust tapelda, eks ole?» kudrutas Rovic. «Ma võtan ainult tarvitusele mõistlikud 
ettevaatusabinõud. Taevalaev on ülimalt väärtuslik aare. Ta võib tuua paradiisi kõigile. .. või võimu 
kogu meie maailma üle ühele- ainsale. On neid, kes eelistaksid viimast. Ma ei süüdista sind nende 
hulka kuulumises. Ettevaatuse mõttes hoiaksin siiski laeva meelsamini oma pantvangi ja kindlusena, 
niikaua kui mulle meeldib siia jääda.» 

Küllap just nüüd veendusin ma Guzani tõelistes kavatsustes, mis polnud enam meie oletus, vaid 
selge tõde. Oleks ta tõepoolest tahtnud tähtedeni jõuda, oleks tema ainsaks mureks olnud hoida 
taevalaev väljaspool ohtu. Ta poleks esile hüpanud, Val Nirat oma võimsatesse kätesse haaranud ega 
tähemeest tagurpidi enda ette tirinud nagu kilpi kaitseks meie tule vastu. Mitte et tema kavatsusel 
küll mingit tähtsust oleks olnud, aga see lihtsalt rahustas minu südametunnistust. Raev moonutas ta 
mustrilist palet. Ta kriiskas: «Siis hoian ka mina pantvangi! Ning teie peavarjust on teil küll palju 
kasu!» 

Hisagazid sagisid ringi ja ähvardasid pomisedes odade ja kirvestega, kuid nad ei söandanud meile 
järgneda. Me rügasime ähkides mööda musta mäekülge. Päike võttis jõudu. Froad keerutas oma 
habet. «Heldeke, härra kapten,» ütles ta, «kas te arvate, et nad hakkavad meid piirama?» 

«Ma ei soovitaks kellelgi püüda üksipäini välja tungida,» ütles Rovic kuivalt. 

«Kuid mis mõtet on meil olla taevalaevas ilma Val Nirata, kes kõike seletaks? Parem lähme 
tagasi. Ma pean uurima matemaatikaraamatuid - pea käib lausa ringi seadusest, mis seob pöörlevaid 
planeete... pean pärima paradiisimehelt, mida ta teab -» 

Rovic katkestas teda karmi käsklusega kolmele mehele, et need aitaksid tõsta kahe kivi vahele 
kiilunud ratast. Ta oli tigedas tujus. Ma tunnistan, et ta teotsemine näis mulle hullumeelsena. Kui 
Guzan sepitses salanõu, olime meie küll vähe saavutanud, taandudes taevalaeva, kus ta võis meid 
surnuks näljutada. Parem oleks olnud lasta tal avalikult rünnata: meile oleks siis jäänud võimalus 
läbi murda. Teiselt poolt, kui Guzan ei kavatsenud meile džunglis - või kusagil mujal - kallale 
tungida, oli see mõttetu provokatsioon. Kuid ma ei julgenud midagi pärida. 


Kui olime käru üles laeva juurde vedanud, laskus maabumissild jälle meie ees 'alla. Madrused 
võpatasid ja vandusid. Rovic sundis end oma tigedust kõrvale heitma ja vaigistavaid sõnu rääkima. 
«Rahu, poisid! Mina olen juba taevalaevas käinud, te ju teate. Seal pole midagi ohtlikku. Peame 
nüüd oma püssirohu sisse tassima ja niiviisi paika panema, nagu mul mõeldud.» 

Kuna ma olen nõrga kehaehitusega, ei saadetud mind raskeid vaate tassima, vaid pandi 
maabumistrepi jalamile hisagazisid jälgima. Sõnade eraldamiseks olime liiga kaugel, kuid ma nägin, 
kuidas Guzan tõusis kaljurahnule ja pidas neile kõne. Nad raputasid meie poole relvi ja lärmasid. 
Kuid nad ei söandanud rünnata. Ma ei suutnud kuidagi mõista, mida see kõik tähendas. Kui Rovic 
oleks ette näinud, et meid sisse piiratakse, oleks see selgitanud, miks me nii palju püssirohtu kaasa 
võtsime. . ei, siiski mitte, sest seda oli rohkem, kui tosin meest mitme nädalaga jõuaks välja 
tulistada. . . isegi kui meil oleks küllalt tina kaasas olnud.. . ja meil polnud peaaegu üldse süüa! Ma 
vaatasin läbi mürgiste vulkaanipilvede Tamburit, kus märatsesid tormid, mis oleksid võinud alla 
neelata terve meie maailma, ning imestasin, millised deemonid siin küll inimesi luurasid, et neisse 
pugeda. 

Laeva sisemusest kostev nördinud hüüatus raputas mind mõtetest. Froad! Ma pidin juba peaaegu 
maabumissilda pidi üles jooksma, kuid siis meenus mulle mu kohustus. Ma kuulsin Rovicut tema 
peale käratamas ja käskimas meeskonnaliikmeil tööd jätkata. Froad ja Rovic läksid ilmselt kahekesi 
juhiruumi ja ajasid seal tunni või kauemgi juttu. Kui vanamees nähtavale ilmus, ei protes- 

teerinud ta enam. Ent maabumissilda pidi alla tulles ta nuttis. 

Tema järel tuli Rovic, ilme kibedam, kui ma iial ühelgi inimesel olin näinud. Madrused järgnesid 
hanereas, mõned kohutatud, mõned kergendatud ilmega, kuid kõigi pilk enamasti hisagazide laagril. 
Nad olid lihtsad meremehed; taevalaev oli neile vaid võõras ja häiriv asi. Viimasena tuli Etien, 
sammudes metallplanku mööda tagurpidi alla ning kerides lahti pikka nööri. 

«Karreesse!» käratas Rovic. Mehed kargasid positsioonile. «Zhean ja Froad, minge parem 
keskele,» ütles kapten. «Te võite ennem laskemoonavaru tassida kui võidelda.» Ise asus ta esiritta. 

Ma sikutasin Froadi varrukast. «Palun, ma vannutan teid, isand, mis siin toimub?» Kuid ta 
nuuksus liialt, et vastata. 

Etien kükitas maas, tulekivi ja raud käes. Ta kuulis mind — sest muidu olime kõik surmviaiksed - 
Ja ütles kalgil häälel: «Me panime vaadid laevakeresse laiali, poiss, ja ühendasime 
püssirohuradadega. See süütenöör paneb kogu kupatuse plahvatama.» . 

Ma ei suutnud rääkida, isegi mitte mõelda, nii koletu oli see. Nagu tohutust kaugusest kuulsin kivi 
kõlksatust raua vastu Etieni sõrmede vahel, kuulsin teda sädet leegiks puhumas ja lisamas: «Minu 
meelest on see hää mõte. Ma ütlesin sulle too õhta, et mina lähen jumala karistust pelgamata kiprile 
järele - aga on siiski parem, kui me teda mitte ülearu ei kiusa.» 

«Edasi, marss!» Rovicu mõõk välgatas tupest välja. 

Meie tallad rudisesid mäel valjusti ja kohutavalt, kui me kiirel sammul minema marssisime. Ma ei 
vaadanud tagasi. Ma ei suutnud. Olin ikka veel painajalikus unenäos. Kuna Guzan oleks niikuinii 
meile teele ette tõtanud, siirdusime otse tema jõugu poole. Kui me laagri serval peatusime, astus ta 
ette. Val Nira hiilis värisedes tema kannul. Ma kuulsin ähmaselt sõnu. 


«Noh, Rovic, mis nüüd? Oled sa valmis koju minema?» 

«Jah,» ütles kapten. Tema hääloli tuim. «Koju, päriselt koju.» 

Guzan kõõritas kasvava umbusaldusega. «Miks sa käru kaasa ei võtnud? Mis sa maha jätsid?» 
«Moona. Tule, hakkame astuma.» 

Val Nira jõllitas meie piikide julmi teravikke. Ta pidi 

mitu korda huuli niisutama, enne kui suutis väriseval häälel öelda: «Millest te räägite? Pole mingit 
mõtet toitu sinna jätta. See ju rikneb selle aja jooksul, kui. . . kui -» Sõnad jäid tal kurku kinni, sestta 
vaatas Rovicu silmadesse. Veri kadus ta näost. 

«Mis te tegite?» sosistas ta. 

Rovicu vaba käsi tõusis järsku üles, et katta nägu. «Seda, mida ma pidin,» ütles ta raskelt. 
«Jumalatütar, anna mulle andeks.» 

Tähemees vaatas meid veel ühe viivu. Siis pööras ta ümber ja pistis jooksu. Ta sööstis 
hämmastunud sõjameestest mööda, üles tuhasele nõlvakule, oma laeva poole. 

«Tule tagasi!», röögatas Rovic. «Narr, sa ei saa ju midagi -» 

Ta neelatas raskelt. Kui ta vaatas, kuidas see väike üksildane kuju komistades mööda tulemäge 
Imekauni poole tõttas, vajus mõõk ta käes alla. «Võib-olla on niiviisi kõige parem,» lausus ta nagu 
õnnistuseks. 

Guzan tõstis mõõga. Soomuselises kuues ja lehvivate sulgedega oli ta niisama mõjukas kuju kui 
terasturvises Rovic. «Ütle mulle, mis sa tegid,» möirgas ta, «või ma tapan,su silmapilk!» 

Ta ei hoolinud meie musketitest. Ka temal olid oma unistused. Ka tema nägi neid purunevat, kui 
taevalaev plahvatas. 


Isegi see teemantkõva laevakere ei suutnud vastu panna kärutäiele hoolikalt kohale asetatud ja 
ühekorraga plahvatama pandud püssirohule. Kostis prahvatus, mis rabas mu põlvili, ja laevakere 
kärises lõhki. Ergavad metallikamakad vihisesid üle nõlva. Ma nägin ühte neist vastu kaljurahnu 
põrkavat ja seda kaheks lõhestavat. Val Nira oli kadunud, hukkunud liiga kiiresti, et näha, mis 
juhtus; niisiis oli jumal lõpuks talle armuline. Läbi leekide ja suitsupilvede ning järgneva 
viimsepäeva-mürina nägin ma laeva langevat. Ta veeres nõlvakust alla, puistates oma purustatud 
sisikonna enda järel laiali. Siis kõmises mäekülg ja libises talle järele, mattes ta rusud, ning tolm 
varjutas taeva. 

Rohkem pole mul enam südant meenutada. 
Hisagazid põgenesid kiljudes. Nad pidid arvama, et põrgu on maa peale tulnud. Guzan jäi paigale. 
Kui tolm 

meid endasse mähkis, peites laeva haua ja valge vulkaaniharja ning muutes päikese punaseks, 
hüppas ta Rovicu kallale. üks musketimees tõstis relva, Etien aga lõi selle alla. Me seisime ja 
jälgisime nende kahe mehe võitlust vapustatud tuhaväljal ning tundsime oma tumedas meeles, et see 
oli nende õigus. Sädemed lendasid, kui mõõgaterad kokku raksatasid. Lõpuks jäi Rovicu osavus 
peale. Ta tabas Guzanit kõrri. 

Me matsime Guzani auga maha ja läksime läbi džungli alla. 

Sel ööl kogusid ihukaltseväelased piisavalt julgust ja ründasid meid. Musketid olid meile toeks, 
kuid põhiliselt pidime kasutama mõõku ja piike. Me raiusime endale tee läbi vaenlaste, sest peale 
mere polnud meil kusagile minna. 

Nad taandusid, kuid viisid meie ees sõna. Kui me Nikumi jõudsime, piirasid kõik väed, keda 


Iskilip oli suutnud kokku saada, «Kuldset Hüppajat», et takistada Rovicu läbimurdmist. Me 
moodustasime jälle karree ning nende tuhanded ei tähendanud midagi, sest ainult kakskümmend või 
nii sai korraga meile vastu astuda. Kummatigi jätsime kuus tublit.meest nende tänavate verisesse 
porri. 

Kui meie mehed karavellis taipasid, et Rovic tuleb tagasi, pommitasid nad linna. See pani 
roogkatused põlema ja segas vaenlast sedavõrd, et väljatungirühm laevast suutis meiega ühineda. Me 
raiusime endale tee laevani, läksime pardale ja hiivasime ankru. 

Solvatud ning hulljulged hisagazid. sõitsid oma kanuudega meie laeva külje alla, kuhu me ei 
saanud kahurit suunata. Nad ronisid üksteise õlgadele, et ulatuda meie reelinguni. ühel jõugul 
õnnestus pardale murda, ja võitlus, mis nad tekilt pühkis, oli metsik. Seal puruneski mu rangluu, mis 
teeb mulle tänini vaeva. 

Kuid Jõpuks saime fjordist välja. Puhus priske idatuul. Täispurjes jõudsime vaenlasest ette. 
Lugesime oma surnud üle, sidusime haavad ja heitsime magama. 

Järgmise koidu ajal äratas mind õlavalu ja veel hullem valu hinges. Ma läksin üles kvartertekile. 
Taevas oli lauspilves. Tuul oli tugevnenud, külm roheline meri lainetas valgeis vahuharj'ades 
pilvhalli silmapiirini välja. Plangud oigasid ja taglas undas. Ma seisin tund aega näoga ahtri poole 
vastu jäist, valu tuimastavat tuult. 

Kui kuulsin selja taga samme, ei pööranud ma ringi. 

Ma teadsin, et need olid Rovicu sammud. Ta seisis tükk aega paljapäi minu kõrval. Panin tähele, et 
ta on hakanud halliks minema. 

Lõpuks, ikka veel minu poole vaatamata, silmad vidukil vastu tuult, mis meil pisarad silmi 
piitsutas, ütles ta: «Mul oli võimalus tol päeval asi Froadiga läbi arutada. Ta kurvastas, kuid möönis, 
et mul on õigus. Kas ta on sulle rääkinud?» 

«EL» ütlesin ma. 
«Keegi meist ei räägi sellest vist kunagi suuremat,» ütles Rovic. 

Mõne aja pärast lisas ta: «Ma ei kartnud, et Guzan või keegi teine haarab laeva ja püüab 
vallutajaks saada. Meie, Montaliri mehed, suudame hõlpsasti toime tulla kõigi sääraste kaabakatega. 
Samuti ei kartnud ma paradiisi asukaid. Too vaene mehike võis rääkida puhast tõtt. Nad poleks 
meile kunagi halba teinud. .tahtlikult. Nad oleksid toonud väärtuslikke kinke ja õpetanud meile oma 
salakunste ja lasknud meil külastada kõiki oma tähti.» 

«Miks siis?» suutsin vaevu öelda. 

«Ühel päeval lahendavad Froadi järglased universumi saladused,» ütles ta. «Ühel päeval ehitavad 
meie järeltulijad omaenda taevalaeva ja lähevad välja ükskõik millise eesmärgi poole, mida nad 
igatsevad.» 

Vahtu lendas meie üle ja ümber, kuni me juuksed olid märjad. Ma tundsin huultel soolamaiku. 

«Seni aga,» ütles Rovic, «purjetame selle maailma meredel ja rändame tema mägedel, kaardistame 
ja alistame ja hakkame teda mõistma. Saad sa aru, Zhean? See on see, millest taevalaev oleks meid 
ilma jätnud.» 

Nüüd suutsin ka mina nutta. Ta pani oma käe mu vigastamata Slale ja seisis minu kõrval, senal kui 
«Kuldne Hüppaja» täispurjes edasi lääne poole liikus. 


Robert Sheckley TONT NR. 5 


«Praegu loeb ta meie silti,» ütles Gregor, surudes oma pika kondise näo vastu kontoriukse 
vaateauku. 

«Las ma vaatan,» ütles Arnold. 

Gregor lükkas ta tagasi. «Kohe ta koputab — ei, muutis meelt. Läheb ara.» 

Arnold pöördus tagasi laua juurde ja ladus välja järjekordse pasjansi. Gregor jäi edasi 
vaateaugu juurde. 

Vaateaugu olid nad meisterdanud puhtast igavusest kolm kuud pärast nende koostöö algust ja 
kontoriruumi üürimist. Selle aja jooksul polnud AA A Planeetide Kahjutustamisteenistusel 
olnud vähimatki tööd, hoolimata sellest, et ta seisis telefoniraamatus kõige esimesel kohal. 

Planeetide kahjutustamine oli vana ja sissetöötatud ala, mille olid täielikult 
monopoliseerinud kaks suurt ettevõtet. Väikesele uuele firmale, mille olid asutanud kaks noort 
meest julgete ideedega ja hulga maksmata sisseseadega, oli see vähe julgustav. 

«Ta tuleb tagasi!» hüüdis Gregor. «Ruttu — tee hõivatud ja tähtis nägu!» 

Amold pühkis kaardid sahtlisse ja lõpetas parajasti laboratooriumikitli kinninööpimise, kui 
kostis koputus. 

Nende külaline oli lühike, kiilaspäine ja väsinud väljanägemisega mees. Ta vaatas neid 
kõhklevalt. 

«Kas teie kahjutustate planeete?» 

«Just nii, söör,» ütles Gregor paberivirna kõrvale lükates ja mehe niisket kätt surudes. 
«Minu nimi on Richard Gregor. Ja siin on mu partner doktor Frank Arnold.» 

Valge kitli ja mustaraamüiste prillidega tähtsalt mõjuv 

Arnold noogutas hajameelselt ja jätkas siis vanade paakunud katseklaaside rivi uurimist. 

«Olge nii lahke ja võtke istet, mister ... » 

«Ferngraum.» 

«Mister Ferngraum. Ma arvan, et me saame hakkama kõigega, mida te soovite,» ütles Gregor 
südamlikult. «Kontroll floora või fauna üle, atmosfääri puhastamine, veevarude saasta 
kõrvaldamine, pinnase steriliseerimine, stabiilsuse testimine, kontroll vulkaanide ja 
maavärinate üle — kõik, mida vajate, et muuta planeet inimestele elamiskõlblikuks.» 

Ferngraum näis ikka veel kõhklevat. «Ega midagi, ma löön siis kaardid lauale. Mul on 
probleem ühe minu käes oleva planeediga.» 

Gregor noogutas enesekindlalt. «Probleemid on meie ala.» 

«Ma olen era-kinnisvaramaakler,» ütles Ferngraum. «Te ju teate, kuidas see käib: ostad 
planeedi, müüd jälle edasi — äraelamiseks jätkub. Tavaliselt hangin ma viletsavõitu maailmu 
ja lasen need ostjatel endil puhastada. Kuid mõne kuu eest õnnestus mul osta tõepoolest väär- 
tuslik planeet — näppasin selle otse suurte hangeldajate nina alt.» 

Õnnetu näoga pühkis Ferngraum laubalt higi. 

«See on imetore paik,» jätkas ta vähimagi innuta. «Keskmine temperatuur 71°" ümber. 
Mägine, kuid viljakas. Kosed, vikerkaared ja muud säärased asjad. Ja faunat pole üldse.» 

«Kõlab suurepäraselt,» ütles Gregor. «Mikroorganismid?» 

«Ei midagi ohtlikku.» 

«Mis tol paigal siis viga on?» 

Ferngraum näis olevat kimbatuses. 

«Võib-olla olete sellest kuulnud. Valitsuse kataloogis on tema number RJC-5. Kuid kõik 
kutsuvad seda «Tont nr. 5».» 


Greger kergitas kulmu. «Tont» oli planeedile kummaline hüüdnimi, kuid ta oli kuulnud 
kummalisemaidki. Lõppude lõpuks tuli neid ju kuidagiviisi nimetada. Kosmoselaevade 
lennuulatuses oli tuhandeid päikesi, mida ümbritsevaist planeetidest paljud olid 
asustamiskõlblikud 

' 71° Fahrenheiti on umbes 22 °C. 

või potentsiaalselt asustamiskõlblikud. Ning tsiviliseeritud maailmades oli küllalt inimesi, kes 
neid koloniseerida soovisid. Usulahud, poliitilised vähemusrühmad, filosoofilised grupid — või 
lihtsalt pioneerid, kes ihkasid kõike otsast alustada. 

«Ma ei usu, et ma sellest kuulnud oleksin,» ütles Gregor. 

Ferngraum niheles toolil. «Ma oleksin pidanud oma naist kuulama. Aga ei... mina tahtsin 

suureks ärimeheks saada. Maksin Tont nr. 5 eest kümnekordse hinna ja nüüd istub ta mul 

kaelas.» 

«Mis tal's ikkagi viga on?» küsis Gregor. «Seal näib kummitavat,» ütles Ferngraum meeleheites. 
Ferngraum oli oma planeedi radariga läbi kontrollinud ja rentinud selle siis ühele Dijon nr. 6-lt 
pärit farmerite ühingule. Kaheksameheline - eelluuresalk laskus planeedile ja hakkas juba samal 
päeval eetrisse andma segaseid teateid deemonitest, tontidest, vampiiridest, dinosaurustest ja 
muust vaenulikust faunast. 

Kui päästelaev neile järele läks, olid nad kõik surnud. Lahkamisaruandes märgiti, et laipadel 
leitud sügavaid haavu, lõikeid ja muhke võis tõepoolest olla põhjustanud ükskõik mis, isegi 
deemonid, tondid, vampiirid ja dinosaurused, kui selliseid olemas on. 

Ferngraumi trahviti hooletu kahjutustamise eest. Farmerid ütlesid rendilepingu üles. Kuid tal 
läks korda rentida see ühele päikesekummardajate rühmale Opal nr. 2-It. Päikesekummardajad 
olid ettevaatlikud. Nad saatsid köhale varustuse, kuid ainult kolm meest läksid sellega kaasa, et 
maad kuulata. Mehed lõid laagri üles, pakkisid asjad lahti ja kuulutasid köha paradiisiks. Nad 
kutsusid raadio teel tervet rühma otsekohe neile järgnema — siis kostis äkki metsik karjatus ja 
raadio jäi vait. 

Patrull-laev sõitis Tont nr. 5-le, mattis kolm moonutatud surnukeha ja lahkus otsekohe. 

«Ja see otsustas asja,» ütles Ferngraum. «Keegi ei taha seda planeeti enam mitte mingi hinna 
eest. Kosmosemeeskonnad keelduvad seal maandumast. Ja ma ei tea veel ikkagi, mis seal 
juhtus.» 

Ta ohkas sügavalt ja vaatas Gregorile otsa. «See on teie pirukas, ,kui te ainult tahate.» Gregor ja 
Amold vabandasid ja läksid ootetuppa. Arnold hõiskas otsekohe: «Saime tööd!» 

«Nojah,» ütles Gregor, «aga missugust!» 

«Me just tahtsimegi raskeid asju,» tähendas Arnold. «Kui me sellest jagu saame, oleme tehtud 
mehed — rääkimata protsentidest, millele meil õigus on.» 

«Sa vist unustad,» ütles Gregor, «et mina olen see mees, kes tegelikult planeedile laskub. Sinu 
osaks on ainult siin istuda ja minu andmeid tõlgendada.» 

«Nii me ju otsustasime,» tuletas Arnold talle meelde. «Mina olen teadusliku uurimistöö 
osakond, sina praktilise töö tegija. Kas mäletad?» 

Gregor mäletas. Lapsepõlvest peale oli tema alati nina välja pistnud ja vahele jäänud, sellal 
kui Arnold kenasti paigal istus ja talle selgeks tegi, miks ta vahele jäi. 

«See ei meeldi mulle,.» ütles ta. 

«Ega sa ometi tonte ei usu, mis?» 

«Ei, muidugi mitte.» 


«Hästi, kõige muuga saame hakkama. Kes kahju kardab, see kasu ei saa.» 
Gregor kehitas õlgu. Nad läksid tagasi Ferngraumi juurde. 


Poole tunni jooksul olid nad tingimused välja töötanud: edu korral suur protsent kasumist, mida 
planeet tulevikus hakkab tooma, nurjumise korral kahjutasu. 

Gregor saatis Ferngraumi uksele. «Muuseas, söör,» päris ta, «kuidas see juhtus, et te meie juurde 
tulite?» 

«Keegi teine ei nõustunud sellega tegelema,» ütles Ferngraum, kes paistis endaga äärmiselt rahul 
olevat, «õnn kaasa!» 


Kolme päeva pärast oli Gregor logiseva kosmose-kaubalaeva pardal teel Tont nr. 5 poole. 
Ajaviiteks uuris ta kähe asustamiskatse aruandeid ja neelas ühe ülevaate üleloomulike nähtuste 
kohta teise järel. 

Neist ei olnud mingit abi. Tont nr. 5-1 polnud leitud ühtki jälge loomsest elust. Ning terves 
galaktikas polnud avastatud vähimaidki tõendeid üleloomulike olendite olemasolust. 


Gregor mõtiskles selle üle ning kontrollis seejärel oma relvi, kuna kaubalaev suundus Tont nr. 
5 orbiidile. Kaasasolevast arsenalist piisas terve väikese sõja alustamiseks ja võitmiseks. 

Kuiõnnestub leida kedagi, kelle pihta tulistada... 

Kaubalaeva kapten tõi laeva mõne tuhande jala kaugusele planeedi naeratavast rohelisest 
pinnast, kuid mitte 

lähemale. Gregor laskis varustuse langevarjuga kahe viimase laagripaiga kohale, surus kaptenil kätt 
ja hüppas alla. 

Ta maandus õnnelikult ja vaatas üles. Kaubalaev kihutas kosmosesse nagu fuuriatest taga aetud. 

Ta oli üksi Tont nr. 5-1. 

Kontrollinud, kas varustus on terve, teatas ta raadio teel Arnoldile, et on õnnelikult pärale 
jõudnud. Siis, laser-püstol laskevalmis, uuris ta päikesekummardajate laagrit. 

Nad olid end sisse seadnud mäe jalamil väikese kristallselge järve kaldal. Kokkupandavad 
majakesed oli suurepärases seisukorras. 

Mitte mingid tormid polnud majadele kahju teinud, sest Tont nr. 5 oli õnnistatud ka oivalise 
kliimaga. Kuid nad nägid välja tohutult mahajäetud. 

Gregor uuris ettevaatlikult üht neist lähemalt. Riided olid ikka veel korralikult kappides, seintel 
rippusid pildid ja ühe akna ees oli isegi kardin. Ühes toanurgas ootas avatud mänguasjadekohver 
asunike laste saabumist. 

Veepüstol, vurr ja kotitäis kivikuulikesi olid kukkunud põrandale. 


õhtu ligines, seepärast tassis Gregor oma varustuse kokkupandavasse majja ja seadis kõik 
valmis. Ta pani häiresüsteemi kokku ja häälestas selle nii hoolikalt, et isegi prussakas oleks häire 
sisse lülitanud. Ta seadis radari lähimat ümbrust läbi kammima. Ta pakkis oma relvavarud lahti, 
pannes raskemad relvad käeulatusse, kuid laserpüstoli jättis vööle. Siis sõi ta mõnuga õhtust. 

Väljas muutus õhtu ööks. Soe ja unine maa mattus pimedusse, õrn tuulehoog pani järvepinna 
virvendama ja kõrge rohi sahises siidselt. 

Kõik oid väga rahulik. 

Ta otsustas, et asunikud olid hüsteerilised tüübid. Arvatavasti sattusid nad paanikasse ja tapsid 
ise üksteist. 

Kontrollinud veel viimast korda alarmisüsteemi, viskas Gregor riided toolile, kustutas tuled ja 
ronis voodisse. Tähed valgustasid ruumi heledamalt kui kuuvalgus Maal. Laserpüstol oli padja all. 
Siinse maailmaga oli kõik korras. 

Ta oli just suikuma jäämas, kui tundis, et ta pole toas üksi. 


See oli võimatu. Häiresüsteem polnud märku andnud. Radar umises rahulikult nagu ennegi. 

Sellegipoolest tagus iga närv tema kehas häirekella. Ta võttis laserpüstoli välja ja vaatas ringi. 

Toanurgas seisis mees. 

Arutlemiseks, kuidas ta oli sisse pääsenud, polnud aega. Gregor suunas püstoli mehele ja ütles 
tasa ning kindlalt: «Hüva, käed üles!» 

Kuju ei liigutanud. 

Gregori sõrm tõmbus päästikul pingule, kuid lõdvenes siis järsku. Ta tundis mehe ara. Need olid 
tema enda toolile kuhjatud riided, mida tähevalgus ja tema kujutlusvõime olid niiviisi moonutanud. 
Ta irvitas ja langetas laserpüstoli. Riidehunnik liigatas kergelt. Gregor tundis, et aknast puhub 

nõrk tuul, ja irvitas edasi. 

Siis tõusis riidehunnik püsti, ringutas ja hakkas sihikindlalt tema poole tulema. 

Voodi külge klammerdunult jälgis ta enam-vähem inimese kuju võtnud tühja riietuse lähenemist. 

Kui see oli läbinud pool teed üle toa ja oma tühjad varrukad tema järele sirutas, andis ta tuld. 

Ning ta tulistas üha edasi, sest räbalad ja riide jäänused libisesid tema poole, nagu elaksid nad 
omaenda elu. Leegitsevad riidetükid kippusid talle näkku ja vöörihm püüdis ta jalge ümber 
keerduda. Et pealetung lõpeks, tuli tal kõik tuhaks põletada. 

Kui see möödas oli, pani Gregor kõik tuled, mis leidis, põlema. Ta keetis potitäie kohvi ja valas 
peaaegu terve pudeli brändit sinna sisse. Hädavaevu surus ta maha soovi käsutu häiresüsteem 
tükkideks lõhkuda. Selle asemel võttis ta raadioühenduse sõbraga. 

«See on väga huvitav,» ütles Arnold, kui Gregor oli talle olukorra teatavaks teinud. 
«Elustumine! Tõepoolest väga huvitav.» 

«Ma lootsingi, et see sind lõbustab,» vastas Gregor kibedalt. Peale mitut sõõmu brändit hakkas ta 
tundma, et teda on maha jäetud ja halvasti koheldud. 

«Kas midagi muud ei juhtunud?» 

«Veel mitte.» 

«Hea küll, vaata ette. Mul on üks teooria. Pean seda veidi uurima. Muuseas, üks hull pakub 
kihlvedu viis ühe vastu sinu kahjuks.» 

«Kas tõesti?» 

«Nojah. Ma vedasin ka kihla.» 

«Kas minu poolt või minu vastu?» küsis Gregor murelikult. 

«Loomulikult sinu poolt,» ütles Arnold nördinult. «Me oleme ju partnerid, eks ole?» 

Nad katkestasid ühenduse ja Gregor tegi veel ühe poti kohvi. Sel ööl ei kavatsenud ta 
rohkem magada. Oli lohutav teada, et Arnold oli tema poolt kihla vedanud. Kuid Arnold oli 
tuntud kehv mängija. 

Päevavalguses õnnestus Gregoril paariks tunniks kat-kendlikku unne suikuda. Ta ärkas 
varasel pealelõunal, leidis mingid riided ja hakkas päikesekummardajate laagrit uurima. 


Vastu õhtut avastas ta midagi. Ühe maja seinale oli kuruga kraabitud sõna «Tgasklit». 
Tgasklit. See ei öelnud talle midagi, kuid ta andis selle kohe Arnoldile edasi. 

Siis otsis ta oma maja korralikult läbi, pani rohkem valgusteid üles, kontrollis 
häiresüsteemi ja laadis uuesti laserpüstoli. 

Kõik näis olevat korras. Ta vaatas kahetsusega päikese loojumist, lootes, et saab ikka näha 
selle uut tõusu. Siis sättis ta end mugavale toolile istuma ja katsus loogiliselt mõelda. 


Loomset elu siin ei olnud ja samuti polnud ka mingeid hulkuvaid taimi, arukaid kaljusid 
ega maasüdames peituvaid hiiglaslikke ajusid. Tont nr. 5-1 polnud isegi kuud, millele keegi 
oleks võinud end peita. 

Ning vaimudesse või deemonitesse ei suutnud ta uskuda. Ta teadis, et üleloomulikud 
juhtumused tavatsesid lähemal uurimisel muunduda täiesti loomulikeks seikadeks. Ja mis ei 
muundunud, need lakkasid. Vaimud ei seisnud vagusi paigal, et mõni uskmatu saaks neid 
uurida. Kui kohale ilmus kaamera ja magnetofoniga teadlane, oli lossivaim alati puhkusel. 

Jäi veel teine võimalus. Kui oletada, et keegi soovis seda planeeti endale, kuid polnud 
suuteline maksma Ferngraumi nõutud hinda? Kas ei võinud see keegi siis end siia peita, 
asunikke hirmutada, isegi tappa, kui vaja, — kõik selleks, et hinda alla lüüa. 

See näis loogiline. Selle abil sai isegi riiete käitumist seletada. Staatiline elekter võis, kui 
seda õigesti kasutada — 

Miski seisis tema ees. Häiresüsteem polnud jälle reageerinud. 

Gregor tõstis aeglaselt pilgu. Tema ees seisev olend oli umbes kümme jalga kõrge, ja kui 
krokodillipea välja arvata, üldiselt inimesekujuline. Ta keha oli erepunane, tumedate 
punalillade pikitriipudega. Ühes käpas hoidis ta mahukat pruuni plekkpurki. 

«Tere,» ütles ta. 

«Tere,» neelatas Gregor. Laserpüstol oli ainult kähe jala kaugusel laual. Ta mõtles, kas 
olend ründab teda, kui ta käe püstoli järele sirutab. 

«Mis su nimi on?» küsis Gregor šokist põhjustatud rahuga. 

«Ma olen Lillatriibuline Õgard,» ütles olend. «Ma õgin asju.» 


«Kui huvitav.» Gregori käsi hakkas laserpüstoli poole nihkuma. 


«Ma õgin Richard Gregori nimelisi asju,» ütles Õgard oma rõõmsa avala häälega. «Ja 
tavaliselt söön ma neid Šokolaadikastmes.» Ta tõstis pruuni purgi üles ja Gregor nägi sellel 
silti «Smigi šokolaad — ideaalne kaste Gregorite, Arnoldite ja Flynnide juurde». 

Gregori sõrmed puudutasid püstolipära. Ta küsis: «Kas sa kavatsed mind ara süüa?» 

«Oh jaa,» ütles Õgard. 

Nüüd oli Gregoril püstol käes. Ta vallandas kaitsevinna ja tulistas. Kiirgusjuga põrkas 
Õgardi rinnalt tagasi ja kõrvetas põrandat, seinu ja Gregori kulme. 


«See ei tee mulle viga,» seletas Õgard. «Ma olen liiga pikk.» 


Laserpüstol kukkus Gregori sõrmede vahelt. Õgard naaldus ettepoole. 

«Ma ei hakka sind täna sööma,» ütles Õgard. 

«Ei?» õnnestus Gregoril kuuldavale tuua. 

«Ei. Ma saan sind süüa alles homme, esimesel mail. Reeglid on niisugused. Ma tulin 
sinult üksnes heategu paluma.» 

«Mis see oleks?» 

Õgard naeratas võluvalt. «Kas sa oleksid nii hea poiss ja sööksid ara mõned õunad? Need 
annavad lihale nii imehea maitse.» 

Ning nende sõnade järel triibuline koletis haihtus. 

Värisevate kätega lülitas Gregor raadio sisse ja rääkis kõigest juhtunust Arnoldile. 

«Hm,» ütles Arnold. «Lillatriibuline Õgard? Ma arvan, et see seletab asja. Kõik klapib.» 

«Mis klapib? Mis see on?» 

«Kõigepealt tee nii, nagu ma ütlen. Ma tahan kindel olla.» 

Amoldi juhtnööre täites pakkis Gregor lahti oma kee-miaalase varustuse ning ladus välja 
hulga katseklaase, retorte ja kemikaale. Ta liigutas, segas, lisas ja lahustas õpetuse järgi 
ning pani segu lõpuks pliidile kuumenema. 

«Noh,» ütles Gregor raadio juurde tagasi tulles, «räägi mulle, mis siin toimub.» 

«Aga muidugi, ma vaatasin järele, mis sõna see «Tgask-lit» on. See on opali keeles. Ta 
tähendab «paljuhambaline vaim». Päikesekummardajad tulid Opalilt. Mida see sulle 
ütleb?» 


«Nende oma kodumaa vaim tappis nad.» vastas Gregor pahuralt. «Küllap ta oli nende 
laeval peidus. Võib-olla mingi needus —» 

«Rahune maha,» ütles Arnold. «Pole siin mingeid vaime. Kas lahus juba keeb?» 

«Ei» 

«Ütle mulle, kui ta keema hakkab. Räägime nüüd sinu elustunud riietest. Kas see 
meenutab sulle midagi?» 

Gregor mõtles. «Nojah,» ütles ta, «kui ma poisike olin. .. ei, see on naeruväärt.» 

«Räägi lõpuni,» nõudis Arnold. 

«Kui ma poisike olin, ei jätnud ma kunagi riideid toolile. Pimeduses nägid nad ikka 
välja nagu inimene või lohe või miski muu. Ma arvan, et kõik on seda kogenud. Kuid see 
ei selgita —» 

«Selgitab kindlasti! Meenuta nüüd Lillatriibulist Õgardit;.» 

«Ei. Miks ma peaksin seda tegema?» £ 

«Sest sina leiutasid tema. Kas mäletad? Me olime vist kaheksased või üheksased, sina ja 
mina ja Jimmy Flynn. Me leiutasime kõige kohutavama koletise, keda oskasime välja 
mõelda, — see oli meie isiklik koletis ja ta tahtis muudkui sind või mind või Jimmyt 
šokolaadikastmes ara süüa. Kuid ainult iga kuu esimesel päeval, kui hindelehed välja 
kirjutati. Et temast lahti saada, tuli käsutada võlusõna.» 

Siis tuli Gregorile kõik meelde ja ta imestas, kuidas see tal üldse oli võinud meelesit 
minna. Kui palju öid oli ta 

hirmuga Õgardit oodates üleval olnud. See oli muutnud halvad hindelehed täiesti tühiseks asjaks. 

«Kas lahus keeb juba?» päris Arnold. 

«Jah,» vastas Gregor sõnakuulelikult pliidi poole vaadates. 

«Mis värvi see on?» 

«Midagi rohekassinise poole. Ei, rohkem sinine kui —» 

«Õige. Võid ta ara valada. Ma tahaksin veel mõned katsed teha, kuid arvan, et asi on meil 
kombes.» 

«Mis asi on kombes? Kas sa ei võiks natuke seletada?» 

«See on ilmselge. Loomset elu planeedil ei ole. Vaime pole olemas, vähemalt mitte nii 
vägevaid, et need suudaksid maha nottida terve relvastatud meeste salga. Lahendus on 
hallutsinatsioon. Niisiis otsin ma selle põhjust. Põhjusi leidsin küllalt. Peale kõikvõimalike 
Maal leiduvate uimastusainete on Võõraste Mikroelementide Kataloogis kirjas umbes tosin 
hallutsinatsioone tekitavat gaasi. On masendust tekitavaid ja virgutavaid, aineid, mille toimel 


tunned end geeniusena, vihmaussina või kotkana. See seal vastab kataloogi Longstead 42-le. 
See on raske, värvitu, lõhnatu gaas, kehale ohutu. Stimuleerib kujutlusvõimet.» 

«Kas sa arvad, et mul olid lihtsalt hallutsinatsioonid? Ma räägin sulle —» 

«Asi pole päriselt nii lihtne,» katkestas teda Arnold. «Longstead 42 mõjub otseselt 
alateadvusele. Ta vabastab sinu kõige tugevamad alateadlikud kartused, mahasurutud 
lapsepõlvehirmud. Ta äratab nad ellu. See ongi, mida sa nägid.» 

«Nii et tõeliselt polnud siin midagi?» küsis Gregor. 

«Mitte midagi füüsilist. Kuid selle jaoks, kes hallutsinatsioone näeb, on nad igatahes küllalt 
tõelised.» 

Gregor sirutas käe järgmise brändipudeli järele. Oli, mida pühitseda. 

«Tont nr. 5 on küllalt lihtne kahjutustada,» jätkas Arnold enesekindlalt. «Me võime ilma 
vaevata Longstead 42 ärastada. Ja siis — me oleme rikkad, partner!» 

Gregor ütles toosti, siis aga tuli talle pähe häiriv mõte. «Kui need on ainult 
hallutsinatsioonid, mis juhtus siis asunikega?» 


Amold vaikis hetke. «Noh,» sõnas ta lõpuks, «Longstea-dil võib olla võime stimuleerida 
mortidot, surmainstinkti. Küllap asunikud läksid lihtsalt hulluks. Tapsid üksteist maha.» 

«Ja kedagi ei jäänud järele?» 

«No muidugi, miks mitte? Viimased ellujäänud tapsid end ise või surid haavadesse. Ara 
selle pärast muretse. Ma üürin otsekohe laeva ja sõidan välja, et katsed ära teha. Ara pabista, 
päeva või paari pärast tulen sulle järele.» 

Gregor lõpetas. Sel ööl jõi ta brändipudeli tühjaks. Näis, et tal on selleks täielik õigus. Tont 
nr. 5 saladus on lahendatud hing nad saavad rikkaks. Varsti võibtema palgata mehe, kes 
laskub tema ülesandel võõrastele planeetidele, sellal kui tema istub kodus ja annab raadio teel 
juhtnööre. 

Järgmisel päeval ärkas ta hilja ning haige peaga. Arnoldi laeva ei olnud veel, ent ta pakkis 
varustuse ja jäi ootama. Õhtul polnud laeva ikka veel. Ta istus maja lävel ja jälgis toretsevat 
päikeseloojangut, läks siis sisse ja tegi endale süüa. 

Asunike probleem häiris teda ikkagi veel, kuid ,ta otsustas, et ei muretse enam selle üle. 
Kahtlemata leidus kõigele loogiline seletus. 

Pärast õhtusööki heitis ta voodisse. Ta oli vaevalt silmad sulgenud, kui kuulis kedagi 
vabandavalt köhatavat. 

«Tere,» ütles Lillatriibuline Õgard. 

Tema isiklik hallutsinatsioon oli tulnud teda ara sööma. 

«Tere, vanapoiss,» ütles Gregor rõõmsalt, ilma vähimagi kartuse või mureta. 

«Kas sa õunu sõid?» 

«Mul on kõle kahju, ma unustasin.» 

«Oh, hea küll.» Õgard püüdis pettumust varjata. «Mul on šokolaadikaste kaasas.» Ta tõstis 
purgi üles. 

Gregor naeratas. «Sa võid nüüd minna,» ütles ta. «Ma tean, et sa oled ainult mu 
kujutlusvõime looming. Sa ei saa mulle viga teha.» . 

«Ma ei kavatsegi sulle viga teha,» ütles Õgard. «Ma lihtsalt söön su ära.» 

Ta astus Gregori poole. Gregor jäi naeratades oma kohale, ehkki soovis, et Õgard ei näeks 
välja nii ilmsine ja ehtne. Õgard kummardus ja hammustas prooviks ta käsivart. 

Gregor hüppas tagasi ja vaatas oma käsivart. Sellel olid hambajäljed. Sealt immitses verd . .. 
tõelist verd . .. tema verd. 


Asunikud olid olnud rebestatud ja lõhki kistud. 
Sel hetkel meenus Gregorile hüpnoosidemonstratsioon, 

mida ta kunagi oli näinud. Hüpnotiseerija sisendas hüpnotiseeritavale, et paneb tema käele 
põleva sigareti. Siis puudutas ta seda kohta pliiatsiga. Mõne sekundi jooksul ilmus 
hüpnotiseeritava käele suur kuripunane vill, sest tau skus, et teda põletati. Kui sinu 
alateadvus arvab, et sa oled surnud, siis oledki surnud. Kui ta nõuab hamba-jälgede märke, 
siis need ilmuvad. 

Tema ei uskunud Õgardisse. 

Kuid tema alateadvus uskus. 

Gregor püüdis ukse juurde joosta. Õgard lõikas tal tee ara, krabas ta oma käppade vahele 
ja küünitas tema kaela poole. 

Võlusõna! Mis sõna see oli? 

Gregor karjus: «Alphoisto!» 

«Vale sõna,» ütles Õgard. «Palun ara vingerda.» 

«Regnastikio!» 

«Ei. Jäta väänlemine, ja kõik on möödas, enne kui —» 

« Voorshpellhappilo!» 

Õgard tõi kuuldavale valukarjatuse ja laskis ohvri vabaks, kargas siis kõrgele õhku ja 
haihtus. 

Gregor varises toolile. See läks küll lähedalt mööda. Liiga lähedalt. Oleks olnud 
erakordselt loll surm — lasta omaenda surmaihkaval alateadvusel end lõhki kiskuda, 
omaenda kujutlusvõimel kätki käristada, omaenda veendumusel tappa. Oli õnn, et sõna talle 
meelde tuli. Kui nüüd Arnold ainult kähku teeks ... 

Ta kuulis tasast naeruturtsatusi 

See tuli paokil kapiukse tagant pimedast, elustades kustunud mälestusi. Ta oli jälle üheksa- 
aastane, ja Varjumees — tema Varjumees — oli imelik kõhn õudne olend, kes peitis end 
ukseavadesse, magas voodite all ja ründas ainult pimedas. 

«Tee tuli surnuks!» ütles Varjumees. 

«Ara loodagi,» sähvas Gregor laserpüstolit vinna tõmmates. Niikaua kui tuli põleb, on ta 
väljaspool hädaohtu. 

«Kustuta parem ara.» 

< 11»> 

«Hästi. Egan, Megan, Degan!» 

Tuppa lipsas kolm väikest olendit. Nad tormasid lähima elektripirni juurde, hüppasid üles ja 
hakkasid ahnelt lõmpsima. 

Ruum muutus pimedamaks. 

Gregor tulistas neid iga kord, kui nad lambi juurde 

jõudsid. Klaas lendas kildudeks, kuid vilkad olendid sööstsid minema. 
Ja siis taipas Gregor, mis ta oli teinud. Need olendid ei saanud ju tõeliselt valgust süüa. 
Kujutlusvõimel ei ole mingit mõju eluta loodusele. Ta oli kujutlenud, et ruum muutub 


pimedamaks, ja... 


Ta oli ise elektripirnid purustanud! Tema enda hävitav alateadvus mängis talle vingerpussi. 

Nüüd astus Varjumees esile. Varjust varju hüpates liikus ta Gregori poole. 

Laserpüstol ei mõjunud. Gregor püüdis meeleheitlikult võlusõna meelde tuletada, kuid talle 
meenus õudusega, et Varjumeest ei suutnud ükski võlusõna minema peletada. 

Ta taganes Varjumehe. eest, kuni põrkas vastu kohvrit. Varjumees sirutus tema köhale ning 
Gregor kägardus põrandale ja sulges silmad. 

Ta käsi puutus millegi külma vastu. Ta toetus laste mänguasjade kohvrile. Ja ta käes oli 
veepüstol. Gregor vibutas seda. Varjumees taganes, pilk kartlikult relval. 

Gregor jooksis küresti kraani juurde ja täitis püstoli. Ta suunas olendi peale surmatoova 
veejoa. 

Varjumees vingatas agoonias ja kadus. 

Gregor naeratas pingutatult ning pistis tühja püstoli vöö vahele. 

Veepüstol oli paras relv kujuteldava koletise vastu. 


Hakkas juba köitma, kui laev maandus ja Arnold välja astus. Aega raiskamata hakkas ta 
katsetega pihta. Kesk-päevaks olict,katsed tehtud ja gaas lõplikult sedastatud Longstead 42- 
na. 

Gregor kaaslasele kõigest juhtunust. 

«Päris jube,» ütles Arnold leebelt, kuid tugeva tunderõhuga. 

Nüüd, kus ta oli Tont nr. 5-st ohutus kauguses, võis Gregor kombeka sangarlikkusega 
naeratada. «Oleks võinud hullemini minna,» ütles ta. 

«Kuidas siis?» 


«Kujuta ette, et seal oleks olnud Jimmy Flynn. See poiss alles oskas koletisi välja mõelda. 
Kas sa Mörisejat mäletad?» 

«Ma mäletan ainult õudseid unenägusid, mis ma tema juttudest sain,» ütles Arnold. 


Nad olid koduteel. Arnold visandas artiklit pealkirjaga «Surmainstinkt Tont nr. 5-1. 
Uurimus alateadvuse stimulatsioonist, hüsteeriast ja massihallutsinatsioonist keha-liste 
moonutuste põhjustajaina». Siis läks ta juhtimisruumi automaatpilooti tööle seadma. 

Gregor heitis kušetile, võtnud nõuks Tont nr. 5-le maandumisest saadik esimene öö 
korralikult magada. Vaevalt oli ta tukkuma jäänud, kui sisse tõttas hirmust kaame Arnold. 

«Juhtimisruumis oleks nagu keegi,» ütles ta. 

Gregor tõusis istukile. «Ei või olla. Me oleme kaugel... » 

Juhtimisruumist kostis madalat mörinat. 

«Jumal küll!» hingeldas Arnold. Ta mõtles mõned sekundid meeleheitlikult järele. «Ma 

tean. Ma jätsin pärast maandumist õhulüüsid lahti. Me hingame ikka veel Tont nr. 5 õhku!» 


Ja avatud ukse raamistuses seisis tohutu suur hall olevus, punased plekid nahal. Tal oli 
hämmastavalt palju käsi, jalgu, kombitsaid, küüsi ja hambaid, peale selle veel kaks tillukest 
tiiba selja peal. Ta tuli pomisedes ja ägisedes aeglaselt nende poole. 

Mõlemad tundsid Möriseja ara. 

Gregor kargas üles ja lõi ukse kolli nina ees kinni. «Siin peaksime olema väljaspool ohtu,» 
ähkis ta. «Uks on õhukindel. Aga kuidas me laeva juhtida saame?» 

«Ei saagi,» ütles Arnold. «Peame usaldama automaatpilooti — kui me ei mõtle välja 
mingit viisi, kuidas sellest tüübist lahti saada.» 


Nad märkasid, et tihedasti sulgunud ukse vahelt hakkas immitsema suitsuvinet 

«Mis see on?» kähises Arnold paisuva hirmuga. 

Gregor kortsutas kulmu. «Kas sa siis ei mäleta? Möriseja pääseb igasse ruumi. Teda ei saa 
mingi väega eemal hoida.» 

«Ma ei mäleta midagi,» ütles Arnold. «Kas ta sööb inimesi?» 


«Ei. Niipalju kui ma mäletan, ta lihtsalt tükeldab neid.» Suits hakkas tihenema Möriseja 
tohutuks halliks kujuks. 

Nad taganesid järgmisse ruumi ja sulgesid tihedalt ukse. 

Mõne sekundi pärast hakkas suitsu läbi imbuma. 
«See on naeruväärt,» ütles Arnold huuli närides. «Lasta 

end väljamõeldud koletisel jälitada. . . Oota! Sul on veepüstol ikka kaasas, eks ole?» 

«Jah, aga...» 

«Anna minu kätte!» 

Arnold ruttas veenõu juurde ja täitis püstoli. Möriseja oli jälle kuju võtnud ja tatsas 
kurjakuulutavalt mörisedes nende poole. Arnold paiskas kõrvalt tema pihta veejoa. 

Möriseja liikus edasi. 

«Nüüd tuleb mul kõik taas meelde,» ütles Gregor. «Veepüstol ei saanud Mörisejat iial 
peatada.» 

Nad taganesid järgmisse ruumi ja lõid ukse kinni. Nende selja taga oli veel vaid 
magamisruum ja selle taga üksnes kosmose surmav vaakum*. 

Gregor küsis: «Kas sa ei saa selle õhuga midagi peale hakata?» 

Arnold raputas pead. Õhk hajub laiali. Kuid Long-steadi mõju kestab veel umbes 
kakskümmend tundi.» 

«Kas sul ei ole mingit vastumürki?» 

«Ei» 

Möriseja kehastus veel kord, häälekalt ja tigedalt. 

«Kuidas me saame teda tappa?» küsis Arnold. «Mingi võimalus peab ju olema. Võlusõnad? 
Kuidas oleks puu-mõõgaga?> 

Gregor raputas pead. «Nüüd ma mäletan Mörisejat,» ütles ta õnnetult. 

«Mis teda tapab?» 

«Teda ei tapa veepüstolid, pistongirevolvrid, tulikonnad, kadad, haisupommid ega ükski teine 
poisikeste relv. Mörisejat on absoluutselt võimatu tappa.» 

«Seda Flynni oma neetud kujutlusvõimega! Oli meil üldse vaja temast rääkida. Kuidas sa 
temast siis lahti saad?» 

«Ma ju rääkisin sulle. Ei saagi. Ta peab omal soovil jalga laskma.» 

Möriseja seisis nüüd täies suuruses. Gregor ja Arnold tormasid tillukesse magamisruumi ja 
lõid viimase ukse kinni. 

«Tuleta meelde, Gregor,» anus Arnold. «Ükski poiss ei mõtle välja koletist, kelle vastu ei ole 
mingit kaitset. Tuleta meelde!» 

«Mörisejat ei saa tappa,» ütles Gregor. 

Punaseplekiline koletis võttis jälle kuju. Gregor mõtles 

tagasi kõigi öiste õuduste peale, mida ta eales oli läbi elanud. Ta ju ometi pidi lapsena tundmatu 
jõu vastu midagi ette võtma. 
Ja siis — peaaegu liiga hilja — tuli talle meelde. 


Automaatpiloodi juhtimisel tormas laev maa poole ja Möriseja peremehetses laeval. Ta marssis 
piki tühje koridore edasi-tagasi ning hõljus läbi terasvaheseinte kabiinidesse ja trümmidesse, 
oiates, ägades ja vandudes, kuna talle ei sattunud pihku ühtki ohvrit. 

Laev jõudis kodu-päikesesüsteemi ja asus automaatselt Kuu orbiidile. 

Gregor piilus ettevaatlikult välja, valmis vajaduse korral kõhe tagasi lupsama. Polnud kuulda ei 
pahaendelisi lohisevaid samme, ei oigamist ega ägamist, polnud ka näha ukse alt või läbi seinte 
immitsevat näljast suitsuvinet. 

«Õhk on puhas,» hüüdis ta Arnoldile. «Möriseja on läinud.» 


Kindlalt kõigi ööõuduste eest kaitstud — ümber tekid, mille alla nad olid peitnud pea —, 
ronisid nad koikudelt alla. 

«Ma ütlesin sulle, et veepüstolist pole mingit käsu,» sõnas Gregor. 

Arnold muigas virilalt ja pistis püstoli tasku. «Ma jätan selle endale. Kui ma kunagi abiellun ja 
poja saan, on see esimene kingitus talle.» 

«Minu lastele küll mitte,» ütles Gregor. Ta patsutas kiindunult koikut. «Pole paremat kaitset 
kui üle pea tõmmatud tekk.» 


Daniel Keyes 
LILLED ALGERNONILE 


Aru anne 1 — 5 märts 1965 


Toktor Strauss ütles et ma kirjutaks kõik ara mis ma mõd-len ja kõik mis minuga nüid juhtub. Mina 
ei tia miks aga tema ütleb et see on tähtis ja nemad savad tiada kas nad savad mind kasutata. Miss 
Kinnian ütleb et võipollat nad teevad mind targaks. Minu nimi on Charlie Gordon. Ma olen 37 
aastad vana. Nüid ei ole mul enam midagist kirjutata ja tänaseks ma lõpetan ära. 


Aru anne 2 — 6 märts 


Täna oli mul test. Ma mõtlen et ma ei teind ara. Nüid ma arvan et nad mind enam kasutata ei saa. 
See oli niivisi et üks kena noor mees oli sial tuas ja tal oli mitu valged kaardi ja tindi-plekkid olid 
kõik sial pial. Ta ütles et Charlie missa sial kaarti pial näed. Minul oli kange irm olgu et mul oli 
jänese käp taskus sellepärast et ku ma väike pois olin ei teind ma kaa koolis testisi ara ja tindi 
plekkisi tegin ma kaa. 

Ma ütlesi talle et ma näen et sial on tindi plekk. Tema ütles jaa sis ma enam ei kartnud nii. Ma 
mõtlesin et nüid on kõik aga ku ma üles tõusin ta ütles et Charlie et eijole veel lõp. Sis ma enam nii 
ästi ei mäleda aga ta tahtis et ma ütleks mis sial tindi pleki ses on. Mina ei näind mittegu midagist 
aga tema ütles et sial on piltid et teised inimsed näävad piltisi. Mina ei näind mingisugusid piltisi. 
Ma kõhe tõeste kattsusin. Ma vaatasin kaarti lähedast ja hoitsin kaugel. Sis ma ütlesin et ku mul 
prillid oleks sis ma näeks 

paremini mina panen prillid muidu ainult kinus või tele-visori vaatamiseks ette ja ma ütlesin et 
nad on mul esikus kappis. Sis ma sain prillid. Sis ma ütlesin et lasma vaatan veel seda kaardi 
kintla piale ma nüid leian üles. 

Ma katsusin ja proovisin aga midagist piale tinti ma ei näind. Ma ütlesin et võipollat mul on 
vaja uusi priiusi. Ta kirjutas midagist paberi piale ja minul oli irm et ma testi ara ei teind. Ma 
ütlesin et see on üks ilus tintiplek ja pisikesed täppid puha ümber. Mees jäi kurvaks sellepärast 
et sei olnd see. Ma ütlesin palun lasge ma katsun veel. Mul lääb natuge aega ma iga kord nii 
kiirest ei saa. Miss Kinniani mahajäänd täiskasvanude klassis ma loen ka aeglaselt aga ma 
kohe väga püian. 

Ta andis muie veel ühe kaardi selle pial oli punase tinti ja sinise tinti plekkid. 


To mees oli nii kena ja kõneles aeglaselt nigu miss Kinnian ja ta seletas mulle et see on roos- 
ahvi test. Ta ütles et inimesed näävad tindiplekkis asju. Ma ütlesin et näita kus. Ta ütles mõtle. 
Ma ütlesin et ma mõtlen tindiplek aga sei olnd kaa õige. Ta ütles et mis ta mulle meenutab — 
arva midagi. Ma panin silmad tükkiks ajaks kinni ja arvasin. Ma ütlesin talle ma arvan üks 
tintiga täitevsulepia laseb tindi valija laualina piale. 

Ma arvan et roos-ahvi testi ma ara ei teind. 


Aru anne 3 — 7 märts 


Toktor Strauss ja toktor Nemur ütlevad et ned tintiplekid ei loe midagist. Nad ütlevad et 
võibollat nad saavad ika mind kasutata. Ma ütlesin et miss Kinnian ei teind minuga kunagi 
nisukesi testisi ainult kirjutamist ja lugemist. Nemad ütlesid et miss Kinnian ütles neilet mina 
olen tema kõigeparem õpilane õhtu koolis sest mina näen kõige rohkem vaeva ja tõesti tahan 
õppida. Na küsisid kuda sa satusid õhtukooli täitsa ise Charlie. Kust sa selle piale tulid. Ma 
ütlesin et ma küsisin inimeste kääst ja üks ütles kus mul tuleb minna ku ma tahan õppida ästi 
lugema ja kirjutama. Nad ütlesi et miks sa seda tahad. Ma ütlesin et sellepärast et eluaeg ma 
olen taht et ma ei oleks rumal vaid tark. Aga kole raske on tark olla. Nad ütlesid tiad see on 
arvatavasti ajuttine. Ma ütlesin tian kül. Miss Kinnian rääkis muie. Ega mai karda aiget saada. 

Pärast olid täna veel mõned ullud testid. Se kena naine 

kes katsed mulle andis ütles nende nime kaa ja ma küsisin et kuda seda kirjutada et ma kirjutan 
aru andesse kaa. TEMAATILISE TAJU TEST. 2 esimset sõna ma ei tia aga mis test on ma tian. 
Piab ara tegema mudu saad alva numbri. See paistis kerge test ma nägin kohe piltisi. Ainult et 
nüid se naine ei taht et ma räägiks piltidest. See ajas mind segamini. Ta ütles räägi mõni jut 
nendest inimesdest sial pildi pial. 

Ma ütlesin kuda ma räägin juttusi inimestest keda ma kunagi näind ei ole. Ma ütlesin mis 
ma piaks valetama. Mina ei valeta enam sestet ma jään alati vahele. 

Ta ütles muie et see test ja see roos-ahvi test oli et isi-kusust määrada. Mina naersin selle 
piale kül. Ma ütlesin et kuda te tintiplekide ja päevapildide järgi seda teha saate. Tema sai 
kurjaks ja pani piltid ara. Missis ika. See oli ni rumal. Ma vist ei teind seda testi kaa ära. 

Sis tulid mehed valge kitlidega ja viisid mind teise aigla otsa ja andsid muie ühe mängu 
mängida. Se oli nigu võidu jooks valge iirega. lire nimi oli Algernon. Algernon oli kasti sees ja 
kastil oli igasugu käänakusi ja kõverusi nigu seinu ja nad antsid muie plijatsi ja paberi kus oli 
juttisi ja pallju kastisi. Ühel pool oli ALGUS ja teisel pool LÕPP. Nad ütlesid se on laborind 
ja et Algernon ja mina piame ühesarna laborinti läbi käima. Mina ei saand aru, kuda se on 
ükssama laborind ku Algernonil oli kast ja minul paber aga ma ei üteld midagi. Ja aega kaa ei 
old jooks akkas kohe pihta. 


Ühel mehel oli kell pius ta katsus seda peita et mina ei nääks mina katsusin et ma sinna ei 
vaata ja ma läksin närvi. 

Ültse oli mul enese tune alvem pärast seda testi ku pärast teisi sest nad tegid seda 10 korda 
iga kord uus laborind ja Algernon võitis iga kord. Mina ei teanud et iired on nii targad. Vast 
selepärast et Algernon on valge iir. Võibollat valged iired on targemad ku teised iired. 


Aru anne 4 — 8 märts 


Nad saavad mind kasutada! Ma olen nii ärevil et ma vaevald saan kirjutata. Enne toktor 
Nemur ja toktor Strauss väitlesid selle üle. Toktor Nemur oli sial sees ku toktor Strauss tõi 
mind sise. Toktor Nemur ei taht nigu mind kasutada aga toktor Strauss ütles et miss Kinnian 

soovitas mind et ma olen tema kõigetublim õpilane. Minule miss Kinnian meeldib tema on väga tark 


õpetaja. Ja ta ütles et Charlie sul on vel võimalus. Kui sa vabatahtlikuld katsest osa võtad võibollat 
saad targaks. Nemad ei tia kas se jääb nii aga võimalus on. Ma sis ütlesin iaküll kuigi mul oli irm 
kaa sest ta ütles et se tuleb operatsjoon. Ta ütles et Charlie ara karda sina oled ni vahega nii pallju 
teinud sina oled seda kõige enam väärd. 

Mul oli paha kaa ku toktor Nemur ja toktor Strauss vaidlesid minu üle. Toktor Strauss ütles et 
mul on üks väega ia asi. Ta ütles et mul on ia mottivatsjoon. Mina ei tiadnudki ültse et se mul on. 
Ma olin uhke ku ta ütles et vähestel kele iikuu' on kuuskümendkaheksa on se asi olemas. Mina ei tia 
mis se on või kust ma sele sain aga tema ütles Algernonil on ka. Algernoni mottivatsjoon on juust 
mis nad tale kästi sise panid. Aga see ei saa olla sest mina pole nädalotsa juustu söönd. 

Sis ta ütles toktor Nemurile midagi mis ma aru ei saand ja ku nad kõnelesid ma kirjutasin mõned 
sõnad üles. 

Ta ütles toktor Nemur ma tian Charlie ei ole see mis sa mõtlesid ku sa rääkisid uuest intel... (ma 
ei saand sõnast aru) üle inimeste tõust. Aga enamasti on tema moodi madalate inte.. võimetega 
inimesed seltsimatad ja mitte koperat... tavaliselt on nad paatsid... ja raskesti mõjutavad. Temal on 
ia loomus tal on uvi ja ta tahab meeldida. 

Toktor Nemur ütles et pia meeles et ta on esimene inimine kele indilikentsi kolme kordistataks 
kirurdiliste vahendidega. 

Toktor Strauss ütles täpsalt nii, Vaata ku ästi ta on lugema ja kirjutama õppind oma vaimse maha 
jäänuse kohta se on nisama suur saavudas kui mina õpiks ilma abita eintstini relat... tooria. See 
näitab tema mottivatsjooni ... tensiivust. See on suhtelist tohutu saavudus ja mina ütlen et me 
käsutame Charliet. 

Mina ei saand kõikidest sõnadest aru aga muie paistis et toktor Strauss on minu poold ja to teine 
ei ole. 

Sis toktor Nemur noogudas ja ütles iaküll võibollat sul on õigus. Me sis käsutame Charliet. Kui 
ta seda ütles ma oli nii rõõmus et ma üppasin püsti ja surusin tal kätt et ta nii ia oli minu vasta. Ma 


ütlesin suur tänu tohtriärra te ei 


LO. (intelligence guotient) — intelligentsuskvotient; intelli' gentsuse hindamisel eriti USA-s 
käsutatav näitaja. 

kahjatse et te mulle sele võimaluse ansite. Ja mis ma taie ütlesin seda ma mõtlesin kaa. Piale 


operatsjooni ma katsun targaks saada. Ma kohe kangesti püian. 


Aru anne 5 — 10 märts 


Mul oli irm. Igavene ulk õdesi ja inimisi kes muie neid testisi tegid tulid muie kompvekkisi tooma 
ja ead õnne soovima. Ma loodan et mul õnne on. Ma võtsin jänese käpa ja õnne penni kaasa. Ainult 
üks must kas jooksis üle tee ku ma aiglasse tulin. Toktor Strauss ütles ara ole eba usklik Charlie see 
on tiadus. Aga jänese käp on mul ika kaasas. 

Ma küsisin toktor Straussilt kas ma pärast operatsjooni võidan Algernoni võidu jooksus ja tema 
ütles et võibollat ka. Kui operatsjoon ästi läheb sis ma saan tolele iirele näitata et ma võin kaa ni tark 
olla ku tema on. Võibollat veel targem. Sis ma saan paremini lugeda ja sõnasid kirjutada õieti ja tian 
igasugu asju ja olen nigu teised inimised. Ma tahan tark olla nigu teised inimised. Ku se niivisi jääb 
sis nad teevad kõik inimised üle ilma targaks. 

Täna omiku nad ei annud muie midagist süia. Ma ei tia mis sel söömisel on pistmist targaks 
saamisega. Mul on kõht irmus tühi ja toktor Nemur viis mu kommi karbi ara. Se toktor Nemur on 
üks iriseja. Toktor Strauss ütleb et piale operatsjooni saan ma kommi karbi tagasi. Enne operatsjooni 
ei tohi süia... 


Aruanne 6 — 15 märts 


Operatsjoon ei olnd valus. Nad tegid selle ara ku mina magasin. Täna nad võtsid mul sidemed pia 
ümbert ara niiet ma saan jälle ARUANNET kirjutada. Toktor Nemur kes vaatas mõned teised 
aruanded läbi ütles et ma kirjutasin valesti ja näitas ftuda kirjutada ARUANNE. Ma pian katsuma 
meelde jätta. 

Mul on kirjutamise piale väga alb mälu. Toktor Strauss ütles et on ia küll ku ma kirjutan kõigest mis 
minuga juhtub aga ma piaks rohkem kirjutama sellest mis ma tunnen ja mõtlen. Ku ma ütlesin et ma 
ei tia kuda mõtelda ta ütles et proovi. Kõik se aeg ku mul olid sidemed silmade pial ma proovisin 


mõtelda. Mittegumidagist ei juhtund, ei tia mis ma pian mõtlema. Võibollat ma pian küsima 

tema käest kuda ma pian mõtlema nüid kus ma arvatavasti targaks saan. Mis targad inimesed 
mõtlevad. Uvita-vaid asju ma arvan. Ma tahaks et ma juba tiaksin uvita-vaid asju. 


Aruanne 7 — 19 märts 


Midagist ei juhtu. Minuga tehti ulka teste ja jooksin Algernoniga võidu. Mai salli seda iirt. Ta 
võidab mind alati. Toktor Strauss ütleb et ma pian neid mängusi mängima. Ja ta ütles et mõne 
aja pärast ma pian testisi uuesti tegema. Need tindi plekid on rumalad. Ja need pildid on ka 
rumalad. Mulle meeldib joonistada meest või naist aga ma ei akka inimeste kohta valetama. 

Mul akkas pia valutama et ma nii palju mõtelda proovisin. Ma mõtlesin et toktor Strauss on 
minu sõber aga ta ei aita mind. Ta ei ütle mulle mis ma pian mõtlema või millal ma targaks 
saan. Miss Kinnian ei tulnd mind vaatama. Ma arvan et nende aruannete kirjutamine on kaa 
rumal. 


Aruanne 8 — 23. märts 


Ma lähen jälle tehasesse tööle. Nad ütlesid et parem on ku ma tagasi tööle lähen aga ma ei 
tohi kellegile ütelda mis operatsjoon see oli ja ma pian iga päev pärast tööd aiglasse tulema. 
Nad maksavad mulle raha iga kuu selle eest et ma õpin kuda targaks saada. 


Mul on ia-meel tööle tagasi minna sellepärast et ma ei oska olla ilma tööta ja sõpradeta ja 
meil on sial täitsa lõbus. 


Toktor Strauss ütleb et ma pian ika üles kirjutama mis juhtub aga ma ei pia iga päev kirjutama 
vaid siis ku ma midagi mõtlen või ku midagi erilist juhtub. Ta ütleb et ara meelt eida se võtab 
aega ja läheb pikkamöda. Ta ütleb et Algernoniga läks ka ulka aega enne ku ta sai 3 kord nii 
targaks kui ennemalt. Sellepärast Algernon võidab mind iga kord sest temal tehti kaa see 
operatsijoon. See teeb mul tuju paremaks. Ma vist saaksi selle laborinti kiiremini teha küll ku 
tavaline iir. Ükspäev ma vast võidan teda kaa. See juba oleks midagi. Esi algu paistab et 
Algernoni tarkus püsima. 


25. märts. (Nüüd ma ei pia enam kirjutama ARUANNE pialkirjaks muidu ku ma annan mis ma 
kirjutasin kord 

nädalas toktor Nemuri kätte. Ma lihtsalt panen kuupäeva. See on aja kokkuoid.) 

Täna sai tehases palju nalja. Joe Carp ütles ahoi Charlie näe siit nad sind opereerisid mis nad 
Charlie sulle tegid kas panid ajusid sisse. Ma tahtsin ütelda aga mul tuli meelde et toktor Strauss 
keelas ara. Siis Frank Reilly ütles et mis sa Charlie tegid unustasid võtme maha ja katsud ust 
lahti murda. See ajas mulle naeru piale. Nad on tõesti minu sõbrad ja nad oiavad mind. 

Vahel mõni ütleb et näe Vaata Joed või Franki või George'i ta mängis Charlie Gordonit. Ma ei 
tia miks nad nii ütlevad aga nad alati naeravad. See ommiku Arnos Borg kes on meister 
Donnegani juures ütles minu nime kui ta kurjustas Erniega se on jooksupoiss. Ernie kaotas ühe 
paki ara. Ta ütles Ernie taeva pärast ära ole Charlie Gordon. Ma ei saa aru miks ta nii ütles. 


28. märts. Toktor Strauss tuli täna õhtu minu poole vaatama miks ma ei tuld aigla nigu koku 
oli räägitud. Ma ütlesin taie et ma ei taha enam Algernoniga võidu jooksta. . Ta ütles et mõni aeg 
ei ole mul tarvis kaa aga sial aiglas piaks ma ika käima. Tal oli mulle üks kingitus kaasas. Ma 
mõtlesin et se on pisike televiisor aga ei olnd. Ta ütles et ma selle käima paneks ku magama 
lähen. Ma ütlesin eide aeg mikspärast ma piaks ta sis käima panema ku ma magama lähen. Kesse 
varem midagi siukest on kuulnud. Aga tema ütles et ku ma tahan targaks saada sis ma pian 
tegema mis ta ütleb. Ma ütlesin et ma ei usu et ma targemaks saaks ja ta pani muie käe õlale ja 
ütles Charlie sina ei tia veel aga sa saad kogu aeg targemaks. Sa ei saa selest esialgu aru. Ma 
mõtlesin et ta oli lihtsalt kena ja tegi muie iad meelt sest et mai paista ültse targemaks minevad. 

Ah jah ma oleks ara unustand. Ma küsisin et kas ma võin miss Kinniani kooli tagasi minna. Ta 
ütles et ma sinna enam ei lähe. Ta ütles at varsti tuleb miss Kinnian ise aiglasse ja akkab mind 
petsaalselt õpetama. 


29. märts. Se ull televisor mängis öö otsa. Kuda ma magan ku üks karjub öö otsa uile asju 
kõrva sisse. Ja ned lollid pildid. Oh. Ma ei tia mis ta ütleb ku ma üleval olen kuda ma vel siis 
tian ku ma magan. 

Toktor Strauss ütleb kõik on ästi. Ta ütleb et minu aju õpib ku ma magan ja se aitab mind ku 
miss Kinnian akkab 

mulle aiglas tundisi andma (ainult ma sain tiada et se ei ole aigla vaid labotoorum). Se on täitsa ull 
lugu. Ku saab nii et saab õppida sellajal ku ise magad, mis sis inimesed koolis käivad. Ma ei jusu et 
se värk niivisi mõjub. Ma olen kõik aeg vaadand iljaõhtust ja südaöö saadet televisorist aga 
targemaks ma saand ei ole. Võibollat piab magama ku televiisort vaatad. 


Aruanne 9 — 3. aprill 


Toktor Strauss näitas mule kuda saab televiisori vaikseks käänata niiet ma nüüd saan magada. 
Ma ei kuule mit-tegu midagist. Aga ika ma ei saa aru mis ta räägib. Mõnikord ma mängin ta 
ommiku uuesti läbi et tiada saada mis ma magades õpin ja mina kül ei usu seda. Miss Kinnian 
ütleb võibollat se on mõni muu keel. Aga enamasti ta on ika inglise keele moodi. Ta võristab 
kiiremini rääkida ku miss Gold kes oli mu õpetaja 6 klassis. 

Ma ütlesin toktor Straussile et mis kasu on sellest ku ma magades tark olen. Ma tahaks tark 
olla ku ma üleval olen. Ta ütleb et see on üks ja sama ja mul on kaks teadvust. Need on 
alateadvus ja teadvus (nii on täpselt nende nimed). Ja üks ei ütle teisele mis ta teeb. Nad isegi ei 
räägi üks teisega. Sellepärast ma und näengi. Ja oh sa poiss küll ma alles näen ullusi unesi. Nüüd 
pärast seda öö televiisorid. Südaöö saadet. 

Ma unustasin küsida kas ainult minul või igal ühel on ned kaks teadvust. 


(Ma vaatasin sõnastikust järgi mis toktor Strauss muie andis. Sõna alateadlik, adj. Omane 
vaimutegevusele mis ei ulatu veel teadvusesse; näiteks soovide alateadlik konflikt.) Sial on veel 
muud kaa aga ma ikka ei tia mis se tähendab. Se sõnastik põle kuigi ea rumalatele inimestele 
nigu mina. 

Piavalu on iga tahes pidust. Mu sõbrad tehasest Joe Carp ja Frank Reilly kutsusid mind Muggsy 
trahteri et võtame vähekese. Mulle ei meeldi juua aga nad ütlesid et saab palju nalja. Minu arust 
oli tore pidu. 

Joe Carp ütles et ma näitaks tüdrukutele kuda ma tehases peldikud koristan ja ta andis mule 
nuustiku. Ma näitasin nendele ja kõik naersid ku ma ütlesin et mister Donnegan ütles et ma olen 
kõigeparem koristaja kes tal on olnd sest et ma armastan oma tööd ja töötan ästi ja ei puudu 
päevagi muidu ku ainult sele operatsjooni ajal. 

Ma ütlesin et miss Kinnian alati ütleb et Charlie ole oma tööle uhke sest sa töötad ästi. 

Kõik naersid ja meil oli lõbus olla ja nad jootsid mind kõvasti ja Jõe ütles et Charlie on täis piaga 
priima kutt. Ma ei tia mis se tähendab aga kõik on minu vasta iad ja nalja on palju... Millal mina 
kül saan nii targaks ku mu paremad sõbrad Joe Carp ja Frank Reilly. 

Ma ei mäleta kuda pidu lõpes aga ma arvan et ma läksin välja Joele ja Frankile kohvi ja ajalehte 
ostma ja ku ma tagasi tulin ei olnd sial enam kedagi. Ma otsisi neid sial veel kaua aega. Sis ma 
enam nii ästi ei mäleta aga ma mõtlen et mul tuli uni piale või akas paha. Üks kena võmm tõi mind 
koju. Nii rääkis minu korteri perenaine missis Flynn. 

Aga mul pia valutab ja pias on suur muhk. Ma mõtlesin et võibollat ma kukkusin aga Joe Carp 
ütleb et se oli võmm et need vahel peksavad joodikuid. Mina ei usu. Miss Kinnian ütleb et võmmid 
on selleks et inimesi aidata. Aga iga tahes on mul irmus piavalu ja süda on paha ja kõik kohad on 
valusad. Ma usun et ma enam kunagi ei j00. 


6. aprill. Ma võitsin Algernoni! Ma ei saand arugi et ma võitsin ennegu Burt see kes katseid läbi 
viib mule ütles. Sis teine kord ma kaotasin sest ma läksi nii ähmi täis et kukkusin tooli pialt maha 
ennegu läbi sain. Aga pärast ma võitsin teda veel 8 korda. Ma olen vist kindlasti targemaks läind 
ku ma nisukest tarka iirt võidan nigu Algernon. Aga ma ei tunne küll et ma targem oleks. 

Ma tahtsin veel Algernoniga võidu jooksta aga Burt ütles et tänaseks aitab. Nad lasid mul teda 
natuke käes oida. Ta on täitsa tore. Ta on pehme nigu vatitups. Ta pilgutab silmi ja ku ta silmad 
lahti teeb on tal silmad mustad ja servast roosad. 

Ma küsisin kas ma tohin taie midagi süia anda sest mul oli temast kahju et ma teda võitsin ja ma 
tahtsin tema vasta kena olla ja temaga sõbraks saada. Burt ütles et ei tohi sest Algernon on väga 
eriline iir tale tehti ka nisukene operatsijoon nagu mulle ja ta on esimene loom kes nii kauaks 


targaks jääb. Ta rääkis et Algernon on nii tark etta piab iga päev tegema testi et süia saada. See on 
nigu ukse lukk ja see muutub iga kord ku Algernon sööma läheb niiet ta piab midagi uut õppima et 
söögi juure päästa. Mul oli temast kahju sest ku ta ara ei õpi sis ta piab nälgima. 

Minu arust ei ole õige ku sind pandakse testi tegema et sa süia saaks. Kuda see toktor 
Nemurile meeldiks ku ta piaks iga kord testi tegema ku ta süia tahab. Ma usun et me saame 
Algernoniga sõpradeks. 


9. aprill. Täna õhtu pärast tööd oli miss Kinnian laboratoorjumis. Ta oli seda nägu et tal on ia 
meel mind näha aga irm kaa. Ma ütlesin talle ärge muretsege miss Kinnian ega ma vel tark ei 
ole ja tema naeris. Ta ütles et ma usun sinu sisse Charlie nii nagu sina vaeva nägid ja lugema 
õppisid ja kirjutama paremini ku teised. Kõige alvemal juhul oled sa natukese aega tark ja tood 
tiadusele midagi kasu. 

Me loeme väga rasket raamatut. Selle pialkiri on Robinson Crusoe ja se on mehest kes sattus 
üksi tühjale saarele. Ta on tark ja mõtleb igasugu asju välja nii et ta teeb endale maja ja saab 
süia ja ta on ia ujuja. Mul on ainult kahju temast ta on täitsa üksi ja tal ei ole ühtegi sõpra. Aga 
ma arvan et sial saare pial on veel keegi sest üks pilt on kus ta on oma naljaka vihmavarjuga ja 
vaatab inimise jälgi. Ma loodan et ta leiab sõbra ja ei jää üksi. 


10. aprill. Miss Kinnian õpetab mind õigesti kirjutama. Ta ütleb vaata sõna pane silmad kinni 
ja korda sõna kuni jääb meelde. Mul oli raske ära õppida süüa ja müüa mis öeldakse süia ja 
müia. Nii ma kirjutasin ka ennegu ma targaks akkasin saama. Ma ei saa kõigest aru aga miss 
Kinnian ütleb et õige kirjutuses ei käi kõik mõistuse järgi. 


14. aprill. Sain Robinson Crusoe läbi. Ma tahaks teada mis taga veel juhtus aga miss Kinnian 
ütleb et see on kõik. Mikspärast. 


15. aprill. Miss Kinnian ütleb et ma õpin kiiresti. Ta luges läbi mõned aruanded ja vaatas mulle 
naljakalt otsa. Ta ütles et ma olen suurepärane inimene ja ma veel näitan neile kõigile. Ma 
küsisin mikspärast. Ta ütles ara tee väljagi aga ei maksa kurvastada kui ma avastan et kõik ini- 
mesed ei olegi nii kenad kui ma arvan. Ta ütles et inimese kohta kellele jumal nii vähe on 
andnud oled sa teinud rohkem kui nii paljud andekad inimesed kes oma andeid kunagi 
kasutanud ei ole. Ma ütlesin et kõik minu sõbrad on targad inimesed aga nad on head. Nad on 
minu vasta 

head ja nad ei tee kunagi midagi paha. Siis tal läks midagi silma ja ta pidi jooksma naiste 
WCsse. 


16. aprill. Täna, ma õppisin ara, koma, see siin on koma (,) punkt, millel on saba, miss 
Kinnian ütleb, et koma on väga tähtis, sest, ta muudab kirja selgemaks, nagu ta ütles, võib mõni 
inimene, kaotada hulga raha, kui kõma, ei ole, õige köha peal, minul ei ole, üldse raha, ja ma ei 
saa aru, kuidas koma, kaitseb, raha kaotamast, 


17. aprill. Ma kasutasin koma valesti. Need on kirjavahemärgid. Miss Kinnian käskis mul 
pikad sõnad sõnaraamatust järele vaadata, et neid kirjutama õppida. Ma ütlesin mis tähtsust 
sellel on kui loetud saab nigunii. Tema ütles, et see on osa sinu haridusest, ja nüüd ma vaatan 
sõnaraamatust kõiki sõnu mida ma kindlalt ei tea kuidas kirjutada. Niiviisi läheb kirjutamine 
aeglasemalt aga kui ma üks kord olen sõnaraamatust vaadanud jääb mulle sõna õieti meelde. 


Kirjavahemärke tuleb käsutada segamini, ta näitas? mulle' kuidas, neid! segamini käsutada (ja 
nüüd; ma oskan! käsutada kõiki kirjavahemärke, kui ma! kirjutan? Igasugu, reegleid! on ka? 
mis tuleb; ara õppida: aga ma saan nad selgeks. 

Ühe asja poolest mulle meeldib, kallis miss Kinnian: (sedasi käib ärikirjas kui ma kunagi 
ärialale lähen) see on et, ta seletab mulle alati kõik ära kui — ma küsin. Ta on: geenius! Kuidas 
ma — tahaksin olla: sama tark kui, tema; 

(Kirjavahemärgid, on; toredad!) 


18. aprill. Küll ma olen juhm! Ma ei saanud üldse aru, millest ta rääkis. Eile õhtu lugesin 
grammatika raamatut ja seal on kõik ara seletatud. Siis ma nägin, et see ongi see, mida miss 
Kinnian mulle seletada katsus, aga mina ei taibanud. 

Miss Kinnian ütles, et see une ajal mängiv televiisor aitas ka. Saavutasime juba teatava taseme, 
see on et midagi sai selgeks. 

Kui ma selgeks sain, mismoodi kirjavahemärgid käivad, siis ma lugesin läbi kõik oma vanad 
aruanded algusest peale. Oh sa poiss, küll ma ikka kirjutasin hullusti ja kirjavahemärke polnud 
üldse! Ma ütlesin miss Kinnianile, et ma peaksin kõik nad läbi vaatama ja vead ara paran- 

dama, aga tema ütles: «Ei, Charlie, doktor Nemur tahab, et nad jääksid nii nagu nad on. 
Sellepärast ta nad sinu kätte jättiski, kui tal nad kopeeritud said, nii sa näed omaenda 
edasiminekut. Sa jõuad kiiresti edasi, Charlie.» 

Mul oli väga hea meel, Pärast õppetundi ma läksin alla ja mängisin Algernoniga. Me ei 
võistle temaga enam. 


20. aprill. Ma tunnen ennast pahasti. See pole niisugune paha, et peaks arsti juurde minema, 
vaid rinnas on tühi tunne, nagu oleks mulle auk sisse puuritud ja kõrveüsed samal ajal. Ma ei 
oleks sellest kirjutama hakanud, aga ma arvan, et on vaja, sest see on tähtis. Täna oli mul 
esimene kord töölt koju jääda. 

Eile õhtul kutsusid Joe Carp ja Frank Reilly mind olengule. Seal oli hulk tüdrukuid ja mõned 
mehed tehasest. Mul oli meeles, kui paha mul hakkas eelmine kord, kui ma liiga palju jõin, ja 
ma ütlesin Joe'le, et ma ei taha midagi juua. Ta andis siis mulle paljast limonaadi. 

Alguses oli meil väga lõbus. Jõe ütles, et ma pean Elleniga tantsima ja Ellen õpetab mulle 
samme. Ma kukkusin mitu korda ja ma ei saanud aru, miks, sest keegi muu ei tantsinud kui 
meie Elleniga. Aga kogu aeg ma kõmistasin, sest ikka jäi kellegi jalg mulle ette. 

Kui ma siis üles tõusin, nägin, missugune nägu Joe'l on, ja siis hakkaski mul nii imelikult 
paha. «Aga on pulli-vend,» ütles üks tüdruk. Kõik naersid. 

«Vaadake. Ta punastab. Charlie punastab.» 

«Ellen, kuule, mis sa Charlie'le tegid? Ta ei ole kunagi niisugune olnud.» 

Ma ei teadnud, mis teha või kuhu vaadata. Kõik vaatasid mind ja naersid ja ma tundsin end 
otsekui alasti. Ma tahtsin peitu minna. Jooksin välja ja oksendasin. Siis ma läksin koju. Imelik 
asi: ma ei teadnudki senini, et Joe ja Frank ja teised mind sellepärast oma seltskonda tahavad, et 
minu kulul nalja saada. 

Nüüd ma tean, mis see «Charlie Gordoni mängimine» 

tähendab. 

Mul on häbi. 

Aruanne 11 


21. aprill. Ma ei läinud veel tehasesse. Palusin perenaist missis Flynni, et ta helistaks mister 
Donneganile ja ütleks, et ma olen haige. Viimasel ajal vaatab missis Flynn mulle väga 
imelikult otsa, nagu ta kardaks. 

Ma arvan, et on hea, et ma teada sain, kuidas kõik minu üle naeravad. Ma mõtlesin sellest 
palju. See on sellepärast, et ma olen nii loll ja ei saa isegi aru, kui ma midagi lolli teen. 
Inimeste arust on see naljakas, kui loll inimene ei saa teha mõnda asja nii, nagu nemad teevad. 

Aga nüüd ma vähemalt tean, et ma päev-päevalt targemaks saan. Mul on kirjavahemärkide 
panemine selge ja ma kirjutan õigesti. Mulle meeldib otsida kõik raskemad sõnad 
sõnaraamatust välja ja ma jätan nad meelde. Ma loen nüüd palju ja miss Kinnian ütleb, et ma 
loen väga kiiresti. Vahel ma saan koguni aru, mis ma loen, ja siis jääb see mulle meelde. 
Mõnikord ma panen silmad kinni ja mõtlen mõnele leheküljele ja kõik tuleb silmade ette nagu 
pilt. 

Peale ajaloo, geograafia ja aritmeetika peaksin ma miss Kinniani arvates hakkama õppima 
võõrkeeli Dr. Strauss andis mulle veel mõned lindid uneajal mängimiseks. Ma ei saa ikka 
veel aru, kuidas teadvus ja alateadvus töötavad, aga dr. Strauss ütleb, et ei maksa veel selle 
üle pead murda. Ta palus, et ma talle sõna annaksin, et kui ma tuleva nädal hakkan õppima 
keskkooliaineid. ma ei loeks ühtegi psühholoogiaraamatut — enne kui ta seda mulle ise 
lubab. 

Mul on täna hulga parem olla, aga küllap ma olen ikka veel veidi tige, et kõik kogu aeg 
naersid ja minu kulul nalja tegid, kuna ma ei olnud nii terane. Kui ma targaks saan, nii nagu 
dr. Strauss ütleb, et minu 1. O. suureneb kolm korda, siis võib-olla ma olen nagu kõik teised 
ja meeldin inimestele. .. 

Ma ei tea päris täpselt, mis 1. O. on. Dr. Nemur ütles, et see on mõõt, mis mõõdab, kui 
intelligentne sa oled, — nagu poes kaal näitab naelasid. Aga dr. Strauss vaidles talle kõvasti 
vastu ja ütles, et 1. O. ei kaalu üldse intelligentsust. Tema ütles, et 1. O. näitab, kui 
intelligentseks sa võid saada, nagu numbrid mõõtklaasi külje peal. Aga klaasi pead ise 
millegagi täitma. 

Siis ma küsisin Burti käest, kes annab mulle intelligent- 

suse teste ja töötab Algernoniga; tema ütles, et mõlemad eksivad (ma pidin ainult lubama, et 
ma kummalegi seda ei ütle). Burt ütleb, et 1. O. mõõdab tervet hulka mitmesuguseid asju, 
kaasa arvatud mõned, mida sa juba õppinud oled, ja et tegelikult pole temast üldse mingit kasu. 
Nii et ma ei tea ikkagi, mis 1. O. on, ainult et minu oma ulatub varsti üle 200. Ma ei tahtnud 
midagi ütelda, aga ma ei mõista, kuidas saab nii olla, et kui nad ei tea, mis asiseel. 0. on või 
kusta on — ma ei mõista, kuidas nad tea 
vad, kui palju inimesel seda on. 

Dr. Nemur ütleb, et homme pean tegema Rohrschachi testi. Huvitav, mis see küll on. 


22. aprill. Ma sain teada, mis Rohrschach on. See on seesama test, mis ma tegin enne 
operatsiooni, — see, kus käärudel olid tindiplekid. 

Need tindiplekid ajasid mulle hirmu peale. Ma teadsin, et too mees tahab, et ma leiaksin 
plekkidest pilte, ja ma teadsin, et ma ei suuda. Mõtlesin salaja, et kuidas küll saaks teada, mis 
pildid sinna on peidetud. Võib-olla seal ei olegi mingisuguseid pilte. See on lihtsalt trikk, et 
näha, kas ma olen nii loll ja hakkan plekkidest midagi otsima, mida seal ei ole. Mõtlesin sellele 
ja olin mehe peale tige. 

«Hüva, Charlie,» ütles tema, «sa oled neid kaarte varem ka näinud, kas mäletad?» 

«Miks ma ei mäleta.» 


Sellest, kuidas ma seda ütlesin, sai ta aru, et ma olen pahane, ja ta oli natuke üllatunud. 
«Jah, muidugi. Nüüd ma tahaksin, et sa vaataksid seda siin. Mis see võiks olla? Mida sa sellel 
kaardil näed? Inimesed näevad nendes tindi-plekkides igasuguseid asju. Ütle, mis see sinu 
meelest võiks olla — mida ta sulle meenutab.» 

Ma olin jahmunud. Selliseid sõnu ma tema suust ei oodanud. «Kas te ütlete, et nendes 
tindiplekkides ei olegi pilte peidus?» 
Ta kortsutas kulmu ja võttis prillid eest. «Misasja?» 

«Pilte. Tindiplekkides peidus. Viimane kord te ütlesite, et igaüks näeb neid pilte, ja tahtsite, et 
mina ka leiaksin nad üles.» 

Ta seletaä mulle, et viimane kord oli ta öelnud mulle peaaegu sõna-sõnalt sama mida nüüd. 
Ma ei uskunud ja mul on ikka veel kahtlus, et ta ajas mind tookord eksitusse, 

lihtsalt et nalja saada. Või siis — ma ei tea enam isegi — kas ma tõesti võisin olla nii napi 
aruga? 

Me võtsime kaardid aegamööda läbi. Üks oli nagu kaks nahkhiirt, kes midagi sikutavad. 
Teine oli nagu kaks meest mõõkadega vehklemas. Ma kujutlesin kõiksugu asju. Küllap ma 
läksin hoogu. Aga ma ei usaldanud teda sugugi ja pöörasin kaarte üht- ja teistpidi, vaatasin 
isegi tagaküljelt, kas kaardil pole midagi, mida ma oleksin pidanud ara tabama. Kui ta 
märkmeid tegi, vaatasin ma silmanurgast, mis ta kirjutab. Aga kõik oli mingites 
leppemärkides ja nägi välja nii: 

WF.+A DdF —Adorig. WE—A 
SF + obj 


Ma ei saa selle testi mõttest ikka aru. Minu arust võib igaüks valetada kokku ükskõik 
mida, kui ta ise ka nii ei näe. Võib-olla ma saan siis paremini aru, kui dr. Strauss lubab mul 
psühholoogiat lugeda. 


25. aprill. Ma mõtlesin välja uue viisi, kuidas masinaid tehases ritta panna, ja mister 
Donnegan ütleb, et see säästab talle kümme tuhat dollarit aastas tööjõu kokkuhoiu ja 
tootmise kasvu arvel. Ta andis mulle 25 dollarit preemiat. 

Ma tahtsin kutsuda Joe Carpi ja Frank Reilly lõunale, et seda pühitseda, aga Joe ütles, et ta 
peab naisele midagi ostma, ja Frank ütles, et ta lubanud onupojaga lõunale minna. Küllap 
neil läheb natuke aega, enne kui nad harjuvad muutustega minus. Tundub, nagu kõik 
kardaksid mind. Kui im Amos Borgi juurde läksin ja talle käe õlale panin, ta lausa hüppas. 

Inimesed ei räägi minuga enam eriti ega püüa mind aina haneks tõmmata nagu vanasti. 
Niiviisi tunnen ma end töö juures üksikuna. 


27. aprill. Ma võtsin täna julguse kokku ja palusin miss Kinniani homme endaga õhtust 
sööma, et preemiat pühitseda. 

Esialgu ta ei teadnud, kas nii tohib, aga ma küsisin dr. Straussilt ja tema ütles, et võib küll. 
Dr. Strauss ja dr. Nemur ei näi eriti hästi läbi saavat. Nad vaidlevad kogu aeg. Täna õhtul 
ma kuulsin, kuidas nad teineteise peale karjusid. Dr. Nemur ütles, et see ontem a 
eksperiment ja 

tema uurimus, ja dr. Strauss karjus vastu, et tema osa ei ole väiksem, sest tema leidis mind 
miss Kinniani kaudu ja tegi ka operatsiooni. Dr. Strauss ütles, et võib-olla kasutavad kunagi 
tuhanded neurokirurgid üle maailma tema tehnikat. 

Dr. Nemur tahtis avaldada eksperimendi tulemusi selle kuu lõpul. Dr. Strauss tahtis veel 
mõne aja oodata, et kõik oleks kindel. Dr. Strauss ütles, et dr. Nemur on rohkem huvitatud 
psühholoogia õppetoolist Princetonis kui eksperimendist endast. Dr. Nemur ütles, et dr. 
Strauss on lihtsalt olupoliitik, kes tahab tema kiiluvees kuulsusele purjetada. 

Kui ma ära läksin, tundsin, et värisen. Ma ei tea, miks õieti, aga mul oli tunne, nagu 
oleksin ma mõlemat meest esimest korda selgesti näinud. Ma mäletan, kui Burt ütles, et dr. 
Nemuril on tulehark naine, kes sunnib meest kogu aeg töid avaldama, et ta kuulsaks saaks. 
Burt ütles, et naise eluunistus on kõva nimega mees. 


28. aprill. Ma ei saa aru, kuidas ma varem tähele ei pannud, kui ilus miss Kinnian ikka on. Tal 
on pruunid silmad ja pruunid juukseudemed kuklal. Ta on alles kolmekümne nelja aastane! 
Mul oli vist algusest peale tunne, et ta on kättesaamatu geenius — ja väga, väga vana. Nüüd 
saab ta iga korraga, mis ma teda näen, aina nooremaks ja kenamaks. 


Sõime õhtust ja vestlesime kaua. Kui ta ütles, et ma lähen nii kiiresti edasi, et jätan tema 
maha, hakkasin ma naerma. 

«See on tõsi, Charlie. Sa loed juba paremini kui mina. Sa loed terve lehekülje ühe 
pilguga, mina saan korraga haarata ainult paar rida. Ja sa mäletad üksikasjadeni kõike, mis sa 
loed. Mina olen õnnelik, kui suudan meenutada peamisi mõtteid ja üldist tähendust.» 

«Ma ei tunne end intelligentsena. Ma ei saa nii paljudest asjadest aru.» 

Ta võttis sigareti ja mina tõmbasin talle tuld. «Sul peaks olema vähegi kannatlikkust. Sa 
teed päevade ja nädalatega seda, -mjs võtab normaalsel inimesel terve eluea. See ongi kõige 
hämmastavam. Sa oled praegu nagu tohutu käsn, mis imeb kõike endasse. Fakte, kujutisi, 
üldteadmisi. Varsti sa hakkad neid ka omavahel seostama. Sa näed, kuidas üksikud 
teadusharud on seoses. On palju tasemeid, 

Charlie, need on nagu hiiglaredeli pulgad, mida mööda sa tõused ikka kõrgemale ja kõrgemale 
ja näed maailmast enda ümber ikka enam. 

Mina näen sellest kõigest ainult osakest, Charlie, ja palju kõrgemale, kui ma praegu olen, ma 
ei tõuse, sina aga lähed aina edasi ja edasi, näed ikka enam ja enam, ja iga uus samm avab sulle 
uusi maailmu, mille olemasolugi sa ei teadnud.» Ta laubale ilmus kurd. «Ma loodan. .. ma ainult 
loodan kõigest hingest —» 

«Mida?» 

«Ah, ära pane tähele, Charles. Ma loodan lihtsalt, et ma ei eksinud, kui ma sulle seda kõike 
soovitasin.» 

Ma hakkasin naerma. «Kuidas nii? See ju mõjus. Algernongi on veel tark.» 

Istusime natuke aega vaikides ja ma teadsin, mida ta mõtles, vaadates, kuidas ma mängisin 
oma jänesekäpa keti ja võtmetega. Ma ei tahtnud sellest võimalusest mõelda, niisamuti nagu 
vanemad inimesed ei taha mõelda surmast. Mateadsin, etsee on alles algus. Ma teadsin, mis 
ta tasemete all mõtles, sest ma olen juba mitut neist kogenud. Mõte, et tema võiks minust maha 
jääda, tegi mind kurvaks. 

Ma olen miss Kinnianisse armunud. 


Aruanne 12 


30. aprill. Ma tulin Donnegani plastikpakeridite kompaniist töölt ära. Mister Donnegan käis 
peale, et kõigi huvides oleks parem, kui ma ära läheksin. Mis ma neile tegin, et nad mind 
sugugi ei salli? 

Sain sellest esimest korda teada, kui mister Donnegan näitas mulle palvekirja. Kaheksasada 
nime, viimane kui üks tehase inimene peale Fanny Girdeni. Lasksin pilgu nimedest üle käia 
ja nägin kohe, et tema on ainus, kelle nimi puudub. Teised kõik nõudsid, et mind 
vallandataks. 

Joe Carp ja Frank Reilly ei tahtnud minuga sellest rääkida. Keegi teine ka ei tahtnud, välja 
arvatud Fanny. Tema on minu tuttavate hulgas üks neid väheseid, kes võtavad midagi pähe ja 
siis ka usuvad, ükskõik mida kõik teised ei tõendaks, ütleks või teeks. Ja Fanny ei uskunud, et 
mind tuleks vallandada. Tema oli olnud palvekirjale põhimõtteliselt vastu ning jäi oma juurde, 
hoolimata survest ja ähvardustest. 

«See muidugi ei tähenda,» märkis ta, «et ma ei arva, et sinuga on midagi väga imelikku juhtunud, 
Charlie. Need muutused. Ma ei tea. Sa olid ikka hea, usaldusväärne, tavaline inimene — vahest just 
mitte kõige heledam pea, aga aus. Kes teab, mis sa oled endaga teinud, et sa äkki nii targaks oled 
läinud. Kõik siin räägivad, Charlie, et see pole õige asi.» 

«Kuidas sa võid niiviisi öelda, Fanny? Mis on selles siis pahasti, kui inimene saab targemaks ja 
tahab koguda teadmisi ja mõista ümbritsevat maailma?» 

Ta nokitses edasi oma tööd teha, silmad maas, ja ma asutasin minema. Mulle otsa vaatamata ütles 
ta: «See oli paha, kui Eeva kuulas madu ja sõi hea ja kurja tundmise puust. See oli paha, kui ta 
nägi, etta on alasti. Kui seda poleks olnud, siis ei peaks nüüd keegi meist vanaks ja haigeks jääma 
ega surema.» 

Tunnen nüüd jälle sisimas kõrvetavat häbi. See intelligentsus on löönud kulu minu ja kõigi nende 
vahele, keda ma varem tundsin ja armastasin. Ennemalt naersid nad minu üle ja põlastasid mu 
rumalust ning taipamatust; nüüd nad vihkavad mind mu teadmiste ja taibu pärast. 


Jumala pärast, mis nad minust tahavad? 
Nad ajasid mu tehasest minema. Nüüd ma olen veel üksildasem kui kunagi. .. 


15. mai. Dr. Strauss on minu peale väga kuri, et ma ei ole tervelt kaks nädalat kirjutanud ühtki 
aruannet. Tal on õigus, sest labor maksab mulle nüüd palka. Ma ütlesin talle, et olin liiga ametis 
mõtlemise ja lugemisega. Kui ma ütlesin, et kirjutamine võtab nii palju aega, et ma kaotan 
kannatuse ja ainult vihastan oma viletsa käekirja peale, andis ta mulle nõu masinal kirjutama 
õppida. Nüüd on mul hoopis hõlpsam kirjutada, sest ma suudan lüüa minutis seitsekümmend viis 
sõna. Dr. Strauss paneb mulle kogu aeg südamele rääkida ja kirjutada lihtsalt, et inimesed minust 
aru saaksid. 

Püüan anda ülevaate kõigest, mis viimase kähe nädala jooksul minuga on juhtunud. Algernoni ja 
mind esitleti Ameerika Psühholoogide Seltsi ja Ülemaailmse Psühholoogide Seltsi ühisel istungil. 
Tegime tõelise sensatsiooni. Dr. Nemur ja dr. Strauss olid meile uhked. 

Mulle tundub, et dr. Nemur, kes on kuuekümnene — kümme aastat vanem kui dc. Strauss —» 
tahab kindlasti, 

et tema tööl oleks käegakatsutavaid tulemusi. Kindlasti on selle taga missis Nemuri pealekäimine. 


Vastupidiselt oma varasematele muljetele temast saan ma nüüd aru, et dr. Nemur ei ole mingi 
geenius. Tal on suured võimed, aga tal jääb puudu eneseusaldusest. Ta tahab, et teda peetaks 
geeniuseks. Sellepärast on talle väga oluline, et tema töö leiaks laia tunnustust. Ma arvan, et dr. 
Nemur ei julgenud kauem tulemuste avaldamisega viivitada, sest ta kartis, et keegi teine võib 
samal alal mingi avastuse teha ja temalt aupaiste ara võtta. 

Dr. Straussi võiks küll geeniuseks nimetada, kuigi minu arust on tema teadmised laiuti liiga 
piiratud. Ta sai hariduse kitsa spetsialiseerumise ajal; laiem taust jäi unarule, kaugelt rohkem kui 
isegi .neurokirurgile kasulik. 

Ma olin rabatud, kui sain teada, et vanadest keeltest tunneb ta ainult ladinat, kreekat ja heebreat, 
ja et matemaatikast ei tea ta peaaegu midagi peale variatsioonarvutuse põhitõdede. Kui ta seda 
mulle tunnistas, olin peaaegu pahane. Mul oli tunne, nagu oleks ta seda osa endast minu eest 
varjanud, et mind petta, püüdes näida — nagu väga paljud (olen seda märganud) — kellenagi, kes 
ta ei ole. Ükski minu tuttavaist ei ole seda, mis ta pealtnäha paistab. 

Dr. Nemur ei tunne end minu juuresolekul mugavalt. Vahel, kui ma püüan temaga rääkida, 
vaatab ta mulle lihtsalt imeliku näoga otsa ja läheb ara. Ma sain esmalt vihaseks, kui dr. Strauss 
ütles, et ma tekitan dr. Nemuril alaväärsustunde. Mulle tundus, et ta pilkab mind, ja ma olen 
ülitundlik selle suhtes, kui keegi minu kulul nalja teeb. 

Kust mina teadsin, et tunnustatud eksperimentaalpsühholoog, nagu Nemur seda on, ei tunne 
hindustani ja hiina keelt. See on absurdne, arvestades, kui palju tööd tehakse tänapäeval Indias ja 
Hiinas otse tema erialal. 

Ma küsisin dr. Straussilt, kuidas saaks Nemur ümber lükata Rahajamati süüdistused tema 
meetodi vastu, kui Nemur ei ole võimeline neid kõigepealt lugemagi. Imelik ilme Straussi näol 
võis tähendada ainult üht kahest. Kas ta ei taha Nemurile öelda, mis Indias arvatakse, või siis — ja 
seda ma kardan — dr. Strauss ei tea seda samuti. Ma pean hoolega silmas pidama, et ma räägiksin 
ja kirjutaksin selgelt ja lihtsalt, et inimesed ei naeraks. 

327 

18. mai. Ma olen päris õnnetu. Eile õhtul nägin ma miss Kinniani esimest korda üle nädala. 
Katsusin vältida igasugust intellektuaalsete mõistete arutamist ja hoida vestlust lihtsal, 
igapäisel tasemel, aga ta vaatas mulle ainult suurisilmi otsa ja küsis, mida ma mõtlen Dober- 
manni Viienda kontserdi matemaatilise muutuvusekvivalendiga. 

Kui ma püüdsin seletada, peatas ta mind ja naeris. Ma vist vihastusin, aga ma kardan, et 
lähenen talle valel tasandil. Ükskõik mida ma temaga arutleda püüan, ma ei jõua mõistmiseni. 
Pean üle vaatama Vrostadti võrrandid «Semantilise progressiooni tasanditest». Ma vaatan, et 
ma ei suhtle enam suuremat inimestega. Tänu taevale, et on olemas raamatud ja muusika ja 
asjad, millest saab mõtelda. Ma olen suuremalt ajalt missis Flynni üürimajas ja räägin harva 
kellegagi. 


20. mai. Ma ei oleks võib-olla märganudki uut nõudepesijat nurga peal restoranis, kus ma 
õhtust söön, — ta on umbes kuueteistkümneaastane poiss — kui ei oleks olnud seda lugu 
purunenud taldrikutega. 

Taldrikud kukkusid põrandale ja valgeid portselanikilde lendas lauaaluseid mööda laiali. 
Poiss seisis jahmunult ja löödult, tühi kandik käes. Inimeste vilekontsert ja hõiked («Hoi, 
kasumid läksid!», «Mazeltov!»' ja «Nojah, ta ei ole siin ju kuigi kaua töötanud»), mis 
nähtavasti alati saadavad klaasi või lauanõude purunemist restoranis, näisid poissi veel enam 
segadusse ajavat. 

Kui peremees tuli vaatama, mis kära see on, tõmbus poiss kössi nagu lööki kartes. «Hea küll! 
Hea küll, sa koba-käpp!» hüüdis peremees. «Mis sa nüüd siin seisad! Too hari ja pühi killud 
kokku. Hari. . . hari, sa idioot! Hari on köögis!» 


Poiss nägi, etta ei saa käristada. Hirmunud ilme kadus ta näost, ja kui ta harjaga tagasi tuli, 
naeratas ta juba. Mõned lärmakamad külastajad tegid edasi märkusi, lõbustades end poisi kulul. 

«Hei, poisu, sul on selja taga üks suur tükk...» 

«Ega ta nii loll ei olegi. Lõhkuda on ju kergem kui pesta!» . 

Poisi tühi pilk liikus üle pealtvaatajate, ta nägu peegel- 


!Juudikeelne sõna, tähendab umbes «õnne!» või «toogu õnne!». 

das nende naeratusi ja tõmbus viimaks ebalevale irvele — nalja peale, millest ta ilmselt ei 
saanud aru. 

Mul hakkas paha, kui vaatasin tema rumalat, mõttelagedat naeratust, selgeid pärani 
lapsesilmi, kõhklevat, aga teenistusvalmis pilku. Tema üle naerdi, sest ta oli vaimselt 
arenemata. 

Ja ka mina olin tema üle naernud. 

Äkitselt valdas mind raev enda vastu ja nende kõikide vastu, kes tema üle irvitasid. Ma 
kargasin püsti ja karju-sin: «Pidage suu! Jätke ta rahule! See pole tema süü, et ta aru ei saa! Ta 
ei saa teistsugune olla, kui ta on! Aga tema on ju ka ikkagi inimene!» 

Ruumi sigines vaikus. Sajatasin ennast: oli mul vaja niiviisi enesevalitsust kaotada. Ma 
püüdsin poisist mööda vaadata, kui läksin välja, jättes toidu laual puutumata. Mul oli häbi meie 
mõlema pärast. 

Imelik, et ausameelsed ja tundlikud inimesed, kes kunagi ei käsutaks kurjasti oma eeliseid 
kätetu või pimeda ees, et need inimesed käituvad justkui enesestmõistetavalt nurjatult 
inimesega, kes on sündinud väheintelligentsena. Mind ajas raevu mõte, et alles hiljaaegu olin 
ise lollist peast teistele tola mänginud. 


Ja ma olin selle peaaegu unustanud. 

Olin endise Charlie Gordoni. pildi enda eest ara peitnud: nüüd, kus olin intelligentne, oli see 
midagi niisugust, mis tuli teadvusest välja tõrjuda. Aga täna, vaadates seda poissi, nägin 
esimest korda iseennast, nagu ma olin olnud. Maolin just selline nagu tema! 

Alles hiljuti sain teada, et inimesed minu üle naersid. Nüüd mõistan, et enda teadmata 
naersin enda üle nendega koos. See teeb kõige rohkem haiget. 


Loen tihti oma aruandeid ja näen oma kirjaoskamatust, lapsikust, näen mädalt 
intelligentsusega olendit piilumas läbi lukuaugu välja pimestavasse valgusse. Ma näen, et isegi 
lollina ma teadsin, et olen teistest alam, et teistel on midagi, mis minul puudub. Oma 
vaimupimeduses ma mõtlesin, et see midagi on seoses lugemise ja kirjaoskusega, ja olin kindel, 
et kui ma need omandan, saan automaatselt ka intelligentseks. 


Isegi nõrgaaruline tahab olla nagu teised inimesed. Laps ei tea vahest, kuidas süüa saada või 
mida süüa, aga nälga ta tunneb, 

Niisugune ma siis olin. Ma ei teadnudki seda. Isegi oma arenenud tajumisvõimega ei teadnud ma 
seda päriselt. 

See oli mulle hea päev. Nägin oma minevikku selgemini ja otsustasin käsutada oma teadmisi ja 
oskusi töös inimeste intelligentsitaseme tõstmiseks. Kellel on veel paremad eeldused selleks tööks? 


Kes on veel elanud mõlemas maailmas? Nemad on minu vennad. Las ma siis käsutan nende heaks 
oma võimeid. 

Homme ma arutan dr. Straussiga läbi, kuidas selles valdkonnas töötada. Võib-olla ma saan teda 
aidata, uurides probleeme, mis on seotud minul katsetatud tehnika laialdasema rakendamisega. Mul 
on mõned head ideed. 

Selle tehnika abil saaks nii palju teha. Kui minust võis saada geenius, miks siis mitte tuhandetest 
teistest minusugustest. Missuguseid fantastilisi tulemusi võib veel saavutada, rakendades seda 
tehnikat normaalsetel inimestel? Geeniustel? 

Nii palju uksi on avada. Kibelen alustama. 


Aruanne 13 


23. mai. See juhtus täna. Algernon hammustas mind. Ma käisin laboris teda vaatamas nagu vahel 
ikka, ja kui ma ta puurist välja võtsin, hammustas ta mind käest. Panin ta tagasi ja jälgisin teda 
veidi aega. Ta oli iseäralikult ärevil ja tige. 


24. mai. Burt, kes hooldab katseloomi, ütles mulle, et Algernon muutub. Ta on vähem teovalmis; 
ta keeldub labürinti jooksmast; üldine motivatsioon on nõrgenenud. Ja ta ei taha süüa. Kõik on 
mures. Mida see küll tähendab? 


25. mai. Algernoni toidetakse: nüüd keeldub ta ka lükandlukku avamast. Kõik samastavad mind 
Algernoniga. Teataval viisil oleme mõlemad esimesed omasugused. Kõik väidavad agaralt, et 
Algernoni käitumine ei tarvitse veel minu suhtes midagi tähendada. Aga on raske varjata tõika, et ka 
mõned muud loomad, kellega tehti sama eksperiment, käituvad veidralt. 

Dr. Strauss ja dr. Nemur palusid mind, et ma enam laborisse ei tuleks. Ma tean, mis nad 
mõtlevad, aga ma ei saa sellega nõus olla. Ma jätkan oma tööd nende uurimuste edasiviimisel. Kogu 
lugupidamise juures, mida ma võlgnen 

neile suurepärastele teaduritele, olen väga hästi teadlik ka nende piiratusest. Kui küsimusele on 
olemas vastus, tuleb mul endal see leida. Järsku on aeg mulle väga oluliseks saanud. 


29. mai. Ma sain endale labori ja loa jätkata uurimistööd. Midagi hakkab kujunema. Töötan ööd 
ja päevad. Lasksin endale laborisse kõiku tuua. Enamiku ajast, mis ma kirjutan, teen märkmeid — 
nende jaoks on mul eraldi mapp —, aga vahetevahel tunnen vajadust kirja panna oma meeleolusid 
ja mõtteid — see on lihtsalt harjumus. 

Leian, et intelligentsusearvutus on põnev asi. Siin on mul võimalus rakendada kõiki teadmisi, mis 
ma olen kogunud. 


31. mai. Dr. Strauss arvab, et ma töötan liiga palju. Dr. Nemur ütleb, et ma püüan suruda eluaja 
uurimused ja mõtted mõnesse nädalasse. Ma tean, et peaksin puhkama, aga miski minus kihutab 
mind tagant. Ma pean leidma Algernoni järsu tagasilanguse põhjused. Ma pean teada saama, kas 
jamillal see minuga juhtub. 


Juuni 
Kiri dr. Straussile (ärakiri) 
Lugupeetud dr. Strauss, 


eraldi ümbrikus saadan Teile ühe eksemplari oma tööst pealkirjaga «Algernon-Gordoni efekt: 
uurimus kõrgendatud intelligentsuse struktuurist ja funktsioonist». Mul oleks hea meel, kui see 
avaldataks. 


Nagu Te näete, on mul katsed lõpetatud. Töös on ara toodud kõik minu valemid, lisas ka 
matemaatiline analüüs. Muidugi tuleks neid kontrollida. 

Teades, kui suur tähtsus on sellel tööl nii Teile kui ka dr. Nemurile (endast pole mul mõtet 
rääkidagi!), kontrollisin ma tulemusi oma tosin korda, lootes, et leian mõne vea. Kahjuks pean 
nentima, et tulemused on õiged. Kuid teaduse nimel olen ma tänulik selle pisku eest, mis ma sellega 
siin lisan teadmistele inimvaimu funktsioneerimisest ja seadustest, millele allub 
inimintelligentsuse kunstlik tõstmine. 

Mäletan, Te ütlesite mulle kord, et eksperimendi luhtumine või teooriakummutamine on 
teaduse arengus 

niisama olulised kui õnnestumised. Ma tean nüüd, et see on nii. Kummatigi on mul kahju, et mu 
oma panus teadusesse peab tegema põrmuks kahe mehe töö, keda ma nii sügavalt austan. 
Siiralt Teie 
Charles Gordon 


5. juuni. Pean emotsioonid kõrvale jätma. Faktid ja minu katsete tulemused on selged, ja 
minu kure tõusu sen-satsioonilisemadki seigad ei saa varjata tõde, et dr. Straussi ja dr. Nemuri 
väljatöötatud kirurgilise tehnikaga saavutataval intelligentsuse kolmekordistamisel ei saa olla 
(meie päevil) peaaegu mingit praktilist rakendust inimintelligentsuse tõstmiseks. 

Oma märkmeid ja andmeid Algernoni kohta üle vaadates tõden, et kuigi ta on füüsiliselt veel 
noor, on ta vaimselt regresseerunud. Motoorne aktiivsus on vähenenud, näärmetegevus 
nõrgenenud, koordinatsioon halveneb järjest kiiremini. 


Võib ka täheldada ilmseid märke progresseeruvast amneesiast 


Nagu nähtub mu artiklist, lubab minu valem neid ja teisi vaimse ja kehalise allakäigu 
sündroome piisava täpsusega ette näha. 

Kirurgiline vahelesegamine intensiivistas ja kiirendas meie mõlema kõiki vaimseid protsesse. 
Asjade ettenägematu areng, mida ma julgen nimetada Algernon-Gordoni efektiks, on 
intelligentsuse forsseerimise loogiline jätk. Siin tõestatud hüpoteesi võib lihtsalt kokku võtta 
niiviisi: kunstlikult kõrgendatud intelligentsus kahaneb kiirusega, mis on võrdeline 
intelligentsuse kasvuga. 

Mulle tundub, et see on iseendast tähtis avastus. 

Kuni ma kirjutada suudan, jätkan neis aruannetes oma mõtete kirjapanemist. See on neid 
väheseid rõõme, mis mul on. Kuid kõik osutab sellele, et minu vaimne allakäik tuleb väga kiire. 

Olen juba endal märganud emotsionaalset kõikuvust ja unustlikkust, läbipõlemise esimesi 
tunnuseid. 

10. juuni. Allakäik kiireneb. Olen muutunud hajameelseks. Algernon suri kähe päeva eest. 
Lahkamine kinnitas, et mu ennustused olid õiged. Tema aju kaal oli vähenenud 

ja ajukäärud olid üldiselt lamenenud, ajuvaod laienenud ja süvenenud. 

Küllap toimub seesama protsess — või hakkab peatselt toimuma — ka minuga. Nüüd, kus 
see on kindel, ei taha ma, et see nii läheb. 

Panin Algernoni laiba juustukarpi ja matsin tagahoovi. Ma nutsin. 


15. juuni. Dr. Strauss tuli jälle mind vaatama. Ma ei teinud ust lahti ja ütlesin talle, et ta ara 
läheks. Tahan omaette olla. Ma olen pahur ja ärrituv. Tunnen pimedust enda ümber koomale 


tõmbuvat. Raske on heita kõrvale enese-tapumõtteid. Ma veenan ennast aina, kui tähtis on 
see päevik. 

Naljakas on võtta kätte raamat, mida mõnuga lugesin alles paar kuud tagasi, ja avastada, et 
ma ei mäleta sellest midagi. Mäletan, kui suur kirjanik oli mu meelest John Milton, aga kui 
ma võtsin kätte «Kaotatud paradiisi», ei saanud ma sellest üldse aru. Vihastusin nii, et 
virutasin raamatu teise seina. 

Pean püüdma osaltki midagi.meeles pidada. Midagi sellest, mis ma olen õppinud. Oh jumal, 
palun ara võta seda kõike ara! 


19. juuni. Vahel käin õhtuti jalutamas. Eile õhtul ei tulnud mulle järsku enam meelde, kus 
ma elan. Politseinik tõi mind koju. Mul on imelik tunne, et see kõik on minuga juba varem 
juhtunud — kunagi ammu. Ma kordan endale, et olen ainus inimene maailmas, kes saab 
kirjeldada, mis minuga juhtub. 


21. juuni. Miks ma ei suuda meenutada? Pean püüdma. Laman päevade kaupa voodis ja ei 
tea, kes või kus ma olen. Siis tuleb kõik sähvatusena äkki jälle meelde. Amneesiahood. 
Seniilsuse, teise lapseea sümptoomid. Võin jälgida nende ilmumist. See on nii julmalt 
loogiline. Ma õppisin nii palju ja nii kiiresti. Nüüd mandub mu mõistus kiiresti. Ma ei taha 
lasta seda sündida. Ma võitlen selle vastu. Ma ei saa unustada poissi restoranis, tühja vaadet, 
rumalat naeratust, inimeste irvitamist. Ei — palun — ei, mitte jälle seda ... 

22. juuni. Ma unustan asju; mis ma alles hiljuti olen õppinud. See käib ilmselt klassikalise 
malli järgi: viimati omandatu ununeb esimesena. Või kas see mall on ikka nii? Parem vaatan 
järele... 

Lugesin üle oma töö Algernon-Gordoni efektist ja mul tuli imelik tunne, nagu oleks see 
kellegi teise kirjutatud. Selles on kohti, millest ma sugugi aru ei saa. 

Motoorne tegevus häiritud. Kõmistan ühtepuhku asjade otsa ja masinal kirjutada on üha 
raskem. 


23. juuni. Ma ei kirjuta enam masinal. Koordinatsioon on vilets. Tunnen, et liigun aina 
aeglasemalt. Täna sain koleda löögi. Võtsin ühe artikli koopia, mida olin käsutanud 
uurimistöös, Kruegeri «Über psychische Ganzheit», et vaadata, kas ma selle abil saan aru, mis 
ma Õieti tegin. Esmalt ma arvasin, et silmadega on midagi korrast ara. Siis sain aru, et ma ei 
oska enam saksa keelt lugeda. Katsusin teisi keeli. Ei ühtegi enam. 


30. juuni. Nädal sellest, kui viimati kirjutada suutsin. Kõik libiseb nagu liiv sõrmede vahelt. 
Enamik mu raamatuid on rriulle nüüd liiga rasked. Vihastan nende peale, sest tean, et lugesin 
neid ja sain neist aru alles mõne nädala eest. 

Mõtlen ikka, et ma pean neid aruandeid kirjutama, et keegi saaks teada, mis minuga juhtub. 
Aga üha raskem on sõnu moodustada ja õigesti kirjutada. Pean isegi lihtsaid sõnu 
sõnaraamatust vaatama ja see teeb kärsituks. 

Dr. Strauss käib peaaegu iga päev mind vaatamas, aga ma ütlesin taTle, et ma ei taha kedagi 
näha ega kellegagi rääkida. Ta tunneb end süüdlasena. Nagu nad kõik. Aga mina ei süüdista 
kedagi. Ma teadsin, mis võib juhtuda. Aga 
kui valus see siiski on! 


7. juuli. Ma ei tea kuhu nädal kadus. Täna on pühapäev ma tean seda sellest et näen aknast 
inimesi kirikusse minemas. Ma arvan et olin nädal otsa voodis aga ma mäletan et missis Flynn 


tõi mulle mõni kord süüa. Ma mõtlen ikka et ma peaksin midagi tegema aga siis ma unustan ara 
või on lihtsalt kergem jätta tegemata mis ma arvan et ma peaksin tegema hakkama. 

Mõtlen viimasel ajal palju emast ja isast. Leidsin ühe pildi kus on nemad ja mina supelrannas. 
Isal on suur pall 

kaenla all ja ema hoiab mind käest. Ma ei mäleta neid niisugustena nagu nad on seal pildil. 
Kõik mis ma mäletan et isa oli enamjaolt purjus ja nääkles emaga raha pärast. 

Ta ei ajanud kuigi tihti habet ja kui ta mind kallistas torkisid habemetüükad mu nägu. Ema 
ütles et ta suri aga täditütar Miltie ütles et tema isa rääkis et minu isa jooksis ühe teise naisega 
ära. Kui ma ema käest küsisin lõi ta mind ja ütles et minu isa on surnud. Ma ei usu et ma kunagi 
tõde teada sain aga ega see mind suurt ei huvitagi. (Isa lubas et viib mind ükskord maale lehmi 
vaatama aga ei viinudki. Ta ei täitnud iialgi oma lubadusi...) 


10. juuli. Mu perenaine missis Flynn on minu pärast väga mures. Ta ütleb, et ma vedelen 
päev otsa maas ja ei tee midagi just nagu tema poeg enne kui ta poja majast välja ajas. Ta ütles 
etta ei armasta logardeid. Kui ma haige olen, siis see on iseasi, aga kui ma olen logard siis see 
on teine asi ja tema seda ei salli. Ma ütlesin, et ma arvan et olen haige. 

Ma katsun iga päev natuke lugeda, enamasti juttusid, aga vahel ma pean üht ja sedasama mitu 
korda üle lugema sest ma ei saa aru mis see tähendab. Ja kirjutada on raske. Ma tean et ma 
peaksin kõiki sõnu sõnaraamatust vaatama aga see on nii raske ja ma olen kogu aeg nii väsinud. 

Siis mul tuli mõte kasutada ainult lihtsaid sõnu pikkade ja keeruliste asemel. Nii läheb vähem 
aega. Ma viin kord nädalas lilli Algernoni hauale. Missis Flynn arvab et on püsti hull hiire 
hauale lilli viia aga mina ütlesin talle et Algernon oli eriline hiir. 


14. juuli. Jälle on pühapäev. Mul ei ole nüüd enam millegagi aega viita sest televiisor on 
katki ja mul ei ole raha seda parandada lasta. (Mul on tunne et ma kaotasin selle kuu tšeki mis 
ma laborilt sain. Ei mäleta.) 

Mul on õudsed peavalud ja asperiin suurt ei aita. Missis Flynn teab et ma olen tõesti haige ja 
tal on minust väga kahju. Ta on suurepärane hoolitseja kui keegi on haige." 


22. juuli. Missis Flynn kutsus minu juurde ühe võõra arsti. Tal oli hirm et ma hakkan surema. 
Ma ütlesin arstile, et ma ei olegi väga haige ma ainult unustan vahetevahel. Ta küsis minult kas 
mul on sõpru või sugulasi ja mina ütlesin et mul ei ole kedagi. Ma ütlesin et mul oli kord sõber 

nimega Algernon aga tema oli hiir ja me jooksime temaga võidu. Ta vaatas mulle 
imelikult otsa nagu mõtleks et ma olen hull. Ta naeratas kui ma talle ütlesin et ma olin 
geenius. Ta rääkis minuga nagu lapsega ja pilgutas missis Flynnile silma. Ma sain 
vihaseks ja ajasin ta minema sest ta tegi minu üle nalja nii nagu kõik varemalt tegid. 

24. juuli. Mul ei ole enam raha ja missis Flynn ütleb et ma peaks kuskile tööle 
minema ja üüri maksma sest ma pole kaks kuud maksnud. Ma ei tunne ühtegi tööd 
peale selle mis ma tegin Donnegani plastikpakendite kompaniis. Ma ei taha sinna tagasi 
minna sest kõik tundsid mind kui ma tark olin ja võibolla nad hakkavad minu üle 
naerma. Aga ma ei tea mida muud peale hakata et raha saada. 


25. juuli. Ma vaatasin üle mõned oma vanad aruanded ja imelik küll aga ma ei oska 
lugeda mis ma olen kirjutanud. Ainult mõnest sõnast saan aru aga mõtet kokku ei saa. 


Miss Kinnian käis minu ukse taga aga ma ütlesin mine ära ma ei taha sind näha. Ta 
nuttis ja mina nutsin ka aga maei lasknud teda sisse sest ma ei taha et ta minu üle naeraks. 
Ma ütlesin talle et ma ei armasta teda enam. Ma ütlesin talle et ma ei taha enam tark olla. 
See ei ole tõsi. Ma armastan teda ikka ja ma tahan ikka tark olla aga ma pidin nii 
ütlema et ta ara läheks. Ta andis missis Flynnile üüriraha. Ma ei taha seda. Ma pean 
endale töökoha otsima. 

Palun. . . palun ara lase mul unustada kuidas kirjutada ja lugeda... 


27. juuli. Mister Donnegan oli väga kena kui ma tulin tema juurde ja küsisin kas ma saan 
jälle endisele koristajakohale tagasi. Esialgu oli ta väga umbusklik aga ma rääkisin talle mis 
minuga juhtus siis jäi ta väga kurvaks ja pani mulle käe õlale ja ütles Charlie Gordon sa oled 
alles sitke poiss. 

Kõik vaatasid minu poole kui ma tulin trepist alla ja läksin klosetti koristama nagu 
ennemalt ikka. Ma ütlesin endale Charlie kui nad sinu üle ka nalja viskavad ara solvu sest 
sa mäletad nad ei ole nii targad kui sa vanast arvasid et nad on. Ja ültse nad olid kord 
sinu sõbrad ja kui nad sinu üle nalja tegid siis see ei tähenda midagi sest nad armastasid 
sind ka. 

Üks uus mees kes oli siia tööle tulnud pärast seda kui 

ma ara läksin tegi halba nalja ta ütles hei Charlie ma kuulsin sa oled väga tark poiss tõeline 

naljavend. Ütle midagi inteligentset. Mul oli nii paha aga Joe Carp tuli ja krabas tal rinnust 

kinni ja ütles jäta ta rahu sa kuradi idioot muidu ma käänan sul kaela kahekorra. Ma ei 
oodanud et Joe minu poolt on nii et ma arvan et ta on tõesti minu sõber. 

Siis tuli Frank Reilly ja ütles Charlie kui keegi sind kiusab või katsub sulle liiga teha kutsu 
mind või Joed ja me näitame talle. Ma ütlesin aitäh Frank ja mulle tulid pisarad kurku niiet ma 
pidin ümber pöörama ja lattu minema etta ei näeks kui ma nutan. Küll on hea kui sul on 
sõbrad. 


28. juuli. Ma tegin täna suure lolluse ma unustasin et ma ei käi enam miss Kinniani klassis 
õhtu koolis nigu vanasti. Ma läksin sisse ja istusin oma vanase pinki taga seina ääres ja tema 
vaatas mulle imelikult otsa ja ütles Charles. Ma ei mäleta et ta oleks mind nii kutsunud varem 
ka ainult Charlie ma ütlesin tervit miss Kinnian ma tulin jälle tundi aint ma olen lugemiku 
ärakaotand millest me lugesime. Tema akkas nutma ja jooksis klassist välija ja kõik vaatasid 
muie otsa ja ma nägin et ned pole samad inimesed kes minu klasis olid. 

Siis tuli mule täitsa äkki meele operatsijoon ja et ma targaks sain ja ma mõtlesin püha 
müristus ma tõesti mängisin see kord Charlie Gordonit. Ma läksin ara ennegu ta klassi tagasi 
tuli. 

Sellepärast ma läängi New Yorgist päriseks ara. Ma ei taha midagi nisukest enam teha. Ma 
ei taha et miss Kinnian minu pärast kurvastaks. Kõik tehases on kurvad ja seda ma ka ei taha 
nii ma läängi ara kusagile kus keegi ei tia et Charlie Gordon oli ükskord geenjus ja nüid ta ei 
oska enam raamatutgi lugeda ega ästi kirjutada. 

Ma võtan paar raamatud kaasa ja ku ma ka ei oska neid lugeda sis ma arjutan kõvasti ja 
võibollat ma ei unusta ara kõike mis ma õppisin. Ku ma tõesti väga püian sis vahest ma jään 
natukese targemaks ku ma enne operatsi-jooni olin. Mul on ika jänese käpp ja õnne penn alles 
ja võibollat need aitavad mind. 

Kui te seda kunagi loete miss Kinnian ärge kurvastage minu pärast ma olen rõõmus et ma 
sain veel võimaluse targaks saada sest ma sain teada uiga asju millest ma ei 

tiadnudki et nad mailmas on ja suurtänu et ma nägin seda kõike olgu et natuke aega. Ma ei tia 
miks ma jälle rumalaks läksin või mis ma valesti tegin vahest ma ei näind küllalt vaeva. Aga ku 
ma kõvasti arjutan ja vaeva näen sis võibollat ma saan natukese targemaks ja tian mis kõik 
sõnad tähendavad. Mul on veel natukese meeles kui tore tunne se oli ku ma lugesin seda siniste 
rebenend kaandega raamatut. Sellepärast ma ei jäta ja katsun ikka targaks saada et mul jälle se 
tunne oleks. Nii tore on ku tead igasugu asju ja oled tark. Ma tahaks et ma praegust tark oleks 
ma istuks maha ja mutku loeks. Igatahes olen ma kindla piale esimene inimine mailmas kes 
leidis ühe olulise asja tiaduses. Ma mäletan et ma midagi nisukest tegin aga ma ei mäleta mida. 
Ma arva et ma tegin midagi kõikide rumalade inimeste iäks nigu ma ise olen. 

ladaega miss Kinnian ja toktor Strauss ja kõik. Ja P. S. palun ütelge toktor Nemurile et ta ei 
oleks nisuke pahur ku inimesed tema üle naeravad sis tal oleks rohkem sõpru. Kerge on sõpru 
leida ku lased inimestel enda üle naerda. Sial kus ma lähen leian ma endale kindlasti pallju 
SÕpru. 

P. P. S. Palun ku teil juhust on viige mõni lill taga oovi Algernoni auale. .. 


Murray Leinster 


UURIMISMEESKOND 


1 


Lähiskuu lendas pea kohalt üle. See oli korrapäratu kujuga ja sakiline - arvatavasti kinnipüütud 
asteroid. Huyghens oli seda küllalt sageli näinud, .sellepärast ei läinud ta välja vaatama, kuidas see 
tähti varjates atmosfäärilennuki näiva kiirusega üle taeva lendas. Huyghens higistas paberite kallal, 
mis oli natuke imelik, sest seaduse silmis oli ta kurjategija ning kogu ta tegevus Loren Kahel 
kuritegelik. Samuti oli kummaline, et mees tegi kirjatööd ruumis, millel olid terasest aknaluugid ja 
kus tohutu suur valgepeakotkas tukkus kinnisidumatult kolmetolli jämedusel seina torgatud õrrel. 
Kirjatöö polnud aga Huyghensi tegelik amet. Tema ainuke abiline oli ööhulgusega võideldes kan- 
natada saanud ja Kodiuse kompanii salajased laevad olid viinud mehe sinna, kust Kodiuse kompanii 
laevad. tulid. Huyghens pidi üksinduses kahe mehe tööd .tegema. Oma teada oli ta ainuke inimene 
selles päikesesüsteemis. 

Altpoolt oli kuulda nohisemist. Sitka Pete tõusis raskelt püsti ja tatsas oma veekausi juurde. Ta 
lakkus jahutatud vett ja aevastas kõvasti. Haputaigna Charley ärkas ja pahandas kõmavalt urisedes. 
Altpoolt kostis teisigi hääli ja kolistamist. Huyghens hõikas rahustavalt: «Tasem, teie seal!» ja jätkas 
oma tööd. Ta lõpetas kliima-aruande ja söötis andmed raali. Sel ajal kui masin nende kallal sumises, 
kirjutas ta logiraamatusse inventuurisaldot, mis näitas, kui palju varudest alles oli. Siis hakkas ta 
logiraamatut põhjalikumalt täitma. 

Sitka Pete, kirjutas ta, on nähtavasti lahendanud üksikute sfekside tapmise probleemi. Ta on 
jõudnud arusaamisele, et pole mõtet neid käppade vahele pigistada ja et ta küünised ei suuda nende 
nahast läbi tungida, vähemalt mitte seljalt. Täna andis Semper meile märku, et sfekside kari on 
avastanud lõhna järgi tee jaama juurde. Sitka ootas tuulealusel küljel nende saabumist. Siis ründas ta 
neid selja tagant ja andis mõlema käpaga kohutava hoobi vastu sfeksi pead. See oli nagu kahe 
vastassuunast tuleva kaheteistkümnetollise mürsu kokkupõrge. Ilmselt lõi see sfeksi ajud segamini 
nagu toored munad. Sfeks langes surnult maha. Samasuguste võimsate käpahoopidega tappis Sitka 
veel kaks sfeksi. Haputaigna Charley vaatas seda mõmisedes pealt, ja kui sfeksid pöördusid Sitka 
poole, ründas ta omakorda. Mina muidugi ei saanud liiga tema lähedal tulistada ja tal oleks võinud 


kehvasti minna, kui Faro Nell poleks karude ruumist välja appi tormanud. See tähelepanu 
kõrvalejuhtimine võimaldas Sitka Pete'il taas oma uut tehnikat rakendada - tagakäppadel püsti 
seistes esikäpad sel uudsel ning kohutaval kombel kokku lüüa. Võitlus lõppes kiiresti. Semper 
keerles ja kisendas võitlejate kohal, kuid, nagu tavaliselt, ei sekkunud. Märkus: karupoeg Kullatükk 
püüdis kaasa lüüa, kuid ema tõukas ta jalust ära. Haputaigen ja Sitka ei teinud karupojast väljagi - nii 
nagu alati. Kodiuse tšempioni geenid on tugevad! 

Väljas kostsid edasi öised hääled. Mõned hääled meenutasid orelihelisid - need olid laulvad 
sisalikud. Kostis ööhulguste itsitavaid naeruhüüdeid, mis põrmugi naerma ei ajanud. Mõned hääled 
olid nagu haamrilöögid ja uste paugutamine ning igast suunast kostis justkui eri toonides luksumist. 
Viimast tegid imepisikesed olevused, kes Loren Kahel asendasid putukaid. 

Huyghens kirjutas edasi: 

Kui võitlus lõppes, näis Sitka olevat rahutu. Ta kordas püüdlikult oma võtet iga surnud või 
haavatud sfeksi kallal, välja arvatud need, keda ta selle abil oli tapnud. Ta tõstis neil pea üles ja 
virutas käpad nagu rammides kahelt poolt jõuliselt kokku, otsekui demonstreerimaks Haputaignale, 
«kuidas seda tehakse. Kui nad korjuseid põletusahju vedasid, oli palju mõmisemist. Paistis peaaegu, 
et... 

Saabumiskell helises ja Huyghens tõstis järsult pea ning jäi seda jõllitama. Kotkas Semper avas 
oma kalgid silmad. Ta pilgutas neid arusaamatult. 

Hääled. Alt kostis pikka, sügavat, rahulolevat norinat. Džunglis karjatas keegi. Luksumine, 
logisemine, oreli-helid... 

Kell helises uuesti. See tähendas, et kuskil kõrguses viibiv laev oli kinni püüdnud 
signaalkiire, mille olemasolust võisid teada ainult Kodiuse kompanii laevad, ja püüdis 
maandumiseks ühendusse astuda. Praegusel hetkel ei tohiks selles päikesesüsteemis aga olla 
ühtegi laeva! See oli ainuke elamiskõlblik planeet siinses süsteemis ja ametlikult oli ta 
kuulutatud elamiskõlbmatuks kahjulike loomade pärast. Nende all mõeldi sfekse. Sellepärast ei 
lubatud siia rajada ühtegi kolooniat ja Kodiuse kompanii oli seadust rikkunud. Ja vähe oli 
raskemaid süütegusid kui uue planeedi volitamata hõivamine. 

Kell helises kolmandat korda. Huyghens vandus. Ta sirutas käe, et majakat välja lülitada, 
kuid sellest poleks enam käsu olnud, sest radar oli majaka kindlasti juba avastanud ja määranud 
tema asukoha selliste füüsiliste tundemärkidega nagu lähedane meri ja Sere platoo. Laev leiab 
selle koha igal juhul ja võib maanduda päeval. 

«Kurat,» ütles Huyghens. Ta ootas siiski, et kell uuesti helisema hakkaks. Kodiuse kompanii 
laev annaks kaks kella, et ta kindel oleks. Laev Kodiuse kompaniist ei tohiks aga siia tulla enne 
mitut kuud. 

Kell helises ühe korra. Kosmosetelefoni numbrilaud lõi vilkuma ja kuuldavale tuli 
stratosfäärihäirete tõttu pleki-kõlaline hääl. 

«Kutsume maad! Kutsume maad! Kreeta Liini laev «Odysseus» kutsub maad Loren Kahel! 
Maandub üks reisija paadiga. Süüdake maandumistuled!» 

Huyghensi suu vajus lahti. Kodiuse kompanii laev oleks teretulnud. Kolooniate Inspektsiooni 
laev oleks äärmiselt ebameeldiv, sest ta hävitaks koloonia ja Sitka ja Haputaigna ja Faro Nelli ja 
Kullatüki — ka Semperi — ning viiks Huyghensi ara kohtu alla seadusevastase koloniseerimise 
ja kõige selle juurde kuuluva eest. Kuid kaubalaev, mis maandab paadiga üheainsa reisija?... Ei, 
seda ei võinud lihtsalt mitte mingitel asjaoludel juhtuda. Vähemalt mitte tundmatus, illegaalses 
koloonias! Mitte salajases jaamas! 

Huyghens süütas maandumistuled. Ta nägi väljas valguskuma. Siis ta tõusis ja hakkas 
rakendama abinõusid, mis avastamise puhuks olid ette nähtud. Ta pani seifi kõik 

paberid, mille kallal oli töötanud; samuti korjas ta kokku ja viskas sinna kõik isiklikud 
dokumendid. Iga sissekanne, iga vähimgi tõendus, et jaam on Kodiuse kompanii oma, läks 
seifi. Ta virutas ukse kinni. Ta sõrm puudutas seadme nuppu, mis hävitaks seifi sisu ja sulataks 
isegi tuha, nii et seda ei oleks võimalik kohtus asitõendina kasutada. 

Siis jäi ta kõhklema. Kui see oleks Inspektsiooni laev, siis tuleks vajutada nupule ja olla 
valmis pikaajaliseks vangistuseks. Aga Kreeta Liini laev — juhul kui kosmose-telefon ei 
valetanud — polnud kardetav. See oli lihtsalt uskumatu. 

Huyghens raputas pead. Ta tõmbas matkarõivad selga ja võttis relva. Ta laskus karude 
ruumi ja süütas tuled. Karud mõmisesid üllatunult ja Sitka Pete ajas ennast väga veidralt 
istukile ning vaatas silmi vidutades talle otsa. Haputaigna Charley lamas selili, jalad õhus. Ta 
leidis, et nii on jahedam magada. Nüüd keeras ta ennast mütsu ümber ja tõi kuuldavale hääli, 
mis kõlasid kuidagi südamlikult. Faro Neil tatsas oma eraldatud ruumi uksele — eraldatud oli 
ta põhiliselt Kullatüki pärast, et see jalus ei tolkneks ega ärritaks suuri isakarusid. 

Huyghens, Loren Kahe ainus inimasukas, seisis vastamisi oma töö- ning võitlusjõuga — 
nelja viiendikuga planeedi Maalt pärinevatest mitte-inimasukatest. Need olid muteerunud 
kodiaki' karud, Kodiuse Tšempioni järeltulijad, kelle järgi oli antud nimi ka Kodiuse 
kompaniile. Sitka Pete oli ligi tonni raskune kohmakas ja arukas lihasööja. Haputaigna Charley 
oli sadakond naela kergem. Faro Neil oli tuhat kaheksasada naela naiselikku võlu — ja julmust. 
Siis nügis Kullatükk oma koonu ema karvase kere kõrvalt välja, et näha, mis on lahti, ja tema 
oli kuuesajanaelane karupoeg. Loomad vaatasid äraootavalt Huyghensile otsa. Kui Semper 
oleks tema õlal istunud, oleksid nad teadnud, mida neilt oodatakse. 

«Lähme,» ütles Huyghens. «Väljas on pime, aga keegi on tulemas ja see võib halvasti 
lõppeda.» 

Ta avas karude ruumi välisukse. Sitka Pete tormas kohmakalt välja. Otserünnak oli igas 
olukorras kõige parem — eriti kui oldi hiiglaslik kodiaki isakaru. Haputaigen taarus talle järele. 

Väljas ei olnud esialgu midagi vaenulikku. Sitka tõusis 

Kodiak — saar Alaskas. 

tagakäppadele püsti — niiviisi oli ta tublisti kaksteist jalga pikk — ja nuusutas õhku. 
Haputaigen pööras end sihipäraselt enne ühele ja siis teisele poole ning nuuskis omakorda. Välja 
tuli Neil, ligi üheksa kümnendikku tonni elegantsust, ja mõmises noomivalt Kullatüki peale, 
kes käis tihedalt tema kannul. Huyghens seisis uksekünnisel, öösihikuga püss laskevalmis. 
Talle oli vastumeelt karusid Loren Kahe ööpimedasse džunglisse ette saata. Nemad aga oskasid 
haista hädaohtu ja tema mitte. 

Laias valgusribas, mis ulatus läbi džungli maandumis-väljakuni, tundusid asjad 
ebareaalsetena. Kõik need kaarduvad hiigelsõnajalad ja sambakujulised puud, mis kasvasid 
nende köhal, ja erakordselt torkiv džunglipõõsastik. Maandumistuled, mis asusid maapinna 
lähedal, valgustasid kõike altpoolt. Lehestik oli musta taeva foonil eredalt valgustatud, nii 
eredalt, et tähed taevas ei paistnud. Kõikjal ümberringi olid valguse ja varju hämmastavad 
kontrastid. 

«Edasi!» käsutas Huyghens ja viipas käega. «Hopp!» 

Ta lõi karude ruumi ukse kinni. Nad liikusid mööda valgustatud metsarada maandumispaiga 
poole. Kaks hiiglaslikku kodiaki isakaru tatsasid eespool. Sitka Pete laskus neljakäpakile ning 
nuuskis minekul ettevaatlikult rnaad. Haputaigna Charley liikus tema kännul, pöördudes ühele 
ja teisele poole. Huyghens kõndis valvsalt nende kahe järel ja Faro Neil tuli koos tema ligi 
hoiduva Kullatükiga kõige lõpus. 

See oli eeskujulik väeüksus läbi ohtliku džungli marssimiseks. Avangardis olid Haputaigen 
ja Sitka, kuna Faro Neil kaitses tagalat. Et ta pidi hoolitsema Kullatüki eest, siis oli ta 


seljataguse rünnaku suhtes eriti valvas. Huyghens oli muidugi peamine löögijõud. Tema püss 
tulistas lõhkekuulidega, mis võisid heidutada isegi sfekse, ja öösihik — valguskoonus, mis 
süttis automaatselt, kui ta püssi-kuke vinna tõmbas — näitas täpselt, kuhu laeng tabab. See 
polnud sportliku jahipüssi moodi, kuid Loren Kahel elutsevad olevused polnud ka sportlikud 
vastased. Näiteks ööhulgused, ööhulgused kartsid aga valgust. Nad ründasid ainult siis, kui 
liiga ere valgus nad marru ajas. 

Huyeghens liikus maandumisväljaku valgussära poole. Ta tundis endas kasvavat raevu. 
Kodiuse kompanii jaam Loren Kahel oli täiesti illegaalne. Ühest küljest oli jaama olemasolu 
hädavajalik, kuid ta oli siiski illegaalne. Plekine 

344 


hääl, mis kostis kosmotelefonist, ei olnud sugugi veenev, kui ignoreeris seda illegaalsust. Kui 
laev maanduks, jõuaks Huyghens enne jaama tagasi minna, kui mehed talle järele saavad, ja 
õigeaegselt hävitada seifi, et kaitsta neid, kes ta siia olid saatnud. 

Ent läbi ebatõelisena näiva võsastiku tungides kuulis ta maandumisraketi kauget teravat 
müra, mitte laevamootorite ulgumist. Mürin läks järjest kõvemaks, kui ta edasi liikus, kolm 
suurt kodiaki karu tema ümber tatsamas ja hoolikalt ringi nuuskimas. Selle planeedi erilistes 
tingimustes moodustasid nad täiusliku kaitse- ja rünnakuüksuse. 

Huyghens jõudis maandumisväljaku servale, kus oli pimestavalt valge: tavakohased 
lahknevad valguskiired olid suunatud taevasse, et laevad saaksid automaatset laskumist 
visuaalselt kontrollida. Säärased maandumisväljakud olid omal ajal igati nõuetekohased olnud. 
Tänapäeval olid kõikidel arenenud planeetidel maandumissõrestikud — hiigelrajatised, mis 
ammutasid energiat ionosfaarist ja mis imetlusväärse kerguse ja piiramatu jõuga tõstsid ning 
maandasid tähelaevu. Siinset tüüpi maandumisväljakuid võis leida kohtades, kus töötas 
kaardistamisrühm, või siis seal, kus oli käsil ainult ajutine ökoloogia- või bakterioloogiaalane 
uurimistöö, või seal, kus värskelt rajatud koloonia polnud veel jõudnud ehitada moodsat 
maandumisseadeldist. Oli loomulikult täiesti mõeldamatu, et keegi võiks proovida asustamist 
seaduse kiuste. 

Kui Huyghens ergavale väljale jõudis, olid ööolendid juba valguse peale köhale tormanud 
nagu ööliblikad Maa peal. Õhk oli hägune vihurina keerlevaist pisikestest olevustest. Neid oli 
lugematul hulgal, kõikvõimaliku kujuga ja igas suuruses, alates valgetest kihulastest ja 
paljutiiva-listest ussikestest kuni eemaletõukavalt alasti näivate suuremate olevusteni, keda oleks 
võinud pidada lendavateks kitkutud ahvideks, kui nad poleks olnud lihasööjad ja palju 
hirmsama välimusega. Kõik need olevused heljusid, keerlesid ja tantsisklesid meeletult 
valguskumas, tekitades veidrat kaeblikku suminat. Nad moodustasid raadatud ala köhal peaaegu 
nagu lambi valge lae. Nad varjasid tähed. Ülespoole vaadates suutis Huyghens läbi tiibade ja 
kehade udu vaevu märgata kosmosepaadi rakettmootori sinivalget leeki. 

Raketi leek suurenes pidevalt. Korraks ta ilmselt kal- 

345 

dus kõrvale, et paadi kurssi õgvendada, siis aga muutus jälle normaalseks. Algul oli see täpp 
erevalget hõõgust, mis kasvas vähehaaval suureks täheks, siis veel suuremaks, nagu helendav 
täiskuu, ja lõpuks oli ta üksainus halastamatult põlev silm. Huyghens pööras pilgu kõrvale. Sitka 
Pete laskus oma ligi tonni raskuse kerega käntsu istukile ja vidutas silmi pimeda džungli poole, 
valgusest eemale. Haputaigen ei pööranud valjenevale raketimürinale mingit tähelepanu. Ta nuuskis 
hoolikalt õhku. Faro Neil hoidis Kullatükki kõvasti oma suure käpa all ja lakkus ta pead, justkui 
tahtes karupoega korda teha seltskonnaga kohtumiseks. Kullatükk vingerdas. 

Mootori möirgamine muutus kümne tuhande kordseks äikesemürinaks. Soe tuulehoog uhkas 
maandumisväljakult laiali. Rakettpaat langes allapoole, ta leek puudutas lendavatest olevustest 
koosnevat udu ja need tõmbusid käkra, põlesid ara ja hõõgusid. Siis keerlesid kõikjal tolmupilved ja 


väljaku keskkoht lausa lõõmas leekides; miski liugles tulesambal alla, surus samba lamedaks, istus 
sellele peale — ja leek kustus. Maandumisväljakul seisis rakett-paat tugedel püsti, nina tähtede 
poole, kust ta oli tulnud. 

Möllu järel saabus kõhutav vaikus. Siis hakkasid ööhää-led õige nõrgalt uuesti kostma. Oli kuulda 
nagu oreliheli-sid ja väga tasast, otsekui vabandavat luksumist. Kõik need hääled tugevnesid ja 
järsku kuulis Huyghens jälle täiesti normaalselt. Siis avanes külgluuk omapärase loginaga, miski, mis 
oli olnud kosmosepaadi keres peidus, laotus lahti, ning üle leegist kuumutatud välja, millel seisis 
laev, oli näha metallist kõnnitee. 

Luugist väljus mees. Ta kummardus tagasi ja surus väga ametlikult kellegi kätt. Siis ronis ta 
mööda redelipulki alla kõnniteele. Reisikotti kandes marssis ta üle aurava kõrbenud välja. Jõudnud 
kõnnitee lõppu, astus ta ettevaatlikult maha ja liikus kiiresti väljaku servale. Siis lehvitas ta paadile. 
Sellel olid luugid. Võib-olla lehvitati talle vastu. Kõnnitee tõmbus kiiresti kokku ja kadus paadi 
sisemusse. Sabatugede vahelt paiskus välja leek. Jälle kerkisid kõhutavad, hingematvad tolmupilved 
ja valgus pimestas nagu päike. Müra oli väljakannatamatu. Siis tõusis valgus kiiresti läbi tolmupilve, 
hüppas kõrgfemale ja ronis veel kiiremini ülespoole. Kui Huyghensi kõrvad olid jälle võimelised 
midagi kuulma, kostis veel ainult tasast nõrgenevat mürinat ja väike hele valgustäpp tõusis tae- 

vasse, kaldudes itta, et ühineda laevaga, mis oli ta maandanud. 

Džungli öised hääled kostsid edasi. Elu Loren Kahel ei hoolinud inimeste tegudest. Lagendikul, 
mis oli valge nagu päeval, püsis veel aga hõõguv laik, ja lühikest kasvu vilgas mees, reisikott käes, 
vaatas hämmeldunult enda ümber. 

Kui hõõgus tuhmus, suundus Huyghens mehe poole. Sitka Pete ja Haputaigen läksid tema ees. 
Faro Neil järgnes truult, hoides hoolitsevat emasilma oma järeltulijal. Mees lagendikul vaatas seda 
paraadi. Isegi ettevalmistatud inimese võib öine maandumine võõral planeedil rööpast välja viia, 
eriti kui maandamispaat on lahkunud, kõik sidemed kosmosega kätkenud ja ta näeb endale lähene- 
vat — võiks tunduda, et lähemale hiilivat — kahte isast kodiaki hiigelkaru, kelle järel tuleb kõhnas 
käru oma pojaga. Üksik inimkuju sellises seltskonnas võib näida tähtsusetuna. 

Uustulnuk vahtis juhmilt. Ta liikus kohkunult paigast. 

Huyghens hüüdis: «Hei, teie seal! Ärge karusid kartke! Nad on sõbrad!» 

Sitka jõudis uustulnukani. Ta läks ettevaatlikult allatuult ja nuusutas. Lõhn oli rahuldav. 

Inimese lõhn. Sitka istus maha, nii et enam kui tonn karuliha mütsatas raskelt vastu paakunud 
tolmu. Ta vaatas meest sõbralikult. Haputaigen tegi «uuh!» ja läks nuuskima õhku väljaspool välja- 
kut. Huyghens astus lähemale. Uustulnuk kandis Kolooniate Inspektsiooni mundrit. See oli halb. 
Mundril olid vaneminspektori eraldusmärgid. Veel hullem. 

«Haa!» sõnas äsjamaandunu. «Kus on robotid? Ja mida põrgu päralt tähendavad need elukad? 
Miks te muutsite oma jaama asukohta? Mina olen Roane. Tulin siia selleks, et teha teie koloonia töö 
kohta aruanne.» 

Huyghens küsis: «Missuguse koloonia?» 

«Loren Kähe robotikoloonia,» ütles Roane ning jätkas nördinult: «Ärge öelge mulle, et see 
idioodist kapten mind vales kohas maha pani! See on Loren Kaks, eks ole? Ja see on 
maandumisväljak. Aga kus on teie robotid? Teil peaks olema maandumissõrestikuga alustatud! Mis 
pagan siin on juhtunud? Ja mida tähendavad need elukad?» 

Huyghens krimpsutas nägu. 

«See,» ütles ta viisakalt, «on illegaalne, ilma loata rajatud asundus. Mina olen kurjategija. Need 
loomad on minu kaasosalised. Kui te ei soovi ennast siduda kurjategijaga, 

ei pruugi teil seda muidugi teha, kuid ma kahtlen, kas teil õnnestub elada kuni hommikuni, 
kui te minu külalislahkust ei käsuta, sel ajal kui ma järele mõtlen, mida teie saabumise asjus ette 
võtta. Tegelikult peaksin ma teid maha laskma.» 

Faro Neil peatus Huyghensi selja taga, kus oli ta alatine koht kõigi väljaskäikude ajal. 
Kullatükk aga nägi uut inimest. Kullatükk oli karupoeg ja sellepärast sõbralik. Ta vänderdas 
armsalt ettepoole. Neljakäpakil oli ta turja köhalt neli jalga kõrge. Roanile lähenedes niheles ta 
häbelikult. Ta koguni aevastas suurest kohmetusest. Ema jooksis talle kähku järele ja tõukas ta 
käpalöökidega eemale. Kullatükk halises. Veerandtonnise kodiaki karupoja halin on üpris 
kõrvulõikav. Roane taganes sammu võrra. 

«Ma arvan,» ütles ta ettevaatlikult, «et on parem, kui me asjad kenasti läbi arutame. Kui see 
aga on ebaseaduslik koloonia, siis te olete muidugi arreteeritud ja kõike, mis te ütlete, võib 
käsutada teie vastu.» 

Huyghens krimpsutas jälle nägu. «Õigus,» ütles ta. «Aga kui te nüüd minu ligi hoiate, lähme 
jaama tagasi. Ma laseksin Haputaignal teie kotti kanda — talle meeldib asju kanda —, kuid tal 
võib hambaid tarvis minna. Jaamani on pool miili maad.» Ta pöördus loomade poole. «Lähme!» 
ütles ta käskivalt. «Tagasi jaama! Hopp!» 

Sitka Pete tõusis mõmisedes ja asus võitlussalga eelpostina oma kohustusi täitma. Haputaigen 
järgnes, pöördudes laias kaares ühele ja teisele poole. Huyghens ja Roane liikusid koos. Faro 
Neil ja Kullatükk tulid kõige taga. See oli ainuke suhteliselt ohutu liikumisviis Loren Kahel, 
džunglis, tubli poole miili kaugusel kindlusetaolisest elupaigast. 

Tagasiteel oli neil ainult üks vahejuhtum. Nimelt ööhulgusega, kelle valgusvihk oli marru 
ajanud. Ta tormas läbi võsastiku ja tõi kuuldavale otsekui hullumeelset naeru. Haputaigen 
murdis ta maha kümmekond jardi Huyghensist eemal. Kui see oli tehtud, lähenes Kullatükk 
surnud olevusele, kärvad turris, mõmises lapselikult ja tegi, nagu ründaks elukat. Ema andis 
talle kõva laksu. 

Alt kostis mõnusaid rahunevaid hääli. Karud mõmisesid ja kõlistasid, kuni lõpuks jäid vait. 
Maandumisväljaku ergav kuma oli kustunud. Valgustatud teerada läbi džungli oli uuesti pime. 

Huyeghens juhtis kosmoselaevast tulnud mehe oma ruumidesse. Oli kuulda kähinat ja Semper 
pistis pea tiiva alt välja. Külmalt silmitses ta kahte inimest. Ta sirutas oma suured, 
seitsmejalased tiivad välja ja lehvitas neid. Ta avas noka ja sulges selle laksatades. 

«See on Semper,» ütles Huyghens, «Semper Tyrannis. Tema moodustab ülejäänud osa 
siinsest Maalt tulnud asunikkonnast. Kuna ta öösiti ei lenda, siis ei tulnud ta teid tervitama.» 

Roane vaatas silmi pilgutades hiigellinnu poole, kes istus kolme tolli jämedusel seina torgatud 
õrrel. 

«Kotkas?» küsis ta. «Kodiaki karud — mutandid, nagu te ütlete, kuid siiski karud — ja siis 
äkki kotkas? Karude näol on teil kena võitlusüksus.» 

«Nad on ka veoloomad,» ütles Huyghens. «Nad võivad kända mitusada naela, kaotamata 
kuigivõrd oma võitlusvõimet. Ja nende toitmisega pole muret. Nad elatuvad džunglist. Ainult 
mitte sfeksidest. Sfeksi ei söö keegi, isegi siis mitte, kui suudab teda tappa.» 

Huyeghens tõi välja klaasid ja pudeli. Ta osutas toolile. Roane pani oma reisikoti maha. Ta 
võttis klaasi. 

«Ma olen uudishimulik,» tähendas ta. «Miks just Semper Tyrannis'? Ma saan aru Sitka Pete'i 
ja Haputaigna Charley nimedest. Nende esivanemate kodu teeb need sobivaks.” Kuid miks 
Semper?» 

«Ta on õpetatud jahipidamiseks,» ütles Huyghens. «Nii nagu koera võib kellegi peale 
treenida, nii võib treenida Semper Tyrannist. Ta on liiga suur, et istuda jahikindal, sellepärast on 


mu kuuel õlad polsterdatud, et ta saaks seal istuda. Ta on lendav piilur. Ma olen ta õpetanud 
märku andma sfeksidest ja lennu ajal kannab ta tillukest telekaamerat. Ta on kasulik, kuid tal 
pole karude mõistust.» 

Roane istus ja rüüpas oma klaasist. 

Se mper Tyrannis —umbes: alati hirmuvalitsejaid avastamas (lad. k.). 

* Sitka — asula Alaskas, Aleksandri saarestikus. H aputaigen — (siin:) rohkem kui aasta 
Alaskas elanud asunike hüüdnimi. 

«Huvitav. .. väga huvitav! Kuid ikkagi on see ebaseaduslik asundus. Ma olen Kolooniate 
Inspektsiooni ametnik. Minu ülesanne on aru anda plaanidele vastavatest edusammudest, kuid teid 
olen ma sunnitud arreteerima. Kas te ütlesite midagi minu mahalaskmise kohta?» 

Huyghens lausus kangekaelselt: «Ma püüan leida väljapääsu. Kui kõik karistused ebaseadusliku 
koloniseerimise eest kokku liita, siis satun ma väga ebameeldivasse olukorda, juhul kui te minema 
pääsete ja sellest asundusest ette kannate. Teid maha lasta oleks ainult loogiline.» 

«Mõistan,» ütles Roane kainelt. «Kui aga oleme juba selleni jõudnud, siis — mu laserpüstol on 
taskus teie peale sihitud.» 

Huyghens kehitas õlgu. 

«Minu inimliitlased tulevad siia tõenäoliselt varem tagasi kui teie sõbrad. Te satuksite õige 
täbarasse olukorda, kui mu sõbrad tagasi pöördudes leiaksid teid enam-vähern minu laibal istumas.» 

Roane noogutas. 

«Ka see on õige. Samuti on tõenäoline, et teie kaasmaalased ei hakka minuga koos töötama nii 
nagu teiega. Trumbid näivad teie käes olevat, sellest hoolimata, et ma teid kirbul hoian. Teisest 
küljest oleksite võinud mind väga kergesti tappa pärast paadi lahkumist, kui olin maandunud. Ma ei 
oleks osanud midagi kahtlustada. Nii et te ehk ei kavatsegi mind tegelikult tappa.» 

Huyghens kehitas uuesti õlgu. 

«Nojah,» ütles Roane, «kuivõrd inimestega läbisaamise saladus seisneb tülitsemiste 
edasilükkamises, siis oletagem, et meiegi lükkame edasi küsimuse, kumb kumma tapab. Olgem 
siirad: ma kavatsen teid vanglasse saata, kui aga saan. Seadusevastane koloniseerimine on väga 
halb asi. Aga ma oletan, et te peate vajalikuks minu suhtes midagi lõplikku ette võtta. Teie asemel 
arvatavasti teeksin ka mina seda. Kas me ei sõlmiks vaherahu?» 

Huyghens ilmutas ükskõiksust. 

Roane ütles ärritatult: «Siis teen seda mina! Ma pean! Niisiis...» 

Ta võttis käe taskust välja ning pani laserpüstoli lauale. Seejärel nõjatus ta väljakutsuvalt 
toolileenile. 

«Hoidke endale,» ütles Huyghens. «Loren Kaks ei ole koht, kus ilma relvadeta kaua elada 
võiks.» Ta pöördus kapi poole. «Kas olete näljane?» 

«Võiks süüa küll,» möönis Roane. 

Huyghens võttis kapist kaks toidupakki ja pani need käpi alla küpsetajasse. Ta asetas lauale 
taldrikud. 

«Kuulge, mis siis juhtus siinse ametlikult lubatud, seadusliku kolooniaga?» küsis Roane 
elavalt. «Luba anti poolteist aastat tagasi. Asunikud maandati koos raadio teel juhitavate 
lennukitega, mis kandsid varustust ja toiduvarusid. Sellest ajast saadik on olnud neli 
laevaühendust. Siin peaks inimeste järelevalve all töötama mitu tuhat robotit. Peaks valmis 
olema saja-ruutmiiline uudismaa, kus kasvavad toidutaimed inimeste jaoks, kes siia edaspidi 
saabuvad. Maandumissõrestik peaks olema vähemalt poolenisti valmis. Ilmselt peaks seal 
olema ka kosmosemajakas, mis oleks laevadele maandumismärgiks. Kuid seda ei ole. Kosmosest 
ei ole näha mingit uudismaad. See Kreeta Liini laev tiirles kolm päeva, enne kui leidis koha, 


kuhu võis mind alla lasta. Kapten lausa vahutas vihast. Teie majakas on ainuke sellel planeedil, 
ja me leidsime ta juhuslikult. Mis siin juhtus?» 

Huyghens serveeris toitu. Ta ütles kuivalt: «Sellel planeedil võiks olla sada kolooniat, ilma et 
üks teisest midagi teaks. Teie robotite kohta võin ainult oletusi teha, aga ma arvan, et nad 
kohtusid sfeksidega.» 

Roane katkestas söömise. Kahvlit käest panemata ütles ta: «Ma uurisin kirjandust selle 
planeedi kohta, sest pidin siinse koloonia edusammudest aru andma. Sfeks on osa siinsest 
vaenulikust loomariigist. Ta on kõigusoojane sõjakas lihasööja. Mitte sisalik, vaid omaette 
perekond. Saagijahil käivad nad karjakaupa. Täiskasvanult kaaluvad seitse-kaheksasada naela. 
Nad on äärmiselt ohtlikud ja neid on lihtsalt liiga palju, et nende vastu võidelda. Sellepärast ei 
ole kunagi antud luba inimkolonistidele. Siin võivad töötada ainult robotid, sest nad on masinad. 
Milline loom ründab masinaid?» 

Huyeghens küsis vastu: «Milline masin ründab loomi? Sfeksid loomulikult ei tülitaks 
roboteid, kuid kas robotid tülitaksid sfekse?» 

Roane mälus ja neelas suutäie alla. «Pidage! Ma olen nõus, et pole võimalik luua jahirobotit. 
Masin suudab eristada, kuid mitte otsustada. Sellepärast polegi vaja karta robotite mässu. Nad 
lihtsalt ei suuda otsustada midagi niisugust, milleks neil pole juhtnööre. Ent koloonia oli ju 
planeeritud täie teadmisega sellest, mida robotid suudavad 

ja mida ei suuda teha. Kui maapind oli puhastatud, piirati ta elektritaraga, mis praeb ära iga tema 
vastu puutunud sfeksi.» 

Huyghens tükeldas mõtlikult oma toitu. Pärast pausi tähendas ta: «Maanduti talvel. See pidi 
nii olema, sest koloonia pidas natuke aega vastu. Ja ma arvan, et viimane laev käis enne sula. Te 
ju teate, et aasta kestab siin kaheksateist kuud.» 

Roane möönis: «Jah, maandumine oli talvel. Ja viimane laev käis enne kevadet. 
Kaevandused taheti toorainete saamiseks käiku lasta ning uudismaa ümbritseda sfeksi-kindla 
taraga, enne kui nood troopikast tagasi tulevad. Nagu ma aru saan, talvituvad nad seal.» 

«Kas te olete kunagi sfeksi näinud?» küsis Huyghens ja lisas kohe: «Ei, muidugi mitte. Aga 
kui võtaksite kobra ja paaritaksite ta metskassiga, värviksite ta sinise ja pruuni kirjuks, 
annaksite talle veel marutõve ja tapmismaania korraga, noh, siis võiks teil küll olla üks sfeks. 
Aga mitte kogu sfeksisugu. Muide, nad võivad ka puude otsa ronida. Tara ei peataks neid.» 

«Elektrifitseeritud tara,» ütles Roane. «Sellest ei roni keegi üle!» 

«Mitte üksik loom,» ütles talle Huyghens. «Sfeksid aga on kariloomad. Ühe surnud sfeksi 
lõhna peale jooksevad kohale teised, silmad raevust punased. Jätke surnud sfeks kuueks tunniks 
üksi, ja neid tuleb sinna terve tosin. Kaks päeva — ja neid on sadu. Veel kauem — ja neid on 
tuhandeid! Nad teevad oma surnud kaaslase ümber kassikontserti ja nuhivad välja, kes iganes 
tolle tappis.» 

Ta jätkas söömist. Hetk hiljem ütles ta: «Pole vaja pead murda selle üle, mis teie kolooniaga 
juhtus. Talve jooksul põletasid robotid džunglist uudismaa-ala välja ning püstitasid elektritara, 
nagu instruktsioonides öeldud. Tuli kevad ja tulid tagasi sfeksid. Kogu oma hullumeelsuse 
juures on nad ka veel uudishimulikud. Sfeks püüdis ronida üle tara, et näha, mis selle taga asub. 
Ta sai elektrilöögi. Tema laip tõi köhale teised, kes olid raevunud sellest, et üks sfeks oli surnud. 
Mõned neist püüdsid üle tara ronida — ja surid. Nende laibad tõid ligi uusi sfekse. Peagi langes 
tara rippuvate laipade raskuse all kokku või siis moodustasid surnud kered silla üle tara, ja nii 
kaugelt, kui laibalehk allatuult kandus, tulid üksteise võidu raevunud, lõhnast hullunud sfeksid. 
Nad tungisid uudismaale, kas läbi või üle tara, 

kisades ja püüdes leida kedagi, keda tappa. Ma usun, et nad leidsid.» 

Roane katkestas söömise. Näis, et tal oli paha. 

«Materjalides, mida ma uurisin, olid sfekside pildid. Ma usun, et see... seletab kõik.» 

Ta püüdis kahvlit tõsta, kuid pani selle jälle tagasi. 

«Ma ei saa süüa,» ütles ta järsult. 

Huyghens ei lausunud sõnagi. Kortsus kulmul lõpetas ta oma roa. Siis ta tõusis ja pani 
taldrikud nõudepesijasse. Kostis surinat. Ta võttis puhtad taldrikud alt välja ning pani kappi. 

«Näidake mulle neid aruandeid, eks,» ütles ta tusaselt. «Ma tahaksin näha, mis programm 
neil robotitel oli.» 

Roane kõhkles ja avas siis oma reisikoti. Seal oli filmoskoop ja filmirullid. Üks rull, mis 
kandis pealkirja «Ehitus-instruktsioonid, Kolooniate Inspektsioon», sisaldas arvatavasti täpsed 
plaanid ja nõuded kogu varustuse materjalide ja valmistamisviisi kohta — alates töölaudadest, 
kontori-ruumidest ja administratiivtööta jäte tarbeesemetest kuni saja tuhande tonnise tõstejõuga 
maandumissõrestikuni suure raskustungiga planeetide jaoks. Huyghens leidis aga teise rulli. Ta 
pani selle filmoskoopi ja keeras nuppu kii-resti edasi-tagasi, peatudes ainult korraks 
aineregistritel, kuni leidis selle osa, mida oli vaja. Kasvava kärsitusega hakkas ta andmeid 
uurima. 

«Robotid, robotid, robotid!» nähvas ta. «Miks ei jäeta neid sinna, kus on nende koht, — 
linnadesse musta tööd tegema ja õhuta planeetidele, kus iial ei juhtu midagi ootamatut! Robotite 
koht ei ole uutes kolooniates! Teie kolo-niste kaitsesid ainult robotid. Pagan võtaks, laske 
inimestel küllalt kaua robotitega töötada, ja nad hakkavad arvama, et kogu loodus on niisama 
piiratud .kui robotid. See on kontrollitava keskkonna rajamise plaan! Loren Kahel! Kontrollitav 
keskkond!» Ta vandus vängelt. «Ennast täis, tobedad, poole aruga paberikoid!» 

«Robotitel pole viga midagi,» ütles Roane. «Ilma nendeta ei saaks me alal hoida 
tsivilisatsiooni.» 

«Nendega ei ole aga võimalik taltsutada metsikut loodust,» nähvas Huyghens. «Te maandasite 
kümmekond meest koos viiekümne kokkupandud robotiga- Osasid oli veel tuhande viiesaja 
jaoks, ja ma vean kihla kogu oma vara peale, et hilisemad laevad maandasid veel rohkem 
roboteid.» 

«Seda nad tegid,» nentis Roane. 

«Ma põlgan roboteid,» pahvatas Huyghens. «Suhtun neisse täpselt samuti, nagu vanad 
kreeklased ja roomlased suhtusid orjadesse. Robotid on alama töö jaoks — sellise töö jaoks, 
mida inimene teeb iseendale, kuid mitte teisele tasu eest. Alandava töö jaoks!» 

«Üsna aristokraatlik!» ütles Roane irooniliselt. «Ma oletan, et robotid puhastavad karude 
ruumi seal all.» 

«Ei,» kähvas Huyghens. «Mina puhastan! Nad on mu sõbrad! Nad võitlevad minu eest! Nad 
ei mõista puhtuse vajadust ja ükski robot ei teeks seda tööd õigesti.» 

Ta mühatas põlglikult. Väljast kostsid öised hääled. Orelihelid ja luksumine, kumedad 
haamrilöögid ja uksepaugatused. Kusagilt kostis roostes pumba kriuksumise erakordselt täpne 
jäljendus. 

«Ma otsin kaevandustööde plaani,» ütles Huyghens filmoskoobi juurest. «Lahtine karjäär ei 
tähendaks midagi. Kui nad aga rajasid tunneli ja keegi jälgis seal robotite tööd, sellal kui 
koloonia hävitati, siis on mingi väga väike võimalus, et ta esialgu veel ellu jäi.» 

Roane vaatas teda järsku väga tähelepanelikult. 

Ja...» 

«Pagana pihta,» nähvas Huyghens, «kui nii, siis ma lähen ja vaatan! Muidu pole temal. .. neil 
üldse mingit lootust. Igal juhul pole neil kuigi palju lootust!» 


Roane kergitas kulmu. «Ma olen Kolooniate Inspektsiooni ametnik,» ütles ta. «Ma juba 
ütlesin, et kui vähegi saan, siis saadan teid vanglasse. Te olete ohustanud miljoneid inimelusid, 
pidades karantiinivaba sidet planeediga, mida ei tohi asustada. Kas te sellele ei mõtle, et kui te 
kedagi robotikoloonia varemetest päästate, siis neist inimestest saavad teie lubamatu siinoleku 
tunnistajad?» 

Huyghens kruttis uuesti filmoskoopi. Ta peatus. Siis keeras filmi tagasi ja edasi, kuni leidis 
selle, mida otsis. Ta pomises rahulolevalt: «Jah, nad rajasid tunneli!» Valjusti aga ütles: 
«Tunnistajate pärast muretsen ma siis, kui on tarvis.» 

Huyeghens avas teise kapiukse. Seal oli pudi-padi, mida käsutatakse igasuguste asjade 
parandamiseks majas ja mida ei märgata enne, kui mõni asi on rikki läinud. Seal oli mitut sorti 
traati, pool j ühte, polte ja muud seesugust, mida üksinda elaval inimesel võib tarvis minna. 
Eriti siis, kui ta oma teada on ainuke inimene antud päikesesüsteemis. 

«Mis nüüd?» küsis Roane sõbralikult. 

«Ma püüan kindlaks teha, kas keegi on seal ellu jäänud. Oleksin juba varem proovinud, kui 
ma koloonia olemasolust oleksin teadnud. Ma ei saa kindlaks teha, et kõik on surnud, kuid võin 
kindlaks teha, kas mõni on veel elus. Sinna on ainult kahe nädala tee siit. Imelik, et kaks 
kolooniat valisid köhad nii lähestikku!» 

Süvenenult vaatas ta üle pudi-padi, mille sli välja valinud. Roane ütles ärritatult: «Põrgu 
päralt! Kuidas te saate kontrollida, kas keegi mitmesaja miili kaugusel on elus, kui te poole 
tunni eest ei teadnud, et ta üldse olemas on?» Huyghens keeras nuppu ja võttis maha ühe 
seinapaneeli, mille tagant tuli nähtavale elektroonikaaparatuur ja juhtmestik. Ta asus nende 
kallal tööle. 

«Kas te olete kunagi mõelnud sellele, kuidas hädamaandunuid otsitakse?» küsis ta üle õla. 
«Planeedi pindala on kümneid miljoneid ruutmiile. Te teate, et seal kuskil on hukkunud laev. 
Teil pole aimugi, kuskohas. Te oletate, et ellujäänuil on elektrienergiat: tsiviliseeritud inimene 
jääb ilma elektrienergiata vaid väheseks ajaks — ainult niikauaks, kuni ta saab metalli 
sulatada. Kosmosemajaka valmistamiseks läheb aga vaja ülitäpseid mõõtmisi ja peent tööd. 
Sellega niisama lihtsalt toime ei tule. Mida siis teeb üks tsiviliseeritud hädamaandunu, et 
juhatada päästelaeva sellele paarile ruutmiilile planeedi kümnete miljonite ruutmiilide keskel, 
kus ta parajasti asub?» 

Roane ärritus silmanähtavalt: «Noh, mida?» 

«Esiteks peab ta hakkama lihtsat elu elama,» seletas Huyghens. «Ta küpsetab liha lõkkel ja 
nii edasi. Ta peab andma täiesti primitiivset signaali. See on kõik, mida ta saab teha ilma 
mõõteriistade ja mikromeetrite ja väga spetsiaal-sete tööriistadeta. Ta võib aga täita kogu 
planeedi atmosfääri signaaliga, mida tema otsijad ei saa märkamata jätta. Kas mõistate?» 

Roane mõtles ärritatult. Ta raputas pead. 

«Ta valmistab sädeinduktori,» ütles Huyghens. «Ta seab saatja võimalikult lühemale 
lainepikkusele, kuskile viie ja viiekümne meetri vahele, aga hästi laial sagedusribal, ning see on 
selgelt inimlik signaal. Hädaline hakkab signaale andma. Osa sagedusi levib ümber planeedi 
allpool ionosfääri. Iga laev, mis tuleb raadiolainete peegelduslaest allapoole, püüab selle 
signaali kinni, määrab tema suuna, 

liigub edasi ning määrab uuesti suuna ja läheb siis täpselt sinna, kus hädaline rahulikult 
ootab omatehtud võrkkiiges, rüübates mingisugust jooki, mille ta on kohalikust taimestikust 
välja nuputanud.» 

Roane ütles kadetsevalt: «Nii nagu te seda räägite, on muidugi selge...» 


«Mu kosmosetelefon võtab mikrolaineid,» ütles Huyghens. «Ma asendan mõned elemendid, 
et kuuleks ka pikematel lainetel. See ei ole kuigi efektiivne, kuid eetris oleva hädasignaali 
püüab igatahes kinni. Kui sellist signaali antakse — mida ma küll eriti ei usu.» 

Ta töötas. Roane istus tükk aega vaikselt ja jälgis teda. Kuskilt altpoolt kostis mingit 
rütmilist häält. See oli Hapu-taigna Charley, kes norskas. Ta lamas selili, jalad õhus. Ta oli 
leidnud, et nii on jahedam magada. Sitka Pete mõmises. Ta nägi vist und. Jaama üldruumis 
pilgutas kotkas Semper kiiresti silmi, pistis siis pea oma hiigeltiiva alla ja jäi magama. Läbi 
terasest aknaluukide kostsid sisse Loren Kahe džungli hääled. Lähiskjuu, mis oli üle lennanud 
veidi enne maandumiskella helinat, tõusis jälle ida-taevasse. Ta liugles üle taeva 
atmosfäärüennuki näiva kiirusega. Üles vaadates võis teda näha kui sakilist, ebaühtlase kujuga 
metalli- või kivimassi, mis sööstis sõgedana igavesti ümber suure planeedi. 

Jaama sees lausus Roane vihaselt: «Kuulge, Huyghens, teil on põhjust mind tappa. Ilmselt te 
ei kavatse seda teha. Teil on põhjust küllalt jätta too robotikoloonia täiesti rahule. Aga teie 
valmistute abi andma, kui seal kedagi veel abi vajamas on... Ja siiski olete te kurjategija — 
jah, ma mõtlen seda tõsiselt! Loren Kähe taolistelt planeetidelt on varemgi kohutavaid baktereid 
välja viidud. Selle tagajärjel on hukkunud palju elusid, ja teie asetate neid veelgi ohtu. Miks te 
seda teete? Miks te teete midagi niisugust, mis võib teistele olevustele koledaid tagajärgi kaasa 
tuua?» 

Huyghens urahtas. «Te ainult arvate, et minu ühendusepidanises ei ole sanitaar- ja 
karantiiniabinõusid tarvitusele võetud. Neid rakendatakse nagu kord ja kohus! Mis puutub 
ülejäänusse, siis sellest ei saaks te aru.» 

«Ei saagi aru!» nähvas Roane. «Kuid see, et ma aru ei saa, pole tõestus! Miks te olete 
kurjategija?» 

Huyeghens käsitses piinliku hoolega kruvikeerajat. Ettevaatlikult tõstis ta välja väikese 
elektroonikaseadme. Nii- 

sama hoolikalt hakkas ta selle asemele sobitama uut, suuremate osadega traadisasist seadet. 

«Ma keeran oma võimenduse täitsa kihva,» ütles ta, «kuid ma usun, et see hakkab tööle. 
Teen, mis ma teen,» lisas ta rahulikult. «Ma olen kurjategija seepärast, et see paistab sobivat 
sellega, mis ma endast arvan. Iga inimene käitub vastavalt oma tõelisele arvamusele endast. 
Teie olete kohusetundlik kodanik ja ustav ametnik ja hästi kohanenud isiksus. Te peate ennast 
intelligentseks, mõtlevaks loomaks. Muide, te ei käitu sellele vastavalt. Te tuletate mulle meelde, 
et mul on vaja teid tappa või umbes nii, kuna aga tõeline mõtlev loom püüaks mind panna seda 
unustama. Teie, Roane, olete juhuslikult inimene. Mina ka. Kuid mina olen seda täie teadmisega. 
Sellepärast teen ma meelega asju, mida tõeline mõtlev loom ei teeks, sest minu meelest peaks 
inimene, kes on ju rohkem kui ainult mõtlev loom, neid tegema.» 

Ta keeras ühe kruvi teise järel väga ettevaatlikult kinni. 

Roane ütles ärritatult: «Oh, religioon!» 

«Enesest lugupidamine,» parandas Huyghens. «Mulle ei meeldi robotid. Nad on liiga 
mõtlevate loomade moodi. Robot teeb oma võimete piires kõike, mida ülevaataja temalt nõuab. 
Tõeline mõtlev loom teeb oma võimete piires kõike, mida olukord temalt nõuab. Robot meeldiks 
mulle, kui ta vähegi taipaks, mis tal sobib teha, ja mulle näkku sülitaks, kui ma püüaksin teda 
vastupidist tegema panna. Karud seal all — nemad ei ole robotid! Nad on ustavad ja 
ausameelsed loomad, kuid nad pööraksid ümber ja rebiksid mind tükkideks, kui ma püüaksin 
neid sundida midagi nende loomusele vastukäivat tegema. Faro Neil võitleks minu ja kogu 
maailmaga, kui ma ainult prooviksin Kullatükile häda teha. See oleks rumal, arutu ja 
ebamõistlik. Ta jääks kaotajaks ja saaks surma. Kuid ta meeldib mulle just sellisena! Ja minagi 
võitleksin teie ja kogu ilma vastu, kui te püüaksite mind panna tegema midagi mu loomusele 


vastukäivat. Selles suhtes ma olen rumal, arutu ja ebamõistlik.» Siis muigas ta üle õla. «Teie 
teeksite samuti. Te ainult ei anna sellest endale aru.» 

Ta pöördus tagasi oma töö poole. Hetk hiljem sobitas ta oma traadipuntrast aparaadis 
häälestusnuppu vardale. 

«Mida teid siis püüti tegema panna?» küsis Roane kava-lalt. «Mida teilt nõuti niisugust, et 
teist sai kurjategija? Mille vastu te mässate?» 

Huyghens vajutas lülitile. Ta hakkas keerama nuppu, mis häälestas tema ajutiselt muudetud 
vastuvõtjat. 

«Noh,» seletas ta lõbusalt, «kui ma veel noor olin, siis püüdsid mind ümbritsevad inimesed 
minust teha kohusetundlikku kodanikku ja ustavat töötajat ja hästi kohanenud isiksust. Minust 
püüti teha ülimalt intelligentset mõtlevat looma ja mitte midagi muud. Me erineme selle poolest, 
Roane, et mina sain sellest aru. On loomulik, et ma mässu...» 

Huyghens jäi poole sõna pealt vait. Kosmofoni valjuhääldist kostis nõrka praginat, otsekui 
praadimise särinat. Aparaat oli nüüd kohandatud sagedustele, mida kunagi nimetati 
lühilaineteks. 

Huyghens kuulas, pea pingsalt viltu. Ta pööras väga aeglaselt nuppu. Roane tegi järsu 
käeliigutuse, et millelegi särisevas müras tähelepanu juhtida. Huyghens kuulatas ja noogutas. 
Jälle pööras ta nuppu imepisikeste nõksatustega. Foonimirast eristus korrapärane podin. Kui 
Huyghens häälestust seadis, muutus see valjemaks. Lõpuks ei saanud enam olla kahtlust — 
üksteisele järgnesid justkui plärisevad kellahelinad. Kõlin poolesekundilist helinat poole- 
sekundiliste vahedega. Kahesekundiline vahe. Kolm sekundilist kella poolesekundiliste vahedega. 
Jälle kahesekundiline paus, ja uuesti kolm poolesekundilist helinat. Vaikus viieks sekundiks. 
Siis kordus kõik otsast peale. 

«Sa pagan!» ütles Huyghens. «See on inimese signaal! Ja mehaaniliselt tehtud! Tegelikult oli 
see omal ajal standardne hädasignaal. Seda kutsuti SOS, kuigi mul pole aimugi, mida see 
tähendas. Igatahes on keegi ilmselt lugenud vanaaegseid romaane ja tunneb seda. Niisiis on 
keegi teie seaduslikus, nüüd aga purustatud robotikoloonias siiski veel elus. Ja nad paluvad abi. 
Küllap neil seda abi juba tarvis on!» 

Ta vaatas Roane'ile otsa. 

«Kõige mõistlikum tegu oleks maha istuda ja oodata laeva — kas siis minu või teie sõprade 
oma. Laev aitab ellujäänuid või hädalisi palju paremini kui meie. Laev isegi leiab nad palju 
kergemini üles. Kuid võib-olla neile vaestele kuraditele aeg loeb. Nii ma siis kavatsengi karud 
kaasa võtta ja vaadata, kas jõuan nendeni. Te võite siin oodata, kui soovite. Mis te ütlete selle 
kohta? Reisimine Loren Kahel ei ole väljasõit rohelisse. Mul tuleb võidelda 

peaaegu iga sammu eest. Siin on külluses «vaenulikke loomseid eluvorme» !» 

Roane nähvas vihaselt: «Ärge mängige lolli! Muidugi tulen ma kaasa. Kelleks te mind peate? 
Ja kahekesi on meil kindlasti neli korda rohkem võimalusi kui ühel.» 

Huyghens irvitas. «Mitte just täpselt. Te unustate Sitka Pete'i ja Haputaigna Charley ja Faro 
Nelli. Kui te kaasa tulete, siis on meid nelja asemel viis. Loomulikult tuleb kaasa ka Kullatükk — 
temast pole küll mingit kasu, kuid tema eest toob seda Semper. Te ei neljakordistaks meie 
võimalusi, kuid mul oleks hea meel teie seltskonna üle, kui te tahate olla nii rumal, ebamõistlik ja 
mõtlematu ning meiega tulla.» 

Jõeoru kohal rippus ähvardavalt sakiline kaljurahn. Tuhat jalga allpool voolas lai jõgi läände, 
mere poole. Kakskümmend miili ida pool tõusis mäeahelik püstloodse seinana taevasse. 


Mäeharjad näisid kõrgeks platooks kokku liituvat. Nii kaugele kui silm seletas, paistis kõikjal 
vahepeal ebatasane, otsekui pahupidi pööratud maapind. 

Mingi täpp taevas laskus kiiresti allapoole. Suured tiivad laotusid laiali ja laperdasid ning 
jäine pilk uuris kaljurägastikku. Veel paar tiivalööki, ja kotkas Semper laskus maha. Ta pani 
hiigeltiivad kokku ja pööras järsult oma liikumatute silmadega pead. Pisikesed rakmed hoidsid 
ta rinnal tillukest kaamerat. Ta astus uhkelt kõige kõrgemale paljale rahnule. Seal ta seisis, 
üksildane ja kõrk keset avarust. 

Siis kostis raginat, sahinat ja lõpuks nuuskimist. Sitka Pete tuli raskel sammul lagedale. 
Ka tema kandis rakmeid ja pakki. Rakmed olid keerulised, sest nad pidid tavalise liikumise ajal 
pakki hoidma ja ka võimaldama karul tagakäppadel seistes esikäppi võitluseks käsutada. 

Ta kõndis ettevaatlikult kogu lagendiku läbi. Kalju-rahnu kaugeimas otsas piilus ta üle 
serva. Ta hiilis ka teisele poole ja vaatas alla. Ta uuris hoolikalt. Kord läks ta Semperi 
teinud sellest väljagi. Jäänud rahule, Sitka lõtvus. Ta istus hooletult maha, tagumised jalad õieli. 
Ilme muutus tal peaaegu 

heasüdamlikuks, kui ta silmitses maastikku enda ümber ja all orus. 

Kostis veelgi nuuskimist ja raginat. Nähtavale tuli Haputaigna Charley, Huyghens ja Roane tema 
järel. Ka Haputaigen kandis pakki. Siis oli kuulda kiunumist ja teiste tagant sibas välja 
Kullatükk, keda kannustas emalt saadud laks. Ilmus ka Faro Neil, kelle rakmete külge oli 
kinnitatud hirvesarnase looma kere. 

«Selle koha valisin ma kosmosefotolt,» ütles Huyghens, «et määrata liikumise suunda. Sean 
aparaadi töökorda.» 

Ta heitis seljakoti õlgadelt ja võttis kotist välja ning pani maha ilmselt omakonstrueeritud 
seadme. Sellel oli kokkulükatav antenn, mille ta tõmbas välja. Siis torkas ta aparaati pika 
painduva juhtme ja harutas lahti tillukese omatehtud suundantenni, mille alusel oli veel väiksem 
võimendaja. Roane libistas oma seljakoti samuti maha ja jälgis teise tööd. Huyghens pani 
kõrvaklapid pähe. Ta vaatas üles ja ütles teravalt: «Pidage karusid silmas, Roane! Tuul puhub 
sealtpoolt, kust me tulime. Kui keegi meid jälitab — sfeksid näiteks —, siis jõuab lõhn temast 
ette. Karud annavad meile sellest märku.» 

Huyghens hakkas tegelema väljavõetud instrumentidega. Ta kuulis sisisevat, pragisevat 
foonimüra, mis võis olla ükskõik mis, kuid mitte inimtekkene signaal. Ta sirutas käe ja keeras 
väikest antenni ringi. Alguses nõrgalt, siis tugevamini tulid kuuldavale käredad sumisevad too- 
nid. See vastuvõtja oligi mõeldud just selle lainepikkuse jaoks. Ta oli palju tundlikum kui 
modifitseeritud kosmofon. 

Kolm punkti, kolm kriipsu, kolm punkti. Ikka ja jälle uuesti. SOS, SOS, SOS. 

Huyghens võttis lugemi ja viis suundantenni hoolikalt mõõdetud vahemaa võrra edasi. Seal 
võttis ta uue lugemi. Ta nihutas antenni ikka ja jälle edasi, hoolikalt mõõtes ja tähistades iga 
punkti ning märkides üles instrumendi lugemeid. Kui ta lõpetas, oli ta määranud signaali suuna 
mitte ainult tugevuse, vaid ka faasi järgi, ja tal oli suund käes nii täpselt, kui see kantava 
aparaadiga üldse võimalik oli. 

Haputaigen urises tasakesi. Sitka Pete nuuskis õhku ja tõusis püsti. Faro Neil togis Kullatükki, 
kuni see vingudes kaugemasse nurka pages. Ta seisis, kärvad turris, ja vaatas allamäge, kust nad 
olid tulnud. 

«Pagan võtaks!» kirus Huyghens. Ta tõusis püsti ja viipas käega Semperile, kes oli pööranud 
pea ärevuse suunas. Semper kraaksatas üsna ebakotkalikult, lendas kaljult õhku ja hetke pärast 
võitles selle kõrval laskuva õhuvooluga. Kui Huyghens oma relva kätte sai, tuli kotkas üle 
tema pea tagasi. Lind lendas saja jala kõrgusel suursuguselt mööda, küljele kaldudes ja 


salakavalates õhuvooludes tiibadega pekseldes. Ta karjatas järsult, tegi ringi ja kar-jatas jälle. 
Huyeghens keeras väikese ekraani vutlarist välja, nii et sai seda vaadata. Ta nägi muidugi seda, 
mida nägi väike kaamera Semperi rinnal, — keerlevat, õõtsuvat maapinda, nii nagu seda nägi 
Semper, kuid mitte nii laialt. Möödavilksatavate puude vahel oli näha liikuvaid objekte. Nende 
värvis ei saanud eksida. 

«Sfeksid,» ütles Huyghens tusaselt. «Tervelt kaheksa tükki. Ärge oodake, Roane, et nad mööda 
meie rada tuleksid. Nad jooksevad paralleelselt kahel pool jälgi. Niiviisi ründavad nad laial 
rindel ja kõik korraga, kui nad meile järele jõuavad. Ja pidage meeles: karud saavad hakkama 
igaühega, kellega kokku satuvad. Meie ülesanne on maha kõmmutada ülejäänud. Sihtige 
keresse! Meil on lõhkekuulid.» 

Ta vabastas oma püssi kaitseriivist. Faro Neil läks ähvardavalt urisedes pehmel sammul oma 
kohale Sitka Pete'i ja Haputaigna vahel. Sitka vaatas teda ja turtsatas, justkui pilgates Faro 
Nelli verdtarretavaid häälitsusi. Haputaigen mõmises kuidagi väärikalt. Tema ja Sitka liikusid 
Nellist kahele poole eemale. Nemad katavad laiemat rinnet. 

Polnud kuulda midagi muud kui imeväikeste olevuste — selle planeedi lindude — kimedat 
vilistamist ja Faro Nelli bassihäälset raevunud urinat ning siis Roane'i püssi kaitse-riivi 
plõksatust, kui ta Huyghensilt saadud relva käsutamiseks valmis seadis. 

Semper karjus jälle. Ta lehvitas tiibu madalal puude köhal, jälitades kahevärvilisi koletisi enda 
all. 

Võsast tormas lagedale kaheksa sinise-pruunikirjut saatanat. Neil olid okkalised lakad ja 
sarved ning põlevad silmad, ja nad nägid välja nii, nagu oleksid nad otse põrgust - pärit. 
Vaevalt nähtavale ilmunud, tegid nadi rünnakhüppe, lastes kuuldavale kiunuvaid ja 
turtsuvaid karjeid, mis sarnanesid kasside kümne tuhande kordselt võimendatud 
võitluskisaga. Huyghensi püss paukus, kuid 

selle summutas hoopis valjem kuuli plahvatus sfeksi ihus. Sinise-pruunikirju koletis lendas 
kriisates uperpalli. Faro Neil ründas kui pöörase raevu kehastus. Roane tulistas ja tema kuul 
plahvatas vastu puud. Sitka Pete andis oma massiivsete esikäppadega koletu kaksikkõrvakiilu. 
Üks sfeks oli surnud. Siis tulistas Roane uuesti. Haputaigna Charley turtsus. Ta viskus röökiva 
kahevärvilise põrgulise peale, keeras tolle selili ja küünistas teda tagakäppadega. Sfeksil oli 
nahk kõhu alt õrnem kui mujalt. Olevus veeres oma haavu kiskudes eemale. Teine sfeks 
vabanes Sitka Pete'i haardest. Ta pöördus ringi, et karule selja tagant kallale kärata, ja 
Huyghens tulistas teda külmavereliselt. Kaks sfeksi viskusid Faro Nelli kallale ja Roane tabas 
üht, aga teise hävitas Faro Nell tõeliselt kohutavas raevus. Siis paterdas Sitka Pete köhale, tiris 
ühe sfeksi eemale, tappis selle ning läks tagasi teise järele. Mõlemad püssid paukusid 
üheaegselt ja järsku oli võitlus läbi. Karud lonkisid ühe laiba juurest teise juurde. Sitka Pete 
mõmises valjusti ja tõstis üles lõdva pea. Raksti! Siis järgmine. Nii käis ta läbi kõik sfeksid, 
ükskõik, kas nad elumärki ilmutasid või mitte. Kui ta lõpetas, olid kõik sfeksid täiesti 
liikumatud. 

Semper laskus tiibu lehvitades taevast alla. Võitluse ajal oli ta karjudes nende köhal keerelnud. 
Nüüd maandus ta kiiruga. Huyghens käis rahustavalt ühe käru juurest teise juurde, vaigistades 
neid oma häälega. Kõige kauem tuli rahustada Faro Nelli, kes lakkus kirgliku hoolitsusega 
Kullatükki ja urises ise hirmuäratavalt. 

«Tulge nüüd siia,» ütles Huyghens, kui Sitka kavatses jälle maha istuda. «Lükake need laibad 
kaljult alla. Tulge! Sitka! Haputaigen! Hopp!» 

Tema juhtimisel tõstsid kaks suurt isakaru kuidagi nagu pepsilt üles luupainajalikud olevused, 
keda nemad ja püssid üheskoos olid tapnud, ning kandsid nad kaljuservale. Sealt lasksid nad 
surnud elukatel põntsudes ja libisedes alla kukkuda. «Niiviisi teeme selleks,» ütles Huyghens, 


«et kui nende kaaslased korjuste ümber leina märgiks kassikontserdile kogunevad, pole seal 
meie jälgi, mis neile nõu annaks. Kui me oleksime olnud jõe ääres, oleksin nad lasknud allavett 
minema ja leinajad oleksid kogunenud sinna, kuhu nad oleksid randunud. Jaama lähedal 
põletan ma nad ara. Kui ma peaksin nad maha jätma, siis segaksin jäljed ara. Umbes 
viiskümmend miili vastutuult peaks aitama küll.» 

Ta avas paki, mis oli Haputaigna seljas, võttis sealt välja hiiglasuured pesukäsnad ja paar-kolm 
gallonit' antiseptikut. Ta töötles kolme kodiakki üksteise järel, puhastades haavu ja kriimustusi, 
mis nad olid saanud, aga ka niisutades põhjalikult nende kasukat sealt, kus iganes võis olla 
sfekside verd. 

«See antiseptik hävitab ka lõhna,» ütles ta Roane'ile. «Muidu hakkaks meid jälitama iga sfeks, 
kes meist allatuult möödub. Kui hakkame astuma, siis nühin karude käpad samal põhjusel üle.» 
Roane oli väga vaikne. Tema esimene lask kuulipüssist — laserpüstoli kurel ei ole plahvatava 
kuuli halvavat jõudu — oli mööda läinud ja ta näis enese peale tulivihaseks saavat. Võitluse 
viimastel sekunditel oli ta tulistanud väga sihikindlalt ja iga kuul oli tabanud. Nüüd ütles ta 
sapiselt: «Kui te mind selleks instrueerite, et ma toime tuleksin, juhul kui teie peaksite surma 
saama, Siis ei usu ma, et sellest kasu oleks.» 

Huyghens soris oma pakis ja laotas laiali suurendatud kosmosefotod siinsest planeedi osast. 
Hoolikalt seadis ta kaardi kaugete orientiiride järgi. Ta tõmbas piinlikult sirge joone üle foto. 
«SOS-signaal tuleb kusagilt robotikoloonia lähedalt,» teatas ta. «Ma arvan, et sellest veidi lõuna 
poolt. Võimalik, et kaevandusest, mille nad rajasid — no muidugi — Sere platoo teises servas. 
Nägite kuidas ma selle kaardi tähistasin? Kaks määrangut: üks jaamast, teine siit. Ma tulin 
kursist kõrvale, et siit suunda määrata. Nüüd on meil kahelt positsioonilt suund saatjani. Signaal 
oleks võinud tulla planeedi teiselt küljelt, aga ta ei tulnud.» 

«Vaevalt küll, et tegemist võiks olla veel teiste hädalistega,» protesteeris Roane. 

«Ärge arvake,» ütles Huyghens. «Siia robotikolooniasse on ju tulnud laevu. Üks neist oleks 
võinud hukkuda. Ja ka minul on sõpru.» 

Ta pakkis oma aparatuuri kokku ja andis karudele märku. Ta juhtis nad ümber võitluspaiga ja 
niisutas väga hoolikalt nende käppi, et nad ei jätaks sfeksiverest lõhnavaid jälgi. Kotkas 
Semperi saatis ta viipega üles õhku. 

«Lähme,» ütles ta kodiakkidele. «Lähme, teie seal. Hopp!» 

Gall on — vedelike mahumõõt, USA-s 3,70 liitrit. 

Seltskond liikus uuesti mäest alla džunglisse. Nüüd oli Haputaigna kord ees minna ja Sitka Pete 
luusis laiemalt tema järel. Faro Neil koos Kullatükiga kõndis meeste kännul. Ta jälgis väga 
teraselt oma poega. Kullatükk oli ju veel päris pisike. Ta kaalus kõigest kuussada naela. Loo- 
mulikult hoidis Faro Neil silmad lahti ka selja tagant ähvardavate ohtude suhtes. Pea kohal 
lendas Semper, tehes suuri ringe ja spiraale, ilma et oleks kunagi väga kaugele läinud. 
Huyghens jälgis pidevalt ekraani, mis näitas seda, niida nägi õhus lendav kaamera. Kujutis 
käidus viltu, keerles ja kõikus, kerkis ja laskus. Muidugi ei olnud see sugugi parim õhuluure, 
mida võib ette kujutada. Kuid see oli parim, mis tulemusi andis. 

Varsti ütles Huyghens: «Nüüd keerame paremale. Otse edasiminek on vilets. Pealegi paistab 
seal sfeksikari parajasti saagi kallal söömapidu pidavat.» 

Roane oli rööpast väljas. Ta polnud endaga rahul. Seepärast ta ütles: «See on mõistusevastane, 
et lihasööjaid nii paksult koos on, nagu te räägite! Iga lihasööja eluka jaoks peaks olema teatud 
hulgal teisi loomi. Kui neid on liiga palju, siis nad söövad kõik saakloomad ara ja jäävad nälga!» 
«Nad on kadunud kogu talve,» ütles Huyghens, «mis polegi siin kandis nii karm, kui võiks 
arvata. Ja enamik loomi paistab siin sigivat just pärast sfekside lõunasse-minekut. Ka ei kola 
sfeksid ringi kogu sooja aja jooksul. On olemas teatud haripunkt, ja siis ei kohta te mitme 


nädala jooksul ühtegi sfeksi, aga järsku on kogu džungel neid jälle täis. Niisama äkki suunduvad 
nad lõunasse. Ilmselt on neil kuidagi rändav eluviis, aga täpsemalt ei tea seda keegi.» Ta lisas 
kuivalt: «Sellel planeedil ei ole loodusteadlased kuigi palju käinud. Loomariik on siin vaenulik.» 
Roane ärritus. Ta oli Kolooniate Inspektsiooni vaneminspektor ja harjunud saabuma osaliselt 
või täielikult valmisehitatud kolooniasse, kus ta uuris, kas planeeritud sisseseaded on projekti 
kohaselt teostatud. Praegu viibis ta talumatult vaenulikus keskkonnas, tema elu sõltus eba- 
seaduslikust kolonistist, ta oli segatud demoraliseerivalt ebamäärasesse ettevõttesse — sest 
mehaaniline sädesignaal võis töötada veel kaua aega pärast oma loojate surma — ja tema 
ettekujutused mitmetest asjadest olid vapustatud. Näiteks elas ta veel tänu kolmele kodiaki hii- 

gelkarule ja valgepea-kotkale. Teda ja Huyghensit oleksid võinud ümbritseda kümme tuhat 
robotit, ja neid olefts ometi tapetud. Sfeksid ja robotid poleks üksteisest väljagi teinud ja 
sfeksid oleksid otsekohe inimesi rünnanud; viimastel oleks jäänud vähem kui neli sekundit 
arusaamiseks, et neid rünnatakse, kaitseks valmistumiseks ning kaheksa sfeksi tapmiseks. 
Roane'i kui tsiviliseeritud inimese veendumused olid kõigutatud. Robotid olid suurepärane 
leiutis ootuspärase tegemiseks: plaanide teostamiseks, ettekirjutuste täitmiseks. Kuid neil olid 
ka omad puudused. Robotid suudavad ainult instruktsioone jälgida: kui juhtub üks asi, siis tee 
seda, kui juhtub teine asi, tee toda. Kui aga juhtub midagi muud, ei seda ega teist, siis on 
robotid abitud. Järelikult kõlbab robotitsivilisatsioon üksnes niisugusesse keskkonda, kus ei 
juhtu midagi ettenägematut ja neid juhtivad inimesed ei nõua neilt kunagi midagi ootamatul:. 
Roane oli kohkunud. Kogu oma elu ja karjääri jooksul polnud ta kunagi kohtunud millegi 
tõeliselt ettearvamatuga. 

Ta nägi, et Kullatükk, see karupoeg, sörkis kohmetult tema kännul. Karupoeg laskis kõrvad 
haledalt lonti, kui Roane tema poole vaatas. Mees mõistis, et Kullatükk sai Faro Nellilt küllalt 
palju käristavaid mükse. Ta sai niisama palju füüsilisi lööke kui Roane psühholoogilisi. Vii- 
masele sai nende löökidega selgeks tema teadmiste puudulikkus ja võimetus selles keskkonnas 
omal jõul ellu jääda. 

«Kuule, Kullatükk,» ütles Roane kaastundlikult, «ma tunnen ennast täpselt samuti nagu sina.» 
Kullatükk lõi silmanähtavalt särama. Ta kepsles. Ta püüdis hüpata. Ta vaatas lootusrikkalt 
Roane'ile otsa — ise õlast neli jalga kõrge ja püsti seistes Roane'ist kindlasti pikem. Roane 
sirutas käe ja patsutas Kullatüki pead. See oli tal elus esimene ikord looma hellitada. Selja taga 
kuulis Roane nuuskimist. Tal tõusis kananahk ihule. Ta pööras ringi. Faro Nell silmitses teda 
— tuhande kaheksa-saja naelane emakaru seisis kõigest kümne jala kaugusel ja vaatas talle otse 
silma. Üheks hirmsaiks hetkeks kangestus Roane üleni. Siis sai ta aru, et Faro Nelli silmad ei 
põlenud. Emakaru ei lõrisenud. Ta ei lasknud kuuldavale neid verdtarretavaid häälitsusi, mida 
oli põhjustanud paljas Kullatükki ähvardava hädaohu aimus seal kaljurahnul. Ta vaatas Roane'i 
peale leebelt. Hetke pärast ta kee- 

ras hoopiski ara, et uurida midagi muud, mis oli äratanud ta uudishimu. 

Reisiseltskond liikus edasi, Kullatükk Roane'i kõrval kepslemas ja teda lihtsalt karupojalikust 
kohmakusest müksimas. Aeg-ajait vaatas ta väga noore olevuse kiire ning jäägitu kiindumusega 
imetlevalt Roane'ile otsa. Roane lontsis edasi. Siis vaatas ta uuesti taha. Faro Neil uitas nüüd 
laiemalt ringi. Ta oli väga rahul, et Kullatükk oli inimese hoole all. Vahetevahel käis poeg talle 
närvidele. 

Natukese aja pärast hüüdis Roane ettepoole Huyghensile: «Huyghens, vaadake! Mind on pandud 
Kullatüki hoidjaks!» 

Huyghens vaatas tagasi. «Andke talle paar laksu, ja ta läheb ema juurde tagasi.» 


«Miks pagana päralt peaksin ma seda tegema,» ütles Roane. «Ta meeldib mulle.» 

Reisiseltskond jätkas teed. Kui saabus öö, jäid nad laagrisse. Loomulikult ei saanud teha tuld, 
sest kõik tillukesed ööolevused tulnuksid agaralt tule paistele tantsima. Kuid samuti ei võinud 
olla päris pime, sest ööhulgused pidasid pimeduses jahti. Niisiis seadis Huyghens üles 
tõkkelaternad, mis moodustasid nende peatuspaiga ümber nõrgast valgusest seina, ja isahirve 
taoline olevus, keda Faro Neil oli seljas tassinud, sai nende õhturoaks. Siis nad magasid — 
vähemalt mehed magasid —, kuna karud tukkusid, turtsatasid aeg-ajalt; ärkasid ja tukkusid 
jälle. Semper istus liikumatult puuoksal, pea tiiva all. Siis saabus meeldivalt jahe vaikus ja kogu 
maailm lõi särama hommikuvalgusest, mida saatis läbi džungli asja tõusnud päike. Nad tõusid ja 
jätkasid teed. 

Päeval jäid nad kaheks tunniks liikumatult paigale — sellal kui sfeksid karude jäetud jälgi 
uurisid. Huyghens kõneles rahulikult vajadusest käsutada inimeste saabaste ja karukäppade 
määrimiseks lõhnavastast ainet, mis teeks nende jäljed sfeksidele ebahuvitavaks. Roane haaras 
mõttest kinni ja sellest innustununa tegi ettepaneku, et võiks välja töötada sfekse peletava lõhna, 
mis teeks inimese sfeksidele vastikuks. Kui see oleks olemas, siis võiksid ju inimesed vabalt 
ringi käia, ilma et neid tülitataks. 

«Nagu tõhud!» ütles Huyghens pilkavalt. «Väga arukas mõte! Väga ratsionaalne! Võite selle üle 
uhke olla!» 

Ja järsku polnud Roane arusaamatul viisil mitte põrmugi uhke oma idee üle. 

Nad jäid jälle laagrisse. 

Kolmandaks õhtuks jõudsid nad tähelepanuväärse pinnavormi — Sere platoo jalamile; see, mis 
kaugelt vaadates oli paistnud mäeahelikuna, oli tegelikult kõrbeline kiltmaa. Oli kummaline, et 
kõrb asus nii kõrgel, samal ajal kui madalikul sadas vihma, kuid neljandal hommikul nad 
avastasid, miks see nii oli. Väga kaugel, laia platoo teises servas, nägid nad tõeliselt koletislikku 
mäemassiivi. See sarnanes laevaninaga. Nagu Huyghens tähele pani, asetses See täpselt ühel 
joonel valitseva tuulesuunaga ja lõikas õhuvoolud pooleks, nagu laevanina lõikab vett. Niiskust 
kandvad õhuvoolud möödusid platoost kõrvalt, aga mitte selle kohalt, ja tema keskosa oli puhas 
elutu kõrb, avatud kõrgmägede päikesele. 

Neil kulus terve päev poolde nõlva tõusmiseks. Kahel korral nende tõusu ajal lendas Semper 
karjudes üle sfek-side karja neist ühel või teisel pool. Need olid palju suuremad karjad, kui 
Huyghens kunagi varem oli näinud, — viiskümmend kuni sada peletist koos, kuna muidu oli 
juba kümmekond sfeksi küllalt suur jahisalk olnud. 

Ta vaatas ekraanile, mis näitas, mida Semper nelja-viie miili kaugusel nägi. Sfeksid ronisid pikas 
reas ülesmäge Sere platoo poole. Viiskümmend . . . kuuskümmend... seitsekümmend otse 
põrgust väljalastud pruuni-sinisekirjut elajat. 

«Mulle ei meeldiks põrmugi, kui see kamp meile kallale kargaks,» ütles ta Roane'ile avameelselt. 
«Ma ei usu et me neist jagu saaksime.» 

«Siin oleks robottank kasulik,» tähendas Roane. 

«Midagi soomustatut igatahes,» möönis Huyghens. «Üks inimene soomustatud jaamas, nagu, 
minul oleks kaitstud. Ent kui ta tapaks üheainsagi sfeksi, piirataks ta sisse. Ta peab istuma vangis 
ja hingama sisse isurnud sfeksi niikaua kui lõhn hajub. Ja ta ei tohi tappa ühtegi teist, sest siis 
jääks ta sissepiiratuks kuni talve tulekuni. 

Roane ei vihjnuud enam robotite, muudele eelistele.Praegusel hetkel, näiteks rühkisid nad üles 
mööda viiekümnekraadist kallakut. Karud ronisid kergelt, hoolimata, oma koormatest. Inimestele, 
aga oli see ülim vaev. Kotkas Semper ilmutas, läbematust nii meeste kui ka.karude suhtes, kes nii 
aeglaselt ronisid üles nõlvakust, mille kohal ta 

tiirles. Kotkas tõusis mäenõlva kohal kõrgeimale ja hõljus õhuvooludes platoo serval. 
Huyeghens vaatas ekraani, mille kaudu kotkas teateid andis. 

Nad peatusid, et hinge tõmmata, ja karud ootasid neid kannatlikult. «Kuidas pagana päralt te 
olete need karud niimoodi välja õpetanud?» hingeldas Roane. «Kotkast saan ma veel aru.» 

«Ma ei õpetagi neid,» ütles Huyghens üksisilmi ekraanile vaadates. «Nad on mutandid. 
Füüsiliste omaduste pärilik suguliitelisus on tavaline asi. On tehtud aga tublit tööd ka 
psüühiliste tegurite geneetika alal. Minu kodu-planeedil oli vajadus loomade järele, kes 
võitleksid kui põrgulised, suudaksid ennast looduses elatada, kannaksid koormaid ja saaksid 
inimestega läbi vähemalt niisama hästi kui koerad. Vanasti oleks püütud aretada vajalikke 
füüsilisi omadusi loomal, kellel juba olid olemas soovitud loomuomadused. Näiteks midagi 
hiiglasliku koera taolist. Meil aga mindi teist teed mööda. Võeti vajalikud füüsilised 
omadused ja aretati isiksust, psüühikat. See töö tehti ara umbes sajand tagasi — Kodiaki 
Tšempioni nimeline kodiaki karu oli esimene tõeline saavutus. Tal olid olemas kõik soovitud 
omadused. Need karud siin on tema järeltulijad.» 

«Nad paistavad täiesti normaalsetena,» märkis Roane. 

«Nad ongi,» ütles Huyghens soojalt. «Niisama normaalsed nagu üks tõeline koer! Nad ei ole 
dresseeritud nagu Semper. Nad dresseerivad ennast ise!» Ta vaatas jälle ekraani, mis näitas 
maapinda viis, kuus ja seitse tuhat jalga kõrgemal. «Semper on dresseeritud lind, kellel ei ole 
kuigi palju mõistust. Ta on õpetatud, suurepärane jahikull. Karud tahavad aga inimestega 
seltsida. Nad sõltuvad meist emotsionaalselt. Nii nagu koerad. Semper on teener, kuid nemad on 
seltsilised ja sõbrad. Semper on dresseeritud, nemad aga on ustavad. Semper on tingimustele 
kohandatud. Nemad armastavad meid. Semper jätaks mind maha, kui ta vaid kunagi taipaks, et 
ta seda võib, — ta arvab ju, et saab süüa ainult seda, mida inimesed talle annavad. Karud aga 
ei tahaks meid maha jätta. Me meeldime neile. Ma pean nentima, et ka nemad meeldivad 
mulle. Võib-olla sellepärast, et nad armastavad mind.» 

Roane küsis mõtlikult: «Kas te, Huyghens, ei lobise mitte liiga palju? Ma olen Kolooniate 
Inspektsiooni ametnik. Varem või hiljem pean ma teid arreteerima. Te ütle- 

site mulle midagi, mille järgi saab üles otsida ja süüdistada inimesi, kes teid siia saatsid. Pole 
sugugi raske üles leida kohta, kus karusid aretati psüühiliste mutatsioonide suunas ja kus 
Kodiaki Tšempioni nimeline karu andis järeltulijaid. Ma võin nüüd kindlaks teha, kust te olete 
tulnud, Huyghens!» 

Huyeghens tõstis pilgu ekraanilt, väikeselt kõikuvalt kujutiselt, mis tuli sealt, kus Semper 
kärsitult õhus liugles. 

«Sellest pole midagi katki,» ütles ta sõbralikult. «Ma olen ka seal kurjategija. Ametlikult on 
kirja pandud, et ma röövisin need karud ja põgenesin koos nendega. Minu koduplaneedil on see 
üks hirmsamaid kuritegusid, mida inimene võib korda saata. See on hullem kui hobusevargus 
vanasti Maa peal. Minu karude suguvõsast peetakse väga lugu. Omas kodus olen ma tõeline 
kurjategija.» 

Roane jäi jõllitama. 

«Kas te varastasite nad?» nõudis ta, 

«Ausalt öeldes — ei,» ütles Huyghens. «Aga katsuge seda tõestada!» Siis ta lisas: «Heitke pilk 
ekraanile! Vaadake, mida Semper üleval platoo serval näeb.» 

Roane kõõritas ülespoole, kus kotkas lendas suuri kääri ning sööste tehes. Möödunud päevade 
kogemustest teadis Roane, et Semper karjub lennu ajal kõvasti. Kotkas sööstis platoo serva 
poole. Roane jälgis ülekantud pilti. See oli ainult neli korda kuus tolli suur, aga ilma teralisuseta 
ja täiesti õigete värvidega. Kujutis liikus ja pöörles, kui kaamerat kandev kotkas kaari ja ringe 


tegi. Korraks näitas ekraan järsult laskuvat mäenõlva ja pildi serval oli täpikestena näha 
meestest ja karudest koosnev seltskond. Siis liikus pilt köhalt ja nähtavale tuli platoopealne. 
Seal olid sfeksid. Umbes kahesajapealine kari sörkis kõrbe sügavusse. Nad liikusid 
kiirustamata, avalikult. Kaamera kõikus, ja nähtavale tuli veel rohkem sfekse. Lind lendas 
kõrgemale, ja Roane võis näha veelgi sfekse, kes tõusid siin ja seal mööda väikesi uhteorge 
platoo servale. Sere platoo lausa kihas neist põrgulikest olevustest. Oli täiesti mõeldamatu, et 
seal võiks neile kõigile jätkuda jahiloomi. Nad paistsid, nagu paistavad lehmakarjad 
karjakasvatus-planeetidel. See oli lihtsalt võimatu. 

«Rändavad,» tähendas Huyghens. «Ma ju rääkisin, et nad rändavad. Nad suunduvad kusagile. 
Teate, ma ei usu, 

et meie tervisele oleks kasulik püüda ületada platood läbi niisuguse sfeksiparve.» 

Roane vandus, muutes järsku meelt. 

«Aga signaali antakse ju ikka veel! Keegi on roboti-koloonias elus! Kas me peame ootama, kuni 
ränne lõpeb?» 

«Me ei tea,» märkis Huyghens, «kas nad seal jäävad ellu. Neil võib hädasti abi vaja olla. Me peame 
nendeni jõudma. Kuid samal ajal...» 

Ta vaatas Haputaigna Charley ja Sitika Pete'i poole, kes kannatlikult mäenõlvale klammerdusid, sel 
ajal kui mehed puhkasid ja rääkisid. Sitka oli osanud endale istumis-kohagi leida, kuigi ta hoidis 
ennast paigal üheainsa massiivse käpaga. 

Huyghens viipas käega, osutades uude suunda. 

«Lähme!» hõikas ta elavalt. «Lähme, teie seal! Hopp!» 


4 


Nad liikusid nüüd piki mäenõlva, tõusmata üles platoole, kuhu sfeksid suundusid, ja laskumata ka 
alla mäejalamile, kus sfeksid karjadesse kogunesid. Liikudes mööda mäe-külgi ja nõlvakuid, mille 
kallak oli kolmekümnest kuuekümne kraadini, ei jõudnud nad kuigi palju edasi. Nad unustasid, 
mida tähendab tasasel maal kõndida. Päeval hõljus kotkas Semper pea köhal, mitte eriti kaugel 
inimestest, öö saabudes laskus ta alla, et saada toitu ühe karu pakist. 

«Karud ei leia kuigi palju toitu,» ütles Huyghens kuivalt. «Tonnisel karul on vaja palju süüa. Kuid 
nad on meile truud. Semperil truudust ei ole. Ta on liiga rumal. Aga teda on õpetatud arvama, et ta 
saab süüa ainult seda, millega inimene teda toidab. Karud on targemad, kuid ei lahku meie kõrvalt 
sellegipoolest. Need karud meeldivad mulle tõesti.» 

See oli ilmne tagasihoidlikkus. Oldi parajasti laagris massiivsel kivirünkal, mis eendus mäe 
kaljuseinast. Nende teekonna algusest oli möödunud kuus päeva. Kivirünkal oli kogu seltskonna 
jaoks üsna napilt ruumi. Ja Faro Neil ei jäänud muidu rahule, kui sai Kullatüki kõige ohutumasse 
kohta, nimelt otse vastu mäekülge paigutada. Ta oleks inimesed väljapoole surunud, kuid Kullatükk 
kiu-nus Roane'i järele. Kui siis Roane tuli karupoega vaigis- 

tama, tõmbus Faro Neil rahulolevalt tagasi, turtsatas Sitka ja Haputaigna peale ning need tegid talle 
serva peal ruumi. 

See oli näljalaager. Vahetevahel olid nad sattunud oja-nirekeste peale, mis mööda mäekülge alla 
voolasid. Karud jõid seal janu täis ja mehed täitsid kanistrid. Nüüd oli aga juba kolmas õhtu, kus 
polnud mingit jahisaaki. Huyghens ei liigutanudki, et Roane'ile või endale toidupoolist välja võtta. 
Roane ei lausunud söömise kohta sõnagi. Ta hakkas juba osalema meeste ja karude vahelistes 
suhetes, mis ei olnud karude orjuses pidamine, vaid midagi muud. See oli kahepoolne. Ta tundis 
seda. 


«Võiks arvata,» ütles ta tusaselt, «et kuna sfeksid ei paista mäest üles ronides küttivat, peaks 
mingeid jahiloomi siiski leiduma. Teel ülesmäge ei pööra sfeksid millelegi tähelepanu.» 
Ja nii tõepoolest oligi. Sfekside tavaline võitlusrivi oli ahelik — see piiras automaatselt sisse kõik, 
mis põgeneda püüdis, ja haaras tiivalt kõike, mis võitlusse astus. Kuid nüüd tõusid nad mäkke pikas 
reas üksteise järel, ilmselt järgides sissetallatud teid. Tuul puhus piki mäenõlvakut ja viis lõhna 
ainult külgsuunas. Kuid sfekse ei meelitanud miski valitud radadelt kõrvale. Võikad sinise- 
pruunikirjud elukad — raske oli uskuda, et need on loomulikud olevused, isased ja emased, kes 
munevad nagu roomajad teistel planeetidel — aina ronisid pikkades rodudes ülespoole. 
«Nende ees on läinud tuhandeid teisi sfekse,» ütles Huyghens. «Nad peavad olema sel viisil 
kogunenud juba päevi või isegi nädalaid. Ma olen neid Semperi kaameras näinud kümneid 
tuhandeid. Neid on võimatu kokku lugeda. Need, kes tulid esimestena, sõid ara kõik saakloomad. 
Viimastel mõlgub meeles midagi muud.» 
Roane protesteeris: «Aga nii palju lihasööjaid ühes kohas on ju lihtsalt võimatu! Ma tean, et nad on 
siin, aga neid ei saa olla!» 
«Nad on kõigusoojased,» selgitas Huyghens. «Nad ei kuluta toitu kehatemperatuuri hoidmiseks. 
Pealegi ajavad paljud loomad pikka aega ilma söömata läbi. Isegi karud talvituvad. Aga see pole ei 
talvitumine ega ka suveuni.» 
Huyghens seadis pimeduses üles raadiovastuvõtjat. Polnud mõtet hakata siit suunda määrama. 
Saatja oli teisel pool Sere platood, mis lausa kihas kõige verejanulisematest ja ohtlikumatest 
olevustest Loren Kahel. Karud ja 

mehed läheksid vabasurma, kuinad püüaksid siit üle minna. 

Huyghens lülitas vastuvõtja sisse. Kostis sahisevat, kraapivat foonimüra. Siis tulid signaalid. 
Kolm punkti, kolm kriipsu, kolm punkti. Kolm punkti, kolm kriipsu, kolm punkti. See kordus 
ikka ja jälle. Huyghens lülitas vastuvõtja välja. 

Roan ütles: «Kas me ei oleks pidanud signaalile vastama, enne kui me jaamast lahkusime? Et 
neid julgustada.» 

«Kardan, et neil pole vastuvõtjat,» ütles Huyghens. «Igatahes ei oota nad vastust enne mitut 
kuud. Vaevalt et nad pidevalt kuulavad, ja kui nad elavad kaevanduskäigus ning püüavad 
varude täiendamiseks aeg-ajalt hiilida toitu otsima, on neil liiga palju tegemist, et veel 
keerulisi salvestus- või translatsiooniseadmeid ehitada.» 

Roane oli mõne viivu vait. Siis ta ütles: «Me peame karudele toitu hankima. Kullatükk ei saa 
enam emapiima ja ta on näljane.» 

«Küll me hangime,» lubas Huyghens. «Võib-olla ma eksin, kuid mulle näib, et täna ronis 
mäest üles vähem sfekse kui eile ja üleeile. Me oleme nende rännutee ehk juba ületanud. Neid 
jääb hõredamaks. Kui oleme neist mööda jõudnud, võime jälle hakata otsima ööhulguseid ja 
teisi sääraseid loomi. Aga ma arvan, et nad on oma rännuteel hävitanud kogu loomse elu.» 
Siiski ta eksis. Ta ärkas pimeduses löökide laksatustest ja karude mõminast. Sulgpehmed 
tuulehood paitasid ta nägu. Kähku süütas ta taskulambi, ja maailma varjas tema pilgu eest 
valkjas kelme, mis vuhvatas sedamaid eemale. Miski plaksatas. Nüüd nägi ta tähti taevas ja 
tühjust, mille serval nad laagris olid. Siis lendlesid suured valged olevused tema suunas. 

Sitka Pete turtsatas valjusti ja rabas käpaga õhku. Faro Neil mõmises. Ta oli midagi küünte 
vahele haaranud ja rudistas seda. Kui Huyghens taipas, kustutas ta valguse. Siis ütles ta: 
«Ärge tulistage, Roane!» Ta kuulatas ja kuulis pimeduses matsutamist. See lakkas. 
«Vaadake!» ütles Huyghens. Ta süütas uuesti lambi. Midagi veidrakujulist ja kahkjat nagu 
inimese nahk keerles ja lendles pööraselt tema poole. Veel üks. Neli, viis... kümme... 
kakskümmend .. . enamgi. 

Suur karvane käpp sirutus valgusesse ja haaras sealt 

lendava olevuse. Teine suur käpp. Huyghens nihutas valgusvihku ja nägi, et kolm suurt 
kodiakki seisid tagajalgadel, haarates meeletult keerlevaid olevusi, kes ei suutnud vastu panna 
ereda lambi ligitõmbavale jõule. Selles arutus tiirlemises oli võimatu neid täpsemalt näha, kuid 
nad olid needsamad ebameeldivad ööolevused, kes sarnanesid paljakskitkutud lendavate 
ahvidega, kuid tegelikult olid hoopis midagi muud. 

Karud ei urisenud ega napsanud neid suhu. Nad ainult haarasid käppadega väga asjalikult, 
teadlikul ja eesmärgikindlal ilmel. Nende jalgade juurde kogunesid mahalöödud olevustest 
väikesed kuhjad. 

Järsku jäi õhk tühjaks. Huyghens kustutas valguse. Karud rudistasid ja matsutasid hoolega 
pimeduses. 

«Need olevused on lihasööjad ja vereimejad, Roane,» ütles Huyghens rahulikult. «Nad imevad 
oma ohvrist verd nagu vampiirid — mingi nipiga väldivad nad tema ärkamist —, ja kui ohver 
on surnud, siis sööb temast terve parv. Karudel on aga paks karv ja nad ärkavad, kui neid 
puudutada. Nad on ka kõigesööjad — söövad meeleldi kõike peale sfekside. Võiks öelda, et need 
ööolevused tulid einestama, aga jäidki siia. Nad said ise eineks karudele, kes leiavad oma toidu 
loodusest nagu tavaliselt.» 

Roane hüüatas ootamatult. Ta süütas lambi ja nägi, et mööda ta kätt voolab veri. Huyghens 
ulatas talle antiseptiku ja sidemetega taskuapteegi. Roane peatas verejooksu ja sidus käe kinni. 
Siis märkas ta, et Kullatükk närib midagi. Kui ta valguse sinnapoole suunas, neelatas Kullatükk 
kramplikult. Ilmnes, et ta oli kinni püüdnud ja nahka pannud olevuse, kes Roane'i verd oli 
imenud. Aga Roane polnudki seda märkimisväärselt kaotanud. 

Hommikul jätkasid nad taas teed piki mäenõlva. Roane ütles pingutusega: «Robotid ei oleks 
nende vampiir elukatega hakkama saanud, Huyghens.» 

«Oh, võib ju ehitada roboteid, mis neid silmas peaksid,» ütles Huyghens leplikult. «Siis tuleks 
aga teil endal neid tappa. Mina eelistan karusid.» 

Ta läks edasi. Siin nende džunglirivi ei sobinud. Karud liikusid järskudel nõlvadel hõlpsasti, 
sest nende käredad tallad hoidsid viltusest kaljust kindlalt kinni, kuid mehed nägid 
edasiliikumisega suurt vaeva. Huyghens peatus kaks korda, et uurida läbi binokli maapinda 
mägede jalamil. Ta näis saavat uut indu. Hiiglaslik mäetipp, mis kõr- 

grs nagu laevanina Sete platoo lõpus, oli nüüd silmanähtavalt lähemal. Keskpäevaks paistis ta 
juba kõrgel silmapiiri köhal, mitte rohkem kui viieteistkümne miili kaugusel. Ja keskpäeval tegi 
Huyghens viimase peatuse. 

«All ei ole enam sfekside kogumeid,» ütles ta rõõmsalt. «Ja juba mitme miili jooksul pole me 
näinud nende üles-ronivat rida.» Sfekside raja ületamiseks tuli lihtsalt oodata, kuni üks kari oli 
möödunud, ja minna üle enne, kui teine nähtavale ilmus. «Mul on tunne, et me oleme nende 
rännuteest üle jõudnud. Vaatame, mida ütleb meile Semper.» 

Ta viipas kotka üles õhku. Semper, nii nagu kõik olevused peale inimeste, töötas normaalselt 
ainult oma isu rahuldamiseks, muidu aga eelistas logelda või magada. Viimased paar miili oli ta 
ratsutanud Sitka Pete'i seljas. Nüüd sööstis ta üles ja Huyghens jälgis väikest ekraani. 

Semper tõusis tiireldes — kujutis ekraanil kõikus ja aina pöördus — ning oli veidi aja pärast 
üle platoo serva. Ekraan näitas mõningat taimestikku, maapind oli veidi laineline ja mõnes 
köhas kasvas isegi põõsaid. Semper tõusis veel kõrgemale, ja ekraanile ilmus südakõrb. Lähem 
ümbrus oli sfeksidest puhas. Ainult kord, kui Semper tegi järsu pöörde ja kaamera vaatas piki 
platood, nägi Huyghens jälle märki sinise-pruunikirjutest elukatest. Ta nägi neid seal 
massiliselt, otsekui hiigelkarja. Aga lihasööjad muidugi ei kogune karjadesse. 


«Lähme otse üles,» ütles Huyghens rahulolevalt. «Me ületame platoo siinsamas — ja võime 
isegi veidi allatuult hoida. Arvan, et leiame teel teie robotikolooniasse midagi huvitavat.» Ta 
viipas karud ülesmäge minema. 

Nad jõudsid üles platoole alles mitme tunni pärast, just enne päikese loojangut. Ja nad nägid 
jahiloomi. Mitte küll palju, kuid siiski jahiloomi siin kõrbe rohtunud ning võsasel serval. 
Huyghens laskis maha pikakarvalise mäletseja, kellel kindlasti poleks kõrbes elu olnud, öö 
saabudes läks järsku jahedaks, öösine temperatuur oli siin märksa madalam kui nõlvadel. Õhk 
oli hõre. Roane oli hämmelduses, kuid avastas peagi põhjuse. Laevaninamäe alltuule-küljel oli 
tuulevaikus. Ka ei olnud pilvi. Maapind kiirgas oma soojuse selgesse taevasse, öösiti võis siin 
väga külm olla. 

«Ja väga kuum päeval,» nõustus Huyghens, kui Roane oma arvamust avaldas. «Päike kõrvetab 
halastamatult 

seal, kus õhk on hõre, kuid enamasti oh mägedes tuult. Päeval kuumeneb siin maapind nagu 
atmosfäärita planeedi pind. Keskpäeval võib liiva temperatuur olla sada nelikümmend või sada 
viiskümmend kraadi”, öösiti aga peaks õige külm olema.» 

Nii oligi. Enne keskööd süütas Huyghens lõkke. Seal, kus temperatuur langes 
külmumispunktini, polnud ööhulguseid karta. 

Hommikul olid mehed külmast kanged, kuid karud turtsusid ja liikusid vilkalt ringi. Paistis, et 
nad lausa mõnulesid hommikukarguses. Sitka ja Haputaigna Charley olid igatahes lusti täis ja 
lõid lahti mänguvõitluse. Nad kostitasid teineteist laksuvate hoopidega, mis polnud mõeldud 
tõsiselt, kuid oleksid purustanud inimese pealuu. Kullatükk turtsatas neid jälgides vaimustatult. 
Faro Neil suhtus kemplejatesse naiseliku halvakspanuga. 

Nad liikusid edasi. Semper oli laisk. Pärast ühtainsat lühikest lendu laskus ta Sitka seljas oleva 
paki otsa ja ratsutas seal nagu eelmiselgi päeval. Seal istudes uuris ta maastikku, mis muutus 
nende teel poolkõrbest tõeliseks kõrbeks. Tal oli kõrk ilme — aga ta ei kavateenud lennata. 
Lauglevad linnud ei armasta lennata, kui ei ole tuult, mis tekitab nende lendu kergendavaid 
õhuvoole. Tee peal näitas Huyghens suurendatud kosmosefotol väga hoolikalt Roane'ile, kus 
nad täpselt asuvad, ja täpset kohta, kust hädasignaal näis tulevat. 

«Te teete seda vist selleks juhuks, kui teiega midagi juhtub,» ütles Roane. «See on muidugi 
mõistlik, kuid mida saaksin mina ilma teieta nende ellujäänute heaks teha, isegi kui ma nendeni 
jõuan?» 

«Teil on abi sellest, mida olete sfekside kohta teada saanud,» ütles Huyghens. «Samuti aitavad 
teid karud. Ja minu jaama jätsime kirja maha. Kes iganes tollele maandumisväljakule laskub — 
majakas töötab jälle —, see leiab juhtnöörid tulla sinna, kuhu meie püüame praegu jõuda.» 
Roane rühkis Huyghensi kõrval. Sere platoo kitsas mittekõrbeline serv oli nüüd nende taga. Nad 
marssisid üle tolmja kõrbeliiva. 

«Kuulge,» ütles Roane, «ma tahan midagi teada. Te ütlete mulle, et oma koduplaneedil loetakse 
teid ametlikult karuvargaks. Te ütlete mulle, et see on vale, — 

 150° Fahrenheiti = 65 °C. 

ütlete selleks, et oma sõpru Kolooniate Inspektsiooni jälitamise eest kaitsta. Olete siin omaenese 
algatusel ja iga päev, iga minut oma elu ohtu seades. Te riskeerisite siis, kui te mind maha ei 
kõmmutanud. Nüüd riskeerite veel rohkem, minnes appi inimestele, kellest saavad tunnistajad, 
et te olete kurjategija. Miks te seda kõike teete?» 

Huyghens muigas. «Sellepärast et ma ei salli roboteid. Mulle ei meeldi see, et nad inimesi alla 
suruvad — sunnivad endale alluma.» 


«Jätkake,» palus Roane. «Ma ei mõista, miks robotite vihkamine sundis teid kurjategijaks 
hakkama. Pealegi ei allu ükski inimene robotitele!» 

«Ja siiski nad alluvad,» ütles Huyghens leebelt. «Ma olen muidugi veidrik, aga ma elan sellel 
planeedil inimese moodi. Ma lähen, kuhu tahan, ja teen, mida tahan. Mu abilised, karud, on minu 
sõbrad. Kui robotikoloonia oleks olnud edukas, kas oleksid inimesed seal siis inimese moodi 
elanud? Vaevalt! Nad oleksid pidanud elama nii, nagu robotid neil võimaldavad. Nad oleksid 
pidanud jääma tarandikku, mille robotid ehitasid. Nad oleksid pidanud sööma toitu, mida 
robotid suudavad neile kasvatada, ja mitte midagi muud. Inimene ei saaks isegi oma voodit 
akna alla nihutada, sest siis ei saaks majapidaja-robot töötada. Robotid teeniksid neid inimesi, 
nagu robotid ise määravad, kuid kõik, mida inimesed sellest saavad, on ainult tööd robotite 
teenindamiseks. 

Roane raputas pead. «Niikaua kui inimesed vajavad robotite teeneid, peavad nad leppima nende 
teenetega, mida robotid suudavad pakkuda. Kui te neid teeneid ei soovi...» 

«Ma soovin ise otsustada, mida ma tahan,» ütles Huyghens jällegi sõbralikult, «selle asemel et 
valida piiratud võimaluste vahel, mida mulle pakutakse. Minu kodupla-needil ine poolenisti 
saavutasime seda koerte ja püsside abil. Siis me aretasime karud ja viisime asja nendega lõpuni. 
Nüüd on seal liiga palju asukaid ja ruumi jääb nii karude ja koerte kui ka inimeste jaoks järjest 
vähemaks. Üha suuremal hulgal inimestel ei ole enam voli otsustada, neile jäetakse ainult 
võimalus valida asjade vahel, mida robotid pakuva. Mida rohkem me robotitest sõltume, seda 
piiratumaks muutub valik. Me ei taha, et meie lapsed peaksid oma tahtmistes piirduma ainult 
sellega, mida robotid võivad anda. Me ei taha, et nad sinnamaani man- 

duvad, kus nad on ilma kõigest, mida robotid anda ei saa. Me tahame, et meie lastest kasvaksid 
mehed ja naised. Mitte mingid kuramuse automaadid, kes elavad ainult robotinuppudele 
vajutades ja selleks, et robotinuppudele vajutada. Kui see ei ole robotitele allumine .. .» 

«See on emotsionaalne argument,» protesteeris Roane. «Mitte igaüks ei mõtle niimoodi.» 

«Aga mina mõtlen just nii,» ütles Huyghens. «Ja väga paljud teised mõtlevad samuti. Galaktika 
on suur ja võib kergesti üllatusi pakkuda. Roboti ja temast sõltuva mehe kohta on kindel, et nad 
ootamatustega toime ei tule. On saabumas aeg, millal me vajame nendega toimetulevaid mehi. 
Minu koduplaneedil palusid mõned meist luba Loren Kahe koloniseerimiseks. Meile öeldi ara — 
liiga hädaohtlik. Inimesed võivad aga asuda igale poole, kui nad on inimesed. Nii ma siis tulingi 
uurima seda planeeti, eriti sfekse. Lõpuks kavatsesime veel kord luba küsida, tõestades, et me 
saame isegi nende elukatega hakkama. Väikesel viisil ma juba tulengi nendega toime. 
Kolooniate Inspektsioon aga lubas asutada robotikoloonia — ja kus see on?» 

Roane tegi hapu näo. 

«Te valisite vale tee, Huyghens! See oli — ja on — seadusevastane. Teid õhutas pioneerivaim, 
mis on küllalt imetlusväärne, kuid antud juhul oli valesti suunatud. Lõpuks olid ju pioneerid 
need, kes Maalt tähtedele suundusid. Aga...» 

Haputaigen tõusis tagakäppadele ja nuuskis õhku. Huyghens pani püssi valmis. Roane vabastas 
kaitserüvi. Midagi ei juhtunud. 

«Teatavas mõttes,» ütles Roane ärritatult, «räägite te vabadusest, mida enamik inimesi peab 
poliitikaks. Te ütlete, et see võib olla midagi rohkemat. Põhimõtteliselt olen ma teiega nõus, kuid 
te esitate oma mõtteid nii, et see kõlab nagu mingi veider usund.» 

«See on enesest lugupidamine,» parandas Huyghens. 

«Te olete ehk —» 

Faro Neil urises. Ta tonksas Kullatükki ninaga, et poeg läheks Roane'ile lähemale. Ta turtsus 
Kullatüki peale. Siis sörkis ta kiiresti sinna, kus Sitka Pete ja Haputaigen seisid vastu Sere platoo 
sfeksidest täidetud avarust, ja asus oma kohale nende vahel. 

Huyghens vaatas teraselt nendest mööda ja silmitses siis kogu ümbruskonda, 

«Asi võiks olla hull,» sõnas ta poolihääli, «aga õnneks ei ole tuult. Siin on midagi 
künkataolist. Tulge, Roane!» 

Ta jooksis ees, Roane järgnes talle ja koos temaga raskelt põntsutades Kullatükk. Nad jõudsid 
kõrgendikule, mis tegelikult oli ainult väike küngas, mitte rohkem kui viiskuus jalga kõrgem 
ümbritsevast liivatasandikust. Künkal kasvasid moonutatud kaktuste taolised taimed. 
Huyghens uuris ümbrust läbi binokli. 

«Üks sfeks,» ütles ta järsult. «Ainult üks! Lausa arusaamatu, et sfeks võiks olla üksi. Aga neil 
pole ka mõistlik sadade tuhandete kaupa ühte koguneda.» Huyghens tegi sõrme märjaks ja 
tõstis üles. «Tuult ei ole üldse.» 

Jälle vaatas ta läbi binokli. «Ta ei tea, et me siin oleme,» lisas ta. «Ta läheb eemale. Ühtegi teist 
ei ole silmapiiril ...» Huyghens kõhkles, närides huuli. «Kuulge, Roane! Ma tahaksin selle 
üksiku sfeksi tappa ja midagi teada saada. Viiekümneprotsendise tõenäosusega on mul võima- 
lus avastada midagi tõesti tähtsat. Aga ma peaksin nüüd ruttama. Kui mul on õigus...» Ta 
lisas karmilt: «See tuleb kähku ara teha. Ma ratsutan Faro Nelli seljas, et rutem saada. Ma ei 
usu, et Sitka ja Haputaigen maha jäävad. Kuid Kullatükk ei jõua veel küllalt kiiresti 


«Hoidke silmad lahti. Kui te midagi märkate, isegi kaugelt, tulistage, ja me tuleme kähku 
tagasi. Ärge oodake, kuni miski tabamiskauguseni tuleb. Tulistage otsekohe, kui juhtute 
midagi märkama.» 

Roane noogutas. Tal oli väga raske veel midagi öelda. Huyghens läks lahingukorda asetatud 
karude juurde. Ta ronis Faro Nelli selga ja hoidis tema pikast karvast kõvasti kinni. «Lähme!» 
nähvas ta. «Sinnapoole! Hopp!» 

Kolm kodiaki karu pistsid ühtlases traavis jooksu, Huyghens Faro Nelli seljas õõtsumas. 
Ootamatu liikumine lõi Semperi tasakaalust välja. Ta lehvitas jõuliselt tiibu ja tõusis õhku. 
Madalal lennates järgnes ta neile püüdlikult. 

Kõik juhtus väga kiiresti. Kodiaki karu võib vajaduse korral joosta niisama kiiresti kui 
võidusõiduhobune. Need kolm sööstsid noolsirgelt umbes poole miili kauguse punkti poole, kus 
sinise-pruunikirju kogu tulijatele vastu pöördus. Faro Nelli seljas ratsutava Huyghensi püss 
paukus — 

lask ja kuuli lõhkemine sulasid ühte. Ebaloomulikuna mõjuv ogaline koletis kargas õhku ja suri. 
Huyghens hüppas Faro Nelli seljast maha. Ta askeldas palavikulise kiirusega millegi kallal maas 
— seal, kuhu kahevärviline sfeks oli kukkunud. Semper pöördus, tegi tiiru ja maandus. Ta jälgis 
Huyghensi tegevust, pea viltu. 

Roane vahtis üksisilmi sinnapoole. Huyghens tegi midagi surnud sfeksi kallal. Kaks isakaru 
luusisid ringi. Faro Neil vaatas Huyghensit pineva uudishimuga. 

Kullatükk kiunus tasakesi künkal. Roane patsutas teda umbropsu. Kullatükk kiunatas kõvemini. 
Eemal tõusis Huyghens püsti ja astus kolm sammu Faro Nelli poole. Ta ronis karule selga. Sitka 
pööras pea Roane'i poole. Paistis, et ta nägi või haistis midagi kahtlast. Ta ajas end püstakile. 
Sitka tegi ilmselt häält, sest Haputaigen sörkis tema kõrvale. Kaks hiiglast asusid tagasi 
traavima. Semper lehvitas jõuliselt tiibu, ja kuna ei olnud tuult, rabeles meeletult õhus. Ta 
maandus Huyghensi Šlale ja haakus küünistega sinna kinni. 

Kullatükk pistis hüsteeriliselt ulguma ja püüdis mööda Roane'i üles ronida, nii nagu karupoeg 
hädaohu korral lähima puu otsa ronib. Roane kukkus maha, karupoeg tema peale. Ja siis välgatas 


haisev soomusnahk ning õhku täitsid hüppava sfeksi lõrisevad, kiunuvad kärjed. Elukas hüppas 
üle, sest ta oli sihtinud Roane'i ja karupoega, kui nad püsti seisid, ning jõudis eesmärgile, kui 
Roane ja Kullatükk olid maha kukkunud. Sfeks lendas kukerpalli. 

Roane kuulis ainult põrgukisa, kuid Sitka ja Haputaigen tulid rakettlaeva kiirusel. Faro Neil 
möiratas ja otse lõikas õhku. Karvane karupoeg pistis lõuates tema poole punuma, Roane aga sai 
jalad alla ja haaras püssi. Puhas vaist ajas ta marru. Sfeks tõmbus hüppevalmilt küüru, et 
karupojale järele söösta. Roane virutas püssiga nagu kaikaga. Ta seisis sõna otseses mõttes liiga 
lähedal, et tulistada, ja sfeks oli ehk märganud ainult põgenevat karupoega. Aga ta virutas täiest 
jõust. Sfeks pöördus ringi. Roane paisati jalust maha. Kaheksasajanaelasele, otse põrgust tulnud 
peletisele — poolenisti metskassile, poolenisti kobrale, kellel on ka veel marutõbi ja 
tapmismaania —, niisugusele peletisele juba vastu ei pane, kui see äkki pöördudes oma kehaga 
kellelegi rindu lööb. 

Just siis saabus köhale raevunud Sitka. Ta tõusis tagajalgadele püsti ja möirgas kõuemürinal, 
kutsudes sfeksi 

võitlusse. Taaruval sammul liikus ta ettepoole. Kohale jõudis ka Huyghens, kuid ta ei saanud 
tulistada, sest Roane oli kuulide lõhkepiirkonnas. 

Faro Neil märatses ja lõrises. Temas heitlesid soov teha kindlaks, et Kullatükk pole viga saanud, 
ja ema pöörane raev, kelle järeltulija on ohtu sattunud. Semper totralt õla külge klammerdumas, 
jälgis Huyghens Faro Nelli seljas abitult, kui sfeks Sitka peale turtsus ja röökis, kusjuures 
elukas oleks võinud ainult üht küünt välja sirutades Roane'i eluküünla kustutada. 

Nad läksid sealt ara, olgugi et Sitka ilmutas soovi oma ohvri elutut keha hammaste vahele võtta 
ja vastu maad taguda. Sitka raev paistis olevat kahekordne, sest inimest — olendit, kellega 
kõiki Kodiuse Tšempioni järeltulijaid ühendas emotsionaalne side — oli halvasti kõheldud. 
Roane ei olnud aga tõsiselt viga saanud. Ta jõnksus üles-alla ja vandus, kui karud silmapiiri 
poole tormasid. Huyghens oli Roane'i Haputaigna paki otsa istuma pannud ja käskinud tal 
kõvasti kinni hoida. Roane rappus seal ja käratses ägedalt: 

«Pagan võtaks, Huyghens, see pole õiglane! Sitka sai paar sügavat kriimustust. Tolle peletise 
küünised võivad olla mürgised.» 

Huyghens aga ainult nähvas karudele: «Hopp! Hopp!» ja nad jätkasid võidujooksu ajaga. Nad 
olid tublisti käiks miili edasi jõudnud, kui Kullatükk hakkas väsimusest kaeblikult halama. 
Faro Neil peatus kohe, et teda ninaga tonksides lohutada. 

«Aitab ehk ka,» ütles Huyghens, «arvestades, et tuult ei ole, et elukate põhimass on eemal 
platool ning et siin olid ainult need kaks. Nad on ehk koguni liiga ametis, et valvet pidada. Nii 
või teisiti...» 

Ta libistas end maha ning võttis välja antiseptiku ja käsnad. 

«Kõigepealt Sitka,» ütles Roane. «Minul pole häda midagi.» 

Huyghens puhastas suure karu haavad. Need olid tühised, sest Sitka Pete oli kogenud 
sfeksivõitleja. Vastumeelselt laskis Roane ka oma rinnakriimustustele panna imeli- 

kult lõhnavat ainet, mis lehkas osooni järele. Ta hoidis hinge kinni, kui see haavadel kipitas. Siis 
ütles ta käredalt: «See oli minu süü, Huyghens. Ma jälgisin teid, aga mitte ümbrust. Ma ei 
suutnud ara arvata, mida te seal teete.» 

«Ma tegin kiire lahkamise,» selgitas Huyghens. «Õnneks oli too esimene sfeks emane, nii nagu 
ma lootsingi. Ja ta kavatses just munema hakata. Nüüd ma tean, miks ja kuhu sfeksid rändavad 
ja miks nad siin jahisaaki ei vaja.» 


Ta vajutas Roane'i rinnale leukoplastiga sideme ja nad jätkasid tema juhtimisel teed ida poole, 
ikka veel suurendades vahet oma rühma ja surnud sfekside vahel. Nad ei tormanud enam, aga 
Semper laksutas pea kohal nördinult tiibadega, vihane, et teda ei lubatud jälle ratsa sõita. 

«Ma olen ennegi sfekse lahanud,» ütles Huyghens. «Me ei tea neist kuigi palju. Mõningaid asju 
on tarvis selgitada, enne kui inimene saab siia elama asuda.» 

«Koos karudega?» küsis Roane irooniliselt. 

«Muidugi,» vastas Huyghens. «Asi on selles, et sfeksid tulevad kõrbesse paljunema — 
paarituma ja munema, et päike munad välja hauks. See on eriline koht. Hülged siirduvad 
kindlasse kohta paarituma ja vähemalt isased ei söö siis mitu nädalat. Ka lõhed pöörduvad 
tagasi koduvetesse kudema. Nad ei söö ja surevad hiljem. Samuti angerjad — ma toon teile 
näiteid Maa pealt, Roane — rändavad tuhandete miilide tagant Sargasso merre, et seal kudeda ja 
surra. Kahjuks näib, et sfeksid ei sure, kuid on ilmne, et neil on olemas esivanematelt päritud 
paljunemispaik ja et nad tulevad Sere platoole munema.» 

Roane rühkis edasi. Ta oli vihane — vihane iseenda peale, et ta polnud kõige elementaarsemaid 
ettevaatusabinõusid tarvitusele võtnud, et ta oli tundnud ennast liiga julgena, nii nagu inimesele 
robotteenindusega tsivilisatsioonis harjumuseks kujuneb; oli vihane, et ta ei olnud oma mõistust 
tööle pannud, kui Kullatükk kiunus — kui karupoeg tajus lähenevat hädaohtu. 

«Ja nüüd,» ütles Huyghens, «vajan ma mõningat roboti-koloonia varustust. Ma arvan, et selle 
varustusega saame hakata seda planeeti muutma niisuguseks, et inimesed siin inimese moodi 
elada võivad.» 

Roane pilgutas arusaamatuses silmi. «Mis asja?» 

«Varustust,» ütles Huyghens kärsitult. «See on roboti-koloonias. Robotitest polnud käsu, sest 
nad ei teinud sfeksidest välja. Neist ei hakkagi kasu olema. Võtame aga 

masinatest robotjuhtimise välja ja need kõlbavad vaga hästi. Paarist kuust lageda taeva all 
seismisest ei tohiks nad veel rikki läinud olla.» 

Roane marssis visalt edasi. Varsti ütles ta: «Ma poleks küll arvanud, Huyghens, et te midagi 
tollest kolooniast pärinevat tahtma hakkate.» 

«Miks mitte?» küsis Huyghens kannatamatult. «Kui inimesed panevad masinad tegema seda, 
mida nad tahavad, siis on kõik korras. Isegi robotid võivad olla seal, kus on nende koht. 
Leegiheitjaid peavad aga käsitsema inimesed — selle töö puhul, milleks mul neid vaja läheb. 
Mõned leegiheitjad peavad seal olema, sest saja-ruutmiiline uudismaa tuli ju välja põletada. 
Samuti paar pinnasesterilisaatorit — need pidid hävitama iga taime seemned, millest robotid 
jagu ei saa. Ühel päeval me tuleme siia tagasi, Roane, ja hävitame vähemalt nende põrgulike 
elajate munad. Kas või sedagi igal aastal tehes suretame aja jooksul välja terve nende tõu. 
Arvatavasti on peale siinse olemas veel teisigi horde, kellel on omad sigimispaigad. Kuid me 
leiame ka need üles. Me teeme sellest planeedist koha, kuhu inimesed minu planeedilt võivad 
tulla ja ikkagi inimesteks jääda.» 

Roane ütles kibeda pilkega: «Eks need olid ju sfeksid, kes robotitest võitu said. Kas te olete 
kindel, et te ei kavanda seda maailma ohutuks robotite jaoks?» 

Huyghens naeris lühidalt. «Te olete näinud ainult ühte ööhulgust,» ütles ta. «Aga mida te arvate 
nondest olevustest, keda me kohtasime mäeküljel — kes oleksid teid verest tühjaks imenud ja 
siis pidutsenud? Kas te oleksite nõus sellel planeedil ringi rändama, kui teil on kaasas ainult 
robotist ihukaitsja? Vaevalt küll, Roane! Inimesed ei saa sellel planeedil elada, kui ainult 
robotid neid abistavad ... ja ei lase neil olla täisväärtuslikud inimesed. Küll te näete!» 

Nad jõudsid kolooniasse kümne päeva pärast. Meeste püssid ja karud olid vahepeal hävitanud 
palju sfekse, nende ohvriks olid langenud nii mõnedki hirvetaolised olevused ja sagriskarvased 
mäletsejad. Kõigepealt leidsid nad ellujäänud inimesed. Need olid kolm äravaevatud, 
habemesse kasvanud ja kibestunud meest. Kui elektritara maha langes, olid kaks neist 


kaevanduskäigus, kus nad seadsid köhale uut juhtimispaneeli seal töötavate robotite tarvis, 
kolmas jälgis kaevandamistöid. Nad sattusid äre- 

vusse, kui side kolooniäga katkes, ja läksid soomusautos sinna, et järele uurida, mis on 
juhtunud. Neid päästis ainult asjaolu, et nad olid relvastamata. Kisavaid sfekse luusis 
hukkunud koloonias ringi niisugusel hulgal, et mehed ei suutnud seda veel praegugi uskuda. 
Sfeksid muidugi haistsid mehi soomussõidukis, kuid ei suutnud sisse murda. Mehed jälle ei 
saanud sfekse tappa, sest viimased oleksid neid kaevanduseni jälitanud ja seal neid piiranud, 
niikaua kui neil oleks õnnestunud mõni juhuslik peletis tappa. 

Ellujäänud jätsid muidugi kaevandamistööd sinnapaika ning püüdsid kaugjuhitavaid roboteid 
käsutada kättemaksuks ja toiduvarude hankimiseks. Kaevurrobotid ei olnud aga kummagi 
ülesande jaoks konstrueeritud. Ja neil ei olnud relvi. Nad leiutasid miniatuursed raketikütuse- 
heitjad, mis panid juhuslikult ringiluusivad sfeksid suitseva naha ja hirmsa kisaga põgenema. 
Kuid see vahend oli kasulik ainult sellepärast, et ta metsalisi ei tapnud. Pealegi kulus selleks 
kütust. Lõpuks nad barrikadeerisid end ja kasutasid kütust ainult sädesignaalide andmiseks 
kuni päevani, millal mõni laev tuleb. Nad istusid kaevanduses nagu vangis, napil toidul, 
oodates ilma tõelise lootuseta. Meelelahutuseks võisid nad ainult vaadelda kaevurroboteid, 
kelle peale nad ei saanud kütust raisata ja kes oskasid teha ainult kaevandustöid. 

Kui Huyghens ja Roane nende juurde jõudsid, hakkasid mehed nutma. Nad vihkasid roboteid 
ja kõike robotlikku peaaegu niisamuti nagu sfekse. Huyghens selgitas neile olukorda, andis 
neile relvi, mida ta karude kandepakkidest võttis, ja nad kõik marssisid surnud koloonia 
poole, isased kodiakid eelväena ees, Faro Neil seljatagust kaitsmas. Tee peal tapsid nad 
kuusteist sfeksi. 

Juba väljakasvanud uudismaal oli veel neli sfeksi. Koloonia ulualustest leidsid nad ainult 
rämpsu ja jäänuseid, mis olid kunagi olnud inimesed. Kuid seal leidus veidi toitu. Mitte küll 
palju, sest sfeksid olid kõik puruks kis-kunud, mis vähegi inimeste järele lõhnas, ja lõhkunud 
plastikpakendid, milles oli kiiritusega steriliseeritud toit. . Metallkonteinerites oli aga säilinud 
mõningaid toiduvarusid. Samuti leidus seal kütust, mida võis käsutada, kui nad jõudsid 
seadmete juhtimispaneelide juurde. Ümberringi vedelesid igal pool säravad, läikivad, töökorras, 
kuid liikumatud robotid ning rohi kasvas nende ümber ja neist üle. 

Mehed ei pööranud neile robotitele mingit tähelepanu. Innukalt aga täitsid nad kütusega 
liikuvad leegiheitjad — kohandades need rohkem inim- kui robot juhtimisele — ja hiiglasliku 
pinnasesterilisaatori, mis oli ehitatud taimestiku hävitamiseks, mida robotid pole võimelised 
välja rohima või kultiveerima. Seejärel suundusid nad vihast põlevau silmil tagasi Sere 
platoole. 

Kullatükk hellitati väga ära, sest vabastatud mehed suhtusid temasse kui tulevasse sfekside 
hävitajasse kirgliku poolehoiuga. Nad hellitasid teda peatuskohtades lõpmatuseni. 

Lõpuks jõudsid nad mööda sfekside jälgi üles platoole. Semper hakkas sfekse välja otsima, 
hiigelkodiakid ärritasid neid, ja kui sfeksid tulid karjudes ning turtsudes, et neid hävitada, 
tulistasid Roane ja Huyghens pidevalt, suured masinad aga lasksid käiku oma erilised relvad. 
Avastati, et pinnasesterilisaator surmab peale taimeseemnete ka loomi, kui tema diatermiline 
kiir tõsta ja nende peale suunata. Juhtima peab seda aga inimene, sest ükski robot ei suudaks 
otsustada, millal ja kelle vastu seda käsutada. 

Varsti ei olnud karusid enam tarvis, sest sfekside kõrbenud laibad tõmbasid elavaid sfekse ligi 
tervelt platoolt, kuigi ei olnud märgatavat tuult. Arvatavasti olid sfeksid oma asjatoimetused 
siin juba lõpetanud, kuid nad tulid leinama ja kättemaksu otsima — mida nad aga ei leidnud. 


Nüüd juhtisid robotikolooniast ellujäänud mehed masinaid — nii nagu inimestele kohane — 
suures ringis ümber tapetud Ssaatanate hiigelkuhja ning hävitasid uustulnukaid. See oli 
niisugune veresaun, mille taolist inimesed varem ühelgi planeedil polnud toime pannud. 
Igatahes ei jäänud siinses kõrbes paljunevast sfeksihordist kuigi palju järele. Mujal oli ehk veel 
teisi horde ja teisi sigimispaiku, kuid selle monstrumite massi elualal võis neid sel aastal vaid 
üksikuid näha saada. Neid polnud oodata ka järgmiseks aastaks, sest pinnasesterilisaator käis 
kohruaetud liivast üle — seal olid peidus sfekside munad, et päike need välja hauks. Ja nüüd ei 
hau päike neid enam välja. 

Samal ajal olid Roane ja Huyghens koos kodiakkidega platoo serval laagris. Nemad jäid 
tapatalgutest eemale. See töö tundus robotikoloonia meestele rohkem sobivat. Lõppude lõpuks 
olid sfeksid ju nende meeste kaaslased tapnud. 

Siis saabus õhtu, mil Huyghens Kullatüki sõbraliku müksuga eemale ajas, kui see lõkkel 
küpseva hirveprae ümber liiga agaralt nuuskis. Kullatükk tatsas nukralt Roane'i juurde varjule 
ja niutsus kaastunnet otsides. 

«Huyghens,» ütles Roane vaevaliselt, «me peame oina asjad klaariks tegema. Ma olen 
Kolooniate Inspektsiooni ametnik, teie olete seadusvastane asunik. Minu kohus on teid 
arreteerida.» 

Huyghens uuris teda huvitatult. «Kas te pakute mulle kergemat karistust, kui ma oma 
kaassüüdlased üles annan?» küsis ta leebelt. «Või tohin ma välja tulla sellega, et mind ei saa 
sundida iseenda vastu tunnistama?» 

Roane ütles närviliselt: «See teeb lihtsalt viha. Kogu oma elu olen ma olnud aus mees, kuid. 
.. ma ei usu enam robotitesse, kui nad just ei ole omal köhal. Ja nende kõht ei ole siin. 
Vähemalt mitte niiviisi planeeritud robotikoloonias. Sfeksid on peaaegu hävitatud, kuid nad ei 
ole välja surnud, ja robotid ei tule nendega toime. Siin peavad elama karud ja inimesed, või 
vastasel juhul on inimesed sunnitud veetma terve elu sfeksikindlate tarade taga ja leppima 
ainult sellega, mida robotid neile pakuvad. Ja see planeet pakub inimestele liiga palju, et 
sellest ilma jääda! Kui aga elada Loren Kahe taolisel planeedil robotitest juhitavas 
keskkonnas, ei saaks... ei saaks endast lugu pidada!» 

«Ega te äkki usklikuks ole hakanud?» küsis Huyghens kuivalt. «Nii te ju varem ütlesite 
enesest lugupidamise kohta.» 

Kotkas Semper kraaksatas nördinult, sest Sitka Pete astus tulele lähenedes talle peaaegu 
otsa. Sitka Pete nuusutas õhku. Huyghens käratas talle peale ja Sitka Pete istus käntsti 
maha. Ta jäi lohmakalt istuma ning jälgis praadivat lihatükki tulel, endal suu ilane. 

«Te ei lase mul lõpetada,» protesteeris Roane pahuralt. «Ma olen Kolooniate Inspektsiooni 
ametnik ja minu ülesanne on planeedil tehtud tööst ette kanda, enne kui siia võib keegi peale 
esimeste kolonistide elama asuda. Ja muidugi pean ma jälgima, et täidetaks eeskirju. See 
roboti-koloonia, mida mind saadeti inspekteerima, oli praktiliselt hävitatud. Sellisena, nagu ta 
oli planeeritud, ei hakanud ta funktsioneerima. Ta ei saanud püsida.» 

Huyghens ühmas midagi. Öö lähenes. Ta keeras liha tulel. 

«Häda korral,» jätkas Roane ettevaatlikult, «on kolonistidel õigus iga mööduvat laeva appi 
kutsuda. Täiesti loomulik! Niisiis — ma olen alati olnud aus mees, Huyghens — minu aruanne 
näitab, et planeeritud koloonia oli ebapraktiline ning et ta vallutati ja hävitati täielikult peale 
kolme ellujäänu, kes peitusid ja hakkasid appikutsesignaali saatma. Nad tegid seda, nagu te 
teate!» 

«Jätkake,» pomises Huyghens. 


«Juhtus nii,» ütles Roane pahuralt, «pidage meeles, lihtsalt juhtus, et laev, mille pardal olite teie 
koos Sitka ja Haputaigna ja Faro Nelliga, ja muidugi ka Kullatüki ja Semperiga, püüdis 
hädasignaali kinni. Te maandusite, et koloniste aidata. Ja te aitasite neid. See on kogu lugu. 
Sellepärast ei ole teie siinolek ebaseaduslik. Ebaseaduslik oli ainult teie siinviibimine enne 
appikutse vastuvõtmisi;. Sellest me aga vaikime.» 

Huyghens vaatas üle õla pimenevasse öhe. Ta ütles rahulikult: «Ma ei usuks seda juttu ka siis, 
kui ma seda ise räägiksin. Kas te arvate, et Inspektsioon usub?» 

«Nad pole rumalad,» ütles Roane teravalt. «Muidugi nad ei usu! Kuid juhul kui minu aruanne 
ütleb, et tänu sellele uskumatule sündmusteahelale on seda planeeti võimalik koloniseerida, 
kuna varem oli see võimatu, ja kui mu aruanne tõestab, et robotikoloonia üksinda on täielik 
mõttetus, aga et teie planeedi karude ja inimeste kaasabil võib siinne planeet igal aastal vastu 
võtta nii ja nii palju tuhandeid koloniste — kui see on õige, siis igatahes. ..» 

Huyeghensi siluett näis leekide taustal veidi võbisevat. Natuke eemal istus Haputaigen ja 
nuusutas lootusrikkalt õhku. Heleda tulepaiste peale võisid varsti välja ilmuda alasti näivad 
lendavad olevused, keda sai õhust maha rabada. Karudele olid nad magusroaks. 

«Minu ettekandel on kaalu,» rõhutas Roane. «Vähemalt on pakutud koostööd. 
Robotikolooniate asutajad peavad nõustuma või vastasel korral oma poe kinni panema. See on 
tõsi! Ja teie inimesed võivad neile esitada kõik tingimused. » 

Huyghensi võbisemine sai nüüd mõistetavaks. Ta naeris. 

«Te olete suur valevorst, Roane,» ütles ta naeru pugistades. «On ebaintelligentne ja 
mõistusevastane ja arutu loobuda eluaegsest aususest üksnes selle nimel, et mind pigist 

välja aidata. Teie ei käitu nagu mõtlev loom, Roane. Aga ma arvasingi, et te lõpuni selleks ei 
jää.» 

Roane tegi vingus näo. 

«See on ainus lahendus, mis mulle pähe tuleb. Aga see kõlbab.» 

«Võtan selle lahenduse vastu,» irvitas Huyghens. «Tänuga. Kas või ainult sellepärast, et siis 
saab mitu järgmist inimpõlve elada inimese moodi planeedil, mis nõuab kõvasti taltsutamist. Ja 
veel, kui soovite teada, sellepärast, et Haputaigen ja Sitka ja Neil ja Kullatükk ellu jääksid, sest 
mina tõin nad siia ebaseaduslikult.» 

Keegi surus ennast kõvasti Roane'i vastu. See oli karupoeg Kullatükk, kes pressis ennast tema 
vastu, et pääseda ligemale küpseva liha lõhnale. Ta trügis edasi. Roane kaotas tasakaalu ja 
kukkus ümber, käed-jalad laiali. Kullatükk nuuskis mõnulevalt. 

«Andke talle laksu,» ütles Huyghens. «Ta läheb siis kaugemale.» 

«Seda ma ei tee!» ütles Roane pahaselt, ise ikka siruli. «Ei mõtlegi! Ta on ju minu sõber!» 


Theodore Sturgeon 


MISTER COSTELLO — KANGELANE 


«Tulge sisse, laekur. Ja pange uks kinni.» 

«Kuidas, palun, söör?» Kapten ei kutsunud kunagi sisse, vähemalt mitte oma kajutisse. 
Kontorisse, seda küll, aga mitte enda poole. 

Ta viipas järsult käega ning ma astusin sisse ja sulgesin ukse. Ruum oli kosmoselaeva kohta 
vägagi luksuslik. Ma püüdsin mitte silmi punni ajada, nagu näeksin sellist kajutit esimest korda, 
kuigi nägin seda tõepoolest esimest korda. 

Võtsin istet. 


Kapten tegi suu lahti, pani jälle kinni, surus keeleotsa õhukeste huulte vahelt läbi. Ta lakkus neid 
ja jõllitas mulle otsa. Ma ei olnud Raudset Meest kunagi sellisena näinud. Otsustasin, et parim, 
mis ma teha võin, on vait olla, ja seda ma ka tegin. 

Ta tõmbas ülemisest keskmisest laekast välja kaardipaki ning libistas kaardid üle laua. «Tehke 
kaardid.» 

Ma ütlesin: «Vab—> 

«Ja ärge paluge mult vabandust,» pahvatas ta. 

Noh, hea küll. Kui kapten tahab mängida üht mõnusat partiid, et parsekid kiiremini mööduksid, 
ei inina hakka siis... Ma segasin kaardid. Kuus aastat olen selle külmaverelise, kalasilimade ja 
kulmudega automaatarvuti valitsuse all olnud, ja see on esimene kord, kus ta... 

«Tehke kaardid,» ütles ta. Ma vaatasin talle otsa. «Pokker, viie kaardi pokker. Te ju mängite 
pokkerit, laekur?» 

«Jah, söör.» Ma jagasin kaardid ja panin paki maha. Mul oli kolm kokne ja paar pilti. Kapten 
vaatas kortsus kulmul oma kaarte ning viskas kaks tükki maha. Siis jõllitas ta jällegi mulle otsa. 

«Mul on kolmik, söör,» ütlesin ma. 

Ta laskis kaardid käest, nagu neid polekski enam, kargas toolilt püsti ning pööras mulle selja. 
Ta kallutas pea taha ja vaatas üles tabloole, millel olid andmed kiiruse, aja, koha ja läbitud 
vahemaa kohta. Boringuen, planeet, kuhu me suundusime, oli kiviviske kaugusel, veel ainult 
päeva või kahe tee, ning Maa jäi väga, väga kaugele. Ma kuulsin mingit häält ja langetasin 
silmad. Kapteni käed olid selja taga nii kõvasti kokku pigistatud, et liigesed naksusid. 
«Miks te siis kaarte välja ei vahetanud?» küsis ta teravalt. 

«Vaband—> 

«Niipalju kui mina pokkerimängust mäletan — ja omal ajal sai kuradi kõvasti pokkerit 
mängitud —, küsis jagaja mängijatelt pärast kaartide tegemist, kui palju keegi kaarte tahab, ja 
andiski nii palju, kui palju kaarte mängija lauale pani. Kas te olete kunagi sellist asja kuulnud, 
laekur?» 

«Jah, söör, olen küll.» 

«Ah või olete.» Ta pöördus ümber. Küllap ta oli niisama hävitava pilguga vahtinud tablood, 
ning ma mõtlesin, et ime küll, kuidas tolle katteklaas terveks jäi. 

«Miks te siis, laekur, näitasite oma kolmikut, ilma et oleksite midagi maha pannud, ilma et 
oleksite asemele võtnud, ja kõigepealt, ilma et oleksite mult küsinud, söör, kui palju kaarte 
mina võiksin tahta?» 

Ma mõtlesin selle üle. «Ma ... ma... ma tahan öelda, söör, et me ei ole viimasel ajal pokkerit 
enam niiviisi mänginud.» 

«Te mängite pokkerit, ilma et te kaarte välja vahetaksite!» Ta istus maha ning jäi mulle jälle 
otsa jõllitama. «Kes siis reeglid ara muutis?» 

«Ma ei tea, söör. Me lihtsalt... nii me lihtsalt mängime.» 

Ta noogutas mõtlikult, «öelge mulle nüüd üht asja, laekur. Kui kaua te eelmise vahi ajal 
köögis olite?» 

«Umbes tunni, SÖÖT.» 

«Umbes tunni.» 

«Nojah, minu kord oli olla,» seletasin ma rutakalt. 

Ta ei öelnud midagi ning mulle turgatas äkki pähe, et need köögivalved ju õieti ei olegi laeva 
määrustikus ette nähtud. 

Ma küsisin kiiresti: «Ega selline vaht teie korralduste vastu ei käi?» 

«Ei, ei käi,» ütles ta. Tema hääl oli nii mahe, et ajas kananaha ihule, «öelge mulle, laekur, ega 
kokal midagi nende köögivalvete vastu ei ole?» 

«Oh ei, söör! Talle see isegi meeldib.» Ma teadsin, et kapten mõtles köögi suurusele. Tõsi ta 
oli, et kaks meest tekitasid sellises köhas lausa rahvatungi. «Nii on ta kindel, et igaüks võib 
teda usaldada,» ütlesin ma. 

«Te tahate öelda, et nii olete teie kindlad, et ta teid ei mürgita.» 

«Noh ... jah, söör.» 

«Öelge mulle, kes arvas, et ta võiks teid mürgitada?» Kapteni hääl oli veelgi mahedam. 

«Ma tõesti ei tea öelda. See lihtsalt tuli kuidagi iseenesest. Pealegi, ega kokk pahaks pane,» 
lisasin ma. «Kui teda kogu aeg valvatakse, siis ta teab, et keegi ei hakka teda kahtlustama. 
Kõik on korras.» 

Jälle kordas ta mu sõnu. 

«Kõik on korras.» Ma soovisin, et ta seda ei teeks. Ma soovisin, et ta ei vaataks mind niimoodi. 
«Kui kaua on olnud tavaks, et tekiohvitser tuleb vahti üle võtma koos tunnistajaga?» küsis ta. 
«Ma tõesti ei oska öelda. See ei kuulu minu kompetentsi.» 

«Te ei oska öelda. No mõelge ometi, laekur. Kas te enne seda reisi olete kunagi varem köögis 
valves olnud, kas te olete enne näinud, et tekiohvitser toob vahi vahetuseks tunnistaja kaasa või 
et pokkerit mängitakse kaarte juurde võtmata?» 

«Ega vist, söör. Ma arvan küll, et mitte. Küllap me varem lihtsalt ei tulnud selle peale.» 

«Meil ei ole ka kunagi varem mister Costellot reisijaks olnud, eks ole?» 

«Jah, söör.» 

Ma mõtlesin korraks, et ta ütleb veel midagi, aga ta ei öelnud muud kui: «Väga hea, laekur. See 
on kõik.» 

Ma läksin välja ja suundusin ahtrisse, olles hämmeldunud ja kuidagi häiritud. Kaptenil ei oleks 
tarvitsenud mister Costello kohta selliseid vihjeid teha. Mister Costello oli väga kena inimene. 
Ükskord oli kapten mister Costelloga riidu läinud. Nad karjusid teineteise peale puhkeruumis, 
see 'tähendab, et kapten karjus; mister Costello ei karju-nud kunagi. Mister Costello oli nii lahke 
kui üldse võib olla. Ta oli lahke, tasase rääkimisviisiga mees, ja nägu oli tal selline aval. Aval ja 
aus. Ta oli Maal kunagi triumvir 

olnud; räägiti, et noorim, kes kunagi sellele ametikohale määratud. 

Ei osanud nagu mõeldagi, et selline rahvamees võiks olla nii tähtis. Triumvire nimetatakse 
harilikult eluks ajaks, kuid mister Costello ei olnud sellega rahul. Teate, ta oli liikuva 
loomuga. Tahtis aina oma teadmisi täiendada, inimestega tuttavaks saada, olla inimestega 
kontaktis. Ta armastas inimesi. 

Ma ei mõista, miks kapten temaga küll läbi ei saanud. Kõik said temaga läbi. Pealegi — mister 
Costello ei mänginudki pokkerit, miks pidi teda nii või teisiti huvitama see, kuidas meie 
mängime. Ta ei söönudki köögi toitu — tal oli omaenda varu kajutis —, nii et temal pidi küll 
ükskõik olema, kui kokk kedagi mürgitaks. Kuigi, jah, ta hoolitses meie eest. Inimesi ta 
armastas. 

Igal juhul on pokkerit parem mängida kaarte juurde võtmata. Pokker on hea mäng, aga ta on 
halvas kirjas. Ja mis te arvate, millest tal see halb kuulsus? Petjatest. Kuidas aga inimesed 
pokkerimängus petavad? Peaaegu mitte kunagi siis, kui nad kaarte jagavad. See juhtub siis, 
kui pärast kaartide mahapanemist uusi kaarte antakse. Eks ebaaus jagaja ju tea siis, mis temal 
käes on, ning teab, mida anda teistele, nii et ta saaks võita. Hüva, jätame kaartide 
mahapanemise ara, ning sellega on üheksa kümnendikku petjatest kõrvaldatud. Kõrvaldame 
petjad, ja siis võivad ausad mehed üksteist usaldada. 


Nii armastas igatahes mister Costello rääkida. Ja mitte sellepärast, et ta oleks kuidagiviisi enese 
eest hoolitsenud. Ta ei olnudki kaardimängija. 

Ma läksin puhkeruuni ja seal oligi mister Costello koos koknanda tüürimehega. Ta naeratas 
mulle lahkelt ja lehvitas ning ma läksin nende juurde. 

«Tulge, tulge, istuge, laekur,» ütles ta. «Ma lähen homme laevalt maha. Ega mul rohkem 
võimalusi jäägi teiega rääkida.» 

Ma istusin. Kolmas tüürimees lõi raamatu, mis laual lahti oli olnud, plaksti kinni ning püüdis 
seda silma alt ara toimetada. 

Mister Costello naeris tema üle. «Nonoh, kolinas, näidake ometi laekurile. Te võite teda 
usaldada, ta on hea 

inimene. Ma oleksin uhke, kui teeniksin sellise laekuriga ühes laevas.» 

Koknas tüürimees kõhkles, siis aga tõstis raamatu sülest. See oli «Kosmose määrustik» koos 
lisaga «Teekonna reeglid». Iga ohvitser pidi neid määrusi endale kõvasti pähe tuupima, et 
pabereid saada. Kuid niisugune raamat see nüüd küll ei olnud, millega tavaliselt aega veedeti. 
«Kolmas näitas rnulle siin, mida kapten tohib ja mida ta ei tohi teha,» ütles mister Costello. 
«Te ju küsisite minu käest,» ütles kolmas tüürimees. 

«Oot-oot, üks hetk,» lausus mister Costello kiiresti. Nii ta mõnikord ütles. See kuulus tema 
juurde, nii nagu hõrenevad juuksed pealael ja lai naeratus ning viis, kuidas ta pead ühele küljele 
kallutas ning küsis, et mis te ütlesite, nagu ei oleks ta hästi kuulnud. «Oot-oot, üks hetk, te ju 
tahtsite mulle seda raamatut näidata?» 

«Nojah, mister Costello,» ütles kolmas tüürimees. 

«Te ju uurite kapteni võimupiiride ulatust omaenda vabal tahtel?» 

«Nojah, ma arvan küll, et nii see on,» ütles kolmas tüürimees. 

«Nii see on,» kordas mister Costello rõõmsalt. «Lugege aga laekurile see koht ette, mida te asja 
mulle lugesite.» 

«Kas see, mille te raamatust leidsite?» 

«Te teate küll, milline. Eks te lugenud ju ise mulle ette.» 

«Ahah,» ütles kolmas tüürimees. Ta vaatas nagu mingi piinlikkustundega minu poole ning 
võttis raamatu. 

Mister Costello pani käe raamatu peale. «Oh, ärge hakakegi enam vaatama,» ütles ta. «Teil on 
see ju peas.» 

«Jah, ma arvan küll,» oli kolmas tüürimees päri. «See on ettevaatusabinõu juhuks, kui kaptenile 
võim pähe lööb — kui üldse midagi niisugust juhtuda saab. Oletame, et kapten hakkab niiviisi 
käituma ja meeskonnal on tunne, et kaptenisillal on hullumeelne. Noh, siis tuleb midagi ette 
võtta. Meeskonnal on õigus valida üks ohvitser ja saata ta kapteni juurde seletust nõudma. Kui 
kapten keeldub või kui meeskonda seletus ei rahulda, on neil õigus kapten tema ka jutisse 
sulgeda ja laev enda kätte võtta.» 

«Ma olen vist sellest kuulnud,» ütlesin mina. «Kuid ka kaptenil on õigusi. Ma mõtlen seda, e't 
meeskond peab kõigest kohe teatama kosmoseraadiosse, kui see juhtub, ning järgmises sadamas 
kuulatakse kapteni tunnistus niisamuti ara nagu meeskonna omagi.» 

Mister Costello vaatas meid ja vangutas täis imetlust oma suurt pead. Kui mister Costello 
kellestki hästi mõtles, siis oskas ta seda ka tunda anda. 

Kolmas tüürimees vaatas kella ning tõusis. «Ma pean vahti minema. Kas tahate ühes tulla, 
laekur?» 

«Ma tahaksin temaga veidike rääkida,» lausus mister Costello. «Mis te arvate, kas saate kedagi 
teist tunnistajaks?» 


«Jah, muidugi, kui te nii arvate,» ütles kolmas tüürimees. 

«Aga te ikka võtate kedagi kaasa?» 

«Kindlasti,» vastas kolmas tüürimees. 

«Ma pole end varem ühelgi laeval nii kindlana tundnud,» ütles mister Costello. «Küll on hea 
tunne, kui tead, et vahiohvitser ei saa kunagi korraldusi muuta.» 

Ma mõtlesin nii ka ise ja imestasin, miks me küll kunagi varem selle peale polnud tulnud. Ma 
vaatasin, kuidas kolmas tüürimees ara läks, ning jäin sinna, kus olin, endal hea, kindel tunne ja 
meel rõõmus, et mister Costello tahtis minuga kõnelda. Minuga, kes ma olin lihtne laekur, kuna 
tema oli ju ikkagi endine triumvir. 

Mister Costello naeratas mulle ülilahkelt. Ta näitas peaga ukse poole. «See noormees jõuab 
kaugele. Kena inimene. Siin on kõik kenad inimesed.» Ta pani imi-kruusi kuumendisse ja 
ulatas siis omaenda käega mulle. «Võtke kohvi. Minu mark. Ma tarvitan ainult seda,» ütles ta. 
Ma jõin kohvi ja see maitses hästi. Mister Costello oli väga helde. Ta laskus istme seljatoele 
ning ta nägu säras, kui ma kohvi jõin. 

«Mida te Boringueni kohta oskate öelda?» tahtis ta teada. 

Rääkisin talle kõik, mis teadsin. Boringuen on väga kena koht, mida nimetatakse «neli üheksat 
normaal-Maad», see tähendab, et kliima, raskustung, atmosfäär ja ökosüsteem on 0,9999 
ulatuses ligilähedased Maa tingimustele. Selletaolisi planeete on teada ainult kuus. Ma 
jutustasin talle planeedi ainsast linnast ja karusnahaküttimisest, mis varemalt oli peamine 
majandusharu. Mantlid, mis tehakse glankrinahast, on praktiliselt kulumatud. Neil on valges 
valguses roheline helk ja sinises valguses soe hõõguvpunane helk; täissuuruses mantli võib 
kokkusurutult kahte pihku ara peita, sest nahk on nii kerge ja peen. 

Oma kerguse tõttu on see karusnahk ideaalseks kosmose-laevalaadungiks. 

Peale selle oli Boringuen viimasel ajal kuulus veel haruldaste isotoopide, toiduainete ja 
farmaatsiatööstusele vajalike seemnete poolest, ning arvatavasti võiks karusnahaküttimine 
lõppeda, ilma et Boringuen oma tähtsust kaotaks. Kuid nahkade pärast planeet asustatigi, 
karusnahakaubandus pidas linna tema alguspäevil ülal, ning praegugi elasid pooled asukad 
metsas ja küttisid. 

Mister Costello kuulas mu juttu igati lugupidavalt. 

Ma mäletan, et lõpuks ma ütlesin: «Mul on kahju, et peate maha minema. Mul oleks hea meel 
teid veelgi näha. Tahaksin teid Boringuenil vaatama tulla, kui me Sinna satume, kuid ma arvan, 
et teiesugusel inimesel ei ole palju vaba aega.» 

Ta pani oma suure käe mu käsivarrele. «Laekur, kui mul ka ei ole aega, kui te saabute, siis ma 
leian selle aja. On selge?» Ta oskas suurepäraselt teistele head enesetunnet anda. 

Järgmiseks, teate, kutsus ta mind oma kajutisse. Ta pani mu istuma ja ulatas mulle imipeekri 
täis mahedat punast veini, kaneeli järelmaiguga, mis oli mulle uudiseks, ning näitas mulle 
mõningaid oma asju. 

Mister Costello oli suur kollektsionäär. Tal oli paar väikest värvilist paberitükki, mille kohta ta 
ütles, et need olla margid, mida enne kosmoseajastut käsutati kulutuste tasumiseks paberile 
kirjutatud kirjade eest. Ta ütles, et kus ta ka iganes ei viibiks, juba üksainus niisugune asjake 
võib talle tuua terve varanduse. Siis olid tal ka mõningad juveelid, mitte sõrmused ega midagi 
taolist, vaid lihtsalt vääriskivid, ning igaühe kohta oli tal ilus jutt. 

«See, mis teil praegu käes on,» ütles ta, «maksis ühele kuningale elu ning riigi, mis oli nii suur 
kui pool Ühinenud Maakerast.» Teise kohta aga: «Seda valvati kunagi nii hästi, et enamik 
inimesi ei teadnudki, kas ta oli üldse olemas või ei olnud. Sellele oli rajatud terve religioon — ja 
nüüd on ta läinud ja ka usk on kadunud.» 


Nii imelik oli lähedal olla inimesele, kes oli nii rikas, tema aga kohtles mind soojalt ja 
sõbralikult nagu hea onu. 

«Kui te võite mulle kinnitada, et need vaheseinad on helikindlad, siis näitan teile veel midagi, 
mida ma kogun,» ütles ta. 

Ma kinnitasin seda, ja vaheseinad olid tõepoolest heli- 

398 

kindlad. «Kui laeva-arhitektid üldse midagi on õppinud, siis seda, et inimene peab vahetevahel 
ka omaette olema,» rääkisin ma talle. 

Ta kallutas pea ühele küljele, nii nagu tal kombeks. «Kuidas, kuidas?» 

«Inimene peab vahetevahel ka omaette olema,» kordasin ma. «Seega, hoolimata kaalust, 
hoolimata maksumusest, ehitatakse laeva vaheseinad nii, et inimene saaks end omaette tunda,» 
ütlesin mina. 

«Hea küll,» ütles ta. «Ma näitan teile siis.» Ta tegi käsikohvri lukust lahti, avas kääne ja võttis 
väikesest eraldatud osast välja ühe kellakarbi suuruse asja. Seda lauale asetades käis ta sellega 
väga õrnalt ümber. Ese oli neljakandiline, pealt ilusa võrega kaetud ning külje peal kaks väi- 
kest hõbedast nuppu. Ta vajutas ühele neist ja pöördus naeratades minu poole. Ja tõsijutt, ma 
pidin äärepealt maha kukkuma, sest kuuldavale tuli kapteni hääl, nii valjuna, nii selgena ja 
loomulikuna, nagu oleks ta otse sealsamas meie kõrval seisnud. Ja kas te teate, mis ta ütles? 
«Meeskond kahtleb minu mõistuses — kuid te võite kindel olla, et kui keegi siin laeval kahtleb 
minu Võimus, siis saab ta teada, kes siin peremees on, ja kui mitte muidu, siis revolvrisuu ees.» 
Mis mind nii väga üllatas, ei olnudki niivõrd hääl, kuivõrd sõnad, sest ma olin ise kuulnud, kui 
kapten neid lausus. See oli tookord, kui nad mister Costelloga vaidlesid. Ma mäletan seda väga 
hästi, sest ma astusin just siis puhkeruumi uksest sisse, kui kapten karjuma hakkas. 

«Mister Costello,» ütles ta oma valju, kõmiseva häälega, «hoolimata teie veendumusest, et 
meeskond kahtleb minu mõistuses. ..» Edasi läks täpselt nii nagu lindil. Veel mäletan ma, et ta 
ütles: «... ja kui mitte muidu, siis revolvrisuu ees. See, söör, käib reisijate kohta, 
meeskonnal onoma d,seaduses ettenähtud õigused.» 

Ma tahtsin seda ka mister Costellole öelda. Enne aga, kui ma sain suu lahti teha, küsis ta: 
«Palun öelge, laekur, kas see on teie laeva kapteni hääl?» 

Ja ma ütlesin: «See ta on, nii tõesti nagu ma siin seisan. Ma ju ise kuulsin, kui ta neid sõnu 
ütles.» 

Mister Costello patsutas mulle õlale. «Te olete tähelepanelik kuulaja, laekur. Kuidas teile 
meeldib mu väike mänguasi?» 

Ta näitas seda mulle: väikest mehhanismi vääriskividega ehtenõela küljeis, mida ta kandis 
kuuerevääril, ja peenikest traati, mis viis lülitusnupuni küljetaskus. 

«See on üks mu lemmikkogusid,» seletas ta. «Hääled. Lindistan kõikide hääli, igas kohas ja igal 
ajal.» Ta võttis nõela kuue küljest ja libistas tillukese helme pesast välja. Ta pistis selle ühte 
kärbi õnarusse ja vajutas nupule. 

Ma kuulsin omaenda häält ütlemas: «Mul on kahju, et peate maha minema. Mul oleks hea meel 
teid veelgi näha.» Ma naersin südamest. Ma ei olnud iial varem nii kavalat riistapuud näinud. Ja 
mõtelda, et minu hääl oli seal kogus koos kapteni ja jumal teab kui paljude suurte ja kuulsate 
inimeste häältega! 

Tal oli isegi kolmanda tüürimehe hääl, nii nagu see mõni minut tagasi ütles: «Kaptenisillal on 
hullumeelne. Tuleb midagi ette võtta.» 

Kokkuvõttes oli külaskäik tema juurde äärmiselt meeldiv, ja siis palus ta mul vaadata, kas ta 
dokumendid on korras. Ma läksin oma tööruumi ja võtsin nad välja. Reisi ajal hoitakse neid 
laekuri seifis. Ma vaatasin nad läbi ja kõik oli tipp-topp. Dokumente oli hea hulk — tal oli neid 
rohkem kui enamikul inimestel. 


Siis aga leidsin ma paberi, mis mind vihaseks tegi. Ma arvan, et see oli eksitus. See oli 
«Teadaanne kõigile» Maalt keskusest, mis hoiatas, et konsulaadiametnikud peavad Maa aja järgi 
iga kuue kuu tagant mister Costello tegevusest ette kandma. 

Ma viisin selle tema kätte — muidugi oli see eksitus, ta ütles seda ka ise. Ma võtsin selle tema 
passist välja ja kinnitasin sinna ametliku tõendi, et õnnetu juhuse tõttu on hävinenud üks 
täistembeldatud leht viisadega. Ta andis mulle selle eest ilusa sinise kalliskivi. 

Kui ma ütlesin: «Ma parem ei võta seda, muidu te veel mõtlete, et ma võtan reisijatelt 
altkäemaksu,» siis ta naeris ja pani ühe helmekese salvestajasse, ja mu hääl ütles: «Ma võtan 
reisijatelt altkäemaksu.» Ta oli suur naljahammas. 

Me seisime Boringuenil neli päeva. Midagi erilist ei juhtunud. Mul oli ainult hirmus kure. See 
teebki laekuri-ameti raskeks. Kosmoses ei ole nädalate kaupa midagi teha, 

ja siis sadamas on nii palju tööd, etei saa õieti mahagi minna, kui just ei ole pikemat peatust. 
Kuid ma ei teinud sellest kunagi eriti välja. Kuulun niiöelda matemaatikageeniuste hulka, kui 
mul ka muidu suurt taipu ei ole, ja ma olen oma töö üle uhke. Arvan, et igaühel on oma ala, kus 
ta saab end heast küljest näidata. Ma ei oskaks öelda, mismoodi see vigur töötab, mis paneb 
laeva liikuma valgusest kiiremini, kuid ma ei usaldaks mingi hinna eest peainseneri kätte 
planeetidevaheliste lastide loetelusid ega glankrinahkade ümberarvesta-mist Ühinenud Maakera 
dollaritesse. 

Üks raskete lõuapäradega tüüp kosmoselaevastiku juurdlusosakonnast tuli pardale, 
häälesalvestaja kaasas, ning pani mind ja kolmandat tüürimeest rääkima igasugust jama 
mingisuguse testi jaoks. See juurdlusosakond tegeleb alati kasutute ja salapäraste asjadega. Mul 
oli sõnasõda sadamaagendiga ning ma käisin koos kokaga maal, et kiiresti teha üks naps. Harilik 
asi. Siis pidin ületunde tegema, et laevale kirjutada uus kolmas tüürimees. Eelmine pidi üle 
viidama ühele saabuvale korvetile. 

Ah jaa, pärast seda reisi läks kapten erru. Ma arvan, et oli ka ülim aeg. Ta käitus juba väga 
närviliselt. Kui ta sel viimasel korral maale läks, heitis ta mulle niisuguse põrguliku pilgu, nagu 
ta ei teaks, kas mind tappa või nutma puhkeda. Jutt käis ringi, et ta oli märatsema hakanud ja 
meeskonda revolvriga ähvardanud, aga mina kuulujuttudest ei hooli. Pealegi võtab uusi 
kapteneid vastu sadamakapten ja mulle see lisatööd ei toonud, niisiis ei lugenud see suurt 
midagi. 

Me tõusime uuesti kosmosesse j a tegime oma reise. Käisime Sigmal Karjase tähtkujust, 
Nightingale'il, Caränhol ja Maal — vedasime klaaskaupu keemiatööstuse tarbeks, 
valguskoopiaid, šooseemneid ja vilkekristalle; lõhnaõlisid, muusikalinte, glisardinahku ja 
aldebare — kõik tavaline kraam nagu kõigil reisidel. Ning ringiga saabusime jällegi 
Boringuenile. 

Raske on ette kujutada, et üks kõht nii lühikese ajaga nii palju võib muutuda. Boringuen oli ikka 
olnud vaba ja muretu planeet. Teate, seal oli üksainus paraja suurusega linn, ja üle kogu 
asustamata maaala olid küttide laagripaigad. Kellele meeldis inimeste seltsis olla, see tuli linna 
ning võis tööd leida kuskil töötlernisvabrikus või teenus-töökojas või kuskil mujal. Kellele see 
ei meeldinud, võis 

minna ja püüda glankreid. Igaüks võis Boringuenil endale midagi sobivat leida. 

Selle reisi ajal aga olid asjalood hoopiski teistsugused. Kõigepealt tuli üks Planeetide Valitsuse 
märgiga ametnik pardale, et, jumala tõsi, kontrollida linnale saadetud muusikalinte, ning tal oli 
selleks isegi vastav volituskiri. Järgmiseks avastasin ma, et linnavõimud olid konfiskeerinud 
kaubalaod — minu kaubalaod — ning muutsid neid barakkideks. 


Ja kuhu olid kadunud kaubad — karusnahad ja isotoobi-kangid ekspordiks? Kus oli üldse koht 
meie lasti jaoks? Kas nois majades, sadades igasse kaarde laiutavais majades, mis kõik kandsid 
uue suure asutuse nimesilti ning olid täis värvatuid ja vabatahtlikke, kelle tööks oli asju segi 
ajada ning neid segaduses hoida?! Esimest korda kosmoses töötamise ajal pidin ma pikemat 
peatust paluma, et asjadesse selgust tuua. 

Vähemalt andis see mulle võimaluse mööda linna hulkuda, mida ma enamasti teha ei saa. 

Seda kohta tasus näha! Paistis, et kõik olid majadest välja kolimas. Suured hooned tehti ümber 
õõnsateks kärpideks, mis täideti madratsiridadega. Üle tänavate olid tõmmatud loosungid: 
OLED SA INIMENE VÕI OLED SA ÜKSI? ÜKS KATUSELAAST ON VILETS VARJUPAIK! 
KURAT HOIAB HULGAST EEMALE! 

Ma ei saanud sellest kõigest tuhkagi aru. Alles siis, kui märkasin ühe baari klaasfassaadil 
lubjaga maalitud silti KÜTTIDELE KEELATUD!, mõistsin ma kõige suuremat muudatust. 
Tänavatel ei olnud kütte, mitte ainsatki kütti. Varemalt olid nad ikka üks Boringueni 
vaatamisväärsusi, kui nad glankrinahkadesse riietatuna käisid pikkade hõlmade lehvides 
mööda tänavaid, silmis kaugusetunne, mida ei olnud isegi kosmonautidel. Niipea kui ma 
märkasin nende puudumist, hakkasin nägema silte KÜTTIDELE KEELATUD! igal pool: 
kauplustel, restoranidel, hotellidel ja teatritel. 

Ma jäin tänavanurgale seisma, vaadates enda ümber ja imestades, mis siin küll toimub, kui üks 
Boringueni politseinik äkki oma üherattalisest patrullautost minu peale karjus. Ma ei saanud 
tast aru ja kehitasin lihtsalt õlgu. Ta tegi u-kujulise pöörde ja sõitis minu juurde. «Mis viga, 
maakas? Kaotasid oma lõksud või?» «Misasja?» küsisin ma. 

Ta ütles: «Kui sa tahad üksi olla, kütt, siis on meil sinusuguste jaoks linnahallis olemas 
üksikkongid.» 

Ma ainult vahtisin talle juhmilt otsa. Ja siis, minu suureks imestuseks, pistis patrullautost pea 
välja teine võmm. Kujutage ette, üheinimeseautost! Nad olid tõepoolest sinna sisse kiilutud. 
Teine küsis kohe: «Kus su püünised on, mats?» 

«Mul ei olegi püüniseid,» seletasin mina. Näitasin oma laeva võimsat torni, mis kõrgus üle 
kosmodroomi. «Ma olen tolle laeva laekur.» 

«Oh, jumala pärast, ma oleksin pidanud seda taipama,» ütles esimene .politseinik. «Vaata 
ette, kosmonaut, võta parem keegi endale kaaslaseks, kui sa ei taha, et rahvas sulle hulgana 
kallale tuleb. Solistidele ei anta siin asu.» 

«Ma ei saa teist aru, kordnik. Ma ainult...» 

«Ma lähen koos temaga,» ütles keegi. Ma vaatasin ümber ja nägin ühe tühja maja avatud uksel 
seismas pikka kasvu borinkenlannat. Ta ütles: «Ma tulin siia tagasi oma asjade järele. Kui 
ma valmis sain, ei olnud kõnniteedel kedagi. Ma olen siin juba terve tunni oodanud, et 
kellegagi kaasa minna.» Tema häälest kostis veidi nagu haiglast erutust. 

«Ei tohi nii rumal olla ja üksipäini neis majades käia,» ütles üks võmmidest. 

«Ma tean, ma tean. Tulin ainult oma asju võtma. Ega ma jääda kavatsenud.» Ta tõstis üles 
baikariidest koti ning kõigutas seda enda ees. «Ainult oma asju võtma,» kordas ta hirmunult. 
Võmmid vaatasid teineteisele otsa. «Noh, hea küll. Vaadake aga ette. Minge koos selle laekuriga 
ja selgitage talle, mis õige on, — ta näib üsna tume olevat.» 

«Seda ma teen,» ütles naine tänulikult. 

Selleks ajaks oli aga patrullauto minema sööstnud, oma kahekordse koorma all veidi kõikudes. 
Ma vaatasin borinkenlannat. Ta ei olnud kena. Ta näis rumalavõitu ja raskepärane. 

«Kõik on korras. Lähme,» ütles ta. 

«Kuhu?» 

«Noh, keskbarakkidesse. Seal. elavad nüüd enamasti kõik.» 

«Ma pean laevale tagasi minema.» 


«Oh armas aeg,» ütles ta õnnetult. «Kas kohe?» 
«Ei, ei, mitte kohe. Ma tulen koos teiega linna, kui te tahate.» 

Ta tõstis koti üles, ma võtsin selle ja vinnasin õlale. «Kas siinsed inimesed on hulluks läinud?» 
küsisin ma tigedalt. 

«Hulluks?» Ta hakkas minema ja ma läksin temaga 

kaasa. «Ei usu.» 

«Aga mis see kõik siis tähendab?» ei jätnud ma järele. Ma näitasin loosungit, kus oli 
kirjutatud: ÜKSKI REDEL EI OLE ÜHE PULGAGA. «Mida see tähendab?» «Just seda, mis 
siia on kirjutatud.» 

«Kas selleks on vaja niisugune loosung üles panna, et ma teaksin, et...» 

«Ah soo,» ütles ta. «Te tahate teada, mis selle mõte on.» Ta vaatas mulle imelikult otsa. «Me 
oleme avastanud uue tõe inimkonna kohta. Ma püüan teile seda seletada, nii nagu Lucille'id 
sellest eile õhtul rääkisid.» 

«Kes on see Lucille?» 

«Lucille'id,» ütles ta kergelt nördinud toonil. «Tegelikult on neid küll tõesti vist üks, kuigi 
samal ajal on kindlasti ka keegi teine stuudios,» lisas ta kiiresti. «Kuid tri-deost paistab, nagu 
oleks neid neli, kõik räägivad korraga, just nagu kooris.» 

«Laske aga käia,» ütlesin mina, kui ta vait jäi. «Ma taipan aegamööda.» 

«Noh, nad ütlevad, et üksik inimolend ei ole kunagi midagi korda saatnud. Nad ütlevad, et 
maja ehitamine nõuab sadu kätepaare, laeva ehitamine kümneid tuhandeid. Nad ütlevad, et 
üksainuke kätepaar pole mitte ainult käsutu, vaid on ka kurjast. Kogu inimkond koosneb pal- 
judest osadest. Ükski osa ei ole eraldi hea. Iga osa, mis tahab hakata omaette tegutsema, 
kahjustab kogu tervikut, mis on nii võimsaks saanud. Nii me siis jälgimegi, et ükski osa kunagi 
ei eralduks. Mis oleks käsu käest, kui järsku üks sõrm otsustaks lahku lüüa?» Ma küsisin: 
«Kas teie — kuidas teie nimi on? — usute seda?» 

«Mu nini on Nola. Kas ma usun? See on ju nii. Kaste siis aru ei saa, et see nii on? Igaüks 
teab, et see on tõde.» 

«Noh, see võib ju ka nii olla,» ütlesin ma vastumeelselt. «Mida te teete inimestega, kes tahavad 
omaette olla?» 

«Me aitame neid.» 

«Ja kui nad ei taha teie abi?» 

«Siis on nad kütid,» ütles ta kiiresti. «Me tõukame nad tagasi metsa, kust tulevadki pahelised 
solistid.» 

«Jah, aga mis saab siis karusnahkadest?» 

«Keegi ju enam nahku ei kasuta!» 

Vaat siis, kuidas on lood meie karusnahaostuga! Ja mina mõtlesin, et nood asjaarmastajaist 
ametnikud on nahad kuskile ära kaotanud. 

Naine ütles just nagu ainult endale: «Kõik patt algab üksinduse pimeduses,» ja kui ma üles 
vaatasin, nägin, et ta luges seda heakskiiduga ühelt loosungilt. 

Me pöördusime ümber nurga ning ma pilutasin ereda valguse käes silmi. Olime jõudnud ühe 
kaubalao juurde. 

«Keskbarakid,» ütles ta. «Kas tahate sisse vaadata?» 

«Vist küll.» 

Ma järgnesin talle mööda tänavat sissepääsuni. Ukseavas laua taga istus üks mees. Nõia andis 
talle kaardi. Mees kontrollis nime lehelt ja andis kaardi tagasi. 


«Külaline,» ütles Nola. «Kosmoselaevalt.» 

Ma näitasin mehele laekuri tõendit ja ta ütles: «Hästi. Kui te aga kavatsete siia jääda, peate end 
registreerima.» 

«Ma ei kavatse siia jääda,» ütlesin ma. «Pean tagasi minema.» 

Ma sisenesin Nola kannul. 

Ruum oli viimase võimaluseni tühjaks tehtud. Kui oleks veel üks kandeosa ara võetud, ei oleks 
katus enam peal seisnud. Ei olnud ühtegi varjatud nurka, ühtegi riiulit, ühtegi kardinat ega 
eesriiet. Üle terve põranda oli küll vist oma kaks tuhat voodit, koikut ja madratsit tihedalt nelja- 
listesse rühmadesse paigutatud, mida üksteisest eraldasid vaevalt kämblalaiused vahed. 

Valgus oli pimestav — iga jalatäis maad kümbles helgiheitjate kollakasvalges säras. 

Nola ütles: «Valgusega harjub ara. Paari-kolme öö järel seda enam ei märkagi.» 

«Kas tulesid siis iialgi ei kustutata?» 

«Oh ei, ei!» 

Siis märkasin ma veevärgiseadmeid: dušše, vanne, kraanikausse ja muud. See kõik oli paigutatud 
ühe seina äärde. 

Nola jälgis mu pilku. «Ka sellega harjub ara. Parem, kui kõik on avalik, et kurat sekundikski 
sisse ei hiiliks. Nii räägivad Lucille'id.» 

Ma lasksin baikariidest koti maha ja istusin selle peale. Suutsin mõelda ainult üht: «Kelle idee 
see küll oli? Kust see kõik alguse sai?» 

406 

«Lucille'idest,» ütles Nola ebakindlalt. «Mis enne neid oli, ma ei tea. Inimesed hakkasid järsku 
aru saama. Keegi ostis lao — ei, lennukikuuri. .. ei tea,» ütles ta jälle, püüdes ilmselt suure 
vaevaga meenutada. Ta istus mu kõrvale ja ütles poolihääli: «Tegelikult ei võtnud mõned 
inimesed seda algul sugugi nii kergesti omaks.» Ta vaatas ringi. «Näiteks mina. Tõsijutt, mulle 
see algul tõepoolest ei istunud. Kuid tuli uskuda või käituda nii, nagu usuksite, ja ühel või teisel 
moel jõudsid kõik niikaugele.» Ta viipas käega. 

«Mis nendest sai, kes keskbarakkidesse tulla ei tahtnud?» 

«Nad said naerualusteks. Nad kaotasid töökohad, nende lapsi ei lastud koolidesse, kauplustes ei 
arvestatud nende normikaarte. Siis hakkas politsei neid soliste püüdma, nii nagu täna teid.» Ta 
vaatas jälle enda ümber, kuidagi rahulolevalt ja tuttavlikult. «See ei võtnud kaua aega.» 

Ma pöördusin kõrvale ja leidsin end jälle toda veevärki vahtimas. Hüppasin püsti. «Ma pean 
minema, Nola. Suur tänu abi eest. Haa — aga kuidas ma laevale pääsen, kui politseinikud iga 
üksikõndija kinni nabivad?» 

«Öelge aga mehele väravas. Kindlasti on ootamas inimesi, kellel on teiega üks tee. Alati on 
keegi kuhugi minekuks kaaslasi ootamas.» 

Ta tuli minuga kaasa. Ma rääkisin mehega väravas ja Nola surus mu kätt. Ma seisin väikese 
laua kõrval ja nägin, kuidas ta kõhkles, siis ühe naise juurde läks, ja nad sisenesid koos. 
Väravavaht lükkas mind grupi jõudevahtijate poole. 

«Põhja!» kisas ta. 

Minuga liitus üks pisike ja paks viletsate hammastega mees, kes ei öelnud ainsatki sõna. Me 
eskortisime teineteist kaks kolmandikku teest kosmodroomile, siis kadus ta kuskile tehasesse. 
Ülejäänud tee sibasin ma üksinda, tundes end kurjategijana, mida ma arvatavasti ka olin. Van- 
dusin, et ma ei tule enam kunagi sellesse hullumeelsesse linna. 

Ja kujutlege vaid, järgmisel hommikul tuli minu järele ei keegi muu kui mister Costello ise — 
soomusautos, saatjaks kuus kaheinimese-patrullautot. 

Hiigla tore oli teda jälle näha. Ta oli selline nagu alati: suur ja nägus ning heasüdamlik. Ta ei 
olnud üksinda. Auto tagaistmele oli end välja sirutanud nii ilus blond 

naine, et lõi mind otse tummaks. Ta rääkis vähe. Iga natukese aja tagant vaatas ta mind ning ta 
näole iknus midagi naeratusetaolist, siis vaatas ta autoaknast välja ja näksis alumist huult, siis 
aga vaatas mister Costello poole ja ei naeratanud üldse. 

Mister Costello ei olnud mind unustanud. Tal oli kaasas pudel todasama punast kaneeliveini 
ning ta rääkis vanadest aegadest nagu hea onu. Me tegime justkui mingi õppesõidu. Ma 
jutustasin talle eelmisest õhtust, kuidas ma käisin keskbarakkides, ning ta oli väga rahul. Ta 
ütles, et oli kindel, et see mulle meeldib. Ma ei hakanudki mõtlema, kas see mulle meeldis või 
mitte. 

«Mõelda ainult!» ütles ta. «Terve inimkond kui üksainus tervik. Kas te tunnete 
koostööprintsiipi, laekur?» 

Kui mul selle väljamõtlemisega liiga kaua aega läks, ütles ta: «Vaadake. Kaks inimest, kes koos 
töötavad, teevad rohkem ära kui kaks inimest eraldi. Kui aga veel tuhanded, miljonid inimesed 
üheskoos töötavad, magavad, söövad, mõtlevad, hingavad?» Tema suus kõlas see kenasti. Ta 
vaatas üle mu la välja ja ta silmaterad laienesid pisut. Ta vajutas nupule ja auto peatus sujuvalt. 
«Võtke see kinni,» ütles mister Costello enda kõrval olevasse mikrofoni. 

Kaks patrullautot kulutasid vuhinal minema ning piirasid ühe mehe ümber. See põikas vasakule 
ja paremale, kuni võmm talle peale ajas ja ta maha paiskas. 

«Vaene mees,» lausus mister Costello, vajutades ärasõidunupule. «Mõned ei taha kuidagi õppust 
võtta.» 

Paistis, et tal oli sellest väga kahju. Mida see blond naine aga arvas, ei tea. Ta ei vaadanudki 
sinnapoole. 

«Kas teie olete linnapea?» küsisin ma. 

«Oh ei,» ütles ta. «Ma olen nagu vahetalitaja. Löön kaasa siin ja seal. Ma saan praegu abiks olla.» 
«Abiks olla?» 

«Teate, laekur,» rääkis ta usalduslikult, «ma olen nüüd Boringueni kodanik. See on mu uus 
kodumaa ja ma armastan teda. Ma tahan teha kõik, mis mu võimuses, et teda aidata. Ma ei hooli 
kulutustest. Siin on rahvas, kes on tõe leidnud. See äratab minus aukartust ja alandlikkust.» 
«Ma...» 

«Rääkige aga julgesti. Ma olen teie sõber.» «Ma olen selle üle uhke, mister Costello. Tahtsin öelda, 

et nägin keskbarakke ja kõik, aga ma ei ole selgusele jõudnud. Selles mõttes, et kas see on hea või 
halb.» 

«Ärge kiirustage, ärge kiirustage,» ütles ta maheda kõlava häälega. «Inimest ei tohi ju sundida 
tõde nägema — tõelist tõde —, eks ole mul õigus? Inimene lihtsalt saab ise aru.» 

«Jah,» olin ma nõus. «Vist küll.» Vahetevahel oli raske mister Costellole õiget vastust leida. 
Auto sõitis ühe hoone juurde. Blond naine ajas end sirgu. Mister Costello avas talle ise ukse. 
Naine väljus. Mister Costello koputas vastu trideoekraani enda ees. 

«Ole siis tubli, Lucille, ole tubli. Ma jälgin sind.» 

Naine vaatas teda. Minule naeratas ta natuke. Keegi tuli trepist alla ja naine läks koos temaga 
majja. 

Me sõitsime ara. 

«Ta on kõige ilusam naine, keda ma olen näinud.» 

Mister Costello ütles: «Te meeldite talle, laekur.» 

Ma mõtlesin selle üle. See oli liig. 

Ta küsis: «Kas te teda endale ei taha?» 

«Oh, ta ei tule.» 

«Laekur, ma olen teile tänu võlgu, tahaksin seda kuidagi tasuda.» 

«Te ei võlgne mulle mitte kui midagi, mister Costello!» hüüatasin ma. 


Me jõime natuke veini. Võimas masin libises käratult edasi. Nüüd sõitis ta aeglaselt 
kosmodroomi poole. 

«Mul on vaja abi,» ütles mister Costello natukese aja pärast. «Ma tunnen teid. Te olete just 
niisugune inimene, keda mul vaja läheb. Räägitakse, et te olete matemaatikas geenius.» 
«Mitte just matemaatikas, mister Costello. Lihtsalt arvutamises: statistika, teisendustabelid ja 
muu selline on minu ala. Ma ei saaks hakkama astrogatsiooni ega teoreetilise füüsikaga ega 
sihukeste asjadega. Praegune töö on minule kõige sobivam.» 

«Ei, ei ole. Ma olen teiega avameelne. Ma ei tahaks Boringuenil endale rohkem vastutust 
võtta, kui mul juba on, kuid inimesed suruvad seda mulle peale. Nad tahavad korda, rahu ja 
korraldatust. Nad tahaksid, et neil oleks kõik nii kenasti korras nagu mõnes teie keerukas 
lastiloetelus. Ma võiksin ju nende elu korraldada, aga mul oleks vaja sellist korrastavat aju 
nagu teil. Mul on vaja täielikku sündide ja surmade statistikat ning ma tahan, et 

selle põhjal tehtaks prognoose, mis aitaksid planeerida. Samuti on vaja mõõta kalorite vajadust 
ning kindlaks määrata ratsioonid, et toiduvarusid kõige paremini käsutada. Ma tahaksin... aga 
te ju saate aru, mis ma mõtlen. Niipea kui pahe on välja juuritud. . .» 

«Milline pahe?» 

«Kütid,» vastas ta surmtõsiselt. 

«Kas kütid tõesti teevad linnainimestele kahju?» 

Ta vaatas mind vapustatuna. «Nad ju lähevad metsa ning on nädalate kaupa üksinda, omaenda 
paheliste mõtetega. Nad on ringirändavad metsikud rakud inimkonna ihus. Nad tuleb hävitada.» 
Mul tulid meelde mu kaubalepingud. «Mis siis karusnahakaubandusest saab?» 

Ta vaatas mind, nagu oleksin ma öelnud midagi õige sündmatut. «Kulla laekur,» ütles ta 
kannatlikult, «kas teie arvates on karusnahad enam väärt kui inimkonna surematu hing?» 

Selle peale ei olnud ma tulnud. 

Ta jätkas tungivalt: «See on alles algus. Boringuen on esimene. Inimkonna ühtsuse idee saab 
tuntuks kogu universumis.» Ta sulges silmad. Kui ta nad jälle avas, oli kadunud ka oraatorlik 
toon. Ta ütles endise sõbraliku häälega: «Ja meie kahekesi näitame neile, kuidas seda teostada, 
eh, vanapoiss?» 

Ma nõjatusin ettepoole ja vaatasin kosmoselaeva säravat tippu. «Mulle meeldib mu töö. Kuid 
... mu leping lõpeb nelja kuu pärast...» 

Auto pöördus kosmodroomile ja vurises üle räbuse pinna. 

«Ma arvan, et võin teiega arvestada,» ütles ta rõhukalt. «Kas mäletate seda väikest nalja?» 

Ta klõpsas lülitit ja järsku täitis auto tagaosa mu enda hääl: «Ma võtan reisijatelt altkäemaksu.» 
«Ah see,» ütlesin ma ja hakkasin juba naerma, kui ma äkki taipasin, kuhu ta tüüris. «Mister 
Costello, ega te ei kavatse seda minu vastu kasutada?» 

«Kelleks te mind peate?» küsis ta imestunult. 

Siis jõudsime stardikõrgendiku juurde. Ta tuli koos minuga välja. Ta pigistas soojalt ja 
tugevasti mu kätt. 

«Kui teie leping lõpeb ja teil laekuriametist siiski villand saab, siis helistage mulle. Nad 
ühendavad teid minuga. Mõelge järele, enne kui te jälle tulete. Ärge kii- 

410 


rustage.» Ta lõi mulle nii kõvasti õlale, et ma võpatasin. «Aga kauem te ju ometi ei mõtle, ega 
ju, vanapoiss?» 

«Vist mitte,» ütlesin ma. 

Ta istus ette juhi kõrvale ning auto vuhises minema. 

Vaatasin talle järele, ja kui auto paistis veel ainult tumeda täpina räbusel pinnal, ma äkki 
justkui ärkasin. Seisin ihuüksi stardikõrgendiku jalal. Tundsin end väga kaitsetuna. 


Ma pöördusin ja jooksin tõtakalt üles õhulüüsi, et ainult kiiremini inimeste lähedusse saada. 
Sel reisil tuli laevale too hull mees. Tema nimi oli Hynes. Ta oli Ühinenud Maakera konsul 
Boringuenil ning läks tagasi aru andma. Algul ei teinud ta mingit tüli, sest diplomaatiliste 
passidega on asjaajamine kerge. Viienda vahi ajal pärast Boringueni koputas ta mu uksele. Mul 
oli teda nähes hea meel. Tundsin end oma kajutis ebamugavalt ja rõõmustasin tema seltskonna 
üle. 

Ega ta küll õieti mingit seltsi pakkunud. Ta oli väga imelik. Sel esimesel korral kargas ta sisse 
ja ütles: «Ma loodan, laekur, et teil midagi selle vastu ei ole, aga kui ma kellegagi rääkida ei 
saa, siis lähen peast segaseks.» Siis istus ta mu koiku äärele, pani pea käte vahele ning kõigutas 
end kaua aega edasi-tagasi, ilma et oleks midagi öelnud. Järgmiseks sõnas ta: «Vabandust,» ja 
läks välja. Jumala eest, täitsa segane. 

Natukese aja pärast tuli ta siiski tagasi. Ja kus siis kukkus märatsema. 

«Kas te teate, mis Boringueniga on juhtunud?» küsis ta. Kuid ta ei oodanudki vastust. Tal olid 
endal vastused valmis. «Ma ütlen teile, mis Boringueniga lahti on: nad on seal kõik hulluks 
läinud,» ütles ta. 

Ma jätkasin tööd, kuigi sõidu ajal ei ole mul palju tegemist. Kuid Hynes ei saanud seda 
Boringueni endal kuidagi peast välja. 

Ta ütles: «Seda kohe ei usuks, kui poleks oma silmaga näinud. Kõigepealt aeti kiil linlaste ja 
küttide vahele, puhudes suureks olemasolevaid erinevusi. Nende vahel ei olnud kunagi enne 
tülisid olnud, mitte kunagi! Järsku oli kütt ähvardavaks hädaohuks saanud. Kuidas see juhtus, 
seda teab ainult issand jumal. Algul tehti naeruväärseid 

katseid osutada nende ebatervele mõjule. Jah, riaeruväärseid — sest kuidas saaks seda tõsiselt 
võtta! 

Ja siis tulid muutused. Polnud vajagi tõestada, et kütt oli midagi halba teinud. Tuli ainult 
tõestada, et ta on kütt. Sellest oli küllalt. Ja järgmiseks — kes oleks küll osanud niisugust asja 
karta!» karjus ta, «—järgmiseks tembel- 

dati igaüks, kes omaette tahtis olla, kütiks. Kõik juhtus nii kiiresti, kõik juhtus nagu unes. Ja 
äkki ei julgud enam sekundikski üksinda tuppa jääda. Inimesed jätsid kodud maha. Nad 
ehitasid barakke. Igaüks kartis teist, kartis, 

kartis... 

Kas te teate, mis nad tegid?» möirgas ta. «Nad põletasid ara kõik maalid Boringuenil, mis aga 
kätte said, kui need ainult olid ühe kunstniku tehtud. Mõned kunstnikud, kes veel kunstnikena 
edasi tegutsevad — ma nägin neid —, töötavad nüüd kahekesi või kolmekesi ühe lõuendi kallal.» 
Ta nuttis. Ta lihtsalt istus ja nuttis. Ta rääkis: «Kauplustes on piisavalt toitu. Vili tuleb sisse. 
Autod sõidavad, lennukid lendavad, koolid töötavad. Kõhud saavad täis, autosid 
pestakse, inimesed lähevad rikkaks! Ma tean üht meest, nimega Costello, kes alles mõne kuu 
eest — noh, võib-olla umbes aasta eest — tuli Maalt, aga juba on poole linna omanik.» 

«Ma tunnen mister Costellot,» ütlesin ma. «Kas tõesti? Kuidas nii?» 

Ma rääkisin talle reisist koos mister Costelloga. Tema nagu tõmbus minust eemale. «Teie see siis 
oletegi!» 

«Kes see?» küsisin ma hämmeldusega. 

«Teie olete see, kes andis tunnistuse oma kapteni vastu, kes ta hävitas, kes sundis teda erru 
minema.» 

«Ma ei ole midagi niisugust teinud.» «Ma olen konsul. Ma olin asja arutamise juures, mees! 
Kuulsin ju kõik. Kapteni hääl oli lindistatud, kui ta tunnistas, et ta ei ole terve mõistuse juures; 
kui ta kuulutas, et võtab revolvri, kui meeskond tahab teda kõrvale tõrjuda. Siis teie lindistatud 


tunnistus, et see oli kapteni hääl, et te olite ise juures, kui ta seda ütles. Ja kolananda tüürimehe 
lindistatud ütlus, et kapteniga ei ole asjad korras. Mees eitas seda, kuid see oli tema hääl.» 
«Oot-oot,» ütlesin ma. «Ma ei usu seda. Siis oleks ju pidanud kohus olema. Kohut aga ei 
olnud. Mind ei ole kuskile kohtuistungile kutsutud.» 

«Kohus oleks olnud, te idioot. Aga kapten hakkas 

sonima, et pokkerit mängitakse kaarte välja vahetamata, et meeskond kardab, nagu tahaks kokk 
neid ara mürgitada, et mehed tahavad tunnistajaid kaasa võtta isegi vahikorra vahetuseks. Ma ei 
olnud iialgi midagi võimatumat kuulnud. Järsku sai kapten sellest ka ise aru. Ta oli vana, haige, 
väsinud ja lüüasaanud mees. Ta süüdistas kogu asjas Costellot, Costello aga ütles, et sai 
lindistused teilt.» 

«Mister Costello ei teeks midagi niisugust!» Küllap mul läks nüüd mister Hynesi peale hing täis. 
Jutustasin talle palju mister Costellost, milline suur inimene ta oli. Ta hakkas mulle rääkima, et 
mister Costello oli omal ajal sunnitud triumviraadist lahkuma, sest ta tekitas ülemkohtus 
pahandusi, kuid see kõik oli vale ja ma ei tahtnud seda kuulatagi. Ma rääkisin talle pokkerist — 
sellest, kuidas mister Costello päästis meid pettusest, kuidas ta päästis meid mürgitamisest, 
kuidas ta laeva meile kõigile ohutuks tegi. 

Ma mäletan, kuidas mister Hynes mind siis vaatas. Ta hakkas sosistama: «Mis on küll 
inimestega juhtunud? Mis on meist saanud nende sajandite vältel, millal on valitsenud rahu, 
usaldus ja koostöö ja ei ole olnud tülisid? Siin ta nüüd on — inimestevaheline umbusaldus: 
ainult ootab õhukese naha all õige vampiiri hammustust, ootab, et saaks ikka jälle uuesti ennast 
vihata ja tappa... 

Jumal küll!» karjus ta äkki. «Kas te teate, millest ma kõige rohkem kinni olen hoidnud? Sellest, 
et see ühtse inimkonna idee Boringuenil, hoolimata kogu ta ekslikkusest ja totrusest, oli 
printsiip. Ma vihkasin seda, aga et ta oli printsiip, äratas ta ka austust. Ent selle taga on ju 
Costello — Costello, kes ise ei mängi, kuid kes sisendab teile kartust, muutmaks pokkeri reegleid; 
Costello, kes ise teiega ühte toitu ei söö, kuid kes sisendab teile kartust mürgitamise ees; 
Costello, kes teab, et seljataga on kolm-sada aastat ohutut planeetidevahelist lendu, aga kes kar- 
tust sisendades paneb valveohvitsere iseendas kahtlema, kui ei ole tunnistajaid; Costello, kes 
nähtamatuna kõike juhib! 

Jumal küll, Costello ei hooli ju millestki! See ei olegi printsiip! See on Costello, ke, levitab 
kõikjale hirmu, et oma võimu tugevdada!» 

Ta tormas välja, ise raevust nuttes. Ma pean tunnistama, et olin natuke põrutatud. Oleksin vist 
selle tema jutu üle 

isegi mõtlema hakanud, kuid ta tappis enese, enne kui me Maale jõudsime. Ta oli hull. 

Me tegime reise nagu alati. Kõik käis kindla plaani järgi nagu linnadevahelistel vedudel: 
laadimine, süüde, äratõuge, lend ja planeedile maandumine. Kütusevõtmine, klaarimine, 
lastidokumendid. Söömine, magamine, töö. Hynesi kohta tuli järelepärimine. Mister Costello 
saatis kosmogrammi kaastundeavaldusega, kui ta asjast kuulis. Ma ei öelnud juurdlusel muud, 
kui et mister Hynes oli rööpast väljas, ja nii see ju tõepoolest oligi. Laevale tuli teine mehaanik, 
kes mängis hästi akordioni. Üks laevameestest lahkus Caränhol. Kõik nagu harilikult, välja 
arvatud see, et ma kirjutasin esitamiseks valmis oma lahkumisavalduse, ilma edasiste soovideta. 
Nii jõudsime järjega jälle Boringuenile, ja kujutage ette, kohal oli Ühinenud Maakera 
kosmoselaevastik. Ma ei osanud arvatagi, et neil on nii palju laevu. Nad ajasid meid eemale — 
tõeline sõjavägi: ainult käsud ja ei mingit informatsiooni. Boringuen oli tihedasti ümber piiratud, 
seal käis mingi võitlus. Läbi selle rõnga polnud võimalik ühtki teadet saada ega saata. See ajas 


kapteni marru ja ta pidi osa lastist kütusena ara kasutama, mis minu dokumendid kuuest köhast 
keskelt segamini lõi. Panin lahkumisavalduse esialgu kõrvale. 

Siis suundusime Sigmale, kus peatusime paar päeva kauem, et graafikusse jõuda, ja läksime 
edasi nagu alati Nightingale'ile, nüüd juba täpselt graafikus. 

Ja ennäe, kes mind Nightingale'il ootas — Barney Roteel, arst esimeselt laevalt, kus ma pärast 
akadeemia lõpetamist töötasin. Ta oli kõhtu kasvanud ja näis karjääri tegevat. Me jätsime 
naljatamise ning ta istus ja uuris mind täiesti tõsisena. Ma ütlesin, et küll see universum on väike: 
teadsin ju küll, et tal on Nightingale'il tähtis ametikoht, aga et ta just siis kosmodroomile sattus, 
kui mina saabusin, see oli alles juhus! 

«Ma tulin just sellepärast, et te saabusite, laekur,» ütles ta. 

Ja enne kui ma jõudsin nende sõnade tähendust taibata, hakkas ta mulle küsimusi esitama. Et 
mida ma teen ja mida kavatsen teha. 

Ma sõnasin: «Olen laekurina juba aastaid töötanud. Miks te arvate, et ma midagi muud teha 
kavatsen?» 

«Lihtsalt niisama küsisin.» 

Ma mõtlesin järele. «Noh, ma ei ole küll päriselt ara otsustanud ja paar asja on ka vahele 
tulnud, kuid mulle tehti tõepoolest üks pakkumine.» Rääkisin talle üldjoontes, missugune tähtis 
mees mister Costello nüüd Boringuenil on ning kuidas ta tahab, et ma temaga mesti lööksin. 
«Kuid ma pean ootama. Kosmoselaevastik on Boringueni ümber piiranud. Nad ei ütle, 
mispärast. Aga mis seal ka ei toimuks, mister Costello jääb niikuinii peale. Küll te näete.» 
Barney vaatas mind kuidagi kipras kulmul. Ma ei olnud kunagi kedagi nii imelikuna näinud. 
Kuigi... jah. Vana Raudne Mees oli samasuguse näoga, kui ta laevalt maha ja erru läks. 

«Mis on, Barney?» küsisin ma. 

Ta tõusis ning osutas läbi klaasukse vastuvõtuhoone ees seisvale valgele üherattalisele autole. 
«Lähme,» ütles ta. 

«Oi, ma ei saa. Ma pean...» 

«Lähme aga.» 

Ma kehitasin õlgu. Töö tööks, aga siin oli Barney peremees. Küll ta minu eest seisab. 

Barney hoidis ust lahti ja ütles nagu mõtetelugeja: «Ma kostan teie eest.» 

Ta laskus stardikõrgendikult alla, me ronisime autosse ning kihutasime minema. 

«Kuhu me läheme?» 

Kuid Barney ei tahtnud seda ütelda. Ta lihtsalt sõitis edasi. 

Nightingale on ilus paik. Peaaegu kõige ilusam planeet, isegi Sigmast ilusam. Ta on 
sajaprotsendiliselt Ühinenud Maakera hoolduse all, kohalikku omavalitsust sellel planeedil ei 
ole. Ta on tõeline maailma aed ja nii teda ka hoitakse. Me tõusime künkale ning pöördusime 
alla mööda kurvilist teed, mida ääristasid, jumala tõsi, püramiidpaplid Maalt. Nähtavale tuli 
väike järv ja liivane kallas. Ei ühtegi inimest. 

Käänaku taga oli üle tee tõmmatud kollane, seejärel punane joon, ja pärast seda tuli helendav, 
peaaegu läbipaistev kardin. See ulatus mõlemat kätt silmapiirini välja. 

«Survetara,» ütles Barney ning vajutas nupule. 

Helendus kadus teelt, ent jäi alles külgedel. Me sõitsime läbi ning tara tõmbus meie taga 
kokku, meie aga sõitsime mäest alla järve äärde. 

Siia oli ehitatud väike hubane Sigma suvemajake, mis kaisutas kaldanõlva, aknad päikese poole. 
Saadetaks mind vanaduspäevil puhkama pooltki nii headele rohumaadele, mõtlesin ma. 

Sellal kui ma veel majakest imetlesin, ütles Barney: «Minge edasi.» 


Ma vaatasin tema poole — ta osutas millelegi. AIl vee lähedal seisis suurt kasvu mees, kes oli 
väga päevitunud ja kehaehituselt nagu puksiir. Barney viipas mind edasi ning ma läksin. 

Mees tõusis ja pöördus minu poole. Tal olid ikka needsamad teineteisest eemal asetsevad, soojad 
ja sügavad silmad, ikka seesama kõlav mahe hääl. «Ohhoo, see on ju laekur! Terekest, vana 
sõber! Nii et te siis ikkagi tulite!» 

Mul oli natuke piinlik. Siis sain ma aga sellest üle. «Tere, mister Costello!» 

Ta lõi mulle õlale. Siis haaras ta mul oma suure kämblaga ümber vasaku käsivarre ning tõmbas 
mind veidi ligemale. Ta vaatas üles künkale, kus Barney nõjatus vastu autot ja tegeles oma 
asjadega. Siis vaatas ta üle järve ja siis üles taevasse. 

Ta tasandas häält. «Laekur, teiesugust meest mul just vaja ongi. Kuid eks ma öelnud seda teile 
juba varemalt.» Ta vaatas jälle enda ümber. «Me veel tegutseme, laekur. Meie kahekesi, meie 
võidame. Tulge kaasa. Ma tahan teile midagi näidata.» 

Ta läks minu ees liivaranna serva poole. Tal oli ümber ainult niudevöö, kuid ta liikus ja rääkis, 
nagu oleks tema käsutuses ikka veel soomusauto ja saatjaks kuus patrullautolt. Ma koperdasin 
tema kännul. 

Ta sirutas käe taha ja peatas mu ning laskus siis põlvili. Ta ütles: «Kui neid vaadata, tundub, 
nagu oleksid nad kõik ühesugused. Noh, poiss, las ma ainult näitan teile midagi.» 

Ma vaatasin. Tal oli seal sipelgapesa. Need ei olnud Maa sipelgate moodi. Nad olid suuremad, 
aeglasemad ja sinised ning neil oli kaheksa jalga. Nad ehitasid pesa liivast, mida nad sidusid 
süljega, ning uuristasid pesa alt käigud läbi, nii et pesa seisis nagu väikestel tolli või kähe 
pikkustel sammastel. 

«Nad paistavad sarnastena, nende käitumine on ühesugune, aga küll te näete,» ütles mister 
Costello. 

Ta avas süntiinist koti, mis lebas liival. Ta võttis sealt välja surnud linnu ja mingi rinnakorvi, mis 
sarnanes 

416 


Caränho tarakani omaga. Nood tarakanid võivad kasvada kuni käsivarrepikkuseks. Ta pani 
linnu ühte kohta maha ja tarakani teise kohta. 

«Nüüd vaadake,» ütles ta. 

Sipelgad kogunesid linnu ümber, roomates ja näkitsedes. Kõik agarasti ametis. Mõned aga 
suundusid tarakani juurde, lükkasid teda, tuhnisid ta ümber. Mister Costello võttis ühe sipelga 
tarakani pealt ning laskis tal kukkuda linnule. Sipelgas keerutas ringiratast, siis trügis teiste 
vahelt läbi ja ronis üle liiva tagasi tarakani juurde. 

«Näete, näete,» ütles ta innuga. «Vaadake.» 

Ta võttis ühe sipelga surnud linnulit ning laskis tal kukkuda tarakanile. Sipelgas ei hakanud 
tarakani pärast aega ega uudishimugi raiskama. Ta keerutas korra ringi, et õiget suunda leida, ja 
läks siis otse tagasi surnud linnu juurde. 

Ma vaatasin lindu tema roomavas sinises kattekuues ja vaatasin tarakanitükki kahe-ikolme apla 
õgijaga. Siis vaatasin ma mister Costello poole. 

Ta ütles vaimustunult: «Kas te saate aru, mida ma mõtlen? Umbes üks kolmekümnest sööb 
midagi muud. Ja see ongi, mida me vajame. Kuhu te ka ei vaataks, laekur, kui te küllalt kaua 
asju jälgite, siis leiate ikka viisi, kuidas enamikku vähemiku vastu pöörata.» 

Ma vaatlesin sipelgaid. «Kuid nad ei sõdi ju.» 

«Oodake üks hetk,» ütles ta kärmelt. «Üks hetk. On vaja ainult viia need linnusööjad 
arusaamisele, et tarakanisööjad on ohtlikud.» 

«Nad ei ole ju ohtlikud,» ütlesin mina. «Nad on lihtsalt erinevad.» 

«Mis siin siis vahet on, kui asja lähemalt vaadata. Nii me siis paneme linnusööjad kartma, ja 
nad tapavad kõik tarakanisööjad.» 


«Jah, aga miks peaksid nad seda tegema, mister Costello?» 

Ta naeris. «Teie, poiss, meeldite mulle. Mina mõtlen, teie aga töötate. Ma seletan teile. Nad 
kõik on pealtnäha ühesugused. Niipea kui me oleme saavutanud, et need ajavad nood välja,» — 
ta osutas vähemikule tarakani ümber — «ei tea nad enam, kes nende hulgast võiks olla 
tarakanisööja. Nad hakkavad muretsema ja on valmis kas või nahasit välja pugema, et neid 
ainult ei kahtlustataks tarakanisöömises. Kui neil juba küllalt kõvasti hirm naha vahel on, võime 
nendega teha kõik, mis aga tahame.» 

Ta kükitas maha, et sipelgaid jälgida. Ta võttis ühe tarakanisööja ja pani selle linnu peale. Ma 
tõusin. 

«Ma tulin ainult hetkeks, mister Costello,» ütlesin ma. 

«Mina ei ole sipelgas,» lausus mister Costello. «Kuni mul on ükskõik, mida nad söövad, võin ma 
neid panna tegema kõike, mis ma iganes tahan.» 

«Ma tulen kunagi veel,» ütlesin ma. 

Minust jäi ta vaikselt omaette rääkima. Ta vaatles sipelgaid, tegi oma plaane ja ei pööranud 
mulle enam mingit tähelepanu. 

Ma läksin tagasi Barney juurde. Küsisin talt ängistusega: «Mida ta seal teeb, Barney?» 

«Ta teeb seda, mida tegema peab,» ütles Barney. 

Me läksime tagasi auto juurde, mäest jälle üles ja läbi survetara. Natukese aja pärast ma 
küsisin: «Kui kauaks ta siia jääb?» 

«Nii kauaks, kui ta jääda tahab.» Barney oli kuidagi napisõnaline. 

«Keegi ei taha kinni peetud olla.» 

Jälle tuli ta näole see imelik ilme. «Nightingale ei ole vangla.» 

«Ta ei saa ju välja.» 

«Vaadake, sõber, me võiksime ta ümber lülitada. Me võiksime tast isegi laekuri teha. Kuid me ei 
tee juba ammu enam midagi sellist. Me laseme inimesel teha, mida ta tahab.» 

«Ta ei ole kunagi tahtnud valitseda sipelgapesa üle.» 

«Kas tõesti?» 

Mul oli vist niisugune ilme, nagu ei saaks ma aru, ja ta lisas: «Kogu elu on ta kujutlenud, et tema 
on inimene ning kõik teised on sipelgad. Nüüd on see tema jaoks tõeks saanud. Inimsipelgaid ei 
juhi ta enam iial, sest ta ei pääse neile enam ligi.» 

Ma vaatasin läbi tuuleklaasi sädelevat torni — see oli mu laev kauguses. «Mis seal Boringuenil 
juhtus, Barney?» 

«Mõned tema jüngrid sattusid maailmasüsteemi teistesse osadesse. Selle «ühtse inimkonna idee» 
levik tuli peatada.» Ta oli natuke aega vait, mõtles ja juhtis autot. «Ärge pange pahaks, laekur, 
aga te olete lihtsalt nüripäine ahv. Mina võin seda öelda, kui keegi teine ei ütle.» 

«No hästi,» ütlesin ma. «Aga miks siis?» 

«Me pidime Boringuenile, mis kunagi oli nii vaba ja muretu, väevõimuga sisse tungima. Me 
jõudsime Costello 

asupaika. See oli korralik kindlus. Me saime tema ja ta dokumendid kätte. Tema tüdrukut me ei 
saanud. Ta tappis tüdruku, kuid dokumentidest meile piisas.» 

Natukese aja pärast ma ütlesin: «Ta oli mulle alati hea sõber.» 

«Kas tõesti?» 

Ma ei öelnud midagi. Ta sõitis vastuvõtu jaama ette ning peatas auto. 

Ta ütles: «Costeliol oli kõik teie jaoks valmis mõeldud, kui te oleksite tema juurde läinud. Tal oli 
täiesti ehtne lindistus teie häälest, mis ütleb: «Inimene peab vahetevahel ka omaette olema.» Kui 


te oleksite tema juurde läinud, oleks tal teie vaoshoidmiseks vaja olnud ainult ähvardada see 
avalikuks teha.» 

Ma tegin ukse lahti. «Milleks te teda mulle pidite näitama?» 

«Sest me usume, et inimesel tuleb lasta teha, mis ta tahab, niikaua kui ta kellelegi teisele häda ei 
tee. Kui te näiteks tahate minna tagasi järve äärde ning Costello heaks töötada, siis ma viin teid 
sinna.» 

Ma panin ukse hoolikalt kinni ning läksin stardikünkast üles laevale. 

Ma tegin oma tööd, ja kui aeg täis sai, tõukusime ara. Olin rööpast väljas. Mitte sellepärast, mida 
Barney mulle ütles. Ega ka mitte mister Costello pärast või selle pärast, mis temaga juhtus, sest 
Barney on parim psühhiaater kosmoselaevastikus ja Nightingale on haigemajaks ilusaim planeet 
universumis. 

Mind viis rööpast välja mõte, et kunagi enam ei saa minusugusele tobule osaks mister Costello 
taolise mehe suur, soe, õrn ning tugev sõprus. 


JÄRELSÕNA 


Ulmekirjandusel on kirjanduspildis kindel koht. Teda on nimetatud fantastikaks, teaduslikuks 
fantastikaks, lühendatult TF, inglisepäraselt SF, või ulmekirjanduseks, mis meil nüüd kõige 
laiemalt käibel. Täpsema analüüsi korral tehakse vahet, et teaduslik fantastika on kitsam kui 
fantastika (ulme) üldse. Siiski on väga raske piiritleda teaduslikku ja «mitteteaduslikku» ulmet 
või isegi eristada fantastilist kirjandust mittefantastilisest, kuivõrd paljude olustikulistegi teoste 
struktuuris leidub meie päevil ulmelisi elemente — situatsioone või postulaate. 

Ulmekirjanduse sildi alla mahuvad väga mitmelaadsed kirjandusteosed. Tihtipeale peetakse 
ulmekirjandust koos kriminaalromaani ja seiklusjutuga ajaviitekirjanduseks. Niisugune 
suhtumine on lihtsustav, kuigi suur osa ulmelugusid, seda eriti kapitalimaade kirjanduses, teenib 
tõepoolest peamiselt meelelahutuslikku eesmärki. Ent eksisteerib ka suuri sotsiaalseid probleeme 
käsitlev ja kirjanduslikult tasemelt kõige rangemaidki nõudeid rahuldav ulmekirjandus. Igaüks, 
kes loeb läbi kas või käesoleva valimiku nimijutustuse «Lilled Algernonile», peaks veenduma, 
et ulme võib olla tõeliselt hea kirjandus. 

Meie päevade ulme selgitab lugejatele aktiivsemalt kui mistahes muu kirjandusliik teaduse ja 
tehnika revolutsiooni olemust — selle saavutusi, võimalusi ja mõjusid niihästi ühiskonnale kui 
ka üksikisikule. Seepärast olekski raske (kui mitte võimatu) leida kultuurkeelt, milles 
ulmekirjandust ei kirjutata. Selle päriskoduks on olnud siiski anglosaksi maad, tänapäeval 
eeskätt USA. Vägagi arvestatavaid ulmekirjanike rühmitusi ja koolkondi on kasvanud NSV 
Liidus, Poolas, Itaalias, Prantsusmaal, Skandinaavia riikides, Rumeenias ja mujal. Tugev ja 
selgelt rahvusliku ilmega on jaapani ulme, mille nimekat esindajat Kobo Abet tunneb ka eesti 
lugeja. Nimelt jaapani ulme areng seostub eriti selgesti intensiivse industriaalse revolutsiooniga 
selles saareriigis. Nõukogude kirjanikud on loonud uudse, tugeva sotsiaalse suunitlusega ja 
optimistliku ulmetradit-siooni. 

Eestis ei ole ulme veel sügavamaid juuri ajanud. Meie kirjanduse ulmelisest osast on lihtsamast 
lihtsam ülevaadet anda. Friedebert Tuglas ja Paul Viiding on kumbki kirjutanud ühe novelli- 
tulevikufantaasia, Rein Sepp jutustuse «Viimne üksiklane», Boris Kabur kaks robotinäidendit ja 
noorte jutustuse «Kosmose rannavetes», Henn-Kaarel Hellat mõned jutustused ja asja ilmunud 
esi- 

mese eesti ulmeromaani «Naiste maailm». Teet Kaldagi jutuloomingus ja eriti revüü-romaanis 
«Heliseb-kõliseb» leidub ulmelisi rajatisi, samuti nagu Aimee Beekmani romaanis «Väntorel». 
Mati Undi huvi sotsiaalse ulme vastu näitab «Mõrv hotellis». Näidenditest kannavad 
ulmekirjanduse tunnuseid veel Ain Kaalepi «Iidamast ja Aadamast», Artur Alliksaare «Nimetu 


saar» ning Enn Vetemaa «Jälle häda mõistuse pärast». Võib lisada väikese kirjandusajaloo-lise 
kurioosumi: 1905. aasta revolutsiooni järel Ameerikasse emigreerunud eesti ajakirjanik Jaan 
Sibbul on seal Ivan Narodny varjunime all avaldanud 1923. a. ingliskeelse ulmenäidendi «The 
Sky Girl». 

Lugejaskonna vajadus ulmekirjanduse järele on ilmselt suurem kui kirjanike aktiivsus sel alal. 
Head ulmekirjandust on eestindatud õige juhuslikult, alles «Mirabilia» sari on püüdnud seda 
pakkuda järjekindlamalt. Sarjaväliselt ilmus käesoleva aasta algul kogumik nõukogude 
ulmejutte «Diogenese latern», millele annab nüüd lisa anglo-ameerika ulmekirjandust esitlev 
valik. 


Anglo-ameerika ulmekirjanduse juured ulatuvad tegelikult tagasi juba möödunud sajandisse 
Edgar Allan Poe'ni, keda võib aga lugeda samasuguseks teaduslikult kontrollimata 
fantaasialennu esindajaks nagu sakslast Ernst Theodor Wilhelm Hoffmanni. Intensiivset, oma 
ajast kaugele eite jõudnud ulmepuhangut kätkes Mary Shelley kuulus romaan «Frankenstein», 
mida võib küll julgesti praegu moodi läinud bioroboti-lugude esiisaks nimetada. Samast 
«Frankensteinist», muide, on kahjuks indu saanud ka verdtarretavate õuduslugude traditsioon. 
Tõelisteks teadlikeks ulme aluse-rajajateks olid siiski Jules Verne ja Herbert Wells. Tõelise hoo 
sai ulmekirjandus käesoleva sajandi kahekümnendate aastate alguses ja keskel, kui asutati 
esimesed eriajakirjad ja kui Hugo Guernsback võttis kasutusele termini science fiction. 
Ulmekirjanduse esimene tõusulaine voogas ka väljaspool inglise keelt kõnelevaid maid: samasse 
aega langeb nõukogude ulmekirjanduse algus — Aleksei Tolstoi «Insener Garini hüperboloid», 
Aleksandr Beljajevi, Aleksandr Kazantsevi ja Ilja Jefremovi esimesed romaanid. 

Ulmekirjanduse järgmine tõus ja muutumine suurmoeks algas viiekümnendatel aastatel. 
Viiekümnendate aastate lõppu ja kuuekümnendate algust võibki lugeda senise ulmekirjanduse 
kulminatsiooniks. Fantastika viljus teaduse suurtest, värskelt realiseeritud ja inimkonna 
teadvuse tulipunkti asetunud leidudest: tuumafüüsikast koos tuumakatastroofi ohuga, 
kosmoselendudest, astronoomiast, kosmogooniast ja teaduslik-prognostilistest täistabamustest. 
Sellest perioodist pärinevadki käesoleva valimiku jutud, mis on kokku pandud andmaks 
läbilõiget anglo-ameerika ulmekirjanduse paremikust. Ainult Isaac Asimovi «Robbie» on 
kirjutatud kaks aastakümmet varem. 

Eesti lugeja tutvus anglo-ameerika ulmekirjandusega sai alguse Herbert Wellsi teoste tõlgete 
kaudu. Sõjajärgsetel aastatel on paremini tutvustatud Isaac Asimovit ja Ray Bradburyt — 
mõlemalt on ilmunud kaks raamatut. Tänu «Mirabiliale» on meil nüüd ka Clifford Simaki 
«Nagu õieke väljal» ja Michael Crichtoni «Andromeeda». Ulmekirjanduse ääremaile jäävad 
Conan Doyle'i «Kadunud maailm» ja «Marracoti sügavik» ning Jack Londoni «Raudne kand». 
Veel on Eesti Raadio ja ajakirjandus vahendanud üksikuid 


422 


jutustusi Robert Sheckleylt, Simakilt, Bradburylt, Asimovilt ja teistelt. Siiski peaksid käesoleva 
valimiku üheteistkümnest autorist umbes pooled meie lugejale võõrad olema. 


Ulmekirjandust lugedes tõdeme peagi, et see hõlmab kõikvõimalikke vorme sotsiaalsest 
utoopiast või poliitilisest pamfletist kuni näivrealistliku romaani või psühholoogilise novellini. 
Ulme alla mahub niihästi filosoofiline draama kui ka satiiriline pala, humoresk või moodne 
muinasjutt. Nii ei määra ulmekirjanduse eripära formaalsed tunnused, vaid ikkagi sisulised 
jooned. 

Ulmekirjandust on nimetatud nüüdisaegseks mütoloogiaks, inimkonna lootuste ja kartuste 
kehastajaks, kus esinevad kõrvuti nii helge utoopia kui trööstitu antiutoopia, usk inimmõistuse 


triumfi ja hirm tehnika edukäigu varjukülgede ees. Fantaasiad, mis eemaldavad sündmustiku 
meist ruumis või ajas, vabastavad kirjaniku olustikuahelatest ja võimaldavad äärmuseni 
teravdada kõige erutavamaid päevaprobleeme. Reaalsed elunähtused saavad uudse valgustuse, 
neid esitatakse ootamatutes proportsioonides või ebatavalistest rakurssidest nähtuina. 
Fantastiline kujund sisaldab tihtipeale teise plaani, allteksti, mis eeldab allegoorilist tõlgendust 
ja on niiviisi tagasirakendatav mõne suurema või väiksema tõsielu-seiga kohta. Seda 
käsitluslaadi on juttudes «Masin, mis sõja võitis», «Kes suudaks asendada inimest?» ja «Lõplik 
ravi». 


Ulmekirjanduses on esinenud ja esineb teaduslikku ettenägemist, mis ei ole aga ulme 
kohustuslik tunnus ega vältimatu koostisosa; ka ei eeldata enamiku ulmeprognooside 
ilmtingimatut täitumist — eelkõige on see paljude arenguvõimaluste ja ohtude demonstreerimise 
julge mäng. Jules Verne'ist alates on kirjutatud häid tehnilisi fantaasiaid, tänapäeval on selle 
suuna väljapaistvam esindaja Arthur A. Clarke. Siiski ei saa ka teaduslike ideede propa- 
geerimist ja tulevikutehnika võimaluste kujutamist lugeda ulmekirjanduse põhiülesandeks. 
Tänapäeval kasutavad kirjanikud fantastikat eeskätt kunstilise võtestikuna, mis soodustab 
spetsiifiliste ideeliste ja kunstiliste ülesannete püstitamist ning lahendamist. Fantastilised 
olukorrad võimaldavad luua ebatavalisi kokkupõrkeid ja teravdada konflikte. Niisugust võtet 
käsutab sageli Ray Bradbury. Jutustuse «Terve suvi ühes päevas» konfliktset situatsiooni on 
lihtne kujutleda ka otse meie kõrval, esimeses ettejuhtuvas koolis ja ükskõik kui tühisest 
põhjusest tekkinuna. 

Üldise arengusuunana ongi ulmekirjanduses esiplaanile nihkumas sotsiaalpsühholoogilised, 
eetilised ja filosoofilised probleemid. Lääne ulmekirjandus ei suuda seejuures vabaneda küllalt 
häirivast sotsiaalsest piiratusest. Ameerika ja inglise autorite fantaasialend ja tulevikuideaalid ei 
ulatu väljapoole oma süsteemi piire. Ühiskonna arenemise võimalikkust kaugemale kodanlikust 
demokraatiast nad ei oska või ei taha näha. Põhilise sotsiaalse konfliktina kujutatakse 
fašismilaadse diktatuuri ohtu, võitlust selle vastu või selle ennetamiseks. Et niisugustki lugu 
võib kirja panna huumoriga vürtsitatult, näeme Theodore Sturgeoni jutustusest «Mister Costello 
— kangelane». Lääne ulmekirjanduse piiratusest hoolimata tuleb hinnata väärtuslikku temas, 
eeskätt võitlust humanistlike ideaalide eest. Inimene peab jääma inimeseks, inimene peab olema 
inimlik, see motiiv läbib enamikku käesoleva valimiku jutustusi. 


423 

Ulmesituatsioonid on rakendatavad ka dekoratsioonina seiklusjutu põnevamaks tegemisel. 
Kosmoserändude seiklusjutte on kirjutatud palju, selle laadi tüüpilisemaid esindajaid on Murray 
Leinster. Tema «Uurimismeeskonnal» on kõik kosmoseajastu põnevusloo tunnused: kauge planeet 
loendamatute ohtudega, võitlus planeedi asustamise ja inimesele elamiskõlblikuks muutmise eest, 
ei puudu ka konflikt üksiku vapra pioneeri ja seaduste vahel ega happy end. 

Kõige paeluvam on siiski teosesse keskse fantastilise probleemi sissetoomine. Sellele 
võimalusele rajatud jutustused annavad ainulaadse lugemis- ja mõtteelamuse, nii nagu Robert 
Heinleini ajas rändamise paradoksidele ülesehitatud «Enese ees ja järel» või valimiku 
nimijutustus, traagiline «Lilled Algernonile». 

Mida arvavad ulmekirjandusest ulmekirjanikud ise? Laseme vastata kahel kogumiku autoril. 
Robert Heinlein: «Me oleme veendunud, et ulmekirjanduse teosed peavad olema eelkõige head 
jutustused, soojad ja inimlikud, aga mitte kergelt maskeeritud inseneriaruanded». Isaac Asimovi 
arvates toimib ulmekirjandus kõige tõhusamalt siis, kui ta tehniliste trikkide leiutamise asemel 
püüab ette näha, missuguseid tagajärgi toovad ühiskonnale ühed või teised avastused, Viimast 
tehes võib ulmekirjandus muutuda võimsaks inimesi abistavaks jõuks. 

Nüüd veel lühiandmeid autorite kohta. 


Brian Aldiss (sünd. 1925. a.) esindab inglise ulmekirjandust. Ta on kirjandus- ja filmikriitik, 
samuti ulmekirjanduse antoloogiate koostaja. Ulmekirjanikuna käsutab Aldiss oma teostes ohtralt 
musta värvi, olles, nagu Bradburygi, eeskätt hoiataja. 

Poul Anderson (sünd. 1926. a.) alustas elukutselise kirjaniku teed kahekümne kahe aastaselt ja 
tõusis viiekümnendate aastate lõpul juhtivate ameerika ulmekirjanike hulka. Tema teosed 
propageerivad tihtipeale juhtlauset «tagasi looduse juurde». 

Isaac Asimov (sünd. 1920. a.) on meil pikemat aega ainuisikuliselt esindanud ameerika 
ulmekirjandust. Olles ise silmapaistev teadlane (biokeemia professor Bostoni ülikoolis), 
konstrueerib Asimov ka oma loomingus teaduslikult rangeid ja selgeid loogilisi skeeme, mis 
saavad aluseks kaasakiskuvatele jutustustele. Asimov pole üksnes ulmekirjanik, vaid ka innukas 
teaduste populariseerija, kes on sellel alal võitnud rahvusvahelise tunnustuse. Eesti keeles on 
tema populaarteaduslikest teostest ilmunud «Vaade kõrgelt». Viimasel ajal on Asimov 
loobunud tööst ülikoolis ja pühendunud täielikult kirjutamisele. 

Ray Bradbury (sünd. 1920. a.) on ameerika ulmekirjanike keskmise põlvkonna 
silmapaistvamaid esindajaid. Kirjandusele pühendus ta juba koolipõlves, kui andis välja käsitsi 
paljundatud almanahhi «Futuria Fantasia». Kooli lõpetamise järel teenis ta mõned aastad elatist 
ajalehepoisina Los Angeleses, 1943. aastast alates on ta kutseline kirjanik. Bradbury kirjutab 
väga palju, lühijutustusi on tema sule alt tulnud juba üle tuhande. Eesti lugejaile suhteliselt hästi 
tuntud kirjanik väitleb oma loomingus humanisni ideaalide nimel ja protesteerib kõige 
inimvaenuliku vastu. Bradbury, kes teaduse ja tehnika progressis näeb mõndagi kurja, on 
igapäevases 

elus omaks võtnud samasuguse protestihoiaku: ta pole põhimõtteliselt kordagi lennanud 
lennukiga, ei juhi autot, vaid sõidab, kui vaja, jalgrattaga. 

Robert A. Heinleiii (sünd. 1907. a.) oli noormehena mereväeohvitser, seejärel lõpetas 
California ülikooli ja töötas mitmetes teaduslikes uurimisasutustes. Nii on ta nagu Asimovgi 
teadusest kirjandusse tulnud ulmekirjanik. Kirjutama hakkas Heinlein alles 32 aastaselt. Ta 
on eelistanud suurvormi: kirjutanud peaaegu igal aastal ühe romaani, lisaks ka pikemaid 
jutustusi. Tema teoseid läbib üks juhtmotiiv — võitlus elu eest, mistõttu kriitika on teda 
nimetanud kaasaegse ulmekirjanduse Kiplingiks. Kirjanik ei karda kaelamurdvaid 
mõtteeksperimente, ja nende eduka sooritamise eest on teda tervelt kolm korda kroonitud 
ameerika ulmekirjanduse aastapreemia — Hugoga. Preemia on niiviisi nimetatud Hugo 
Guernsbacki auks. 

Daniel Keyes (sünd. 1927. a.) ei ole kutseline kirjanik. Ta on töötanud kirjastuses 
toimetajana, seejärel koolis inglise keele õpetajana, ja alates 1966. a. on ta Ohio ülikooli 
inglise keele lektor. Kirjutanud üsna vähe, ent «Lilled Algernonile» tagab talle köha 
ameerika ulmekirjanduse klassikute hulgas. 

Marshall King debüteeris 1966. a. jutustusega «Kohtumine rannal», mis on nüüd leidnud tee 
paljudesse ulmekirjanduse antoloogiatesse. Küllap on selle põhjuseks jutustuse värskus, mis 
johtub ulmekirjanduses vohama löönud stampide puudumisest. 

Murray Leinster on William F. Jenkinsi pseudonüüm. 1896. a. sündinud Jenkins on 
elukutseline kirjanik alates 1918. aastast. Oma karjääri algul kirjutas kriminaalromaane ja 
1930. aastast pühendus Murray Leinsteri nime all ulmekirjandusele. Tema meelisteemaks on 
põnevad seiklused kosmoses, nii et teglikult kujutavad Leinsteri jutud enamasti ulmelisi 
vesterneid. Viljaka kirjanikuna on Leinster kirjutanud üle tuhande teose. 

Robert Sheckley (sünd. 1928. a.) lõpetas 1951. a. New Yorgi ülikooli bakalaureusekraadiga ja 
on sellest alates kutseline kirjanik. Ta on kirjutanud romaane ja arvukalt jutustusi, milles 
esineb sädeleva jutustajana, kes meeleldi lisab oma lugudele pisut pilkemaigulist huumorit. 


Clifford D. Simak (sünd. 1904. a.) on elukutselt ajakirjanik. Ulmekirjanikuna on ta ehk kõige 
ameerikalikum selles valimikus esindatud ameeriklastest. Oma teostes näitab ta tihtipeale, 
kuidas tavaline ameeriklane puutub kokku väljaspool tavalist inimkogemust asuvaga. 
Theodore H. Sturgeon (sünd. 1918. a.) alustas ulmekirjanikuna 1938. a. ajakirjanikutöö 
kõrvalt. Ta on töötanud TV-stsenaristina ja toimetab praegu ulmeajakirja «Golaxy» 
kriitikarubriiki. Sturgeon osutab oma teostes suurt tähelepanu tegelaste psüühikale ning 
ameeriklased loevad teda oma ulmekirjanikest kõige inimlikumaks-Sturgeoni romaanid ja 
jutud on pälvinud mitmeid ulmekirjanduse auhindu. 

Ain Raitviir 

